
A  gazdasági  termelés  problémája  a 

háború  után. 

A  Magyar  Figyelő  számára  elmondotta :  Günter  Ernő,  slézvig-holsteini 

herceg. 

/ 

Az  alábbi  nagyérdekü  fejtegetések  annak  a  beszélgetés¬ 
nek  a  részletei,  amelyet  Irinyi  Jenő,  a  Magyar  Figyelő  munka¬ 
társa  Günter  Ernő,  slézvig-holsteini  herceggel  Bécsben,  a 
középeurópai  gazdasági  egyesületek  kongresszusával  kapcso¬ 
latosan  folytatott,  őfensége  igen  alapos  elméleti  és  gyakor¬ 
lati  ismerője  a  mezőgazdasági  s  általában  a  gazdasági  kérdés 
egész  egyetemének  s  mint  a  német  középeurópai  egyesület 
elnöke  igen  agilis  közéleti  tevékenységet  fejt  ki.  A  Magyar 
Figyelő  fentemlített  munkatársának  két  Ízben  is  alkalma  volt 
a  herceggel  beszélgetni  s  e  beszélgetések  során  nézeteit  a  gaz¬ 
dasági  termelés  problémájáról  megismerni. 

Az  itt  következő  sorok  teljes  hűséggel  tükrözik  vissza  a 
fenség  nézeteit  a  háború  utáni  gazdasági  termelés  problémá¬ 
járól: 

Az  egész  termelési  kérdés  a  körül  forog,  hogy  a  mezőgazda¬ 
sági  gazdasági  terület  elsősorban  a  saját  fogyasztás  céljait  szol- 
gálja-e  (és  föl  kell  tételeznünk,  hogy  a  világpiac  behozatalát  és 
kivitelét  e  gazdasági  terület  számára  vámkorlátokkal  szabályoz¬ 
zák)  vagy  pedig  a  háború  előtti  szabad  gazdasághoz  térjünk-e 
vissza?  A  háborúban  láttuk,  hogy  a  külföldről  való  behozatal  el¬ 
maradása  életerőnket  és  helytállási  képességünket  á  legnagyobb 
mértékben  fenyegette.  Kereskedelmi  mérlegünlc  és  valutánkra 

nézve  az  export  természetesen  megerősítőleg  hat  és  fölmerül  az  a 
kérdés,  hogy  az  osztrák  és  magyar  gazdasági  terület  mennyiben 
fog  Németország  rendkívüli  termelése  számára  fölvevőképesnek 
bizonyulni,  mely  természetesen  nem  csupán  a  mezőgazdasági  ter¬ 
mékekre  szorítkozik.  Ennek  folytán  tekintetünk  természetszerű¬ 
leg  más  gazdasági  területeknek  hozzánk  való  csatolására  irányul, 
különösen  a  Balkánra,  Ukrániára,  Lengyelországra,  Kurlandra 
és  Esztlandra  és  talán  Oroszországra.  Az  agrárkérdés  magától 
értetődőleg  azonnal  más  alapra  helyeződnék,  ha  ezeket  a  terüle¬ 
teket  gazdaságilag  magunkhoz  csatolnánk.  Döntő  jelentőséget 
kell  tulajdonítanunk  Ukrániának,  mint  az  éghajlatilag  és  mező¬ 
gazdaságilag  a  legkedvezőbb  viszonyok  között  levő  országnak, 
ahol  a  termelés  rendkívüli  módon  való  fokozásának  a  lehetősége 
megvan.  Másodsorban  jönne  Románia,  Szerbia  s  aztán  a  többi 
Balkán  tekintetbe.  Föl  kell  tennünk,  hogy  egy  egységes 
gazdasági  terület,  amely  vámhatárok  nélkül  az  összes  agrárter¬ 
mékek  számára  nyitva  állna,  először  Magyarország  ellentállásá- 
val  találkozna,  amennyiben  ezek  a  területek  közvetlen  közelségé¬ 
ben  fekszenek  s  Magyarország,  mint  pár  excellence  földmívelö 
állam,  a  mezőgazdasági  termékekkel  való  elárasztástól  félne.  De 
a  sokkal  kedvezőtlenebb  éghajlati  viszonyok  között  levő  Német¬ 
ország  számára  is  —  dacára  fejlett  mezőgazdaságának  —  elvisel¬ 
hetetlen  volna  ez  a  konkurrencia.  Máskép  áll  azonban  a  helyzet, 
ha  a  nekünk  hiányzó  anyagoknak  a  behozatala  ezekről  a  terüle¬ 
tekről  lényegesen  megkönnyíttetnék  és  a  termelést  megállapodás¬ 
sal,  avagy  szövetkezeti  alapon  évtizedekre  biztosítanánk.  Ez 
mindenekelőtt  a  takarmánynemüek  termesztésére  vonatkozik, 
amelyekre  oly  nagy  szüksége  van  Németországnak  s  ezen  a  téren 
teljesen  ki  lehetne  küszöbölni  az  amerikai,  a  délamerikai  és  az 
afrikai  konkurrenciát.  Másrészt  a  mi  iparunk,  nemkülönben  Ma¬ 
gyarország  és  Ausztria  ipara  ezeken  az  óriási  piacokon  rendkívül 
jövedelmező  tevékenységet  fejthetne  ki.  Mindenesetre  figyelembe 
kell  vennünk,  hogy  Magyarországon  gyakran  igen  száraz  a  nyár 
és  az  ősz,  úgy  hogy  a  tengeritermés  évente  erősen  változik  s  még 
intenzív  trágyázás  esetén  sem  igen  lehet  eredményt  észrevenni. 
Szakértők  azt  állítják,  hogy  Németországban  jelentékenyen  le¬ 
hetne  a  hektáronkénti  termésátlagot  fokozni.  Déloroszorság,  Ro¬ 
mánia  és  Ukránia  mindenesetre  előre  biztosítékot  jelenthetnének 
számunkra  a  takarmányellátást  illetőleg. 

Mindezekből  a  szempontokból  igen  kivánatosnak  látszik, 
hogy  ne  csupán  kereskedelmi  szerződések  révén  keressük  a  ki¬ 
egyezést,  hanem  Közép-  és  Keleteurópa  szükséges  termelését  a 
legsajátosabb  szükségleteik  szerint  állapítsuk  meg  s  az  államok 
közötti  tárgyalásokkal  biztosítsuk  azt.  Ez  természetesen  csupán 
nagy  vonalakban  volna  lehetséges.  Az  entente-államok  gazdasági 
háborújának  mindig  visszatérő  réme,  —  különösen  az  angol-szász 
unió:  Amerika  és  Anglia  szándékozik  gazdasági  háborút  folytatni 
ellenünk,  —  már  most  az  elhárító  lehetőség  latolgatására  kénysze¬ 
rít  bennünket.  Az  ukrán,  orosz  s  román  különbéke  megkötése  óta 
egészen  más  a  képe  a  világgazdasági  helyzetnek.  Eddig  nekünk, 
németeknek,  abból  kellett  kiindulnunk,  hogy  vagy  Ausztriával  és 
Magyarországgal,  vagy  Oroszországgal  élünk  gazdasági  közös¬ 
ségben.  Az  angol-szász  hatalmak  fenyegetőzése  folytán  sürgősen 
megfontolandónak  mutatkozik  a  középeurópai-keleteurópai  gaz¬ 
dasági  közösség  problémája,  amely  az  ázsiai  országok  nagy  részét 
is  felöleli. 

A  béke-  és  háborugazdaságnak  egyik  legfontosabb  mozza¬ 
nata  a  szénszükséglet  kérdése.  A  háborús  küzdelmen  kivül  a  há¬ 
rom  nagy  széncentrum:  Anglia,  Középeurópa  és  Amerika  között 
e  világháború  folyamán  kitört  a  konkurrencia  is.  A  kis  államokat 
sokkal  inkább  szénnel,  mint  élelmiszerrel  igyekeztek  a  felek  az 
egyik  vagy  másik  oldalon  való  beavatkozásra  kényszeríteni.  Ez  a 
harc  békében  is  meg  fog  ismétlődni,  föltételezve,  hogy  egy  angol¬ 
szász  gazdasági  közösség  állna  egy  középeurópai-orosz  gazdasági 
szövetséggel  szemben.  Ugyanez  a  helyzet  a  vasat,  a  vegyi  produk¬ 
tumokat  és  sok  ezer  egyéb  terméket  illetőleg. 

Bár  az  adagolási  rendszer  épenséggel  nem  bizonyult  a  há¬ 
borúban  örvendetesnek,  mégis  majdnem  kétségtelen,  hogy  az  a 
békegazdaságban  még  hosszabb  időt  át  érvényben  marad.  Az  én 
javaslatom  arra  irányulna,  hogy  a  mostani  állami  adagolási  rend¬ 
szer  annyira  kivánatos  leszerelését  végrehajtsuk,  de  egyik  alkat¬ 
részét  tartsuk  meg  továbbra  is  és  pedig  a  termelési  mennyiségek 
és  lehetőségek  megállapítását  a  föntebb  vázolt  gazdasági  terület 
számára.  Az  igy  nyert  fölöslegből  aztán  kiderülne,  hogy  mily 
export-mennyiségekkel  számolhatnánk  s  megállapíthatnánk, 
hogy  mily  mennyiségeknek  kell  a  gazdasági  terület  határain  belül 
maradniok,  milyen  áruk  kicserélése  kívánatos  s  mily  termékek 
számára  kellene  közbeeső  határokat  fölállítani,  hogy  az  egyik 

felet  ne  nyomja  agyon  a  másik  fél  konkurrenciája.  A  kereske¬ 
delmi  szerződések  eddigi  rendszere  egészen  más  szempontból  in¬ 
dult  ki.  Eddig  minden  állam  a  saját  termelését  a  lehetőség  szerint 
igyekezett  megvédeni  s  tarifáját  úgy  állította  fel,  hogy  a  neki 
szükséges  áruk  behozatala  számára  lehetővé  váljék.  Hogy  mily 
nagy  volt  az  országban  visszamaradt  termelési  mennyiség,  ez  az 
államot  a  kereskedelmi  szerződések  megkötésénél  egyáltalán  nem 
érdekelte.  Ez  a  rendszer  a  háborúban  rendkívül  hátrányosnak 
bizonyult.  Már  Nagy  Frigyes  békében,  háborúinak  kitörése  előtt, 
összegyűjtötte  a  hadviseléshez  szükséges  termékeket.  Más  kérdés, 
hogy  egy  ilyen  összegyűjtési  és  fölhalmozási  rendszer  szükséges¬ 
nek  bizonyul-e,  ha  a  háború  kitörésének  valószínűsége  megaka¬ 
dályozható.  Messze  mennénk,  ha  ezt  a  gondolatot  tovább  fűznénk. 
Minden  egyes  államnak  és  rendezett  gazdaságnak  az  érdekében 
áll  azonban,  hogy,  már  csupán  a  gazdasági  harcra  való  tekintet¬ 
tel,  egy  oly  termelési  mennyiség  fölött  rendelkezzék,  amely  szá¬ 
mára  az  egyenlő  gazdálkodást  egy  bizonyos  időre  lehetővé  teszi 
s  a  fogyasztást  lényegében  a  belső  területről  biztosítaná  olyképen, 
hogy  a  külföldi  behozatal  által  tartós  függő  viszonyba  ne  ke- 
ruljon. 

Kétségtelen,  hogy  ha  Amerika  és  Angliának  valóban  szán¬ 
dékában  is  volna  egy  ilyen  gazdasági  háborút  viselni  ellenünk, 
azt  a  gyakorlatban  csak  nehezen  hajthatná  végre.  Valószínűtlen, 
hogy  Franciaországot  és  Olaszországot  maguk  mellé  kényszerít- 
hetnék,  mert  előreláthatólag  épen  ez  a  két  ország  szenvedne  a  leg¬ 
többet  egy  ilyen  hadjárat  alatt.  Hogy  azonban  ennek  a  rendkívül 
véres  és  annyi  értéket  megsemmisítő  háborúnak  a  gyümölcseit 
teljes  mértékben  értékesítsük,  fölmerül  Németországra  nézve  an¬ 
nak  a  szükségszerűsége,  hogy  Oroszország  eddig  kihasználatlan 
kincseit  fölszinre  hozzuk,  hogy  azok  segítségével  a  harcot  a  világ¬ 
piacon  az  angol-szász  unióval  szemben  diadalmasan  fölvegyük  és 
álljuk.  Figyelmen  kivül  hagyom,  hogy  a  háború  után  visszakap¬ 
juk-e  gyarmatainkat  s  hogy  mennyiben  jön  számunkra  Afrika 
a  ki-  és  behozatal  szempontjából  tekintetbe?  Különböző  angol 
politikusok  szándékai  arra  irányulnak,  hogy  gazdaságilag  ben¬ 
nünket  ettől  a  kapcsolattól  lehetőleg  elvágjanak. 

Ha  a  világgazdaságot  nagy  vonalaiban  szemléljük,  azt  lát¬ 
juk,  hogy  az  egyik  oldalról  kifejtett  nyomás  mindig  megfelelő 
ellenhatást  vált  ki  a  másik  részen,  mint  ahogy  a  tőzsdének  is  egy 

hausse-  és  baisse-pártja  van,  s  mindegyik  két  különböző  irány 
felé  törtet.  Az  államoknak  folyton  számolniok  kell  azzal  a  vesze¬ 
delemmel,  hogy  egy  koalíció  őket  kardjuk  kirántására  kénysze¬ 
rítheti,  hogy  Így  biztosítsák  exisztenciájuk  lehetőségeit,  ha 
ugyanis  gazdaságilag  lehetetlenné  teszik  fejlődésüket;  vagyis  más 
szóval:  az  állam  hatalmi  állása  nem  csupán  katonai  teljesítő- 
képességén  alapszik  és  politikai  súlyán,  hanem  a  világpiacon  való 
gazdasági  fejlődés  lehetőségében,  amely  megfelel  lal^osai  energiá¬ 
jának  és  természetes  segélyforrásainak. 

Az  elmúlt  évszázad  második  felét  az  európai  egyensúly 
szempontja  uralta.  Ebből  a  szempontból  azonban  lényegileg  csu¬ 
pán  a  nagyhatalmak  jöttek  tekintetbe  s  a  valóságban  ez  a  fogalom 
nem  volt  élesen  elhatárolva,  mert  a  gyarmatok  szerzése  s  más 
földrészen  végrehajtott  hódítások  nem  érintették  az  európai 
egyensúlyt.  Ezt  az  elvet  azonban  egy  fölfelé  törekvő  uj  nagyhata¬ 
lom:  Japán,  áttörte,  amely  mint  egyenjogú  fél  lépett  föl  a  nagy¬ 
hatalmak  koncertjében.  Továbbá  a  hármasszövetség  egy  olyan 
államcsoportosulást  jelentett,  amely  a  védelem  céljaira  alakult, 
ezzel  azonban  egy  lényegesen  offenzív  programm  alapján  létesült 
entente-csoport  került  szembe.  Amerika  a  Philippi-szigetek  meg¬ 
szerzésével  föladta  előbbi  politikáját  és  eddigi  érdekkörén  kívül 
is  imperialisztikus  tendenciával  lépett  föl.  A  világháború  folya¬ 
mán  pedig  véglegesen  föladta  régebbi  elvét,  hogy  európai  ügyekbe 
nem  avatkozik  bele  s  igy  a  Monroe-elv  a  lomtárba  került.  Most 
pedig  Wilson  az  államcsoportosulás  és  a  világbékének  egy  újabb 
princípiumát  proklamálta.  Hogy  a  részletekben  miként  gondolta 
el  elvét,  ezt  eddig  fölismerni  nem  lehetett.  Föltehető  azonban, 
hogy  arra  irányul  a  törekvése,  hogy  elsősorban  az  angol-szász 
hatalmak  legyenek  hivatva  minden  bonyodalom  elkerülésére 
avagy  elnyomására,  amelyek  nem  az  angol-szász  érdekeket  szol¬ 
gálnák,  tehát  bizonyos  tekintetben  az  angol-szász  államok  vezető 
hatalmi  állására  az  egész  világban  törekszik.  Egy  ilyen  csopor¬ 
tosulást  elsősorban  imperialista  szempontok  befolyásolnának  s 
az  a  gondolat  volna  az  irányadó,  hogy  a  hatalom  által  lehet  a  leg¬ 
jobb  kereskedelmi  kapcsolatokat  megteremteni,  még  olyan  ese¬ 
tekben  is,  ahol  a  természetes  föltételek  és  pedig  nevezetesen  a 
föld-  és  néprajzi  előföltételek,  hiányoznak.  Egyiptomra  és  Indiára 
utalok,  ahol  az  angol  uralom  az  ország  termékeinek  előállítását 
rendszeresen  megakadályozta,  hogy  a  termékeket:  gyapotot,  do- 

hányt,  gummit  stb.  az  anyaországban  dolgozzák  föl  s  a  termelés 
helyéről  csupán  mint  nyersáru  exportáltassanak.  Ezzel  szemben 
tovább  kellene  fűzni  azt  a  gondolatot,  hogy  nagy  gazdasági  terü¬ 
letek,  amelyek  gazdaságilag  összefüggnek  s  a  gazdaság  és  háztar¬ 
tás  közösségére  hosszú  időre  berendezkednek,  nem  nyujtanak-e 
több  biztosítékot  a  béke  megőrzésére,  mint  egy  műalkotás,  amely 
földrajzilag  oly  messze  fekszik  egymástól,  mint  Amerika  Ang¬ 
liától. 

Bismarcknak  az  az  elve,  hogy  a  politikai  szövetségnek  nem 
kell  a  gazdasági  szövetséggel  egyet  jelentenie,  az  utolsó  ötven  esz¬ 
tendőben  nem  igazolódott  be.  Természetesen  közbeeső  határok¬ 
nak  meg  kell  maradniok,  mert  egy  ily  hatalmas  alakulatban  to¬ 
vábbra  is  különbözők  maradnak  a  termelési  föltételek.  Csupán  a 
külső  vámokat  kellene  egyformán  megállapítani.  Nem  kell  épen 
attól  félni,  hogy  a  kivitel  kontingentálása  és  egy  maximum  meg¬ 
állapítása  tetemes  árnyomást  idéz  elő.  Eddig  hasonló  volt  a  hely¬ 
zet  a  sertésexport  terén  Oroszországgal  kapcsolatosan.  A  kiindu¬ 
lás  ebben  az  esetben  épen  az  ellenkező  szempontból  történt:  a  ha¬ 
zai  mezőgazdaságot  meg  akarták  óvni  az  orosz  sertésekkel  való 
elárasztástól.  A  kontingentálás  nem  akadályozná  meg  a  termelést, 
mert  a  kontingentálás  a  fokozódó  termeléssel  lépést  tarthatna. 
Egy  olyan  világháború  után  azonban,  amilyent  mi  viseltünk,  föl¬ 
tétlenül  szükségesnek  látszik,  hogy  az  építés  időszaka  következ¬ 
zék  el  s  ne  kíséreljük  meg  valutaszempontokból  az  exportszámok 
erőszakos  megnagyobbítását,  még  a  saját  állományok  további 
csökkentésének  veszélyére  is.  Valószínű,  hogy  külföldi  kölcsönök 
utján  valutaárfolyamunk  állandósítására  fogunk  törekedni.  Azok 
a  föltételek,  amelyek  mellett  ez  nekünk  Amerikában  sikerülni 
fog,  kétségtelenül  igen  súlyosak  lesznek  s  Amerika  ennek  fejében 
előreláthatólag  befolyását  igyekszik  majd  biztosítani  kereske¬ 
delmi  politikánkra.  Lényegesen  latba  fog  majd  esni,  hogy  Ame¬ 
rika  nagy  oroszországi  érdekeit  támogatni  fogjuk-e  s  hogy  Ame¬ 
rikának  segítségünkkel  módjában  lesz-e  ellenértéket  kapnia 
azokért  a  beruházásokért,  amelyeket  Oroszországban  eszközölt. 
Ezt  a  kérdést  a  háború  kimenetele  fogja  eldönteni,  továbbá  az  a 
viszony,  amelybe  Oroszországgal  kerülni  fogunk.  És  most  telje¬ 
sen  figyelmen  kivül  hagyom,  hogy  Oroszország  a  háború  végén 
jelentős  politikai  hatalmi  tényező  lesz-e  vagy  sem? 


Az  orosz  kapitalizmus. 

Irta:  N.  Trocky.i) 


A  termelő  erők  fejlődésének  alacsony  színvonala,  —  az 
államkincstár  mindent  felemésztő -mohósága  mellett  —  nem  tet¬ 
ték  lehetővé  sem  a  feleslegek  felhalmozását,  sem  a  társadalmi 
munkamegosztás  szélesalapu  fejlődését,  sem  a  városok  növeke¬ 
dését.  A  kézművesség  nem  vált  el  a  földműveléstől,  nem  koncen¬ 
trálódott  a  városokba,  hanem  a  földművelő  lakosság  kezében  ma¬ 
radt  a  háziipar  formájában.  Épen  mivel  a  kézművesek  az  egész 
ország  területén  szétszórtan  éltek,  a  <(kustarik)>  (a  kézművesek) 
nem  a  megrendelő  számára,  hanem  eladásra  dolgoztak.  A  szét¬ 
szórtan  lakó  termelő  és  a  szétszórtan  lakó  fogyasztó  között  a  ke¬ 
reskedő  volt  a  közvetítő.  Innen  van  az,  hogy  a  régi  moszkovita 
Oroszországban  olyan  nagy  szerepet  játszott  a  kereskedelmi 
tőke.  De  ez  a  tőke  is  szétszórtan  maradt  és  nem  alkotott  nagy  ke¬ 
reskedelmi  gócpontot. 

Nem  a  falusi  kézműves  és  nem  is  a  nagykereskedő  kénysze¬ 
rültek  arra,  hogy  nagy  ipari  üzemeket  állítsanak  fel,  hanem  maga 
az  állam.  A  svédek  rászorították  Nagy  Pétert,  hogy  uj  hadsereg¬ 
szervezetet  és  flottát  tartson  fenn.  Mig  azonban  katonai  szerveze¬ 
tét  kiépítette  és  bonyolulttá  tette.  Nagy  Péter  állama  függő  vi¬ 
szonyba  került  a  Hanza  városoktól,  jAngliától  és  Hollandiától.  Az 
állam  számára  létkérdéssé  válik,  hogy  tud-e  hazai  ipart  terem¬ 
teni,  amely  ellátja,  kiszolgálja  a  hadsereget  és  flottát.  Nagy  Pé- 

1)  Az  orosz  népbiztos  „Russiand  in  dér  Revolution"  c.  kötetében,  ame¬ 
lyet  lQ09-ben  irt,  fejtegeti  azokat  az  okokat,  amelyek  szerinte  forradalmat  fog¬ 
nak  előidézni.  Ebből  a  könyvéből  való  ez  a  fejezet. 

térig  nyoma  sem  volt  a  gyári  termelésnek.  Nagy  Péter  után  már 
233  nagyszabású  állami  és  magánvállalat  működik:  vasművek, 
fegyver-,  posztógyárak,  vászon-,  vitorlavászon-szövők  és  hasonló 
üzemek.  Ezeknek  az  uj  vállalkozásoknak  gazdasági  alapjait  az 
állami  bevételek  és  a  kereskedelmi  tőke  adták  meg.  Végül  nem 
ritkán  a  külföldi  iparággal  együtt  bevándorolt  az  országba  a  kül¬ 
földi  tőke  is,  amely  aztán  számos  esztendőkre  megfelelő  privilé¬ 
giumokat  biztosított  a  maga  számára. 

A  nagyüzemek  megteremtésénél  Nyugateurópában  is  nagy 


szerepet  játszott  a  kereskedelmi  tőke.  Ott  azonban  az  ipar  a  pusz¬ 
tulásnak  induló  kézművesség  talaján  fejlődött,  miközben  az  egy¬ 
kori  önálló  kézművest  bérmunkásává  tette.  Itt,  a  moszkovita  bi¬ 
rodalomban  azonban  a  Nyugatról  importált  ipari  üzem  egyáltalán 
nem  talált  önálló  kézműves  osztályra  és  igy  arra  volt  utalva,  hogy 
munkásait  a  jobbágysorban  levő  parasztok  közül  rekrutálja.  így 
a  tizennyolcadik  század  elejétől  kezdve  a  mi  gyáriparunknak  a 
városi  kézműves  versenyével  egyáltalában  nem  kellett  megküz¬ 
denie.  De  a  falusi  háziiparos  sem  volt  versenytársa.  A  falusi  házi¬ 
ipar  a  tömegfogyasztók  számára  dolgozott,  mig  a  gyár  főként  az 
államot  és  részben  a  felsőbb  társadalmi  osztályokat  szolgálta  ki. 

A  tizenkilencedik  század  első  felében  a  textilipar  töri  ketté 
az  állami  szabályozás  és  a  jobbágymunka  bilincsét.  A  szabad  bér¬ 
munka  alapján  álló  gyár  a  maga  sajátosságánál  fogva  a  legéle¬ 
sebb  ellentétben  állott  I.  Miklós  Oroszországával.  A  feudális  ne¬ 
messég  tehát  az  egész  vonalon  a  szabad  kereskedelem  alapján 
állott  és  ellenezte  az  ipar  vámvédelmét.  I.  Miklós  minden  érzésé¬ 
vel  a  feudális  nemességgel  rokonszenvezett.  És  az  állam  szükség¬ 
letei  —  köztük  a  pénzügyi  szempontok  —  mégis  arra  kényszerí¬ 
tették,  hogy  vámvédelemben  és  pénzbeli  támogatásban  részesítse 
az  orosz  gyáripart.  Miután  Angliában  megszüntették  a  gépek  ki¬ 
vitelére  vonatkozó  tilalmat,  az  orosz  textilipar  a  kész  angol  minta 
alapján  szerveződött.  A  német  Knop  a  negyvenes  és  ötvenes  évek¬ 
ben  százhuszonkét  teljesen  kész  gyárat  importált  Angliából  Orosz¬ 
országba.  Mivel  az  orosz  textilipar  a  parasztok  számára  dolgozott, 
Oroszország  textilipara,  az  orsók  számát  illetőleg,  rövidesen  az 
ötödik  helyre  küzdötte  fel  magát,  bár  állandóan  kellett  küzdeni 
a  szabad  és  ügyes  ipari  munkásokban  való  hiánnyal.  A  többi 
iparágak  és  főként  a  vaskohók  I.  Péter  óta  úgyszólván  semmit 
sem  fejlődtek.  Egészen  világos,  hogy  miért  nem.  Posztóra  a  job- 

bágynak  is  szüksége  van,  de  vasra  már  csak  a  fejlett  iparágak- 
nak,  városoknak,  vasutaknak,  gőzhajóknak.  Mindez  azonban  nem 
fejlődhetett,  amig  a  jobbágyság  intézménye  fennállott.  Másrészt 
azonban  a  jobbágyság  a  mezőgazdasági  fejlődést  is  akadályozta, 
amennyiben  a  mezőgazdaság  egyre  inkább  csak  a  külföldi  piac 
számára  és  nem  a  belföldi  fogyasztásra  termelt.  A  jobbágyság  fel¬ 
szabadítása  tehát  a  gazdasági  fejlődés  múlhatatlan  követelménye 
lett.  Ki  hajtsa  végre  azonban  ezt  a  felszabadítást?  A  nemesség 
nagyjában  és  egészében  természetesen  hallani  sem  akart  róla.  A 
kapitalista  osztály  sokkal  jelentéktelenebb  volt,  semhogy  egyedül 
az  ő  nyomása  kieszközölhette  volna  a  reformot.  A  parasztok  gya¬ 
kori  forrongásai,  amelyeket  nem  lehet  összehasonlítani  Német- 
és  Franciaország  parasztlázadásaival,  elszigetelt  kitörések  voltak 
és  gyengék  arra,  hogy  megtörjék  a  birtokos  nemesség  erejét.  A 
döntő  szó  az  államé  volt  és  a  cárizmusnak  előbb  el  kellett  szen¬ 
vednie  a  krimi  háború  irtózatos  vereségét,  hogy  aztán  1861-ben 
a  fél-jobbágy  felszabadítással  utat  nyisson  a  kapitalista  fejlő¬ 
désnek. 

És  most  uj  korszak  kezdődik  Oroszország  gazdasági  fejlő¬ 
désében,  amelyet  a  ((szabad))  munka  gyors  felhalmozása,  a  vasúti 
hálózat  lázas  gyorsaságú  fejlesztése,  kikötők  építése,  külföldi 
tőkék  szüntelen  beáradása,  az  ipari  technika  európaizálása,  a 
hitel  olcsóvá  és  könnyűvé  tétele,  a  részvénytársaságok  számának 
gyarapodása,  az  aranyvaluta  bevezetése,  a  legvadabb  protekcio¬ 
nizmus  és  az  államadósságok  lavinaszerű  megszaporodása  jelle¬ 
mez.  III.  Sándor  cár  uralmának  ideje  (1881 — 1894),  amikor  a 
nemzeti  sajátosságok  ideológiája  uralkodott  a  társadalmi  öntuda¬ 
ton  —  a  forradalmárok  rejtekhelyeitől  kezdve  Őfelsége  titkos 
kabinettjéig  —  a  leghatalmasabb  átalakulás  korszaka  volt  a  ter¬ 
melési  viszonyok  terén!  Ekkor  kezdődik  nálunk  az  igazi  nagy¬ 
üzem,  ekkor  proletarizálódott  el  a  paraszt,  ekkor  ásta  alá  az  euró¬ 
pai  töke  szinte  automatikusan  az  ázsiai-moszkovita  sajátosságok 
oszlopait. 

Az  ország  indusztrializálódásának  hatalmas  emeltyűi  vol¬ 
tak  a  vasutak.  Építésüket  természetesen  az  állam  kezdeményezte. 
Az  első  vonalat- —  Pétervár  és  Moszkva  között  —  1851-ben  adták 
át  a  forgalomnak.  A  krimi  katasztrófa  után  a  vasútépítés  terén 
az  állam  átadja  helyét  a  magánvállalkozásnak,  de  őrangyalként 
ott  áll  mindig  a  vállalkozó  háta  mögött,  előmozdítja  a  részvény- 

tőke  összehozását,  biztosítja  az  osztalékot  és  bőkezűen  osztogatott 
kedvezményekkel,  koncessziókkal,  minden  uton-módon  egyen¬ 
geti  a  részvényesek  útját.  A  jobbágyfelszabadítást  követő  első  év¬ 
tizedben  tizenkétezer  versztet,  a  harmadikban  hatezer,  a  negyedik¬ 
ben  harmincezer  versztet.  A  nyolcvanas  és  főként  a  kilencvenes 
években,  amikor  Witte,  mint  a  rendőrállami  kapitalizmus  he- 
roldja  lépett  fel,  újból  hozzáláttak  ahhoz,  hogy  a  vasutat  az  állam 
kezében  koncentrálják.  Witte  a  hitelszervezetet  is,  mint  hatalmi 
eszközt  kezelte,  amellyel  a  pénzügyminiszter  (caz  ipart  majd  ide, 
majd  oda  irányította)).  Ép  igy  rajzolódott  ki  az  ő  bürokrata  agyá¬ 
ban  az  is,  hogy  a  vasutat  is  «mint  hatalmas  eszközöket  kezelje 
Oroszország  gazdasági  fejlődésének  vezetésében.))  Ez  a  minden 
hájjal  megkent,  de  politikailag  teljesen  műveletlen  börziáner  nem 
is  sejtette,  hogy  a  forradalom  számára  dolgozik,  a  forradalom 
fegyvereit  élesíti.  1894-ben  a  vasúti  hálózat  már  31.000  verszt 
hosszú  volt  és  ezek  közül  17.000  verszt  állami.  Az  első  forradalom 
esztendejében  —  1905-ben  —  a  vasutak  személyzete,  amelynek 
olyan  kimagasló  politikai  szerep  jutott,  667.000  emberből  áll. 

Az  orosz  kormány  vámpolitikája,  amelyben  vak  protekcio¬ 
nizmus  szövetkezett  a  kincstár  mohóságával,  a  külföldi  áru  be¬ 
hozatalát  szinte  egészen  lehetetlenné  tette.  Mivel  termékeit,  áruit 
nem  tudta  elhelyezni  nálunk,  az  európai  tőke  legsebezhetetlenebb 
és  legcsábítóbb  formájában,  mint  pénz  jött  be  hozzánk.  Az  orosz 
pénzpiac  megélénkülése  mindig  uj,  külföldön  kötött  kölcsönök 
következménye  volt.  Ezzel  párhuzamosan  a  nyugateurópai  vállal¬ 
kozók  igy  közvetve  hatalmukba  kerítették  Oroszország  legfonto¬ 
sabb  iparágait.  Európa  finánctőkéje,  amely  az  orosz  büdzsé  leg¬ 
nagyobb  részét  felszívta  magába,  visszatért  ipari  tőke  alakjában 
orosz  területre.  Ez  lehetővé  tette  számára,  hogy  a  cári  kincstár 
támogatásával  necsak  az  orosz  paraszt  termelőerejét  uzsorázza 
ki,  hanem  az  orosz  proletariátusét  is.  A  múlt  század  utolsó  tiz 
esztendejében  —  s  főként  az  arany  valuta  bevezetése  után  (1897) 
—  nem  kevesebb  mint  másfél  milliárd  rubel  külföldi  pénz  folyt 
Oroszországba  ipari  tőke  formájában.  Mig  negyven  éven  át 
1892-ig  a  részvénytársaságok  alaptőkéje  mindössze  919  millió  ru¬ 
belre  nőtt,  addig  a  következő  tiz  évben  egy  csapásra  2*1  milliárd 
rubelre  emelkedett.  Hogy  milyen  jelentősége  volt  az  orosz  iparra 
ennek  a  nyugatról  jövő  aranyfolyamnak,  az  látnivaló  abból,  hogy 
mig  1890-ben  összes  gyáraink  és  ipari  üzemeink  termelése  másfél 

milliárd  rubelt  ért,  addig  1900-ban  már  két  és  fél,  ilktőleg  három 
milliárdot.  Ugyanezen  idő  alatt  az  ipari  munkások  száma  1  millió 
400  ezerről  2  millió  400  ezerre  emelekedett.  Ha  az  orosz  köz¬ 
gazdaság  ép  úgy  mint  az  orosz  politika,  mindig  a  nyugat  közvet¬ 
len  befolyása  -r-  helyesebben  nyomása  —  alatt  fejlődött,  úgy  en¬ 
nek  a  befolyásnak  formája  és  erőssége  állandó  változásoknak  volt 
kitéve.  A'  kézművesség  és  műhelytermelés  korában  Oroszország 
kölcsön  vett  Nyugateurópától  technikusokat,  építőket,  munka¬ 
vezetőket,  általában  szakképzett  ipari  munkásokat.  Amikor  a 
műhely  meghátrált  a  gyár  elől,  a  kölcsönvétel  és  behozatal  leg¬ 
főbb  tárgya  a  gép  volt.  S  mikor  végül  az  állami  szükségletek  köz¬ 
vetlen  behatása  alatt  elbukott  a  jobbágyság  intézménye  és  átadta 
helyét  a  szabad  bérmunkának,  Oroszország  megnyílt  az  ipari 
tőke  közvetlen  befolyásának,  aminek  külföldi  kölcsönök  törtek 
utat. 


A  krónika  azt  közli  velünk,  hogy  a  IX.  században  a  tenge¬ 
ren  a  varágeket  hivtuk  be,  hogy  segítségükkel  megalapítsuk  álla¬ 
munkat.  Aztán  a  sv.édek  következtek,  akik  az  európai  haditechni¬ 
kára  tanítottak  bennünket.  Thomas  és  Knop  a  posztószövést  hoz¬ 
ták  el  hozzánk.  Az  angol  Hughes  délvidékünkön  meghonosította 
a  fémipart.  Nobel  és  Rotschild  a  Kaukázust  átalakították  a  nafta¬ 
profit  szökőkutjaivá.  Egyidejűleg  a  vikingek  vikingje,  a  nagy 
nemzetközi  Mendelssohn  Oroszországot  az  európai  börze  gyar¬ 
matává  tette.  Addig  amig  csak  arról  volt  szó,  hogy  munkavezető¬ 
ket  és  gépeket  hozzunk  be  Európából,  nagy  kölcsönöket  kérjünk 
termelési  célokra,  addig  alapjában  véve  az  volt  a  kérdés,  hogy 
Oroszország  nemzeti,  gazdasági  szervezetére  rákényszerítsük  kül- 
európai  termelés  egy-egy  elemét.  Amikor  azonban  a  szabad  kül¬ 
földi  tőkék  magas  profit  után  való  vadászatuk  közben  elárasztot¬ 
ták  az  orosz  területet,  akkor  napirendre  került  az  egész  orosz  köz¬ 
gazdaságnak  bekebelezése  az  európai  kapitalista  gazdasági  szer¬ 
vezetbe.  A  mi  gazdasági  történelmünk  utolsó  évtizedei  épen  ezt  a 
programmot  valósítják  meg. 

1861-ig  az  orosz  ipari  vállalatok  15  százaléka  keletkezett, 
1861-töl  1880-ig  23-5%-a  és  1881-től  1900-ig  61%-a  és  ebből  a 
XIX.  század  utolsó  tiz  évében  összes  iparvállalataink  40% -a  kelet¬ 
kezett. 

1767-ben  Oroszország  10  millió  púd  öntöttvasat  gyárt.  1866- 
ban  (száz  évvel  később!)  körülbelül  19  milliót.  1896-ban  a  terme- 

lés  98  millió  és'  1904-ben  180  millió.  Miközben  még  azt  kell  meg¬ 
jegyezni,  hogy  Oroszország  déli  része  1890-ben  az  öntöttvasnak 
egyötödét,  tiz  évvel  később  pedig  a  felét  termeli. 

Ugyanebben  a  tempóban  halad  előre  a  naftaipar  fejlődése  a 
Kaukázusban.  A  60-as  években  kevesebb  mint  egy  millió  púd 
naftát  nyernek.  1880-ban  már  21*5  millió  pudot.  A  80-as  évek  kö¬ 
zepén  munkába  kezd  a  külföldi  tőke,  lefoglalja  a  Kaukázust 
Bakutól  Batumig  és  megnyitja  a  termelést  a  világpiac  számára. 
Ennek  megfelelőleg  1890-ben  a  naftatermelés  249*9  és  1896-ban 
már  429*9  millió  púd. 

így  tehát  délvidékünk  vas-,  szén-  és  naftatermelésének  nincs 
régibb  múltja:  20 — 30  esztendőnél.  Itt,  ahova  az  ország  gazdasági 
súlypontja  áthelyeződött,  a  fejlődés  szinte  amerikai  jellegű  és  ke¬ 
vés  esztendő  alatt  a  francia-belga  tőke  alapjában  megváltoztatta  a 
steppe-vidék  képét,  amennyiben  óriási  arányú  vállalatokkal  né¬ 
pesítette  be,  amelyekhez  foghatót  Európa  alig  isnier.  Hogy  ez 
megtörténhessék,  annak  két  feltétele  volt:  az  európai  és  amerikai 
technika  és  az  orosz  állami  budget.  A  délvidék  összes  fémgyárai 
—  számos  közülök  Amerikában  készült  az  utolsó  srófig  és  az 
óceánon  át  importálódott  hozzánk  az  egész  gyár  —  mondom  ezek 
a  fémgyárak  már  alapításukkor  esztendőkre  el  voltak  látva  állami 
megrendelésekkel.  Az  Ural  az  ő  patriarchális  viszonyaival  és 
((nemzeti))  tőkéjével  messze  elmaradt  és  csak  a  legutóbbi  időben 
lát  hozzá  az  angol  tőke,  hogy  gyökerestől  kiirtsa  barbár  sajátos¬ 
ságait. 

Az  orosz  ipar  fejlődésének  történelmi  feltételei  eléggé  meg¬ 
magyarázzák,  hogy  fiatal  kora  ellenére  is  miért  nem  játszik  benne 
semmi  említésre  méltó  szerepet  a  kis  és  közép  üzem.  A  nagy  üzem 
nálunk  nem  természetes  utón  vagy  közvetlenül  a  kézművességből, 
vagy  műhelyből  fejlődött,  hiszen  a  kézművességnek  sem  volt  elég 
ideje,  hogy  különváljon  a  házimunkától  és  a  külföldi  tőke  és  kül¬ 
földi  technika  halálra  Ítélte  már  születése  előtt.  A  pamutgyárnak 
nem  is  kellett  megküzdenie  a  kézművességgel.  Sőt!  ö  teremtette 
meg  a  pamutkézipart  az  országban.  A  délvidék  vastermelése,  vagy 
a  Kaukázus  naftatermelése  se  szüntette  be  a  kis  üzemeket,  sőt  a 
kis  üzemeket  is  a  nagy  üzemnek  kellett  megteremtenie  a  gazdál¬ 
kodás  alárendeltebb  ágaiban. 

A  kis  és  nagy  üzem  viszonyát  pontosan,  számokban  ki¬ 
fejezni  az  orosz  ipari  statisztika  minden  leírást  megcsufoló  álla- 

pota  mellett  lehetetlen  vállalkozás  lenne.  Az  alább  következő  iáb~ 
lázat  csak  hozzávetőleges  képet  ad  a  tényleges  viszonyokról,  mert 
a  vállalatok  két  első  kategóriájára  vonatkozó  adatok  (50  munká¬ 
sig)  nagyon  tökéletlen,  helyesebben  mondva  véletlen  anyagon 
nyugszanak: 


A  vállalatok 
száma 

Munkásc 

ezrekben 

)k  száma 

o/o-ban 

10  munkás  alatt . 

17.436 

650 

^  2-5 

10—49  munkással... . 

10.586 

236-5 

9-2 

50—99  „  . 

2.551 

175-2 

6-8 

100—499  „  . 

2.779 

608-0 

23-8 

500-999  „  . 

556 

381-1 

14-9 

1000  és  több  „  . 

453 

^1,097-0 

42-8 

Öszesen 

34.361 

2,562-8 

100-0 

Élénk  világot  vet  erre  a  kérdésre,  ha  a  különböző  kategó¬ 
riába  tartozó  ipari  és  kereskedelmi  vállalatok  nyereségeit  össze¬ 
hasonlítjuk. 


A  vállalatok 

A  nyereség 

száma 

milliókban 

1000 — 2000  rubel  nyereséggel... 

37.OOO-44-50/0 

50—  8-60/0 

50.000  rubel  feletti  nyereséggel 

1.400-  1-7  „ 

291—45-0  „ 

Más  szóval:  az  összes  vállalatok  fele  az  összes  haszonnak 
alig  tizedét  éri  el,  mig  az  összes  vállalatok  egyhatvanad  részére  a 
nyereségnek  majdnem  fele  jut.  Emellett  kétségtelen  az  is,  hogy  a 
nagy  üzemek  a  statisztika  céljaira  nem  árulják  el  a  nyereségre 
vonatkozó  igazi  adatokat.  '' 

Figyelembe  kell  vennünk  egyszersmind  még  egy  nem  ke- 
vésbbé  fontos  tényt:  ez  a  modern  ipar  a  maga  fejlett  kapitaliszti- 
kus  típusával  a  lakosságnak  csak  kisebb  részét  foglalkoztatja,  mig 
a  lakosság  földmívelő  többsége  a  gazdasági  nyomor  és  osztály¬ 
rabszolgaság  bilincseiben  gyötrődik.  Ez  a  körülmény  állít  korlátot 
a  kapitalista  ipar  fejlődése  elé. 

Az  alábbi  táblázatból  láthatjuk,  hogyan  oszlik  meg  Orosz¬ 
országban  és  hogyan  oszlik  meg  az  amerikai  Egyesült-Államok- 

bán  a  kereső  lakosság  a  mezőgazdasági  és  nem  mezőgazdasági 
foglalkozási  ágak  között: 


1 

1  Oroszország 

Egyesült-Államok 

ezrekben 

százalékban 

ezrekben 

százalékban 

Földmivelés,  erdészet  és 
hasonló  üzemek  . 

18.653 

60*8 

9 

10.450 

35*9 

Bányászat,  ipar,  kereske¬ 
delem,  szállítás,  szabad 
pálya,  cselédség  . 

12.040 

39-2 

18.623 

64*1 

Összesen 

30.693 

100.— 

29.073 

100.-^ 

Oroszország  127  millió  lakosára  majdnem  ugyanannyi  ön¬ 
álló  keresetű  (30*6  millió)  jut  mint  az  Egyesült-Államok  hetven¬ 
hat  millió  lakosára.  Ez  az  ország  általános  gazdasági  fejletlensé¬ 
gének  következménye  és  ezt  viszont  a  földművelő  lakosság  óriási 
számbeli  túlsúlya  okozza  a  nem  földmívelő  népesség  felett  (60*8 
százalék  39*2  százalékkal  szembeni)  —  olyan  körülmény,  amely  a 
nemzetgazdaság  egész  területén  érezteti  hatását. 

1900-ban  az  Egyesült-Államokban  gyárak,  ipari  üzemek,  nagy 
műhelyek  25  milliárd  értékű  árut  termeltek,  —  Oroszországban 
két  és  fél  milliárd  értékű,  vagyis  tízszer  kevesebbet.  Ugyanebben 
az  esztendőben  Oroszországban  1  milliárd;  Franciaországban  1*5 
milliárd,  Németországban  5*5  milliárd,  Angliában  13  milliárd  púd 
kőszenet  bányásztak.  Vastermelés  terén  Oroszországban  egy  sze¬ 
mélyre  1*4,  Franciaországban  4*3,  Németországban  9  és  Angliá¬ 
ban  13*5  púd  jut.  És  Mandeljew  mégis  azt  mondja:  «Mi  az  egész 
világot  el  tudnók  látni  fölöttébb  olcsó  vassal,  öntött  vassal  és  acél¬ 
lal.  A  mi  naftaforrásaink,  gazdaságunk  kőszénben  és  egyéb  ter¬ 
mészeti  kincsekben  szinte  érintetlen  még.))  De  az  ipar  ezen  gaz¬ 
dagságnak  megfelelő  fejlődése  elképzelhetetlen  a  belső  piac  fejlő¬ 
dése,  a  lakosság  vásárló  erejének  növekedése,  vagyis  a  földmívelő 
lakosság  gazdasági  megerősödése  nélkül. 

Ebben  van  az  agrárkérdés  jelentősége  Oroszország  kapita- 
lisztikus  fejlődése  szempontjából. 


Csehek-e  a  tótok  T) 


\  Irta :  Podhradszky  György. 

A  La  Nation  Tchéque,  a  csehek  entente-beli  legfőbb  po¬ 
litikai  szervezetének,  a  cseh  földek  nemzeti  tanácsának  (Conseil 
National  des  Pays  Tchéques,  Paris),  vagy  máskép  a  cseh-tót 
nemzeti  tanácsnak  hivatalos  lapja,  mely  hivatva  van  arra,  hogy 
az  ellenséges  külföldön  állandóan  felszínen  tartsa  a  «cseh-tót 
nemzeti))  kérdést,  érdekében  agitáljon  és  információkkal  szol¬ 
gáljon,  a  folyó  év  egyik  februári  számában,  az  574.  oldalon  «Les 
Slovaques))  cimmel  hoz  cikket  «Tanu»  tollából,  amelynek  leg¬ 
nagyobb  része  e  folyóirat  1917  december  1-i  füzetében  fönti 
cimmel  megjelent,  szerény  tanulmányom  ismertetésének  és  meg- 
birálásának  van  szentelve.  E  francia  folyóirat  szerkesztője  Ernest 
Denis,  a  kitűnő  historikus,  a  Sorbonne  professzora,  kinek  alap¬ 
vető,  nagy  munkája  «A  csehek  története  a  fehérhegyi  csata 
után))  Csehországban  ép  úgy,  mint  a  világirodalomban  első¬ 
rangú  alkotásnak  számít.  A  háborús  viszonyok  miatt  természet¬ 
szerűleg  csak  elkésve,  a  közelmúltban  juthattam  ennek  tudo- 
mására,^)  de  tekintve  azt,  hogy  ez  a  kérdés  állandóan  napirenden 
van  és  hogy  közérdekű,  talán  nem  lesz  most  sem  érdektelen  és 
minden  haszon  nélkül  való  e  támadásnak  a  magyar  közönség 

Lásd  a  „Magyar  Figyelő"  1917.  dec.  1-i  számát. 

2)  Ehelyütt  hálás  köszönettel  kell  adóznom  dr.  Gesztesi  Gyula  urnák, 
a  kitűnő  ‘publicistának,  aki  nemcsak  fölhivta  figyelmemet  a  most  oly  nehezen 
megszerezhető  Nation  Tchéque  cikkére,  hanem  rögtön  pontos  forditásával  is 
szolgált. 

előtt  való  bemutatása.  Általános  érdekűnek  kell  tartanom  e  dol¬ 
gozatot  azért  is,  mert  hiszen  úgyszólván  több  energiát  pocsékol 
közismert  politikai  liberalizmusunk  és  nemzetiségi  politikánk 
ócsárlására  és  becsmérlésére,  mint  állításaimnak  megdöntésére 
vagy  elcsavarására.  Emellett  leszögezhetem  még,  hogy  e  tudo¬ 
mányos  probléma  megoldása  is  közérdek;  ránk,  magyarokra 
nézve  meg  igazán  életbevágó  a  tisztázása. 

Adom  tehát  a  következőkben  az  idevonatkozó  cikket  s 
utána  a  magam  objektiv  válaszát,  illetőleg  fejtegetéseimet, 
amelyek  megint  határozottan  leszürődött  tudományos  axiómák¬ 
hoz  igazodnak.  Szól  pedig  a  replika  a  következőképen: 

«.  .  .  gyorsan  meg  lehet  győződni,  hogy  nagyon  rosszul 
állhat  az  az  ügy,  amelyet  hasonló  érvekkel  védenek.  íme  például 
egy  jól  ismert  magyar  folyóirat,  a  Magyar  Figyelő,  melynek 
szerkesztője  Herczeg  Ferenc,  hírneves  és  tehetséges  iró,  aki  poli- 
íikai  inspirációt  a  túlontúl  hírhedt  Tisza  gróftól  kapja,  egyik 
most  megjelent  cikkében  (december)  tizennégy  nyomtatott  olda¬ 
lon  próbálkozik  feleletet  adni  erre  a  kérdésre:  Csehek-e  a  tótok? 

A  szerző,  Podhradszky  György,  a  kérdésnek  specialistája.  Össze¬ 
gyűjtött  minden  érvet  és  minden  bizonyítékot  annak  a  tételnek 
az  igazolására,  hogy  a  csehek  és  tótok  között  eredeti  és  alapvető 
különbség  van.  Jegyzetekben  még  több  ide  vonatkozó  adatra  is 
hivatkozik,  mint  valami  tudományos  értekezésben.  Mégis,  mek¬ 
kora  szegénység,  milyen  szánalmas  bukás!  Egynéhány  anthro- 
pológiai  morzsa,  egy  kis  nyelvészet,  egyik  is,  másik  is  vitatható, 
teszik  az  alapját  ennek  a  tizennégy  oldalnak;  a  többi  olcsó  és 
elfogult  bizonyítgatás,  meglepő  és  néha  megdöbbentő  okoskodás.  , 
íme  például:  «Ha  arra  a  kérdésre  kellene  pontosan  felelnünk, 
hogy  fajuk  óceánjában  miben  különböznek  a  tótok  testvéreik¬ 
től,  talán  kissé  zavarban  volnánk.*  Ez  mindenesetre  értékes 
vallomás  és  ritka  őszinteségü.  De  nem  teszi-e  már  eleve  gya¬ 
nússá  minden  erőlködését  a  szerzőnek,  hogy  ((bebizonyítsa*, 
hogy  a  tótok  különböző  faj.  íme  pár  érve  a  legfontosabbak  közül: 

1.  A  tótok  nem  csehek,  részint,  mert  a  nyelvük  nem  cseh, 
részint,  mert  a  tótok  a  cseheket  mindig  idegen  fajnak  tartották. 

S  vájjon  mi  a  bizonyítéka  ennek  a  másik  állításnak?  Gyilkos 
anekdóták  a  Bach-korszak  cseh  tisztviselői  ellen,  amik  azidétt 
forgalomban  voltak  s  miket  néha  még  ma  is  hallani.  —  Nos,  ez 
az!  De  hasonló  logikát  csak  Budapesten  fogadnak  el. 

2.  Csak  egyetlen  cseh  tudós  akadt,  aki  elfogadta  Czambel 
feltevését,  aki  a  tótokban  délszlávokat  lát:  «Sőt  magában  Prá¬ 
gában  is  akadt  egy  tudós,  aki  elismerte,  hogy  a  tót  néprajz  még 
igen  kevéssé  megvilágított  terület  js  aki  meg  mert  dicsérni  egy 
könyvet,  amely  a  cseheket  teljesen  kiemeli  a.  nyugati  szlávok 
csoportjából.  Annál  nagyobb  vakmerőség,  mert  Czambel  nem¬ 
csak  jó  hazafi  volt,  hanem  magyar  állami  tisztviselő  is  s  akit  a 
cseh  és  tót  túlzók  sohasem  tudtak  befolyásolni  (n’ont  jamais 
pu  sentir).  így  azután  Polivka  professzor  véleményével  teljesen 
elszigetelve  maradt  Csehországban.))  Más  szóval:  az  összes  cseh 
tudósok,  egynek  a  kivételével,  elvetik  Czambel  feltevését:  nyil¬ 
vánvaló  bizonyság  arra,  hogy  Czambelnek  igaza  van.  ((Quand 
on  vént  tuer  són  chién  . . .))  —  mondja  a  közmondás.  (Ez  a  köz¬ 
mondás  másképen  igy  hangzik:  « Quand  on  vént  noyer  són 
chién,  on  l’accuse  de  la  ragé;  magyarul,  ha  meg  akarják  fojtani 
a  kutyát,  ráfogják,  hogy  veszett.) 

3.  A  tótok  nagyon  vegyes  faj,  de  egyáltalán  nem  cseh,  sőt 
még  legkezdetlegesebb  magjában  sem  volt  az.  «Ami  azt  illeti, 
hogy  vájjon  közelebbi  vonatkozásban  vagy  rokonságban  van¬ 
nak-e  a  csehekkel  vagy  más  néptörzzsel,  ez  olyan  kérdés,  ame¬ 
lyet  mindmáig  kielégítő  bizonyítékok  hiányában  megoldatlanak 
és  nyilt  kérdésnek  kell  tartanunk.))  íme  egy  állítás,  amelynek 
már  maga  a  szövegezése  is  reávilágít  arra  a  zavarra  és  kissé 
gyanús  sietségre,  hogy  magát  elsáncolja  a  bizonytalanságban  és 
kétségben  és  egyébként  is  mire  való  a  tehetetlenségnek  eme  val¬ 
lomása  után  a  tótok  pontos  rokonságát  kifejteni,  újból  eről¬ 
ködni  —  elég  ügyetlen  makacssággal,  —  hogy  minden  áron  ki¬ 
mutassa,  hogy  nincs  semmi  közük  a  csehekhez.  Kimutatni,  — 
de  milyen  érvekkel,  jóságos  ég!  ((Vájjon  olvasnak-e  például  cseh 
könyveket  a  tótok,  kivéve  —  természetesen  —  a  nemzetiségi  veze¬ 
tőket,  művelt  embereket,  akik  más  nyelvben  is  jártasak?  íme 
itt  reá  lehet  ismerni  a  magyar  logikára!  Egyszerűen  nemzetiségi 
vezérnek  jelenti  ki  —  és  következésképen,  mint  ahogy  az  előbbi 
mondat  titokban  vádolja,  pánszlávnak,  igy  tehát  nem  tótnak,  — 
aki  csak  csehül  olvas  és  a  játék  újra  kezdődhetik  (et  le  tour  est 
joué).  Miért  is  állana  meg  itt  az  ut  közepén?  íme  valami  még 
jobb:  ((A  figyelmes  szemlélő  előtt  ismert  dolog,  hogy  a  tót  ifjú,  ' 
aki  tanulmányait  befejezte,  ha  eléri  a  férfikort,  szinte  mindig 
a  magyar  társadalom  tagjává  lesz,  ritkán  marad  meg  tótnak,  vagy 

fordul  a  tót  nemzetiség  felé,  de  sohasem  lesz  cseh  —  természe¬ 
tesen  cseh  Magyarországon.  Aminthogy  ez  nem  is  lehet,  mert 
Felsömagyarországon  nincsenek  tótok. Ami  azokat  illeti,  akik 
cseh  ösztöndijjal  végezték  be  tanulmányaikat  Cseh-  vagy 
Morvaországban,  elszakadva  anyai  nyelvüktől,  mint  a  janicsá¬ 
rok,  a  cseh-tót  nemzeti  egység  hivei  és  szószólói  lesznek,  mert 
az  ö  érdekük  igy  kívánja.))  A  hozzáértők  ennek  a  három  mon¬ 
datnak  minden  szavát  Ínyenc  módra  élvezhetik  és  még  inkább 
ezt  a  lapidáris  megjegyzést:  «A  cseh  iskolai  módszer,  a  nyelvnek 
ez  a  tolvaja.))  Azon  olvasóink  számára,  akik  a  kérdés  részletei¬ 
vel  kevésbbé  ismerősek,  elég  lesz  felemlítenünk,  hogy  a  pán¬ 
szlávizmus  ürügye  alatt  a  magyar  kormány  negyven  év  előtt  a 
tót  középiskolai  oktatásnak  utolsó  intézményeit  is  elnyomta, 
így  talán  kevésbbé  csodálatos,  hogy  a  tót  gimnáziumok  növen¬ 
dékei  magyarokká  válnak  —  magyarokká  válnak  néha,  mert 
Podhradszky,  amint  már  ő  nagyítja  állításait,  teljesen  elcsavarja 
az  igazságot!  Ami  pedig  a  janicsár  kifejezést  illeti,  ez  nem  a 
Cseh-  és  Morvaország  iskolái  által  nemzetük  számára  megőrzött 
•  tót  gyermekekre  vonatkozik,  mint  inkább  azokra,  akiket  a  ma¬ 
gyar  iskolák  erőszakkal  térítettek  meg,  —  végül  is,  vájjon  nem 
dicsekednek-e  a  magyarok  most  is,  mint  1876-ban,  a  törökökkel 
való  rokonságukkal? 

4.  Vannak  Morvaországban,  sőt  még  Alsóausztriában  is 
kompakt  tömegben  élő  tótok  elég  nagy  számban,  több  mint  két¬ 
százezer  lélek.  «Ha  mi  most  a  maga  teljes  egészében  akarnók 
egyesíteni  a  magyar  állam  határai  között  a  tót  területet,  amely 
etnográfiái  egységet  alkot,  akkor  nekünk  is  a  nyelvi  egyéniség 
alapján  és  mint  a  tót  érdekek  egyedüli  törvényes  képviselőinek 
igényt  kellene  tartanunk  Morvaország  ezen  részére.  Nem  is' 
szólva  a  történelmi  jogról,  amelyet  bizonyítanak  az  ilyen  nevek, 
mint  Magyar  Hradistye,  M.  Ostrava,  M.  Brod,  stb.))  —  Ha  a  ma¬ 
gyarok  a  tót  érdekeknek  egyedüli  törvényes  képviselői,  ha  tehát 
a  tótoknak  törvényes  képviselőre  van  szükségük,  hogy  érdeküket 
védelmezzék,  nyilvánvalóan  gyámság  és  gondnokság  vagy  szol¬ 
gaság  alatt  kell  élniök:  hogy  ehhez  a  szükséges  következtetéshez 
eljussunk,  igazán  nem  kell  nagy  jogásznak  lenni!  íme  tehát  egy 
hivatalos  tudós,  aki  vallomást  tesz  róla,  aki  akaratlanul  is  be- 

1)  Ezt  a  szót  még  a  cseh  szerzőnél  is  elírásnak  tartom.  Szövegemben 
t.  i.  ehelyütt  csehek  áll  természetszerűleg. 

vallja  a  magyar  politika  céljait  és  eredményeit  Tótországban. 
Mennyi  értelmet  és  milyen  értelmet  vesz  tehát  az  ö  tolla  alatt 
ez  a  honfitársaihoz  intézett  figyelmeztetés:  mindig  nagyobb 
figyelemmel  vigyázunk  Tótországra,  a  kincseknek  erre  a  rak¬ 
tárára,  amelyet  Magyarországnak  napvilágra  kell  hozni!  És 
milyen  szimptomatikus  értéke  van  ennek  a  kijelentésnek  is  «a 
magyar  haza  mindig  keblére  szorította  a  tótokat,  mint  igaz  test¬ 
véreit  és  mindeddig  minden  lehetőt  megtett,  hogy  érdekeiket 
előmozdítsa  és  kielégítse!))  —  Talán  azt  hisszük,  hogy  mindez 
valami  ádáz  gúny?  —  Nem:  a  szerző  őszinte,  mint  honfitársai, 
akikhez  s  akiknek  a  nevében  beszéli  és  ez  annál  rosszabb!  Ma¬ 
gyar  logika  —  magyar  igazság! 

Hiába  keresnénk  Podhradszky  vagy  bármely  más  magyar¬ 
nak  e  kérdésre  vonatkozó  cikkeiben  mást,  mint  ezt  a  szegényes 
logikát  (pauvretés),  ezt  a  párhuzamosságot,  —  ami  egyeseknél 
szofizmává  lesz,  —  ezt  a  szószátyárkodást.  íme  ennyire  zsugo¬ 
rodott  össze  a  nemzetiségi  kérdés  a  magyar  gondolkodásban. 
Egykor  Deák  és  Eötvös,  ma  Tisza  és  Apponyi  —  a  szakadék 
mély  .  . .)) 

* 

Erre  a  kis  közleményre,  állításait,  illetve  megjegyzéseit 
sorba  véve,  feleletem  a  következő:  A  tótoknak  szigorúan  el¬ 
különített  beosztása  bármely  szláv  nyelvcsoportba  (északi,  nyu¬ 
gati,  déli)  ma  még  teljesen  meg  nem  oldott  kérdése  a  tudo¬ 
mánynak.  A  tudomány  nem  törődhet  üres  szólamokkal,  sem 
nacionalisztikus,  vagy  konzervatív,  végül  sem  radikális  politikai 
célokkal  és  törekvésekkel;  egyetlen  vezérlő  eszméje  lehet,  ez 
pedig  a  megdönthetetlen  és  tiszta  igazság  keresése.  Már  pedig 
a  tótok  nyelvét  például  a  cseh  nyelv  dialektusának  veszik  Sa- 
fárik,  Schleicher,  Miklosich  és  Niederle,  akik  közül  az  első  és 
utolsó  (mondjuk)  elfogultnak  tekinthető  (cseh),  különálló  idió¬ 
mának  pedig  Dobrovsky  (akaratlanul  is  s  annak  dacára,  hogy 
a  cseh-tót  egységesítés  eszméjének  buzgó  harcosa  volt),  Srez- 
nevsky,  Florinsky,  Jagic,  Asbóth  és  Maretic,  de  negative  Pastr- 
nek  cseh  tudós  is.  Ha  az  utóbbi  csoportból  Asbóthot  —  bár  szó 
nem  férhet  hozzá  és  kevésbbé .  érdekelt  fél  —  mint  magyart, 
valamint  Dobrovskyt  és  Pastrneket,  mint  cseheket  elhagyjuk, 
akkor  Schleicherrel  és  Miklosicchal  szemben  ép  oly  elsőrangú, 
sőt  bizonyos  tekintetben  különb  szlavistákat  (Florinsky,  Jagic, 

Maretic)  állíthatunk,  mint  akik  a  fönti  nézetnek  ellenesei  és  sok 
tekintetben  megdöntői.  Czambel  viszont,  akinél  többet  egy 
tudós  sem  foglalkozott  speciálisan  a  tótokkal,  már  határozottan 
délszlávoknak  minősítette  tótjainkat  óriási  nyelvészeti  kutatá¬ 
sainak  eredményeképen.  Czambelnél  csak  azt  sajnálhatjuk,  hogy 
az  összehasonlításnál  a  bolgár  nyelvet  nem  vette  eléggé  számba. 
Florinsky,  orosz  tudós  pedig  hatalmas  munkájában  (Lekciji  po 
slavjanskomu  jazykoznaniju.  Előadások  a  szláv  nyelvtudomány 
köréből,  Szt.  Pétervár,  1897,  II.  rész),  amelyben  kerek  124  oldalt 
(220 — 344)  szentel  a  tót  nyelv  taglalásának  és  ismertetésének, 
a  következőket  mondotta:  «E1  kell  ismernünk,  hogy  a  tót  nyelv, 
amely  hangtani  és  alaktani  sajátságainál,  dialektikai  változatos¬ 
ságainál,  valamint  más  szláv  nyelvekhez  való  viszonyánál  fogva 
rendkívüli  figyelemre  méltó,  nagyon .  keveset  lett  áttanul¬ 
mányozva.  E  nyelvről  szóló  tudásunk  sokkal  csekélyebb,  mint 
némely  más,  kisebb  szláv  népekéről,  pl.  a  szlovénről,  vagy  a 
szorb-luzsicai  nyelvről.  A  tót  nyelvnek  nemcsak  múlt,  hanem 
jelen  állapota  is  oly  tökéletlenül  van  földerítve,  hogy  az  olyan 
általános  kérdés  is,  mint  amilyen  az,  hogy  milyen  helyet  foglal 
el  a  szláv  nyelvek  családjában,  nyilt  kérdés  marad.)) 

Tudnunk  kell  azt  is,  hogy  a  cseh  nyelvet  a  felvidéki 
ág.  h.  ev.  egyházban  a  Csehországból  kiüldözött  huszita  papok 
s  a  fényes  költői  tehetségű  Tranovsky,  sziléziai  cseh  pap  énekes¬ 
könyve,  a  ((Tranoscius))  (Lőcse,  1636.  A  Tranosciuszt  a  mai 
napig  használják  s  az  igy  számtalan  kiadást  ért  meg)  honosítot¬ 
ták  meg,  amely  igy  jól-rosszul  az  intelligencia,  helyesebben 
csupán  a  papság  (később  a  katholikusoké  is)  kulturnyelve  is 
lett  egyidőre.  Közbevetőleg  jegyzem  meg,  hogy  a  csehek  ezt  a 
tényt  szokták  legnagyobbrészt  következtetéseik  és  politikájuk 
alá  tudományos  fundamentumnak  helyezni,  holott  az  idegen 
szláv  egyházi  nyelv  például  ép  igy  belejátszott  az  oroszok  kultur- 
életébe  s  az  irodalmi  nyelv  kialakulásába  is,  de  azért  még  senki- 
sem  nevezte  az  orosz  nyelvet-az  ó-bolgár,  recte  ó-szláv  nyelv 
dialektusának.  A  tótokat  azonban  e  természetellenesen  létrejött 
állapot  alól  az  irodalmi  és  iskolai  nyelvben  a  katholiküs  Berno- 
lák  (1793)  s  az  evangélikus  Stúr  (1843),  Stürt  pedig  közvetlenül 
megelőzve  Húrban,  Kuzmányi  energikus  föllépése '  fölszabadí¬ 
totta.  Az  eltótosodott  cseh,  vagy  jobban  mondva  bibliai  nyelvet 
az  evangélikus  egyház  használja  még,  de  legföljebb  olyan  mér- 

lékben,  ahogy  a  holt  latin  nyelvet  használja  föl  mindenütt  a 
római  catolica  egyház.  E  bibliai  nyelv  valóságos  unikum,  mert 
a  felvidéki  evangélikus  papokon  kivül  sehol  a  világon  nem  is¬ 
merik,  nem  beszélik  és  nem  alkalmazzák  —  XVI — XVIÍ.  század¬ 
beli,  fejlődésében  elmaradt  s  archaisztikus  cseh  nyelv,  mely  el¬ 
torzult  és  tótosodott,  bár  akcentusa  ma  is  idegenszerü  —  és  mini 
mesterséges  növénynek  ma  már  káros  hatása  vagy  különös  jelen¬ 
tősége  úgyszólván  nincsen.  Stiir  Lajos,  ez  a  tót  vezérférfiu  (aki 
még  cseh  kultúrán  is  nevelkedett),  a  magyar  országgyűlésnek 
a  40-es  években  zólyomi  követe,  a  múlt  század  50-es  éveiben  a 
cseh  és  tót  nyelv  lingvisztikái  viszonyára  vonatkozólag  a  követ¬ 
kezőképen  nyilatkozott  egyik  munkájában:  wA  lót  népnek  a 
cseh  nyelv  nehezére*  esik,  mert  hiszen  maguk  a  tanítók  sem  bír¬ 
ják  eléggé,  látjuk  ezt  az  evangélikus  iskolákban,  ahol  úgyszól¬ 
ván  minden  tanító  máskép  beszél,  más  helyesírást  használ .  .  . 
a  nép  az  irodalmi  nyelvet  meg  nem  tanulta,  azért  kell  tehát  a 
tótot  használni,  melyet  a  nép  megért;  a  cseh  szótár,  a  cseh 
nyelvtan  nem  a  miénk,  azokkal  tehát  meg  nem  elégedhetünk, 
szerkesztenünk  kell  önálló  tót  grammatikát  és  szótárt.)) 

Folytathatnám  ezt  vég  nélkül,  de  azt  hiszem,  ennyi  is 
elég.  Ezek  után  nincs  okom  tehát  megtagadni  soraimat,  amikel 
oly  örömmel  pécézett  ki  a  La  Nalion  Tchéque  cikkírója  (s  ame¬ 
lyek  el  nem  ferdítve  a  következőképen  hangzanak:  «Ha  arra  ’ti 
kérdésre  kellene  válaszolnunk,  hogy  a  tótok  tulajdonképen 
mikép  határolódnak  el  fajtestvéreiktől  azok  tengerében,  talán 
némileg  zavarba  is  jönnénk.))  S  tovább:  « Valóban  csodálatos 
dolog,  hogy  bár  az  Árpádok  óta  élünk  velünk  egy  födél  alatt, 
mégis  oly  kevés  súlyt  helyeztünk  igazi  megismerésükre.  Ezzel 
a  kérdéssel  csak  Czambel  Samu  dr.  foglalkozott  pár  évtizeden 
keresztül.))  M.  F.  1917,  dec.  1.  314),  mert  objektíve  s  pártatlan¬ 
ságra  törekedve  más  sem  Írhatott  volna  helyemben  egyebet. 
Persze  «Tanu))  urnák,  ha  igazságos  akart  volna  lenni,  még  a 
végső  konklúziót  is  idéznie  kellett  volna  e  helyen.  Ebben  azt 
mondom:  «Ha  tehát  ma  arra  a  kérdésre  kell  választ  adnunk, 
hogy  csehek-e  a  tótok,  határozottan  kimondhatjuk,  hogy  nem; 
hogy  milyen  nép  tehát,  illetőleg  hová  skatulyázandó  be,  arra  a 
felelet  ma  még  kevésbbé  lehetne  precíz.))  (I.  h.  325.)  Nyilván¬ 
való  tehát,  hogy  az  ide  vonatkozó  tudományos  kutatások  eddigi 
eredménye  alapján  komoly  s  a  macchiavellizmust  kizáró  tanul- 

mányban  egyebet  nem  Írhattam.  Amennyire  pedig  csekély  erőm¬ 
től  telik,  na^y  kutatók  nyomán  s  a  magam  felfogását  is  meg¬ 
erősítve,  újabb-  adalékokkal  világíthattam  rá  (illetőleg  kiegészít¬ 
hettem  nemcsak  nyelvi,  de  más  szempontból  is  az  ezirányu  ku¬ 
tatásokat)  a  csehek  és  tótok  között  fönnálló  s  a  tótok  külön  népi 
voltát  bebizonyító  ethnikai  különbségre.  Még  csak  arra  volna 
szükség,  hogy  a  tót  nyelvet  s  az  ethnikumot  (néprajz,  ember¬ 
tan  stb.)  teljesen  és  minden  irányban  kutassák  át,  ami  szerintem 
a  magyar  szlavistáknak,  tudósoknak  és  intézményeknek  volna 
jórészt  kötelessége,  tekintve  a  számtalan  magyar  vonatkozást. 

A  cikkíró  többi  ellenvetését  már  rövidebben  lehet  elin-, 
tézni.  Legna^yobbrészük  szánalmas  és  mosolyt  gerjesztő,  olyan, 
mint  amikor  hógolyókkal  akarnak  egy  acélvárat  megdönteni. 
Értekezésemben  t.  i.  a  legjava  kutatókat  vonultattam  fel,  ía 
szerző  sok  honfitársára  bukkanhat,  akik  mint  csehek,  többnyire 
szintén  kénytelenek  voltak  az  igazság  előtt  meghajolni)  meg¬ 
dönthetetlen  tudományos  tételeket  sorakoztattam  egymás  mellé  s 
akkor  «Tanu))  érveim  közül  legfontosabbaknak  tünteti  föl  (s  ezek 
után  tör  pálcát  ((erőlködésem))  fölött)  a  franciául  olvasók  előtt: 

1.  A  tótok  csufondáros  anekdotáit  a,  cseh  tiszhüselökröl, 
amelyeket  jellemző  adalékképen  hoztam  föl.  No,  ezekre,  mint 
érvelésekre  igazán  nem  szorultam  rá. 

2.  Hogy  csak  egy  tudós  (még  pedig  egyetemi  tanár!)  akadt 
Csehországban,  aki  Czambel  mellé  állott,  azon  Magyarországon 
senki  sem  fog  meglepődni.  Elég  szomorú  ez  a  cseh  tudományos 
objektivitásra  nézve.  Azonkívül  itt  az  agyonhallgatásnak  egy 
speciális  esetével  állunk  szemben.  Különben  nyelvészeti  tekin¬ 
tetben  utalok  még  a  válaszom  első  részében  elmondottakra. 

3.  Ebben  a  pontban  foglaltakra  (A  tótok  nem  csehek, 
hanem  sajátszerü,  önálló  népi  egyéniséget  alkotnak.  Ami  pedig 
azt  illeti,  hogy  a  csehekkel  vagy  más  szláv  fajjal  állanak-e  köze¬ 
lebbi,  rokoni  viszonyban,  azt  a  mai  napig  —  az  elégtelen  bizo¬ 
nyítékok  folytán  —  eldöntetlen  s  nyitvahagyott  kérdésnek  minő¬ 
síthetjük  csupán)  válaszom  első  része  adja  meg  megint  a  fele¬ 
letet.  A  tudományos  világban  valóban  csak  a  csehek  olyan  vak- 
merőek  (tisztelet  a  kivételeknek),  hogy  a  kilencven  százalékukban 
ellentmondó  bizonyítékok  dacára  fajuk  számára  sajátították  ki 
és  követelik  a  tótokat.  Már  pedig  az  olyan  igazság,  amely  csak 
Csehországban  számít  annak,  minden  egyéb,  csak  nem  l>izo- 

nyíték.  «Tanu)>  orcátlanul  azt  is  odakeni,  hogy  ezután  mégis 
kifejtem  a  tótok  pontos  rokonságát,  holott  csak  elsáncoloin,  el¬ 
határolom  népi  karakterüket  a  csehekétől.  Ez  állításának  tehát 
egy  betűje  sem  igaz.  Megértem  azonban  a  szegény  szerzőnek 
keserves  följajdulását  azon  állításomért,  hogy  a  nép  nem  olvas 
cseh  könyveket  vagy  lapokat  a  Felvidéken,  mert  nyelvüket  nem 
érti,  nem  élvezi.  No,  ez  már  elevenbe  vág,  zsebre  is  megy  s  a 
cseh  kultúra  térfoglalását  hiú  erőlködéssé  szállítja  le.  —  Külön¬ 
ben  valóban  nem  tartom  pánszlávnak  azt,  aki  cseh  könyvet 
olvas;  ezt  nem  lehet  soraimba  belemagyarázni.  Becsülöm  azt 
az  embert,  aki  csehül  is  megtanul  s  akár  tetszik  ez  a  szerzőnek, 
akár  nem,  a  magam  részéről  is  kijelentem,  hogy  sok  értékes 
alkotása  is  van  a  cseh  literaturának. 

Hiába  erőlködik  a  ((Tanuw,  azt  be  nem  bizonyíthatja 
nekünk,  hogy  a  tót  gyerekből  Magyarországon  cseh  lesz;  sőt 
Kollár  és  Safárik,  a  cseh  kultúra  két  kimagasló  alakja,  születé¬ 
sükre  nézve  tótok,  éltük  végéig  nem  tudtak  tisztességesen  meg¬ 
tanulni  csehül.  Kollár  világhíres  ((Slávy  Dcérá»-ja  se  nem  cseh, 
se  nem  tót,  hanem  inkább  cseh;  de  mégis  keveréknyelven  van 
Írva. 

A  cseh  nyelvetrabló  metódust  bizony  legjobban  a  morva¬ 
országi  tótok  sinylik  meg.  Erről  a  módszerről  azt  hiszem  az 
ottani  németek  is  eleget  tudnának  beszélni.  Mig  nálunk  a  tót 
gyerek  (sokszor,  sajnos,  csak  ugy-ahogy)  megtanulja  a  magyar 
nyelvet  a  falusi  iskolában,  anélkül,  hogy  anyanyelvét  ezáltal 
elvesztené  (mert  erre  a  magyar,  liberális  kultúrpolitika  soliasem 
törekedett),  addig  Morvaországban  tudatosan  s  erőszakosan 
cseh  nyelvpolitikát  űznek  velük  szemben, famely  kiforgatja  őket 
anyanyelvűkből,  —  könnyűszerrel  —  a  szláv  nyelvek  általános, 
közelebbi  rokonsága  folytán.  A  magyarországi  tót  gimnáziumok 
becsukását  pedig  a  70-es  években  az  tette  szükségessé,  hogy  ez 
iskolák  elsősorban  a  pánszlávizmusnak,  az  oroszbarátságnak  és 
a  magyargyülöletnek  voltak  tanyái  s  csak  mellékesen  ápolták  a 
tudományokat  is. 

A  magyar  társadalomnak  a  tótokból  kikerülő  nagy  kon¬ 
tingensét  feleslegesnek  tartom  ((Tanuw  urral  szemben  mcgvi látni. 
A  tótság  ebben  a  tekintetben  alig  marad  el  a  hazafiságukban  tán¬ 
toríthatatlan,  értékes  munkásságu  polgártársaink,  a  svá})ok  mö¬ 
gött.  A  tótság  a  kiváló  s  csupán  hazájuk  üdvét  szem  előli  I  n  ló 

férfiak  egész  sorával  ajándékozta  meg  a  magyar  nemzetet.  Bár 
az  oláhok  és  szerbek  is  követnék  e  Magyarországon  egyedül 
becsületes  és  természetes  fejlődést  és  példát.  így  népük  anyagi 
és  kulturális  érdekeit  is  eredményesebben  képviselhetnék  és 
védelmezhetnék. 

4.  A  tót  érdekek  igazi  képviselője  bizony  csak  a  magyar¬ 
ság  lehet,  vagy  mondjuk  ennek  keretén  belül,  speciálisan,  a 
magyar  társadalomnak  a  felvidékről  kikerülő  tagjai.  Ezt  vitatni 
csak  a  csehek  képesek.  A  tótok  talán  csak  mégis  velünk  laknak 
az  Árpádház  óta  egy  födél  alatt  s  nem  a  csehekkel;  történelmi 
es  geográfiái,  kulturális  és  gazdasági  érdekeik  egyek  voltak  a 
magyarságéval.  A  magyarságnak,  a  politikai  magyar  nemzetnek 
szerves  tagja  a  tótság,  épugy  mint  többi  nemzetiségeink;  a  belőle 
kikerülő  férfiak  irányíthatják  az  ország  határain  belül  népük 
érdekeit.  Ez  gyámságnak,  gondnokságnak  vagy  szolgaságnak 
csak  a  cseh  koponyákban  minősíthető.  És  vájjon  mi  lenne  a 
tótokkal,  ha  a  csehek  csakugyan  bekebelezhetnék  a  Felvidéket? 
A  csehek  hamarosan  kitúrnák  mindenünnen  a  tót  nyelvet,  gaz¬ 
daságilag  pedig  kizsákmányolnák  a  földet  s  jobb  sorsra  méltó 
népét;  egyszóval  a  tartományszerüség  állapota  zúdulna  le  erre 
a  földre. 

Ezzel  a  ponttal  azután  az  iró  le  is  zárja  ellenvetéseit. 
Amint  látjuk,  érvei  között  egy  sincs,  amely  a  legjobb  esetben  is, 
közvetv^e  ne  politikai  volna.  Négy-öt,  a  lényeget  néni  is  érintő 
mondatot  kap  ki,  azokkal  birkózik  akkora  energiával,  mintha 
azok  képezték  volna  dolgozatomnak  gerincét.  Amint  látjuk, 
ezekkel  is  hiába  küzködött.  Arra  adjon  azonban  választ,  azt 
próbálja  megdönteni,  amit  a  történelem,  a  nyelvészet,  művelő¬ 
déstörténet,  emberi  földrajz,  embertan  és  a  néprajz  bizonyított 
be  s  amire  elég  anyagot  hordtam  össze  neki  tizennégy  sűrűn 
nyomtatott  oldalon.  A  hozzászóláshoz  természetesen  elsősorban 
nagy-nagy  tudásra  volna  szüksége  a  cikkírónak,  aminek  hiányát  ^ 
mutatja  az,  hogy  ezekre  a  döntő  erejű  bizonyítékokra  vonat¬ 
kozólag  egy  szót  sem  olvashatunk  mérges  kirohanásában.  Vi¬ 
gyázzon,  mert  itt  ráolvasom  s  többi  cseh  társaira  a  közmondást: 
qui  tacet,  consentire  videtur. 

«Tanu))  sorai  még  annak  is  eklatáns  példái,  hogy  mikép 
szeretné  e  nem  tiszta  célú  politika  kedvéért  a  tudományt  is  a 
sárba  rántani.  Könnyen  megérthetjük  ezt,  ha  tudjuk,  hogy  a 

csehek  csak  gyakorlati,  gazdasági  okokból  szeretnék  a  tótokat 
annektálni.  Intelligenciában  és  iparcikkekben  túltermelésük  van, 
kettős  piacra  van  tehát  szükségük.  Ez  a  cseh  irók  és  publicisták 
nyilatkozataiból,  valamint  a  politikusok  és  gazdasági  faktorok 
eddigi  tevékenységéből  nyilvánvaló  lett.  Tót  anyagi  és  szellemi 
érdek!?  —  eszköz,  kitűnő  jelszó  és  erkölcsi  takaró  esetleg  velünk 
szemben,  amely  szentesíti  a  célokat. 

Végül  még  megjegyzem,  hogy  a  cikkíró  több  helyen  nem 
fordított,  hanem  jobban  mondva  ferdített,  vagy  célzatosan 
hagyott  el  idézeteit  megelőző  vagy  azokat  követő  mondatokat, 
amelyek  soraimat  egészen  más  s  igaz  megvilágításba  helyezték 
volna.  Erről  a  magyar  olvasók  könnyű  szerrel  meggyőződhet¬ 
nek,  —  sőt  ma  már  a  franciául  olvasók  is,  (ha  úgy  tetszik,  a 
csehek)  mert  tanulmányom  ez  év  április  havában  francia  nyelven 
is  napvilágot  látott  a  Svájcban  is  megszerezhető  Revue  de 
Hongrie  XI.  évf.  XXI.  kötetében.  Az  entente  cseh-barátjai 
«Tanu))-t  tehát  könnyen  nyomon  érhetik. 

Ezek  után  az  ilyen  általános  kifejezéseket,  mint  például 
Tótország,  stb.,  valamint  a  cikkemre  vonatkozókat,  mint  ((pár¬ 
huzamosság)),  ((szegényes  logika)),  (( szószátyárkodás )),  ((elfogult 
bizonyítgatás)),  sőt  ((szánalmas  bukás )),  vagy  ((hasonló  logikát 
csak  Budapesten  fogadnak  eb),  ((itt  rá  lehet  ismerni  a  magyar 
logikára)),  stb.  stb.,  nyugodtan  bizom  az  olvasók  megítélésére. 
Bár  úgy  látszik  ezek  is  argumentumok  s  mint  ilyenek  szintén 
a  cseh  harci  eszközökhöz  tartoznak  talán.  Nekem  azonban  nincs 
szükségem,  illetve  a  magyarságnak  nincs  szüksége  velük  szem¬ 
ben  hasonló  fegyverekre. 


A  háborús  Szófia. 

Irta :  Toneili  Sándor. 

Néhány  napnak  a  benyomásai  alapján  képet  rajzolni  egy  or¬ 
szágnak  a  fővárosáról,  akármilyen  kicsiny  legyen  is  a  főváros  és  az 
ország;  kétségtelenül  merész  feladat.  Mentségére  legfeljebb  egy  szol¬ 
gálhat,  az  impressziók  frissesége.  Minél  jobban  beleéli  ugyanis  magát 
az  ember  egy  kezdetben  idegen  világnak  a  viszonyaiba,  annál  inkább 
előtérbe  nyomulnak  a  teljesebb  megismerést  szolgáló  apróbb  részle¬ 
tek,  de  halványabbá  teszik  a  kezdetben  erősen  kidomborodó,  jellemző 
nagy  vonásokat. 

Egy  ilyen  futó  megismerésnek  a  keretében  is  Szófia,  —  talán 
hozzátehetjük  még:  —  a  háborús  Szófia,  sok  tekintetben  'más,  mint 
aminőnek  képzeltük.  A  külső  képe  olyan,  mint  egy  nagyobb  magyar 
vidéki  városé,  azzal  a  különbséggel,  hogy  fővárosa  lévén  egy  ország¬ 
nak,  ahol  minden  összpontosul,  elevenebb  és  mozgékonyabb.  Még 
kissé  szabályozatlan,  üres  telkek,  földszintes  vityillók,  négyemeletes 
bérházak  váltogatják  egymást,  a  nyugat  még  nem  győzedelmeskedett 
teljesen  a  kelet  felett,  de  már  mutatkoznak  a  jövő  nagyváros  kör¬ 
vonalai.  A  fejlődés  tempója  kétségtelenül  még  gyorsabb  lesz,  ha  Bul¬ 
gária  megnagyobbodva  kerül  ki  a  háborúból  és  megnövekszik  a  terü¬ 
let,  amely  a  fővárosnak  az  életnedveit  szolgáltatja.  A  különbség,  amely 
Szófiát  a  magyar  vidéki  városoktól  már  ma  is  elválasztja,  a .  nagy¬ 
számú  középület,  amely  a  várost  nagyobbnak  tünteti  fel,  mint  amek¬ 
kora  tényleg.  Háborús  különbség,  amely  kellemesen  lepi  meg  az  ide¬ 
haza  sötét  utcákhoz  szokott  idegent,  az,  hogy  az  utcák  az  esti  órák¬ 
ban  Igen  jól  vannak  világítva. 

Nem  tekintve  a  diplomáciát,  amely  a  különböző  katonai  ható¬ 
ságokhoz  beosztott  német,  osztrák-magyar  és  török  tisztekkel  egye¬ 
temben  bizonyos  nemzetközi  jelleget  kölcsönöz  Szófiának,  aránylag 
szűk  és  erősen  demokratikus  keretek  között  bonvolódik  le  az  or- 

szágnak  egész  hivatali  adminisztrációja,  gazdasági  és  kulturális  élete. 
A  kereteknek  ez  a  szűk  volta  reányomja  bélyegét  az  egész  életre.  A 
királyi  palota,  megyeházszerü  arányaival,  a  legkevésbbé  sem  elzárkózó 
legfőbb  állami  hatóságok,  az  emberek,  akik  mindnyájan  ismerik  egy- 
,  mást,  akaratlanul  is  megadják  az  összehasonlítás  mértékét.  Ha  vala¬ 
melyik  magyarországi  megyeszékhely,  ahol  mindenki  rokoni  és 
baráti  viszonyban  van  egymással,  hirtelen  fővárossá  lépne  elő,  a  fő¬ 
ispánt  miniszterelnöknek  titulálnák,  az  alispánt  belügyminiszternek, 
a  főbb  megyei  és  városi  tisztviselőket  minisztereknek  és  osztályfőnö¬ 
köknek,  akkor  majdnem  teljes  pontossággal  megvolna  az  a  mérték, 
amellyel  Szófiát  mérhetné  még  az  is,  aki  a  valóságban  nem  ismeri. 
Ahogy  nálunk  megyegyülés  után  mindenki  találkozik  a  megyeszékhely 
úri  kávéházában,  ugyanígy  feketézik  Szófiában  a  Bulgarie  kávéházá¬ 
ban  az  országgyűlés  idején  mindenki,  akit  a  lapokból  bulgár  nemzeti 
nagyságnak  ismerünk. 

Marad  kétségtelenül  egy  különbség.  Bulgária  kisparaszt  ország, 
—  a  mezőgazdaságilag  művelt  birtokok  átlaga  öt  hektár  —  se  arísz - 
tpkráciája,  se  nemessége,  amely  nálunk  különösen  a  dunántúli,  fel¬ 
vidéki  és  erdélyi  megyékben  a  vezető  szerepet  játssza  és  a  vidéken- 
kint  eltérő  helyi  színezetet  megadja,  nincsen.  Noha  vagyon  szerint 
van  bizonyos  elkülönülés,  amely  később  talán  osztályképződésre  vezet, 
már  megvan.  Szófiában  ma  az  idegen  azt  a  benyomást  nyeri,  hogy  min¬ 
denki  ugyanabból  az  osztályból  származik.  Emellett,  a  legfiatalabbakat 
kivéve,  mindenki  az  első  generációhoz  tartozik.  A  török  uralom  idején, 
amely  pontosan  negyven  esztendeje  szűnt  meg,  a  bulgár  előtt  zárva  volt 
a  közigazgatás,  katonai  pálya,  tudományos  téren  szintén  nem  érvénye¬ 
sülhetett;  a  kevésszámú  kézműiparóst  és  kereskedőt  kivéve,  mindenki 
a  földjét  művelte.  A  múltnak  ez  a  körülménye  érezhetően  reányom  ja 
bélyegét  a  mai  bulgár  társadalomra.  Ideológiájában,  erkölcsében,  gon¬ 
dolkozásában  és  cselekedeteiben  a  bulgár  még  ma  is  paraszt,  tipusa 
a  józan,  reális,  csak  a  saját  érdekét  tekintő,  kissé  nj’^ers,  kissé  erő¬ 
szakos,  nehezen  felmelegedő  parasztnak. 

A  másik  délszláv  fajtól,  a  szerbtől,  aki  fantáziákat  hajlandó  ker¬ 
getni  és  aki  a  politikában  állandóan  túlhevített  aggyal  dolgozik,  ez 
választja  el  legerősebben.  A  szerb,  aki  a  világháború  tüzcsóváját  vetette 
Európára,  fantómok  megvalósításáért  ment  a  háborúba;  a  bulgár  be¬ 
várta,  mig  a  konjunktúrák  reá  nézve  kedvezően  alakultak  és  meg¬ 
kezdte  a  háborút,  hogy  földet  szerezzen.  Szófiában  a  szkupstinávaí 
szemben  áll  a  szabadító  cár  hatalmas  lovasszobra,  Bulgária  orosz 
segítséggel  szabadult  fel  a  török  uralom  alól,  orosz  pénz  és  oro-.^ 
művészek  alkotása  a  közvetlenül  a  háború  előtt  elkészült  székese  rv- 
ház,  tisztek,  tisztviselők  ezrével  nevelkedtek  Oroszországban,  — 

csoda,  ha  erősek  az  orosz  szimpátiák.  És  mégis,  mikor  kenyértörésre 

került  a  dolog,  a  bulgárok  Oroszország  ellen  avatkoztak  be  a  háborúba, 

mert  a  konjunktúrák  azt  mutatták,  hogy  igy  szerezhetik  meg  Mace¬ 
dóniát,  Dobrudzsát  és  a  nemzeti  aspirációk  többi  területeit.  A  jó  kon¬ 
junktúrák  mellett  Bulgária  aránylag  oly  nagy  sikereket  ért  el  a 
háborúban,  amilyeneket  senki  sem  tud  felmutatni,  ellenben  befejezett¬ 
nek  is  tekintette  abban  a  pillanatban,  amelyben  céljait  elérte.  Az  or¬ 
szág  még  fegyverben  van,  de  nem  azért,  hogy  esetleg  általános  katonai 
érdekből  újra  támadjon,  haneni  hogy  eddigi  szerzeményeit  megoltal¬ 
mazza.  Az  orosz  szimpátiákat,  amelyekbe  ma  nagy  adag  sajnálkozás 
is  vegyül,  eltették  jobb  időkre. 

A  história  alapján  ezeket  a  ma  ködössé  váló  orosz  szimpátiákat 
a  bolgároktól  rossz  néven  venni  nem  is  lehet.  Utaltunk  rá,  hogy 
mennyi  szál  fűzte  őket  Oroszországhoz;  ezeket  a  szálakat  nem  lehet 
egyszerre  elszakítani.  Elég  nagj’^  elhatározás  volt  az  is,  hogy  az  előz¬ 
mények  és  a  sok  oldalról  jelentkező  erkölcsi  és  anyagi  nyomás  után 
mellettünk  döntöttek.  Hogy  azonban  még  igy  is  számos  nyoma  maradt 
meg  érzésben  és  külsőségekben  az  Oroszországgal  való  benső  kapcso¬ 
latnak,  természetes.  Szófiai  ismerőseim  közül  többen  sajnálkoztak, 
hogy  a  székesegyházat,  amely  azelőtt  az  oroszok  nemzeti  hőséről, 
Nevszki  Sándorról  volt  elnevezve,  a  hadüzenet  után  Czirill  és  Method 
nevére  keresztelték  el.  Véleményük  szerint  kár  volt  ilyen  hirtelen  és 
ilyen  tüntetőleg  határozni. 


A  hadsereg  szervezete  teljesen  orosz  mintára  van  felépítve  és 
orosz  az  egyenruha  is.  A  csapatok  a  főváros  utcáin  nem  a  nálunk 
szokásos  kettős  rendekben,  hanem  orosz  mintára,  frontális  menetben 
vonulnak.  A  század  összesen  nyolc  nagyon  széles  sorból  áll,  két-két 
sor  alkot  egy  szakaszt,  két-két  szakasz  között  a  szakaszparancsnok. 
Látványnak,  ha  egész  ezred  vonul  fel  és  ha  az  utcasarkokon  a  kanya¬ 
rodást  jól  csinálják,  nagyon  szép,  de  mert  a  csapat  az  utcát  egész 
szélességében  elfoglalja,  elsőrendű  közlekedési  akadály.  Orosz  szokás 
a  katonaságnál  az  is,  hogy  az  érkező  parancsnok  fenszóval  köszönti 
csapatát,  a  katonák  pedig  kórusban  viszonozzák  az  üdvözlést.  Ilyen 
apróságot  nagy  számmal  lehet  tapasztalni  s  ezeket  a  háború  se  szűn¬ 
tette  meg. 

A  sikeres  háborúnak  egyik  következése  a  bulgár  nemzeti  ön¬ 
tudatnak  nagyarányú  megnövekedése.  Bulgária  ma  katonailag  és  poli¬ 
tikailag  kétségtelenül  első  állama  a  Balkánnak.  A  parasztország,  amely 
legutoljára  szabadult  fel  a  török  uralom  alól,  a  legelső  sorba  került. 
Primitiv  népeknél  a  nemzeti  öntudatnak  ilyen  nagyarányú,  hirtelen 
fellendülése  naiv  formák  között  szokott  megnyilatkozni.  Ahogy  mi 
Magyarországon  átéltük  azt  az  időt,  mikor  a  piktorában  Madarász 

Viktorék  pálhosza  uralkodott,  úgy  ma  Bulgáriában  «szcmléltetik»  a 
hazafiságot  színekben  pompázó  fali  naptárak,  illusztrált  térképek  és 
egyebek.  Szófiában  százszámra  lehet  látni  egy  fali  képet  a  bulgár  cárok 
arcképsorozatával.  A  cárok  megannyi  sakkfigurához  hasonlítanak; 
mindegyik  cárnak  a  feje  egy-egy  oszlopon,  amelyeknek  eltérő  magas¬ 
sága  megfelel  Bulgária  akkori  nemzeti  nagyságának.  A  török  uralom 
ideje  alatt  hiányzanak  az  oszlopok;  Battenberg  Sándor  és  Ferdinánd 
alatt  a  tendencia  ismét  emelkedő.  A  nemrégiben  elhalt  berlini  bulgár 
követ,  Rizov,  összeállította  a  bulgár  történelem  atlaszát,  amely  tulaj¬ 
donképen  a  jövő  bulgár  aspirációk  tudományos  igazolása  akar  lenni. 
Ugyanazok  a  túlzások,  amelyeket  mi  is  nagyon  jól  ismerünk  a  nem¬ 
zeti  fellendülésnek  a  korából.  Néhány  hónapja  jelent  meg  lipcsei 
kiadásban  az  első  bulgár  címtár.  Az  elején  levő  térkép  máris  kitolja 
Bulgária  határait  Ochridáig  és  a  Morava  vonaláig.  Ezektől  a  túlzások¬ 
tól  a  hivatalos  Bulgária  sem  idegen.  A  múlt  esztendőben  Bulgária  uj 
bélyegsorozatot  adott  ki.  A  bélyegek  motívumai  az  országnak  történel¬ 
mileg  nevezetes  helyeiről  és  a  háború  eseményeiből  vannak  merítve. 
A  háború  befejezve  még  nincs,  de  a  30  sztotinkis  bélyegen  már  pom¬ 
pázik  a  szerbektől  elfoglalt  Nisnek  a  látképe. 

A  nemzeti  öntudatnak  e  mindenütt  tapasztalható  túltengése 
mellett  a  háborúnak?  másik  szembeszökő  jelensége  az  életnek  rend¬ 
kívüli  megdrágulása,  amely  még  a  nálunk  tapasztalható  drágaságot 
is  felülmúlja.  A  drágaság  egyaránt  érezhető  az  iparcikkek  és  élelmi¬ 
szerek  csoportjában.  Az  utóbbi  némileg  érthetetlen  egy  olyan  ország¬ 
ban,  amelynek  lakosságából  77%  tartozik  mint  kereső  és  mint  eltar¬ 
tott  a  mezőgazdasághoz.  Sokat  megmagyaráz  azonban  a  körülmény, 
hogy  Bulgária  a  világháborút  megelőzőleg  már  a  balkáni  háborút  is 
végigküzdötte  és  a  mai  drágaság  két  háború  eredője  gyanánt  jelent¬ 
kezik.  Minden  egyébtől  eltekintve  pedig  bizonyos  törvényszerűség 
mutatkozik  abban,  hogy  a  háborús  árdrágulás  és  a  konjunktúráknak 
a  termelők  és  az  elosztásban  közreműködők  részéről  való  kihasz¬ 
nálása  annál  kíméletlenebb  formában  jelentkezik,  minél  jobban  hala¬ 
dunk  a  központi  hatalmak  országaiban  Németországból  kiindulva  kelet 
felé.  A  skála  Németország,  Ausztria,  Magyarország,  Bulgária  és  Török¬ 
ország,  ahol  már  az  árak  egyenesen  fantasztikus  jellegűek.  Ez  a  jelen¬ 
ség  az  organizációra  való  képességgel  és  a  szervezésben  való  iskolá¬ 
zottsággal  van  összefüggésben. 

Ami  Szófiát  illeti,  különösen  drága  minden,  ami  az  élet  aprő 
kényelmeire  tartozik,  a  hotelszoba,  kocsi,  vendéglői  étkezés,  kávéház, 
borbély,  kiszolgálás,  stb.  és  különösen  drága  mindez  az  idegen  szá¬ 
mára,  akinek  élete  a  városnak  nagyon  szűkre  szabott  centrumában, 
a  Hotel  Bulgarie,  az  állami  hatóságok,  követségek,  konzulátusok  és 

nagyobb  kereskedő  cégek  világában  bonyolódik  le.  Kocsi  a  vasúttól 
a  városba  20  leva,  közönséges  hotelszoba  ugyanannyi,  háromfogásos 
közönséges  ebéd  25 — 30  leva,  beretválkozás  1.50,  borravaló  nélkül, 
egy  skatulya  gyufa  50  sztolinki,  vagyis  62  fillér  és  igy  tovább. 

A  közélelmezésnek  és  háborús  gazdálkodásnak  német  minta 
szerint  való  megszervezésére  Bulgária  aránylag  későn  tért  át,  ami  az 
országnak  túlnyomóan  agrárius  jellegével  magyarázható.  Először 
csak  közélelmezési  bizottságot  létesítettek,  amely  megfelelt  körülbelül 
a  nálunk  a  háború  elején  fennállott  gazdasági  bizottságnak.  Ez  a  köz- 
élelmezési  bizottság,  amely  eredetileg  csak  konzultatív  testület  volt, 
1916  szeptemberben  történt  átszei'\'ezése  után  kezdte  az  élelmiszerek 
maximális  árait  megállapítani.  Lefoglalások  nem  voltak,  csak  a  had¬ 
ügyminisztérium  rekvirálta  a  megállapított  árakon  a  hadsereg  ellátá¬ 
sához  szükséges  terményeket,  máskülönben  az  adásvétel  elé  nem  állí¬ 
tottak  korlátokat  és  szükségleteit  mindenki  maga  fedezhette.  A  vi¬ 
szonyok  nyomása  Bulgáriában  is  megteremtette  a  központi  szen^ezés 
szükségét.  1917  áprilisban  a  közélelmezési  bizottságot  a  hadügyminisz¬ 
ternek  alárendelt  közélelmezési  igazgatóság  váltotta  fel,  amely  teljesen 
a  nálunk  is  ismert  recipe  szerint  dolgozik:  ellenőrzi  a  kereskedelmet, 
bizonyos  cikkekre  a  szabad  forgalmat  megszünteti,  fejadagokat  állapít 
meg  és  szervezi  a  háborús  közellátás  rendszerét.  Hogy  erre  még  Bul¬ 
gáriában  is  szükség  van,  mutatja,  hogy  a  hússal  igen  nagy  bajok  van¬ 
nak,  a  liszt  pedig  a  tavalyi  gyenge  termés  után  már  áprilisra  kifogyott 
és  mindenki  kukoricakenyérrel  kénytelen  megelégedni.  Az  elv  az,  hogy 
mindenki  közellátás  alá  tartozik  és  csak  kivételes  engedélyek  alapján 
szerezhetik  be  egyes  családok  egész  évi  gabona-  vagy  lisztszükségletü¬ 
ket.  Szófiában  a  hatóság  visszaélések  elkerülése  céljából  nem  a  lisztet 
adja  ki,  hanem  a  kenyeret,  lisztből  pedig  csak  a  főzéshez  szükséges 
minimális  mennyiséget. 

A  háborús  közgazdaság  tekintetében  a  tapasztalatok  különben 
Bulgáriában  ugyanazok,  mint  nálunk  és  valószinüleg  az  ellenséges 
államokban  is,  melyeknek  viszonyait  kevésbbé  ismerjük.  A  maximálás 
ott  is  azt  eredményezte,  hogy  az  illető  cikkek  eltűntek  a  forgalomból. 
A  szappan  Bulgáriában  megmaradt  szabad  cikknek,  bőségesen  is 
lehet  látni  mindenfelé,  igaz,  hogy  meglehetősen  magas  árakon.  A 
rekvirálás  elől  Bulgáriában  is  igen  sok  árut  elrejtettek  és  ma,  mikor 
Szófia  kukoricakenyérre  van  utalva,  a  parasztok  dugva  hozzák  be  a 
környékről  a  kis,  kerek  buzakenyereket  és  kinálgatják  megvételre. 

A  szociális  eltolódások,  amelyeket  a  háború  mindenütt  előidézett. 
Szófiában  is  megvannak,  sőt  bizonyos  külső  jelek  még  az  idegennek 
is  feltűnnek.  A  paraszt  Bulgáriában  is  telítve  van  pénzzel,  a  keres¬ 
kedők,  minthogy  a  vevők  iparcikkekért  minden  árat  megfizetnek, 

meggazdagodtak.  A  nagyipar  Bulgáriában  még  kevéssé  számít,  bár 
a  kevésszámú  gyár  a  háborús  konjunktúra  folytán  szintén  megerő¬ 
södött.  A  háború  általában  Bulgáriában  egy  kapitalizálódási  procesz- 
szust  indított  meg,  sőt  talán  a  háború  volt  odalent  a  kiindulási  pontja 
a  modern  értelemben  vett  kapitalizmusnak.  Kifejezésre  jut  ez  a  bankok 
rohamosan  növekvő  üzletkörében,  egyelőre  még  nem  realizálható, 
de  meglevő  alapítási  tervekben,  az  igények  emelkedésében  és  az  élet 
modernizálódásában.  A  mi  viszonyainktól  eltérően  meglepő  például 
Szófiában  a  sok  építkezés  és  feltűnő  a  mostanában  elkészült  uj  házak 
nagy  száma.  Az  építkezési  anyagok  ára  és  maga  az  építkezés  hihetet¬ 
lenül  drága,  de  a  felemelkedettek  ki  akarják  használni  a  kedvezőbb 
életviszonyok  élvezésének  a  lehetőségét.  A  valamirevaló  lakások  ára 
Ugyanúgy,  mint  nálunk,  rendkívül  felszökött  és  általános  európai 
tapasztalat  gyanánt  a  színház  és  nyilvános  helyek,  éttermek,  kávé¬ 
házak  Szófiában  is  állandóan  zsúfolva  vannak.  Jellemző,  hogy  a 
szófiai  tőzsde  a  háború  harmadik  évében  kezdette  meg  működését. 
Az  árutőzsde  anyagát  szolgáltató  cikkek  el  lévén  vonva  a  szabad  for¬ 
galomtól,  egyelőre  csak  az  értéktőzsde  nyílt  meg,  amelyen  huszonnégy 
állami  és  magánpapirt  jegyeznek. 

A  meggazdagodott  paraszt,  a  kezdődő  bank-  és  magánkapitaliz¬ 
mus  mellett  azonban  a  középosztály  ugyanúgy,  mint  nálunk,  Bulgá¬ 
riában  is  elbukott.  Mikor  egy  estémet  szófiai  egyetemi  tanárok  és 
állami  tisztviselők  társaságában  töltöttem,  majdnem  azokat  a  han¬ 
gokat  véltem  hallani,  amelyeket  már  idehaza  nagyon  megszoktunk. 
Az  állam  a  tisztviselőknek  fizetésük  kétharmadát  adja  ugyan  háborús 
pótlék  gyanánt,  de  minthogy  a  miéinknél  is  alacsonyabb  fizetések  a 
háború  előtti  rendkívül  olcsó  megélhetés  költségeihez  vannak  mérve, 
az  aránytalanság  az  árak  és  a  jövedelem  között  még  kiáltóbb.  Szinte 
megoldhátatlan  problémának  tűnt  fel  előttem,  hogy  miként  él  meg 
a  -szófiai  többgyermekes  egyetemi  tanár,  akinek  összes  jövedelme  évi 
12,000  leva.  Irodalmi  működése  gazdasági  szempontból  a  magyar 
tudósoknak  a  múlt  század  elejei  apostolkodásával  mérhető  össze, 
mert  a  tudománynak  bulgár  nyelven  való  művelése  csak  gyéren  fizet, 
vizsgadijai  pedig,  amelyek  a  budapesti  egyetemi  tanárok  jövedelmének 
jelentős  részét  alkotják,  nincsenek.  Az  egyetemi  vizsgák  ingyenességé¬ 
ben  Bulgária  megelőzte  Magyarországot 

A  megélhetés  problémájára  részben  megvan  a  magyarázat.  Em¬ 
lítettük,  hogy  Bulgáriában  majd  mindenki,  aki  a  közéletben  szerepet 
játszik,  szóval,  aki  a  városban  lakik,  első  generáció.  Ez  az  első  gene¬ 
ráció  természetszerűleg  nem  úgy  alakult,  hogy  egyszerre  egész  csalá¬ 
dok  hagyták  ott  a  földet  és  állottak  be  a  fejmunkások  osztályába, 
hanem  itt  is,  ott  is  kiemelkedett  egy  a  százak  közül,  mig  a  család 

lobbi  tagjai  régi  foglalkozási  körükben  megmaradtak.  Jóformán  nincs 
ember  a  fővárosban  és  a  többi  városokban,  akinek  a  vidéken  rokona 
ne  volna.  A  régi  időkből  a  családi  kötelék  erőssége  máig  megmaradt; 
a  városi  rokon  ellátja  a  vidékiek  dolgait  a  hatóságoknál,  a  gyerekek 
ügyét  az  iskolákban,  ennek  ellenében  pedig  természetben  kapja  azt 
a  támogatást,  amelyet  máskülönben  megfizetni  nem  tudna.  Ilyenfor¬ 
mán  a  bulgár  tisztviselő  jóval  olcsóbban  él  Szófiában,  mint  az  oda¬ 
került  idegen.  Akinek  azonban  a  vidéken  nincsenek  rokonai  és  mégis 
megél,  annál  magyarázatot  keresni  és  találni  nagyon  nehéz. 

Hivatalnok  osztályról,  tanárokról,  fejmunkásokról  lévén  szó, 
akaratlanul  is  felvetődik  a  kultúra  kérdése.  A  köztudat  eddig  nagyon 
könnyen  általánosított,  ha  a  Balkánról  volt  szó  és  belenyugodott  abba, 
hogy  a  Balkán  nem  annyira  német,  mint  inkább  francia  kulturforrá- 
sokból  merített  s  a  második  nyelv,  amelyet  minden  kis  nemzet  kény¬ 
telen  a  magáé  mellett  elsajátítani,  a  Balkánon  a  francia.  Mint  minden 
általánosítás,  ez  is  téves,  vagy  legalább  is  a  szófiai  egyetem  több  taná¬ 
rának  magyarázata  szerint,  akikkel  e  kérdésről  tárgyaltam,  bőséges 
korrektúrára  szorul.  Tény,  hogy  a  katonatisztek  és  magasabb  tiszt¬ 
viselők  nagy  része  inkább  tud  franciául,  mint  németül,  de  ez  a  fran- 
ciaság  nem  annyira  francia,  mint  inkább  orosz  eredetű. 

A  felszabadítás  után  Bulgária  hadseregét  és  közigazgatását 
Oroszország  közbejöttével  szervezték  meg;  a  kereteket  az  uj  állam 
életéhez  Oroszország  szolgáltatta.  Azóta  is  évröl-évre  száz  meg  száz 
bulgár  ifjú  nyert  kiképzést  orosz  katonai  és  polgári  intézetekben.  Ezek 
hozták  a  franciát  második  nyelv  gyanánt  Oroszországból  magukkal. 
Informátoraim  egyike,  Danailov,  a  szófiai  egyetemen  a  közgazdaságtan 
tanára,  szintén  igy  végzett  a  moszkvai  egyetemen,  sőt  ugyanott,  néhány 
esztendőn  át,  mint  docens  is  működött.  Igaz,  hogy  ő  német  egye¬ 
temeken  is  töltött  két  esztendőt.  Vele  együtt  Németországot  járták 
meg  leginkább  azok,  akik  ma  a  tudomány  művelésével  foglalkoznak 
Bulgáriában,  sőt  egy  hevenyészett  statisztika  alapján,  amelyet  a  szófiai 
egyetem  tanárairól  állítottak  össze  a  számomra,  meg  lehet  állapítani, 
hogy  az  ifjú  bulgár  tudományosság  határozottan  sokkalta  inkább’ 
táplálkozott  német,  mint  francia  szellemi  forrásokból.  A  tudományos 
pályára  készülők,  mig  választásról  egyáltalán  szó  lehetett,  szívesebben 
keresték  fel  Német-,  mint  Franciaországot.  Szimpátiák  dolgában  a 
bulgár  közelebb  állott  Franciaországhoz,  de  a  német  egyetem  a  kul¬ 
túra  hivatásos  művelőit  meghódította  a  német  tudomány  számára. 
Érdemes  e  szempontból  megemlíteni,  hogy  ahol  legkönnyebben  lehetett 
volna'  francia  befolyást  sejteni,  a  művészetnél,  szintén  német  hatások 
tapasztalhatók.  A  bulgár  művészek  túlnyomó  része  nem  Párisban, 
hanem  Münchenben  nyerte  kiképzését. 

A  hivatalnok  osztállyal  és  katonatisztekkel  szemben,  a  tudo¬ 
mányos  világhoz  hasonlóan,  a  kereskedelemnek  második  nyelve,  ha 
nem  is  teljesen,  de  jelentékeny  részében  szintén  német.  A  helyzet 
némileg  hasonlatos  volt  Oroszországéhoz,  amelynek  kereskedelme  a 
háború  előtt  csaknem  teljesen  német  befolyás  alatt  állott.  A  bulgár 
kereskedő  bevásárlásait  túlnyomó  részben  nálunk  és  Németországban 
fedezte  és  itteni  kereskedelmi  érintkezésében  természetszerűleg  a 
német  nyelvet  használta.  Levelezése  sokszor  francia  volt  ugyan-  —  ez 
a  hatás  az  iskolából  maradt  meg  —  de  gazdasági  érdekszálai  idefüzték. 
Ma  már  a  kereskedelmi  iskolákban  választás  van  a  német  és  francia 
nyelv  között.  Egyáltalán  a  háború  óta,  a  nyugati  hatalmaktól  való 
elzáratás  a  központi  hatalmakkal  való  kizárólagos  összeköttetés  és  a 
németek  erős  térfoglalása  következtében,  nagyarányú  eltolódást  lehet 
tapasztalni  a  német  nyelv  javára.  Hogy  ez  a  háború  után  mennyiben 
fogja  tartani  magát,  még  nem  lehet  megállapítani. 

Kétségtelen,  hogy  a  háború  alatt  a  németek  Bulgáriában  gazda¬ 
ságilag  rendkívül  erősen  bedolgozták  magukat.  Áll  ez  pedig  elsősorban 
nem  annyira  a  kereskedelemre,  amelyet  a  háború  természetszerűleg 
erős  korlátozásoknak  vetett  alá,  mint  inkább  a  gazdasági  viszonyok 
megismerésére,  az  ország  természeti  kincseinek  feltárására,  a  szervező 
munkára  és  a  jövő  gazdasági  tevékenységben  való  részesedésre.  Kivinni 
való  áru  jók  ma  a  központi  hatalmaknak  alig  van  és  az  olyan  társas 
kirándulások,  aminőt  a  bulgár  kereskedők  számára  rendeztek  a  lipcsei 
vásár  meglátogatása  céljából,  inkább  az  a  jelentőségük,  hogy  a  jövőre 
létesítsenek  öszeköttetéseket.  Bulgáriát  azonban  keresztül-kasul  bejár¬ 
ták  német  katonatisztek,  katonatiszti  egyenruhában  német  gyárosok, 
mérnökök,  kereskedők,  akik  gazdasági  emberek  szemével  nézték  és 
ismerték  meg  az  országot.  Láttam  néhány  expozét,  amelyet  német 
szakértők  dolgoztak  ki  bizonyos  szakmák  szempontjából  és  mond¬ 
hatom,  hogy  alaposság,  megfigyelés  szempontjából  nem  hagynak  fenn 
kivánni  valót.  A  német  törekvés  természetes  és  érthető:  az  elveszett 
piacok  ellenében  ott  keresnek  teret  gazdasági  érvényesülésük  számára, 
ahol  lehet,  a  Berlintől  Bagdadba  vezető  nagy  világforgalmi  útnak  a 
vonalán. 

Törekvéseik  istápolására  a  németek  Szófiában  lapot  is  alapítot¬ 
tak,  amely  az  aránylag  kis  terjedelmű  bulgár  újságoknál  sokkalta  na-‘ 
gyobb  apparátussal  dolgozik.  Példájukat  mi  is  követtük  és  Szófiában 
van  németnyelvű  újság,  amely  az  osztrák  és  mellette  a  magyar  érdeke¬ 
ket  is  képviseli.  A  német  ujságalapításnál  azonban  ismét  tapasztalható 
volt,  hogy  a  németek,  noha  ez  politikailag  nem  mindig  vezet  kedvező 
eredményre,  nagyon  szivesen  húzzák  alá,  hogy  ők  azok,  akik  valamit 
csinálnak.  A  német  újság  cime:  <(Deutsche  Balkanzeitung)).  A  cim  min- 

dent  mégmond  és  elárul.  A  háború  előtti  francia  politika  másként  dol¬ 
gozott.  Egész  sereg  francia  nyelvű  újságja  volt,  amely  a  francia  törek¬ 
véseket  propagálta,  de  elmében  mind  kerülte  a  valóság  feltüntetését, 
hanem  ellenkezőleg  még  a  megdolgozásra  szánt  nemzetek  hiúságának 
hizelgett.  Ebből  a  szempontból  a  balkáni  francia  újságok  cimei  sokat 
mondanak:  <(Courrier  de  Salonique»,  «L’ indépendence  roumainen  és 
«Uécho  de  Bulgarie».  A  mi  szófiai  újságunk  cime  elég  jól  van  meg¬ 
választva:  ((Bulgarische  Handelszeitungn.  A  magyar-keleti  gazdasági 
központ  támogatásával  Szerbiában  egy  magyar  ügyekkel  foglalkozó, 
bulgár  nyelvű  kőnyomatos  is  jelenik  meg  «Magyarszki  Vjesztnikn 
címmel. 

A  bulgárok  a  németeknek  említett  gazdasági  térfoglalási  törek¬ 
véseivel  szemben  a  reálpolitika  álláspontjára  helyezkednek.  A  mai 
viszonyok  és  a  nagy  áruhiány  mellett  szívesen  fogadnak  mindenkit, 
aki  bárminő  árut  hoz  és  tudván  azt,  hogy  alkalmasint  még  a  háború 
után  is  jó  ideig-  nem  számíthatnak  az  entente-államok  iparcikkeire, 
keresik  a  központi  hatalmak  termelő  helyeivel  való  összeköttetést. 
Semmiesetre  sem  akarják  azonban,  hogy  gazdaságilag  kolónia  legyen 
belőlük  és  hivatalos  vonatkozásokban  mindenütt  féltékenyen  igyek¬ 
szenek  önállóságukat  kidomborítani.  A  nem  hivatalos  jellegű  ügyek¬ 
nél  a  külföldi  kezdeményezésekkel  szemben  kifejezésre  jut  az  a  bizal¬ 
matlankodás  is,  amely  a  keleten  mindenütt  tapasztalható. 

Ezekből  a  szempontokból  kell  a  saját,  Bulgáriában  elfoglalt 
helyzetünket  is  megitélni.  A  bulgár  közvélemény  nagyon  jól  tudja, 
hogy  Magyarországnak  sem  politikai,  sem  gazdasági  tekintetben  im- 
perialisztikus  törekvései  nincsenek  és  épen  azért  megvan  benne  a 
hajlandóság,  hogy  azonos  feltételek  mellett  bennünket  másokkal  szem¬ 
ben  előnyben  részesítsen.  Része  van  ebben  kétségkívül  annak  a  körül¬ 
ménynek  is,  hogy  Szófiában  a  számszerűleg  is  aránylag  jelentékeny 
magyar  kolónia,  eltérőleg  a  külföld  legtöbb  városának  szomorú  tapasz¬ 
talaitól,  túlnyomóan  olyan  elemekből  áll,  amelyek  a  magyarság  pozí¬ 
ciójának  emelésére  alkalmasak.  Gazdaságilag  Magyarország,  általá¬ 
nosan  elfogadott  kereskedelmi  kifejezést  használva,  jól  be  van  vezetve,  ’ 
sőt  kétségtelen,  ha  ottani  magyarjaink  intellektuális  ereje  és  agilitása 
mögött  egy  nagyobb  államnak  és  hatalmasabb  közgazdasági  szervezet¬ 
nek  az  ereje  állana,  a  bulgár  piacon  vezető  helyet  is  foglalna  el. 


Szófiában  folytatott  közvetlen  tárgyalásaimra  utalva,  a  bulgár 
kereskedelmi  körökben  nagyon  megvolna  a  hajlandóság  Magyarország 
erősebb  kultiválására  és  közvetlenül  az  ősszel  rendezendő  keleti  vásár 
meglátogatására,  ha  biztosítják  nekik,  hogy  árut  vehetnek  és  a  meg¬ 
vett  árura  kiviteli  engedélyt  kaphatnak.  Árut  szerezni  mindenáron,  ez 
ma  a  bulgár  kereskedő  legfőbb  törekvése.  Az  ár,  sőt  maga  az  áru  faj- 

tája  is  mellékes,  mert  minden  árat  megfizetnek  és  mindent  megvesz¬ 
nek.  Egyaránt  keresnek  apró  vasárut,  papirost,  ruházati  cikkeket,  bort 
és  építkezési  anyagokat.  A  fontos  csak  az,  hogy  minél  előbb  lehessen 
szállítani.  Európai  iparcikkekben  az  ország  ki  van  éheztetve  és  az 
éhséget  csillapítani  kell.  A  tavasszal  rendezett  lipcsei  vásárból,  amelyre 
Szófiából  nagyszabású  tömegkirándulást  rendeztek,  a  bulgárok  kissé 
kiábrándultak.  A  legnagyobb  elismerés  hangján  beszélnek  mindenről, 
amit  láttak  és  tapasztaltak,  a  német  organizációról,  az  ipar  óriási  ter¬ 
melőképességéről,  de  az  eredménnyel  nincsenek  megelégedve,  mert  a 
legtöbb  gyáros  rendeléseiket  csak  nagyon  távoli  terminusra,  esetleg 
a  háború  utáni  időre  volt  hajlandó  elfogadni. 

A  magyar-bulgár  kapcsolat  ügyénél  érdemes  megemlékezni  még 
a  turánizmus  tudománytalan  köpönyegébe  bujtatott  faji  rokonságról 
is,  amelyet  nálunk  bizonyos  körök  szinte  lármásan  és  erőszakosan 
propagálnak.  Hogy  ez  a  nemzeti  rokonság  nem  egyéb  üres  szalmacsép- 
lésnél,  azzal  mindenki,  aki  kissé  ismeri  a  népek  fejlődéstörténetét,  tel¬ 
jesen  tisztában  van.  A  magyar  se,  de  a  bulgár  még  kevésbbé  az  a  nép, 
mint  volt  ezer  esztendőnek  előtte.  Vére,  lelke,  gondolkozása  teljesen 
kicserélődött  és  úgy  a  mai  magyar,  mint  a  bulgár  egy  hosszú,  históriai 
és  etnikai  evolúciónak  egymástól  teljesen  eltérő  irányban  meglett  ter¬ 
méke.  A  rokonság  folytonos  hangoztatása  azonban  nemcsak  történelmi 
és  etnográfiái  abszurdum,  de  még  csak  nem  is  opportunus,  mert  a 
józan  bulgár  nem  sokat  törődik  vele,  esetleg  lemosolyogja,  de  esetleg 
nem  is  örül  neki,  ha  a  turániság  cimén  a  cseremisszel,  tatárral  és  tö¬ 
rökkel  akarják  rokonságba  keverni.  Hiszen  épen  az  az  egyik  büsz¬ 
kesége,  hogy  nem  tartozik  már  ebbe  a  farniliába. 


A  társadalmi  kapillaritás  törvénye  egész  nemzetekre  is  érvényes. 
Bulgáriának  ma  az  az  ambiciója,  hogy  a  nyugathoz  tartozzék,  a  bul¬ 
gár  intelligencia  pedig  azt  szereti  hangoztatni,  hpgy  reá  a  Balkán  már 
csak  mint  geográfiai  fogalom,  de  nem  mint  a  kulturfok  jelzője  alkal¬ 
mazható. 

A  nyugathoz  való  tartozás  törekvésével  bizonyos  mértékig  ellen¬ 
tétben  állanak  azok  a  még  meglevő,  szembeszökő  jelenségek,  amelyek 
a  nagyon  is  erősen  balkáni  múltra  emlékeztetnek.  Bulgáriának  van 
akárhány  élő  államférfin  és  politikusa,  aki  Macedóniában  mint  banda- 
vezér  kezdte  közéleti  működését.  A  szófiai  etnográfiai  múzeumban 
látható  a  bulgár  szabadsághősök  arcképgyüjteménye.  A  fényképek 

sorozatában  akárhány  volt  bandavezér,  aki  ma  számottevő  szerepet 

> 

játszik  az  ország  közéletében.  Bulgár  és  balkáni  fogalmak  szerint 
ugyanis  a  bandavezérség  és  a  török  uralom  idején  a  muzulmánok. 


görögök  és  szerbek  ellen  folytatott  guerilla-háboru,  egyáltalán  nem 
tartozott  a  dehonesztáló  foglalkozások  közé.  Haramia-csapatoknak 

tekinteni  ezeket  a  bandákat,  amelyek  minden  hóolvadáskor  megkezd¬ 
ték  működésüket,  nem  is  lehetett.  Inkább  szabadcsapatok  voltak,  ame¬ 
lyek  saját  szakállukra  viseltek  háborút  elnyomóikkal  és  vetély társaik¬ 
kal  szemben. 

A  magyarázatot  a  balkáni  viszonyok  adják  meg.  Közismert  dolog, 
hogy  a  török  uralom,  de  különösen  a  régi  rezsim  a  rendezett  közigaz¬ 
gatást  egyáltalán  nem  ismerte.  Konstantinápolyban  és  a  nagyobb  váro¬ 
sokban,  az  európaiak  szeme  előtt,  még  csak  volt  a  rendnek  valamelyes 
látszata,  de  a  legsötétebb  Macedóniában  a  soha  nem  ellenőrzött  és 
rendszerint  nem  is  fizetett  helyi  kiskirályok  úgy  gazdálkodtak  és  ga¬ 
rázdálkodtak,  ahogy  nekik  tetszett.  A  parasztnak,  ha  sérelem  esett 
rajta,  ha  elvették  a  földjét,  marháját,  vagy  feleségét,  nem  volt  hova 
menni,  hogy  panaszát  előadja.  Fegyvert  ragadott  kezébe  és  más 
hasonszőrű  balsorsosokkal  összeállva,  maga  kezdte  szolgáltatni  az  igaz¬ 
ságot.  Fegyver  mindig  akadt  és  a  szabadcsapatok  élére  is  akadt  vezető. 

Mikor  a  hetvenes  évek  vége  felé  a  Balkánon  az  uj  alakulás  meg¬ 
kezdődött  és  a  macedóniai  bulgárok  körében  is  egy  uj,  iskolákat  vég¬ 
zett  generáció  nőt  fel,  amely  előtt  a  török  hivatalok  zárva  voltak,  ez 
természetszerűleg  az  uj  bulgár  államban  keresett  elhelyezkedést.  A 
bulgár  közéletnek  nagyon  sok  vezető  egyénisége  ebből  az  időből  ma¬ 
cedón  eredetű.  Bulgária  eleinte  szivesen  fogadta  ezeket  az  emigránsokat, 
de  felvevő  képessége  emberekben  hamar  kimerült.  A  török  viszont, 
aki  nem  adta  meg  saját  országában  az  érvényesülés  lehetőségét,  az 
emigránsokban  árulókat  látott,  vagyonukat  elkobozta  és  családjukon 
állott  bosszút.  így  ezek  a  tanult,  gyakran  külföldi  egyetemeket  is  vég¬ 
zett  emigránsok  lettek  a  bandák  természetes  vezetői.  Körülöttük  cso¬ 
portosultak  mindazok,  akik  gyűlölték  a  török  uralmat  és  siettették  azt 
a  processzust,  amely  az  európai  török  birodalomnak  felbomlására 
-  vezetett. 

A  hivatalos  Bulgária,  amelynek  1908-ig  a  szultán  volt  a  szuzerénje, 
természetesen  távol  állott  a  macedón  mozgalmaktól,  de  a  bulgár  köz¬ 
vélemény  nem  nézte  közömbösen  fajrokonainak  küzdelmét.  A  mace¬ 
dóniai  zsarátnokot  nem  hivatalosan  szították  Szófiából  s  a  kapocs, 
amely  a  hivatalos  és  nem  hivatalos  világot  egymással  összefűzte,  az 
orthodox  egyház  volt.  A  bulgár  emisszáriusok  mindig  a  macedóniai 
bulgár  templomok  és  iskolák  ügyében  járták  be  a  nemzeti  aspirációk 
Ígéret  földjét,  ahol  viszont  az  egyház  és  iskola  lett  a  forradalmi  moz¬ 
galmak  középpontja.  Szóról-szóra  ez  volt  különben  a  szerbek  és  görö¬ 
gök  recipéje  is.  A  maradványa  ennek  a  rendszernek  Bulgária  állami 
szervezetében  ma  is  megvan:  az  egyházi  ügyek  a  külügyminisztérium 
resszortjába  tartoznak.  Ennek  a  látszólag  logikátlan  hivatali  ügy¬ 
beosztásnak  a  macedóniai  agitációban  és  forradalmi  mozgalmakban 
van  az  eredete. 

Macedónia  megszerzése,  minthogy  a  bulgár  hódítást  körülbelül 
véglegesnek  lehet  tekinteni,  amelyen  az  általános  békekötés  sem  sokat 
változtathat,  megoldja  a  bulgár  intelligencia  elhelyezkedésének  pro¬ 
blémáját,  sőt  megoldja  valószinüleg  hosszú  időre  az  agrárkérdést  is. 
A  birtokok  nagy  elaprózottsága  mellett  ugyanis  a  sajátképeni  Bulgá¬ 
riában  a  második  és  harmadik  fiúnak  nem  volt  meg  a  földszerzési 
lehetősége.  Ez  volt  az  oka  az  időszakos  és  állandó  kivándorlásnak.  A 
balkáni  háborúban  és  most  a  bulgárok  olyan  területeket  szereztek, 
amelyeknek  török  világi  nagybirtokai  és  vakuf  birtokai  természet¬ 
szerűleg  kínálkoznak  a  felosztásra.  Macedónia  a  megvalósításra  váró 
tervek  szerint  nagyszabású  telepítési  politikának  lesz  a  színhelye.  Bul¬ 
gária  önálló  kisbirtokos  eleme,  az  ország  fejlődésének  és  önálló  állami 
életének  legbiztosabb  alapja,  ismét  jelentékeny  kontingenssel  való  sza¬ 
porodásnak  néz  elébe. 

Kevésbbé  kívánatos  egy  másik  eshetőség,  amelyre  pedig  a  múlt 
tapasztalatai  alapján  szintén  számítani  lehet.  A  török  időkben,  mikor 
a  bulgár  a  közigazgatási,  katonai  pályán,  sőt  az ,  intellektuális  szabad 
foglalkozások  nagy  részében  sem  érvényesülhetett,  aránylag  nagyobb 
volt  az  autochton  kereskedők  és  iparosok  száma,  mint  ma  és  a  bulgár 
kereskedők  európai  Törökország  kereskedelmének  nagy  részét  kezük¬ 
ben  tartották.  A  helyzet  körülbelül  az  volt,  mint  Lengyelországban, 
ahol  az  orosz  uralom  az  értelmiséget  gyakorlati  pályákra  szorította. 
A  felszabadulás  után  megkezdődött  a  tódulás  a  több  tekintélyt  nyújtó 
hivatalnoki,  katonai,  tanári,  ügyvédi,  stb.  pályákra  és  a  kereskedelem¬ 
ben  a  bulgárok  relatíve  háttérbe  szorultak  a  spanyol  zsidókkal  és  kül¬ 
földiekkel  szemben.  Tartani  lehet  tőle,  hogy  Macedónia  megszerzése 
ezt  a  jelenséget  még  erősíteni  fogja. 

Hogy  az  idő  rövidsége  mellett  is  lehetőleg  tökéletes  képet  alkos¬ 
sak  a  bulgár  fővárosról,  egyéb  középületeken  és  intézményeken  kivül, 
megtekintettem  Szófia  két  múzeumát  is.  Az  egyik,  az  archeológiái,  egy 
nagyon  ügyesen  átalakított  régi  mecsetben,  a  másik,  a  néprajzi  pedig 
ideiglenesen  bérházban  van  elhelyezve.  A  háború  előtt  már  tervbe  volt 
véve  egy  egységes  múzeumi  palota  építése,  de  a  közbejött  események 
folytán  egyelőre  abbamaradt. 

Mindkét  muzeum  meglepi  az  idegent  anyagának  gazdagságával 
és  a  szokott  muzeális  anyagtól  sok  tekintetben  eltérő  voltával.  Az  ar¬ 
cheológiái  muzeum  különösen  gazdag  thrák  és  ó-szláv  emlékekben, 
valamint  római  régiségekben.  Az  ó-szláv  anyag  beszédesen  bizonyítja, 
hogy  a  török  uralom  előtt  a  bulgár  népnek  magasfoku  művészeti  és 
iparművészeti  kultúrája  volt,  amelynek  hézagos  maradványai  is  nagy 
értéket  képviselnek.  Ez  a  művészet  a  török  hódoltság  idején  megszűnt. 

a  kolostorok  elszegényedése,  a  bentlakók  szellemi  és  műveltségi  szin- 
vonalának  csökkenése,  véget  vetett  a  szerzetesi  művészetnek  és  a  régi 
hagyományok  csak  a  népművészetben  éltek  tovább,  amelynek  kincsei' 
a  néprajzi  múzeumban  vannak  összegyűjtve. 

E  népművészetben,  amely  különösen  a  textilanyagokban  és  az 
ötvösségben  mutat  fel  igen  értékes  dolgokat,  legmeglepőbb  a  formák 
gazdagsága  és  változatossága.  Motívumaiban  a  bulgár  népművészet 
igen  sokoldalú  és  sokoldalúságában  fel  lehet  ismerni  a  legkülönbözőbb 
kulturhatásokat.  Az  ó-szláv  motívumok  mellett  félreismerhetetlenül  ki 
lehet  mutatni  a  bizánci,  török,  germán,  sőt  a  török  közvetítéssel  idáig 
eljutott  perzsa  és  indiai  hatásokat  is.  A  bulgár  nép,  amelynek  nép- 
költészete  állítólag  szegény,  az  otthon  űzött  alkotó  művészetben  pro¬ 
dukált  igen  szép  dolgokat. 

Hogy  a  bulgár  népköltészet  mennyiben  szegényebb,  mint  más 
népeké,  természetesen  nincs  módomban  megállapítani,  csak  ismétel¬ 
hetem,  amit  bulgár  ismerőseim  is  mondottak  nekem,  hogy  katonadalaik 
nagy  része  orosz  és  szerb  eredetű,  nemzeti  daluk,  a  Sumi  Marica  pedig 
nem  egyéb,  mint  az  ismert  német  Gassenhauer: 

«Wenn  die  Soldaten 

Durch  die  Stadt  marschieren  ...» 

Az  archeológia!  múzeumhoz,  amelyben  a  régi  bulgár  egyházi 
festészetnek  számos  becses  emléke  van  összegyűjtve,  kapcsolódik  egy 
kis  modern  képgyűjtemény  is.  Az  egész  egy  jókora  szoba,  épen  csak 
akkora,  hogy  magva  lehessen  egy  későbbi  nemzeti  képtárnak.  A  cse¬ 
kély  számú  kép  és  alig  néhány  szobormű  alapján  általánosságokat  meg¬ 
állapítani  a  különben  is  alig  évtizedes  bulgár  művészetről  természetesen 
nem  lehet.  Az  idegennek  csak  az  tűnik  fel,  hogy  a  képeken  mennyi  a 
vér  és  hogy  a  bulgár  művészek  szívesen  keresik  a  Verescsagin-szerű 
háborús  témákat.  Török  martalócok,  amint  egy  bulgár  falvat  kifosz¬ 
tanak;  ima  a  holttestek  felett  a  csatamezőn;  felgyújtott  falu  a  Marica 
partján;  a  bizánciak  által  megvakított  tízezer  bulgár  vándorlása  a 
havas  alkonyaiban;  keselyük  a  hullák  fölött;  bulgárok  rohama  a  szer-  , 
bek  ellen,  stb.  Érdekes,  hogy  ebben  a  miniatűr  nemzeti  képtárban  sze¬ 
repel  Sükri  pasának,  Drinápoly  török  védőjének  egy  bulgár  művész 
által  megfestett  arcképe  is. 

összefoglalva,  futólagos  benyomások,  személyes  tapasztalatok, 
bulgár  közéleti  emberekkel  és  intellektuelekkel,  az  idegen  kolónia  tag¬ 
jaival  folytatott  beszélgetések  alapján  az  elmondottakban  alakul  ki  a 
háborús  Szófiának  és  a  háborús  Bulgáriának  a  képe.  Végezetül  csak 
egy  momentum  marad  még,  amely  nagyon  furcsa  gondolattársulás 
révén  Dalmáciára  és  a  kis  dalmát  kikötővárosokra  emlékeztet;  A  Bal¬ 
kánvonat. 


A  háborús  Szófia 

Szófiának,  mig  1915  végén  Szerbia  végzete  be  nem  teljesedett, 
nem  volt  közvetlen  összeköttetése  a  nyugattal,  hanem  csak  nagyon 
körülményesen,  Románián  keresztül  érintkezhetett  Budapesttel,  Bécs- 
csel  és  Berlinnel.  Ma  a  Balkánvonat,  a  nemzetközi  expressek  háborús 
utóda,  akadálytalanul  fut  Berlintől  Konstantinápolyig.  A  viszonyok 
hozták  magukkal,  hogy  a  Balkánvonat,  amely  hetenkint  kétszer  köz¬ 
lekedik  felfelé  és  lefelé,  esemény  lett  Szófia  életében.  Aki  nyugatra 
utazik,  vagy  nyugatról  jön,  ezt  a  vonatot  használja,  ezzel  jön  a  futár¬ 
posta  a  külügyminisztérium  és  a  követségek  számára  és  ez  a  vonat  a 
kapocs,  amely  a  háborús  Szófiát  a  világgal  összefűzi.  A  pályaudvar 
képe  a  Balkánvonat  érkezése  idején  a  legérdekesebb.  Némi  túlzással 
a  szófiai  society  fele  részben  kint  van  a  perronon.  Miniszterek,  követek, 
konzulok,  német,  osztrák-rhagyar,  bulgár  és  török  egyenruhák,  elutazók 
hozzátartozói  és  érkezőkre  várakozók.  Az  impresszió  ugyanaz,  mint 
a  dalmát  kikötőkben,  ahol  a  hetenkint  kétszer  vagy  háromszor  érkező 
postagőzös  jelenti  az  összeköttetést  a  világgal,  a  kultúrával  és  az  élet¬ 
tel.  A  mólón  ott  is  kint  van  mindenki,  akárcsak  a  szófiai  perronon  a 
Balkánvcnatnál. 

A  különbség  csak  az,  hogy  a  boldog  békeidőkben  az  elutazás  a 
dalmát  kikötőkből  sokkal  kevesebb  formalitással  járt,  mint  ma  Szófiá¬ 
ból.  A  pályaudvaron  külön  szakértők  vizsgálják  át  az  elutazók  út¬ 
levelét,  hogy  huszonöt  pecsét  mellé  odaüssék  még  a  huszonhatodikat 
is.  Miután  az  utazási  okmányok  hivatalos  tudósai  meggyőződtek  róla, 
hogy  a  hotel  portása  mindent  rendbehozott,  —  útlevél-ügyekhez  ugyanis 
Szófiában  legjobban  a  portások  értenek,  —  megállapították,  hogy  a 
kenyérhivatalnál  be  van  jelentve  az  eltávozás,  a  rendőrség  részéről  ki¬ 
fogás  nem  merült  fel,  a  tetütlenítő-intézet  is  kiállította  az  obiigát 
bizonylatot,  az  utas  már  boldogan  készül  megváltani  a  vasúti  jegyét. 
A  dolog  azonban  nem  ilyen  egyszerű.  A  rend  éber  őre  diadalmasan 
kiált  fel: 

—  ön  nem  utazhatik  el.  Nincsen  orvosi  bizonyítványa! 

—  Orvosi  bizonyítvány?  Itt  van,  hisz  ezt  a  hatósági  orvos  irta  alá. 

Az  utas  megkapja  a  felvilágosítást,  a  felejthetetlenül  szép  defi¬ 
nícióval  kapcsolatban: 

—  C’est  seulement  contre  les  petits  bétes  ...  Ez  csak  a  kis  vad¬ 
állatok  ellen  van.  Arról  külön  bizonyítvány  kell,  hogy  ön  nem  szen¬ 
ved  ragályos  betegségben. 

Hosszú  alkudozás  után,  amelynek  során  százszor  elhangzik,  hogy 
ez  a  rendszabály  «sans  exception))  mindenkire  áll,  becsületszóra,  hogy 
nem  beteg,  az  utas  a  helyszínén  megkapja  a  bizonyítványt,  amelyet 
orvos  helyett  valami  őrmester-féle  nagyhatalom  állít  ki.  Ha  ezek  után 
átesett  még  a  pénzügyőri  vizsgálaton  is,  beszállhat  a  Balkánvonatba. 

A  Balkánvonat  elindul.  A  túlzsúfolt  hazai  vonatok  után  jól  esik 
a  kényelmes  utazás  és  a  régóta  nélkülözözött  intemacionádis  vonatok 
kultur-hangulata.  Balról  elmarad  a  Vitosa  hatalmas  hegytömege,  el¬ 
maradoznak  a  kertek,  mezők  és  szántóföldek.  Itt-ott  a  török  időkre 
emlékeztető  kis  falu,  egyébként  gyéren  lakott  vidék.  Amennyire  a 
vonat  ablakából  meg  lehet  Ítélni,  kezdetleges  földművelés,  amit  bizo- 

I  _ 

nyit  a  faeke  is,  amelyet  valahol  megpillantunk.  Kertgazdaságnak,  ami; 
nőt  az  ország  más  vidékeiről  való  bulgárok  nálunk  is  meghonosítottak, 
a  szófiai  kerületnek  ezen  a  részen  nyoma  sincs.  Az  élet  itt  még  nem 
modernizálódott  és  a  fővárost  a  szokásos  kulturöv  nem  környékezi. 

Az  est  leszáll  és  a  vonat  kereke  szaporán  kattog  az  alkonyatban. 
Jobbról-balról  sziklás  hegytömegek  emelkednek  és  formáik  fantasz¬ 
tikusan  olvadoznak  össze  a  sötétséggel.  Az  ablakokból  kiáradó  világos¬ 
ság  táncolva  vet  hosszú  fénysávokat  az  éjszakába.  A  pályatest  mellett 
őrjáratok  szuronyai  csillannak  fel.  Búcsút  mondunk  Bulgáriának;  hódí¬ 
tott  területen,  a  megszállott  Serbiáhan  vagyunk  . . . 


Színház. 


Boldogság:  Drasche-Lázár  Alfréd  drámája  a  Vigszinházban.  —  A  kö- 
sziüű  ember  fiai:  Jókai-Heuesi  dramatizált  regénye  a  Magyar  Szín¬ 
házban. 

A  Boldogság  egy  finom  műveltségű,  választékos  nyelven 
beszélő,  eleven  színi  érzékű  dilettáns  munkája.  Drasche-Lázár 
Alfréd  dilettáns  a  szó  legjobb  értelmében,  literary  gentleman,  aki 
mindenben  egyértékes  a  hivatásos  Íróval,  még  hivatásban  is.  Csak 
egyben  különbözik  tőle:  nem  gondolja  végig  a  dolgokat,  nem  azo¬ 
nosítja  magát  tárgyával,  nem  éli  át,  amit  leír  és  megír.  És  igy 
végső  eredményben  műve  nem  egy  szenvedélyes  és  termékenyítő 
szerelem  gyermeke,  hanem  egy  kísérletező  kedvtelésének  anorga¬ 
nikus  eredménye.  A  Boldogság  úgy  aránylik  az  igazi  drámához, 
mint  a  Faust  második  részének  Homunculusa  egy  husból-vérből 
való,  anyaméhben  fogantatott  gyermekhez.  Azért  a  Homunculus 
is  nagyon  kedves,  elmés,  gyönyörködtető  lény.  Csak  a  kiadós, 
viharosabb  emberi  élményeket,  kalandokat,  cselekvéseket  nem 
bírja  ki  szegényke. 

Mennyire  megáll  ez  a  megkülönböztetés,  azt  a  legvilágosab¬ 
ban  bebizonyítja  a  szerző  tételének  vizsgálata  és  egy  rövid,  egé¬ 
szen  vázlatos  párhuzam  a  Boldogság  és  két  rokon  tárgyú,  de  igazi 
társa  között.  Drasche-Lázár  tétele  az,  hogy  a  művész  etikája  el¬ 
tér  a  közrendü  halandóétól,  különösen  a  szerelem  dolgában.  Be- 
csületkodexe  a  barátság,  pénz,  adott  szó,  politikai  hűség  dolgában 
azonos  a  nyárspolgárra  kötelező  törvénykönyv  rendelkezéseivel. 
Ellenben  egy  pontban,  a  házasság  kérdésében  a  művész  részére 
nagyobb  szabadságot,  szélesebb  latitude-öt  követel  művészi  láng¬ 
elméje. 

Valami  ehhez  hasonló  igazság,  vagy  áligazság  érdekében 
száll  ^sikra  Ibsen  is  ragyogó  dialektikával  a  Solness  építőmester¬ 
ben.  Ugyanezt  a  külön  jogot  követeli  a  művész  részére  Henri 
Kistemaeckers  a  La  rivale  (vetélytárs)  cimü  drámájában,  amelyet 
a  Nemzeti  Szinház  vagy  tizenkét  esztendővel  ezelőtt  mutatott  be 
nagy  sikerrel.  Mind  a  kettő  azonban  ad  absurdum  viszi  a  tételt. 
Solness  életébe  betör  a  fiatalság  a  vakmerő  és  kíméletlen  .Wangel 
Hilda  képében,  az  építőmestert  elcsábítja  beteg,  melankólikus  fe¬ 
lesége  mellől,  amit  annál  könnyebben  megtehet,  mert  ennek  a 
házaspárnak  kapcsolata  amúgy  is  meglazult,  megkorhadt,  elmál- 
lott.  A  leány  meg  akarja  tanítani  a  vénülő  művészt  arra,  hogy  ((ro¬ 
busztus  lelkiismerettel))  vágjon  darabokra  minden  kíméletet,  kö¬ 
teléket,  látszatot  maga  körül,  de  épen  ezzel  küldi  egyenesen  a 
bukásba,  a  halálba.  Még  hasonlóbb  a  Boldogság  egész  tárgyához, 
miliőjéhez  a  francia-belga  költő  drámája:  itt  a  derék,  hűséges, 
odaadó  hitvestől  a  fiatalabb,  szebb,  izgatóbb  szerető  csábítja  el  a 
szobrászt.  És  a  művész,  aki  egy  ideig  azt  hitte,  hogy  a  törvényte¬ 
len  viszonyban,  a  szerelmes  ölén  fogja  megtalálni  a  boldogságot 
és  zsenije  teljes  és  szabad  kifejlését,  végre  is  megtörtén  tér  vissza 
a  megbántott,  megalázott,  cserben  hagyott  asszonyhoz. 

Drasche-Lázár  Alfréd  passzív  hőse  ellenben  sem  megoldani,, 
sem  kettévágni  a  csomót  nem  tudja.  [A  feleségét  szereti,  a  szerető¬ 
jét  követi.  Van-e  a  nézőtéren  valaki,  aki  megnyugvással  bocsátja 
útjára  ezt  a  három  szerencsétlen  embert?  Négy  fölvonást  —  igaz, 
hogy  rövid,  gyorsan  pergő,  sebes  lélegzetű  fölvonást  —  vé¬ 
gighallgattunk,  nem  kívánunk  egy  ötödiket.  De  tovább  szővén  a 
férj,  a  feleség,  a  szerető  sorsának  fonalát,  akaratlanul  arra  kell 
gondolnunk,  hogy  ez  igy  nem  maradhat.  Hiláry  ur  vissza  fog 
térni  nejéhez,  a  szerelmes  lányka  pedig  gyönyörű  aktjával,  hab¬ 
testével  más  szobrásznak  fog  modellt  ülni  vagy  feküdni.  Ezért, 
mondottuk  azt,  hogy  a  szerző  nem  gondolta  végig  gondolatát, 
hogy  csak  forrongott,  de  nem  forrt  ki  benne  végképen  müvének 
eszméje. 

Egyébként  azonban  sok  jelességgel  ékes  a  Boldogság.  Ter¬ 
mészetes  hangon,  sőt  elegánsan  beszélnek  alakjai,  hatásosak  nagy 
jelenetei,  a  levegőjében  van  valami  drámai,  csaknem  elektromos 
feszültség.  Góth  Sándor  művészi  mérséklettel  játssza  a  nehéz 
helyzetbe  került  szobrászt  még  ott  is,  ahol  szerzői  utasításra  ide¬ 
gesnek,  sőt  durvának  kell  lennie.  Makai  Margit  a  feleség  részére 

hódít  minden  szivet  gyengéd  finomságával,  fiatal  szépségével, 
hangja  meghatott  és  megható  rezgésével.  Gombaszögi  Ella  sze¬ 
relmes  leányzójában  több  a  lázas,  elragadtatott,  önmegadó  vo¬ 
nás,  mint  a  démoni,  a  csábító,  a  varázslatos  és  ez  igy  talán  hibás, 
de  mindenesetre  szimpatikusabb.  Kardoss  jóizü  figurát  csinált 
egy  mellékes  mellékalakból. 

Hevesi  Sándor  szorgalmasan  folytatja  Jókai  regényeinek 
dramatizálását.  Minő  terv  szerint  halad,  milyen  megállapodás 
köti  a  választásban,  nem  tudjuk.  Ezúttal  A  kőszivü  ember  fiai-ra 
került  a  sor,  és  ezzel  az  átdolgozó  maga  tornyosított  szinte  lebir- 
hatatlan  nehézségeket  vállalkozásá  elé.  Mindenekelőtt  nem  birta 
a  drámai  összeütközésekben  oly  roppantul  gazdag  regény  anya¬ 
gát  úgy  összevonni,  hogy  egy  este  végezhetett  volna  vele  és  igy 
két  részbe  komprimálta,  holott  ugyanezen  a  jogon  trilógiát  is  for¬ 
málhatott  volna  belőle.  Azután  minden  estére  juttatott  hat-hat 
képet,  ami  több  a  soknál.  Végre  pedig  kénytelen  volt  itt  is,  ott  is 
elejteni  sok  drágagyöngyöt,  durva  léket  vágni  a  regény  szoros 
szerkezetén,  kihagyni  fontos  összekötő  motivumokat. 

Mi  marad  meg  mégis  a  két  estére  nyúló  dráma  érdeméül? 
A  legdrágább.  Az,  hogy  Jókait  idézi.  Hogy  visszatérnek  emléke¬ 
zetünkbe  a  mesemondás  csodatevőjének  édes,  meghitt,  rajongva 
szeretett  alakjai,  a  romantika  aranyselymét  súlyos  köntösként 
hordozó  özvegy  Baradlayné  három  fiával,  a  kemény  szájú  kálo¬ 
mista  pap,  gyönyörűséges  leánya.  Aranka,  a  kémikusok'  és  a  go¬ 
noszok,  Tallérossy  Zebulon  és  Rideghváry  Bence,  Plankenhorst 
báróné  és  leánya,  a  forradalom  viharos  világa,  az  az  egész  Atlan- 
tis,  amely  elmerült  a  tenger  fenekére,  de  újra  kiemelkedik  a  ha- 
bókból  és  nagyszerű  pompában  bontakozik  ki  bámuló  szemünk 
előtt  a  költő  parancsszavára. 

Hevesi  Sándornak  tudomásunk  szerint  a  Jókai-regények 
dramatizálásában  mindig  az  volt  a  vezérgondolata,  hogy  mennél 
többet  mentsen  át  a  színpadra  Jókaiból.  Ez  szép,  okos,  önzetlen 
gondolat,  ebben  van  lemondás,  hódolás  Jókai  géniusza  előtt  és 
céltudatosság  is:  az  átdolgozó  színpad  hatalmas  instrumentumá¬ 
val  akarja  népszerűsíteni  a  regényírót.  A  kőszivü  ember  fiait  talán 
nem  is  kell  ma  még  népszerűsíteni.  Azonfölül  egészen  bizonyos, 
hogy  Jókai  regénye  túl  fogja  élni  évszázadokkal  Jókai-Hevesi 
drámáját,  mint  ahogy  a  Keresd  a  szived-ei  túl  fogja  élni  a  Fekete 
gyémántok.  Az  átdolgozó  föladata  is  itt  meghaladta  erejét.  De 

azért  általánosságban  még  sem  volna  lelkem  hozzá,  hogy  Hevesit 
lebeszéljem  ily  irányú  munkája  folytatásáról.  Sok  nem  lehet, 
amit  Jókaiért  teszünk. 

Viszont  az  is  igaz,  hogy  Jókaiért  van  más  mód  is  cseleked¬ 
nünk.  És  az  is  igaz,  hogy  Hevesi  Sándornak  van  elegendő  eredeti 
eszméje,  önálló  gondolata,  maga  látta  vagy  találta  tárgya,  ha  drá¬ 
mát  akar  Írni.’ 

A  kőszívű  ember  fiai  előadásában  megbámultuk  újra  Törzs 
Jenő  sokoldalú  és  mindig  biztos  színészi  készségét,  hódolva  tap¬ 
soltunk  Jászai  Mari  grandiózus  Baradlaynéjának,  örömmel  láttuk 
viszont  a  mindig  finom  és  előkelő  művészetü  Halmi  Margitot,  a 
jóizü  Körmendyt,  az  elegáns  Vándorit  és  szimpátiával  köszön¬ 
töttünk  egy  uj  jövevényt,  akit  komoly  hivatás  szólított  rögös  pá¬ 
lyájára,  Jankovich  Magdát. 


Sebestyén  Károly. 


Uj  regények. 


(Kádár  Lehel:  A  három  galamb.  —  Bállá  Ignác:  Anoníma  levelei.  — 
Szederkényi  Anna:  A  tengernek  egy  csöppje.) 

Azzal  külön  tanulmányban  lehetne  s  érdemes  volna  is  foglal¬ 
kozni,  hogy  mi  az  oka,  illetve  magyarázata  annak  a  megváltozott  iro¬ 
dalmi  szél  járásnak,  amely  a  regény  termésben  egyenest  rendkívüli  bő¬ 
séget  idézett  elő.  A  kiadók  ugyanis  minden  valószínűség  szerint  nem 
azért  favorizálják  s  az  irók  nem  azért  Írják  a  regényt,  mintha  egy  tit¬ 
kos  ankéten  elhatározták  volna,  hogy  a  novella  mától  fogva  haljon 
meg,  s  mintha  erről,  mint  műfajról  különb  véleményük  volna  egyéb 
műfajokkal  szemben.  A  leghamarább  kínálkozó  válasz  kétségtelenül 
itt  is,  mint  mindenben,  a  háború,  a  pénzbőség,  a  szellemi  kultúrától 
eddig  távolmaradt,  alul  lévő  társadalmi  réteg  feljebb  kerülése,  —  de 
mindez  nem  fedi  azt  a  jelenséget,  amely  a  regény  körül  eleinte  merő 
véletlennek  tetszhetett,  ma  azonban  már  szimptomatikus.  Ha  például 
pénzbőség  van,  ahogy  tényleg  van,  s  az  emberek  mindent  olvasnak, 
akkor  ennek  a  novellás  könyvekre  is  ki  kellene  hatni,  holott  a  helyzet 
nem  ez,  mert  a  novella,  vers,  regény  közt  aránytalan  az  eltolódás  az 
utóbbi  javára,  tiz  uj  szépirodalmi  könyv  közül  nyolc  regény.  Egykor 
azt  mondták,  hogy  az  emberek  túlontúl  ((idegesek®,  nem  érnek  rá  tiz  Ív¬ 
nél  hosszabb  könyvet  olvasni,  a  regény  tehát  általában  hosszabb  novel¬ 
lává  zsugorodott  össze  s  némi  csodálkozással  néztük  azokat  a  többköte¬ 
tes  históriákat,  amelyek  apáink  könyvtárában  büszkélkedtek.  Volt  türel¬ 
mük  végigolvasni!  —  mondta  a  századvégi  modern  kor  fia  —  s  ime  ma 
megint  ott  tartunk,  hogy  ezek  a  többkötetes  regények  újra  előkerülnek, 
Jókai,  Dickens,  Dumas  rég  örvendettek  ekkora  olvasottságnak  s  a  mo¬ 
dern  irók  is  az  elbeszélés  szélesen  hömpölygő,  nagy  ivelésü  stílusa  felé 
törekszenek.  Bizonyos,  hogy  a  háborús  pénzbőség,  a  ráérő  idővel  ren¬ 
delkező  katonák  szükséglete  magyarázza  a  megnövekedett  könyv¬ 
fogyasztást,  de  az  olvasó-kedv,  az  érdeklődés  épen  ilyen  irányú  for¬ 
dulatának  mélyebb,  rejtettebb  szálai  is  vannak,  ez  valahogyan  magá- 

nak  az  ízlésnek,  az  olvasók  lelki  berendezésének  változásával  függ 
össze. 

Azt  a  mértéket,  amit  ez  az  olvasó-kedv  mutat,  mi  sem  illusz¬ 
trálja  élénkebben  annál,  hogy  valamikor,  a  háború  előtt,  junius  köze¬ 
ledtével  a  könyvszezon  teljesen  elcsöndesült.  Valamit  érő  regényt  a 
kiadók  erre  az  időre,  a  nyári  hónapokra  nem  tartogattak,  «nem  mer¬ 
tek))  volna  vele  megjelenni.  Ma  ebben  a  kalászérlelő  hónapban  egymást 
érték  a  regény-újdonságok.  Közülük  való  az  a  hárorq^.is,  amelyek  Ká¬ 
dár  Lehel,  Bállá  Ignác,  Szederkényi  Anna  nevét  viselik  címlapjukon. 

Kádár  Lehel  a  fiatal  elbeszélő  gárda  embere.  Néhány  év  előtt 
szinte  még  az  észrevétlenség  szürke  felhője  borult  reá,  csak  néhányan 
a  jószemüek  közül  fedezték  fel  egy-egy  Írásában  a  magyar  verve,  a 
közvetlen,  forrásként  csörgedező,  spekulatív  elemtől  mentes  elbeszélő 
hang  jelenlétét,  az  irói  tehetségnek  azt  a  született  adományát,  amely 
akkor  is  Írót  csinál  valakiből,  ha  nem  annak  készül  s  amellyel  érde¬ 
mes  Íróvá  lenni.  Az  utóbbi  évek  alatt  határozott  és  lendületes  tempó¬ 
ban  nyomult  előre,  s  ma  már  azt  mondhatja  el,  amit  a  féltehetségek 
és  akarnokok  nem  tudnak  elérni,  legyen  bár  mögöttük  a  buzgón,  de 
balkézzel  világra  hozott  kötetek  egész  sorfala:  közönsége  van.  Olvassák 
és  emlékeznek  reája,  hallgatják  és  gyönyörködnek  benne. 

«A  három  galamb))  abból  a  miliőből  nő  ki,  amely,  részben  Krúdy 
Gyula  nyomán,  egy  idő  óta  az  irodalomban  fölötte  divatos.  A  kis 
budai  házak  világa  ez,  budai  regény  ((A  három  galamb)).  Kádár  Lehel 
regényében  ez  a  világ  azonban  nem  könnyen  leutánozható  külsőségek¬ 
ben  él,  hanem  igazán  a  maga  teljes,  zárt  egységével.  A  couleur  local 
végigömlik  rajta,  speciálissá  teszi  alakjait,  hangulatait  és  levegőjét. 
Három  vízivárosi  kisasszony,  —  ők  «A  három  galamb®  —  egy  vérmes 
és  nótás  asztalosmester  leányai  körül  fordul  meg  a  regény  históriája, 
ami  máshol  is  lejátszódhat,  de  minden,  ami  a  mese  kereteit  megtölti, 
ahogyan  profilt  kapnak  dolgok  és  emberek,  előlépnek,  viselkednek 
és  beszélnek  az  alakok,  egészen  vízivárosi,  nem  lehetne  áthelyezni  egy 
kerülettel  odébb,  még  az  egyébként  rokontermészetü  Tabánba  sem,, 
vagy  Óbudára.  Kádár  Lehelnek  a  régi,  törzsökös  vízivárosi  purgerek, 
akik  Pestről  még  mindig  olyformán  beszélnek,  mint  New-Yorkról, 
emléktáblát  állíthatnának,  mint  ahogy  ebben  a  regényben  ő  állított 
—  bár  talán  nem  is  eltökélt  szándékkal  —  emléket  nekiök,  ennek  a 
kis  szigetnek  a  nagy  Budapesten,  amely  még  itt  van,  vasárnaponkint 
schrammel-négyeseket  hallgat  a  korcsma  oleanderes  .udvarán,  de  szo¬ 
kásait,  erkölcseit  az  uj  nemzedék  már  búcsúztatja  s  sárgára  meszelt, 
sima  falu  apró  házainak  is  a  jövő  csak  halálát  jelentheti. 

Kádár  meseszövése  könnyű  és  folyamatos,  zökkenők  nélküli,  de 
a  regény  legszembeszökőbb  értéke,  ahogyan  ez  az  egész  kis  kozmosz 


Uj  regények 


47 


a  tolla  alatt,  amellyel  színesen  és  szabatosan  ír,  megelevenül.  Kádár¬ 
ban  megvan  az  a  művészi  képesség,  amely  néhány  szóval  már  jellem¬ 
zően  láttatja  alakjait,  betoppanásukkal  ezek  azt  a  levegőt  is  magukkal 
hozzák,  ami  nélkül  a  szó  csak  úgy  hangzana  belőlük,  mint  a  grammo- 
fonból,  elerőtlenednének  és  rugóra  járnának,  mint  a  mechanikai  pro¬ 
duktumok.  Primusz  asztalosmester  leányain  kívül  a  regénynek  még 
egész  sor  jól  megfigyelt,  találóan  rajzolt  alakja  van,  külön  ki  kell 
emelni  azonban  közülük  az  öreg  építésvállalkozó  ifjú  fiát,  Garai-Grollt, 
aki  nevének  megfelelően  kettős  arcú,  két  lénye  van,  az  egyik  Garai, 
aki  Pestre  sétál,  hogy  kivegye  részét  gáláns  örömökből,  félvilági  tün¬ 
dérkét  tart  barátnőnek,  a  másik  Groll,  a  kispolgári  erkölcs  engedel¬ 
mes  gyermeke,  félszeg  és  szemérmes,  a  korlátlan  apai  tekintélyt  ret¬ 
tegve  tisztelő.  Annak,  aki  még  nem  olvasta,  a  regényt  nem  ajánlhatjuk 
azzal,  hogy  konfliktusait,  embereinek  lelki  összetételét  tekintve  súlyos 
és  nagyigényü,  problémát  se  rejt,  de  amit  nyújt,  azt  pompásan  adja, 
játékos  kedély  vonul  végig  rajta,  egy  rokonszenves  elbeszélő-tehetség 
friss  hangja. 

Bállá  Ignác  regénye,  «Anonima  levelei)).  A  hőse:  Thódor  Tamás, 
Budán  lakik,  a  Rózsadombon,  gyönyörködik  holdvilágos  éjszakákban, 
de  máshol  is  lakhatna,  mert  teljesen  nagyvárosi  lény,  akinek  hazája 
ott  van,  ahol  modern  komfort  teszi  kényelmessé  az  életet.  Egy  mű-  ‘ 
teremben  dolgozik  ez  a  Thódor  Tamás,  de  nem  képeken  avagy  szob¬ 
rokon,  hanem  novellákon  és  egyéb  Írásműveken.  író,  még  pedig  úgy¬ 
nevezett  primadonna-természet,  azoknak  a  dilettánsoknak  vasárnapi 
hiúságából  is  van  benne  néhány  csepp,  akik  azt  hiszik,  a  világban  az 
a  legfontosabb,  hogy  épen  ők  irdogáljanak  s  meg  vannak  sértve,  ha 
egy  szép  asszony  a  társaságban  nem  kérdezi  meg  rögtön,  hogy  min 
dolgozik  kedves  mester.  Ebből  az  okból  nem  méltatja  figyelemre 
unokahugát  sem,  a  szőke,  szótlan  és  szegény  Elzát,  pedig  ez  nagy  oda¬ 
adással  tesz-vesz  körülötte,  a  mosószámláit  is  ellenőrzi,  de  Thódor 
Tamás  a  szürke  jelentéktelenség  megtestesülésének  tartja,  akinek 
sorsa  az,  hogy  a  férfi  mellett  csöndes  igavonó  legyen  s  hogy  értené 
meg  azt,  amit  ő  a  lélek  szerelméről  ir?  Mert  igen,  Thódor  Tamás  a 
lélek  szerelmének  prédikátora,  erről  ir  lelkesen  és  zengő  szóval,  ami 
nem  az  úgynevezett  ideális  barátság  férfi  és  nő  közt,  hanem  szerelem, 
amely  a  csók  égő  tüzét  nem  veti  meg  ugyan,  de  a  testiségen  felül  a  lel¬ 
kek  éterikus  kapcsolatára  épül.  Vájjon  van-e  olyan  nő,  aki  ilyesmire 
képes,  ennyi  emelkedettségre,  ekkora  diadalmaskodásra  a  sexuális 
játék  önzése  fölött? 

Thódor,  a  divatos  iró,  a  szép  asszonyok  elkényeztetett  kedvence 
nem  nagyon  hisz  benne,  mert  ismeri  azokat,  akik  elkényeztették,  is¬ 
meri  a  nőket,  s  ime,  egy  reggel  levelet  talál  asztalán,  aminek  a  kül- 

döje  ismeretlen,  —  Anonima  —  de  a  sorokból  egy  rokonlélek  rez¬ 
dülése,  meleg  és  odaadó  dithyrambja  száll  feléje.  Ki  lehet  ez  az  Ano¬ 
nima,  hercegnő  vagy  masamód,  asszony  vagy  leány?  Ettől  kezdve 
Thódor  Tamásnak  nincs  maradása,  nem  tud  dolgozni,  nyugtalanok  az 
éjszakái,  nem  találja  helyét,  mert  meg  akarja  találni  Anonimát.  S  mi¬ 
kor  a  levelek  ismétlődnek,  valósággal  haj  tó  vadászatot  tart  küldőjük 
után,  egyre  erősbülő,  boldog  szomjúsággal. 

Mindenütt  őt  kémleli,  az  utcán,  a  vendéglőben  kutatva 
néz  női  kalapok  alá,  sorra  veszi  mindazokat,  akiket  ismer,  a  leg¬ 
kisebb  nyom  elég  arra,  hogy  elragadja  fantáziáját  s  a  remény  bizton¬ 
ságával  töltse  el.  A  nyomok  azonban  minduntalan  megcsalják,  csak  a 
fantom  mókázik  vele,  először  egy  postáskisasszony,  aztán  egy  urától 
meg  nem  értett  asszony,  kis  comtesse,  s  egy  iskolásleány  képében,  aki 
kivülről  ártatlan,  de  belül  már  feslett  bimbó.  Az  iró  már  lemond 
arról,  hogy  felfedezze  Anonimát,  a  sikertelen  hajszában  elfárad,  s 
csüggedten  és  reményét  vesztve  arra  a  konklúzióra  jut,  hogy  a  rendes, 
szokványos  házasság  polgári  egyformaságában,  emóció  nélküliségében 
fog  megpihenni.  Erre  a  célra  itt  van  Elza  a  maga  igénytelenségében, 
el  is  veszi  Elzát,  egy  évig  nem  történik  semmi,  élnek  ugyanúgy,  mint 
sokan  mások,  de  a  házasság  évfordulóján  ime  megtörténik  a  csoda: 
Anonima  áll  előtte  leleplezve,  Elza  volt,  akiben  a  lelki  szerelem  vissz¬ 
hangra  talált,  s  Thódor  Tamás  valósággal  megszédül  arra  a  gondolatra, 
hogy  mig  mindenfelé  kereste,  csak  a  kezét  kellett  volna  kinyújtani  érte. 

A  boldogság  sokszor  ott  van  a*  közelünkben,  de  épen  a  közelség 
miatt  nem  hiszünk  benne,  észrevétlenül  hagyjuk  magunk  mellett  el¬ 
suhanni:  ez  az  a  tanulság,  amely  a  regény  végső  fordulatából  kivilág¬ 
lik  s  amely  felé  Bállá  az  érdeklődést  folyvást  ébren  tartva  viszi  az  ol¬ 
vasót.  «Az  ő  keze»  lirizmusa  után  az  iró  itt  az  elbeszélés  más  stílusára 
tért,  az  alakok  mögött  maradva,  eleven,  mozgalmas  históriát  sző, 
amelynek  alaphangja  derült,  meséje  mindvégig  a  lélekrajz  jelentősé¬ 
gére  épül. 

Szederkényi  Anna  az  életet  figyeli,  a  vérző  modern  élet  Írója. 
A  fantázia  birodalma  helyett,  amelyben  a  költői  elképzelés  végtelen 
csodái  történnek,  itt  jár  a  mai  emberek  sarkában,  s  különösképen 
azokra  a  problémákra  fogékony,  amelyek  a  modern  asszonylélek 
vajúdó  kérdései.  Nem  azok  közé  tartozik,  akik  —  egyszer  több,  más¬ 
kor  kevesebb  művészi  eszközzel  —  tisztán  szórakoztatnak,  nem  el¬ 
beszélő  pár  excellence  a  mesemondás  gyönyörűségéért.  Az  emberek 
és  dolgok  erkölcsi  oldalukról  foglalkoztatják,  a  lélekrajz  nála  nem 
csupán  művészi  elem,  hanem  egy-egy  fölvetett  probléma  megértését 
szolgálja. 

A  «Lángok-tűzek»  problémája:  a  feminizmus  lidércfényénél 

megégett  leánylélek,  aki  csalódva  és  fáradtan  a  családi  élet  küszöbén 
át  talál  menedékre.  Uj  regényéé,  amelynek  cime  «A  tengernek  egy 
csöppje»:  a  férjénél  jóval  idősebb  szerelmes  asszony,  akiben  az  öre¬ 
gedés  első  hideg  fuvalmára  őrjítő  erővel  lobban  föl  a  féltékenység, 
érzi,  hogy  a  férfit  el  fogja  veszteni,  s  Önként  rohan  a  végzet  elől,  mielőtt 
az  bekövetkezne.  A  regény  hősnője.  Kulcsár  Mária  Zsófia,  igazi  «nagy 
nő»,  minden  idegével  szerelemre  termett.  Ünnepelt  és  irigyelt  színésznő, 
aki  egy  drámában  saját  esetét  játssza  el,  s  közvetlenül  az  előadás  után, 
búcsú  nélkül  ismeretlen  helyre  menekül,  hogy  bezárkózzék  és  birkóz¬ 
zék  a  lelkében  dúló  viharral.  Innen  küldi  leveleit  a  férjéhez,  amelyek¬ 
nek  refrainja  a  lemondás  s  mégis  lázonganak  a  sors  ellen,  szinte  bru¬ 
tálisan  akarják  távoltartani  a  férfit,  s  tele  vannak  mohó  vágyakozás¬ 
sal.  Halvány  pasztellszínekkel  a  háború  is  megvillan  a  regény  hát¬ 
terében,  amelynek  cselekménye  nem  sok,  az  érzelmi  skálának  azonban 
annál  nagyobb  bőségét  rejti.  Az  iró  minden  erejével  azon  van,  hogy 
azt  a  krízist  éreztesse,  amely  hősének  valóját  eltölti,  rázza  és  gyötri. 
Ebből  a  célból  választotta  a  regény  formájául  a  levélformát  is,  amely¬ 
nek  Szederkényi  mindvégig  eltalálja  és  uralja  hol  intim  és  közvetlen, 
hol  patétikus  és  áradozó  hangját.  A  fordulat  a  krízisben  ott  áll  elő, 
amikor  Kulcsár  Mária  Zsófia  egy  menekült-vonattal  találkozik,  amely¬ 
nek  megrendítő  látványától,  a  reá  szakadó  siralom  és  nyomorúság  ten¬ 
gerétől  lénye  hirtelen  átalakul,  elcsitul  benne  az  eddig  egekig  tornyo¬ 
sodó  fájdalom,  azt  lehetne  mondani,  hogy  individuális  önzése  fölolvad 
a  közösség  sorsában,  helyet  ad  valami  kollektiv  emberi  érzésnek.  Ez 
a  megoldás  talán  nem  mindenki  számára  elég  meggyőző,  de  eltekintve 
ettől.  Szederkényi  Anna  uj  regénye  egy  modern  asszonytipus  élő  tit¬ 
kára  a  leleplezés  erejével  világít  rá,  az  olvasót  foglalkoztatja,  az  Írónő 
minden  komoly  kvalitásával  fellépő  munka. 


/ 


4 


A  legyőzött. 

Irta:  Kádár  Lehel. 


Bakos  a  papiros  fölé  görnyedve  irt.  A  betűk  egyenletesen 
sorakoztak  egymás  mellé,  mint  a  katonák,  a  toll  sercegett  és  erről 
a  sercegésről  eszébe  jutott  sok  minden,  amitől  elszakadt.  Mert 
úgy  hangzott,  mintha  a  Maros  kutya  kapargálta  volna  a  becsukott 
kiskaput  valahol  messze  egy  fehér  faluban.  És  emlékezések  tá¬ 
madták  meg.  Odakinn  március  volt  és  az  erjedő  főldszag  betola¬ 
kodott  az  irodába  a  porszagú  Írások  közé  és  megtöltötte  élettel  a 
halott  levegőt.  Nagy  teste  megrándult,  mintha  láthatatlan  kötelet 
akarna  leszaggatni  magáról.  Kötelet,  bilincset,  mely  ideláncolja 
idegen  élethez.  Valami  melódia  tolakodott  a  lelkére:  vad,  szilaj 
pusztai  ének,  melyet  tanyai  legények  rikoltanak  bele  a  határba, 
amikor  kirángatja  őket  a  világukból  a  katonavonat. 

Bakos  fütyőrészni  kezdett.  Azt  a  verstelen,  zokogó,  panaszos 
éneket  fújta.  A  többiek  halkan  fölnevettek: 

—  Ni  a  paraszt!  Busul  a  paraszt .  . . 

■  Nem  tudták  megszokni,  nem  tudtak  összehangolódni  vele. 
Idegen  világ  fia  volt,  mérhetetlen  távolság  ásított  közéjük.  Szót- 
lan,  nagy  lomhaságát,  paraszti  türelmét  bárgyuságnak  nézték  és 
gúnyos  megjegyzéseket  hajigáltak  felé.  Ilyenkor  Werner  bácsi 
közéjük  csapott: 

—  Ne  bántsák  ezt  a  fiút!  A  legjobb  munkás,  a  legderekabb 
valamennyijük  között! 

A  hivatalnokok  ilyenkor  elhallgattak.  De  valami  néma  gyü- 
lölség  született  bennük,  valami  irigység,  mert  Bakos  mindenben 
eléjük  csapott.  Amikor  Goldmann,  a  cégfőnök  bejött,  csak  vele 
fogott  kezet,  amikor  szó  volt  róla,  nem  győzte  dicsérni: 

—  Nagyszerű  ember!  Kitűnő  ember!  A  legjobb  hivatal¬ 


nokom! 

De  Bakos  sehogy  sem  volt  megelégedve.  Olyan  volt  ebben 
a  környezetben,  mint  a  birkák  közé  nevelt  pusztai  kutya.  Lompos, 
nehézkes,  nagy  teste,  széles  válla  kiordított  a  városi  fakó  embe¬ 
rek  közül.  Valami  vad  sóvárgás  tüze  égett  benne,  líangtalan  nosz¬ 
talgia  a  falu  után.  Ha  megszólalt  a  szél,  a  falu  beszélt,  ha  meg- 
zörrent  az  ablak,  onnan  jött  üzenet.  Werner  bácsi  megértette  és 
szelid-komolyan  vigasztalta: 

—  Csak  néhány  hónap  az  egész  Bakos  ur!  Akkor  kitesszük 
a  faiparihoz!  Magának  erdő  való!  Szabad  levegő  . . . 

Most,  hogy  rátolakodott  a  szájára  az  a  nóta,  halkan  össze¬ 
nevettek  a  fiuk.  Nem  bánta.  Tűrte.  Egyszerre  kicsapódott  az  ajtó 
és  bejött  Goldmanné.  Fehér  bőre  világított,  haja  szikrázott,  a 
szeme  hivalkodva  nézett  végig  a  hivatalnokokon,  kik  alázatos,  vá¬ 
gyakozó  pillantásokat  vetettek  rá.  Az  asszony  befelé  elmosolyo¬ 
dott.  Szánta  és  megvetette  ezeket  a  rabembereket,  kik  sápadtak, 
penészesek  voltak  és  rajongó  szemmel  bámultak  reá.  Ringó  járás¬ 
sal  ment  keresztül  a  szobán  és  fejbiccentéssel  fogadta  a  köszönést. 
Ruhájából  könnyű  parfüm  felhőzött  ki  és  megtöltötte  illattal  a 
nagyszobát.  A  hivatalnokok  letették  a  tollat,  a  sercegés  elült,  meg¬ 
akadt  a  munka  szabályos  lélekzete.  A  kis  penészes  emberek  teli- 
szivták  magukat  a  kiáramló  asszonyillattal  és  beleringatództak 
abba  a  mesébe,  melyet  mindenki  végigálmodik.  És  a  mese  szólt 
a  szép  Goldmannéról,  Hogy  mi  volna  akkor,  ha . . . 

Nem  tudták  befejezni,  mert  Werner  bácsi  száraz,  kieszter- 
gályozott  hangja  rájuk  csattant: 

—  Dolgozni  urak!  Dolgozni! 

|A  tollak  elkezdtek  sercegni  megint,  a  sóhajok  ketté  törtek 
és  fölemelte  fejét  a  munka.  Csak  Bakos  nem  tudott  dolgozni.  Az 
az  illat  olyan  volt,  mint  a  pusztai  virágé.  Valahogy  a  vágyaihoz 
ért.  És  ezen  az  illaton  keresztül  érezte  az  idegenfajta  asszony  per¬ 
zselő  tüzét. 

Szögletes  nagy  fejét  megtámasztotta  a  tenyerével  és  kutya¬ 
szemével  a  semmibe  nézett.  A  semmiből  ránézett  a  kivánatos  asz- 
szony  és  reámosolygott . . . 

A  háta  mögött  halk  viháncolás  támadt.  A  fiuk  nevettek. 
Egyszerre  aztán  hozzáütődött  a  Spóner  hangja: 

—  Bomlik  a  paraszt! 

Máskor  talán  észre  sem  vette  volna,  de  most  irtózatos  (^^RSITY  OF 

markolta  meg.  Egy  ugrással  Sp6ner  mellett  termett  és  meg¬ 
ragadta.  Egy  rettentő  fogással  a  levegőbe  emelte. 

Ebben  a  pillanatban  éles  asszonyt  sikoltás  döfött  hozzá.  A 
Goldmanné  volt.  Ott  állott  a  férje  ajtaja  előtt  és  piros  arccal  nézte 
a  jelenetet.  A  szeme  gyönyörködve  nézte  végig  az  izmos,  nagy 
fiút,  aki  eleresztette  áldozatát  és  szégyenkezve  kullogott  aszta¬ 
lához: 

—  Ejnye,  —  mondotta  —  ejnye  . . . 

A  többit  csak  a  szeme  mondta,  mely  csillogott,  mint  a  szent¬ 
jánosbogár.  Werner  bácsi  zavartan  hümmögött,  amikor  a  kijáró¬ 
hoz  kisérte.  Az  asszony  pedig  közömbösen  kérdezte: 

—  Hogy  hivják  azt  a  vadembert? 

—  Bakos  Márton ... 

—  Erős  fiú.  Nagyon  megijesztett . . . 

—  .Eitünö  munkás,  —  mondotta  Wemer  bácsi  —  csak  egy 
kicsit  nyers  ...  De  nagyszerű  hivatalnok  . . . 

Ettől  a  naptól  kezdve  Goldmanné  sűrűn  járt  keresztül  az 
irodán.  Pedig  tudta,  hogy  az  ura  nem  szereti,  mert  mindig  meg¬ 
akad  a  munka. 

—  Ne  zavarja  azokat  az  embereketi 

—  Ej,  mit  törődöm  én  azokkal! 

—  De  azok  törődnek  magával.  És  nem  dolgoznak! 

Goldmanné  ilyenkor  elégedetten  kacagott  fel  és  amikor  ke¬ 
resztül  ment  a  nagyszobán,  mindig  Bakost  nézte.  Nézte  asszony! 
gyönyörködéssel,  kívánsággal.  Mindenki  észrevette,  csak  Bakos 
nem.  És  összesúgtak: 

—  Tetszik  az  asszon3rnak  a  paraszt! 

- —  Nem  az  ő  fogára  való,  —  vélte  Spóner. 

Werner  bácsi  mindig  közéjük  ütött: 

—  Dolgozzunk  urak,  dolgozzunk! 

Egy  napon,  amikor  a  főnök  utón  volt,  megint  belibbent  az 
asszony.  Illatot  hozott  és  kacagást.  Egy  kis  csomag  volt  nála,  de 
amikor  elment,  nem  vitte  magával.  Zárás  előtt  megberrent  a  tele¬ 
fon.  Goldmanné  volt. 

—  Werner  bácsi,  küldje  haza  nekem  azt  a  csomagot! 

—  Igenis,  majd  a  szolga  .  . . 

—  Nem,  nem,  —  tiltakozott  az  asszony.  —  Érték  van  benne. 
Kérje  meg  Bakos  urat ... 

'  Wemer  bácsi  félrehivta  a  Bakost.  Átadta  neki  a  csomagot: 

—  Aztán  vigyázzon  barátom.  Nem  jó  az  ilyen  asszonnyal 
okoskodni . . . 

Bakosnak  éhesen  lobbant  meg  a  szeme.  Megint  fütyörészni 
kezdett.  Egy  ujjongó,  hetyke  nótát,  mely  ott  terem  valahol  a 
búzatáblák  szélén  együtt  a  mezei  virággal . . . 

Bakos  megváltozott.  Rendetlenül  kezdett  bejárni  az  irodába 
és  rendetlenül  végezte  dolgát.  Nem  törődött  a  betűkkel,  számok¬ 
kal,  levelekkel,  nem  törődött  semmivel.  Hétről-hétre  soványabb 
lett,  erős  vállcsontja  majd  hogy  keresztül  nem  döfte  a  kabátot. 
Werner  bácsi  nem  győzte  takargatni  Goldmann  előtt.  Egyszer  az¬ 
tán  félrehivta: 

—  Mi  van  magával,  Bakos  ur?  Maga  ugylátszik  beteg! 

—  Nem  én,  —  felelte  a  fiú  hetykén.  —  Kutya  bajom! 

—  Mégis,  —  mondotta  Werner  bácsi  —  magának  vidékre 
kellene  menni ...  A  hegyek  közé.  Levegőre.  Magát  tönkreteszi  a 
városi  élet.  Majd  én  bejuttatom  a  faiparihoz! 

Bakos  vállat  vont: 

—  Én  nem  megyek.  Egészen  jól  érzem  itt  magam! 

És  fütyörészni  kezdett.  Nem  vette  észre,  hogy  a  többiek 
hogy  összesúgnak,  amikor  beteszi  a  lábát.  Nem  hallotta,  hogy  mit 
beszélnek.  Hogy  róla,  meg  az  asszonyról  suttognak  furcsa  his¬ 
tóriát. 

—  Kiszívja  a  vérét,  —  mondogatták  . . . 

Bakos  nem  tudott  semmiről  semmit.  Nem  is  akart.  Élt,  égett, 
lobogott,  szeretett.  Az  asszony  úgy  csüggött  rajta,  mint  a  fatör¬ 
zsön  a  folyondár  és  mámoros  forrósággal  mondogatta: 

—  Nem  hagyom  el  magát  soha . . . 

A  szerény,  alázatos  fiúból  kitört  az  eltemetett  gőg.  Félváll¬ 
ról  beszélt  az  irodában  mindenkiről  és  mindenkivel.  Pedig  keres¬ 
ték  a  barátságát.  Megérezték,  hogy  ő  az  erősebb,  a  férfi  és  úgy 
érezték,  az  ő  regénye  félig-meddig  az  övék  is.  És  kezdtek  büszkék 
lenni  Bakosra,  akiről  különben  Werner  bácsi  levette  kezét. 

—  Nem  lesz  belőle  semmi,  —  mondotta  —  elzüllik  . . . 

Bakos  valamelyik  nap  kötekedni  kezdett  Spónerrel.  A  fiatal¬ 
ember  gyáván  húzódott  vissza,  de  amikor  a  többiek  elmentek  az 
irodából,  a  géphez  ült  és  levelet  kopogtatott.  A  levelet  becsem¬ 
pészte  Goldmann  asztalára  és  várt.  Harmadnap  Goldmann  be¬ 
hivatta  Bakost.  |A  fiú  rosszat  sejtett,  de  azért  büszkén,  egyenesen 
lépett  a  nagyhatalmú  főnök  elé. 

—  Bakos  ur,  —  mondotta  —  ön  egészen  elhanyagolja  ma¬ 
gát.  Kénytelen  vagyok  önt  elbocsátani. 

Bakos  megbiccentette  a  fejét:  rendben  van. 

—  Hat  heti  fizetését  fölveheti  a  pénztárnáll 

—  Nem  szokásom  olyan  pénzt  elfogadni,  melyet  nem  szol¬ 
gáltam  meg,  —  felelte  Bakos  és  megvetéssel  mérte  végig  Gold- 
mannt,  aki  csak  annyit  felelt: 

—  Ha  most  nem,  majd  később  . .  .  Ha  egyszer  rá  lesz  szo¬ 
rulva  ...  Ez  a  pénz  az  öné! 

—  Nem  fogadom  el,  —  mondotta  Bakos  és  köszönés  nélkül 
otthagyta  a  főnököt.  Aztán  fogta  kalapját  és  kifelé  indult. 

—  Hová  megy?  —  kérdezte  Wemer  bácsi.' 

—  Kiléptem  a  cégtől.  Ajánlom  magam. 

Elment.  A  találkozóhelyen  azonban  hiába  várta  az  asszonyt. 
Elmaradt.  Nem  jött  el  este.  Nem  jött  el  másnap,  harmadnap  sem. 
Bakos  most  már  aggódni  kezdett.  Elment  a  lakására.  A  házmes¬ 
tertől  megtudta,  hogy  elutazott. 

—  Majd  ha  visszajön,  —  gondolta  —  majd  . .  . 

És  eszébe  jutott  fogadkozása: 

—  Nem  hagyom  el  magát  soha!  . .  . 

Ebben  az  Ígéretben  élt.  Várta,  hogy  megjöjjön,  hogy  meg¬ 
érkezzék.  Ott  leskelődött  az  utcán  a  lakása  körül,  beszaglászott 
a  házmesterékhez,  de  hiába.  Nem  volt  otthon,  nem  jött  meg.  És 
levelet  sem  kapott.  Egy  sor  Írást,  egy  árva  lapot  sem. 

Aggódott.  Rossz  sejtések  lepték  meg,  de  vigasztalni  is  tudta 
magát. 

—  Nem.  Nem  mer  Írni.  Vigyáznak  rá.  őrzik! 

És  felcsendült  megujra  a  forró  asszonyi  Ígéret: 

—  Nem  hagyom  el  magát  soha  .  .  . 

Minden  gondolatát,  erejét  ebben  élte  ki.  Tétlenül  lézengett 
hetekig  és  lassan-lassan  elfogyott  minden  pénze,  mit  félrerakos¬ 
gatott.  És  megkopogtatta  ajtaját  a  szükség. 

—  Valami  állás  után  kellene  nézni,  —  gondolta  —  valamit 
kellene  keresni  . . . 

Egy  nap  megleste  Wemer  bácsit: 

—  Werner  bácsi,  nem  tudna  nekem  egy  állást.  Talán  a  fa¬ 
ipari  ... 

—  Nem,  —  mondotta  Werner  —  nem  tehetek  semmit.  Nem 
akarok  magával  szégyent  vallani .  .  . 

Leforrázva  vált  el  az  öregtől  és  járt-kelt.  Kereste  az  asz- 
szonyt  és  kereste  a  helyet,  mely  befogadja.  Egy  napon  már  nem 
tudott  megbirkózni  a  nyomorral.  És  eszébe  jutott,  hogy  hiszen 
fölveheti  azt  a  hat  heti  fizetést.  De  fölkelt  benne  a  büszkeség  és 
visszatántor  odott : 

—  Nem!  Inkább  éhen  pusztulok! 

Délután  a  Dunaparton  meglátta  az  asszonyt. 

—  Hazajött!  —  ujjongott  a  lelke,  hazajött! 

_  s 

Feléje  ment,  hogy  észrevétesse  magát,  mert  az  asszony  nem 
volt  egyedül.  A  szive  dobogott,  arca  lángba  borult.  Szeme  kiragyo¬ 
gott,  mint  a  pusztai  tűz  alkonyatkor  és  hatalmas  nagy  teste  meg¬ 
nyúlt,  kiegyenesedett.  A  szava  csattogott: 

—  Kezét  csókolom! 

Az  asszony  ránézett.  Csodálkozva,  idegenül,  aztán  elfordí¬ 
totta  fejét. 

—  Ki  volt  ez?  —  kérdezte  kísérője. 

—  Férjem  egy  elcsapott  hivatalnoka.  [Azt  hiszem  kunyorálni 
akar!  ^ 

Bakos  meghallotta.  Mintha  éles  korbácsszijj  csapkodott 
volna  arcába.  Egy  pillanatig  azon  gondolkozott,  hogy  utána 
rohanjon  és  megmarkolja  fehér  nyakát,  de  lerokkant,  letört  és 
lomhán,  nehézkesen  megindult  a  városnak.  Céltalanul  kóborolt, 
mint  a  kivert  kutya,  gondolatai  úgy  gomolyogtak,  mint  a  vizes 
októberi  felhők.  Csak  ment,  járt,  lődörgött,  mig  elő  nem  vette 
az  éhség.  Mind  erősebb  lett,  mind  jobban  elkinozta.  Lassankint 
egészen  elkábult.  Már  nem  tudott  ellentállni  és  görnyedten,  fá¬ 
radtan  betámolygott  Goldmannhoz: 

—  Azért  a  hatheti  fizetésért  jöttem  . . . 

Fölvette  a  pénzt.  Amikor  keresztültámolygott  az  irodán, 
gúnyosan  összemosolyogtak  a  hivatalnokok.  Már  az  ajtónál  volt, 
amikor  utánasivított  Spóner  hangja: 

—  No,  a  hires!  A  kemény  paraszt! 

Bakos  megfordult.  A  keze  ökölbe  szorult.  Egy  pillanatra 
fellángolt  benne  a  paraszti  tűz.  De  a  markában  pénz  volt.  Mintha 
jég  lett  volna.  És  megtörve,  legyőzve,  megszégyenülten,  görnyedt 
tartással  kitámolygott  az  ajtón  ... 


A  brassai  csata  1916.  október  8-án. 


Irta;  Szádeczky  K.  Lajos. 


Ahol  az  oláh  nagyzási  hóbort  a  legmagasabban  csapongóit  (az 
«oláh  Brassóban)),  amelyet  «örökidőre  Romániához  kapcsoltak))),  ahol 
a  fékevesztett  vad  ösztönök  a  legutálatosabb  orgiákat  ülték:  ott  volt  a 
csúfos  bukás  a  legszembeszököbb. 

A  világháború  alig  produkált  rémesebb  csataképet,  mint  aminöt 
a  brassó-bertalani  vérnász  az  oláh  halottak  rajvonalában  mutatott.  A 
24-es  székely  honvédek  két  gépfegyvere  olyan  hullarendet  vágott  ott 
a  24-es  oláh  doroboncok  soraiban,  hogy  azt  Románia  Maré  mániákusai 
sohasem  fogják  elfelejteni.  Mi  sem,  akik  azokat  a  halálkinjukban  el¬ 
torzult  arcokat,  végvonaglásukban  hányt-vetett  tetemeket,  szétrobban¬ 
tott  koponyákat  ott  láttuk  heverni. 

De  ezek  legalább  kitartottak  a  helyükön.  Tisztesség  adassék  ne¬ 
kik,  mint  katonáknak. 

Annál  megvetésre  méltóbb  képet  mutatott  az  a  másik  látvány, 
—  a  gyáva  kétségbeesés  színjátékét  —  a  most  már  úgynevezett  «Hon- 
védtetö))  (előbb  Hohewarte)  egyik-. völgyszakadékában,  ahol  a  hegyek¬ 
ről  menekülő  «hősök))  levetették  katonaruhájukat,  elszórták  feygverü- 
ket,  felszereléseiket,  hogy  mint  gyáva  nyulak  fussanak  és  bujkáljanak 
tovább  az  erdők,  hegyek  rejtekhelyein,  hogy  mengmentsék  állati  éle¬ 
tüket. 

Ilyen  csataképet  nem  láttunk  sem  mi  az  orosz  nagy  csafatereken, 
sem  a  bámuló  németek  Flandria  véráztatla  mezőin. 

A  léha  hencegés  után  a  gyáva  kétségbeesés  eme  képei  igazi  szim¬ 
bólumai  voltak  «Nagy  Románia))  hóbortjának. 


A  brossai  csata  1916.  október  8-án 

Az  erdélyi  és  oláh  háborúról  egymás  után  jelennek  meg  a  német 
könyvek,  amelyek  azonban  a  hadjáratról  egyoldalú  tudósításokat  kö¬ 
zölnek  s  Erdély  felszabadításában  s  az  egyes  csatákban  a  német  fegy¬ 
vereknek  tulajdonítják  a  döntő  szerepet  s  nagyrészt  a  magok  részére 
Írják  át  azt  is,  amit  a  honvédek  vittek  véghez. 

Segítettek  nekik  ebben  az  egyoldalú  felfogásban  az  erdélyi  szász 
testvérek  is,  akik  német  győzelemnek  ünnepelték  az  ő  felszabadításu¬ 
kat.  így  ünnepelték  a  németeket  Nagyszebenben  —  két  nappal  a  hon¬ 
védek  oda  bevonulása  után  —  (augusztus  27.).  így  történt  az  Brassó¬ 
ban  is,  dacára  hogy  ott  elsősorban  és  főként  magyar  honvédek  har¬ 
coltak  és  szabadították  fel  a  várost  s  küzdötték  le  az  ellenséget,  ma¬ 
gaslati  véres  rohamok  és  utcai  harcok  árán. 

Scherg  L.  brassói  ev.  lelkész  üdvözlő  versében  azt  írja,  hogy 
áldassék  és  dicsőíttessék  a  (porosz)  187.  hadosztály,  mert  ez.  volt  az, 
mely  a  mi  szülővárosunkat  és  otthonunkat  az  ellenségtől  elragadta. 
Ez  vonult  be  oda  mint  mentő  és  felszabadító,  amit  nem  szabad  el¬ 
felejteni: 

«Gottessegen  und  reichsten  Lohn 
Dér  .  .7-ten  Division. 

Sie  war’s  die  uns’re  Vaterstadt 

Und  Heimat  den  Feinde  entrissen  hat. 

Befreiend  und  rettend  zog  sie  ein, 

Das  soll  ihr  unvergessen  sein!» 

Ezt  illesztette  Karnkowski  Ferenc  hadosztályi  lelkész  mottóul 
ama  munkája  élére,  mely  «Die  Kámpfe  einer  preussischen  Infanterie- 
Division  zűr  Befreiung  Siebenbűrgen  cim  alatt  Berlinben  Í1917.)  je¬ 
lent  meg. 

Hogy  mily  részrehajló,  egyoldalú  és  a  honvédekre  nézve  mily 
bántó  mellőzés  (ignorálás)  rejlik  e  szavakban,  ki  fog  tűnni  a  csatának 
alábbi  leirásából. 

Mit  várjunk  akkor  több  méltányosságot  az  idegenektől. 

A  fentebb  említett  munka  Írója  elmondván  röviden  az  ő  had¬ 
osztályuk  (a  porosz  187.  hadosztály)  Brassó  körüli  harcait,  abban  fog¬ 
lalja  össze  a  végeredményt,  hogy  «övék  a  dicsőség,  hogy  a  város  északi 
részébe  először  benyomultak,  hogy  az  ő,  október  7.  és  8-iki  támadá¬ 
suké  az  érdem,  hogy  az  oláhok  visszavonulási  vonaluk  veszélyezteté¬ 
sét  látva,  az  ellenállást  feladták,  hogy  Brassó  teljes  megszállásának 
többé  semmi  sem  állott  útjában.* 

Ha  Így  állana  a  dolog,  akkor  a  honvédeknek  október  8.  hajnal- 

tói  késő  délutánig  nem  kellett  volna  oly  elszánt  küzdelmet  folytatni  a 
magaslatok  megostromlásával  és  az  utcai  véres  harcokban. 

Ebben  a  német  könyvben  jelent  meg  először  szerényen  annak 
a  brassó-bertalani  hires  csataképnek:  a  vasútvonal  melletti  oláh  raj¬ 
vonalnak  (a  későbbi  halottak  rajvonala)  felemlítése,  s  a  német  fegy¬ 
verek  számára  lefoglalása. 

Elmondván,  hogy  a  187.  porosz  hadosztály  már  október  7-én 
megpróbálta  Brassót  elfoglalni  és  délután  fél  négy  órakor  ütközetbe 
bocsátkozott  Méhkertektől  délre  a  Brassóból  előnyomult  oláh  gyalog¬ 
sággal,  melyet  ágyutüzzel  és  gyalogsági  támadással  a  városba  vissza¬ 
vert.  Erre  újabb  német  erők  bontakoztak  ki  és  nyomultak  előre  Brassó 
északi  szegélye  felé.  Egy  gépfegyveres  század  pedig  a  lovasság  védelme 
alatt  sietve  előrenyomult  a  vasút  vonaláig  és  onnan  igen  hatásosan 
lőtte  a  vasúti  töltés  hosszában  álló  ellenséges  védő  őrséget. 

Aztán  Így  folytatja: 

Egészen  egy  kilométer  távolságig  vonult  elő  Brassó  külvárosa 
közelébe  a  német  rajvonal,  de  ott  heves  gyalogsági  tűz  fogadta  a  pa¬ 
tak  déli  partjától,  úgy  hogy  csak  este  7  órakor  sikerült  a  189.  gyalog¬ 
ezred  öt  századának  az  erősen  védett  hidat  elfoglalni,  az  utak  csomó¬ 
pontja  mellett .  . . 

Ezeket  olvasva  méltán  kérdezhetnénk,  hogy  miként  nyomul¬ 
hatott  elő  a  gépfegyveres  század  a  vasútvonalig,  ha  a  rajvonal  csak 
egy  kilométer  távolságig  tudott  elönyomulni?  De  feltéve,  hogy  mégis 
lőtávolba  kaphatta  a  vasuttöltés  vonalát,  a  sik  lapályról  nem  lőhette  le 
a  magas  töltés  mögött  lappangó  oláhokat,  akiket  másnap  (október  8-án 
reggel)  a  mi  honvédeink  gépfegyveres  csapata  terített  le.^) 

Ebben  a  homályosan  odavetett  gépfegyveres  epizódban  volt  el¬ 
hintve  a  magja  a  további  kombinációnak,  amelyhez  a  valódi  anyagot 
és  legfőbb  diszletet  a  magyar  honvédek  másnapi  bravúrja  szolgáltatta. 

Ezen  a  nyomon  aztán  tovább  halad  egy  másik  német  könyv, 
Rosner  Károly  műve:  nMit  dér  Armee  von  Falkenhayn  gégén  die  Hu¬ 
mánén  (Berlin  1917).  Ennek  egyik  fejezete  a  német  diadalmenetről  ir 
Hermanstadtól  Kronstadtig,  német  rohamokról  Brassóban,  mely  után 
Kronstadt  német  kézbe  került,  ami  azonban  csak  egy  mérföldjelzőkő 
volt  a  német  diadalmenetben.  (44 — 48.  lap.) 

Ez  érdekesen  Írja  le  a  halottak  százada  (Tote  Kompagnie)  bor¬ 
zalmas  látványát  a  brassó-bertalani  állomásnál.  Persze  ennek  helyben¬ 
hagyását  ő  is  a  német  fegyvereknek  tulajdonítja.  Ott  a  vasút  vonala 
mögött  feküdt  egy  oláh  lövészszázad,  ember  ember  mellett,  —  úgy¬ 
mond  —  egy  francia  gépfegyverrel  is  felszerelve.  Elölről  nehezen 

Ott  a  hídnál  láttam  (október  9-én  reggel)  az  első  oláh  hullákat  s  előbb  nehány  véres 
német  sisakot,  hátizsákot  stb. ;  a  német  holttesteket  már  eltemették. 

volt  megközelíthető,  tehát  megkerülésüket  határoztuk  el.  Nyugat  felé 
kikerülve,  a  vidombák-brassói  utón  dolgozta  magát  elő  a  mi  embe¬ 
reink  egy  csapata.  Az  út  sarkán,  épen  az  ellenséges  lövészraj  vonal  kez¬ 
detén  állott  egy  összelőtt  vasúti  gépház.  Ebbe  surrant  be  egy  része  a 
különítménynek  két  gépfegyverrel  és  az  összetört  ablakokban  felállí¬ 
totta  a  gépfegyvereket.  A  két  cső  előtt  állott  oldalvást  az  egész  oláh 
lövészvonal. 

A  különítmény  másik  része  megkerülte  az  utat  és  az  úttest  ár¬ 
kától  alig  tiz  méternyire  húzódott  meg  az  oláhok  háta  megett,  kézi¬ 
gránáttal  kezükben. 

A  csatazajban  mindez  észrevétlenül  történt. 

Az  elhelyezkedés  megtörténvén,  a  gépfegyvereket  működésbe  hoz¬ 
ták  s  ezek  az  ellenséget,  mind  a  250  embert,  mint  a  kaszás  a  rendet, 
leterítették.  Amelyik  felugrott  és  menekülni  akart,  azt  a  mögéjük  ke¬ 
rült  kézigránátosok  hagyták  helyben.  Az  úttest  a  halál  poklává  vál¬ 
tozott,  senki  sem  maradt  rajta  életben. 

Ott  látta  az  iró  (miként  én  is)  másnap  —  úgymond  —  a  holt¬ 
testeket  egymás  mellett  feküdni  a  halál  kínjától  eltorzult  arccal,  néme¬ 
lyik  kezét  feltartva,  mintegy  védekezésül  a  rettentő  borzadály  ellen, 
másik  tenyerébe  temetve  arcát;  harmadik  a  fejéhez  kapva,  mintha 
nyitott  koponyájába  akarná  dugni  az  ujját.  Sírkeresztjükre  ráírhatják, 
hogy  itt  nyugszik  egy  egész  román  század.  (52.  lap.) 

Ez  mind  igen  érdekes  és  hű  képe  a  borzalmas  látványnak,  csak 
egy  hibája  van,  hogy  azok  a  mi  embereink,  akik  ezt  a  bravúros  hős¬ 
tetteket  végrehajtották,  nem  németek  voltak,  hanem  székely  honvédek, 
kiket  névleg  is  meg  tudunk  nevezni.  (Mint  alább  látni  fogjuk.) 

Olberg  Alfréd:  Dér  Siegeszug  durch  Rumánien  (Berlin  1918) 
könyve  szintén  a  németeknek  tulajdonítja  azt,  hogy  a  brassó-berta- 
lani  tömegsírban  egy  egész  rumén  század  fekszik  eltemetve. 

Ez  —  úgymond  —  a  mi  csapataink  előtt  szívós  ellentállással  el¬ 
zárta  az  észak  felőli  hozzáférhetést  Brassó  városához,  mígnem  egy  kis 
német  csapat  meglepetésszerüleg  két  gépfegyvert  állított  fel  az  össze¬ 
lőtt  gyárépületekbe  (?)  az  ut  jobb  oldalán,  amely  aztán  olyan  pusztí¬ 
tást  és  öldöklést  vitt  véghez  az  oláh  lövészárkokban  (?),  hogy  egy  em¬ 
ber  sem  menekült  meg  közülök.  (66.  lap.) 

Inie,  hogy  Írják  át  a  németek  —  egyik  a  másik  után  —  saját 
dicsőségükre  a  magyar  honvédek  egyik  legszebb  fegyvertényét.  Egyik 
elkezdi,  másik  folytatja,  mígnem  olyan  köztudattá  válik,  hogy  azt 
semmi  utólagos  reklamálás  ki  nem  veri  többé  a  fejekből. 

Pedig  azzal  a  két  gépfegyverrel  a  24-es  székely  honvédezred  gép¬ 
fegyveres  csapata  vitte  véghez  a  brassói  csata  leghíresebb  fegyver¬ 
tényét;  a  24-es  oláh  ezred  lövészszázada  megsemmisítését. 

A  történeti  tényeknek  ez  az  elferdítése  nem  lehet  reánk  nézve 
közönyös  magasabb  nemzeti  szempontból  sem,  mert  nem  szabad  azt  a 
hitet  meggyökereztetni  sem  a  hazai,  sem  a  német,  de  legkevésbbé  az 
oláh  köztudatban,  hogy  itt  Erdélyben  mindent  a  német  hadak  végez¬ 
tek,  hogy  egyedül  ők  szabadították  fel  Erdélyt.  Nekünk  a  németek  el¬ 
ismerésére,  az  oláhok  részéről  a  respektálásra  jövőre  is  szükségünk 
.  van.  Mert  a  nagy  per,  amely  felett  a  mérkőzés  folyt,  végleg  még  nincs 
lezárva,  azt  az  oláh  izgatók  felszínen  fogják  tartani  továbbra  is.  Nem 
engedhetjük  azért,  hogy  lekicsinyeljék  és  ignorálják  a  magyar  fegy¬ 
verek  teljesítményeit,  amire  a  hajlandóság  megvan  és  meglesz  a  meg¬ 
szégyenült  és  boszut  lihegő  oláhoknál. 

Romániai  fogságból  hazatért  tisztjeink  mondották,  hogy  Jorga 
Miklós  (a  hírhedt  dákóromán  agitátor,  egyetemi  tanár,  történetiró) 
egyik  fentebb  említett  német  könyv  olvasására  gúnyosan  kérdezte, 
hogy  «hát  a  magyarok  hol  voltak,  mit  csináltak? » 

A  német  könyvek  alapján  méltán  kérdezhetné  más  is,  mert  ők 
jóformán  csak  magukról  Írnak.  A  magunk  történetét  nekünk  is  ma¬ 
gunknak  kell  megírnunk.  Néma  gyermeknek  az  anyja  sem  érti  a 
szavát. 

Sajnos,  a  mi  könyvkiadóink  midőn  az  erdélyi  hadjárat  története 
kiadása  végett  náluk  kérdezősködtem,  azt  felelték,  hogy  nincs  papiros. 
Elég  szomorú,  hogy'ilyen  életbevágó  érdekünkre  ez  a  felelet.  De  ha  az 
egész  hadjárat  történetét  nem  adhatjuk  ki:  Írjuk  meg  legalább  rész¬ 
leteiben. 

* 

A  brassai  csatának  hiteles  történetét  én  első  forrásból  ismerem. 
Ezek  a  résztvevő  szemtanuk  elbeszélései  és  leírásai,  a  város  elfoglalá¬ 
sában  oroszlánrészt  nyert  200-ik  (Farkas)  dandár  hivatalos  kőnyoma¬ 
tos  kiadmánya  (Brassó  bevétele  1916  október  8.),  az  ezrednaplók  ada¬ 
tai,  a  vezérkari  feljegyzések  és  térképek  s  Wild  József  kapitánynak  a 
német  császár  előtt  a  brassai  fellegvárban  1917  szeptember  24-én  tar¬ 
tott  előadása. 

Magam  is  szemtanú  voltam,  mert  a  persányi  győzelem  hírére 
hadiautón  siettem  le  a  harctérre  s  október  8-án  a  földvári  magaslat¬ 
ról,  az  onnan  vezénylő  német  tábornok  (von  Morgen)  ollós  távcsövén 
át  néztem  a  Brassó  mellett  a  sik  mezőben  folyó  csatát,  az  ágyuk  tűzi¬ 
játékát,  a  Brassó  körül  lobogó  tüzlángokat;  hallgattam  az  egymással 
szemben  álló  ágyuk  bömbölő  koncertjét  és  másnap  hajnalban  (az 
51-ik  honvéd  ezred  vezérkarát  megelőzve)  bent  voltam  a  felszabadult 
városban,  hol  a  véres  hullák  még  temetetlenül  hevertek  az  utszélen  a 
bertalani  állomásnál,  a  városban  s  a  Brassót  övező  hegyhátakon. 

Ezek  alapján  beszélem  el  röviden  a  brassai  csata  történetét. 

II, 

A  persányi  győzelem  után  Falkenhayn  IX.  hadserege  sietve  ül¬ 
dözte  a  futó  oláhokat  s  október  6-án  a  187.  porosz  hadosztály  —  az 
apácai  erdő  (Geisterwald)  felől  —  már  leereszkedett  a  Barcaságra  s 
Barca-Ujfalu,  Höltövény  s  a  szomszédos  falvakban  táborozott.  Ennek  ' 
az  volt  a  feladata,  hogy  Brassótól  északra  fekvő  sikon  Szentpéter  felé 
vonuljon  előre.  Brassóból  csak  a  város  keleti  részén  künn  levő  vasúti 
állomás  esett  az  ő  vonalukba.  (A  főzsákmány  ott  volt  remélhető.) 
Előbb  azonban  meg  kellett  várniok  a  honvédek  Fbketehalomba  érke¬ 
zését,  s  csak  azután  indulliattak  tovább  előre. 

A  poroszok  október  7-én  reggel,  hallván,  hogy  csak  kevés  oláh 
had  van  Brassóban,  szerettek  volna  ők  (a  várost  az  ellenség  kirablásá¬ 
tól  és  felégetésétől  is  megmentendő)  oda  bevonulni  s  engedőimet  kér¬ 
tek  erre  a  Vledényben  lévő  főparancsnokságtól.  Az  engedélyt  megkap¬ 
ván,  október  7-én  délben  Höltövény  felől  előre  nyomultak.  A  város 
északi  része  felől  azonban  erős  ellenállásra  találtak,  a  patak  déli  part¬ 
ján  meglapult  ellenség  részéről.  Csak  délután  7  órakor  az  esti  szür¬ 
kületben  sikerült  a  189.  porosz  ezrednek  az  utak  csomópontjánál  a 
hidat  elfoglalni.  Egy  üteget  előre  vivén,  a  város  északkeleti  házait 
(amelyben  az  oláhok  voltak)  összelőtték  és  fél  kilenc  órakor  a  kül¬ 
város  északi  részébe  behatoltak.  Ugyanakkor  megszállották  a  petro- 
leumgyárat  a  Forráshegy  alatt.  Október  8-án  hajnalban  feljutottak  a 
Forráshegyre  is,  de  ezt  heves  ágyutüz  következtében  elhagyni  kény¬ 
szerültek.  Az  különben  sem  az  ő  hadiműködési  körletükben  állott  s  a 
Szentpéter  felől  megindult  oláh  ellentámadás  miatt  a  városból  is  ki¬ 
kellett  vonniok  csapataikat,  hogy  megtámadott  baj  társaik  segélyére  az 
eredetileg  kijelölt  vonalra  siessenek. 

Mert  az  oláhok  Brassót  védeni  akarták  mindenáron.  Még  ha  a 
visszavonulást  határozták  is  el,  akkor  is  tartani  kellett  ott  magukat 
addig,  amig  a  menekülő  trének  a  szorosokon  átvonulnak. 

A  II.  oláh  hadseregnek  ugyanis  Nagyszebentől  üldöztetve  s  gyor¬ 
san  keleti  irányban  szoríttatva,  szinte  derékszögben  kellett  a  Törcs- 
vári-,  Tömösi-  és  Bodzai-szorosok  felé  lekanyarodniok.  Időt  kellett 
tehát  nyerniök,  hogy  nagy  hadoszlopaikat  a  magas  hágókon  átvihessék. 

Segédcsapatok  is  érkeztek  a  határszélre  Dobrudzsából,  hogy  a 
Bukarest  irányában  való  áttörést  megakadályozzák.  Gyorsított  menet¬ 
ben  hozták  ide  a  21-ik  hadosztályt,  a  Tömösi-  s  a  22-iket  a  Törcsvári- 
szoroshoz.  Ide  rendelték  Háromszékről  is  a  kéznél  levő  hadosztályt, 
úgy  hogy  a  gyors  segély  erősen  éreztette  hatását  Brassó  mellett,  főként 
Szentpéter  felől,  honnan  (amig  Brassó  körül  a  magaslati,  majd  a  vá¬ 
rosban  az  utcai  harc  folyt)  heves  ágyutüz  támogatása  mellett  ismételt 

ellentámadási  intéztek  a  vasútvonal  irányában,  az  ott  előnyomuló  po¬ 
rosz  hadosztály  ellen. 

Emiatt  kellett  a  németeknek  Brassó  külvárosa  széléről  is  kivonul- 
niok.  A  város  elfoglalása  az  eredetileg  megállapított  terv  szerint  kü¬ 
lönben  is  az  51-ik  honvéd  hadosztály  feladata  volt. 

A  harctéri  helyzet  október  7-én  este  igy  állott: 

Törcsvár  előtt  állott  a  76.  német  hadosztály  s  vele  szemben 
Törcsvár  előtt  a  4.  és  22.  oláh  hadosztály.  Rozsnyó  és  Vidom- 
bák  környékén,  Brassótól  nyugatra,  a  várost  környező  hegyek  alján, 
az  51-ik  honvéd  hadosztály.  Mellettök  kelet  felé  harcolt  a  187.  porosz 
hadosztály.  Földvárnál  állott  tartalékban  a  német  89.  gy.  hadosztály 
(von  Morgen  tábornok)  s  az  Ollón  túl  Hidvéglöl  Erősd  felé  az  o.  m. 
közös  71.  gy.  hadosztály  (Goldbach  tábornok):  benne  a  82-es  székely 
ezreddel. 

A  mieinkkel  szemben  állott  Brassónál,  Derestyénél  s  Hétfaluban  a 
3.  oláh  hadosztály.  Háta  megett  a  Tömösi-szorosban  a  21.  oláh  had¬ 
osztály  (Ósáncnál  s  a  Bodza-szorosban  menekültek  az  oláh  Irének), 
Sepsiszentgyörgytől  előnyomult  segítségül  a  6-ik  oláh  divízió. 

A  szövetséges  magyar-német  hadsereg  öt  hadosztályával  szemben 
tehát  ugyanannyi  oláh  hadosztály  állott,  valószínűleg  magasabb  lét¬ 
számmal. 

A  haditerv  az  volt,  hogy  a  76.  n.  h.  o.  feltartóztatja  a  Törcsvári- 
szorostól  előtörő  oláhokat.  Az  51-ik  honvéd  hadosztály  előrenyomul  és 
az  északi  magaslatokon  át  elfoglalja  Brassót.  A  187.  porosz  hadosztály 
előrenyomul  Botfalu  és  a  város  északi  határán  keresztül  Hétfalu  és 
Ósánc  felé.  A  89-es  német  és  71-es  o.  m.  közös  hadosztály  tartalékban 
marad  és  a  város  elfoglalása  után  kelet  felé  kanyarodik  a  Bodzái-  és 
Ojtozi-szoros  felé. 

A  porosz  hadosztály  október  7-iki  támadásának  nem  sikerülvén 
a  várost  elfoglalni,  vissza  kellett  térni  az  eredeti  tervhez  s  a  város  rend¬ 
szeres  ostroma  október  8-án  hajnalban  kezdődött  s  délután  fejeztetett 
be  teljes  sikerrel  és  fényes  diadallal. 

* 

A  város  elfoglalása  igy  történt: 

Az  51-ik  honvéd  hadosztály  október  7-én  érkezett  Brassó  alá  és 
lsedig  egyes  részei  Zernestre,  Rozsnyóra  és  Vidombákra.  A  hadosztály 
parancsnoksága  Feketehalmon  volt.  (Tanárki  Béla  tábornok  és  Takátsy 
György  őrnagy  vezérkari  főnök  alatt.) 

A  város  elfoglalása  a  Vidombákon  táborozó  200.  honvéddandár¬ 
nak  jutott  feladatul.  (Parancsnoka  Nagyjókai  Farkas  Vince  ezredes 
volt.)  Ennek  október  8-án  még  hajnalban,  a  sötétség  leple  alatt,  kel- 

lett  rohamtávolságig  megközelítenie  az  ellenséget.  A  jobbszárnynak 
(Király  András  honvédhuszár  főhadnagy  zászlóalja)  birtokába  kellett 
vennie  a  Brassót  délfelé  övező  Hohewarte  (most  már  Honvédtető) 
magaslatot.  A  balszárnynak  (Hauszmaninger  K.  alezredes  parancsnok¬ 
sága  alatt)  a  Vidombáktól  Brassóba  vezető  műut  mellett  kellett  elő¬ 
nyomulni  s  elfoglalni  a  brassó-bertalani  állomás  melletti  (600  m.) 
Forráshegy  (Gespreng)  magaslatot.  A  tüzérségnek  (Teimer  Oszkár 
honvédtüzér  őrnagy  vezetése  alatt)  addig  kellett  lőnnie  az  ellenséges 
állásokat,  mig  meg  nem  rendül. 

A  megállapított  haditerv  és  kiadott  parancs  alapján  a  honvédek 
október  8-án,  vasárnap  reggel  6  órakor  az  ellenségre  bukkantak  s  ez 
gyalogsági  és  gépfegyver  tűzzel  fogadta  őket.  Dacára  ennek  egyik 
zászlóalj  (a  Petrán  Sándor  századosé)  hét  óráig  elfoglalta  a  ber- 
talani  vasúti  állomást  és  az  attól  délre  fekvő  Forráshegyet.  A  heves 
küzdelem,  gépfegyer-,  puska-,  kézigránát-  és  szuronyharc  az  oláhok¬ 
nak  igen  súlyos  veszteséget  okozott.  Kétszázötven  oláh  hulla  fedte  a 
kézitusa  szinhelyét. 

Ekkor  történt  a  bertalani  vasúti  töltés  mellett  fekvő  oláh  raj- 
vonal  legéppuskázása.  A  Petrán-zászlóaljban  levő  24-es  székelyek  gép¬ 
puskás  osztagai  (Cseh  hadnagy  és  Bedő  Géza  zászlós  parancsnoksága 
alatt)  észrevevén,  hogy  a  brassó-bertalani  állomáson  belül  a  vasúti 
töltésnél  rajvonalban  feküsznek  az  oláhok,  észrevétlenül  előrecsusz- 
tak  és  a  vasúti  f ütőház  ablakában  állították  fel  a  két  gépfegyvert.  Négy 
töltényhevedert  (4-szer  250  =  1000  patront)  kilővén  rájuk,  végig  per¬ 
metezték  őket  golyózáporral.  A  vezető  tisztek  és  legénység  székely  fiuk 
voltak.  Volt  köztük  egy  szász  legény  is:  a  szomszédfalusi,  höltövényi, 
Depner  nevű  honvéd,  irányzó  tűzmester,  ki  a  fényes  siker  után  azt 
mondta,  hogy  most  már  nem  bánja  ha  meghal  is,  mert  látta  Brassót 
s  boszut  állt  a  betörőkön.  És  tényleg  a  további  ostrom  folyamán,  a 
Fellegvár  oldalán,  géppuskája  mellett  szivén  találta  egy  ellenséges 
golyó. 

Az  életben  maradt  oláh  csapatok  a  bertalani  állomás  felől 
Ó-Brassóba  menekültek  s  ott  rejtekhelyeikről  védekezve  szívós  utcai 
harcba  bocsátkoztak  az  üldöző  (305.  gy.  ezredbeli)  honvédekkel.  A  vé¬ 
res  utcai  harc  délelőtt  tizenegy  órakor  a  mi  győzelmünkkel  végződött. 

Mig  ezek  a  város  északi  részében  történtek:  azalatt  egy  zászlóalj 
(a  Koos  Kálmán  századosé)  a  bertalani  vasúttól  délnyugatra  fekvő 
magaslatokon  nyomult  elő.  A  jobbszárnyon  küzdő  zászlóalj  pedig  (a 
Király  A.  honvédhuszár  főhadnagyé)  állandó  és  szívós  harcok  között 
tizenegy  órakor  elérte  a  Hohewarte  (azóta  Honvédtető)  magaslatot. 
(Brassó  felett  északnyugatra.)  Ettől  keletre  a  szomszédos  (712  m.) 
magaslat,  a  Rovarhegy  (Raupenberg)  szuronyrohammal  foglaltatott  el 

(IV2  órakor).  E  tájon  mintegy  ezer  elesett,  megsebesült  és  elmenekült 
oláh  katona  elszórt  szerelvényeit  szedték  össze  később.  Az  erdős  terü¬ 
let  hangos  volt  a  súlyos  sebeikben  vergődő  oláh  katonák  jajgatásától. 

Itt  láttam  másnap  én  is  az  erdőben,  kertekben,  utakon  szerteszét 
heverő  oláh  holttesteken  kivül,  azt  a  feledhetetlen  csataképet,  aminőt 
még  nem  produkált  ez  a  világháború,  hogy  egy  szakdék-völgyben  ha¬ 
lomszámra,  százával  feküdtek  az  elmenekült  oláhok  szerelvényei:  kö¬ 
penyegek,  kabátok,  sátorponyvák,  táskák,  puskák,  golyók,  katona¬ 
könyvek,  sajkák,  kétszersült  konzervek  stb.  Iszonyú  pánik,  kétségbe¬ 
esés  nyomai  1 

Ezalatt  a  városban  harcoló  honvédek  a  Brassó  keleti  oldalán 
emelkedő  Fellegvárra  is  felküzdötték  magukat,  ahonnan  a  keleti,  Bo¬ 
logna  nevű  városrészt  is  lőhették  s  az  oláhokat  onnan  is  kiűzték.^) 

Mig  ezek  a  városban  történtek:  az  ellenség  a  Háromszék  felöl 
segítségre  siető  csapatokkal  ellentámadást  intézett  Brassó  megmenté¬ 
sére.  Ezt  a  szembenálló  porosz  hadosztálynak  kellett  feltartóztatnia. 
A  szomszéd  falu,  Szentpéter-hegy  fokáról  22^  ágyúval  erősen  lőtték  a 
mi  tüzérségünket.  A  mi  honvédeink  Brassó-Bertalan  mellől,  a  németek 
Botfalutól  válaszoltak.  A  szomszéd  Földvár  magaslatáról  nagy  érdek¬ 
lődéssel  néztük  az  ott  vezénylő  német  tábornok  kísérletével  a  remek 
tűzijátékot  s  vártuk  az  eredményt.  Délután  4  óra  tájon  elhallgattak  az 
oláh  ágyuk.  Egy-két  «teli  találat))  meggyőzte  őket  az  erőfeszítés  siker¬ 
telenségéről  és  ágyuk,  elesett  baj  társak  és  elhullott  lovak  visszahagyá¬ 
sával  menekültek.  Másnap  22  Krupp-ágyut  szállítottunk  be  az  oláhok 
elhagyott  állásáról,  Szentpéterről.  A  falu  piacán  egymás  mellé  sorba 
állítottuk  és  lefényképeztük  őket  a  zsákmány  felett  örvendő  porosz 
tüzérekkel. 

Brassó  visszafoglalása  után  a  mindenfelől  szorongatott  oláhok 
Derestye  irányában  a  Tömösi-szoros  felé  menekültek.  A  vasúti  állo¬ 
máson  álló  vonatok  közül  is  keveset  indíthattak  el,  a  Fellegvárról  rá¬ 
juk  zúdított  géppuskatüzben,  ami  óriási  pánikot  idézett  elő.  Százakra 
menő  (800)  vasúti  kocsi  maradt  ott,  élő  állatokkal,  élelmiszerekkel, . 
ruházattal,  rablott  ingóságokkal  megrakva.  Ezeket  az  oláhokat  üldöző 
porosz  hadosztály  foglalta  le,  mely  onnan  a  honvédek  által  már  meg¬ 
tisztított  városba  zeneszóval  vonult  be  a  Kapu-utca  felől. 

Délután  öt  órára  megszűnt  a  harci  zaj  és  a  városba  a  Hosszu- 
utca  felől  bevonultak  a  honvédcsapatok,  egyidőben  a  vasút  felől  jövő 
németekkel.  Farkas  Vince  dandárparancsnok  ezredes  vezette  őket. 
Eleinte  óvatosan  nyiltak  ki  a  zárt  kapuajtók  és  házablakok;  csak  mi¬ 
dőn  a  győztes  honvédek  magyar  nótája  felhangzott,  özönlött  a  nép  az 


*)  A  200.  dAndár  hiv.  napló-jegyietei  alapján  .Braesó  berételérdl*. 

utcára,  hogy  virágot  dobáljon  és  kezet  szorítson  a  véres  harcot  vívott 
honvédekkel. 

A  bevonult  zászlóaljak  (délután  6  óra  tájon))  a  városház  téren 
át  a  Korona  szálló  elé  vonultak,  ahol  Fabritius  helyettes  polgármester 
üdvözölte  a  dandárparancsnokot  és  honvédéit.  Mire  ezek  és  az  egybe- 
gyült  közönség  benső  érzéstől  sugalva  hálaadásul  a  győzelmes  népért 
a  magyar  Himnuszt  énekelték  el  lelkesen  és  boldogan. 

A  német  császár  előtt  tartott  felolvasásban  összegezésül  ezt  ol¬ 
vassuk: 

((A  német  hadosztályé  a  dicsőség,  hogy  már  7-én  elsőnek  nyomult 
be  a  város  északi  részébe  és  hogy  a  városon  kívül  kemény  csapást  mér¬ 
tek  a  román  csapatokra;  a  honvéd  hadosztály  pedig  a  Rozsnyó  és 
Brassó  közötti  területről,  az  ellenség  fővisszavonulási  útja  felől  történt 
előnyomulása  és  a  200-ik  dandárnak  a  városban  és  attól  északra  hú¬ 
zódó  hegy  vonal  felé  végrehajtott  energikus  támadása  által  az  ellenség 
gyors  legyőzése  körül  szerzett  különös  érdemeket.  Midőn  a  román  csa¬ 
patok  ezen  a  helyen  hátat  fordítottak  Magyarországnak  és  a  román 
lobogó  a  városházán  lehanyatlott,  a  dákorománok  nagyzási  hóbortja 
—  rövid  álom  után  —  örökre  összeomlott.))^) 

Az  oláh  hadijelentés  október  9-ről  csak  annyit  mond,  hogy  Brassó 
vidékéről  kénytelenek  voltunk  visszavonulni  a  Kárpátok  szorosainak 
északi  kijárataihoz.^) 

Ezek  a  szorosok  és  kijáratok  a  békekötés  után  most  már  teljesen 
a  mieink  lettek  (nem  fizetünk  többé  bért  a  predeáli  állomásért)  s  re¬ 
méljük,  hogy  a  nagyszebeni,  brassai  stb.  véres  lecke  után  Nagy-Romá- 
nia  ábrándos  «hősei))  nem  fognak  egyhamar  fejjel  a  falnak  —  a  Kár¬ 
pátok  ércfalának  neki  menni! 

*)  Megjelent  a  „Front"  újság  1917.  okt.  28.  számában. 

*)  A  bukaresti  lapokban  1916.  október  10-én. 

Föli  eg^y  zések 


Odor  Emilisi.  (Egy  nagy  magyar  nönevelö.)  Sok  ezer  művelt  ma¬ 
gyar  nő  lelkében  zendült  meg  a  hálás  megemlékezés  húrja  a  napilapok 
híradása  olvastára,  hogy  Odor  Emília,  az  Andrássy-uti  állami  felső 
leányiskola  és  leánygimnáziumnak  negyven  éven  át  volt  tanára  nyu¬ 
galomba  vonult. 

Anyák  és  nagyanyák  szeme  előtt  megjelent  tisztes,  jóságos  alakja 
és  vele  együtt  az  eltűnt,  elvirágzott  ifjúság  föléledő  emlékei,  munkás 
órák,  amelyek  szigorúságát  egy  okos,  derült  női  lélek  humora  enyhíti, 
a  szünet  rohamosan  futó  percei,  amelyek  pajkosságát,  rakoncátlansá- 
gát,  túlfűtött  temperamentumát  egy  komoly,  bölcs,  anyailag  gondos¬ 
kodó  nevelő  intelme  korlátozza. 

Odor  Emília  a  magyar  nőnevelésnek  egyik  legértékesebb  har¬ 
cosa.  Neve  gyakorlati  pedagógiánk  történetében  Karacs  Teréz,  Zirzen 
Janka,  Sebestyénné  Stetina  Ilona  neve  mellett  fog  ragyogni.  Amit 
negyven  évi  munkájával  összehordott,  alkotott;  azt  sok  ezer  tanítványa 
őrzi  kincs  gyanánt  elméjében  és  szivében.  Amit  ő  maga  tanult  és  tu¬ 
dott,  az  a  legműveltebb  nők  sorába  emeli,  olyan  magaslatra,  ahová 
csak  igen  kevesen  követhetik.  De  tanításánál  értékesebb  volt  nevelése, 
tudásánál  érdekesebb  egyénisége.  A  régi  magyar  nagyasszonyok  lelke 
támadt  föl  benne  uj,  gazdag,  hatós,  példaadó  életre. 

Matematikára  tanította  a  leányifjuságot,  tehát  arra  a  tárgyra, 
amely  a  balga  és  felületes  közhiedelem  szerint  valamennyi  közül  a  ((leg¬ 
szárazabb)).  Emília  órái  alatt  növendékei  nem  ismerték  az  unalmat. 
Matematika  az  ő  részére  nem  a  négy  számművelet  variálása  és  kifej¬ 
lesztése  volt,  hanem  a  gondolat  exakt  pontossága,  a  gondolkodás  tiszta 
logikája,  az  ész  természetes  haladása  a  világosság  utján.  Mialatt  növen¬ 
dékeit  számolni  tanította,  megoktatta  őket  a  gondolkodás  művészetére. 
Akik  tőle  tanultak  matematikát,  azok  kész  logikusok  lettek. 

Amellett  nem  volt  rideg  és  exkluzív  szakember,  aki  csak  a  maga 
tudományát  ismeri  el  tudománynak  és  megvetéssel  néz  el  minden  más 
diszciplína  fölött.  Már  képesítése  is  egyformán  szólt  matematikára  és 
természettudományokra,  nyelvekre  és  történelemre.  Enciklopédikus 
műveltsége  volt,  és  hosszú  pályáján  mindvégig  megőrizte  érdeklődése 
frisseségét  valamennyi  tudományág  iránt.  Ma  is  szeret  olvasni  és 
okulni,  egy  jó  könyv,  egy  jó  előadás  —  ez  volt  az  ő  nyugalma  az  isko¬ 
lai  intenzív  és  lelkes  dologtevés  után. 

Azonban  egy  kissé  mindig  gyanakodtam  rá,  hogy  ez  a  sokfelé 
való  sokféle  érdeklődés  nem  a  tárgynak  szól,  nem  önmagáért  van,  ha¬ 
nem  más  cél  szolgálatában  áll.  Azt  hiszem,  el  is  találtam  az  igazat. 
Neki  azért  kellett  mindent  tudnia,  hogy  egyetlen  tanítványát  egyetlen 
kérdésben  se  bocsássa  el  magától  üres  kézzel;  hogy  ne  akadjon  egy  is, 
aki  akár  esztétikai,  akár  lélektani,  akár  irodalmi  kérdésben  hiába  for¬ 
dult  hozzá  segítségért.  Mert  ez  volt  Odor  Emília  legfő  törekvése:  min¬ 
denkin  segíteni.  Ez  volt  igazi  boldogsága:  egészen  átengedni  magát 
lestestül-lelkestül  az  ifjúságnak,  a  hivatásnak,  annak  a  gyönyörű  hiva¬ 
tásnak,  amelynél  nincs  háládatlanabb,  mostohább,  ridegebb,  ha  anyagi 
nyomorúságaira,  a  vele  összekötött  szegénységi  fogadalomra  gondo¬ 
lunk;  amelynél  nincs  ragyogóbb,  dicsőségesebb,  boldogítóbb,  ha  tanít¬ 
ványaink  hálás  szemébe,  megértő  arcára  tekintünk. 

Odor  Emília  egészen  a  hivatásáé  volt.  ö,  akit  a  természet  maga 
jelölt  ki  a  legfenköltebb  hitvesnek,  a  legideálisabb  anyának,  nem  lett 
hitves  és  nem  lett  anya.  Eljegyezte  magát  örökre  a  tanítói  és  nevelői 
pályával,  s  azért  nem  választott  földi  jegyest,  mint  ahogy  nem  választ¬ 
hat  férfit  az,  aki  Krisztus  jegyese.  És  nem  lett  anya,  hogy  anyjává  le¬ 
hessen  sok  ezer  gyermeknek,  akik  rajongva  csüngtek  és  csüngnek  rajta, 
akik  el  nem  múló,  el  sem  is  hervadó  javakat  köszönnek  neki,  akiket  ő 
is  tulajdon  gyermekeiként  szeretett. 

Voltak  bizonyára  olyan  tanítványai,  akik  későbben,  amikor  keze 
alól  kikerültek  és  az  élet  forgatagába  jutottak,  nem  tartották  eléggé 
modernnek.  Igazuk  is  van.  Odor  Emília  nem  modern  abban  az  értelem¬ 
ben,  amely  nekünk  magunknak  is  oly  kevéssé  kedves.  Nagy  súlyt  ve¬ 
tett  a  vallásosságra,  az  erkölcsi  érzés  tisztaságára,  szerette  a  modorban 
a  finomságot,  a  gyengéd  nőiességet;  ragaszkodott  a  formákhoz,  ame¬ 
lyekben  belső  tartalmat  érzett.  Kerülte  a  fórum  zaját,  a  hangos  sze¬ 
replést,  a  tülekedést.  Ebben  konzervatív  volt,  büszke,  tartózkodó,  ma¬ 
gára  tartó.  De  senki  nálánál  jobban  nem  tisztelte  és  tiszteli  a  nő  jogát, 
nem  mutathatott  meggyőzőbb  példát  a  női  munkának  a  férfiéval  való 
egyértéküségére,  nem  igazolhatta  teljesebben  a  nők  jogegyenlőségre 
törekvésének  igazát.  És  erre  nevelte  tanítványait  is.  Ha  ma  ezrével  van¬ 
nak  művelt  magyar  nők,  akik  megállanak  az  élet  soha  nem  sejtett 

viharzásában,  magukra  hagyva,  férj  nélkül  és  a  férjet  künn  is,  otthon 
IS  pótolva,  gerincesen,  amellett  mások  baján,  nyomorúságán  is  segíteni 
készen:  abban  nagy  százalék  része  van  a  budapesti  Andrássy-uti  fel¬ 
sőbb  leányiskolának  és  ez  iskola  nagy  nönevelőjének.  Odor  Emíliának. 

A  nagy  nönevelő  elhagyta  intézetét.  Még  egészen  frissen,  testi  és 
szellemi  ereje  teljességében.  Az  iskola  csöndes  termeiből  a  nyugalom¬ 
nak  még  nagyobb  csöndjébe  húzódott  vissza.  De  ezrek  áldása,  szere- 


tete,  néma  hálája  kiséri  haza.  Mikor  ő  elbocsátott  hat-nyolc  esztendő 
után  egy  nemzedéket,  amely  az  ő  keze  alatt  serdült  gyermekleányból 
hajadonná,  mindig  a  boldog  és  büszke  anya  mosolygó  könnyével  vált 
meg  a  kedves  csapattól.  Most,  negyven  évi  munka  után  sok  ezren 
visszaadták  neki  a  könnyeket,  az  áldást,  a  jó  kívánságokat. 


in 


1 


4 


S.  K. 


Az  entente  keleti  gazdasági  politikája.  Ha  majd  elül  a  harcizaj  ^ 
s  a  hadakozó  felek  visszarejtik  hüvelyébe  a  kardot:  kezdetét  veszi  az 
uj  háború,  amely  lesz  annyira  elkeseredett,  mint  a  most  dúló  öldöklő 
harc.  Ez  lesz  majd  az  entente  által  annyira  emlegetett  gazdasági  há-  ; 
ború,  amelyben  megint  csak  nagy  és  főfontosságu  szerep  jut  a  vasúti 
mozdonyoknak.  | 

A  keleti  országok  termelte  nyers  anyagokat  ugyanis  a  nyugati  .j 
országok  dolgozzák  fel  és  szállítják  vissza  kész  iparcikkek  alakjában  ' 
fölöslegüket  a  keleti  országokba.  Nos,  arról  lesz  szó  a  háború  után,  ; 
hogy  a  Kelet  és  Nyugat  közt  majdan  meginduló  csereforgalom  lebonyo¬ 
lítása  körül  fejlődő  versengésben  ki  legyen  a  győztes;  ki  birja  jobban; 
kinek  lesznek  megfelelőbb  és  közvetlenebb  szállítási  eszközei? 

Németország,  mint  ismeretes  s  amiről  már  több  Ízben  volt  szó, 
Hamburgtól  a  Perzsa-öbölig  óhajt  eljutni  Bécs,  Budapest,  Konstanti¬ 
nápoly  és  Bagdad  érintésével,  inig  a  franciák  és  az  angolok  s  bizonyos  ,  ^ 
vonatkozásban  az  olaszok,  a  bordeaux — lyon — milanó — odesszai  köz¬ 
vetlen  vasúti  összeköttetés  megteremtéséről  álmodoznak  —  már  most. 

Az  entente-kormányok  1916  junius  havában  közös  megállapodás 
után  kimondották,  hogy  együttműködésüket  tovább  folytatják  a  háború 
után  is  és  hogy  a  német  törekvésekkel  szemben  a  katonai  szolidaritás 
után  gazdasági  szolidaritást  vállalnak  egymásért.  A  nevezetes  párisi 
gazdasági  konferencián  kimondották,  hogy:  «...  olyan  intézkedéseket 
tesznek,  amelyek  egyrészt  közvetlen  és  gyors  szárazföldi  és  tengeri 
szállítási  szolgálat  és  olcsó  feltételek,  másrészt  a  postai,  távirdai  és 
egyéb  közlekedési  eszközök  fejlesztése  révén  alkalmasak  lesznek  a 
Kelet  felé  irányuló  forgalmuk  lebonyolítására  . . .» 

A  háború  után  tehát  az  öldöklő  fegyverek  helyett  a  szállítási  esz¬ 
közökkel  fognak  viaskodni  velünk.  Legalább  most  erősen  fogadoznak! 

Nem  lesz  talán  érdektelen  megismerni  erre  vonatkozó  szándékai¬ 
kat  és  haditerveiket. 

Például  gazdasági  politika  végrehajtó  szerve  a  vasút.  Jól  tudták 
ezt  a  franciák,  akik  a  háború  előtt  vasutjaikkal  s  bankfiókjaikkal  be¬ 
hálózták  és  érdekszférájukba  belevonták  a  Balkánt  és  csak  jóval  ké¬ 
sőbb  lépett  ott  akcióba  az  osztrák,  de  főként  a  német  gazdasági  poli¬ 
tika,  amely  azután  megtörte  és  kiszorította  a  franciáknak  a  Balkán  és 
a  Kelet  felé  irányuló  akcióját.  Németország  ugyanis  roppant  ügyes 
vasutpolitikájával  és  olcsó  szállítási  dij tételei  révén  leküzdötte  a  szom¬ 
szédos  országok  részéről  a  vámszedés  által  támasztott  akadályokai, 
s  azok  a  szállítási  kedvezmények,  amelyek  látszólagosan  nagy  áldoza¬ 
tába  kerültek,  busás  hasznot  hajtottak  azzal,  hogy  az  ő  nyugati  ki¬ 
kötőibe  terelték  azt  a  kereskedelmi  forgalmat,  amely  annak  előtte  a 
Földközi-tenger  felé  irányult. 

Érdekes,  hogy  épen  csak  a  45-ik  délkör  irányában  fekvő  terü¬ 
leteket  nem  tudta  Németország  a  maga  érdekszálaival  behálózni.  Ezt 
a  körülményt  akarja  majd  a  maga  javára  kamatoztatni  az  entente, 
amely  máris  előre  dörzsöli  a  markát,  s  reméli,  hogy  Románia  és  Orosz¬ 
ország  gabonája,  fája,  petróleumja  és  ásványai  olcsóbban  jutnak  el 
Olaszországba,  Franciaországba  és  Angliába,  mint  Amerika  szállítmá¬ 
nyai.  A  szakértőik  és  mérnökeik  má:^is  készítik  a  terveket  és  oda¬ 
nyilatkoztak,  hogy  a  közvetlen  összeköttetés  megteremtése  különös  ne¬ 
hézségekbe  nem  ütközik.  Néhány,  már  meglevő  vonalrész,  amilyen 
például  a  lyon — trieszti  és  az  orsova — odesszai  vasúti  vonal  mindössze 
csak  javításra  és  bővítésre  szorul;  a  gőzerejü  gépeknek  villamoserőre 
berendezett  gépekkel  leendő  helyettesítése  esetén  pedig  a  probléma 
megoldása  még  egyszerűbb  lesz. 


A  franciákat  főként  a  bordeaux-lyoni  vonalszakasz  érdekli, 
amelyre  vonatkozóan  tanulmányok  vannak  folyamatban,  s  Lyon  vá¬ 
rosa  a  maga  részéről  a  legnagyobb  áldozatot  és  hozzájárulását  máris 
felajánlotta,  Bordeaux-t  pedig  az  a  szerepe,  amelyet  ez  idő  szerint  az 
amerikai  csapatszállítások  tekintetében  és  mint  a  Nyugat-Afrika  és 
Dél-Amerika  felé  irányuló  forgalmi  vonal  gócpontja  betölt,  egyenesen 
Antwerpen  fontos  hivatására  jelöli  ki.  Jellemző,  hogy  Bordeaux  fon¬ 
tos  hivatására  az  amerikaiak  hivták  föl  a  francia  kormány  figyelmét 
s  egyúttal  abbeli  csodálkozásuknak  adtak  kifejezést,  hogy  Bordeaux-t 
a  tengerentúli  forgalom  lebonyolításában  az  eddiginél  nagyobb  és  je¬ 
lentősebb  szerepre  nem  jelölték  ki. 


A  franciák  azzal  védekeznek  és  azzal  védik  mulasztásukat,  hogy 
egyrészt  a  meglevő  régi  vasúti  hálózatuk  kizáróan  Páris  dicsfényének 

állott  szolgálatában,  másrészt  az  átalakítási  munkálatok  rengeteg  költ¬ 
ségbe  kerültek  volna,  azonfelül,  hogy  hellyel-közzel  ezek  a  munkála¬ 
tok  szinte  leküzdhetetlen  akadályokba  ütköztek  volna.  Annyi  azonban 
bizonyos,  hogy  Páris  többé  már  nem  fogja  felfalni  egész  Prancia- 
országotl  Az  előkészületek  folyamatban  vannak,  hogy  a  régiek  mulasz¬ 
tását  az  uj  Franciaország  jóvátegye:  Lyont  olyan  gyors  és  ^közvetlen 
kapcsolatba  hozni  az  Atlanti-tengerrel,  mint  amilyent  ez  idő  szerint 
Páris  élvez.  Ugyancsak  ezt  a  célt  szolgálja  és  a  fönnebb  leirt  útirány 
kiépítésével  függ  össze  a  Faucille-hegy  átfúrása,  amelyet  a  francia  ke¬ 
leti  vasutak  és  a  genfiek  már  korábban  szorgalmaztak.  A  szent-gothardi 
alagút  megnyitásával  az  a  hatalmas  kereskedelmi  forgalom,  amely 
annakelőtte  Marseille,  a  francia  vasutak  és  a  csatorna  mentén  fekvő 
francia  kikötők  felé  irányult,  egy  csapásra  átterelődött  Svájcon  át  a 
német  vasutakra.  A  faucillei  alagút  révén  a  legrövidebb  és  a  legköz¬ 
vetlenebb  összeköttetés  jönne  létre  a  Földközi-  és  az  Északi-tenger 
közt. 

Olaszország  a  maga  részéről  a  róma-konstantinápolyi  össze¬ 
köttetés  megteremtésén  fáradozik.  Nápolyban  megalakult  a  «Trans- 
balcanica  Italiana))  részvénytársaság,  amely  a  szükséges  munkálatok 
megkezdésére  megtett  minden  előkészületet.  A  vasúti  vonal  iránya: 
Otranto,  Valona,  Monastir,  Szaloniki,  Seres,  Drama,  Xanthi  és  Dimo- 
tia  érintésével  Konstantinápoly;  uj  vonal  épülne  Valona  és  Monastir 
közt.  Otranto  és  Valona  közt  az  átkelést  óriás,  modern  komp  közve¬ 
títené,  amely  a  száz  kilométer  széles  Otrantoi-szorost  néhány  óra  alatt 
áthidalná.  Az  olaszok  e  vasút  révén  remélik  befolyásukat  biztosíthatni 
Albániában  és  a  Balkán-félszigeten. 

Cs.  K. 


A  délfranciaországi  városok  lakosságának  növekedése.  A  háború 
alatt  a  legtöbb  francia  gyári  és  bányaváros  lakossága  feltűnően  meg¬ 
növekedett,  aminek  okát  a  gyári  üzemek  föllendülésében,  idegen  mun¬ 
kások  és  gyarmati  lakosok  beözönlésében,  de  főként  a  németek  által 
megszállott  területek  lakosságának  beözönlésében  kell  keresni. 

A  legújabb  adatok  szerint  Marseille  lakosainak  száma,  ami  1911- 
ben  600.000  volt,  ez  idő  szerint  947.000,  bele  nem  számítva  az  időleges 
tartózkodásu  egyének  számát,  amellyel  együtt  megközelíti  az  egy  mil¬ 
liót. 

Lyon, .  amely  a  mozgósításkor  530.000  lakost  számlált,  most 
740.000-rel  dicsekszik,  bele  nem  számítva  a  közvetlen  közelben  fekvő 
elővárosok  lakosságát,  amely  65. 000-ről  99.132-re  szaporodott. 

Bordeaux  lakossága  a  régi  261.678-cal  szemben  ez  idő  szerint 
325.000,  a  szomszédos  helységeké  pedig  88.520  helyett  120.855. 

Nantes  lakosainak  száma  a  háború  alatt  húszezerrel  szaporodott, 
vagyis  190.535,  bele  nem  értve  a  katonaságot.  Egyedül  a  menekültek 
száma  közel  tízezer. 

Toulouse  lakossága  hatvanezerrel  szaporodott  s  igy  meghaladja 
a  210.000-et,  bele  nem  tudva  a  menekülteket,  kiknek  száma  tízezer. 

Nizza,  nem  számítva  a  külföldieket,  a  régi  142.900  lakossal  szem¬ 
ben  ez  idő  szerint  180.000  lelket  számlál. 

Le  Havre  lakosainak  száma  136.000-ről  159.000-re  emelkedett, 
bele  nem  számítva  a  helyőrséget,  a  30.000  külföldit  és  a  menekülteket, 
kiknek  száma  80.000. 

I 

Erest  ez  idő  szerint  105.000  lakost  számlál,  az  arzenáli  munká¬ 
sok  száma  pedig  négyezerről  tízezerre  növekedett. 

Montepellier  lakosainak  száma  72. 581-ről  81.910-re  emelkedett; 
Eennes  79.372  helyett  96.000;  Díjon  76.847  helyett  89.000;  Orléans 
72.096  helyett  110.000;,  Cherbourg  36.000  helyett  41.000  lelket  számlál. 

Torbes  arzenáli  munkásainak  száma  16.000,  amivel  lakosainak 
száma  42.000-re  emelkedett. 

Feltűnően  megnövekedett  azoknak  a  városoknak  a  lakossága, 
amelyek  Páris  közelében  feküsznek,  ami  a  párisi  menekültek  beözön- 
lésének  tudható  be;  Le  Mans  a  régi  69.000  helyett  98.000;  Tours  67.600 
helyett  újabban  100.000  lelket  számlál. 


Diáknyomop  és  diákszervezkedés.  Az  egyetemi  diákságnak  egy 
nagy  csoportja  szervezkedik  most  a  diáknyomor  megszüntetésére.  Kell, 
hogy  a  társadalomnak  tiszta  képe  legyen  arról,  mi  az  a  diáknyomor 
és  hogy  az  uj  szervezkedés  milyen  alakban  és  milyen  elvek  jegyében 
történik,  mert  igy  megfelelő  magatartással  követheti,  megfelelő  érdek¬ 
lődéssel  ellenőrizheti  annak  kialakulását,  illetőleg  célirányos  műkö¬ 
dését. 

A  diáknyomor  fogalma  sajátságos,  tragikus  komplexumot  tar¬ 
talmaz.  Jelenti  mindazon  erőknek  összetételét,  melyek  a  sokezer  gye¬ 
rekembert,  —  akinek  leendő  életpályája  a  legmagasabb  eszmekörök¬ 
ben  való  kiművelődést,  zavartalan  elmélyedést  követeli,  —  megfosztják 
tanulmányainak  ezen  alapfeltételeitől.  Gyakorlatilag  általában  ezekből 
a  faktorokból  ered  a  nyomor:  a  vidékről,  rendszerint  családja  köréből, 

egyéb  biztos  életkörülmények  közül  a  fővárosba  szakad  a  diák. 
Hazulról  vagy  csupán  névlegesnek  mondható  segélyt  kap,  vagy  sem- 
milyet.  így  arra  kényszerül,  hogy  azalatt,  mig  tudományos  és  emberi 
haladása  követeli  a  maga  számára  minden  energiáját,  annak  egy  ré- 

szét  önfenlarlása  igájába  fogja.  Azonban  a  diák  önfenlarlási  lehető¬ 
ségei  a  mai  világban  csak  névleg  nyújtanak  erre  alkalmat,  oly  kevéssé 
jövedelmezőek.  Ez  annyira  áll,  hogy  az  energiáját  megkétszerező,  a 
tanulás  és  kenyérkereset  kettős  céljának  élő  diák  sem  birja  magát 
mentesíteni  a  legelemibb  anyagi  gondok  súlya  alól,  a  minden-követ- 
kező-napi  kenyér  bizonytalanságának  őrlő  aggodalmától.  A  fele 
időre  szorított  tanulmány  igy  válik  robottá,  igy  meddő  teherré  a  ke¬ 
nyérkereset,  Így  megy  tönkre  testileg-lelkileg  a  fiatalságnak  az  az 
ambiciózus  csoportja,  amely  a  mindenkori  társadalom  szellemi  próba¬ 
kövének,  szellemi  vezetőjének  szerepére  hivatott. 


liyen  nyomorban  vergődök  testi-lelki  megbetegedéseiről  nincs 
pontos  statisztika  (nehezen  is  volna  készíthető).  Több  mint  valószínű, 
hogy  az  egyetemi  fakultások  szerint  más  és  más  képet  nyújtana.  A  böl¬ 
csészeti  és  jogi  karon  általában  heti  18 — 20  előadás  meghallgatását  kö¬ 
veteli  a  tanulmány  és  a  vizsgákra  való  rendes  előkészülés.  így  a  hall¬ 
gatónak,  egészsége  és  tanulmánya  veszélyeztetése  nélkül,  jut  arra  ideje, 
hogy  napi  egy-két  óra  leckeadással  pénzt  keressen.  Azonban  az  egy¬ 
két  lecke  dija  távolról  sem  közelíti  meg  azt  az  összeget,  amelyből  a 
hallgató  akár  nagyrészt,  akár  egészben  eltarthatná  magát.  így  nagyobb- 
számu  lecke  adására  kényszerül,  mint  amennyit  tanulmányai  nyugodt 
elintézése  és  egészsége  megengednek.  De  adhat  akármennyi  órát; 
ezeknek  dijából  tanulmányai  és  egészsége  árán  sem  képes  magát  fen- 
tartani.  Az  egyetemi  diákot  kétségbeesett  helyzete  arra  kényszeríti, 
hogy  a  lehető  legalacsonyabb  óradij -minimumon  alul  is  adjon  lecké¬ 
ket.  Ha  igy  minden  ereje  megfeszítésével  keres  havi  100 — 200  koronát, 
ha  emellett  a  diákmensán  ingyen  étkezhetik  is  —  bár  a  keresetre  szo¬ 
ruló  diákoknak  csak  egy  hányada  jut  e  könnyebbséghez  —  legelemibb 
életszükségleteinek  kielégítésére  ezen  kívül  legalább  havi  300  koronára 
van  szükség.  (Szoba,  reggeli,  tankönyvek,  egy  uj  öltönynek,  illetőleg 
egy  pár  uj  cipőnek  egy  hónapra  eső  részletei,  fehérneműjavítás,  mosa¬ 
tás  stb.) 


így  hiába  marad  kielégítetlenül  a  hivatott  diák  tudásvágya,  hiába 
válik  robottá,  túlórázássá,  kényszermunkává  a  szigorlatokra  való  ké¬ 
szülés,  hiábavaló,  hogy  ezalatt  kényszerkereset  jármában  görnyed;  leg¬ 
elemibb  szükségleteit  még  sem  birja  megkeresni.  A  szellemi  kielégítet- 
lenségnek,  fáradtságnak,  agyonhajszoltságnak  roppant  nyomását  be¬ 
tetézi  a  tehetetlen  nyomorultságnak,  a  «mi  lesz  holnapi -nak  rémü- 
letbeejtő  aggodalma. 


Ha  e^  a  sorsa  a  jogi  és  bölcsészeti  karok  önfentartásra  szoruló 
diákjának,  ez  a  medikusé  és  a  műegyetemi  hallgatóé  is.  de  még  foko- 
zottabb  mértékben,  mert  az  ő  pályáik  sokkal  több  egyetemi  előadás 
látogatását  követelik  meg.  (Az  orvostannak  pl.  minden  egyes  szaka 

gyakorlati  tapasztalatokat,  megfigyelést  és  munkát  követel,  sebészet, 
szemészet,  kórbonctan  stb.) 

Ez  állapot  következményei  világosak:  egyik  végletük  a  diákok 
halálozási  statisztikájának  emelkedése,  a  középső  láncszem  a  betegsé¬ 
gek  megnövekedett  hányada,  végűi  —  ez  az  okozat  hat  legközvetleneb¬ 
bül  a  társadalomra  —  a  diplomát  elnyert  diák  tanulmányainak  ala¬ 
csony  eredménye,  testi-lelki  képességének  és  munkakedvének  meg¬ 
fogyatkozott  volta:  csőd  a  pályáján  szükséges  tulajdonságok  terén,  úgy 
mennyiség,  mint  minőség  tekintetében. 

((Dehogy  is)),  veti  erre  ellen  egynéhány  ((arrivéw,  a  ((self-made- 
man»-nek  egy  öntudatos  csoportja.  ((Hiszen  mink  is  nyomorogtunk, 
küzdöttünk  diákkorunkban  és  ime  lett  belőlünk  ((nagy  emberw,  orszá¬ 
gos  hirü  tudós,  vagyonokat  kereső  orvostanár,  saját  sarokházainknak 
építésze,  mérnöke.)) 

Az  illető  urak  igazat  beszélnek:  ők,  néhányan,  az  ő  idejükben, 
akár  rendkivüli  szellemi  képességekkel,  akár  könyökbeli  energiával, 
keresztülvergődhettek,  illetőleg  keresztültörhetlek,  bizakodva,  tág  tüdő¬ 
vel,  a  kivételeket  megillető  elismerés,  az  erőszakosokhoz  szegődő  sze¬ 
rencse  útjára. 

Azonban  az  egyetemen  nemcsak  ilyen  ritka  kivételek  nyomorog¬ 
nak,  akik  számára  dresszura  az  anyagi  küzdelem.  Nyomorog  az  a  sok¬ 
ezer  diák  is,  akinek  el  nem  pusztuló  hányadából  lesznek  középiskolai 
tanáraink,  körorvosaink,  köztisztviselőink,  ésatöbbi.  Az  ő  egyetemi 
éveiknek  kietlen  nyomorából  ered  nagyrészt  az  átlagos  középiskolai 
tanár  fásultsága,  közönye  úgy  a  tanítási  problémák,  mint  a  növendé¬ 
kek  iránt,  számos  iskolánk  alacsony  színvonala,  internátusaikban  való 
gyermeknevelésünk  csődje.  De  nem  csekély  mértékben  ennek  követ¬ 
kezménye  még  a  magyar  nép  közismert  és  végzetes  idegenkedése  az 
orvosi  segítségtől,  körorvosaink  egy  részének  nem  kevésbbé  ismert  és 
nem  kevésbbé  végzetes  pénzéhsége  és  kényelemszeretete  is. 

így  a  diáknyomor  megszüntetésének  kérdése  elsősorban  az  állam 
és  társadalom  közös,  égető  problémája.  Ezért  kell  a  legszélesebb  réte¬ 
gekben  is  jól  ismerni  a  diákok  ügyét,  illetőleg  annak  jelen  forrongását. 

A  jelenlegi  diákmozgalom  két  radikális  reform  elvét  tűzte  zász¬ 
lajára.  Azt,  hogy  a  szervezkedés  minden  párt,  felekezeti,  nemzetiségi 
kérdést  mellőzve,  tisztán  a  diák  szellemi  és  gazdasági  emelésének  szol¬ 
gálatában  álljon,  és  azt  is,  hogy  az  eddig  jórészt  apróbb  diákcsoportok 
érdekeit  szolgáló  egyesületekkel  ellentétben  egy  nagy  szervezkedés 
centralizálja  a  diákokat.  E  központosítás  volna  a  természetes  eszköze 
a  segélyezések  és  egyéb  intézkedések  egyöntetűségének  és  méltányos¬ 
ságának,  mely  csak  széles  és  hézagtalan  alap  könnyű  áttekinthetősége 


által  történhetik.  Ezen  eszméken  valószinüleg  nem  akad  fenn  a  civili- 

zált  társadalom.  Azonban  nem  egy  intelligens  tagjának  fog  szemébe 
ötleni,  hogy  egy  nagy  szervezkedés  nehéz  adminisztrativ  teendőivel, 
csak  még  egy  teherrel  több  szakad  az  amúgy  is  túlterhelt  diák  vállaira. 
És  ha  —  mint  az  a  fentiekből  kitűnik  —  a  diák  oly  mértékben  nyomo¬ 
rog,  amilyen  arányban  önfentartó  ember  szerepét  kénytelen  vállalni 
és  viszont  oly  mértékben  hasznos  a  társadalomra  nézve,  amilyen  arány¬ 
ban  megőrizheti  a  tanulmányainak  élő,  pályájára  előkészülő  gyerek 
jellegét,  a  diákság  nagyszabású,  adminisztrativ  tevékenységét  a  társa¬ 
dalom  nem  láthatja  tisztára  rózsás  szinben.  Inkább  szomorúnak  tűn¬ 
hetik  az,  hogy  a  kész,  kenyérkereső  embernek  kijutó,  szakszervezet¬ 
szerű  működésre  kényszerüljön  a  kiválóan,  az  otthonival  rokon,  meleg 
gondoskodást  igénylő  sokezer  diák.  így,  ha  egészséges  és  jogos  is  és  a 
társadalomra  nézve  előnyös  is,  hogy  a  diákok  megmozdultak  és  szer¬ 
vezkednek,  épen  a  társadalomnak  szempontja  nem  engedi  meg,  hogy 
önálló,  magukat  egyedül  igazgató  szervezetté  alakuljanak  ki.  Kell,  hogy 
a  társadalom  —  beleértve  fogalmába  az  állami  részét  is  —  ne  csupán 
anyagiakkal  járuljon  a  leendő  diákotthonok,  könyvtárak,  mensák  léte¬ 


sítéséhez,  hanem  mentesítenie  kell  a  diákokat  az  idejűket  igénybevevő 
ezernyi  hivatalos  teendőtől.  A  diákok  eszméi,  céljai  és  Ízlése  szerint, 
de  adminisztrativ  gondoskodás  formájában  is  adja  meg  a  társadalom 
a  diáknak  azt,  ami  a  diáké. 

Valószínű,  hogy  a  társadalom  diákűgyi  képviseletére  még  leg¬ 
inkább  a  főiskolai,  egyetemi  és  műegyetemi  tanároknak,  hallgatóik 
iránt  eddig  is  jóakarattal  és  részvéttel  forduló  csoportja  hivatott.  A 
gyakorlati  intézmények  létesítésére  a  tudósokon  kivűl  azonban  még 
gyakorlati  emberek  lelkes  tevékenységének  belevonása,  szervezése  is 
szükségesnek  látszik. 

De  addig  is,  ameddig  arra  nem  kerül  a  sor,  hogy  a  diákszervez¬ 
kedés  adminisztracionális  módjának,  rnikéntjének  kérdéseiben  vélemé¬ 
nyét  n3dlvánítsa,  kell  hogy  a  társadalom  a  hozzá  méltó  magatartással 
foglaljon  állást  a  diákűgj^ben:  e  legbelsőbb  ügyében. 

Marczali  Poíy. 


-■  \  ''íV 


Népjóléti  Minisztérium.  (Batthyány  Tivadar  gróf  könyve.)  A 
Károlyi-párt  temperamentumos  vezérférfia  egy  röpiratot  bocsájtott 
közre,  melj’^  a  népjóléti  minisztérium  keletkezésének  és  rövid  páh^a- 
futásának  történetét  tárgyalja.  Bölcsődal  és  g\'ászinduló  eg^^szerre  ez 
a  kis  fűzet,  melynek  hangja  is  a  belső  lényeg  ezen  dualizmusának  meg- 
felelőleg  disszonáns  ellentétekbe  csap  át:  a  legragyogóbb  optimizmusba, 
ott,  ahol  a  megszervezendő  minisztérium  várható  előnyeit  festi  és  a 

legsötétebb  pesszimizmusba,  midőn  a  kisérlet  meghiúsulását  és  annak 
okait  —  bár  felette  homályosan  —  érinti. 

Ez  az  élesen  kiszínezett  diszharmónia  adja  alaphangulatát 
azon  szemrehányásnak,  mely  az  egész  mü  vezérmotivuma  és  mely  a 
vázolt  törekvések  kudarcának  ódiumát  bizonyos  politikai  tényezőkre 
igyekszik  hárítani.  Bármily  hatásos  azonban  a  dolgok  ilyetén  beállí¬ 
tása,  a  felelősség  kérdése  ezzel  nincs  megoldva.  Bárkinek  elvitathatlan 
egyéni  joga  eszméit  és  javaslatait  helyeseknek  és  célravezetőknek  tar¬ 
tani,  ezt  talán  mondani  is  felesleges;  mihelyt  azonban  a  tényleges  vi¬ 
szonyok  valakinek  a  kezébe  adják  azokat  a  hatalmi  eszközöket,  me¬ 
lyekkel  eszméit  megvalósíthatja,  akkor  az  illetőnek  kötelessége  is  ezeket 
az  eszközöket  a  legteljesebb  mértékben  felhasználni,  hogy  célját  elérje, 
különben  elveszíti  jogát  az  ügy  szószólójaként  fellépni,  melynek  elő¬ 
mozdítására  nyerte  épen  a  hatalmat.  Panaszok  egy  miniszter  szájából, 
vádak  a  bársonyszékből  nem  tartoznak  a  mindennapi  rendes  jelen¬ 
ségek  közé;  ez  az  olyan  államférfiak  sorsa  szokott  lenni,  akik  nem 
élvezték  eléggé  a  felelősségteljes  állás  nevelő  hatását,  akikből  hiányzik 
az  opportunizmus  lemondó  ereje,  az  elérhető  realitás  megbecsülése. 
Politikai  megyőződése  kényszerítette  őt,  úgymond,  arra,  hogy  legked¬ 
vesebb  eszméinek  megvalósításáról  lemondjon.  Hogy  mi  volt  ez  a  po¬ 
litikai  meggyőződés,  azt  Batthyány  gróf  nem  érinti  közelebbről,  mi 
csak  sejthetjük,  hogy  végtelenül  fájdalmas,  tragikus  lelki  konfliktus¬ 
nak  kellett  lenni  a  politikai  elvhűség  és  az  ország  javát  célzó  törekvé¬ 
sek  eme  harcának.  Hacsak  Batthyány  gróf  nem  amaz  elég  gyakori  csa¬ 
lódás  áldozata,  mely  a  politikai  frazeológia  túlbecsülését  tartja  az  elv¬ 
hűség  követelményének. 


Egyébként  a  füzet  gazdag  tartalmával  feltétlen  számot  tarthat 
érdeklődésünkre.  Már  maga  a  tárgy,  vagy  legalább  a  cim  a  legmaga¬ 
sabbra  csigázzák  fel  várakozásunkat.  Népjóléti  minisztérium,  ez  alatt 

\ 

tulaj donképen  mindent  érthetünk  és  értünk  is,  ami  csak  egy  kormány 
gondoskodásának  a  tárgyát  képezheti,  mert  hisz  a  nép  jóléte 
egyetlen  végcélja  az  egész  kormányzásnak.  Eme  nyilvánvaló  embar- 
ras  de  richesse-ben  szenved  az  iró  is,  nevezetesen  a  füzet  gyakorlati 
részében,  ahol  a  minisztérium  hatásköréről  van  szó.  Úgy  látszik,  hogy 
a  népjóléti  minisztérium  teendőjének  felsorolását  könnyebb  megkez¬ 
deni,  mint  abbahagyni.  Hogy  egy  példát  ragadjunk  csak  ki,  a  munka¬ 
ügynél  ideutalja  a  tulajdonképeni  munkásosztály  szolgálati  viszonyain 
kívül  a  munkájából  'élő  középosztály  munkaügyét,  sőt  az  állami  és 
egyéb  köztisztviselők  összes  szolgálati  és  fegyelmi  stb.  szabályait,  ami 
pedig  nyilván  csak  a  törvényhozás  hatáskörébe  tartozhat.  Ezt  a  rend¬ 
szertani  tévedést  általánosítja  egy  másik  résznél  a  szaktanácsokról, 
melyek  révén  a  minisztériumot  általában  a  társadalmi  jogalkotás 

szerveként  igyekszik  bekapcsolni.  Távol  áll  lölünk  a  társadalmi  jog¬ 
alkotás  kitűnő  eszméjével  ellenkezni.  Hisz  az  már  évek  óta  pro- 
grammja  a  Társadalmi  Jogalkotás  Országos  Szövetségének,  amely  szö¬ 
vetség,  akárcsak  az  angol  Fábián  Society,  tagjai  intellektuális  súlyának 
erejével  hovatovább  számottevő  tényező  lesz  és  amelynek  keretében 
kiváló  férfiak  módját  ejtették  annak,  hogy  politikai  nézetekre  való 
tekintet  nélkül  egyesüljenek  egy  nagy  szociális  cél  előmozdítására.  Bár 
Batthyány  gróf  nem  hivatkozik  rá  kifejezetten,  idevágó  fejtegetései 
mégis  világosan  ezen  irány  legkiválóbb  művelőjének,  Dr.  Szirtes  Ar¬ 
túrnak  Írásaira  támaszkodnak  és  kétségkívül  helyes  alapelvből  indul¬ 
nak  ki.  A  hiba  csak  ott  van,  hogy  a  jogalkotás  általában  nem  képez¬ 
heti  egy  minisztérium  állandó  feladatát,  annál  kevésbbé  a  társadalmi 
jogalkotás,  melynek  épen  az  volna  az  alaptulajdonsága,  hogy  a  mai 
törvényhozásnál  is  szétágazóbb  gyökerekkel  hálózná  be  az  ország  egész 
területét  és  a  társadalom  minden  rétegét.  Egészen  eltekintve  a  fogalmi 
és  alkotmányjogi  lehetetlenségtől,  mely  szerint  csakis  a  törvényhozás 
bizhatja  meg  egyes  kivételes  individuális  esetekben  a  kormányt  tör¬ 
vényelőkészítéssel,  a  kivitelben  ezen  minisztériumnak  oly  rengeteg 
hatáskörrel  és  szervezettel  kellene  bírnia,  amely  versenyezne  az  össz- 
kormánnyal,  sőt  még  a  törvényhozással  is.  Elképzelhetjük  most  már 
az  akadályokat,  melyeket  Batthyány  gróf  törekvései  ellen  az  egyes 
minisztériumok  gördíthettek,  mert  hisz  természetszerűleg  védekeztek 
egy  mindnyájuk  fölé  emelkedő  minisztérium  javára  való  megnyirbálta- 
tásuk  ellen.  Gulliver  mesél  egy  nagyon  tudós  népről,  melynél  egy  min¬ 
den  Írói  munkásságot  feleslegessé  tevő  gép  van  használatban.  Ez  a 
kiváló  találmány  a  nyelv  összes  szavait  össze  vissza  dobálja  és  az  ig}' 
előálló  változatokat  és  kombinációkat  addig  gyűjtik  és  rakosgatják, 
mig  valami  értelemre  bukkannak.  Hozzáteszi  azonban  Gulliver,  hogy 
ennyi  munkával  az  ember^  mindjárt  a  régi  módon  is  megírhatja  az 
egészet.  Bármint  érvel  is  Batthyány  gróf  az  összes  népjóléti  ügyek 
összpontosítása  mellett,  úgy  tetszik,  hogy  ezzel  hosszú  körutat  tesz  az 
egész  kérdés  körül.  Ennyi  munkával  el  lehetne  érni,  hogy  az  egész 
kormány  végezne  helyes  népjóléti  tevékenységet,  ami  mégis  csak  ala¬ 
posabb  munka  volna. 

A  munkaügyet  egyébként  a  részletekben  is  téves  beállításban 
látja.  Kiindul  ugyanis  a  termelésnek  és  a  munkaügynek  érdekellen¬ 
tétéből,  mely  szerinte  a  munkás  helyzetének  inferioritásához  vezet. 
Ami  magát  az  inferioritást  illeti,  arról  is  lehetne  vitatkozni  napjaink¬ 
ban,  midőn  a  háborús  viszonyok  a  munkakeresletet  oly  abnormis 
mértékben  emelték  s  midőn  osztatlan  helyesléssel  olvassuk,  hogy  mun¬ 
kásokat  is  Ítélnek  el  a  helyzet  uzsoraszerü  kihasználásáért.  Az  sem 
valószinü,  hogy  a  munkabérek  a  háború  után  oly  aránytalanul  fognak 

sülyedni,  amint  ezt  Batthyány  gróf  kilátásba  helyezi,  hisz  a  füzet  be¬ 
fejezésében  ö  maga  is  foglalkozik  a  háború  után  várható  nagy  munkás¬ 
hiánnyal.  De  hibás  általában  a  termelésnek  és  a  munkásság  érdekei¬ 
nek  emez  éles  ellentétbe  helyezése.  Helytelennek  tartja  Batthyány  gróf 
azt  a  politilvát,  mely  a  jószágtérmelésre  helyezi  a  súlyt  és  aztán  egy 
merész  saltus  logicus-szal  a  termelés  érdekeit  a  vállalkozó  érdekeivel 
azonosítva  követeli  «az  egyoldalú  termelési  érdekeknek  egy  másik 
kormányzati  ággal  való  ellensúlyozását)).  A  tény  azonban  az,  hogy  egy¬ 
oldalú  termelési  érdek  voltaképen  nincs  is.  Az  akadálytalan  ered¬ 
ményes  és  gazdaságos  termelés  előmozdítása  az  egész  összesség¬ 
nek,  tehát  a  munkásságnak  is  közös  érdeke,  mert  hisz  ez  az  emberi 
létfentartás  alapja.  Ha  ezzel  ellentétbe  helyezzük  a  munkás  érdekét, 
úgy  tulajdonképen  csak  önmagunkat  ámítjuk,  mert  az  elért  látszólagos 
előnyökért  a  munkás  legtöbbször  a  megnehezedett  létfentartással  fog 
fizetni.  A  minimális  munkabérek  és  a  legtöbb  hasonló  engedmény  épen 
a  kapitalista  társadalom,  az  angol  és  amerikai  indusztrializmus  szem¬ 
fényvesztése,  melynek  terheit  könnyen  áthárítják  a  fogyasztóra  és  igy 
magukra  a  munkásokra  is.  Ezzel  szemben  inkább  arra  kellene  töre¬ 
kedni,  hogyan  lehetne  a  legeredményesebb  termelés  mellett  a  munkást 
az  üzemi  haszon  nagyobb  hányadában  részesíteni,  hogyan  lehetne  őt 
a  fizetett  alkalmazott  helyzetéből  haszonrészes  vállalkozótárssá  emelni. 
Ezt  azonban  csak  úgy  érhetjük  el,  hogy  a  termelés  és  a  munkásság 
érdekeit  egy  magasabb  egységes  szempontból  tekintjük.  Minden  más 
álláspont  ép  oly  csalóka,  mint  ama  bizonyos  nagy  fényűzéssel  beren¬ 
dezett  jótékonysági  intézetek,  melyek  a  szemnek  hizelegnek  ugyan,  de 
csak  keveseknek  nyújtanak  segítséget  és  az  összességre  raknak  súlyos 
terheket. 

Közegészségügyi  javaslata  sem  hagyható  ellenvetés  nélkül.  A 
szociálhygiene  első  feladatául  igen  helyesen  az  orvosok  helyzetének 
javítását  tűzi  ki,  azonban  ezt  elég  meglepően  a  betegbiztosítási  rend¬ 
szer  legszélesebbkörü  kiterjesztésével  véli  elérhetni.  Pedig  a  beteg- 
biztosítás  mai  rendszere  nem  hogy  kiterjesztésre  nem  alkalmas,  ha¬ 
nem  mostani  körében  is  alapos  irányváltozásra  szorul.  A  tőkegyűjtésre 
irányított  mai  rendszer  nyomorult  fillérekkel  jutalmazza  az  orvost, 
megköti  kezét  a  gyógyszerek  tekintetében,  valósággal  elsorvasztja  vi¬ 
déki  orvostársadalmunkat  és  a  legsiralmasabb  tömegkezelést  eredmé¬ 
nyezi.  Ezt  a  rendszert  akarja  Batthyány  gróf  a  legszélesebb  alapokra 
kiterjeszteni,  kifejezetten  fentartva,  sőt  még  növelve  a  régi  rendszer 
hibáit,  mert  hisz  ettől  saját  szavai  szerint  tetemes  tőkék  felhalmozó¬ 
dását  az  intézet  kezében  várja.  Alapvető  tévedés!  Mig  a  betegbiztosítást 
hasznot  hajtó  vállalkozásnak  tekintik,  mig  be  nem  hozzák  az  orvos 
munkájának  megbecsülését,  a  szabad  orvosválasztás  és  gyógyszerren¬ 
delés  jogát,  addig  szociálhygienéről  szó  sem  lehet. 

Bizonyára  nem  örvendetes  jelenség  Batthyány  gróf  törekvéseinek 
kudarca.  De  azért  túlzás  volna  ehhez  a  kudarchoz  olyan  messzemenő 
következtetéseket  fűzni,  mint  ahogy  azt  ő  teszi.  Szociális  problémákat 
nemcsak  uj  tárcák  kreálásával  lehet  megoldani,  mint  ahogy  viszont 
uj  minisztériumok  felállítása  még  nem  jelenti  a  célok  elérését.  Az  ola¬ 
szok,  kiknek  teátrális  hajlama  túlzásba  fejlesztette  a  politikai  frazeo¬ 
lógia  iránti  fogékonyságukat,  a  háború  kitörésével  külön  minisztériu¬ 
mot  állítottak  fel  a  ((megváltott  területek®  számára,  anélkül,  hogy  sike¬ 
rült  volna  ezzel  a  hadiszerencsét  három  éven  át  a  maguk  javára  for¬ 
dítani.  Nálunk  is  a  négy  uj  minisztérium  közül  már  három  megszűnt, 
anélkül,  hogy  pártküzdelmeken  kivül  egyéb  látható  eredményt  produ¬ 
káltak  volna.  De  a  Sherman-féle  antitruszt  törvények,  Asquith  köz¬ 
segélyezési  reformjai,  vagy  Lloyd  George  nemzeti  biztosítási  törvénye 
igazán  nagyszabású  reformok  voltak  és  külön  szakminisztérium  segít¬ 
sége  nélkül  jöttek  létre.  Fitt,  aki  szintén  nem  ismerte  a  népjóléti  mi¬ 
nisztérium  áldásait,  a  legnagyobb  háborúk  közepette  alkalmat  talált 
mélyreható  szociálpolitikai  reformok  keresztülvitelére  és  hogy  minden 
korokat  megelőző  grandiózus  szegényellátási  és  foglalkoztatási  tör¬ 
vényjavaslatától  az  emberiség  örök  kárára  elállott,  az  szintén  az  el- 
érhetővel  meg  nem  elégedő  ideológoknak,  főként  Bentham  epés  kriti¬ 
kájának  tudható  be.  A  Tisza-kormány  is  a  legmesszebbmenő  szociál¬ 
politikai  reformokat  vette  fel  annak  idején  programmjába;  fájdalom 
nem  tudjuk,  mennyiben  támogatta  azokat  Batth3"ány  Tivadar  gróf. 

Dr.  Rácz  Dezső  Károly. 


Hogyan  akarták  tönkretenni  az  oláhok  Magyarországot?  Egy 

Romániában  élő  magyar:  Magyar  Balázs  álnév  alatt  könyv  formájában 
foglalta  össze  a  román  irredentára  vonatkozó  történelmi  anj^agnak  azt 
a  részét,  amely  magyarázatául  szolgálhat  ErdéW  megrohanásának.  A 
könyv  adatai  nagyobbrészt  ismeretesek  voltak  már  ezelőtt  is,  össze¬ 
gyűjtésük  és  megfelelő  feldolgozásuk  még  sem  mondható  fölösleges¬ 
nek,  sőt  arra  is  alkalmas,  hogy  uj  tanulságokat  vonjunk  le  belőlük.  A 
magyar  közvélemény  igen  tekintélyes  része  ugj^anis  teljesen  tájékozat¬ 
lan  az  oláhországi  események  megitélésében.  Ezért  nem  is  tudtuk  jól 
megválasztani  és  a  kellő  időben  alkalmazni  a  szomszédságunkban  ké¬ 
szülő  veszedelem  elhárítására  az  önvédelem  eszközeit.  Ha  hallottunk 
is  olykor  egj’^et  s  mást  az  oláhországi  eseménv’^ekről,  az  a  szövetségi 
viszony  ezernyi  érdekének  hanglemezén  szűrődött  át  a  határokon, 
sohasem  láthattuk  azonban,  ami  ott  a  valóságban  végbement;  tudo¬ 
másunkra  csak  az  jutott,  ami  alkalmas  volt  arra,  hogy  az  oláh  szövet- 

séges  iránt  való  bizalmat  növelje.  Ez  annál  csodálatosabb,  mert  Ro¬ 
mániában,  évtizedek  óta  épen  olyan  rendszeres  aknamunka  folyt  Ma¬ 
gyarország  ellen,  mint  például  Szerbiában  és  ez  az  aknamunka  egy¬ 
általán  nem  folyt  titokban.  Az  oláhok,  akik  1396-ban,  a  nikápolyi  csa¬ 
tában  hátba  támadták  a  szövetséges  magyar  király:  Zsigmond  had¬ 
seregét,  akik  1444-ben,  a  várnai  csatavesztés  után  elfogták  szövetsége¬ 
süket:  Hunyadi  Jánost,  akik  Rigómezőn,  a  nyilt  ütközet  során  hagy¬ 
ták  cserben  a  magyarokat  és  pártoltak  át  a  törökökhöz,  akiknek  a  vaj¬ 
dái:  IV.  Vlád  Mátyás  király,  Mihály  pedig  Báthory  Zsigmond  vendég¬ 
szeretetét  orvtámadással  hálálták  meg,  az  oláhok,  akiknél  tradíció  lelt 
az  árulás,  soha  olyan  nyíltan,  annyi  őszinteséggel  nem  készültek  fel 
elveszejtésünkre,  mint  az  1916  augusztus  28-ikán  bekövetkezett  had¬ 
üzenet  előtt.  Az  iskolák  évtizedek  óta  magyargyülöletre  nevelték  az 
ifjúságot.  Nagy  térképek  tették  szemléletessé  Románia  Maré  hatá¬ 
rait,  kiterjedését  és  ebbe  a  térképbe,  amelynek  diplomáciánk 
közbelépésére  megváltoztatták  a  cimét,  bekebelezték  a  Temes- 
séget,  a  Kőrösvidéket,  Máramarost,  Erdélyt.  A  román  királyt  Re¬ 
gele  tuturor  Romanilornak,  az  összes  oláhok  királyának  nevezte  el  a 
közóhaj  és  a  köztudat.  Az  iskolákban  gúnyos,  szánalmas,  lehetetlenül 
furcsa  színben  állították  a  gyermeki  szem  elé  a  Romániába  vetődött, 
jórészt  cselédsorsban  tengődő  honfitársaink  és  honleányaink  szegé¬ 
nyes  seregét,  rámutattak  arra,  hogy  a  magyar  faj  szolgaságra  szüle¬ 
tett  és  mégis  ezt  a  szolgafajt  uralja  a  román  Magyarországon.  Meg¬ 
hamisították  a  történelmet,  a  statisztikákat,  tankönyvek  hirdették  a 
magyar  faj  alacsonyrendüségét,  az  összes  oláhok  összetartozását,  s  az 
elemi  iskolától  a  román  királyi  földrajzi  társaságig  Bukovina  és  Tran- 
sylvania:  leigázott  román  országként  szerepelt.  És  mialatt  a  román 
irredenta  behálózta  az  erdélyi  románokat  is,  mi  sem  a  Romániába  ki¬ 
vándorolt,  sajnos,  nagyszámú  (kb.  110.000)  magyarért,  székelyért,  sem 
a  mintegy  70.000  lelket  számláló  oláh  állampolgár  csángó  magyarért 
nem  tettünk  semmit.  Az  iskolákon  kivül  a  román  irredentát  két  ha¬ 
talmas  szervezet  támogatta.  Az  egyike:  a  Liga  Culturala,  a  román  kul- 
turliga,  amelyet  a  nagyszebeni  Tribuna  nemzetiségi  izgatásért  elitéit 
és  Romániába  menekiyt  szerkesztője,  Slavici  János  alapított  az  összes 
románok  «kulturális)>  egyesítésére,  úgy  gondolkozván,  hogy  az  oláh- 
ság  kulturegységének  megteremtése  vezet  az  összes  oláhok  politikai 
egyesüléséhez;  a  másik:  a  Societatea  Femeilor  Ortodoxé  Románé,  az 
Oláh  Óhitű  Nők  egyesülete.  A  kulturliga  már  az  1912-iki  háború  ide¬ 
jén  is  jelentékeny  politikai  szerepet  játszik  és  hevesen  izgat  a 
monarchia  ellen.  Bukarestben  utcai  tüntetéseken  gyalázzák  Ausztria- 
Magyarországot,  de  miként  később,  ekkor  is,  Bécs  azt  az  információt 
kapja,  hogy  ezeket  a  tüntetéseket  tekintély  nélküli  egyének  rendezik 


80 


Följegyzések 


cs  nem  szabad  különös  jelentőséget  tulajdonítani  nekik.  1913-ban,  a 
bulgáriai  akció  előtt  a  románok,  hogy  akciójuknak  a  monarchia  részé¬ 
ről  való  zavartalanságát  biztosítsák,  dem  elégedve  meg  a  német  követ 
által  adott  megnyugtatással,  Szerbiával  tárgyalnak  egy  esetleges  osz¬ 
trák  és  magyar  beavatkozással  szemben  való  védekezés  eshetőségéről. 
Románia  tehát  már  ekkor,  1913  júniusában  rálépett  arra  az  útra, 
amely  1916-ban  a  hadüzenethez  vezetett.  A  második  balkáni  háború 
után  mindenki  tudta,  hogy  Romániának  a  középponti  szövetségben 
való  megmaradása  csak  szinleges,  a  nép  és  a  kormány  hallgatólagosan 
felbontotta  ezt  a  szövetséget,  melyet  már  csak  a  királyok  aláírása  tar¬ 
tott  össze.  A  román  külpolitikát,  amely  mindig  monarchia-ellenes, 
pontosabban:  magyarellenes  volt,  a  román  társadalom  csinálja,  a  hiva¬ 
talos  körök  hallgatólagos  helyeslő  részvétével.  Az  oláh  nép  nem  azo¬ 
nosította  magát  Károly  király  hivatalos  külpolitikájával,  a  királynak 
sokkal  kisebb  volt  a  tekintélye,  mint  Magyarországon  hitték.  Az  oláh 
nép,  a  bukaresti  utca,  a  kulturliga,  az  óhitű  nők  szövetsége  irányította 
a  közhangulatot  és  diplomáciánk  szomorú  tájékozatlansága  ismerhette 
csak  félre  az  erőviszonyokat.  De  még  a  ((hivatalos  Románia®  is  elköve¬ 
tett  barátságtalan  cselekedeteket  ellenünk,  ilyen  volt  az,  amellyel 
1913-ban  Christo  Ulexi  politikai  ügynököt  leküldte  Albániába,  hogy 
ott  az  uj  államalakulás  és  a  monarchia  ellen  izgasson.  A  román  társa¬ 
dalom  rokonszenve  megoszlott.  A  mértékadó  körök,  a  városi  közön¬ 
ség,  a  tisztikar  túlnyomó  része  frankofil  volt,  akik  személyes  kapcso¬ 
latba  jutottak  Németországgal,  azok  Németországhoz  vonzódtak.  A 
monarchiának  azonban  mindenki  ellensége  volt.  A  sajtóban  tizenegy 
napilap  317.000  példányszámmal  francia  politikát  űzött,  a  központi  ha¬ 
talmak  iránt  barátságos  elveket  csak  nyolc  lap  hirdetett  összesen 
66.000  'példányszámmal,  a  szerajevói  merénylet  idején  azonban  a  kö¬ 
zépponti  hatalmaknak  még  egyetlen  sajtószervük  sem  volt!  Károly 
király  hires  koronatanácsáról  sem  volt  megfelelően  informálva  a  ma¬ 
gyar  közvélemény.  Akik  ott  ((barátaink® -ként  mutatkoztak:  Karp, 
Marghiloman  és  Sztere,  azok  csak  a  középponti  szövetségnek  voltak 
barátai,  de  nem  a  magyarságnak.  Amit  a  többiek  fegyverrel  akartak 
kierőszakolni  a  monarchiától,  annak  az  elérését  ((barátaink®  a  Német¬ 
ország  és  Ausztria  részéről  Magyarországra  gyakorolt  nyomástól  re¬ 
mélték.  Karp  Péter  programmpontként  hangoztatta,  hogy  Románia  el¬ 
intézést  váró  nemzeti  kérdésnek  tekinti  az  erdélyi  oláhok  ((kérdését® 
és  Karp  Péter  úgy  élt  a  magyar  köztudatban,  mint  leghűségesebb  fegy¬ 
vertársunk!  Általában  el  lehet  mondani,  hogy  úgy  a  németekben,  mint 
az  osztrákokban  megvolt  mindig  a  hajlandóság  arra,  hogy  a  magyar 
szempontok  rovására  engedményeket  tegyenek  az  oláhságnak,  kezdve 
attól,  hogy  a  múlt  század  elején  az  osztrák  konzulok  tiltakoztak  az 

ellen,  hogy  a  csángók  magyar  papot  kapjanak,  egészen  1910  március 
15-ig,  amikor  is  egy  magyar  hazafias  szindarab  előadását  a  magyar 
katholikus  iskolák  inspiciálásával  megbízott  osztrák  állampolgár  tan- 
felügyelő  azzal  az  indoklással  tiltotta  be,  hogy:  Dér  Patriotismus  ist 
kein  Exportárukéi!  Ezen  túl  is  nem  egyszer  szenvedett  a  magyarság 
prestigeje.  A  «Ziua»  cimü  napilap  megindításakor  például  annak 
élére  a  német  sajtópropaganda-bizottság  —  Slavici  Jánost  állította  s 
Marghiloman  lapja,  a  német-oláh  szellemű  «Steagul)),  is  támadta  a 
magyarok  nemzetiségi  politikáját.  Szövetségeseink  nem  vették  észre, 
hogy  maguk  alatt  vágják  a  fát,  amikor  tűrik,  sőt  szítják  az  oláhok  ma- 
gyargyülöletét.  Ez  a  gyűlölet  olyan  nagy  volt,  hogy  még  a  németbarát 
elemekből  is  háborús  uszítókat  csinált.  A  helyzetet  az  «Universul» 
33-ik  évfolyama  109.  számában  helyesen  jellemezte  Krainicseánu  tá¬ 
bornok:  Alapjában  véve  az  oláhok  se  nem  russzofilek,  se  nem  német¬ 
falók,  —  irta  —  hanem  magyargyülölők!  Az  évtizedek  alatt  gondosan 
megalapozott  magyar  gyűlöletet  tekinthetjük  a  román  hadüzenet  leg¬ 
erősebb  rugójának.  Ez  a  gyűlölet  olyan  erős  volt,  hogy  amikor  ki¬ 
derült,  hogy  az  entente  párti  sajtót  megfizették,  hogy  csak  az  egy 
«Mille  Konstantin))  450.000  leit  fizettetett  magának  a  «meggyőződé- 
seért»  és  kiderült  az  is,  hogy  megfizették  az  utcai  tüntetőket  is,  az  ér¬ 
tékesebb  elemeket  20,  a  középszerűeket  10,  a  közönségeseket  5  leijei 
ftfellépésenkint)),  a  román  közönség  még  ekkor  sem  fordult  el  vezetői¬ 
től  és  az  orosz  háborús  agitátoroktól,  sőt  szemet  hunyt  a  korrupció 
derűit,  hogy  az  entente-párti  sajtót  megfizették,  hogy  csak  az  egy 
Mille  Konstantin  450.000  leit  fizettetetett  magának  a  «meggyőződé- 
tét  a  monarchiaellenes  érzülettel,  elnéző  volt  az  oláh  irredenta  iránt, 
amely  ennek  következtében  folyton-folyvást  erősödött.  A  közhangu¬ 
latra  jellemző,  hogy  már  1915  elején  Károly  királyt  és  Erzsébet  ki¬ 
rálynét  büntetlenül  «német  kémeknek))  nevezik  s  a  bukaresti  királyi 
palota  falaira  ismeretlen  kezek  cédulát  ragasztanak  ezzel  a  felírással: 
Ez  a  ház  kiadó!  Az  események  rohamosan  követik  egymást.  A  Liga 
elnöke,  a  németbarát,  de  magyarfaló  Árion  megbukik,  s  helyébe  Lu- 
kácsiu  László,  a  lacfalusi  magyar  pap,  «az  erdélyi  mártÍD)  kerül.  A 
tisztikar  fiatalabb  tagjaiból  Liga  Patriotika  (Hazafias  Liga)  alakul, 
amely  arra  kötelezte  tagjait,  hogy  ellenszegüljenek  egy  esetleges  olyan 
parancsnak,  amely  Erdély  helyett  más  irányba  küldené  a  hadsereget. 
Filipescu  bujtogatja  a  tábornokokat,  hogy  cselekedjenek  a  király  aka¬ 
rata  nélkül.  Károly  király  meghal  s  Mária  királyné  első  ténykedése, 
hogy  az  angol  Vörös  kereszt  érdekében  gyűjtést  rendez.  Ferdinánd 
nem  uralkodik,  a  közhangulat  uralkodik  fölötte,  s  Mária  nem  titkolja, 
hogy  Gyulafehérváron  akar  a  minden  oláhok  királynéja  lenni.  A  Liga 
nyíltan  kijelenti,  hogy  ezentúl  az  összes  oláhok  politikai  egyesítéséért 

is  küzdeni  fog  s  az  1916.  év  elején  Románia,  orosz  segítséggel,  már 
katonai  készülődéseket  tesz  ...  A  többi,  Bratianu  kétszinü  játéka,  az 
osztrák-magyar  követ  intézkedése,  amely  betiltotta  a  Rumániai  Ma¬ 
gyar  Újság  megjelenését,  mert  a  lap  figyelmeztette  a  romániai  magyar¬ 
ságot  arra,  hogy  háború  van  kitörőfélben,  futáraink  feltartóztatása,  a 
román  «hadgyakorlatok))  stb.  már  mindenki  előtt  ismeretes ...  A 
könyv  Írója,  annak  az  elkerülésére,  hogy  a  román  árulás  valaha  is  meg¬ 
ismétlődhessék,  három  eszközt  ajánl:  1.  Minthogy  a  romániai  katho- 
likus  egyház  hivei  túlnyomó  részben  magyarok,  a  bukaresti  érsek  és  a 
jászvárosi  püspök  is  magyar  főpap  legyen;  2.  a  monarchia  érdekeit 
Bukarestben  magyar  követ  képviselje,  mert  Römániában  túlnyomó  a 
magyar  érdek  és  ezért  olyan  ember  kell  Bukarestbe,  aki  Románia  po¬ 
litikai  és  társadalmi  közéletének  sok  apró,  de  idegen  szem  előtt  ért¬ 
hetetlen  megnyilatkozását  e  nézőpontból  tudja  megitélni;  3.  a  Romá¬ 
nia  területén  élő  nemzetiségiek,  amelyek  a  lakosság  37% -át  alkotják 
és  pedig:  a  magyarok,  szlávok,  zsidók,  törökök,  németek,  felszabadít- 
tassanak.  Románia  harca  a  magyarsággal  nem  az  érdekek,  de  a  f^ok 
harca  volt  s  ezt  a  harcot  mi  csk  békében  nyerhetjük  meg,  de  meg  kell 
nyernünk  s  nem  szabad  tűrnünk,  mint  ahogy  eddig  türtük,  hogv'  egy 
ellenséges  érzületü  szomszéd  aláaknázza  országunkat. 


Knud  Rasmussen  grönlandi  útja.  Kopenhágai  híradás  szerint  a 
dán  belügyminisztérium  hivatalosan  közölte  a  sajtóval,  hogy  Knud 
Rasmussen  második  grönlandi  kutató  útjáról,  amelyet  1916  már¬ 
cius  1-én  kezdett  meg,  szerencsésen  megérkezett  Etahba.  Az  expedíció 
teljes  sikerrel  járt,  mert  sikerült  megközelítenie  mindazokat  a  célokat, 
amelyeket  programmszerüen  tűzött  ki  maga  elé.  Sajnos,  az  expedíció 
két  tagja:  Thorild  Wulff  svéd  természettudós  és  Hendrik  Olsen,  aki 
grönlandi  benszülött  volt,  meghalt. 

Rasmussen  feladata  volt  Grönland  legészakibb  részének  földerí¬ 
tése;  a  legnyugatibb  részén  levő  Kap  York  volt  a  kiindulási  pont, 
ahonnan  Rasmussen  észak-keleti  irányban  hatolt  előre,  hogy  a  Füg¬ 
getlenségi-öböl  (keleten)  és  a  Nordenskjöld-Inlet  (nyugaton)  közt  el¬ 
terülő  szárazulatot  és  fjordterületet  átkutassa,  tehát  azokat  a  föld¬ 
részeket,  amelyek  a  Peary-földtől  közvetlenül  déln3mgatra  fekszenek. 
Olyan  terület  ez,  amelyről  eddig  vajmi  keveset  tudtak  a  tudósok;  1876- 
ban  Nares  kapitánj",  az  1880-as  évek  elején  pedig  a  Greely-expedició 
járt  ugyanezen  a  helyen,  mindazonáltal  Grönlandnak  épen  ez  a  része 
maradt  leginkább  földerítetlenül.  Rasmussen  különben  már  1914-ben, 
az  első  th liléi  kutató  útja  alkalmával  megközelítette  ezt  a  területet  s 

Mylius-Erichsen  adatait  helyeseknek  találta  s  megállapította,  hogy  az 
úgynevezett  Peary-csatorna  nem  szeli  teljesen  keresztül  a  területet,  ha¬ 
nem  csak  jó  mélyen  nyúlik  be  a  szárazulat  belsejébe;  továbbá,  hogy 
a  Peary-föld  és  a  Navy-Gliff  néven  ismert  terület  a  grönlandi  szárazu¬ 
lattal  összefüggésben  van.  Rasmussennek  ez  a  második  grönlandi  útja 
tehát  voltaképen  folytatása  volt  az  elsőnek. 


Rasmussen  1916  julius  havában  hagyta  el  Kap  Yorkot;  az  expe¬ 
dícióban  részt  vett:  Wulff,  Olsen,  Peter,  F rendien  és  Koch  geológus; 
egy  csapat  eszkimó  és  több  száz  kutyából  álló  kutyafalka  egészítette 
ki  az  expedíciót.  Alig  indultak  el,  hirtelen  olyan  erős  vihar  támadt 
rájuk,  hogy  kénytelenek  voltak  visszatérni  a  kiindulási  állomásukra. 
Mire  azonban  a  vihar  megszűnt  s  most  már  útjukat  folytathatták 
volna:  annyi  időt  vesztettek,  hogy  az  1916-ik  évre  megállapított  pro- 
grammjukat  már  meg  nem  valósíthatták;  ez  ok  miatt  csak  1917-ben 
kezdhették  meg  hosszú  szán-utazásukat  észak-kelet  felé.  Néhány  hónap 
előtt  Thorild  Wulff  küldött  rövid  tudósításokat  az  expedíció  sorsáról; 
ezekből  kivehető  volt  az  is,  hogy  Rasmussen  Thulétől  észak  felé  for¬ 
dult,  majd  egy  darabig  egyenes  vonalban  keletnek  tartott,  majd  észak¬ 
keleti  s  később  határozottan  északi  irányba  haladva,  a  Nordenskjöld- 
Inlet  vidékére  érkezett.  Itt  azután  már  mindenütt  a  partok  mentén 
folytatta  útját  s  eleinte  déli  majd  dél-kelet  felé  fordulva:  valószínűen 
a  Navy-Cliff  vidékére  jutott  el,  ahonnan  már  azután  megkezdte  vissza¬ 
térő  útját  a  kiindulási  állomás  felé,  mely  útirány  kissé  dél  felé  tér  el 
az  eredeti  útiránytól. 


Ezeket  az  adatokat,  amelyeket  Wulff  jelentéseiből  ismerünk, 
kiegészíti  Rasmussen  távirati  jelentése,  amely  a  minap  érkezett  meg 
Stockholmba.  A  távirat  szövege,  amelyet  május  20-án  adott  fel  Ras¬ 
mussen  Etah-ban,  a  következő: 

i 

«Az  expedíció  feladatának  megfelelt  ugyan,  de  Wulff  és  Hendrik 
Olsen  meghalt.  Az  Osbornefjord  mentén  fekvő  Shevardot  1917  május 
17-én  értük  el.  Május,  junius  és  julius  hónapokban  Grönland  északi 
partvidékein  található  összes  nagy  fjordokról  térképeket  készítettünk. 
A  legszélsőbb  pont,  amit  el  tudtunk  érni,  a  De  Longs  Fjordtól  északra 
esik.  Az  előrejutás  roppant  nehéz  volt.  Vad  egyáltalán  nincsen;  szánok¬ 
kal  szinte  lehetetlen  volt  előbbre  jutni,  olyan  sok  hó  esett  májusban 
és  júniusban,  mig  júliusban  és  augusztusban  a  jég  viz  alá  került. 
Hendrik  Olsen  julius  21-én  a  Dragon  Point  közelében  vadászat  alkal¬ 
mával  lelte  halálát.  A  visszatérést  augusztus  5-én  kezdtük  meg  a 
Georgsfjordtól,  miután  három  hétig,  roppant  nehéz  körülmények  kö¬ 
zepette,  táborhelyünkön  vesztegeltünk.  Hendrik  Olsen  után  való  kuta¬ 
tásunk  késleltette  utrakelésünket.  Augusztus  24-én  értük  el  a  száraz¬ 
földet  Kap  Agazzis  mellett,  225  kilométernyire  Etah-tól,  még  pedig 

nagyon  megviselve,  élelmiszer  nélkül;  az  utolsó  kutyánkat  is  leöltük 
és  megettük.  Ajagoval  dél  felé  indultam,  hogy  segítséget  küldjék; 
augusztus  végén  Etah-ba  érkeztünk,  ahonnan  nyomban  élelmiszert 
küldtünk  társainknak.  A  segítség  szeptember  24-én  érkezett  meg,  saj¬ 
nos,  későn:  Dr.  Wulff  az  utolsó  erőfeszítéseket  már  nem  birta  el¬ 
viselni,  meghalt.  A  kiküldött  segélyszánok,  Koch  és  két  eszkimó  tár¬ 
sunkkal,  október  10-én  érkeztek  Etah-ba.  Jelentős  tudományos  ered¬ 
ményeket  értünk  el.  Gazdag  növénytani  és  geológiai  gyűjteményünk 
van.  Eszkimók  kivándorlásának  Grönland  északi  partjai  mentén  a 
keleti  partok  felé  —  nyoma  sincsen.  Koch,  Ajago  és  a  felesége  itt  van¬ 
nak  mellettem.  Rasmussen.» 

Arról,  hogy  mikor  indul  vissza  hazájába  az  expedició:  még  semmi 
bizonyos  hir;  csak  annyit  jelentett  ki  Rasmussen,  hogy  a  legrövidebb 
idő  alatt  otthon  akar  lenni. 

Cs.  K. 


Világosság  a  páholyban.  Ezzel  a  cimmel  Müller  Jenő,  «eddig  nap¬ 
világot  nem  látott  hiteles  szabadkőmíves  okmányok  alapján»,  az  iro¬ 
dalomból,  különösen  az  újabb  magyar  szabadkőmíves  irodalomból  bő¬ 
ven  vett  idézetekkel,  hét  ives  tanulmányt  irt  a  szabadkőmívesség  ere¬ 
detéről,  szertartásairól,  taktikájáról,  politikai  jelentőségéről  különös 
tekintettel  Magyarországra.  Ebben  a  tanulmányban  Müller  Jenő  a  kleri- 
kalizmus  álláspontját  képviseli.  Rámutat  a  szabadkőmívesség  visszás¬ 
ságaira  és  ellentmondásaira:  azok  a  meghatározások,  amelyeket  a  sza¬ 
badkőmívesség  adott  önmagáról,  rugalmasak  és  eltérők;  a  szabad¬ 


kőmívesség  szervezetében  az  egyházhoz  hasonló,  formái  a  tételes  vallá¬ 
sok  formáival  rokonok,  van  külön  liturgikája,  szimbolisztikája,  hierar¬ 
chiája;  a  szabadkőmívesség  türelmetlen  és  harcos  szervezet;  valóságos 
pártként  vesz  részt  a  politikában  és  éle  —  a  párisi  Nagy  Orienshez 
csatlakozó  magyar  és  olasz  szabadkőmíves  páholyok  munkájának  éle 
—  a  klerikalizmus  ellen  fordul.  Ismerteti  a  magyar  szabadkőmíves 
páholyok  szellemét  és  kiemeli  a  különbséget,  amely  a  régi  magyar  sza- 
badkőmívesek:  Széchenyi  Ferenc  gróf,  Festetich  György  gróf,  Fessler, 
Budai  Ezsaiás,  Kazinczy,  Kármán,  Dayka,  Bessenyey,  Barcsay,  Ba- 
csányi,  Bárdóczy,  Orczy,  Ráday,  Ányos,  Péczely,  Madách,  gróf 
Andrássy  Gyula,  gróf  Teleki  László,  Klapka,  Kossuth  stb.  és  az  uj 
magyar  szabadkőmívesek  között  van.  Az  Orfeusz  munkatársait,  a  test¬ 
őrgárda  Íróit  és  az  emigráns  magyarokat,  Müller  szerint,  az  kénysze¬ 
rítette  a  páholyokba,  hogy  nem  volt  más  alkalmas  hely,  ahol  a  poli¬ 
tikai  elnyomatás  korszakaiban  szabadon  összegyűlve,  zavartalanul 

vitathatták  volna  meg  az  ország  és  az  irodalom  sorsát  és  belépésüknél 
azt  a  célt  tartották  szem  előtt,  hogy  minden  eszközt  meg  kell  ragad- 
niok,  mellyel  a  hazának,  akármennyire  is,  használhatnak.  A  fejedel¬ 
mek  és  főpapok  részvételét  a  páholymunkákban  Louis  Blanc  nyilat¬ 
kozatával  magyarázza:  A  fejedelmek  résztvehettek  a  munkában,  mert 
a  magasabb  fokok  léte  előttük  gondosan  eltitkoltatott  s  a  szabad- 
kőmívességröl  ők  csak  annyit  tudtak  meg,  amennyit  veszély  nélkül 
tudomásukra  lehetett  hozni.  Elismeri,  hogy  a  szabadkömívesek,  még  a 
magyar  szabadkömívesek  is,  sok  jót  tettek,  hogy  a  vakok,  siketnémák, 
törvénytelen  gyermekek,  a  börtönből  kiszabadult  rabok,  a  menedék¬ 
házak,  éjjeli  szállások,  gyermektelepek  és  kertek,  karácsonyfaünnepé¬ 
lyek,  melegedő,  levesosztó  szobák,  népkonyhák,  ingyentej,  bölcsőde, 
önkéntes  mentőegyesület,  szabad  lyceumok,  munkáskaszinók,  kórház¬ 
alapítványok,  vagyontalanok  jogvédelme  érdekében  érdemeik  elvitáz- 
hatlanok  és  hogy  minden  gyakorlati  hasznú  és  korszerű  mozgalomba 
ttbecsempészik  magukat)),  mindezt  azonban,  Müller  szerint,  a  szabad- 
kőmívesek  nem  emberbaráti  szeretetből  gyakorolják,  hanem  azért, 
hogy  «reklámot  csináljanak  maguknak  és  a  szabadkőmívesi  célt  minél 
marább  elérjék)).  Müller  tanulmányában  a  magyar  szabadkömívesség 
működéséről  és  szelleméről  sok  és  jól  csoportosított,  érdekes  adat  ta¬ 
lálható,  amelyek  ugyan  kevéssé  kompromittálják  a  s'zabadkőmívessé- 
get,  viszont  találóan  jellemzik  a  páholyok  munkáját  és  ezek  az  adatok 
a  tanulmányt  érdekes  olvasmánnyá  is  avatnák,  ha  a  szerző  némely 
szenvedelmes  kitörése  nem  zavarná  a  jóizlésü  olvasót. 


Arany  lelki  élete.  Szalontai  józan  paraszt  fiú,  ki  az  iskolából 
színésznek  áll,  érzékeny  költői  lélek,  ki  szép  vagyont  hagy  egyetlen 
fiára,  örökösen  remegő  lelkűiét,  kinek  nincs  szerelmi  lírája  —  minek 
szőjjük  tovább  a  valóságos  és  látszólagos  ellentéteket  (ahogy  Gyulai 
mondaná),  mester  tudja  csak  őt  igazán  jellemezni,  mester,  ki,  mint 
fíiedl  Frigyes,  egy  életen  át  nézte  görnyedt  alakját.  Az  a  kis  füzet, 
—  fíadó  Antal  kitűnő  Magyar  Könyvtárában  jelent  meg,  —  melyben 
Riedl  újra  elénk  állítja  a  magyar  költészet  legnagyobb  művészét,  olyan, 
mint  Riedl  többi  munkája:  a  szerző  nem  afféle  mesterember  —  mes¬ 
ter,  hogy  «no  most  Írok  egy  tanulmányt  újra  Aranyról)).  Élmény  ez  a 
kis  füzet,  egy  alapos  tudósnak  művészi  Írása,  elmélyülés  egy  bonyolult 
költői  lélek  elemzésébe,  esztendők  lelki  élményeinek  friss  tollú  meg¬ 
rajzolása.  Kutatja  Arany  lelkületének  tragikumát,  melynek  csirái 
voltak:  önkritikája,  beteges  érzékenységre  való  hajlandósága,  ideges 
visszahatása,  erélytelensége  s  ihletének  rövid  tartamú  röpte.  Majd 
eszményeit  tekinti  át:  a  vallásról,  a  költészetről,  a  családról  és  a  sze- 

relémről,  a  hazáról,  a  humanitásról  s  a  nevelésről  vallott  eszményeit. 
A  harmadik  rész,  némi  erőltetett  aktualitás!  törekvéssel  Aranynak  a 
háborúról  vallott  nézetét  jellemzi.  Rendkivül  értékes  jegyzetek  zárják 
be  ezt  a  nemes  hangú,  finoman  megirt  kis  füzetet.  így  az  Arany  kedély¬ 
bajára  vonatkozó  följegyzések,  önvallomások  összeállításának  mély 
tudományos  értéke  van.  Az  egész,  még  egyszer  mondom,  mint  a  szer¬ 
zőnek  többi  müve:  nem  olyan  irodalomtörténet,  mely  az  adatok  vég¬ 
telen  ládáival  jár,  hanem  kis  kézi  poggyász,  inkább  esztétika,  mint 
filológia,  azoknak,  kik  ismerik  Aranyt,  gyönyörűség,  akik  nem  ismerik, 
e  füzet  elolvasása  uíán  mohón  nyúlnak  majd  a  magyar  költészet  leg¬ 
nagyobb  művészének  könyvei  után. 

n. 


Juliska  néni.  Az  utóbbi  esztendők  alatt  az  uj  magyar  irodalom 
már-már  elvesztette  múltjával  való  kapcsolatát.  De  szerencsére  csak 
átlagában.  Mert  pár  életerős,  nagyszerű  tehetség  megtartotta  vonzódá¬ 
sát  most  is  mindazzal,  ami  magyar  szellemből  fogant  irodalom.  És  ez 
a  pár  legértékesebb  fogalmu  név  tehette  csak  meg  azt,  hogy  lenyűgöző 
egyéniségének  bőtejü  emlőin  válságosnak  látszó,  hosszú  szünete  után 
uj  magyarság  született  irodalmunkban. 

Gsathó  Kálmán  neve  ezzel  az  uj  magyar  légáramlattal  köszöntött 
be.  Végtelen,  széles  hullámú,  gazdag  mesélő  hajlam  ömlik  az  ő  tollá¬ 
ból,  amely  alig  pár  éve  ismert  és  máris  ritka  nagy  népszerüségü.  S  ezt 
változatos  friss,  eleven  erejének,  irásszeretete  termékenységének  kö¬ 
szönheti.  Könyveiből  régi,  ismerős  szépségek  virágoznak.  A  magyar 
föld  és  a  magyar  lélek,  magyar  sorsok  és  magyar  érzésvilág,  mind, 
mind  egy  olyan  művészet  teljességében,  amelynek  gazdag  és  igazi  je¬ 
lentőségű  jelzője  ez,  hogy:  magyar. 

Csathó  Kálmánnál  egyszerűen  és  mégis  pompázatosán  tárul  elénk 
a  magyar  középosztály  egész  mai  mezője.  A  múlt  kedélyes  és  szere- 
tetreméllóan  bájos  alakjai  mozognak  rajta  legtöbbször.  Szelid  és  ked-- 
vés  karikatúrák  néha,  romantikus  kisvárosi  regényhősök  máskor  Író¬ 
juk  szemében,  kinek  világnézete  sokkal  szélesebb  a  kisvárosok  gon¬ 
dolatvilágánál.  De  alakjaik  az  ő  fajtájából  valók.  S  az  övé  ez  a  nag\’- 
szivü,  romantikus  hajlamú,  elvekkel  berendezkedett  úri  magyarság, 
melynek  jövőbeli  életképességét,  egészséges,  amerikai  energiájú  munka¬ 
kedvét  is  fölfedezi. 

Milyen  kifogyhatatlanul  gazdag  világ  is  ez  a  mai  úri  magyarság. 
Csathó  Kálmán  igazán  ismeri.  A  Juliska  néni  ismét  alkalom  arra,  hogy 
elibénk  vetítse.  De  ezúttal  egészen  uj  színekben.  A  gyeréklélek  szemé¬ 
vel  nézi  legkülönösebb,  legörökebb  tipusait  s  szemlélődésének  ez  a 

módja  csodálatosan  hozzájuk  illő  írói  előadásnak  bizonyult.  És  mert  a 
gyermek  érdeklődése  nem  a  lényeges  tulajdonságokat  veszi  észre  a 
dolgokból  és  az  emberekből,  valami  derű  árad  az  eltorzult  tükörből, 
amelynek  lapján  néha  mélységes  drámák  játszódnak.  A  magányos¬ 
ságtól  exaltált  kisfiú  bánata,  amikor  uj  apát  kap.  Két  öreg  szerelmes 
késői  találkozása  egy  régi  divatu  dal  emlékezésében.  Szomorú  történet 
az  emberről,  akinek  egész  szive  házához,  földjéhez,  falujához  s  a  gyer¬ 
mekekhez  karoló  szeretet.  S  akinek  mégis  koldusán,  egyedül  kell  el¬ 
pusztulnia.  Megindítóan  mély  emberi  történetekkel  állít  be  hozzánk  ez 
a  könyv.  A  lélek  legbelsőbb  vívódásaiba  szánt,  fájdalmakat  boncol  s 
az  eltévesztett  életek  sötét  sorsára  mutat,  mely  elől  nincsen  szabadu¬ 
lás.  A  végzet  tragédiáit  játszatja  le  örök  emberi  szenvedésekkel,  me¬ 
lyek  nyilvánvalóan  magyar  kálváriák. 

A  lélek  drámáinak  ez  a  különös  és  groteszk  művészettel  bemuta¬ 
tott  tükre  Gsathó  Kálmán  külön  értékévé  avatja  ezt  a  könyvet.  Mind 
az  a  kiválóság,  melyet  Írójáról  eddig  észleltünk,  szintén  felvonul  itt 
előttünk.  Rábukkanunk  az  ő  különösen  kedves  melegségü  finom  hu¬ 
morára,  érdekes,  szines,  könnyed  mozgású  témáira  is,  melyekben  eddig 
gyönyörködtünk.  Közvetlen  előadása  egyszerű,  életerős,  mindent  ki¬ 
fejező  nyelve  úgy  vetit  elébünk  mindent,  mintha  a  saját  élményünk 
lenne.  Erkölcsi  emelkedettsége,  szivének  megértéstől  sugárzó  gazdag¬ 
sága  kormányozza  öntudatos  művészetének  minden  megnyilatkozását. 
A  gyermek  mindenre  figyelő,  fogékony  lelkét  fedezte  fel  Csathó  Kál¬ 
mánnak  ez  a  könyve,  de  mi  újra  csak  azt  a  Csathó  Kálmánt  találtuk 
benne,  aki  szépségeiben,  termékenységében  egyre  gazdagabb,  egyre 
inkább  magyar.  S  mindig  és  mindenképen  vérbeli  iróművész. 


Irékréi  és  irodalomról.  Tehetséges,  nagyjövőjü  esztétikust  gyá¬ 
szol  ezzel  a  cimmel  a  fiatalon  elhunyt  Békássy  Ferenc  könyve.  Angol 
logikusokon  tanulva,  angol  esztétikusok  tág  perspektívájában  tekint 
szét  ez  a  könyv,  elvontabb  módon  és  egyszerűbb  hangon,  amint  ez 
általában  nálunk  szokás.  írója  fölkészültségét  állapíthatjuk  meg  be¬ 
lőle  egy  oly  esztétikai  felfogással,  mely  arra  vall,  hogy  Békássy  Ferenc 
későbbi  munkássága  irodalmi  problémáink  tisztázásához  s  magyaráza¬ 
tául  helyes  kiindulási  pontot  választott  volna. 

Ez  az  esztétikai  felfogás  a  kifejezés  művészetét  érdekli  első- 
.s Orbán  az  irodalmi  alkotásban.  Ezt  a  művészi  kifejezést  azonban  sze¬ 
rinte  mindig  a  tárgy  irányítja  és  gazdagítja.  A  jó  és  rossz,  erkölcsös  és 
erkölcstelen  jelzés  az  esztétika  területén  idegen,  a  szépségen  a  hang¬ 
súly,  melynek  fogalma  amazokénál  abszolútabb.  A  szépség  összetevői 
közül,  magában  egyedül  csak  a  ritmus  tudja  megteremteni  a  szépei: 

példa  a  vers,  melynek  íökelléke  a  ritmus.  Abból  az  elvből  kiindulva, 
hogy  a  művészi  kifejezésmódot  a  költemény  tárgya  irányítja  és  gazda¬ 
gítja,  önként  következik,  bogy  leggazdagabb  és  legmélyebb  szépsége¬ 
ket  azok  az  irodalmi  alkotások  teremnek,  melyek  általánosan  emberi 
értékeket  tartalmaznak.  «De  a  legtöbb  kritikus  azt  fogja  vallani,  hogy 
ami  egy  költeményben  maradandó  értékű,  az  objektív. »  «Igen,  — 
mondja  Békássy,  —  de  viszont  a  legnagyobb  költők  azt  tudták  objek¬ 
tívvá  varázsolni,  amit  ők  maguk  a  legszubjektivebben  éreztek.® 

Ez  pár  mondatban  Békássy  Ferenc  könyvének  karaktere.  Esz¬ 
tétikai  gondolatok  egyszerű  igazságával  találkozhattunk  benne  s  ezek¬ 
nek  a  gondolatoknak  távlata  és  mélysége  van. 

Békássy  Ferenc  fiatalságán  múlt  csak,  hogy  nem  ilyen  elveinek 
nézőpontjából  ir  abban,  a  tanulmányában,  melyben  pár  legújabb  ma¬ 
gyar  költőt  jellemez.  A  művészi  kifejezésmód  s  a  tartalom  közötti 
összefüggés  törvényéből  fölismerhette  volna  később  modern  irodal¬ 
munknak  tárgyi,  világnézeti  zavarát.  S  a  modern  világirodalomét  is. 
Az  a  körülmény,  hogy  a  ma  világnézete  a  természettudományos  isme¬ 
retekkel  és  a  társadalomtudomány  fejlődésével  tágult,  nem  jelenti  az 
általános  emberi  értékek  lebecsülését.  Sőt  épen  az  ő  uj  megbecsülé¬ 
süket  várjuk  a  művészet  és  a  szellem  életének  uj  reneszánszától.  És 
nem  az  újságra  való  groteszk  törekvést,  melyet  Békássy  Ferenc  is  ol¬ 
csónak  Ítél.  S  nem  az  irodalom  nemzetköziségének  fölösleges  hangoz¬ 
tatását.  De  ha  esztétikusunk  mindezzel  a  kérdésekkel  egyetlen  köny¬ 
vében  nem  is  foglalkozott  eléggé,  nagyobbméretüségének  igy  is  több 
bizonyságát  adja.  Browning  tanulmánya  erején  felüli  munka  ugyan, 
de  szép  kísérlet.  És  többi  dolgozata  is  érték,  gondos,  tisza  előadás¬ 
modoráért,  komoly,  tartalmas  fölkészültségéért,  világos  ítélőképes¬ 
ségéért.  Fájlalnunk  kell,  hogy  nem  láthatjuk  már  őt  a  magyar  eszté¬ 
tika  oly  kevés  munkása  között.  Mert  Békássy  Ferenc  tanulmánj^ainak 
egyetlen  gyöngesége,  szerzőjük  fiatalságának  iskolaszaga.  Viszont  Bé¬ 
kássy  Ferenc  nem  kizárólag  esztétikusnak  készült,  amit  ennek  a 
könyvnek  pár  művészi  angol  fordítása  is  igazol.  Ez'  a  pár  uj  magyar 
vers  angol  nyelven,  és  Browning  költői  szépségű  magyar  fordítása  szin¬ 
tén  az  ő  kezétől,  külön  jelentőséget  jósolt  volna  a  fiatalon  elhunyt  esz¬ 
tétikus  gazdag  egyéniségének. 

Mándy  Gyula. 


Gyerekek.  (Pakots  József  könyve.)  Az  emberi  lelkeket  boncoló 
tollat  uj  feladat  elé  állít^ta  a  huszadik  század  szociális  problémája.  A 
társadalom-tudomány  uj  megállapításai,  az  eddigi  ismeretek  széles 
alapii  revíziója  nyomán  uj  szempontok  merültek  föl,  amelyek  az  iro- 

dalmi  áramlatokra  is  erős  hatással  voltak.  A  múlt  századvégi  lélek- 
buvárló  belletrisztika,  de  az  utána  következő  s  már  szociális  világ¬ 
nézetekkel  átitatott  szépirodalom  is  csaknem  egészen  kivül  hagyta  a 
gyermeket.  A  modern  társadalmi  tudományoknak  s  az  egész  gyermek - 
kérdés  szociológiájának  kellett  elterebélyesedni,  hogy  az  irók  észre¬ 
vegyék  ezt  az  uj,  kiaknázható  terrénumot. 

Meg  kell  állapítanunk  mindjárt,  hogy  Pakots  Józsefre  is  bizo¬ 
nyára  befolyással  voltak  ezek,  a  mai  társadalmat  felette  izgató  kér¬ 
dések. 

* 


A  Strindbergi  filozófiai-szemlélődés  könyörtelenségét  érezzük 
abban  a  belletrisztikai  fomiában  is  egészen  újnak  nevezhető  lélekbe- 
világításban,  amellyel  az  iró  a  gyermek  örök  tragédiáját  elénk  tárja.  A 
két  elkülönült  világnak,  felnőttének  és  a  gyermekének  egymással  való 
örök  harca  a  tragédia  magva.  A  nemeknek  —  férfinek  és  nőnek  — 
egymással  és  egymásért  való  szakadatlan  harca  mellé  egy  másik 
drámaibb  harcát  sorakoztatja  az  emberiségnek  az  iró:  a  gyermek 
harcát  a  rajta  kivül  és  felette  állók  harcával:  a  felnőttekkel.  Hiába 
van  minden  majom-szeretetünk,  becézgetésünk  a  gyermek  iránt,  mi 
felnőttek  mindnyájan  zsarnokai  vagyunk  a  kicsinyek  társadalmának! 
Ha  fanatikusan  szeretjük,  nem  kérdezzük  tőle,  hogy  jól  esik-e  neki, 
ha  szigorunk  ellentmondást  nem  tűrő  attakjával  támadunk  rá,  nem 
tudhatjuk,  vájjon  lelkének  érzékeny  viaszában  milyen  mélyedéseket 
vájunk.  Ha  megértéssel  közeledünk  felé,  elfeledjük,  hogy  gyermeki  lel¬ 
kének  meghittségéig  kellene  alászállanunk,  hogy  hozzáférhessünk. 
Csupán  a  bennünk  levő  érzések  öntudat-alatti  kielégülése  mind  az, 
amit  a  gyermekkel  —  szerintünk  —  az  ő  érdekében  cselekszünk!  Hisz- 
szük,  hogy  megértjük  lelkének  minden  megnyilvánulását,  pedig  csak 
ámítjuk  magunkat,  mert  nem  érthetjük  meg,  mert  mások  vagyunk, 
mint  ők,  differenciálódottak  vagyunk  velük  szemben!  Nem  érthetjük 
meg  őket  soha  tökéletesen,  mert  —  gyermekeknek  kellene  lennünk 
nekünk  is,  hogy  megértsük  őket .  .  .  Ha  örömcsordult  szivüket  a  mi 
életünkben  lejátszó  s  intenziven  rájuk  ható  események  —  amelyekhez 
úgy  véljük  nem  ér  fel  gyermeki  értelmisége  —  hirtelen  megsebzik  s 
önkezükkel  oltják  ki  zsenge  életüket,  akkor,  oh,  akkor  rámondjuk: 
gyerek  ésszel  tette  .  .  . 


Minden  gyermektragédia  kicsit  a  mi  bününk!  Vájjon  ki  nézett 
valaha  közülünk  a  halálba  készülő  gyermek  szomorú  szemébe!  Senki 
—  mert  gyermeknek  kellene  lennünk  nekünk  is,  hogy  e  szemeken  át 
a  halál  küszöbét  láthassuk!  .  .  . 

De  tulnan  az  élet  delelőjén  legalább  egyszer  mindnyájan  ráesz¬ 
mélünk  gyermekkorunk  elveszett  boldogság-paradicsomára.  Ám  nem  a 


90 


Följegyzések 


visszaemlékezés  délibábos  játéka  ez  többé,  hanem  maga  a  megérzé- 
kített  gyermekkor:  az  újra-átélés  önfeledt  boldogsága .  .  .  Egy  tárgy, 
fa,  ház,  amelyet  sok-sok  év  után  újra  látunk  ismét,  a  torony  harang¬ 
jának  kongása,  amely  akkor  is  úgy  búgott,  mint  most,  amikor  öregedő 
korunkban  ismét  halljuk,  gyermeket  csinál  belőlünk  ismét,  percekre 
vagy  órákra ...  Az  öntudatunk  alatt  mélyen  elraktározott  képzeteket 
egy  pillanat  alatt  kiváltja  a  régen  látott  emlék  —  és  ime  az  agg  József 
püspök,  aki  gyermekkorában  ott  bujkált  a  haranglábak  között,  sem  tud 
ellent  állni  az  emléknek  s  főpásztori  kezével  boldog  magamegfeled- 
kezéssel  kongatni  kezd,  amikor  magára  marad  .  .  . 

V 

* 

A  gyermeknek  ezt  az  elzárt  lelkivilágát  adja  Pakots  kitűnő  meg- 
érzékítéssel.  Nem  keres  tipusokat,  mert  csak  széjjel  kell  néznie  maga 
körül  s  minden  gyereket  odaállíthat  elénk.  A  falu  álmos  csöndjében 
(Megsérült  a  rigó  szárnya)  vergődő  fiuban,  a  városba  átplántált  vidéki 
vadócban  (A  város),  a  vontatott  nótázásu  Ártatlan  Jánosban,  az  is¬ 
kola  padján  marakodó  nebulókban,  a  főhercegi  fiú  mellé  kirendelt 
hetyke  játszó-pajtásban,  a  muzeum-kertben  gombozó  urifiukban  (Já¬ 
ték)  a  váltóőr  gyerekben  (Péter)  mindezeket  a  mélységes  szépségeket 
mutatja.  Csak  a  miliőt  változtatja  meg  minden  egyes  elbeszélésében, 
hogy  a  különböző  társadalmi  elrétegeződés  szociális  felfogásának, 
egész  berendezésének  a  gyermekre  ható  okait  még  jobban  exponálja. 
Ezekben  az  elbeszélésekben  Pakots  merően  uj  értékeket  revelál.  Nép¬ 
szerűségét,  amelyet  regényei  és  novellái  szereztek  meg  számára,  át  kell 
értékelnünk  e  könyve  megjelenése  után. 

Naturalisztikus  marad  itt  is  és  nem  keresi  a  szavak  cizellált  ar- 
tisztikumát,  amely  a  tartalmiságnak  ezt  a  súlyos  értékét  —  mely  el¬ 
beszéléseiben  meg  v.an  —  csak  patinázná  legfeljebb! 

Mi,  akik  évek  sora  óta  szeretettel  figyeljük  irói  működését,  tud¬ 
tuk,  hogy  le  fog  szállani  az  elmélyedésnek  ebbe  a  kristály-forrásába, 
ahonnét  uj  értékeket  hozott  most  magával.  Tudtuk,  hogy  a  szociális 
világeszmék  nem  fogják  fogékonyságát  érzéktelenül  hagyni.  Am  nem, 
vetette  oda  magát  máról  holnapra  annak  a  csábító  gondolatnak,  hogy 
a  belletrisztikában  mindenáron  kizáróan  szociális  problémákat  fejte¬ 
gessen.  Talán  intuitiv  megérezte,  hog}^  erre  a  saját  irói  ösztöne  fogja 
rávezetni.  Novelláiban  és  regényeiben  a  mélyreható,  de  könnyedén 
adott  lelki  problémák  izgatták  főként  ezt  a  tulajdonságát,  most  meg- 
tisztultabban  és  elmélyítettebben  magával  vitte  a  gyermek-elbeszélé¬ 
seibe  is. 

A  gyermek-szociológia  egy  hasznos  és  értékes  regényt  fog  köny¬ 
ves  polcára  elhelyezni. 


Iván  Ede. 

A  pczéimaszagu  ember . . .  «Aki  látja  a  dolgokat,  az  látja,  aki 
meg  nem  látja,  az  csak  hadd  higyje  azt,  hogy  a  másik  álmodik, 
úgyis  oly  nehéz  azt  megmondani  ebben  az  álomszerű  életben,  hogy  hol 
kezdődik  itt  a  valóság  és  nem  áloin-e  csak  az  egész!»  ///.  Hegedűs  Sán¬ 
dor  valóban  azok  közül  való,  akik  nem  sokat  törődnek  azzal,  aki  nehi 
az  ő  értő  szemükkel  néz.  Valami  különös  vegyülést  érezünk  a  pézsma- 
szagu  ember  könyvében.  Ezeregyéjszakái  csodák  hangulata,  magyar 
levegős  romantika  olvadnak  fel  együtt  a  ma  kulturemberének  világ¬ 
felfogásában.  Idegen  erők  avatkoznak  az  életünkbe,  mondja  Hegedűs, 
aki  hisz  ezekben  az  idegen  erőkben,  de  a  véletlen  beavatkozását  nem 
hiszi  már,  mert  hisz  mindennek  természetes  magyarázata  van,  csak 
legfeljebb  mi  nem  vesszük  észre.  írásainak  természete  épen  ezért  a 
félig  éber  álmodáshoz  hasonló,  melyben  különös  események,  alakok 
élnek,  ám  vizsgálódó  öntudatunk  kételkedik  bennük.  Dzsinék,  szelle¬ 
mek  járnak  ennek  a  könyvnek  álmaiban  és  repülőgépet  ajándékoznak 
vágyaiknak.  S  a  velük  népes  és  a  csupa  örökké  kérdő  emberi  talánnyal 
leli  világban  egyszerűen  és  hittel  uralkodik  ez  a  nem  megtanult,  de 
szívvel  igaznak  érzett  pár  mondat:  « Csoda  az  nincs,  csak  örökéletü 
szellem  van»  s  «a  szellem  energia,  ha  egyszer  megszületett,  nem  enyész- 
hetik  el  sohasem®. 

Élet  és  halál,  szerelem,  kiábrándultság,  titkok  és  titkok  meg¬ 
értése  lengi  be  a  pézsmaszagu  ember  lapjait  s  az  a  mód,  amint  Hegedűs 
róluk  beszél,  elhitetheti  újra  velünk,  hogy  nincs  is  egyéb  kivülök  a 
világon...  —  A  könyv  Singer  és  Wolfner  kiadásában  jelent  meg.  Ara 
ő  korona. 


A  Hadsegélyző  Hivatal  Jelentése  károm  évi  működéséről.  A  m.  kir. 
honvédelmi  minisztérium  hadsegélyző  hivatala  96  oldal  terjedelmű 
füzetben  számol  be  arról  a  működésről,  amelyet  megalakulása:  1914 
augusztus  20.  óta  1917  auguszt  20-ig  kifejtett.  A  beszámolóból  a  követ¬ 
kező  adatokat  emeljük  ki:  A  hivatal  munkakörét  és  szervezetét  a 
'  m.  kir.  honvédelmi  miniszter  1914.  évi  14.044.  sz.  rendeletében  szabta 
meg.  A  Hadsegélyző  Hivatal  védnökei  a  megalakuláskor  Zita  főherceg- 
asszony  és  Jenő  főherceg  voltak.  1915  januárjában  Jenő  főherceget 
Károly  István  főherceg  váltotta  fel  a  védnökségben,  akinek  a  helyére, 
megkoronázíatásakor  IV.  Károly  király  lépett.  A  Hadsegélyző  Hivatal 
működését  a  budapesti  tiszti  kaszinó  helyiségeiben  kezdte  meg,  ame¬ 
lyek  azónban  csakhamar  szűknek  bizonyultak.  A  hivatal  élére  meg¬ 
alakulásakor  Kirchner  Hermann  altábornagy  került,  mellette,  kezdetben 
Melichar  Kálmán,  később  Vrabély  Armand  dr.  miniszteri  tanácsosok 

és  Csurda  Andor  honvéd  vezérhadbiztos  működtek,  helyettesi  állásban. 
1916  január  havában  a  hivatal  katonai  szervezetet  nyert.  Helyettesül 
Gaál  Sándor  honvédezredes  került  a  hivatal  vezetője  mellé  és  beoszta- 
lott  még  17  törzs-  és  főtiszt  is.  A  hivatal  ügy-  és  működési  köre  a  követ¬ 
kező  szakokra  oszlik;  1.  Vezetőség.  2.  Katonai  ügyek.  3.  Sajtó  ügyek. 
4.  Propagandális  ügyek.  5.  Pénzgyüjtési  ügyek.  6.  Időszaki  pénz  és 
természetbeli  anyagok  gyűjtése.  7.  Segélyezési  ügyek.  8.  Művészeti 
ügyek.  9.  Ruházati  ügyek  és  fonalgyüjtés.  10.  Horvát  ügyek.  11.  At- 
vételezési  ügyek.  12.  Központi  könyvelés.  13.  Pénztárkezelés  és  ellen¬ 
őrzés.  A  hivatal  programmja  a  következő  négy  pontban  foglalható 
össze:  1.  a  fronton  küzdő  katonák  támogatása,  részint  aktuális,  részint 
folytonos  akciók  révén;  2.  a  háborúban  elesett  vagy  elhunyt  katonák 
hozzátartozói  érdekében  kifejtett  szociális  tevékenység;  3.  az  elesettek 
és  elhunytak  özVegy-  és  árva-alapjának  növelése;  4.  a  magyar  had¬ 
segélyezési  munka  egységes  irányítása.  Az  eredménykimutatás  jelentő¬ 
sebb  tételei  a  következők:  Vagyon:  9,306.613  K  81  fül.  Ebből:  az  el¬ 
esettek  özvegyi-  és  árva-alapja:  4,168.723  K  06  fill.,  az  elesett  tényleges 
tisztek  segélyezésére  szolgáló  alap:  592.867  K  81  fill.,  különféle  leve¬ 
lezőlapok  és  bélyegek  árusításából  befolyt  körülbelül  négyszázezer  ko¬ 
rona,  képek,  szobrok  árusításából  470.645  K.  86  fill.  A  gyűjtések  közül 
perselyek  és  gyüjtőivek  utján  befolyt  körülbelül  félmillió  korona.  A 
harctéri  katonák  céljaira  1,365.144  K  56  fill.,  amelyből  felhasználtatott 
676.476  korona  13  fillér,  a  karácsonyi  szeretetadományi  célokra  1914., 
1915.  és  1916-ban  készpénzben  befolyt  összesen  3,130.232  korona 
78  fill.,  amely  teljes  egészében  felhasználtatott.  A  gyapjú-,  rongy-  és 
papirhulladék-akció  705.129  K  64  fill.  eredménnyel,  a  színházak,  moz¬ 
gók  és  mulatók  pótfillér-akciója  152.090  K  56  fill.  eredménnyel  járt. 
A  hivatal  vagyonából  4,782.493  K  35  fill.  pénzintézeteknél,  4,098.226  K 
73  fill.  értékpapírokban  (3,958.000  K  hadikölcsönben)  van  elhelyezve. 
A  hivatalhoz  beérkezett  10,594.773  K  16  fill.  értékű  adomány  termé¬ 
szetben  és  ebből  10,340.860  K  85  fill.  értékű  adomány  adatott  ki.  A  be¬ 
érkezett  adományok  körül  a  legnagyobb  értéket  a  téli  ruházati  cikkek, 
ágynemüek  és  dohányfélék  képviselték.  A  kimutatások  végén  összesítő 
kimutatást  találunk  arról,  hogy  a  különböző  közéleti  csoportok  közül 
melyek  és  hányszor  küldöttek  be  adományokat  a  Hadsegélyző  Hivatal¬ 
hoz.  Helyesebb  lett  volna,  ha  nem  azt  mutatták  volna  ki,  hogy  p.  o. 
hány  község  hányszor  küldött  adományt  a  hivatal  céljaira,  hanem  a 
különféle  társadalmi  tagozódások  szerint,  pénzértékre  átszámítva  tün¬ 
tették  volna  fel  a  beérkezett  adományokat.  Ez  esetben  ugyanis  szer¬ 
felett  érdekes  kimutatás  állt  volna  rendelkezésünkre  annak  a  megálla¬ 
pítására,  hogy  az  egyes  közéleti  és  társadalmi  osztályok  és  érdekelt¬ 
ségek  milyen  arányban  vesznek  részt  a  hadi  jótékonyság  munkájában. 


Följegyzések 

((Szeciáiis  Reformoké,  E  cimmel  adta  ki  Dr.  Lipcsey  Péter  röp- 
iratát,  amelyben  a  gazdasági  élet  és  a  jogrend  majdnem  minden  ágába 
benyúló  szociális  és  kultúrpolitikai  reformtervek  eszméit  pendíti  meg. 
Lipcsey  munkája  állambölcseleti  bevezetésében  azon  elvitathatatlan 
alapigazságból  indul  ki,  hogy  a  köz-  és  magánjog  a  mai  bonyolult 
gazdasági  és  társadalmi  viszonyok  komplexumában  elválaszthatatlanul 
összeszövődött,  hogy  az  államhatalomnak  joga,  sőt  egyenesen  köte¬ 
lessége,  a  magánjogi  viszonyokba  az  öszesség  boldogulásának  szem¬ 
pontjából  szabályozóiag  belenyúlni  és  éppen  ezen  kötelesség  teljesíté¬ 
sében  találja  a  hatalom  birtoklásának  legfőbb  erkölcsi  jogalapját.  Ami 
az  egyes  reformjavaslatokat  illeti,  Lipcsey  érinti  a  háborús  és  az  át¬ 
meneti  társadalom  főbb  problémáit,  a  szabadforgalmi  visszaélések 
megakadályozását,  hadsegélyezési  kérdéseket,  kötelező  állami  bizto¬ 
sítást,  kulturális  közműveket,  hosszabb  fejezetben  foglalkozik  a  helyes 
birtokpolitika  alapelveivel,  végül  —  nyilván  közjegyzői  gyakorlatának 
bő  tárházából  —  a  perenkivüli  eljárási  reformok  egész  sorozatát  java¬ 
solja.  A  dicséretreméltó  tárgyilágossággal  és  a  nemzeti  érdekek  pár¬ 
tatlan  mérlegelésével  megirt  nemes  törekvésű  munka  kétségkivül 
hivatva  van  azon  komoly  célokat  előbbre  vinni,  amelyek  szolgálatába 
szegődött.  A  füzet  ára  3  korona. 


A*  ÉGISZ  megalakulása.  A  Magyar  Bank  és  Kereskedelmi  Rt. 
egy  közös  vállalatban  egyesítette  mindazokat  az  idegenforgalmi,  gyógy¬ 
fürdői  és  szállodai  vállalatokat,  melyeket  a  közelmúltban  üzleti  körébe 
vont.  Az  ((ÉGISZ  Egyesített  Gyógyfürdők,  Ingatlan  és  Szálló-Részuény- 
társaság»  ma  tartotta  alakuló  közgyűlését.  A  társaság,  melyet  a  Magyar 
Bank  30  millió  teljesen  befizetett  alaptőkével  létesített,  a  következő 
vállalatokat  vette  át  tulajdonába: 

A  Parkuáros  Részvénytársaság,  melynek  tulajdonát  képezi 
440.000  négyszögölnyi  terület  a  Svábhegyen  és  40.000  négyszögöl  a 
Gellérthegyen.  E  társaság  célja  szállodák,  szanatóriumok,  üdülőtelepek 
létesítése,  a  budapesti  hegyvidék  fejlődésének  előmozdítása.  —  A  Ba- 
latonmenti  Fürdők  Részvénytársaság,  mely  Siófok  és  Balatonföldvár 
között  körülbelül  nyolc  kilométer  parthosszban  több  mint  1100  kát. 
hold  területet  szerzett.  Szűz,  kihasználatlan  vidék,  melyen  érvényesí¬ 
teni  lehet  a  világ  minden  fürdőtudományának  minden  tapasztalatát. 
—  Az  Idegenforgalmi  és  Utazási  Vállalat  Részvénytársaság.  E  társaság 
a  német  Zentralreisebureauval  kötött  szerződésével  biztosította  a  német 
és  magyar  jegyeladásban  való  domináló  pozíciót,  továbbá  Magyar- 
ország  részére  a  propaganda  lehetőségét,  melyet  az  összes  német  me- 
^^^ijcgyírodákban  elhelyezendő  magyar  tisztviselők  utján  fog  eszközöl- 


hctni.  A  Balkán  szervezését  pedig  teljességében  megnyerve,  garanciákat 
kapott  arra  nézve,  hogy  a  Balkánon  idegenforgalmunk  és  fürdöügyünk 
a  társaság  saját  emberei  utján  teljes  mértékben  propagálható  lesz.  — 
A  Svábhegyi  Fogaskerekű.  Vasút  Rt.  kiindulópontja  a  véglegesen  meg¬ 
alakítandó  svábhegyi  villamos  vasútnak,  amelyre  vonatkozó  tárgyalá¬ 
sok  a  fővárossal  befejezésükhöz  közelednek.  —  A  Tátrai  Helyiérdekű 
Villamos  Vasút  Rt.  A  tátrai  élet  fejlődésének  egyik  erős  szerve,  mely¬ 
nek  uj  beruházásokkal  és  uj  vonalak  építésével  leendő  messzemenő 
fejlesztése  van  tervbe  véve.  —  Végül  az  Erzsébet  Sósfűrdö-  és  Forrás¬ 
vállalat  Rt.  felerészben  birt  érdekeltsége.  E  kiváló  gv'ógyfürdönek  kellő 
berendezésekkel  európai  szinvonalra  való  emelése  folyamatban  van. 

Ezeken  a  vállalkozásokon  felül  még  különböző  nagyszabású  üz¬ 
letek  —  például  a  tátrai  fürdők  bérlete  —  fogják  kibővíteni  az  «EG1SZ» 
kereteit.  A  felsorolt  vállalatokat  a  Magyar  Bank  önköltségi  árakon  min¬ 
den  haszon  nélkül  engedte  át  az  uj  részvénytársaságnak.  Az  alakuló 
közgyűlés  az  igazgatóságba  a  következő  tagokat  választotta  be:  Dr. 
Bárczy  Istvánt,  Donner  Gyulát,  Gálos  Kálmánt,  Jekelfalussy  Zoltánt, 
Krausz  Simont,  dr.  Márkus  Jenőt,  dr.  Némethy  Károlyt,  dr.  Urbano- 
vich  G.  Zoltánt..  A  felügyelő-bizottság  tagjai  lettek:  Ágotái  Lajos,  Bar- 
bér  Pál,  Fényes  Arthur,  dr.  Tóth  Zoltán.  Az  igazgatóságot  az  intézet 
feladatainak  előrehaladásával  és  munkásságának  fejlődésével  lépést 
laríva,  ki  fogják  bővíteni.  A  közgyűlés  után  megtartott  igazgatósági 
ülés  az  igazgatóság  elnökévé  dr.  Bárczy  Istvánt,  alelnökévé  Krausz 
Simont  választotta,  a  társaság  vezérigazgatójául  pedig  dr.  Márkus  Je¬ 
nőt  nevezte  ki. 

A  Magyar-Hollandi  Biztosító  Részvénytársaság  junius  4-én  tar¬ 
totta  Dr.  Nagy  Ferenc  v.  b.  t.  t.  elnöklésével  második  rendes  évi  köz¬ 
gyűlését.  A  közgyűlés  tudomásul  vette  az  igazgatóságnak  és  a  felügyelő¬ 
bizottságnak  az  1917-iki  üzletévről  szóló  jelentését  s  megállapította  a 
második  üzletév  mérlegét,  valamint  a  nyereség-  és  veszteségszámlát. 
A  kizárólag  életbiztosítással  foglalkozó  társaság  összes  biztosításainak 
állománya,  beleértve  a  takarékbetéttel  kapcsolatos  biztosításokat  is, 
69,270.020  K  tőkére  szóló  21.610  darab  életbiztosítás.  Életjáradék. 
11.013  K.  Az  egész  évi  dij-  és  kamatbevétel  3,519.391  K  55  fill.  Ai.  ösz- 
szes  tartalékok  ellenértéke  14,917.305  K  02  fill.,  amely  összeg  a  felek 
kötvényeire  nyújtott  kölcsönökön  kívül  kizárólag  magyar  állampapí¬ 
rokba,  magyar  közkölcsönkötvényekbe  és  magyar  záloglevelekbe  van 
befektetve.  A  társaság,  mely  szervezési  és  szerzési  költségek  leírása 
tekintetében  a  törvény  követelményein  messze  túlmenő  mértékben  tett 
eleget,  tiszta  nyereségül  75.186  K  88  fillért  ért  el,  amely  összegből  az 
alapszabályok  szerint  a  részvényesek  osztalékául  a  befizetett  részvény¬ 
tőke  5% -a  kerül  kifizetésre.  A  mérlegben  a  nyugdíjalap  302.769  K 
48  fillérrel  szerepel. 


A  nyolcadik  magyar  hadikölcsön. 

A  hosszan  elhúzódó  háború  további  nagy  pénzügyi  követelmé¬ 
nyeket  támasztván  az  államhatalommal  szemben,  a  hadi  szükségletek 
zavartalan  ellátása  céljából  uj  hadikölcsön  kibocsátása  vált  szüksé¬ 
gessé.  A  hadviselés  költségeinek  fedezésére  a  pénzügyminiszter  ezúttal 
5V2%-Jta/  kamatozó  adómentes  járadékkölcsön-kötvényeket  bocsát 
nyilvános  aláírásra.  A  pénzügyminiszter  tehát  ez  alkalommal  is  köz¬ 
vetlenül  fordul  a  közönséghez. 

Az  aláírás  időtartama  1918.  junius  12-től  julius  11-ig  bezárólag 
terjed. 

Az  5V2%-kal  kamatozó  járadékkölcsön-kötvény  kibocsátási  ára: 

1.  arra  az  esetre,  ha  az  aláíráskor  az  aláirt  összeg  egész  ellen¬ 
értéké  befizettetik: 

a)  az  1918.  évi  junius  hó  12-től  junius  27-ig  bezárólag  történő 
aláírás  esetén  91  K  50  fill.; 

b)  SLZ  1918.  évi  junius  27-ikét  követő  időben  1918.  évi  julius  11-ig 
bezárólag  történő  aláírás  esetén  91  K  70  fill.; 

2.  ha  pedig  az  alább  ismertetendő  kedvezményes  (részletekben 
történő)  fizetési  módozat  vétetik  igénybe,  az  aláírási  határidő  egész 
tartamára  szólólag  92  K  50  fill. 

A  nyolcadik  hadikölcsön  100,  1000,  5000  és  10.000  koronás  cím¬ 
letei  minden  év  március  1-én  és  szeptember  1-én  lejáró  félévi  utólagos 
részletekben  évi  5V2Vo-kal  kamatoznak.  Az  első  szelvény  1919.  már¬ 
cius  1-én  esedékes.  Ettől  eltérőleg  az  50  koronás  címletek  évi  szelvé¬ 
nyekkel  vannak  ellátva  s  ezeknél  az  első  szelvény  1919.  szeptember 
1-én  esedékes. 


Részletfizetési  kedvezmény. 

Az  esetben,  ha  az  5V2%-os  járadékkölcsönre  aláirt  összeg  100  ko¬ 
ronát  meg  nem  halad,  az  aláírás  alkalmával  az  aláirt  összeg  egész 
ellenértéke  befizetendő.  A  100  koronát  meghaladó  aláírásoknál  ellenben 
a  befizetés  részletekben  is  teljesíthető.  Ez  esetben  az  aláírás  alkalmával 
az  aláirt  összeg  10%-a  biztosítékképen  leteendő  és  pedig  készpénzben 
vagy  megfelelő  értékpapírokban.  A  részletek  pedig  a  következőkép 
fizetendők: 

a  jegyzett  összeg  ellenértékének  250/o-a  legkésőbb  1918.  aug.  5-ig, 

„  „  aug.  24-ig, 

„  „  szept.  10-ig, 

„  „  szept.  23-ig. 

Az  utolsó  befizetés  alkalmával  az  aláírási  hely  a  letett  biztosíté¬ 

kot  elszámolja,  illetőleg  visszaadja. 

Különleges  kedvezmény  a  nyolcadik  hadikölcsönnél. 

A  kibocsátásra  kerülő  5V2%-os  járadékkölcsön-kötvények  fel- 
használhatók  lesznek  a  jelenleg  alkotmányos  tárgyalás  alatt  álló  tör¬ 
vényjavaslat  törvényerőre  emelkedése  után  az  annak  alapján  kivetendő 
hadinyereségadó  fizetésére. 

A  hadinyereségadó  fizetésénél  a  kötvények  —  figyelemmel  arra, 
hogy  az  aláírási  ár  megállapításánál  a  folyó  kamatok  is  számításba  vé¬ 
tettek  s  figyelemmel  arra,  hogy  az  aláírási  helyek  ötven  fillér  jutalékot 
szoktak  a  feleknek  megtéríteni  —  minden  100  korona  névérték  után  a 
vojtaképeni  kibocsátási  áron,  tebát  K  92.50  —  50  fill.  =  92  koronával 
fognak  számításba  vétetni. 

Az  aláírók  a  háború  utáni  leszerelés  folytán  eladásra,  illetve  ár¬ 
verésre  kerülő  javakat  a  kibocsátásra  kerülő  járadékkölcsön-kötvé- 
nyekkel  fizethetik.  Ily  fizetéseknél  a  kötvények  Ugyanúgy,  mint  a  hadi- 
nyereségadófizetéseknél  minden  100  K  névérték  után  a  tulajdonképeni 
kibocsátási  árat  képező  92  koronával  fognak  számításba  vétetni.  A  le¬ 
szerelési  javak  értékesítésénél  azok  a  vevők,  akik  a  vételár  fizetésére 
az  általuk  jegyzett  kötvényeket  használják  fel,  előnyben  fognak  ré¬ 
szesülni. 


Kölcsönnyújtás  kedvezményes  kamatláb  mellett  a  kibocsájtandó  köt¬ 
vényekre  kölcsön  Jegyzés  céljaira. 

A  kibocsátandó  kötvényekre  az  Os*ztrák-Magyar  Bank  és  a  M.  kir. 
hadikölcsönpénztár  a  kötvényeknek  kézizálogul  lekötése  (lombardiro- 
zása)  mellett  a  névérték  75%-áig,  a  mindenkori  hivatalos  váltóleszámí¬ 
tolási  kamatlábon  nyújtanak  kölcsönt. 


A  Magyar  Fakereskedők  Hitelintézete  junius  3-án  tartott  rend¬ 
kívüli  közgyűlésén  egyhangúlag  elhatározta,  hogy  egyrészt  a  Mag>'ar 
Fakereskedelmi  Rt.  részvényeinek  megszerzése  céljából,  másrészt  pe¬ 
dig  a  békegazdaságban  reá  váró  nagy  feladatokra  felkészülendő,  az 
intézet  alaptőkéjét  40  millióról  72  millió  koronára  emeli  fel.  Az  uj, 
részvényekből  elsősorban  100.000  darab  kerül  kibocsátásra  darabon- 
kint  720  K  árfolyamon,  oly  célból,  hogy  ezek  ellenében  Magyar  Fa¬ 
kereskedelmi  Rt.  80.000  darab  részvénye  megszereztessék  4  drb  Ma¬ 
gyar  Fakereskedelmi  és  5  drb  ugyancsak  200  K  n.  é.  és  1918-as  szel¬ 
vénnyel  ellátott  intézeti  részvény  cseréje  alapján.  A  fenmaradó  60.000 

darab  uj  részvény  kibocsátása  időpontjának  és  feltételeinek  megálla¬ 
pítására  az  igazgatóság  felhatalmazást  kapott  azzal,  hogy  ezekre  az 
összesen  eddig  kibocsátott  részvények  birtokosait,  ideértve  a  most  ki¬ 
bocsátásra  kerülő  100.000  darabot  is,  elővételi  jog  fogja  megilletni. 

A  hajhullás  leggyakoribb  oka  a  fej¬ 
bőr  korpázása.  A  korpa  képződését 
kell  tehát  megakadályozni.  Akinek 
pedig  már  korpás afejbőre, alaposan 
kell  azt  tőle  megtisztítani.  Mindkét' 
célra  legjobbnak  bizonyult  szer  a 
Petrol  Egger.  —  Aki  ezt  a  hajszeszt 
rendszeresen  használja,  annak  sose 
lesz  korpás  a  fejbőre  és  nem  fog 
hullni  a  haja.  Készíti  Dr.  Egger  Leó 
és  Egger  J.  gyógyszerészeti  és  ve¬ 
gyészeti  cikkek  gyára  Budapesten, 
VI.  kerület,  Révay-utca  12.  sz.  alatt. 

Fonciére,  Pesti  biztosító-intézet. 

Készpénzben  befizetett  részvénytőke .  4,000.000  korona- 

A  nyereseg'  és  díjtartalékok,  az  évi  díjbevételekkel 

együtt  mintegy  ...  ..  ...  .  .  71,150.000  koronári 

az  intézet  összes  biztosítékai  tehát  mintegy  .  75,150.000  koronára 

rumnak. 

52  évi  fennállása  óta  kártérítések  fejében  fizetett  az  intézet: 

az  elemi  kárbiztositási  ágazatokban .  285,700.774  koronÜÜ 

az  életbiztosítási  ágazatban  .  . .  ...  ...  ...  47,756.961  korong 

a  baleset  és  szavatossági  biztositási  ágázatokban  ...  5,697.286  koron^ 


összesen  :  339,155.021  koroni 


Az  intézet  működési  tere  kiterjed  a  következő  biztositási  ágazatokra*  '  | 

'■  k'házasitási-,  katonai  szolgáiat-esetére  való  biztositá*'! 

2-  Tűz-,  villámcsapás  es  robbanás  által  okozott  károk  elleni  biztositás.í 

3.  Betöréses  lopás  elleni  biztosítás.  i 

4.  A  törvényes  szavatosság  következtében  beálló  kötelzettségek  elleni  biz- J 

tositás.  I 

5.  TUkörü vegekben  eshető  töréskárok  elleni  biztositás 

6.  Az  emberi  testet  érhető  balesetek  elleni  biztositás  (utazási,  élethosszig- 

lani  vasúti  belesetbiztositas).  ■ 

7.  Szállitmányozási  (tengeri-,  szárazföldi-  és  folyamszállitmányozási)  károk 
elleni  biztosítás. 

8.  Jégverés  okozta  károk  elleni  biztositás. 

Olcsó  dijak  1  Tisztán  magyar  intézeti  Előnyös  feltételek  1 1 


Singer  és  Wolfner  kiadásai  Budapest,  VI.  kerület,  Andrássy-út  16.  szám* 


A  francia  forradalom 


Irta  Farkas  Pál 


n  ^  •<otetbol  ajl^o  koijyv  a  francia  forradalom  nagv  tragédiáját  mondja  el. 
n‘  amelyben  az  aggastyán  Voltaire  kocsija  1778-ban  meg- 

J  hogy  a  tizennyolcadik  század  forradalmának  taktikáját 

^  Szt.-Roche  templom  kőlépcsői  előtt  végződik,  ahol 
1^1*^"  f—  fiatal,  feketehaju,  halvány  arcú  tábornok,  Bonaparte 
Napóleon  kartacssal  löveti  össze  a  forradalom  jakobinus  maradványait. 


A  két  kötet  ára  ..  10.—  korona. 


Napóleon 


Irta  Seress  László 


,A  sziklás  Korzikán  nehéz  mene¬ 
külés  és  halálos  veszedelem  között 
kezdődik  ez  a  kivételes  emberi  pálya, 
delelőpontja  pedig  az  az  ünnepies  óra, 
amelyben  Krisztus  földi  helytartója  az 
ajacciói  ügyvéd  fiának  fejére  teszi 


császári  koronát.  A  ragyogó  diadalok 
egész  sorozata  jön.  majd  a  világurá¬ 
nak  első  bukása  s  egy  rövid  feltáma¬ 
dás  csalóka  fénye  után  a  végső  elmú¬ 
lás  az  óceán  magányos  szikláján. 

A  4  kötetből  álló  regény  ára  20  korona 


Császárság 


Irta  Adcrrján  Andor 


A  Császár  nevéhez  fűződő  kor 
minden  intim  részlete  kitárul  előttünk 
az  erkölcsök,^  a  divat,  a  szinház,  a 
politikai  szalónok,  az  empire-ládács- 
kákban  rejtegetett  levelek  titkai  az  iro¬ 
dalom  és  művészet  óvatos  intrikái,  a 
csipősés  mulatságos  pletykák,  a  hires 
és  hírhedt  szerelmek  cselszövényei, 
minden,  amiről  a  hivatalos  történet¬ 
írás  hallgat  s  aminek  csak  eredményei¬ 
ről  számol  be. 

A  két  kötet  ára  10.—  korona. 

Uj  állam. 

Irta :  Balogh  Arthur. 

A  háboriinak  egyik  legnagyobb  hatása  az  a  változás,  melyet 
eddigi  megszokott  képzeteinkben,  eszméinkben  létrehozott.  Meg¬ 
szokott  képzeteinknek,  eszméinknek  egész  felfogásunkra  óriási 
hatása  van.  A  háború  ezeket  nagyon  megváltoztatta.  Hol  van 
ma  például'  az  a  hatalmas,  végtelen  Oroszország,  melyet  meg 
voltunk  szokva  úgy  képzelni,  mint  egy  Európa  keletén  emel¬ 
kedő,  égig  nyúló  hegyet,  uralkodva  a  többi  felett? 

Igaz,  a  háború  megváltoztatta  megszokott  fogalmainkat 
úgyszólván  minden  téren,  de  ezek  a  változások  egyetlen  téren 
sem  oly  mélyrehatók,  mint  a.  társadalom  politikai  szervezete 
terén,  mint  az  állam  átlagfogalma,  az  egyes  és  az  állam  viszo¬ 
nyának  alakulása  tekintetében.  Ezek  a  jövő  fejlődési  iránya 
szempontjából  a  legnagyobb  figyelemre  érdemesek. 

Mennyiben  fog  érvényesülni  a  jövő  politikai  térképén  a 
Wilson,  majd  az  entente  által  elfogadott  önrendelkezési  jog,  ter¬ 
mészetesen  meg  nem  jósolható.  Most  jelszóvá  vált,  tehát  osztozik 
a  jelszavak  általános  sorsában,  azok  több  értelmüségében.  Épen 
mert  nagyon  különböző  értelmet  lehet  neki  tulajdonítani,  vagy 
nem  bir  tulajdonképen  semmi  határozott  tartalommal,  tehát 
nem  is  jelent  semmit,  vagy  ha  a  szó  szoros  értelmében  vesszük, 
egyszerűen  meg  nem  valósítható.  Mert  ha  azt  akarja  jelenteni, 
hogy  az  emberek  felett  ne  egy  ((rólunk  nélkülünk))  abszolút 
hatalom  intézkedjen  összéletükben,  hanem  a  politikai  szervezet 
s  annak  egész  élete  a  kormányzottak  akaratán  nyugodjon,  úgy 
ez  minden  alkotmányos  államban  máris  meg  van  valósítva.  Ha 
ellenben  azt  akarja  jelenteni,  hogy  tabula  rasa-t  csinálva  a 


Magyar  Figyelő. 

mai  államok  helyén,  minden  nép  szabad  választást  tegyen  jövő 
politikai  szervezete  tekintetében,  már  azért  is  megvalósíthatlan, 
mert  államok  alakulását  lehetetlen  egyedül  a  faji  tényezőre,  a 
földrajzi,  gazdasági,  eddigi  kulturközösségi  tényezők  teljes  negli¬ 
gálásával  alapítani. 

Az  annyit  emlegetett  népek  szövetsége  valami  olyan  álta¬ 
lános  nemzetközi  szervezet  megteremtése,  mely  a  jövőben  ki¬ 
zárná  az  egyes  államok  közt  felgyülemlett  ellentét-energiáknak 
háborús  explóziáját  s  amelynek  már  a  fegyverkezés  szükség¬ 
képen  vele  járó  csökkenésénél  fogva  mindenesetre  nem  csekély 
befolyása  lenne  az  egyes  államok  belső  struktúrájára,  ma  még 
alig  tarthat  igényt  komoly  számításbavételre  s  minden  jel  arra 
vall  épen  ellenségeinknél,  dacára  ezzel  ellenkező  szónoklataik¬ 
nak,  hogy  ez  a  belátható  jövőben  sem  változik. 

Egészen  bizonyosok  ellenben  egyfelől  azok  a  nagy  vál¬ 
tozások,  melyeket  a  háború  az  állam  eddigi  megszokott  fogal¬ 
mában  létrehozott  és  egészen  bizonyos,  hogy  legalább  is  a 
háború  után  jó  darabig  ez  az  ilykép  létrejött,  a  réginek  már 
sokban  csak  romjait  mutató,  uj  állam  marad  meg  a  réginek 
helyén. 

A  fejlődés  folyamata  a  demokráciát  állította  előtérbe. 
Wilson  és  az  entente  egyenesen  hadicéllá  tették.  Azoknak  a  nem¬ 
zeteknek  demokratizálódásától,  melyeknek  szerintök  erre  még 
szükségük  van,  várják  a  porosz  autokratikus  és  eg>"ben  termé¬ 
szetesen  militáris  államtipussal  szemben  egy  oly  államközi  rend 
létrejöttét,  mely  valamennyinek  szabad  fejlődését  biztosítaná. 

A  háború  nemcsak  az  egyes  politikai  téren  való  szabadságát 
nyirbálta  meg  —  bár  a  közhatalomban  való  részesedését  nem 
vehette  el,  sőt  épen  a  megindult  demokratizáló  áramlat  annak 
még  szélesebb  rétegekre  való  kiterjesztésén  munkálkodik  —  ha¬ 
nem  egyéni  szabadságában  is,  főleg  gazdasági  téren,  jelentéke¬ 
nyen  megszotította.  iVmi  szabad  egyéni  tevékenység  volt,  többé- 
kevésbbé  a  közhatalom  kontrollja,  vezetése  vagy  épen  egyenes 
rendelkezése  alá  került.  Ami  szabad  verseny  volt,  az  egyéni  erők¬ 
nek  államhatalmilag  szabályozott  tevékenységévé  vált,  a  szabad 
kereslet  és  kínálat  piaci  ára  hatósági  árrá.  Mindenesetre  igen 
közel  jutottunk  a  Menger-féle  uj  államhoz,  melyben  minden  ma¬ 
gánjog  a  közigazgatási  jog  jellegét  ölti  magára  és  minden  mások¬ 
nak  szolgáló  tevékenység  felett  a  köz  rendelkezik. 


Uj  állam 

Ami  azonban  megengedhető,  sőt  szükséges  az  ostromlott 
vár  jellegű  hadviselő  államban,  nem  állhat  meg  tovább  legalább 
ily  terjedelemben,  ha  az  államoknak  ez  a  szorongatott,  helyzete 
megszűnik.  Szabad  népeknek  az  államhatalom  e  túlterjedése  te¬ 
kintetében  önmaguk  feletti  autokratizmusát,  a  megkötöttséget,  a 
kényszert,  az  egyenlősítést  hovatovább  a  közhatalom  saját  hatás¬ 
körébe  való  visszavonulásának,  a  szabadságnak,  az  egyéni  erők 
meg  nem  kötött  érvényesülésének  kell  felváltani.  Az  előbbi  azon¬ 
ban  mi  egyéb  a  demokrácia  végső  gazdasági  következéseinél,  az 
utóbbi  mi  más,  mint  a  liberalizmus?  A  jövő  államának  alap- 
principiumául  a  demokráciát  állítják  fel,  ha  nem  is  a  demokráciát 
mint  kormányformát,  hanem  az  államszervezeteknek,  legyenek 
azok  bár  monarchiák,  demokratikus  szinezetét.  Már  pedig  de¬ 
mokrácia  és  liberalizmus  egyaránt  a  szabadság  megvalósításának 
igényével  lépnek  fel,  holott  nemcsak  gazdasági  téren,  az  egyéni, 
hanem  a  politikai  szabadság  terén  is  s  egyáltalán  az  egyesnek  a 
közhez  való.  viszonyában  egymással  szemben  igen  nagy  ellen¬ 
téteket  foglalnak  magukban.  Tulajdonképen  tehát  az  a  kérdés, 
hogy  a  jövő  államának  a  demokrácia  avagy  a  liberalizmus  alap¬ 
jára  kell-e  helyezkedni. 

A  demokrácia  fogalmának  nyujthatósága,  több  értelmüsége 
nem  uj  dolog,  mert  tényleg  sem  az  elmélet,  sem  a  tényleges  állam- 
fejlődés  nem  tudta  mindeddig  egy  egységes  fogalmát  megterem¬ 
teni.  Az  újabb  időkre  azonban  különösen  áll  Eötvösnek  mondása: 
((Midőn  senki  sem  tudja  tisztán  kifejezni  véleményét,  mindnyájan 
egy  szóban  egyeznek  meg,  mely  alatt  mindenki  azt  értheti,  amit 
akar.))  De  másfelől  nem  igy  vagyunk-e  a  liberalizmussal,  melyet 
a  népszuverénitással,  a  demokráciával,  a  forradalommal,  a  kapi¬ 
talizmussal  azonosítottak?  És  csak  napjainkban  nem  azonosítja-e 
a  magyar  radikalizmus  viszont  a  szocializmussal,  holott  épen  ezzel 
a  legkiegyenlíthetetlenebb  ellentétei  vannak? 

A  politikai  liberalizmus  a  francia  forradalomtól,  helyeseb¬ 
ben  1789-től  ad  hatalmas  lökést  az  eszmék  fejlődésének,  de  kez¬ 
dete  visszamegy  tulajdonképen  a  reformációra  és  a  természet- 
jogra.  Kétségtelen  azonban,  hogy  a  18.  századtól  a  hatalomban 
részt  követelő  és  részt  nyerő  polgári  osztály  viszi  diadalra  zászla¬ 
ját.  Liberalizmus  és  demokrácia  megegyeztek  addig,  amig  arról 
volt  szó,  hogy  az  embereket  a  feudális  államhatalom  nyomása 
alól  felszabadítsák.  Az  emberjogok  1789-iki  kinyilatkoztatása 

egyaránt  liberális  és  demokratikus.  De  ezután  mindinkább  felül¬ 
kerekedik  a  demokrácia  radikális  programmjával,  liberalizmus 
és  demokrácia  abban  a  mértékben  távolodnak  el  mindinkább 
egymástól,  amint  a  demokrácia  a  fősulyt  nem  a  szabadságra,  ha¬ 
nem  az  egyenlőségre  helyezi,  vagyis  a  Rousseau-féle  tan  belátá¬ 
sára  jön,  hogy  a  szabadság  a  tényleges  egyenlőség  nélkül  meg 
nem  valósítható.  Ez  az  elválás  pontosan  az  1793.  évben  követ¬ 
kezik  be. 

Liberalizmus  és  demokrácia  nem  alapjukban,  kiinduló 
pontjukban  ellenkeznek  egymással,  hisz  mindkettőnek  alapja  a 
kereszténységtől  átvett  egyenlő  emberi  méltóság  és  egyenlő  ren¬ 
deltetés,  hanem  ellentétbe  kerülnek  a  demokratikus  elvek  végső 
eredményeinél,  a  demokrácia  ki  nem  kerülhető  egyenlősítés!  ten¬ 
denciájánál  fogva,  melyre  szüksége  van  meggyőződése  szerint,  ha 
valamennyinek  valóban  egyforma  szabadságát  meg  akarja  terem¬ 
teni,  mely  törekvésében  azonban  a  szocializmus  lejtőjére  jutva 
ép  az  ellenkezőt,  valamennyinek  egyaránt  szolgaságát  éri  el. 
De  egyenlőség  még  ebben  sem  lenne,  mert  az  átlagszinvonalt 
meghaladó,  a  tehetségesebb,  képesebb  mindenesetre  jobban  fogná 
érezni  az  állam  által  ráerőszakolt  kényszerzubbonyt,  mint  a 
többiek. 

A  demokrácia,  amint  a  Rousseau  konstruálásában  előttünk 
áll,  a  népszuverénitás,  mindenkinek  feltétlenül  egyenlő  része  a 
hatalomban  és  ennek  a  hatalomnak,  melynek  szerinte  a  nép  által 

4 

közvetlenül  és  nem  nevében  megbízottai  által  kellene  gyakorol¬ 
tatni,  korlátlansága.  Nincs  még  egy  az  összes  államtudományi 
Írók  közt,  aki  tanainak  végső  konzekvenciáiban  annyira  ellensége 
lenne  a  liberalizmusnak,  mint  a  genfi  filozófus,  az  1793.  utáni 
francia  demokrácia  felépítőinek  nagy  inspirátora. 

A  szabadság  elidegeníthetlensége  elvének  felállításával  kü¬ 
lönbözik  összes  előzőitől,  ez  volt  az  uj,  hatalmas  gondolat,  mely- 
lyel  a  forradalom  szellemi  mozgatója  lett.  A  szabadságról, 
mondja,  nem  lehet  lemondani,  mert  ez  annyi  lenne,  mint  lemon¬ 
dani  az  emberi  méltóságról.  Az  egyes,  mikor  a  társasági  szerző¬ 
désbe  lép,  összes  jogairól  lemond  ugyan  az  összesség  javára,  de 
miután  ennek  az  összességnek  az  egyes  is  tagja,  épen  annyit  kap 
vissza  ettől,  amennyit  elidegenített.  Ezáltal  válik  mindenkinek 
helyzete  egyenlővé.  Ezáltal  a  maga  elidegenítése  által  minden 
egyesnek  az  összesség  javára  áll  elő  az  egész  társaság  általános 

akarata,  melyben  minden  egyes  egyformán  részt  vesz.  Ez  a  szu¬ 
verén,  vagyis  a  közhatalom  nem  illethet  mást,  mint  ezt  a  minden 
egyes  akaratából  képződő  közakaratot  úgy,  hogy  eszerint  nép, 
állam,  szuverén  és  közakarat  teljesen  azonosak.  Ez  a  közhatalom 
nem  osztható,  de  nem  is  képviselhető  és  szükségképen  korlátlan, 
mert  korlátozni  csak  szerződéssel  lehetne,  de  a  nép  magával  nem 
szerződhet.  Nem  korlátozható  semmi  által,  mert  az  egyes  fentar- 
tás  nélkül  adta  át  magát  az  összességnek  úgy,  hogy  tévedhet 
ugyan,  de  jogtalanságot  nem  követhet  el,  mert  önmagunkkal 
szemben  nincsen  jogtalanság. 

Hogy  ebből  a  szabadságra  minő  következmények  állanak 
elő,  alig  látta  valaki  világosabban,  mint  nagy  állambölcselőnk: 
Eötvös.  «A  szabadság  azon  eszménye  szerint,  —  mondja  —  mely 
Franciaországban  és  általában  napjainkban  csaknem  mindenütt 
divatozik,  okvetlenül  szükséges,  hogy  korlátlan  hatalom  létezzék 
az  államban.  Hogy  legmagasabb  feladatát,  az  önfentartást,  esz¬ 
közlésbe  vehesse,  szüksége  van  az  államnak,  mint  Rousseau 
mondja,  általános  kényszerítő  hatalomra.  Az  állam  korlátlan  ha¬ 
talommal  bir  az  övéinek  összessége  felett  s  ezeknek  vele  szem¬ 
közt  semmi  szükségük  biztosítékra,  mert  hiszen  a  felség  magát  a 
népet  illeti  s  ez  olyasmit  nem  akarhat,  mi  a  népnek  kárára  vál¬ 
hatnék.  Ezen  fogalmak  szerint  a  polgári  szabadság  csak  abban 
állhat,  hogy  az  országos  hatalom  a  felséges  nép  nevében  és  leg¬ 
alább  közvetve  a  nép  által  gyakoroltassák.  —  Áz  egyenlőség  csak 
abban  állhat,  miszerint  külön  mindenik  polgár  egyaránt  részel¬ 
tessék  azon  korlátlan  hatalomban,  nlely  az  egészet  illeti.  —  A  tö¬ 
rekvés  nem  mindenkinek  egyenlő  egyéni  szabadsága  felé,  hanem 
arra  van  irányozva,  hogy  mindnyájan  egyenlően  és  tökéletesen  a 
többség  korlátlan  hatalmának  vettessenek  alá.)> 

Hogy  minő  ellentét  van  a  demokrácia  és  a  liberalizmus  sza- 
baság  fogalma  közt,  mutatja,  hogyan  értelmezi  a  szabadságot  a 
liberális  eszméknek  a  19.  század  folyamán  legnagyobb  hatású 
bajnoka:  Constant  Benjámin,  aki  a  liberális  szabadságú  alkot¬ 
mányos  állam  tanainak  értékét  ma  se  vesztett  valóságos  kódexét 
állította  össze  müveiben  . 

Méltán  mondhatta  el  magáról:  «Negyven  éven  át  ugyanazt 
az  alapelvet  képviseltem:  szabadság  mindenben,  vallásban,  böl¬ 
csészeiben,  irodalomban,  iparban  és  a  politikában.  Szabadság 
alatt  az  egyéniség  diadalát  értem  úgy  azzal  az  autoritással  szem- 

ben,  mely  deszpotizmus  által  akarna  uralkodni,  mint  a  tömeggel 
szemben,  mely  azt  a  jogot  követeli  magának,  hogy  a  kisebbséget 
a  többség  rabszolgájává  nyomja  le.»  —  «A  Gontrat  social  subtilis 
metafizikája  a  zsarnokság  minden  fajtájának  ad  fegyvert  és  ürü¬ 
gyet,  egyes  ember,  többek  vagy  az  összesség  zsarnokságának  egy¬ 
aránt,  a  törvényes  formák  alatt  konstituált  elnyomásnak.))  — 
((Semmiféle  hatalom*  a  földön  nem  korlátlan,  sem  a  népé,  sem 
azoké,  akik  képviselik,  sem  a  királyoké,  bármily  jogcímen  ural¬ 
kodjanak  is,  sem  a  törvényé,  mely  csak  a  nép  vagy  a  fejedelem 
akaratának  kifejezése  lévén,  korlátoztatnia  kell  ugyanoly  módon, 
mint  a  tekintélynek,  melytől  származik.))  —  «A  nép  hozzájárulása 
nem  teheti  törvényessé  azt,  ami  törvénytelen,  mert  nem  adhat  oly 
hatalmat,  mellyel  maga  sem  bir.))  —  «Két,  egyaránt  veszedelmes 
dogma  van,  egyik  az  isteni  jog,  másik  a  nép  határtalan  szuveréni- 
lása.  Mindkettő  nagyon  sok  bajt  okozott.  Nincs  más  isteni,  csak 
az  istenség,  nincs  más  szuverén,  mint  az  igazság. » 

Látjuk,  hogy  a  demokrácia  szabadsága,  alapelvié  szerint, 
lehet  csak  formális,  mert  a  mindenhatónak  vett  és  önmaga  ellen 
nem  vétkezhető  nép  szuverén  tetszésétől  függő,  mig  a  liberaliz¬ 
mus  szabadsága  mindenesetre  a  hatalomnak,  az  egyesre  nehezerlö 
nyomásnak  az  emberi  eszméből  vont  korlátozottsága.  A  demokrá¬ 
cia  szuverén  népe  vagy  azok,  akik  nevében  cselekednek,  korlát¬ 
lan  hatalommal  kezelik  a  szabadság  valódi  vagy  képzelt  követel¬ 
ményeit.  A  liberalizmusban  a  szabadságnak  bizonyos  nem  kisel> 
bíthető,  határozott  tartalma  és  értelme  van.  A  demokrácia  polgári 
szabadsága  nem  bizonyos  jogok  foglalata,  melyeket  a  szuverén 
nép  nem  érinthet,  hanem  az  elvont  szabadság,  melynek  határait 
mindenkor  ő  maga  állapítja  meg.  A  demokrácia,  Rousseau  taní¬ 
tása  szerint,  egyáltalán  nem  ismerhet  el  a  hatalom  által  nem 
érinthető  emberjogokat,  mert  igaz  ugyan,  hogy  a  szuverén  nép¬ 
hatalomnak  a  polgárok  természetes  jogai,  élete,  szabadsága  koiv 
látót  képeznek,  de  az  egyesnek  mindent  fel  kell  áldozni,  amit 
feltétlenül  megkíván  az  összesség,  efelett  pedig  csak  utóbbi  hatá¬ 
rozhat.  A  liberalizmus  emberjogai  a  hatalom  által  nem  érinthető, 
az  emberi  lényegből  származó  jogok. 

A  népszuverénitásból  előálló  mindenhatósága  az  összesség¬ 
nek  szükségképen  az  állami  hatáskörnek  tárgyak  tekintetében! 
korlátlanságára  vezet.  A  demokrácia  a  népakarat  csalatkozhat- 
lanságával  indokolhatja  azt  a  mindenbe  avatkozást,  melyet  a  feje- 

delmi  ab'szalutizmus  rendörállama  az  alattvalók  javáról  való  gon¬ 
doskodás  kötelességével  és  a  felsőbbségnek  az  általános  népbol¬ 
dogság  megteremtésére  való  hivatottságával  és  erre  való  képes¬ 
ségével  indokolt.  A  szocializmus  egyenesen  hivatkozhat  itt  a  de¬ 
mokráciára,  midőn  a  termelés,  forgalom  és  fogyasztás  közszabá¬ 
lyozásával  egy  zsarnoki  rendbe  kényszeríti  az  egyeseket  és  a 
gazdasági  vezetés  révén  egész  életüket  lefoglalja  az  állami  be¬ 
avatkozás  számára. 

«A  polgárok  összessége  szuverén,  mondja  Constant,  abban 
az  értelemben,  hogy  sem  az  egyes,  sem  valamely  részleges  egye¬ 
sülés  vagy  frakció  nem  követelheti  magának  a  szuverénitást,  ha 
az  nem  ruháztatott  reá.  De  abból  nem  következik,  hogy  a  polgá¬ 
rok  egyeteme,  vagy  azok,  kikre  a  szuverénitást  ruházta,  szuverén 
módon  határozhassanak  az  egyesek  léte  felett.  Ellenkezőleg  van 
az  emberi  létnek  bizonyos  része,  mely  szükségképen  egyéni  és 
független,  mely  kívül  esik  a  társadalom  minden  kompetenciáján.)) 
A  hatalom  hatásköre  elvileg  csak  a  biztonság  és  béke  fentartására 
terjedhet  ki,  ha  ezen  túlmegy,  létalapját,  az  egyéniséget  semmi¬ 
síti  meg. 

A  demokráciának  a  hatalomban  mindenkinek  egyformán 
részesedése  a  fő  és  annak  mindenkire  egyformán  kiterjedése,  bár 
a  kiterjedésben  az  észszerű  korlátokat  meghaladja.  A  liberaliz¬ 
mus  nagyobb  súlyt  helyez  arra,  hogy  az  egyéniség  szabad  tevé¬ 
kenységi  körében  a  hatalom  illetéktelen  beavatkozása  által  ne 
zavartassák,  hogy  a  köz  ne  nyúljon  oly  dolgokba,  melyek  az  egyes 
természetes  szférájába  tartoznak,  mint  arra,  hogy  a  hatalomban 
feltétlenül  minden  egyes  részt  vegyen.  A  természetjogtól  átvett 
maximája  szerint  az  állam  feladata  csak  az  egyesek  jogainak  vé¬ 
delme;  ami  ebből  nem  következik,  nem  lehet  észszerűen  hatal¬ 
mának  tárgya  s  e  részben  kényszert  gyakorolni  az  állam  alap¬ 
elvét  sértené. 

Miután  az  állam  a  liberalizmusnak  nem  öncél,  hanem  csak 
eszköz,  az  emberi  életbe  való  belenyúlását  ne  terjessze  ki  jobban, 
mint  amennyire  ezt  minden  egyes  erejének,  képességének  legtel¬ 
jesebb  kifejtése  megengedi.  Feladata  ennek  következtében  lénye¬ 
gileg  a  zavaró,  gátló  tényezők  erőtlenítése,  melyek  a  társadalmi 
test  részének  szabad  életkifejtését  akadályozzák.  Ilyenformán  az 
egyéniség  erejének,  a  társadalom  szervezkedési  képességének  nö¬ 
vekedésével  arányban  feladatköre  mindinkább  fogy,  mig  a  demo- 

krácia  ennek  mindinkább  növekedését  megengedi,  sőt  amint  ezt 
a  szociáldemokráciában  látjuk,  okvetlen  maga  után  vonja.  A  de¬ 
mokrácia  egyáltalán  erős  államhatalmat  kiván,  mert  csak  igy  le¬ 
het  az  általa  teremtett  mesterséges  egyenlőséget  az  emberek  közt 
fentartani  s  az  egyesnek  az  állam  iránti  mennél  nagyobb  odaadá¬ 
sát.  A  liberalizmusnak  épen  nem  kell  az  erős  államhatalom  és 
benne  az  egyesnek  az  állam  iránti  odaadása  egészen  háttérbe  szo¬ 
rul,  mert  mindig  az  emberi  élet  egészét,  nem  annak  egyes  irányait 
tekinti  s  az  államnak  nem  tulajdonít  oly  pozitív  értéket,  mint  a 
demokrácia  vagy  a  szocializmus. 

A  demokrácia  politikai  szabadsága  az  általános  választójog. 
Alapelve:  mindenkinek  már  emberi  minőségénél  fogva  egyforma 
képessége  a  hatalomban  részvételre.  A  liberalizmus  ezt  sohasem 
állította.  A  18.  század  végén,  a  19.  század  közepén  nem  az  általá¬ 
nos  választójogért  folyik  nevében  a  küzdelem,  hanem  az  alkotmá¬ 
nyosságért,  az  előjogok  megszüntetéséért.  A  liberalizmus  nem 
mondja:  mindenki  egyformán  képes  az  uralom  részese  lenni. 
Ellenkezőleg  azt  mondja:  nem  mindenki  képes  az  uralkodásra, 
de  mindenesetre  ne  uralkodjon  sem  egy  ember,  sem  egy  privilegi¬ 
zált  csoport  tradicionális  hatalmával  a  többiek  felett,  hanem  le¬ 
gyenek  az  uralom  részesei,  akik  arra  valóban  képesek,  ezek  szá¬ 
mát  folyton  magából  növelvén  uj  erőkkel  a  társadalom.  Constant 
határozottan  a  korlátolt  választójog  hive,  csak  a  birtokosoknak 
véli  megadhatónak,  mert  ha  a  birtoktalanok  joghoz  jutnak,  e  há¬ 
rom  közül  egyik  fog  bekövetkezni:  vagy  csak  saját  ösztöneiket 
követik  s  ez  esetben  romba  döntik  a  társadalmat;  vagy  a  hatalom 
embereitől  vezettetnek,  mely  esetben  a  zsarnokság  eszközei  lesz¬ 
nek,  vagy  azoktól  fognak  vezettetni,  akik  hatalomra  törekednek 
s  ez  esetben  a  fakciók  eszközeivé  válnak.  A  demokrácia  elvileg  az 
egész  népnek,  tényleg  —  miután  az  alsó  osztálybeliek  vannak 
mindenütt  többségben  —  a  legalsóbb  osztálynak,  tehát  ismét  csak  , 
egy  csoportnak,  adja  a  hatalmat.  A  liberalizmus,  okulván  azon  a 
történeti  tapasztalaton,  hogy  a  hatalommal  rendszerint  vele  jár 
az  azzal  visszaélésre  való  hajlandóság,  egyetlen  csoportnak  se 
akarja  azt  adni  a  társadalmon  belül,  hanem  csak  úgy  az  egész 
társadalomnak,  hogy  azzal  egyes  részei  hátrányára  visszaélni  ne 
lehessen. 

Mindezt  összevéve,  látjuk,  hogy  a  demokratikus  szabadság 
a  néphatalom  korlátlansága  s  minden  egyesnek  abban  feltétlen 

egyenlő  része,  a  liberalizmus  szabadságával  csak  az  ember  esz¬ 
méjéből  vont  észszerüséggel  és  célszerűséggel  megegyező  korlá¬ 
tozás  fér  össze  s  a  társadalom  mind  szélesebb  köreire  az  uralom¬ 
ban  részvételt  csak  annyiban  követeli,  amennyiben  abból  a  sza¬ 
badság  megerősödését  remélhetni.  A  demokrácia  rendszere  a  ha¬ 
talom  egyesítése  a  nép  kezében,  a  liberalizmusé  annak  különböző 
tényezők  közti  megosztása. 

Ép  ily  mélyreható  különbségek  vannak  a  demokratikus  és 
a  liberális  egyenlőség  között.  A  demokráciáé  mechanikus 
egyenlőség,  származva  tulajdonképen  abból  az  irigységből,  mely- 
lyel  a  tömeg  az  átlagot  meghaladó,  a  nagyobb  képesség  iránt  vi¬ 
seltetik.  Ennek  eredményeként,  miután  az  alsóbbakat  nem  lehet 
a  felsőbbek  színvonalára  emelni,  az  egyenlőséget  úgy  akarja  meg¬ 
valósítani,  hogy  utóbbiakat  nyomja  le  az^löbbiek  színvonalára. 
A  demokrácia  az  irigység  —  mondja  Proudhon.  E  vonását  talá¬ 
lóan  úgy  jellemzi  Hegel,  hogy  az  az  egyenlőség  érzete  látva  a  kü¬ 
lönös  tehetséget. 

A  demokratikus  egyenlőség  mesterséges  egyenlővé  tétele 
azoknak,  kik  nem  egyenlők.  A  liberalizmus  egyenlősége  csak  a 
lehetőségek  egyenlősége  összes  tehetségeinket  kifejteni.  A  libe¬ 
ralizmus  épen  ennek  következtében  az  élet  különfélesége,  saját- 
szerűsége,  az  erők  változatossága.  A  demokrácia  mindennek  kény¬ 
szerű  egyformasága  a  béklyóknál  fogva,  melyeket  a  szervezet,  az 
erős  hatalom  az  egyesekre  rak.  Mert  a  szervezettség,  a  kényszer, 
az  összes  hatalom,  melyet  Spencer  a  harcos  társadalmaknak  tu¬ 
lajdonít  jellemző  vonásként,  a  demokráciában  is  azon  mérvben 
lép  szükségképen  előtérbe,  amint  az  egyenlőséget  mindinkább, 
tehát  végső  sorban  a  gazdasági  egyenlőséggel  megvalósítani 
igyekszik.  Nincs  az  a  katonai  abszolutizmus,  mely  a  szigorú  szer¬ 
vezettséget  nagyobb  fokban  valósította  volna  meg,  mint  ahogyan 
a  szocializmus  megvalósítani  akarja. 

A  demokrácia,  mint  mondottuk,  szükségképen  előbb-utóbb 
a  birtokegyenlőséghez  vezet,  amit  pedig  a  liberalizmus,  megszün¬ 
tetvén  a  legfőbb  mozgatóerőt  az  egyéniség  kifejtésére,  perhorresz- 
kál.  A  liberalizmus  alapelve  az  egyenlő  lehetőség  az  erők,  tehet¬ 
ségek  kifejtésére,  ami  egy  a  szabad  versennyel  politikában,  gazda¬ 
ságban.  A  demokráciában  a  politikai  szabad  verseny  a  selejtes 
elemek,  vagy  legfeljebb  középszerűségek  túlsúlyára  vezet,  a  gaz¬ 
dasági  szabad  versenyt  pedig  a  gazdasági  élet  demokratizálása 
(gazdasági  egyenlőség)  zárja  ki. 

Nem  szabad  tehát  azt  hinni,  mintha  hiberalizmus  és  demo¬ 
krácia  közt  csak  fokozati  különbség  lenne  oly  formán,  hogy  a 
demokrácia  a  liberalizmusnak  haladottabb  alakját,  stádiumát  je¬ 
lentené.  A  valóság  az,  hogy  a  kettő  annak  a  gondolkodásmódnak, 
ahogyan  a  társadalmak  politikai  és  gazdasági  önrendelkezését  ér¬ 
vényesíteni  akarjuk,  különböző  síkjaiba  tartoznak,  bár  a  társa¬ 
dalmi  és  állami  élet  valóságában  nem  ritkán  metszik  egymást. 

A  liberalizmus  általában  az  egyes  önrendelkezése,  önmeg* 
határozó  képessége  függőséggel,  elnyomással,  akadályoztatással 
szemben.  A  demokrácia  ezt  az  önrendelkezést  a  tömegre  nézve 
valósítja  meg  felette  uralkodó  egyessel  vagy  kisebbséggel  szem¬ 
ben,  de  viszont  a  kiválóbbak  kisebbségének  a  tömegtől  való  füg¬ 
gését  eredményezi.  jA  demokrácia  tehát  csak  akkor  lesz  liberális, 
ha  a  függőséget,  elnyomást  általában  kizárja,  ami  azonban  alap- 
természetével  ellenkezni  látszik.  Amiből  megfordítva  következik, 
hogy  a  liberalizmus  csak  annyiban  kivánhatja  a  demokráciát, 
amennyiben  általa  valóban  a  szabadság  kiterjedése  és  a  közjó 
nagyobbodása  áll  elő. 

Fejtegetéseinket  azzal  fejezzük  be,  mivel  kezdettük.  Status- 
quó  ante  bellum  nem  lesz  az  állam  átlagtipusa,  az  egyes  és  állam 
viszonya  tekintetében  sem.  Előidézi  ezt  az,  hogy  az  állam  leg¬ 
alább  is  jó  ideig  nem  térhet  a  gazdasági  szabadságnak,  az  indivi¬ 
duális  rendszernek  ama  fokára  vissza,  mely  termelésben  és  fo¬ 
gyasztásban  a  háború  előtt  uralkodott.  A  korábbi  állapottal  szem¬ 
ben  tehát  a  demokratizálódás  következtében  a  társadalom  egy  ré¬ 
szének  politikai  szabadsága  nőni  fog,  egyéni  szabadsága  azonban 
az  egésznek  csökkenni,  az  államnak  az  egyéni  életbe  való  na¬ 
gyobb  mérvű  belenyúlása  folytán.  A  szabadságot,  individuális 
rendszert  többé-kevésbbé  megkötöttség,  kényszer,  szervezet  fogja 
felváltani. 

Kitűnik  azonban  az  előadottakból,  hogy  a  jövő  államát,  ha. 
valóban  a  haladást  akarjuk,  nem  lehet  tisztán  a  demokrácia  alap¬ 
jaira  helyezni  sem  politikailag,  sem  mivel  ezektől  letérést  nem 
engedő  ut  vezet  a  szocializmushoz,  gazdaságilag. 

A  demokráciától  csak  a  liberalizmussal  kiegészítve  várhat¬ 
juk  a  haladás  megvalósulását.  A  demokráciának  a  liberalizmusra, 
mint  a  társadalom  fejlődését  akadályozó  benne  foglalt  káros 
anyagok  veszélytelenítését,  sőt  a  benne  foglalt  értékes  erők  ki¬ 
fejtését  előmozdító  eszközre  feltétlenül  szüksége  van. 

A  kettőnek  ez  a  szükséges  összekapcsolása  pedig  úgy  fog 
bekövetkezni,  ha  a  szükséges  mértéken  túl  ki  nem  terjesztett  po¬ 
litikai  életben  a  tömeg  szuverénitását  a  társadalmilag  értékesebb 
elemek  szabad  kiválasztása  s  politikai  befolyása  nem  engedi  szer¬ 
telenségekre,  a  gazdasági  életben  pedig  a  liberalizmus  követel¬ 
ményeitől  való  eltérést  csak  ideiglenesen,  mint  szükséges  rosszat 
engedjük  meg  anélkül,  hogy  azokat  végleg  feladnánk,  de  semmi¬ 
esetre  se  fogadjuk  el  a  demokratikus  egyenlőség  gazdasági  követ¬ 
kezéseit. 

A  liberalizmus  egyáltalán  a  függés,  szabadsághiány  ellen 
küzd,  származzon  az  akár  tradicionális  hatalmat  kezelő  egy  em¬ 
bertől  vagy  ugyanilyen  kisebbségtől,  mint  a  tömeg  isteni  hatal¬ 
mától.  Ezért  bizalmatlan  méltán  a  demokráciával  szemben  is  és 
azt  csak  saját  elve  által  mérsékelve  fogadhatja  el. 

Harci  tüzekben  lobogó  zászlók  díszítik  a  rózsák  és  fülemülék 
napkeleti  országait.  A  rózsáknak  bódítóan  édes  illatárja  harci  riadal¬ 
mak  fergetegében  terjeng  és  a  filoméláknak  szerelmeket  zengő  danái 
csatahangok  szilajkodó  harsonáivá  duzzadoznak.  A  háború  elvadult 
virágjai  vérző  töviseket  hajtanak  és  a  lágyszavu  bülbül  sóhajos  pana¬ 
szait  vijjogó  varjak  készülnek  szétrebbenteni.  Kelet  völgyeinek  vér¬ 
vörös  homályba  borult  berkeiből  megriadtan  szökellenek  a  tündér- 
lebbenésü  hurik  és  aggódó  szeretettel  élesztgetik  az  édenbe  vágyó  hősök 
vér-  és  dicsöségáztatta  alakjait.  Gázi  utódokkal  népesedik  be  az  iszlám, 
És  ha  van  igazság  abban  a  napkeleti  legendában,  hogy  harcok  hőseiből 
uj  élet  világa  sarjadzik  elő,  és  hogy  a  győzedelmek  pcrz-tündérei  mo¬ 
sollyá  vidítják  a  könnyeket,  diadalmi  énekké  olvasztják  a  harci  riadót 
és  a  béke  jólétévé  engesztelik  a  föld  nyomorát,  fájóan  édes  megnyug¬ 
vással  velünk  hitet  a  keleti  életfilozófia  mindent  kiegyenlítő  és  mindent 
megmagyarázó  kiszmetjében.  Mert  Allah  mindenható,  Muhammed  kö¬ 
nyörületes,  történjék  minden  az  ő  szent  akarata  szerint. 

Egy-két  ecsetvonással  megrajzolt  kulturképet  óhajtanék  fantá¬ 
ziánk  szőtte  vásznára  rávetíteni.  Szivárványok  színeiben  játszadoznak, 
azok  a  selyemszálak,  melyek  képzelődésünk  bizonyos  leplére  reásugár- 
zanak  és  agyunk  vetítő  ereje  a  keleti  szinpompa  buján  ragyogó  sugarai¬ 
ban  ernyedez.  Csak  szaggatott  képeket  nyerünk,  töredékes  tükördara¬ 
bokat.  Lebbenjen  meg  hát  a  tündérkezek  szőtte  varázsfátyol  és  pillant¬ 
sunk  egyet  a  csapongó  képzelet  ama  nagy  misztériumába,  mely  az  isz¬ 
lám  világ  társadalmi  rendjét  és  otthonos  megszokásait  a  sejtelmes  titok¬ 
zatosság  megközelíthetetlen  színeibe  öltöztette. 

Nem  oly  könnyű  dolog,  mert  nem  is  adódik  rá  egyhamar  alka¬ 
lom,  a  török  társadalom  rejtelmeibe  bepillantani.  Hisz  jórészt  még  azt 
is  kétségbe  vonják,  hogy  Kelet  mohamedán  népeinél  van-e  egyáltalában 
európai  értelemben  vett  családi  élet. 

Nyilván  úgy  okoskodnak,  hogy  ahol  több  nő,  illetve  több  fele¬ 
ség  kerül  együvé,  ott  familiáris  életről  szó  se  lehet.  Ezt  a  tapasztalatot 
a  keleti  embereknek  is  módjukban  volt  megszerezni,  máskülönben  nem 
igen  akadnának  köztük,  akik  a  többnejüségnek  előttük  is  kétes  vará¬ 
zsáról  lemondva,  egy  asszonnyal  is  beérnék.  De  hogy  téves  útra  ne  te¬ 
reljen  bennünket  e  kérdés,  eleve  ki  kell  jelentenünk,  hogy  mohamedán 
családnak  is  csak  egy  asszony  lehet  a  feje.  Ha  ki  azonban  több  fele¬ 
ség  után  áhítozik,  az  gondoskodik  is  róla,  hogy  jó  távolra  helyezze  el 
őket  egymástól  és  valahogy  egy  fedél  alá  ne  találjanak  kerülni.  Mert 
noha  rózsás,  de  éles  körmökkel  és  pergő  nyelvekkel  a  török  nők  is  el 
vannak  látva  és  a  rózsák  és  fülemülék  költői  viaskodásába  disszonáns 
hangok  is  vegyülhetnek. 

Mily  nagy  és  szédületes  a  varázsa  ennek  az  egy  szónak  hogy  Oriens, 
Hisz  kit  ne  érdekelne  az  a  mesésen  hódító  Kelet,  melynek  titokzatos¬ 
ságáról  oly  fantasztikus  képeket  alkotunk  magunknak.  Kit  nem  bilin¬ 
cselnének  le  azok  a  káprázatos  leírások,  melyek  mint  megannyi  tündér¬ 
rege  csendülnek  meg  fülünkben  és  kinek  a  szive  nem  dobban  egy  éde¬ 
sen  heveset,  ha  csak  a  képzelete  is  bekukkan  abba  a  bódítóan  rejtelmes 
édenbe,  melynek  földi  salakra  szállott  neve:  hárem.  Hogy  kiszínezi  ezt 
az  idegen  szót  a  mi  röpke  képzelődésünk.  Dúsan  megaranyozott  már¬ 
ványpaloták  és  cikornyás  boltivekkel  körülövezett  folyosók  tűnnek  lelki 
szemeink  elé.  A  balzsamos  levegő  át  meg  átjár  rajtunk  és  kéjjel 
folyja  körül  testünket  az  ambrának  és  mirrhának  az  az  átható  illata, 
mely  e  varázslatos  tündérpalota  díszelgő  kertjeiből  ki-kicsap.  Filomélák 
siró  danája  rezgeteti  meg  azt  a  mélabús  csendet,  mely  sejtelmes  titok- 
ként  fekszi  meg  a  szivek  birodalmának  eme  földi  röghöz  kötött  tanyá¬ 
ját.  Az  aranytól  csillogó  és  márványtól  villogó  díszes  nagy  bejáró  ime 
megnyílik  előttünk  és  elfogódott  szívvel,  lázasan  lüktető  erekkel  me¬ 
részkedik  befelé  a  tekintetünk,  melyet  csakhamar  kezünkkel  fe¬ 
dünk  be,  hogy  a  káprázatos  fény  meg  ne  vakítsa.  Ott  vagyunk  a 
palota  belsejében,  a  hárem  szentségének  a  küszöbén,  A  talpig  fegyver¬ 
ben  álló  eunuchok  vészt  jósló  szemekkel  mérnek  bennünket  végig  és 
kételkedve  nyitnak  utat  a  szentélyek  szentélyébe,  a  mohamedán  világ 
legköltőibb  alkotásába.  Épület  és  kert  mintha  egy  harmónikus  egésszé 
folynék  össze;  örökfényü  paloták,  kioszkok  tömkelegé  mintha  derengő 
homályu  berkekkel  és  lugasokkal  léptek  volna  örökös  frigykötésre.  A 
felhőtlen  kék  égre  ciprusok  vidám  zöldje  mosolyog  és  gyémánt  ragyo- 
gásu  virágok  ezernyi  változata  hol  itt  csillog  elő,  hol  amott  homályoso- 

dik  el.  A  pacsirták  édesen  kesergő  zenéjére  patakok  csobogása  üti  rá  a 
ritmust  és  a  szerte  szökellő  vizsugarak  miriádjában  ugyanannyi  szivár- 
ványos  szinpompa  játszadoz.  És  egy  adott  jelre,  mely  érzékzsibbasztó 
és  elandalító  zene  megharsanásából  áll,  előlejtenek  a  hárem  legragyo¬ 
góbb  virágszálai.  Siráz  berkeinek  életre  szökkent  rózsái:  a  nők.  Áttetsző, 
lehelletszerü  lepel  simul  rá  arra  a  lenge  tüneményre,  melynek  ciprusé¬ 
nál  is  karcsúbb  a  termete,  gazelláénál  is  kecsesebb  a  mozdulata,  rózsáé¬ 
nál  is  ragyogóbb  a  két  arca  és  a  világ  legszédítőbb  italánál  is  részegí- 
tőbb  a  tekintete.  Ajka  ha  megszólal,  mintha  rózsákat  hullatna;  két 
szeme  ha  könnybe  lábbad,  mintha  gyöngyök  peregnének  le  róla;  lába 
ha  a  földet  lejti  meg,  mintha  virág  fakadna  a  nyomán. 

Azonban  elég  lesz  a  képből.  Hisz  csak  kép  akart  mindez  lenni, 
halovány  és  szintelen  visszahangzása  annak  tK  érzékbódító  álomnak, 
melybe  oly  szívesen  el-elringatjuk  magunkat.  Hogyan,  hát  nem  valóság 
az,  amit  az  imént  hallottunk  és  csak  költött  álomkép  ámítgatott  ben¬ 
nünket.  Hát  mind  az  a  szin,  mind  azt  káprázatos  pompa,  mind  az  a 
fény  és  mind  az  a  csillogás,  mely  az  ezeregyéj  meséiből  is  visszacseng  a 
fülünkbe,  csak  a  képzelet  költészetének  a  birodalmában  kisért?  Úgy 
van,  sietek  a  kijózanító  felelettel,  önök  csak  álomképről  hallottak,  mely 
a  valóságban  nem  is  létezett  soha.  Mennyire  más  a  keleti  társadalom¬ 
nak  az  a  benső  élete,  mely  a  hárem  fogalmával  szoros  kapcsolatban  van 
és  mennyire  más  az  az  úgynevezett  háremélet,  mely  egy  tiszta  családi 
közösségnek  a  központja.  Aminthogy  a  valódi  keleti  élet  is  merőben 
különbözik  azoktól  a  délibábszerü  képektől,  melyekkel  a  mi  fantázián¬ 
kat  hagyományszerüleg  agyon  terheljük.  De  sietek  is  a  költészet  himes 
mezejéről  a  ridegebb  talajú  prózához  és  odakiáltom  az  álmodozóknak, 
hogy  amit  mi  a  török  társadalmi  élet  lenge  költészetének,  a  háremnek 
tartimk,  az  voltaképen  fikció,  egy  nem  is  létező  fogalomnak  az  elmélye- 
lyedettsége.  Azaz  hogy  pusztán  az  a  hárem  nem  létezik,  melyet  mi  oly¬ 
annyira  szeretünk  magunk  előtt  elképzelni.  Másforma  hárem,  ahol  egy 
asszony  az  ur,  vagy  ur  szeretne  lenni,  bőven  van.  És  ig\"  nem  rajtam 
múlik,  ha  némi  prózaiság  talál  a  háremélet  ridegebb  rajzolásába  bele¬ 
vegyülni,  aminthogy  a  családi  élethez,  főleg  pedig  a  fentartásához 
tudvalevőleg  nem  mindig  elegendő  a  —  költészet.  Hát  még  a  keleti  csa¬ 
ládnál,  ahol  feleségek  és  igy  gyermekek  dolgában  is,  nagyobb  luxust 
enged  meg  a  mohamedánok  egyházi  törvénye. 

Ismerkedjünk  meg  tehát  egy  ilyen  háremmel,  keleti  múltam  egy 
ártatlan  epizódjával  közelebbről.  Egy  ifjú  barátom  volt  nekem  Sztam- 
búiban,  a  kis  Hüsszejn  efendi.  Időnk  legnagyobb  részét  eg\Tnás  társa¬ 
ságában  töltöttük  el,  én  hogy  keleti  ismeretekben  gyarapodjam,  ő  pe¬ 
dig  hogy  az  európai  viszonyokba,  ha  közvetve  is,  beletekinthessen.  Sok 
mindent  kitudtunk  ezen  a  jogcimen  egymástól,  mert  tanulékonyak  és 

kiváncsiak  voltunk  mindketten.  Ilyen  módon  sok  olyat  hallottam  tőle, 
amit  mohamedán  ember  nem  szivesen  árul  el  európainak,  sőt  egy-két 
év  elteltével  annyira  ment  az  összebarátkozásunk,  hogy  leg¬ 
nagyobb  ámulatomra,  vendégének  hivott  meg  egy  estére.  Megjegyzendő, 
hogy  az  én  török  barátom  gyenge,  beteges,  vézna  egy  legényke  volt.  És 
noha  bátor  embernek,  sőt  elszántnak  tartottam,  annyit  még  sem  mer¬ 
tem  róla  feltenni,  hogy  Hymen  láncaival  van  összebogozva.  Efendim, 
kérdezem  tőle,  mikor  ebédre  hivott  meg,  voltaképen  azt  se  tudom,  nős 
vagy-e  avagy  betyár  ember.  Török  nyelven  ugyanis  minden  nőtlen  em¬ 
bernek  betyár  azaz  foglalkozás  nélküli  a  neve.  A  törökömnek  termé¬ 
szetesen  legott  megmagyaráztam,  hogy  nálunk  európaiaknál  a  nős  em¬ 
berek  közt  is  akadhatnak  ilyen  gyengéd  minősítéssel  ellátottak,  ami 
csak  fokozta  európai  tudásokra  vágyó  buzgalmát.  Egy  pozitivebb  kérdé¬ 
semre,  hogy  házas-e,  tagadólag  bólintott  a  fejével,  ami  törökül  azt  je¬ 
lentette  hogy  igen.  «Talán  bizony  több  feleséged  is  van?))  folytatom  az 
egyre  indiszkrétebbé  vált  kérdezést.  Erre  meg  igenlőleg  bólintott  a  fejé¬ 
vel,  vagyis  más  szóval:  nem.  Gyanakvó  és  egyben  várakozó  szemmel 
mértem  végig  az  efendit  és  egyelőre  tartózkodtam  a  további  faggatások¬ 
tól.  Először  azért,  mert  attól  féltem,  hogy  túllépek  azon  a  határon, 
ameddig  egy  nőtlen  embernek  vagyis  betyárnak  egy  nőssel  szemben 
haladnia  szabad.  Aztán  meg  illetlenség,  sőt  határozottan  neveletlenség 
számba  megy  a  törököknél  és  a  mohamedán  népeknél  egyáltalában,  ha 
feleségeik  egészsége  vagy  hogyléte  után  mernénk  tudakozódni.  Nem  volt 
akkortájt  boldogabb  ember  nálamnál  széles  nagy  Sztambulbah.  Háre¬ 
met  fogok  látni,  diadalmaskodtam  magamban  és  alig  győztem  bevárni 
azt  az  időpontot,  amelytől  évek  álmainak  teljesültét  reméltem.  Annál 
is  inkább,  mert  a  látogatás  napján,  mikor  értem  jött  leendő  házigazdám, 
tudtomra  adta,  hogy  felesége  is  beszélni  óhajt  velem.  Hogy  kicirkalmaz- 
tam  azokat  a  szép  keleties  mondásokat,  amelyekkel  hölgyemnek  ked¬ 
veskedni  fogok.  Megszólítani  majd  úgy  fogom,  ahogy  egy  szerelmi  vers¬ 
ből  jóelőre  betanultam:  <(Ó  Mohamed  paradicsomának  ékes  tollazatú 
madara,  engedd  hogy  lábad  porához  dörzsöljem  hozzád  nem  méltó  ar¬ 
comat.))  Egyelőre  Hüsszejn  efendi  volt  mellettem,  Mohamed  paradicso¬ 
mának  nem  épen  ékes  tollazatú  madara,  aki  zig-zugokon,  szűk  sikáto¬ 
rokon  át  vezetett  a  házáig,  mely  Sztambulnak  egyik  jó  messze  fekvő 
külvárosában  volt  elrejtve.  Félti  az  asszonynépet,  —  gondoltam  magam¬ 
ban  —  azért  rejtegeti  a  világ  szeme  elől. 

Végre  megérkeztünk.  Nagy  márvány  palotája,  aranyba  játszó  ku¬ 
polája  nem  volt  ugyan  az  én  török  barátomnak,  hanem  ehelyett  egy 
egyszerű  faépülete,  melynek  deszkakapuján  jókora  fakilincs  éktelen¬ 
kedett.  Mialatt  ő  egyet-kettőt  rántott  a  kilincs  madzagján,  én  tisztesség- 
tudóan  hátrább  húzódtam,  hogy  ha  esetleg  asszony  találná  kinyitni  az 

ajtót,  bele  ne  ütközzék  egy  idegen,  pláne  európai  ember  tekintetébe.  Ez 
is  oly  sarkalatos  pontja  a  török  illendőségnek,  melynek  megsértése  a 
legnagyobb  illetlenség  számba  menne. 


Csoszogó  lépteket  hallottam,  az  én  füleimnek  óh  mily  kedves  zene, 
és  miközben  az  efendi  megett  ugyancsak  ágaskodtam,  hogy  a  sejtelmes 
szépségnek  legalább  a  körvonalait  megpillanthassam,  ijedtemben  majd 
ráhanyatlottam  az  előttem  álló  efendire.  Egy  rémségesen  idejét  múlt 
szerecsen  asszony  vigyorgott  felém  a  félig  megnyiló  ajtóból,  akinek, 
hogy  nagyot  ne  mondjak,  akkora  szája  volt,  hogy  felső  ajkával  az  eget, 
az  alsóval  meg  a  földet  érte.  ö  volt  ugyanis  a  ház  szobacicája.  Mert  tud¬ 
nunk  kell,  hogy  nincs  az  a  mohamedán  család,  ha  még  oly  szegény  is, 
ahol  meg  ne  volna  ez  a  fekete  bútordarab.  Különben  is  olcsó  az  ára,  tiz 
aranyon  örök  időkre  kaphatni.  Rendeltetése,  hogy  az  asszonyát  kiszol¬ 
gálja,  szórakoztassa,  sétára  kisérje  és  hogy  idegeneket,  ezúttal  engem, 
holtra  ijesszen.  A  fekete  rabnőn  át  egy  tágas  előterembe  nyitottunk, 
ahonnan  lépcsők  vezettek  az  emeletre.  Az  egyik  lépcső  a  jobb  oldali 
szárnyra,  a  másik  pedig  a  balfelől  levő  lakosztályba,  mert  külön  lépcső, 
sőt  sok  helyt  külön  kapu  vezet  a  férfi  termeibe  és  külön  bejárata  van  a 
háremnek,  vagyis  az  asszonyok  helyiségeinek.  Ez  azért  van,  hogy  ha 
vendég  jön  a  házba,  pedig  a  török  házakban  gyakran  fordul  meg  ven¬ 
dég,  férfi  sohse  találkozhassék  nővel  és  viszont.  És  csak  fent  köti  össze 
a  két  lakosztályt  egy  elöterem-féle,  a  házaspár  és  a  belső  cselédség  hasz¬ 
nálatára.  Ugyanebben  az  előteremben  van  a  dolab,  a  forgó  szekrényke 
is  elhelyezve.  Ennek  meg  az  a  rendeltetése,  hogy  az  ételeket,  melyek  a 
hárem  helyiségeiben  készülnek,  ráteszik  ennek  a  szekrénynek  a  reke¬ 
szére,  egyet  fordítanak  rajta  és  azzal  kikerülnek  a  tálak  a  másik  elő¬ 
terembe.  így  juttatják  az  ennivalót  a  férfiak  lakosztályába,  anélkül  hogy 
személyesen  érintkezniük  kellene  emiatt. 


Hüsszejn  efendi  felvezetett  a  lépcsőn  és  benyitottunk  egy  egyszerű 
terembe,  melynek  összes  bútorzata  a  falak  mentén  végig  húzódó  széles 
kerevetböl  állott.  Ezekből  telik  ki  a  nappali  és  egyúttal  az  éjjeli  nyugvó¬ 
hely  is.  Az  ágyneműt  szekrényekben  tartják,  melyek  a  falba  vannak 


beleépítve,  hogy  ezzel  is  helyet  kíméljenek  és  hogy  térség  meg  levegő’ 
legyen  a  szobában.  Ennyiből  áll  egy  uriszoba  berendezése.  Alig  kupo¬ 
rodtunk  le  a  széles  kerevetre  és  a  szokásos  háziüdvözletek  alighogy  el¬ 
hangzottak,  ismét  a  szerecsen  rabszolga  tűnt  elő  és  fanyar  mosollyal 
nyújtotta  át  a  feketekávét,  melyet  előttünk  öntött  a  főzőkannából,  az 
úgynevezett  dsezvéből,  a  csészébe.  A  kávét  helva  nevű  édesség,  amolyan 
szirupféle  követte,  melynek  elköltése  után  egy  másik  terembe  léptünk. 
Ez  a  terem  csak  annyiban  különbözött  az  előbbitől,  hogy  egy  alacsony 
kerek  asztalka  volt  a  közepén,  mellette  egy  mosdótál  két  kannával.  Ez 
volt  az  étterem.  Az  ebédhez  természetesen  csak  kettecskén  ültünk,  azaz 

kuporodtunk  le,  mert  a  török  ember  nem  eszik  a  feleségével  egy  tálból. 
De  még  egy  szobában  sem.  Kezdetét  vette  az  ételek  gyors  egymásutánban 
való  felvonultatása.  Evőeszköznek,  tányérféléknek  se  hire,  se  hamva. 
Hanem  amint  a  befedett  réztálakon  letették  a  gömbölyű  asztalkára  az 
ételt,  jobb  kezünk  három  ujjával,  amint  a  szokásos  illendőség  meg¬ 
kívánja,  neki  láttunk  az  egytálból  való  fogyasztáshoz.  Mindenki  egy- 
egy  oldalát  kezdi  ki  az  ételnek  és  azt  jó  gyorsan  el  is  fogyasztja.  A  tö¬ 
rök  étel  főleg  zöldségféléből,  juhhúsból,  vagdalt  hússal  való  töltelékek¬ 
ből,  piláffá  főtt  rizsből  és  tejből-mézből  készült  édességekből  áll.  A  tö¬ 
rök  sokfélét  eszik,  de  mindenből  keveset  és  olyan  módon  készült  ételt, 
mely  a  szeszes  italt  nem  kívánja.  Házigazdám  ugyan,  amint  hamiskásan 
megjegyezte,  főleg  európai  vendégére  való  tekintettel,  sörről  is  gondos¬ 
kodott,  de  én  kijelentettem  előtte,  hogy  respektálva  az  iszlám  törvé¬ 
nyeit,  tartózkodom  az  efféle  tiltott  italoktól.  Úgy  látszott  azonban,  hogy 
szerette  volna,  ha  nem  vagyok  ennyire  tartózkodó.  így  aztán  utolsó  étel¬ 
nek  maradt  az  elkerülhetetlen  piláv,  azután  a  szertartásos  mosakodás, 
és  miközben  lepihentünk  a  kerevetre,  hozzák  a  feketekávét  meg  a  csi- 
bukot  és  élvezzük  a  jóllakottság  után  beálló  nyugodt  semmittevés  örö¬ 
mét  a  kejfet.  Azaz  hogy  élveztem  volna,  ha  a  türelmetlenség  nem  emészt. 

Végre  megérkezett  a  várvavárt  pillanat.  Az  efendi  feltápászkodott 
ültő  helyéből  és  se  szó,  se  beszéd,  egyenesen  arra  felé  tart,  amerre  én  a 
háremet  sejtettem.  Már-már  ott  voltunk  abban  a  benyílóban,  mely  a 
férj  szobáit  a  női  lakosztálytól  elkülöníti,  illetve  azzal  összeköti.  De 
csodálatos  módon  nők  vigságos  kacaját,  szökőkutak  csobogását,  túl¬ 
világ!  zenét  most  sem  hallottam.  Sokat  jelentő  arccal  fordul  felém  az 
efendi  és  ravaszkás  mosollyal  az  ajkán  adja  tudtomra  a  nagy  szót,  hogy 
Íme  bemutatja  a  háremét.  «De  jól  megnézd  ám  az  asszonyt)),  köti  a  lel- 
kemre  az  efendi,  ((törékeny  a  csontja,  csinnyán  kell  vele  bánni.))  Ennyi 
modernségen  és  felvilágosodottságon  csodálkoztam  ugyan,  sőt  ez  a  túl¬ 
ságos  bizalom  némikép  bántott  is. 


Az  ajtó,  mely  a  bűnös  szentélybe  vezetett,  egy  kibélelt  szőnyeggel 
volt  befedve  qs  amikor  megnyílt  előttem  az  éden,  ismét  a  szerecsen  asz- 
szony  szája  tátongott  előttem.  Már-már  kétségbeestem  volna,  ha  meg 
nem  vigasztal  az  efendi,  hogy  mindjárt  itt  lesz  a  háremje.  Addig  is  le¬ 
telepedtünk  a  hárembeli  lakás  egyik  ülőkéjére  és  ismét  végig  élveztünk 
egy  feketekávét  meg  egy  cigarettát.  A  hárem  helyiségeiből  hiányzott 
ugyan  a  meseszerü  pompa,  sőt  még  eunuchok  arcvigyorgása  se  tünede- 
zett  elő,  ideg-  meg  érzékzsibbasztó  zene  se  szólt,  szóval  semmi  túlvilági, 
semmi  ezeregyéjszakabeli.  Mindössze  csak  annyi  vallott  a  női  teremre, 
hogy  egy  jókora  nagy  tükör  lógott  az  egyik  falon.  De  hallga  csak,  hallga. 
Szív  ne  dobogj  oly  hevesen,  lélegzet  meg  ne  akadj,  lábak  ne  inogjatok, 
kezek  ne  remegjetek.  Édés,  leheletszerű  csoszogás  hangzik  a  szomszéd 

szobából,  selyem  függöny  félre  lebben  és  megjelenik  előttem  egy  vézna, 
tetőtől  talpig  lefátyolozott,  felkötött  állu,  bevattázott  fülü,  szárazakat 
köhécselő  kis  asszonyi  teremtés.  «lme  a  háremem))  —  súgja  a  fülembe  a 
férj  —  ((Vizsgáld  meg  egy  kissé.))  Nagyot  nézek  a  jámborra,  az  vissza¬ 
néz  rám  még  nagyobbat.  Nézek  a  feleségére,  aki  nemcsak  hogy  vissza¬ 
néz,  hanem  ehol  már  nyújtja  is  felém  a  karját.  ((Hekim  efendi)),  sze- 
pegi  a  félbemaradt  háremdarab,  ((beteg  vagyok,  gyógyíts  ki  a  bajomból.* 
Most  már  tudtam,  hányadán  vagyok.  A  doktor  titulus  ugyanis,  melyet 
törökül  orvosnak  értenek,  megtévesztette  az  efendit  és  engem  kuruzsló- 
nak  nézett.  E  hitét  én  sohasem  igyekeztem  lerontani,  mert  nem  egyszer 
vettem,  főleg  kisázsiai  utazásaimban  azoknak  a  piruláknak  és  egyéb 
többé-kevésbbé  ártatlan  szereknek  jó  hasznát,  melyeket  egy  orvos  bará¬ 
tom  tanácsára  mindig  magamnál  hordtam.  Ezúttal  is  orvost  fogtak  ben¬ 
nem.  Már  csak  megtapogattam  a  vézna  kis  menyecske  pulzusát  és  kér¬ 
dem  az  efenditől,  hogy  hát  a  többi  asszony  nem  beteg-e?  Éltem  a 
gyanúperrel,  hogy  az  egészségesebbjeit  rejtegeti  előlem.  ((No  még  csak 
az  kellene)),  szörnyüködött  a  barátom,  ((hogy  több  is  legyen.  Mikor  ezzel 
az  eggyel  is  annyi  a  bajom.))  Hogy  csalódásom  mennyire  elkeserített, 
arra  már  nem  igen  emlékszem  eléggé  vissza.  De  hogy  olyan  dózist  ad¬ 
tam  be  a  betegemnek  valamiféle  porból,  mely  szegény  fejének  sokat 
alkalmatlankodhatott,  azt  abból  is  következtethettem,  hogy  az  én 
Hüsszejn  barátom  a  legmélyebb  megvetéssel  beszélt  az  én  orvosi  be¬ 
avatkozásom  után  az  európai  orvosi  tudományról. 


így  ütött  ki  az  én  első  hárem-látogatásom.  Ily  keserveset  kellett 
előbb  csalódnom,  mig  rájutottam  a  tiszta  igazságra.  A  szép  álomképnek 
azonban  mindörökre  vége  és  összetépve-rontva  az  a  csillogó  varázslepel, 
mely  mögött  egy  földi  paradicsom  délibábja  ingerkedett  velem.  Mi  is 
voltaképen  a  hárem  fogalmának  az  eredete?  Mikor  az  igazhivők  prófé¬ 
tája  Muhammed  megalkotta  az  igazhivők  csábítóan  színes  vallását,  el 
akarta  a  férfiak  figyelmét  az  észbolondító  és  szivrabló  nőktől  téríteni. 
Kötelességgé  tette  a  házasodást,  de  egyúttal  azt  is  törvénybe  foglalta, 
hogy  mindenki  csak  olyan  nőt  vehet  el,  aki  férfiúi  arcokat  még  nem 
látott.  Azért  is  rendelkezik  az  iszlám  világ  szent  könyve,  a  korán,  hogy 
Kelet  leányai  lesütött  szemmel  járják  útjaikat,  hogy  őrizzék  meg  a 
szemérem  tisztaságát  és  hogy  testi  bájaikat  ne  vigyék  közszemlére.  Fá¬ 
tyol  takarja  be  arcuk  és  keblük  vonalait  és  csak  a  férjnek  meg  a  leg¬ 
közelebbi  vérrokonság  férfi  tagjainak  legyen  meg  az  a  joga,  hogy  szin- 
ről-szinre  láthassák  a  női  arc  és  a  testi  formák  harmóniáját.  És  amely 
nőnek  az  arcára  —  folytatja  a  könyv  —  idegen  férfiú  tekintete  esik, 
annak  a  megbecsülendők  között  nincs  többé  helye.  ((Tilos))  avagy  ((meg¬ 
tiltott))  ez  a  szószerinti  etimológiai  értéke  a  hárem  szónak  és  e  tilalmat 

oly  szigorúan  vették,  hogy  ritkaság  számba  ment  az  ellene  vétők  esete. 
Nem  több  asszony  fogalmát  jelenti  hát  a  hárem,  nem  is  oly  szines  gyűj¬ 
teményt,  melynek  tárában  szebbnél-szebb  női  példányok  vannak  össze¬ 
válogatva,  hanem  jelenti  egyesegyedül  a  nőt,  a  feleséget  és  jelenti  to¬ 
vábbá  ennek  a  feleségnek  a  lakosztályát.  Álljon  bár  e  lakás  egy  szerény 
szegényes  szobácskából  avagy  palotabeli  termek  megszámlálhatatlan 
tömkelegéből.  És  ép  oly  szentélye  a  törökök  családi  életének  a  hárem, 
mint  amilyen  szentséges  fogalma  a  mi  családi  életünknek  a  viruló  haja¬ 
don,  az  örök  időkre  hozzánk  kapcsolt  hitves,  még  az  emlékében  is  fe¬ 
lejthetetlen  anya,  szóval  mint  maga  a  női  becsület.  Hisz  mind  e  fogal¬ 
mak  ott  vannak  együtt  a  háremben.  Ott  születik  meg  a  kisded,  ott  nő 
viruló  rózsaszállá  a  hajadon,  ott  teljesíti  hitvesi  kötelességét  a  feleség 
és  ott  őrködik  szerető  gonddal  és  olyan  odaadással,  amilyen  csak  egy 
női  lélek  lehet,  az  anya.  És  ennek  a  női  ideálnak  a  tisztaságát  akarjuk 
mi  európaiak  a  mohamedán  népektől  megvonni.  Ennek  a  rovására 
járják  azok  a  képtelen  és  badarnál  badarabb  mesék  és  legendák.  Hogy 
a  keleti  embernek  csak  asszonyai  vannak,  nem  pedig  feleségei.  Hogy 
örökös  zár  alatt  tartják  őket.  Hogy  szegényeket  úgy  agyonfátyolozzák, 
hogy  a  fejük  búbja  is  alig  látszik  ki.  Szent  igaz,  hogy  a  profánok  lár¬ 
mája  nehezebben  hatolhat  be  a  háremélet  tisztaságos  csendjébe.  E  csen¬ 
det  legfeljebb  ha  a  gyermekek  lármája  veri  fel  és  a  különböző  termé¬ 
szetű  családtagok  derűs  kedélyessége.  Hisz  a  gyermekek  neveltetése  ki¬ 
zárólag  a  hárem  falai  közt  indul  meg  és  onnan  folytatódik  mindaddig 
a  korig,  amig  a  nembeli  öntudatuk  ébredezésének  némi  jelei  nem  mutat¬ 
koznak.  A  fiú  csak  13 — 14  éves  korában  válik  meg  anyjától  és  húgai¬ 
tól,  hogy  az  atyja  felügyelete  és  vezetése  alá  kerüljön.  A  leányzó  pedig, 
ha  tizenkettedik  életévét  betöltötte,  fátyolt  kap  az  arcára,  fiú  pajtásai¬ 
tól  félrevonul,  körmeit  rózsaszin  pirosra  festik  és  ha  lefátyolozottan 
megy  ki  az  utcára,  a  hölgy  érett  tudatosságával  szedegeti  lépteit.  Széles 
nagy  felöltője  nem  árulja  el  ugyan  darázsdereka  karcsúságát,  de  az 
áttetsző  fehér  fátyol  mögül  ki-kicsillan  a  villogó  szempár,  melyet  azon¬ 
nal  lesüt,  ha  férfiak  tolakodó  tekintetébe  talál  beleütközni.  Nem  mintha 
gyűlölnék  a  férfinemet,  de  már  beléjök  van  oltva  az  a  hiedelem,  hogy 
a  férfiakat,  azt  az  egyet  kivéve,  aki  őket  majdan  elveszi,  kerülni  kell. 
És  irtózattal  gondolnak  arra,  hogy  férfiak  társaságába  kerülhetnének  és 
a  legmélyebb  megvetéssel/ Ítélik  el  Európa  összes  asszonyainak  azt  a 
szokását,  mely  nem  átalja  a  férfi  népet  maguk  mellett  eltűrni.  Az  ő 
fogalmuk  szerint  férfi  csak  férfi  társaságokba  való,  nő  meg  csakis  nők 
társaságában  érezheti  jól  magát.  De  azért  Kelet  kis  lányainál  is  elérke¬ 
zik  az  a  kor,  amidőn  a  rostéllyal  fedett  ablakból  ki-kipillantgat  és  legott 
észreveszi  a  turbános  legényt,  akinek  láttára  hevesebbet  dobban  kis 
szive  és  szemérmetes  arcába  odaszökik  a  vére.  Noha  legnagyobb  részt 

nem  a  szerelem  révéfí  erednek  a  házasságok.  Hisz  legtöbbnyire  csak 
akkor  látják  egymást  legelőször,  ha  Isten  és  emberek  előtt  férj  és  fele¬ 
séggé  lettek.  A  házasság  lefolyása  egyébként  a  következő.  Ahol  eladó 
lány  vagy  házasulandó  ifjú  van  a  háznál,  megindulnak  a  diplomatikus 
Ügyességű  tudakozódások  és  kölcsönösen  agyba-főbe  dicsérik  őket  a 
szülök  előtt.  Idősebb  asszonyok  foglalkoznak  rendszerint  e  finnyás 
mesterséggel  és  addig  járják  a  lányos  házakat,  addig  beszélik  tele  a  le¬ 
gények  fejét,  hogy  elvégre  is  rászánják  magukat.  Különben  is  az  asszo¬ 
nyok  a  legilletékesebbek  arra,  hogy  egymáshoz  valók-e  a  kiszemeltek. 
Rendszerint  a  fiatalembernek  az  anyja  az,  aki  a  fiának  a  megfelelő 
lányt  kiválasztja  vagy  megfordítva.  És  a  legkönnyebben  ő  találja  meg 
az  egymáshoz  illő  párt,  aki  ismeri  a  fiát  és  igyekszik  kiismerni  a  leányt 
úgy  belső  mint  külső  mivoltában.  Ceremóniás  formák  közt  jelennek 
meg  a  kérők  képviselői  a  lányos  háznál,  e  kérők  is  csak  idősebb  asszo¬ 
nyok  lehetnek  és  ha  elhárítják  a  kölcsönösen  felmerülő  akadályokat, 
megkötik  a  szerződést,  még  pedig  polgári  fórum  előtt  és  kölcsönös 
megajándékozásokkal  eljegyzik  egymást.  Az  ajándék  tárgya  a  szív 
szimbóluma  és  azok  a  himes  virágokkal  teleszőtt  selyemkendők,  melyek 
a  török  női  kezek  virtuózus  ügyességét  hirdetik.  Az  álhatatosságnak 
virágokban  megnyilatkozó  jelképe  egyesül  a  hűség  szegfűvirágos  rajzá¬ 
val  és  a  ciprusok  magasba  törő  sudara  hirdeti  az  örök  szerelem  mara- 
dandóságát. 

A  mohamedánok  házaséletében  mintha  a  férfiaknak  többet  juttat¬ 
tak  volna  a  jóból.  Egy  iszlámita  ifjú  például,  ha  épen  kedve  telik  benne, 
elvehet  mohamedán  nőt,  elvehet  keresztényt,  el  zsidót,  pogányt,  sőt  el¬ 
veheti  valamennyit  is  egyszerre.  Tekintet  nélkül  arra,  hogy  fehér  vagy 
fekete  bőrü-e  az  illető  fehérszemély.  De  már  az  iszlámita  nő  csakis 
mohamedán  ifjú  karjaiban  keresheti  innenső  és  túlvilági  üdvösségét. 
És  ez  a  frigykötés  korántsem  oly  bonyolult,  oly  kalandos,  mint  amilyen¬ 
nek  mi  szoktuk  elgondolni.  Mindenekelőtt  oly  házassági  szerződés  kö¬ 
tésére  kényszeríti  a  törvény  a  férfit,  melyben  mindenekelőtt  az  a  summa 
van  kifejezetten  megszabva,  melyet  leendő  neje  részére  biztosítania  kell. 
Hozomány  ugyanis  ott  nem  a  férfiaknak,  hanem  a  nőknek  jár  ki.  Igaz, 
hogy  ezt  a  pénzt  csak  válás  esetén  kapja  a  nő  kézhez.  Válhatik  a  férfi, 
amikor  épen  kedve  kerekedik  rá,  de  pénzbe  kerül  és  még  a  szivnek  is 
van  valamelyes  köze  hozzá.  Itt  azonban  a  korán,  a  szent  könyv  is,  mely 
bölcs  óvatosan  elrendeli,  hogy  négy  hónapon  át  gondolkozzék  azon  a 
férfi,  hogy  van-e  elég  ok  az  elválásra  és  hogy  a  megtörténendő  elbocsá¬ 
tás  esetén  tudja-e  eléggé  biztosítani  az  elvált  asszony  jövőjét.  x\bból  az 
alapigazságból  indulván  ki,  hogy  rossz  asszony  csak  rossz  férjnek  jut¬ 
hat  osztályrészül  és  hogy  egy  jó  férj  az  asszonyt  is  jóságossá  tudja  vál¬ 
toztatni.  A  többnejüség  luxusát  különben  is  csak  a  nag>'on  jó  módban 

élő  ember  engedheti  meg  magának.  Ha  telik  a  vagyonából  és  ha  külön¬ 
ben  is  embere  a  többnejüségnek,  ám  szaporíthatja  a  feleségei  számát 
egészen  négyig.  Többet  ennél  nem  enged  a  törvény.  Sőt  a  leghatározot¬ 
tabban  inti  rá  a  szent  könyv  az  igaz  vallás  hivőit,  hogy  aki  attól  fél, 
hogy  igazságtalanság  bűnébe  talál  esni,  az  csakis  egy  asszonyt  vegyen 
feleségül.  Nyilván  azt  tartván  szem  előtt,  hogy  ahol  egynél  több  az  asz- 
szony,  ott  könnyebben  véthet  a  férj  az  igazság  és  részrehajlatlanság 
törvényei  ellen.  Aminthogy  nem  is  a  ritka  esetek  közé  tartozik,  hogy  a 
több  növel  megáldott  férjet  hol  az  egyik  asszony  hozza  ki  a  sodrából, 
hol  a  másik  és  igy  nem  csoda,  hogy  szegény  feje  nem  mindig  oda- 
legyint,  ahova  néz  és  nem  mindig  odanéz,  ahova  legyinteni  kellene.  Ez 
a  meglegyintés  egyébként,  burkolt  kifejezése  óhajtván  lenni  a  testi  fe¬ 
nyítéknek,  csak  a  magáról  erkölcsileg  megfeledkezett  nőre  vonatkoz- 
hatik.  És  itt  is  többnyire  a  pénzen  vásárolt  vagyis  a  rabszolganőre.  A 
szegény  ember,  annak  más  a  helyzete.  És  szintén  megköveteli  a  korán, 
hogy  akinek  nem  telik  a  vagyonából,  az  elégedjék  meg  egy  megvásárolt 
rabszolganővel.  A  házaséletnek  ez  a  módja  olcsóbb  is  és  mindkét  félre 
nézve  kényelmesebb.  Mert  hiába.  Kelet  asszonyai  is  féltékenykednek, 
ők  is  tudnak  szeszélyeskedni,  sőt  az  elevenebbjeinek  aziránt  is  van,  sőt 
meglehetősen  kifejlett  érzékök,  hogy  papucs  hatalma  alá  kerítsék  az 
urokat.  Hisz  ha  valahol,  úgy  Keleten  van  a  papucsnak  a  legnagyobb 
keletje.  És  jaj  a  férj  szegény  fejének,  ha  nem  teljesíti  több  rendbeli  kö¬ 
telezettségét,  ha  ki  nem  jár  rendesen  a  sétapénz,  toaletpénz,  bajram- 
pénz,  fürdőpénz  és  legalább  is  két-három  rabszolga.  Hisz  a  házassági 
szerződés  megkötésénél  jogában  áll  a  leendő  asszonynak  azt  is  kikötni, 
hogy  több  feleséget  nem  tarthat  mellette  az  ura.  De  ezt  a  passzust  nem 
igen  bolygatják,  mert  attól  tartanak,  hogy  ha  ráun  az  asszonyra  az  ura, 
egyszerűen  útnak  indítja  és  igy  ha  nem  is  második  feleséget,  de  másod¬ 
szorra  vesz  elsőt.  Inkább  egy  vetélytársat  is  megtűr  maga  mellett.  De 
meg  ha  egy  törvényes  féleséggel  be  is  éri  a  férj,  rabszolganőtől,  vagyis 
pénzen  vásárolt  leánytól  nem  tilthatja  el  se  a  törvény,  se  a  feleség.  Hisz 
e  rableányok  az  asszonyt  is  szolgálják  és  ha  sétára  vonul  ki  az  úrnő, 
annál  rangosabbnak,  annál  előkelőbbnek  tartják,  minél  több  szolga 
van  a  kíséretében.  Mindenekelőtt  tudnunk  kell,  hogy  török  nők  és  sza¬ 
bad  állam  leányai  sohse  juthatnak  ma  már  nővásárra.  Hanem  igenis 
azok  az  afrikai  benszülöttek,  Nubia  és  Abesszínia  feketéi,  Perzsia  fél¬ 
nomádjai,  a  büszke  Kaukázus  rabló  életet  élő  cserkeszei,  akik  rá  van¬ 
nak  utalva,  hogy  nyomorúságban  tengődő  életükön,  ha  csak  módjuk¬ 
ban  van,  lendítsenek  egyet.  Ezek  az  emberek,  de  csakis  ezek,  igenis  el¬ 
adják  a  gyermekeiket,  fiaikat  és  leányaikat  egyaránt. 

Leányaikat  úgyszólván  ránevelik  erre.  És  nem  emberbaráti  tettet 
követ-e  el  az  a  jómódú,  dúsgazdag  előkelő,  aki  e  szegény  teremtéseket 

nyomorúságos  környezetéből  úgyszólván  kiszabadítja  és  a  nélkülözés 
helyett  jólétet,  embertelen  bánásmód  helyett  úri  kényelmet  juttat  osz- 
tályrészökül.  Egyrészt  a  szegény  szülőket  boldogítja,  akik  nagy  pénze¬ 
ket  kapnak  gyermekeikért,  másrészt  meg  a  bizonytalan  jövőjű  leányok¬ 
nak  teremt  oly  fényes  jövőt,  amilyent  még  álmukban  sem  merhettek 
elgondolni. 

Hisz  mi  történik  a  mi  eladó  leányainkkal?  Azokra  még  rá  is  fizet¬ 
nek,  csak  vigyék  el  őket  a  szülői  háztól.  Pedig,  nem  akarom  a  mi  fér¬ 
jeinket  sérteni,’ de  igen  sok  esetben  nem  tudom  hogy  hol  az  igazi  rab¬ 
szolgaság.  Azoknál  a  nőknél-e,  akikre  még  rá  is  fizetnek,  vagy  pedig 
azoknál,  akiket  pénzen,  sőt  a  legtöbbször  nagyon  is  drága  pénzen  vásá¬ 
rolnak.  Hiszen  e  rabszolgáknak  megvan  az  a  joguk,  hogy  ha  vala¬ 
melyik  európai  követségnél  jelentkeznek  és  szabadokká  akarnak  lenni, 
legott  megszűnik  a  rabszolgaságuk.  És  ime  hosszú,  hosszú  évek  óta, 
mióta  ez  az  európaiak  diktálta  rendelet  csak  fennáll,  alig  történt  rá 
példa,  hogy  e  kétes  értékű  szabadságért  csak  egy  is  jelentkezett  volna. 
De  annál  gyakoribb  az  az  eset,  hogy  a  család  valamelyik  ifjú  tagja 
megszeret  egy  ilyen  rabnöt,  az  előkelőbbjének  odaliszk  a  neve  és  fele¬ 
ségül  veszi.  De  mondjuk,  hogy  olyan  házba  kerül  egy  rablány,  ahol  nem 
akar  túladni  rajta  a  gazdája.  Maga  számára  vette,  a  felesége  mellé  és 
a  saját  gyönyörűségére.  Ilyenkor  meg  csak  addig  marad  szolgának,  mig 
gyermeke  nem  születik.  Az  anya  szónak  ama  varázsa,  mely  oly  nagy 
tiszteletben  áll  a  keleti  ember  előtt,  legott  a  törvényes  feleség  rangjára 
emeli  a  hazátlan  rabszolgát  és  biztosítja  neki  mindazokat  a  jogokat  és 
egyúttal  kötelességeket  is,  melyek  a  törvényes  hitvest  megilletik. 


A  padisah  udvarának  és  udvartartásának  külön  tradíciói  vannak. 
A  ((boldogság  kapujának))  nevezik  ama  mesebeli  világra  emlékeztető 
szerájok  és  kioszkok  tündérnegyedét,  melynek  örökké  zöldelő  ciprus 
ligetei  közt  találnak  a  szultán  háztartásának  hölgyei  fejedelminél  is 
fejedelmibb  otthont.  És  noha  a  Grand  Tűre  legendás  feleségei  csakis 
pénzen  vásárolt  avagy  ajándékképen  felajánlott  rabnők  lehetnek,  nincs 
az, a  testi  ügyességhez  kötött  és  érzékekre  ható  művészet,  mely  a  rab¬ 
világ  eme  szülötteiben  a  virtuózitás  fokát  el  nem  érte  volna.  Az  érzék- 
bódítóan  keleti  táncnak,  a  melankólikusan  panaszkodó  éneknek  és  az 
epedően  sóhajos  zenének  összes  harmóniája  mintha  a  testi  tökéletes¬ 
ség  asszonanciájába  olvadna  és  hódolatos  megalázkodással  odaborulna 
a  félhold  birodalmának  nagy  hatalmasságu  kagánja  elé.  De  azért  ott, 
a  boldogság  kapuján  belül,  nem  a  szenvedélyek  féktelen  tobzódása  or- 
giázik,  nem  is  a  féltékenykedések  versengése.  Aminthogy  nem  ingadozó 
szeszély  avagy  pillanatnyi  szenvedély  emel  egyes  kiválasztottakat  a 
kegyenci  trónra,  hanem  egyesegyedül  a  házastársi  szeretetnek  és  meg¬ 
becsülésnek  a  morálja.  És  van  annyi  igazság,  ha  nem  több.  a  moha- 

medán  világ  családi  életében,  mint  uj  századunk  romlott  társadalmá¬ 
ban  és  nagyobb  az  erkölcsössége  a  törvényes  többnejüségnek,  mint 
annak  a  hazug  monogámiának,  mely  az  európaiak  családi  tűzhelyét  oly 
sokszor  bemocskolja. 

A  házassági  intézmény  különben  is  egyik  legféltettebb  klenodiuma 
a  keleti  világ  társadalmi  rendjének;  nem  is  viszik  ki  az  utcára,  vagy 
egyéb  közhelyekre,  hanem  ott  virágoztatja  összes  ékességeit  a  családi 
élet  tisztaságos  falain  belül.  Három  napig  tartó  ünnepség  előzi  meg  az 
egybekelést,  külön  helyet  jelölvén  meg  a  férfiaknak  és  külön  helyet  a 
nőknek.  Vidámkodnak,  ünnepeskednek,  nem  oly  zajosan  ugyan  mint 
minálunk,  de  szeretetteljes  bensőséggel  és  kedélyes  kegyelettel.  Közben 
pedig,  főleg  a  házassági  ünnepségek  előestéjén,  bájos  szerelmi  jelene¬ 
tek  játszódnak  le,  a  költészet  ártatlan  mezében.  Virágos  udvarban  vagy 
kert  kellős  közepében  gyülekezik  a  fiatalság,  egy  himes  virágokkal 
díszített  edényt  vesznek  elő  és  szerelmi  zálogot  dob  bele  a  menyasz- 
szony  és  a  vőlegény  is.  Az  edény  száját  hímzett  kendővel,  az  úgyneve¬ 
zett  csevrével  fedik  be  és  rózsák  árnyékában,  vagy  virágot  hajtó  bok¬ 
rok  tövében  helyezik  el.  Egy  gyermek  lánykát  állítanak  az  edény  mellé, 
akinek  a  feladata,  hogy  leszedje  róla  a  kendőt  és  hogy  bekötött  szem¬ 
mel  egyenként  kiszedegesse  a  benne  levő  zálogtárgyakat.  Ha  a  vő¬ 
legény  zálogja  kerül  elő  elsőnek,  megszólal  a  zene  és  utána  rázendül  a 
nóta,  hogy: 

Dalok  dallója  vagy-e. 

Fénylő  drágakő  vagy-e, 

Szólnék  egy-két  szerelmes  szót, 

A  szivedbe  zárod-e? 

Szemérmesen  dupláz  rá  a  fátyol  alatt  rejtőzködő  leányzó: 

Tenger  mellett  rózsatő  van, 

Rózsa  nyilik  nyár  idő  van' 

Lánykád  ne  hivd  kis  rózsádnak, 

Gyorsan  indul  hervadásnak. 

V 

Ha  pedig  a  leány  zálogja  kerül  elő  elsőnek,  emigy  incselkedik  a 
verse  szivének  ő  választottjával: 

Alma  vagyok,  ne  végy  engem, 

Szerelembe  ne  ejts  engem, 

Tőzsérednek  mutatnál  meg. 

Rossz  pénz  vagyok,  ne  végy  engem. 

A  vőlegény  se  marad  adós  a  felelettel  és  emigy  édeskedik  a  höl¬ 
gyével: 

Rózsaszál  vagy,  szegfű  vagy, 

Virágszálam  álmom  vagy, 

Se  nem  kicsiny,  se  nem  nagy. 

Épen  hozzám  való  vagy. 

És  amikor  az  utolsó  zálogtárgy  kerül  elő  a  jövő  boldogságát  hir¬ 
dető  edényből,  egyszerre  zendítik  rá  valamennyien: 

Piros  arca  mint  az  alma, 

Cseresznyeszin  rózsa  ajka. 

Szeme  kékje  mint  a  szilva. 

Bűvös  barack  az  ő  csókja. 

És  párosával  indul  el  a  menet,  az  ifjak  a  vőlegényt  veszik  körül, 
a  leányok  a  menyasszonyt  és  kisérik  a  szobájába,  leányálma  édes  ott¬ 
honába.  Rózsával  hintik  tele  útjában,  hogy  az  első  sétája,  mely  leány- 
ságából  kivezet,  virágok  tündérutján  vezessen  keresztül.  És  mielőtt 
visszatér  a  szobájába,  még  egyszer  megcsendül  a  nóta: 

Almát  adtam,  el  nem  vetted,  ^ 

Gyémántot  ér  a  nevelted. 

Tündérkertnek  vagy  rózsája. 

Ne  hervasszon  tél  fagyása. 

Káprázatós  az  a  fény  és  csillogás,  mely  a  menyasszonyi  szobát 
egy  ezeregyéjbeli  látványossággá  varázsolja.  Trónust  emelnek  az  el- 
jegyzettnek,  mely  arannyal  és  szines  selyemmel  kivarrott  kézimunkák 
oly  szinvakító  sokaságából  áll,  hogy  szinte  elhomályosul  a  vőlegény 
szeme,  amikor  a  menyasszonya  szine  elé  vezetik.  Előbb  azonban  meg¬ 
várakoztatják.  Ez  idő  alatt  leánytársait  fogadja,  akik  ajándékokkal 
halmozzák  el  és  akiknek  mindegyike  hozzájárul  a  menyasszonyi  szo¬ 
bának  mentül  csillogóbb  feldíszítéséhez.  Kelengyéje  mind  ki  van  állítva 
és  mialatt  a  szem  a  szép  látnivalóban  gyönyörködik,  a  szomszéd  helyi¬ 
ségből  behangzik  a  féldob  vidámító  pergése  és  az  ujjcsengők  üveg- 
hangú  csengése.  Előlibbennek  a  táncosok  és  ami  egy  női  hajlékony  test 
ritmakus  mozdulataiban  elandalító  csak  van,  azt  e  karcsú  derekú  höl¬ 
gyek  a  legkecsesebb  bravúrral  tudják  megérzékíteni.  Ugyanígy  folyik  a 
mulatság  a  férfiak ,  körében.  Hasonló  kedveskedéssel  veszik  körül  a 
vőlegényt  is,  aki  a  legnagyobb  komolysággal  gubbaszt  a  helyén.  Csak  a 
harmadik  nap  előestéjén  vezetik  a  vőlegényt  a  menyasszony  szine  elé. 
A  leányzó  arca  sürü  fátyollal  van  befedve  és  látható  kedvetlenséggel 

fogadja  leendő  férjét,  aki  eddigi  női  társaságától  őt  megrabolja.  Szó 
nélkül  lép  be  az  ifjú  és  Alláhé  lévén  az  első  dicsőség,  rátérdel  egy  ki¬ 
terített  szőnyegre,  hogy  esteli  imáját  elvégezze.  A  legelső  szó,  melyet 
életében  először  intéz  a  leányhoz,  immár  törvényes  hitveséhez,  csupa 
kedvesség,  csupa  gyöngédség  és  hizelgő  hangon  tudakolja  felesége  ne¬ 
vét.  Hisz  azt  se  tudja  még,  kinek  hivják. 

A  durcáskodó  lány  rá  se  hallgat  a  szóra,  még  csak  feleletre  sem 
érdemesíti  és  csak  akkor  suttogja  el  nagynehezen  a  nevét,  ha  ajándék¬ 
kal  lepi  meg  érte  a  fiatal  férj.  Ezután  már  nevén  szólítja  a  hölgyét  és 
második  szerény  kérésa  az,  hogy  ha  már  az  arca  el  is  van  fátyolozva  és 
ha  két  szeme  ragyogását  nem  is  láthatja,  mutassa  meg  legalább  körmei 
rózsáját.  A  töviséhez  úgy  is  lesz  később  szerencséje.  Ismét  csak  aján¬ 
dék  segít  a  dolgon,  mely  iránt  sajátságos  módon  ép  oly  érzékök  van, 
mint  nyugoti  testvéreiknek.  A  rózsás  ujjak  már  az  ifjú  kezében  pihen¬ 
nek,  aki  nem  is  engedi  el  addig,  mig  az  alkalmatlan  fátyol  le  nem  lib¬ 
ben  az  arcáról.  De  ezen  már  csak  a  legértékesebb  ajándék  segíthet.  És 
abban  a  pillanatban,  mikor  az  iruló-piruló  orca  a  maga  teljességében 
tündököl  elő,  amikor  a  hosszú  pillák  árnyékolta  szempár  szemérmete- 
sen  tekint  immár  elő,  vége  a  fátyol  varázsának  és  vége  annak  az  ide¬ 
genkedő  gyűlöletnek  is,  melyet  Kelet  leánya  az  idegen  férfiúval  szem¬ 
ben  érzett.  V 


Alig  képzelhetni  el  jobb  férjet  a  töröknél.  A  család  az  ő  legfőbb 
gondja  és  felesége  kényelmét  mindig  előbbre  helyezi  a  magáénak.  Is¬ 
tene  nemes  és  érző  szívvel  áldotta  meg,  feleségével  szemben  gyöngéd 
és  kíméletes  és  rendszerint  úgy  bánik  vele,  mint  legkedvesebb  csecse¬ 
becséjével.  Hogy  ritkábban  érintkezik  vele  és  hogy  aránylag  kevesebb 
időt  tölt  el  a  társaságában,  azon  a  török  nőnek  az  a  műveltségi  foka, 
mely  a  férjénél  mindig  alantabb  áll,  sohse  ütközik  meg.  A  férjét  mint¬ 
egy  magasabb,  tehát  tiszteletreméltóbb  lénynek  tartja,  elannyira,  hogy 
feláll  a  férje  előtt,  ha  megjelenik  nála  és  tisztességtudóan  kezet  is  csó¬ 
kol  neki. 


E  viszony  akkor  sem  változik,  ha  a  feleség  tiszten  többen  talál¬ 
nak  megosztozkodni.  Ahol  több  feleség  van,  ott  úgy  rendezkedik  be  a 
férj,  hogy  egyforma  időt  tölt  el  mindegyiknél  és  az  ajándéktárgyakat 
azonos  mértékkel  méri.  És  csak  ott  üt  tanyát  a  boldogtalanság,  ahol 
anyagi  viszonyai  arra  kényszerítik  a  férjet,,  hogy  közös  fedél  alá  hozza 
az  asszonyokat.  A  nő  csak  nagy  ritkán  válhatik  el  a  férjétől.  Ha  csak 
túlságosan  el  nem  hanyagolja  a  férje,  vagy  pedig  ha  a  fürdőpénzt  vonná 
meg  tőle.  Nem  is  képzelhetjük  el  azt  mi  európaiak,  hogy  mily  nagy 
szerepe  van  a  török  családi  életben  a  fürdőnek.  Ami  az  európai  nők¬ 
nél  a  társas  uzsonna,  jótékonysági  ülésezés,  zsurozás,  felolvasás  és 
több  efféle,  az  a  török  nőnél  a  fürdőzés.  El  is  tart  náluk  ez  a  heten- 

kint  ismétlődő  mulatság  jócska  ideig  és  a  legnagyobb  kényelemmel  csak 
itt  láthatnak  hozzá,  hogy  csinosítsák,  kendőzzék  magokat.  Mert  ha 
egyebekben  nem  is,  az  önszépítésben,  főleg  pedig  a  kendőzés  művészeté¬ 
ben  sokat  tanulhatnánk  még  Kelet  asszonyaitól.  Noha  távol  áll  tőlem 
a  gondolat,  mintha  tanácsokkal  merészkednék  előállani.  Legnagyobb 
gondoskodás  tárgya  természetesen  az  arc.  Hogy  tökéletesebbé  tegyék  a 
már  úgyis  tökéletest,  hatféle  festéket  vesznek  a  festékszekrénykékből 
elő.  Ajkukat,  melyet  költőik  pirosló  cseresznyével  hasonlítanak  össze, 
biborszinre  festik.  Szemük  alját,  hogy  pillantásuknak  epedősebb  ki¬ 
fejezést  adjanak  és  élénkítsék  vele  a  szempár  tüzét,  kékes  festékkel 
vonják  be.  A  szemöldököt  pedig,  mely  annál  csábítóbb,  minél  ivszerübb 
az  alakja,  oly  ragyogóan  feketére  színezik  ki,  hogy  a  költők  dalai  a 
kelő  hold  szépségét  magasztalják  benne.  Az  arc  alapszínén,  a  bőr  hó¬ 
fehérségén  ritkán  kell  valamit  változtatniok.  Olyan  az,  hogy  a  lantos 
még  a  hulló  havat  se  találja  reá  méltónak,  hogy  összehasonlítsa  vele. 
A  hó  mihamar  elolvad  és  nem  marad  belőle  semmi.  De  annál  ragyo¬ 
góbb  az  arc,  ha  rózsa  nyílik  rajta  és  mindkét  arcán  oly  bűvös  formát 
kap  a  piros  szin,  mintha  biborhajnal  pirkadna  vagy  bimbó  fakadna 
rajta.  Hatodik  színnek  két  kis  kékbe  játszó  lencse  tűnik  fel  az  arc 
alján,  közel  a  nyak  hajlásához,  mely  a  török  nőknél  a  szépség  legpom- 
pázóbb  jelképe.  Elmaradhatatlan  és  már  kis  lány  korukban  kezdik  a 
körmöknek  világos  rózsaszínnel,  az  úgynevezett  hennával  való  befesté- 
sét.  Rózsásak  a  körmeik  és  ha  felilleszti  velők  a  patyolat  fehér  fátyolt, 
előttünk  titokzatos  arcára  és  sejtelmes  szépségére,  melyből  csak  a  nagy 
szempillák  arnyalta  villogó  szemek  maradnak  szabadon;  ha  magára 
ölti  kissé  bő  és  a  formákat  nagyon  is '  eltakaró  köpenyét,  az  entárit, 
előttünk  áll  a  bájosságában  oly  negédes  és  tapasztalatlanságában  oly 
gyermekdednek  maradt  török  nő.  Ne  kívánjunk  mi  tőle  több  tudást  és 
főleg  ne  sajnálkozzunk  az  ő  sorsán,  mely  oly  annyira  hasonlít  a  dél¬ 
szaki  és  széltől,  esőtől  óvott  és  pompázatosán  nyiló  lótusz  virághoz. 
Hivatását  teljesíti  ő  is,  mint  más  világrészek  és  más  éghajlatok  asszo¬ 
nyai.  Ép  oly  hűséggel  és  odaadó  melegséggel  tud  szeretni  és  mártír 
szívvel  szenvedni,  mint  a  más  vallások  asszonya,  ép  oly  testvér  és  anya 
tud  ő  lenni,  mint  amilyet  a  szeretet  vallása  követel  és  ép  úgy  van  ő  is 
nő-emberi  hivatásának  és  kötelességének  tudatában,  mint  Európának 
bármely  kimüvelődött  asszonya.  Mert  szent  előttük  a  korán  33-ik  szu- 
rájának  az  a  pontja,  mely  meghagyja  nekik,  hogy  «üljetek  házaitok¬ 
ban  békességgel  és  ne  cicomázzátok  magatokat  a  tudatlanság  korában 
élők  módjára,  hanem  végezzétek  mindennapi  ájtatosságtokat,  adakoz¬ 
zatok  a  szegényeknek  és  engedelmeskedjetek  Allah  és  követői  paran¬ 
csának)).  És  talán  épen  a  koránnak  ez  az  egy  pontja  az,  mely  a  moha¬ 
medán  nők  európai  értelemben  vett  haladásának  némi  gátat  vet.  «Bé- 

kességgel  üljetek  házaitokban))  inti  őket  a  korán,  azaz  «ne  társuljatok 
külön  gyülekezetekké  és  ne  avatkozzatok  olyas  dolgokba,  melyeket 
rendszerint  férfiak  végeznek  eb),  fejtegetik  a  szent  könyvet  magyarázó 
ulemák.  Nyilván  a  huszadik  század  feminizmusát  sejdítették  meg  bölcs 
előrelátással  a  törvényismerö  hodsák  és  azoktól  a  félregabalyodásoktól 
akarták  a  férfinemet  megóvni,  melyekkel  főleg  Anglia  bátor  amazon¬ 
jai  veszélyeztetik  Albion  himnemü  felének  személybiztonságát.  Noha 
európai  közelsége  még  e  téren  is,  mintha  rést  ütött  volna  az  iszlám 
tanok  konzervativizmusán.  Nem  olyan  értelemben  ugyan,  mintha  sokal- 
lanák  az  arcot  beborító  fátyolt,  vagy  mintha  libbenteni  akarnának 
egyet  a  testet  redőzetek  nélkül  betakaró  feredsén. 

Hisz  a  lenge  fátyol  egyre  áttetszőbbé  lesz,  a  feredsének  nevezett 
felöltőt  pedig  ott  is  alakítgatja  és  egyre  tetszetősebb  formájúvá  ido¬ 
mítja  az  időnként  változó  divat,  a  moda.  Hanem  tért  hódít  ott  is  a  mű¬ 
velődés  után  való  vágyakozás  és  az  a  finoman  energikus  női  ösztön, 
mely  a  kultúrából  és  a  kultúrában  is  részt  követel  magának.  De  csakis 
abban  a  kultúrában,  mely  belőlük  és  a  históriai  múltjukból  sarjadzott 
ki  és  amelynek  tradícióiból  ők  sarjadzottak  elő.  És  jaj  Muhammed 
asszonyainak  és  jaj  a  mohamedánságnak  egyáltalában,  ha  Kelet  színes 
és  éghajlathoz  kötött  kultúrájának  hátat  fordítva.  Nyugat  mindent 
azonosító  kultúrájában  keresnék  emberi  és  egyéni  boldogulásuk  forrá¬ 
sát.  Mert  aminthogy  a  délszak  pompázó  virágját  is  könyörtelenül  fa¬ 
gyasztja  agyon  a  zordon  észak  halálthozó  szele,  azonképen  semmisülne 
meg  a  Keletnek  színekben  és  formákban  bujálkodó  és  tobzódó  kultú¬ 
rája,  ha  a  Nyugat-ridegebb  környezetébe  akarnók  átplántálni.  Kelet 
maradjon  meg  Keletnek,  Nyugat  pedig  Nyugatnak.  Nemcsak  államfor¬ 
mákban,  nemcsak  az  ő  sajátos  és  eddig  utólérhetetlen  művészetében  és 
iparában,  hanem  az  irodalomban  is.  Hiszen  a  török  költészet  eszmék¬ 
ben  és  gondolatokban  gazdag  történetének  hány  fényes  lapja  tesz  bi¬ 
zonyságot  arról,  —  a  múltban  és  jelenben  egyaránt  —  hogy  a  török 
költészet  géniusza  nem  egy  ragyogó  női  tehetséget  ihletett  meg  és  hogy 
a  keleti  kultúrának  fénylő  csillagokkal  telehintett  égboltozatán  a  leg¬ 
szebb  sugárkévéket  Kelet  poéta-asszonyai  ragyogtatják.  Főleg  a  versírás 
és  a  széppróza  színes  birodalmában.  A  16.  század  Lejlája  a  legfényesebb 
költészet  gyöngyeit  peregtette  ékesen  szóló  lantján  és  a  magyar  szár¬ 
mazású  Nigjár  asszony  a  napjainkbeli  irodalomnak  egyik  elismert  büsz¬ 
kesége. 

A  félholdak  diadalmas  felragyogásának  jött  meg  az  ö  dicsőséges 
korszaka.  Megujhodó  életerőben  virágzik  elő  az  iszlám  és  varázslatos 
rügyeket  fakaszt  a  szent  lelkesedés  áhitatos  melege.  A  mekkai  szent¬ 
ség  szimbóluma  a  bizánci  kalifátus  trónusa  elé  borul  és  a  világszép 
Sztambul  lelt  a  középpontja  a  milliókat  átölelő  iszlámság  politikai  és 

műveltségi  vágyódásainak.  Szolgaságok  nyűgös  bilincsei  vannak  szerte* 
töredezöben  és  évszázadok  szégyenítő  megkötöttségei  szabadulófélben. 
Messze  világrészek  százajku  törzseit  egy  közös  gondolat  megérzése  fog¬ 
lalkoztatja:  a  népek  és  hitek  szabadságának  többféle  kultúrán  át  meg¬ 
tisztult  eszméje.  És  ez  eszmének  egyébként  is  a  titokzatos  Kelet  volt  a 
legősibb  forrása.  Fényességekben  megmagasztosult  szülöanyja  az  ösz- 
szes  későbbi  világok  emberi  tudásának,  többféle  változatokban  kiala¬ 
kult  kultúrájának  és  az  egyistenség  világuralmi  eszméjének.  És  az  új¬ 
kori  reneszánszára  ébredező  Kelet  a  mi  Nyugatunkon  is  megtalálja 
együttérző  testvéreit.  Az  emberiség  nagy  közös  gondolatai  egyesítik  a 
szabadságkereső  Keletet  a  szabadságában  megtámadott  Nyugattal  és 
ősrégi  hagyományok  letéteményesei  modern  eszmék  és  igazságok  vé¬ 
delmezőiben  keresnek  és  találnak  fegyverbaráti  és  faj  rokonsági  testvé¬ 
reket.  E  kettős  barátság  és  érzelem  jegyében  indult  meg  a  török  nem¬ 
zet  Vörös  Félholdjának  irgalmasságos  mozgalma.  Eg>-ben  szent  szim- 
bólumakép  amaz  emberbaráti  és  fegyvertársi  közösségeknek,  melyek 
a  török-magyar  testvériség  évszázados  hagyományából,  szinte  varázs¬ 
latos  erővel  és  szeretettel  sarjadzottak  elő.  Valóban,  mintha  a  lángoló 
félhold  keleti  fényességei  az  égő  kereszt  nyugati  malasztosságával, 
nemzeti  hivatások  és  kötelességek  tisztító  füzében  akarnának  egye¬ 
sülni.  És  a  földi  jótékonyságok  égi  dsinnjei  hadd  járják  az  emberi  kö- 
nyörületnek  szivárvány  szinekben  tündöklő  hídjait,  hadd  törüljék  a 
megdicsöült  fájdalom  vérbe  vegyült  köny csepp jeit,  hadd  hegesszék  az 
emberi  gonoszságok  sajogva  nyilaló  sebeit  és  hadd  leheljék  enyhítő 
balzsamaikat  a  megtört  szivek  megszentelt  fájdalmaira.  Vértanúi  je¬ 
gyében  a  szent  keresztnek  és  a  csillagos  félholdnak.  És  a  megfenyege¬ 
tett  minárék  lángoszlopos  erkélyeiről  bizakodóan  csendül  meg  a  müez- 
zin  remélkedő  imája  és  meg-megcsukló  hangon  hirdeti  az  örökkévaló¬ 
ság  szent  igéit,  bizakodván  Istenben  és  az  ő  kifürkészhetetlen  akara¬ 
tában.  Mert  Allah  mindenható,  Muhammed  könyörületes,  történjék 
minden  az  ö  szent  akarata  szerint. 


Továriscsi. 

(Napló  orosz  hadifogságból.) 

.  '  Irta :  Dózsa  István. 

Penzában. 

1917.  október  2. 

Még  egész  sötét  volt,  csak  az  ég  keleti  peremén  látszott  egy  vilá¬ 
gos  esik.  Úgy  reggeli  öt  óra  lehetett.  A  házak  mint  fekete  foltok  lát¬ 
szottak  a  széles  utca  két  oldalán,  sehol  egy  fénypont,  sehol  egy  kis 
világosság.  Minden  sötét  volt,  akár  a  lelkünk.  De  nehogy  valaki  azt 
gondolja,  talán  azért  volt  a  lelkünk  sötét,  mert  nagy  bűnösök  lettünk 
volna.  Nem.  Azért  nem  volt  derűs  a  lelkünk,  mivel  aki  majdnem  négy 
hétig  minden  istenáldotta  napon  scsiU)  eszik  és  csáját  iszik  rá,  annak 
először  a  gyomra  sötétedik  el  (nem  akarom  azt  mondani,  hogy  elbutul) 
az  örökös  hal  és  olajszagú  káposztától,  a  gyomor  teljes  elsötétülése 
után  pedig  a  lélekre  húzódik  fel  ez  a  sötétség.  (Nem  vagyok  durva, 
azért  Írok  sötétséget  butaság  helyett.)  Na  hát  ilyen  sötét  lelküek 
voltunk  mi  mind  a  tizenhármán. 

Ki  tudja  meddig  elmélkedtem  volna  a  lelki  elsötétülés  és  a  scsi 
közötti  összefüggésen,  ha,  szerencsére,  az  egyik  kisérő  fel  nem  ráz 
gondolataimból: 

—  Továriscsi!^)  ott  a  tábor. 

Mondhatnám  azt  is,  hogy  a  fenti  tőmondatot  mélyen  zengő 
hangon  ejtette  ki,  de  mivel  hangját  a  tökéletes  rekedtség  fátyola  vonta 
be  pálinkaizzel  vegyítve,  inkább  nem  mondom. 

Belebámultunk  a  sötétbe.  Csak  most  vettük  észre,  hogy  már  a 
város  szélén  járunk.  A  házak  már  csak  imitt-amott  terpeszkedtek. 
Az  előbbi  világosság  is  az  ég  alján  mintha  meghízott  volna.  De  azért 
még  sötét  volt,  mint  a  lelkünk,  stb. 

'  *)  Káposztaleves.  Úgy  látszik  nemzeti  eledel,  mert  mindig  ezt  esznek. 

*)  Polgártársak-féle  megszólitás. 

Bevallom,  egy  makulányit  sem  láttunk  még  a  táborból,  de  hát  a 
tábor  ott  volt,  mert  a  továris  mondta.  Jó  tiz  percet  kellett  még  gyalo¬ 
golnunk,  mig  a  homályban  megláthattuk  a  barakkok  körvonalait. 

A  kapunál  a  kerítésen  kívül  egy  továris  ült  őrt  és  .  . .  mondhat¬ 
nám  úgy  is,  hogy  szendergett,  de  mivel  csak  a  második,  puskatussal 
eszközölt  ébresztési  kísérlet  után  tért  magához,  azt  mondom,  hogy 
aludt. 

Mikor  örparancsnokunk  fegjveragya  másodszor  is  érintkezésbe 
jött  az  oldalával,  akkor  kezdett  csak  ébredni.  Kinyitotta  a  félszemét, 
kinyitotta  a  száját. 

—  Sto?®)  —  kérdezte. 

—  Nyisd  ki  az  ajtót! 

—  Minek?  —  kérdezte  a  továris  a  másik  szemét  is  kinyitva. 

—  Foglyokat  hoztunk! 

—  Minek?  —  kérdezte  a  továris  harmadszor  is. 

—  Ne  járjon  a  szád,  te  durák^)  —  erélyeskedett  a  parancsnok,  — 
hanem  nyiss  ajtót. 

—  Durák  vagy  te  magad,  —  dörmögte  az  őr,  —  hiszen  nyitva 
az  ajtó. 

Tényleg  nyitva  volt  és  mi  bevonultunk.  A  kísérőink  is.  Csak  az 
őr  maradt  kívül.  Talán  az  is  azért,  mert  mire  mi  mindnyájan  beértünk, 
akkorra  már  újra  szendergett. 

Egy  lelket  sem  láttunk  a  baTakkok  között.  Szerencsére  annyira 
világos  volt  már,  hogy  magunktól  is  ráakadtunk  arra  a  barakkra, 
melynek  falára  ki  volt  írva:  ((Kontoraw.®) 

Vezetőnk  bement.  Újabb  tiz  perc  ácsorgás.  Az  inspekciós  irodista 
is  szendereghetett,  mert  igen  hiányos  öltözékben  jött  ki.  Az  ajtóban 
megállt,  jobbfelé  mutatott,  ránk  mutatott  s  morgott  valamit,  aztán  bal 
fel  mutatott,  a  kísérőkre  mutatott  s  ismét  morgott  valamit,  ami  azt 
jelentette,  hogy  a  tiszti  barakk  jobboldalt  van,  mi  odamehetünk  aludni, 
az  őrségé  pedig  baloldalt  van,  a  kísérők  mehetnek  oda  aludni.  Saját 
személyére  azonban  se  nem  morgott,  se  nem  mutatott,  hanem  úgy 
egyszerűen  és  szó  nélkül  becsapta  az  orrunk  előtt  az  ajtót  s  ment,  — 
ő  is  aludni. 

Érzékeny  búcsút  vettünk  a  kísérőktől,  kik  nyolc  napon  át  voltak 
kénytelenek  a  mi  pénzünkön  kosztolni  a  vonaton  s  megindultunk  a 
jelzett  irányba. 

A  tiszti  barakk  ajtaján  tisztességtudóan,  mint  jól  nevelt  jövevé¬ 
nyekhez  illik,  bekopogtattunk.  Harsány  horkolás  volt  a  válasz.  Óva- 

8)  ,Mi'az“  ? 

Ostoba. 

8)  „Hivatal*. 

tosan  léptünk  be,  nehogy  zavarjuk  a  pihenők  álmát.  A  hortyogás 
égzengés  erősségűre  fokozódott.  Egyikünk  nekiment  a  sötétben  egy 
asztalnak.  Erre  a  zajra  ugyancsak  a  sötétben  megszólalt  egy  hang: 

—  Kik  vagytok? 

—  Uj  foglyok! 

—  Menjetek  a  barakk  túlsó  végére,  ott  még  van  üres  priccs,  — 
szólt  az  előbbi  hang. 

Megfogadtuk  a  tanácsot  és  hosszas,  kalandos  utazás  után  olyan 
területre  érkeztünk,  hol  a  hanghullámok  már  nem  jeleztek  alvókat. 
Felraktuk  holminkat,  helyet  csináltunk  fáradt  testünknek  is  és  pár 
pillanat  múlva  a  horkolás  tizenhárom  pihent  tüdő  hangjával  erősö¬ 
dött  meg. 

1917.  október  4. 

A  tegnapi  nap  eléggé  mozgalmas  volt.  A  bemutatkozások,  az 
ismerkedés  a  többi  tiszttel  elfoglalta  egész  napunkat. 

Délelőtt  szép  csendesen  ültünk  az  előtérben  három  és  fél  lábbal 
szomorkodó  asztalnál  mi  újak  s  elmeséltük  elfogatásunk  körülményeit 
a  régieknek.  Egyszerre  hatalmas  pofon  hangja  hallatszott.  Fölnéz¬ 
tünk.  A  hang  a  priccsek  felől  jött.  Odarohantunk.  A  földről  egy 
német,  aki  a  pofont  kapta,  épp  akkor  kelt  fel  és  egy  töröknek,  ki  az 
első  számú  pofont  adta,  lemérte  a  második  számút.  'Ennek  súlyos 
voltát  Allah  igaz  szolgája  állva  nem  birván  ki,  most  ő  terült  el  hősiesen 
a  porondon. 

Letepertük  a  hadfiakat,  illetve  a  törököt  nem  kellett  leteperni, 
mert  ő  a  földön  volt,  öt  csak  a  felkelésben  akadályoztuk  meg.  Firtatva 
az  okát,  hogy  miből  kerekedett  az  összetűzés,  megtudtuk  a  következő 
kis  történetet.  ^ 

A  német  tréfából  azt  mondta  a  töröknek,  hogy  beállt  az  angol 
hadseregbe.  A  török  erre  azt  felelte,  illetve  nem  felelt  semmit,  hanem 
rögtön  kézzelfoghatólag  bebizonyitotta,  hogy  ö  nem  érti  a  tréfát. 
A  bizonyiték  oly  váratlanul  és  vehemensül  jött,  hogy  a  német  hanyat- 
esett  tőle.  De  mivel  a  gyors  elhatározások  embere  volt,  hirtelen  fel¬ 
ugrott  és  egy  keletpomerániai  karlendülettel  hirtelen  visszabizonyitotta 
a  töröknek,  hogy  most  már  ő  sem  érti  a  tréfát.  Az  igazhivő  borzasztóan 
elcsodálkozott  ellenfele  fogásán,  s  addig  csodálkozott,  mig  bal  lába 
bele  nem  akadt  a  jobba.  Akkor  aztán  megadva  magát  sorsának,  be¬ 
gurult  a  priccsek  alá. 

Az  idyll  utolsó  hullámai  tiz  perc  múlva  az  áristomban  végződtek, 
hová  a  táborparancsnok  csukatta  a  két  szövetségest. 

És  még  mondja  valaki,  hogy  egyhangú  a  foglyok  élete. 

Mig  a  Luther  és  a  Próféta  híve  a  börtönben  elmélkedett  az  orosz 
fogolytáborok  hiányos  berendezésén,  a  többiek  izgatott  hangon  tár¬ 
gyalták  az  esetet.  A  barakk  két  pártra  szakadt.  Egyik  párt,  melyben 
a  magyarok  és  bolgárok  voltak  többségben  (törökök  azért  hiányoztak, 
mert  az  ottomán  birodalom  csak  egy  tiszttel  képviseltette  magát,  az 
pedig  éppen  elmélkedett)  azt  vitatták,  a  töröknek  teljesen  igaza  van; 
olyan  sértést  még  tréfából  sem  szabad  mondani,  vagy  ha  már  mondta 
is,  miért  mondta  franciául’  és  nem  németül,  mert  hiszen  Achmed  egy 
kukkot  sem  értett  németül.  Az  ellenpárt  ellenben  azt  állította,  hogy 
a  török  viselkedése  nem  úriemberhez  méltó,  ez  a  módszer  jó  lehet 
Anatoliában,  de  nem  tisztek  között.  Az  egyik  párt  vezérszónoka  egy 
ragyaverte,  izmos,  székely  zászlós  volt,  a  másikban  egy  hórihorgas 
morva  fiú  hangja  visított  ki  a  többi  közül.  A  vita  mind  hevesebbé  vált. 
Sőt  öt  perc  múlva  határozottan  a  személyeskedés  terére  kezdett  térni. 
Mindkét  párt  létkérdésne  tartotta  a  maga  álláspontjának  megvédését. 

A  morva  hangja  tulharsogott  mindenen: 

—  Ilyen  eljárást  csak  az  védhet,  ki  maga  is  kulturátlan  vad¬ 
ember! 

Az  explózió  megtörtént.  A  hevesvérű  góbé  ezt  a  kijelentést  nem¬ 
zete  megsértésének  tekintette,  —  a  bolgárok  nem  —  s  csak  úgy  egy¬ 
szerűen,  ahogy  Csikországban  szokás,  útnak  indította  a  harmadik 
számú  .  .  .  nyaklevest. 

A  morva  szó  nélkül  elnyúlt  a  küzdőtéren  és  szép  csöndesen  fekve 
is  maradt  ott.  Csak  mikor  a  pásztorát  vesztett  nyája  egy  lavór  vízzel 
nyakon  öntötte,  kezdett  gondolkozni,  de  már  akkor  késő  volt,  mert 
a  székely  akkorra  már  megtért  oda,  ahol  a  török  és  német  immár  ki¬ 
békülve  csendesen  pikétezett. 

* 

Mellettem  egy  jóképű,  barna  gyerek  el  nem  titkolható  gyönyörű¬ 
séggel  dörzsölte  össze  kezét: 

—  Monumentális  nap,  kolosszális  nap,  két  verekedés  egy  dél¬ 
előtt! 

—  Ugyan  kérlek,  hogy  mondhatsz  ilyet?  —  szóltam  —  hát  te 
örülsz  az  ilyen  szamárságoknak? 

—  Fiam,  —  válaszolt  atyai  hangon  —  majd  ha  te  is  a  harmadik 
évét  taposod  a  fogságnak,  te  is  örülni  fogsz  mindennek,  ami  változatos¬ 
ságot  hoz.  Nézd,  —  folytatta  elkomolyodva  —  ezek  közül  itten  már 
egy  sem  beszámítható.  Mindeniknek  a  háta  mögött  van  már  egy  pár 
szökési  kisérlet.  Odahaza,  lehet,  hogy  mindenik  a  legkomolyabb  úri¬ 
ember,  aki  korrekt  úri  mivoltát  minden  körülmények  között  meg  birja 
őrizni,  azonban  itt,  Oroszországban,  hol  nem  lát  mást  csak  durvasá¬ 
got,  még  hozzá  ezekbe  az  átkozott  táborokba  becsukva,  folyton,  hó- 

napokon  keresztül  ugyanazon  arcokat  látva,  lassanként  lemosódik 
róla  a  civilizáció  máza  s  ugyanaz  az  ösztönét  élő  vadember  lesz,  mint 
az  afrikai  tuareg.  Elveszti  helyes  Ítélőképességét  s  mindenben  csak  az 
ösztöne  után  igazodik.  Ne  Ítéld  el  őket,  félév  múlva  magad  is  ilyen 
leszel.  Ez  az  elzárt  fal  ki  fog  belőled  is  ölni  minden  európaiasságot. 
Talán  ha  panaszra  mehetnének  valakihez,  ki  igazságosan  Ítélne  s  meg¬ 
torolná  a  sérelmet,  nem  fajulnának  igy  el  az  állapotok,  de  ezek  a 
barmok  (az  oroszokat  tisztelte  igy  meg)  nem  törődnek  semmivel,  leg¬ 
feljebb  becsukják  a  vádlót  is  a  vádlottal  együtt. 

—  Igazad  lehet,  —  mormogtam  s  kimentem  a  szabad  levegőre, 
hogy  lehűtsem  kissé  a  fejemet  a  sok  izgalom  után. 

A  barakkok  közt  sétálva  azon  gondolkoztam,  ki  lehet  ez  az  em¬ 
ber,  aki  ezt  a  prédikációt  tartotta.  Sehogysem  tudtam  a  nevét  kitalálni, 
hiszen  nyolcvankét  urnák  mutatkoztam  be.  De  egyszerre  csak  ismét 
az  ő  hangját  hallottam,  amint  nevemen  szólított.  Hátra  fordultam  s 
megvártam,  mig  hozzám  csatlakozott. 

—  Miről  ábrándoztál?  —  kérdezte 

—  A  te  előadásodról,  —  feleltem. 

—  Nos?  Igazam  van? 

—  Talán. 

—  Be  fogod  látni  később  magad  is,  hogy  igazat  mondtam.  Ez  a 
négy  fal  vagy  megbolondítja,  vagy  megöli  azt,  aki  közöttük  él. 

—  Ami  azt  illeti,  ez  az  elzártság  nagyon  illuzórius,  —  válaszol¬ 
tam  és  elmeséltem  neki,  hogy  megérkezésünkkor  is  nyitva  volt  az  ajtó 
és  az  őrt  álló  továris  az  igazak  álmát  aludta. 

—  Jó  fiú,  nem  is  ezt  értem  ama  bizonyos  négy  elzárt  fal  alatt, 
hiszen  ha  a  kapu  zárva  is  volna,  azon  a  drótkerítésen  (a  tábor  csak 
dróttal  volt  körülvéve)  akkor  léphetsz  át,  amikor  akarsz.  De  aztán,  — 
mit  csinálsz  aztán?  Ha  uniformisban  vagy,  már  száz  lépésre  megfog¬ 
nak.  Civilruhát  szerezhetsz  ugyan,  azzal  el  is  mehetsz  bárhová,  csak 
szállóba  és  vasútra  nem.  Már  pedig  ezek  nélkül  az  a  másfélezer  verszt, 
amit  hazáig  meg  kell  tenned,  mégis  csak  sok  egy  kicsit. 

—  Hát  mi  az  a  varázsszó,  ami  a  szállók  és  vasúti  kupék  ajtaját 
megnyitja?  —  kérdeztem  érdeklődve. 

—  Dokumentum! 

—  És  ezt  olyan  nehéz  megszerezni? 

—  De  még  mennyire!  Hát  azt  hiszed,  ha  oly  könnyen  lehetne 
hozzáférni,  még  mindig  itt  volnék? 

—  Hányszor  próbáltál  már  szökni?  —  fürkésztem. 

—  Háromszor. 

—  S  persze  nem  sikerült? 


Magyar  Figyelő. 


9 


130 


Dózsa  István 


5 


—  Ma  egy  hete  hoztak  vissza  utoljára.  Most  Kamenyec-Po- 
dolszkból. 

Ránéztem.  Villogó  szemét  látva,  azt  hiszem  mindkettőnknek  kö¬ 
zös  gondolat  jutott  eszébe,  de  egyikünk  se  merte  kimondani. 

A  délután  folyamán  kinyomoztam  a  következőket.  Azt  az  élénk 
szemű  barna  hadnagyot  Szalkay  Bélának  hivják.  A  326-ik  honvéd¬ 
ezredben  szolgált.  A  Tisza  mellett  és  a  pesti  jogászkávéházakban  élte 
le  eddigi  életét.  1914  szeptember  havában  Magierov  mellett  az  ő  comb¬ 
ján  próbálta  ki  egy  muszka  a  bajonettja  élességét  s  ugyancsak  azóta 
állandó  vendége  a  különböző  fogolytáboroknak  Oroszhonban. 

Ma  délelőtt,  midőn  táborunk  tüskés  drótjaival  megismerkedtem, 
melynek  hatalmas  hézagjai  oly  csábítólag  hívogattak  a  keresztül- 
bujásra,  újra  összehozott  bennünket  a  véletlen.  Azt  hiszem,  őt  is  a  ke¬ 
rítés  különböző  rései  csábítgatták  mert  mikor  találkoztam  vele,  el¬ 
mélyedve  vizsgálgatott  egy  hatalmas  rést.  Valóságos  szerelmes  pillan¬ 
tásokat  vetett  rá,  midőn  a  hosszúságát  és  szélességét  nézegette. 

—  Ugy-e,  itt  kényelmesen  ki  lehet  mászni?  —  kérdeztem  tőle. 

—  Javíthatatlan  romantikus  vagyok,  —  válaszolt  mosolyogva,  — 
a  kapun  is  ki  lehet  éjjel  egész  szépen  sétálni,  de  én  regényesebbnek 
találom,  ha  a  kerítésen  mászik  át  az  ember. 

Vizsgálódás  közben  egyszerre  egymásba  kapcsolódott  tekinte¬ 
tünk.  Most  is  ugyanaz  a  gondolat  villant  át  agyunkon,  de  most  már 
ki  is  mertük  mondani. 

—  Én  megszököm,  —  kezdtem  én. 

—  Én  is,  —  folytatta  ő. 

—  Veled  tartok.  Elvállalsz  utitársnak? 

—  Szívesen. 

Kezet  fogtunk.  Nem  remegett  egyikünk  keze  sem.  Az  övé,  mert 
már  háromszor  indult  igy  neki,  az  enyém  pedig  talán,  mert  még  egy¬ 
szer  sem  próbálkoztam  meg  vele. 

1917.  október  5. 

Az  éjjel  nagyon  keveset  aludtam.  Minden  idegszálam  remegett. 
Nem  féltem.  A  remegésem  csak  olyan  volt,  amilyen  a  vadászt  az  izgal¬ 
mas  vadászat  közepette  elfogja.  Nem  jól  fejeztem  ki  magamat.  Ilyen 
remegést  csak  az  üldözött  vad  érezhet. 

Azt  a  pár  órát  is,  amit  aludtam,  kalandos  álomképek  tarkították. 
Mikor  felébredtem,  úgy  éreztem  magam,  mintha  máris  átvergődtem 
volna  ezer  veszélyen.  Vértelen  szerződésünk  után  egymás  mellett  csi¬ 
náltunk  fekvőhelyet  'és  Szalkay  még  erőteljesen  aludt.  Felköltöttem, 
mert  úgy  beszéltük  meg,  hogy  ma  megszerezzük  magunknak  a  városba 
menés  engedélyét.  Ennek  célját  megmagyarázandó,  vissza  kell  térnem 
a  tegnap  délutáni  beszélgetésünkre,  midőn  a  históriai  és  remegés  nél¬ 
küli  kézfogás  után  Szalkay  sétálni  hivott 

—  Tisztázzuk  a  dolgot,  —  kezdte  —  van-e  fogalmad  arról,  hogy 
minek  megyünk  eléje? 

—  Nincs.  Ha  volna,  el  sem  indulnék,  —  válaszoltam. 

—  Nagyon  helyes.  Én  is  igy  kezdtem.  Nem  gondolkozni  a  fára¬ 
dalmak  fölött.  Másodszor:  van-e  pénzed?  . 

—  Száztíz  rubel. 

—  Az  kevés.  Akkor  el  kell  adnod  a  Vörös  Kereszttől  kapott  föl¬ 
szerelésedet. 

—  Hát  neked  van  pénzed? 

—  Nincs. 

—  És  a  te  fölszerelésed? 

—  Én  már  eladtam  —  és  legyintett  a  kezével.  —  Én  egyáltalában 
mindent  eladok  rögtön,  hogy  bármikor  azonnal  útra  készen  állhassak. 
De  hát  igy,  temiattad  vesztegelnünk  kell  pár  napig. 

—  A  «dokumentek))  már  megvannak?  —  kérdeztem  csodálkozva. 

—  Még  nincsenek,  de  az  a  legkevesebb.  Ideiglenest  tudok  sze¬ 
rezni  egy  negyedóra  alatt. 

Beszélgetésünket  két  orosz  katona  hangja  zavarta  meg: 

—  Zdraztvujtye! 

—  Zdraztvujtye,  —  fogadta  a  köszönést  Szalkay. 

—  Nincs  szükségtek  köpönyegre?  —  kérdezték  a  továrisok,  a 
karjukon  pihenő  mantlikra  célozva. 

—  Nincs  továriscsi.  Hanem  az  igazolványaitokat,  ha  eladjátok, 
megvesszük. 

Nekem  a  bátorságom  kezdett  az  inamba  szállni,  mikor  Szalkay 
lefordította  nekem  kívánságunkat.  Úristen!  Ezek  rögvest  nekünk 
rohannak,  visznek  a  táborparancsnok  elé,  aki  üvölteni  fog  mérgében  és 
oda  fog  csukatni  a  német-székely-török  trió  mellé,  amiért  két  igaz  orosz 

O 

hazafit  ilyen  aljas  üzletre  akartunk  csábítani!  Nem  szeretem  az  efféle 
jelenetet  és  behunytam  a  szememet,  hogy  ne  lássam  a  felbőszült  tová¬ 
risok  nekünkrohanását.  Eltelt  egy  másodperc,  eltelt  két  másodperc  s 
a  rohamot -nem  éreztem.  Kinyitottam  hát  a  szemeimet.  Első  pillan¬ 
tásom  a  már  földön  heverő  köpenyeken  akadt  meg.  A  második  a  két 
belsőzsebben  kotorászó  két  jobb  kézen.  Mondanom  sem  kell,  hogy  a 
két  zseb  és  két  kéz  a  muszkákat  vallotta  gazdájuknak.  A  nekibőszült 
továrisok  rohama  elmaradt  és  ehelyett  előkerültek  a  mindent  termé¬ 
szetesnek  találó  továrisok  katonai  igazolványai  a  zsebek  mélyéből,  e 
szavak  kíséretében: 

—  Pozsaluszta!*) 

Szalkay  műértően  nézte  végig  a  két  papirost,  különösen  a  bélyeg¬ 
zőket  vizsgálta  hosszasan,  hogy  nem  hamisak-e? 


*)  „Kérem  alássan". 

A  vizsgálat  eredményeként  kijelentette,  hogy  tiz-tiz  rubelt  ad 
egyért.  A  két  orosz  nyilvánvalóan  keveselte,  mert  beszélni  kezdtek.  Egy 
perc  múlva  a  beszéd  hadarássá  gyorsult,  melyből  Szent  Vladimír,  a  ka- 
záni  Szent  Szűz  és  a  «csort))^)  szavakat  igen  gyakran  hallottam  kicsen¬ 
dülni.  Újabb  egy  perc  múlva  a  hadarás  köpködéssel  tarkult  és  a  har¬ 
madik  percben  már  egyik  kezükkel  felénk  nyújtották  az  iratokat,  a 
másikkal  pedig  eltüntették  a  tiz  rubeleket.  A  vásárt  megkötöttük. 

—  Látod,  —  szólt  Szalkay  —  az  ideiglenes  igazolvány  már  meg¬ 
van.  Holnapig  nincs  is  egyéb  dolgunk,  mint, hogy  téged  megtanítsalak 
pár  orosz  szóra,  amire  szükséged  lehet  az  utón.  Holnap  aztán  be¬ 
megyünk  a  városba  és  eladjuk  a  ruháidat. 

Ez  volt  az  előzménye  annak,  hogy  ma  reggel  felráztam  álmából. 
Gyorsan  felöltözködtünk  és  rövid  idő  múlva  már  ott  álltunk  azon  ba¬ 
rakk  előtt,  mely  a  wHivatab)  nevet  bitorolta. 

—  Várj  meg,  —  mondta  Szalkay  —  rögtön  jövök  és  hozok  enge¬ 
délyt. 

Sétálgatni  kedztem,  de  még  kétszer  sem  mértem  meg,  mily  hosszú 
az  irodához  címzett  faépület,  újra  megjelent  az  ajtóban.  Egyik  kezében 
egy  papirost  tartott,  amely  a  kimenési  engedély  volt,  a  másikban  pedig 
egy  egyrubelest,  amelyről  az  volt  megírva,  hogy  a  kisérő  convoy  zse¬ 
bébe  vándoroljon.  És  megindultunk.  Rajtam  két  köpönyeg,  az  egyik 
eladandó,  a  köpönyegek  közti  teret  pedig  a  többi  holmimmal  párnáz¬ 
tam  ki.  Azt  hiszem  karcsúságom  nem  vetekedhetett  a  flamingó  nyaká¬ 
val,  mert  a  kapunál  őrtálló  továris  morgott  valamit  rám,  amely  mor¬ 
gás  Szalkay  szerint  Kerenszkit  dicsérte,  hogy  ily  szépen  kihizlalja  a 
hadifoglyokat. 

Délfelé  már  háromszázkét  rubellel  gazdagabban,  de  a  vörös¬ 
kereszt-felszereléssel  szegényebben  tértünk  vissza. 

Magamban  bocsánatot  kértem  a  Vöröskereszttől,  amiért  a  fölsze¬ 
relést  elherdáltam,  de  egyrészt  testvérek  közt  sem  ért  meg  kétszázötven 
rubelnél  többet,  másrészt  pedig  az  eladásuk  .  .  .  szent  célokat  szolgált. 

1917.  október  6. 

A  tegnap  délután  és  a  ma  délelőtt  a  tanulás  jegyében  folyt  le.  Az 
orosz  nyelv  rejtelmeibe  akarok  behatolni.  Szereztem  egy  magyar-orosz 
nyelvtant  (Schidloff  1000  szó  módszere)  s  tegnap  Szalkay  segítségével 
dugdostam  fejembe  a  különböző  orosz  főneveket,  igéket  és  ezeknek 
törvényeit.  Ma  délelőtt  magam  folytattam  a  tanulást.  Szalkay  a  városba 
ment  ismét.  ((Dokumentumot))  keres. 

Délfelé  járt  már,  midőn  hazakerült.  Arcáról  lerítt,  hogy  útja  ered¬ 
ménytelen  volt. 


’)  Ördög. 

—  Semmi  eredmény? 

—  Semmi.  A  nyomozást  szélesebb  alapokra  kell  fektetnem,  —  fe¬ 
lelte  választékos  detektivnyelven. 

1917.  október  7. 

Ma  délután  is  tovább  tanultam.  Már  kezdtem  érteni  az  orosz  nyelv 
szabályait.  Szalkay  ellenben  ma  nem  ment  a  városba.  El  akart  menni, 
nagyon  is  akart,  de  az  oroszok  nem  engedték. 

öt  hadifogoly  megszökött  és  ez  megzavarta  az  itt  uralkodó  álta¬ 
lános  rendetlenséget.  Még  a  kaput  is  becsukták,  kulccsal.  Sőt  a  tábor 
különböző  sarkaira  őröket  is  állítottak.  És  senkit,  de  senkit  sem  eresz¬ 
tettek  ki  a  városba. 

És  mindez  öt  szökevény  miatt. 

Kitűnő  besúgóik  révén  az  oroszok  még  a  kora  reggeli  órákban 
észrevették  az  eltűnést.  A  szökevények  azonban  a  még  korábbi  reggeli 
órákban  tűntek  el.  Az  asztalon  cédula  hevert. 

Az  egyikre  ez  volt  Írva: 

«Viel  Glück!  Thanauer,  Wildner.» 

Ezek  birodalmi  németek  voltak. 

A  másodikon  ez  állt: 

((Reggel  3  óra.  Isten  veletek.  Földes,  Thuróczy,  Segeroff.» 

A  két  első  magyar,  az  utolsó  bolgár  volt. 

Az  utóbbi  cédulán  dátum  is  volt.  Reggel  három  óra.  Az  oroszok 
pedig  reggel  nyolckor  nyomultak  be  barakkunkba.  Tehát  csak  kereken 
öt  óra  múlva  fedezték  föl  a  szökést. 

Az  öt  szökevény  teljes  öt  órai  előnyben  lévén,  előreláthatólag  több 
verszttel  előzték  meg  a  továrisokat. 

Délig  tartott  a  vizsgálódás,  kutatás.  Ekkor  az  ajtónál  és  a  tábor 
különböző  helyein  posztoló  továrisok  belátva,  hogy  a  mai  nap  folyamán 
több  hadifogoly  nem  akar  megszökni,  az  első  nyitva  hagyta  az  ajtót, 
az  utóbbiak  pedig  otthagyták  .  .  .  őrhelyeiket. 

Egy  óra  felé  már  csak  a  parancsnok  bensejében  volt  felfordulás. 
Két  órakor  a  parancsnoknak  észébe  jutott,  hogy  a  tegnap  félbeszakított 
délutáni  álmát  folytatnia  kellene.  Ez  a  gondolat  aztán  végleg  kiverte 
fejéből  a  bosszúságot  s  békén  elaludt. 

Félháromkor  már  ismét  rendes  képe  volt  a  lágernek.  Félhárom 
után  öt  perccel  Szalkay  kezében  már  ott  lobogott  a  kimenési  engedély. 

1917.  október  8. 

Szökésünk  kezd  a  világtörténelem  meg  nem  történt  dolgai  közé 
tartozni.  Szalkay  nem  tud  «dokumentot))  keríteni:  tegnap  is  eredmény¬ 
telenül  jött  vissza. 

Nem  tagadom,  kissé  gúnyos  célzással  kérdeztem  tőle: 

—  Nos?  Még  szélesebbre  kell  a  kutatást  fektetni? 

—  Gazda  szeme  hizlalja  a  jószágot,  —  felelte  titokzatosan. 

Rábámultam.  Visszabámult;  Látva,  hogy  ilyenformán  eredményre 
nem  jutok,  elkezdtem  gondolkozni.  Kerestem  az  összefüggést  a  kérdés 
és  válasz  között. 

Hasztalan.  Az  összefüggést  a  legszorosabb  gondolkodás  mellett 
sem  birtam  megtalálni.  Hiszen  mondhatta  volna  azt  is,  hogy:  «Kis 
kutya,  nagy  kutya  nem  ugat  hiába»,  vagy  kQuo  usque  tandem  Catilina 
patienciam  nostraw,  avagy  idézhetett  volna  Nabukodonozor  tanulságos 
történetéből  is,  akkor  sem  lett  volna  világosabb  a  válasza. 

Miért  mondta  hát  ezt;  «gazda  szeme  hizlalja  a  jószágot?** 

Fényt,  mint  már  említém,  nem  tudtam  deríteni  e  sötét  titokra, 
az  idő  azonban  úgy  elmúlt,  hogy  Szalkay  zengzetes  ásítására  tértem 
magamhoz,  lefeküdtem  hát  és  elaludtam. 

Álmomban  rengeteg  marhának  voltam  boldog  tulajdonosa.  És 
—  oh  csodák  csodája  —  bármelyikére  néztem  rá,  azonnal  elkezdett 
hízni.  Nem  tehetek  róla,  az  álomnak  nem  tudok  parancsolni,  de  a 
lágerkomandást  is  ott  láttam  és  véletlenül  hosszasabban  rajta  feledve 
szememet,  annyira  meghizott,  hogy  egy  emelettel  kimagaslott  a  többi 
közül. 

Álmom  utóhatása  alatt  reggel  érdeklődtem  a  tegnapi  rébusz  iránt, 
de  Szalkay  feleletre  sem  méltatott.  Felöltözködött  s  újra  a  nyakába 
vette  a  várost,  keresve  ((dokumentumot)),  mely  a  szélesebb  alapra  fekte¬ 
tett  nyomozás  mellett  sem  akar  napfényre  kerülni. 

1917.  október  9. 

Beütött  a  baj! 

Délben  összegyűjtöttek  mindnyájunkat,  még  a  három  becsukott 
harcost  is  elöhurcolták  és  kihirdették  előttünk,  hogy  éjjel  tizenegy  óra¬ 
kor  valamennyi  tisztet  Szibériába  viszik.  Még  pedig  a  régi  foglyokat, 
kiket  szökésből  hoztak  vissza,  nehogy  az  egyes  táborok  irigykedhesse¬ 
nek  egymásra,  négy  Vladivosztok  környékén  fekvő  táborba  fogják  szét¬ 
osztani;  bennünk,  az  újonnan  jött  tizenhárom  tisztben,  úgy  látszik  több 
bizalmuk  volt,  mert  minket  csak  Tomszkig  szándékoztak  vinni.  ' 

Ebéd  után  még  sétáltunk  egyet  Szalkayval  a  tábor  keleti  oldalán, 
a  drótkerítés  mellett  vezető  utón.  Szalkay  egyszerre  hirtelen  megállt; 

—  Látod  azt  a  gyárat?  —  kérdezte  és  a  körülbelül  félkilométer¬ 
nyire  lévő  óriási  lőszergyárra  mutatott.  —  Az  lesz  a  mi  megmentőnk. 

—  Hogyan? 

—  Mikor  szállítanak  el  bennünket? 

—  Éjjel  tizenegy  órakor. 

—  Este  kilenc  órakor  kiszökünk  és  elmegyünk  abba  a  gyárba. 

Ott  kétezer  hadifogoly  dolgozik.  Beállunk  mi  is  munkásnak.  Egy  hét 
alatt  szerzek  «dokumentumot»,  ha  a  föld  alól  is.  Akkor  tovább  állunk. 
Jössz  velem? 

—  Megyek. 

Megint  kezet  fogtunk.  És  megint  nem  remegett  a  kezünk. 

A  municiés  gyárban. 

1917.  október  10. 

A  tegnapi  est  ugyancsak  mozgalmas  volt. 

Az  események  gyorsan  követték  egymást. 

Ott  kezdem  el,  midőn  elhatároztuk,  hogy  magunk  is  a  gyár  falai 
közt  fogunk  majd  menedéket  keresni,  mig  a  makacs  «dokumentot))  meg 
nem  kaparintjuk. 

Szalkay,  miután  ezt  kijelentette,  rögtön  bement  a  barakkba  és 
mikor  én  később  utána  mentem,  ő  hányát  fekve  cigarettázott  és  csak 
bámulta  a  tető  szúette  fagerendáit. 

—  Azt  hittem  valami  fontosabb  dolgot  művelsz,  —  szóltam  hozzá. 

—  Honnan  tudod,  hogy  nem  fontos  dolgon  töröm  a  fejemet? 

Erre  nem  tudtam  felelni. 

—  De  még  milyen  fontos,  —  folytatta.  —  A  különböző  réseket 
tanulmányozom  gondolatban,  melyiken  lesz  legalkalmasabb  kibújni. 

—  Javíthatatlan!  Miért  akarsz  mindenáron  a  kerítésen  keresztül 
távozni? 

—  Mert  a  kapun  nem  lehet.  Meg  fogod  látni,  mihelyt  esteledni 
kezd,  újra  megbolondulnak  az  oroszok.  Még  mindig  bántja  őket  az  az 
öt  szökevény.  Az  ajtó  be  lesz  csukva,  lélek  rajta  se  be,  se  ki,  a  tábort 
őrökkel  vetetik  körül  és  lehet,  hogy  még  a  barakk  ajtajában  is  egy  to- 
váris  fog  vigyázni.  Ez  lesz  a  legkellemetlenebb,  mert  akkor  még  az  ud¬ 
varra  sem  engednek  ki. 

—  Akkor  azt  hiszem  befellegzett  a  mi  kis  vállalkozásunknak  is, 

—  feleltem.  —  Kár  is  a  réseket  tanulmányoznod. 

—  Ne  félts  te  engem,  voltam  én  már  különb  helyzetben  is  és 
mégis  kivágtam  mindig  magamat! 

Hangjából  végtelen  önbizalom  csengett  ki,  az  én  jókedvem  azon¬ 
ban  csak  még  sem  akart  visszatérni. 

Ismertem  már  annyira  az  oroszokat,  hogy  joggal  tartottam  tőle, 

—  füstbe  ment  a  tervünk!  Ha  valami  buta  őrt  állítanak  az  ajtóba  és 
annak  beverik  a  fejébe,  hogy  a  barakkból  egy  lelket  se  engedjen  ki,  hát 
akkor  jöhet  földindulás,  romha  dőlhet  a  világ,  de  a  barakkból  teremtett 
lélek  ki  nem  teszi  a  lábát!  Az  előtt  ugyan  érvelhet,  annak  ugyan  beszél¬ 
het  az  ember,  mindenre  az  a  felelet:  —  Nyet  és  nyet. 

Már  pedig  nagy  esélyeink  voltak  arra,  hogy  épen  valami  ilyen 
buta  fickót  kapunk,  mert  hiszen  a  világ  legokosabb  emberei  nem  a  to- 
várisok  közül  kerülnek  ki. 

Óvatosságból  azt  tanácsoltam  Szalkaynak,  menjünk  ki  az  udvarra, 
ott  mégis  közelebb  állunk  a  szabaduláshoz,  mert  hiszen  onnan  már  csak 
a  kerítésen  kell  kibújnunk. 

Zsebre  raktuk  megmaradt  holmink  közül  mindazt,  amit  még  ér¬ 
tékesnek  és  az  elvivésre  érdemesnek  tartottunk.  Nem  volt  sok.  Egy  rend 
tiszta  fehérnemű,  pár  fénykép  az  otthoniakról,  —  ez  volt  egész  uti- 
fölszerelésünk.  Kényelmesen  elfért  a  katonaköpenyeg  tágas  zsebeiben. 
Megilletödve  még  egy  pillantást  vetettünk  a  fekvőhelyünkre.  Ez  volt 
búcsúnk  a  barakktól.  És  kisétáltunk  az  udvarra. 

Az  őrség  barakkjánál  csomóba  verődve  álltak  az  oroszok  és  hall¬ 
gatták  az  egyik  Írnokot,  aki  épp  valamit  magyarázott  nekik. 

—  Jó,  hogy  kijöttünk,  —  mondta  Szalkay  —  tényleg  körül  fogják 
venni  a  tábort. 

Nemsokára  csakugyan  szétmentek  a  továrisok.  Ki  erre,  ki  arra. 
Egy  egyenesen  a  mi  barakkunk  felé  tartott. 

—  Nehezebb  lesz  a  dolog,  mint  gondoltam,  —  szólalt  meg  ismét 
Szalkay. 

—  Miért? 

—  Biztosra  veszem,  hogy  negyedóra  múlva  névsorolvasás  lesz. 
Akkor  pedig  azonnal  észreveszik,  ha  hiányzunk  és  rögtön  kerestetni 
fognak.  Ismerem  már  a  szokásukat. 

Én  magam  sem  láttam  olyan  rózsásnak  a  közeli  jövőnket,  mint 
akár  még  tegnap.  Már  magam  se  reméltem,  hogy  legyőzhessük  az  aka¬ 
dályokat.  Megszámoltuk:  tizenhat  őr  ment  ki  a  kerítés  mellé.  Négy  jut 
egy  oldalra,  vagyis  tekintve  a  tábor  nagyságát,  hetven-nyolcvan  lépés 
ha  van  egy-egy  őr  között.  Ezen  a  láncon  csak  sötét  éjjel  próbálhatjuk 
meg  az  átcsuszást,  már  pedig  egy  jó  félóra  kell  még,  amig  egészen  be¬ 
sötétedik.  Közben  jön  a  névsorolvasás,  észreveszik,  hogy  hiányzunk  — 
és  mi  még  mindig  bent  vagyunk  a  táborban!. 

Mindketten  izgatottan  lestük,  mikor  sötétedik  be.  Szegény  jó  öreg 
nap,  ha  tudta  volna,  milyen  jelzőkkel  illettük  azért,  hogy  még  mindig 
nem  akar  lenyugodni,  bizonyosan  elszégyelte  volna  magát  és  .  .  .  a  föld 
alá  bujt  volna  szégyenletében. 

De  nem  szégyelte  el  magát  és  nem  is  bujt  a  föld  alá.  Ellenben 
Szalkay  elkáromkodta  magát: 

—  A  fene  egye  meg,  bekövetkezett,  amitől  féltem. 

Az  irodából  két  Írnok  jött  ki,  hónuk  alatt  nagy  könyvekkel  és  át¬ 
siettek  a  mi  barakkunk  felé.  Névsorolvasás  lesz. 

—  Nincs  vesztegetni  való  időnk,  —  mondta  Szalkay  izgatottan.  — ^ 

Menjünk  egy  legénységi  barakkba.  A  kereséssel  sok  idő  fog  eltelni,  köz¬ 
ben  azt  hiszem  beesteledik  és  mi  kereket  tudunk  oldani. 

Lehet,  hogy  sápadt  voltam.  Nem  tudom,  de  azt  hiszem,  igen.  Szal- 
kayn  is  meglátszott,  hogy  tűnőiéiben  van  állandó  nyugalma. 

Besiettünk  egy  magyar  barakkba.  (A  legénység  nemzetiség  sze¬ 
rint  volt  a  különböző  épületekben  elhelyezve.)  A  magyar  bakák  egy 
része  már  ott  hevert  a  priccseken,  más  része  még  az  asztaloknál  be¬ 
szélgetett  és  csájázott.  Néha  balalajka  pengetése  hallatszott  át  a  zsi¬ 
vajon. 

Szalkay,  úgy  látszik,  már  ismerős  volt  itten,  mert  innen  is,  onnan 
is  üdvözölték  mint  ismerőst. 

—  Hol  van  Kovács?  —  kérdezte. 

—  A  törzsőrmester  ur? 

—  Igen. 

—  Kint  van,  majd  behivjuk. 

Kettő  is  szaladt  érte  és  pár  másodperc  múlva  egy  vállas  emberrel 
tértek  vissza.  Arcát  körszakáll  borította.  Szalkayt  mint  régi  ismerőst 
köszöntötte.  Később  tudtam  meg,  hogy  ő  is  326-os  honvéd  volt. 

Félrehivtuk  a  sarokba,  ahol  nyugodtan  beszélhettünk. 

—  Kovács!  —  mondta  Szalkay,  —  mi  ma  este  szökni  akarunk. 
Sok  kellemetlen  körülmény  jött  közbe,  amiket  majd  el  fogok  beszélni. 
Most  azonban  arra  kérem,  azonnal  küldjön  két  embert  a  tiszti  barakk¬ 
hoz,  ott  most  névsorolvasás  van  és  azok  figyeljék  meg,  mit  csinálnak 
az  oroszok,  miután  észrevették,  hogy  eltűntünk. 

—  Azonnal  hadnagy  ur! 

Fölmászott  az  egyik  priccssorra  és  két  emberrel  jött  le. 

Szalkay  megismételte  előttük  a  teendőiket  és  a  két  magyar  már 
sietett  is  ki. 

—  Jöjjenek  az  urak  a  helyemre,  —  invitált  Kovács  —  ott  elbeszél¬ 
hetnek  mindent.  Különben  megbízhatnak  az  egész  barakkban,  mind 
szinmagyar,  aki  itt  van,  a  gyanúsokat  már  kimartuk  innen. 

Fölkapaszkodtunk  a  felső  sorra  és  elmondtuk  a  törzsőrmesternek 
terveinket  és  a  közbejött  akadályokat. 

—  Nehéz  dolog,  —  dörmögte  Kovács,  mikor  végére  értünk  a  tör¬ 
ténetnek.  —  Addig  azonban  nem  tehetünk  semmit,  mig  a  fiuk  vissza 
nem  jönnek  és  meg  nem  tudjuk,  hogy  mint  fogadják  a  muszkák  az 
önök  eltűnését. 

Cigarettára  gyújtottunk  és  idegesen  vártuk  a  hírhozókat.  Közben 
csak  pár  kérdés  esett  Kovács  részéről,  hogy  a  dolog  teljesen  világos  le¬ 
gyen  előtte.  Perc  perc  után  múlt  el,  előttünk  azonban  óráknak  tűn¬ 
tek  fel. 

Végre.  Berontott  az  első  hírnök. 

—  Kérem  szépen  az  oroszok  észrevették. 

—  Hogyan?  —  sürgettük. 

—  Hát  úgy  kérem,  hogy  először  a  régi  tiszturak  neveit  olvasták 
lel.  Mikor  a  hadnagy  ur  Szalkay  nevét  kiabálták,  egy  főhadnagy  ur  rá¬ 
kiáltotta,  hogy  itt  van,  őt  nem  is  vették  észre.  Hanem  az  uj  tiszturaknál 
nem  érték  be  avval,  hogy  a  nevüket  szólították,  hanem  külön  is  állí¬ 
tották  őket,  oszt  akkor  mingyárt  észrevették  a  számolásnál,  hogy  egy 
hiányzik.  Megolvasták  háromszor  is.  Mikor  végleg  nem  stimmelt,  össze¬ 
dugták  az  oroszok  a  fejüket  és  kisütötték,  hogy  egymaga  nem  szök¬ 
hetett  a  hadnagy  ur,  biztosan  valami  régi  tiszt  urral  ment.  Osztán  újra 
kezdték  a  régiek  olvasását,  de  már  különállítottak  minden  tisztet,  aki¬ 
nek  felolvasták  a  nevit.  így  osztán  rágyüttek,  hogy  a  hadnagy  ur  Szal¬ 
kay  is  « ellógott)). 

—  Azonnal  át  kell  öltözniök  az  uraknak,  —  szólt  Kovács  —  igy 
rögtön  felismerik,  ha  keresni  jönnek. 

—  Hát  a  másik  hol  van?  —  kérdezte  tovább  a  fiút. 

—  Az  még  ott  maradt,  mert  hitták  a  parancsnokot. 

—  Jól  van  fiam.  Hanem  most  erigy  és  keress  két  embert,  akinek 
civilruhája  van  és  hajlandó  két  katonaruhával  elcserélni. 

A  fiú  befurakodott  a  priccsek  közé.  Kovács  meg  mint  egy  had¬ 
vezér  adta  ki  tovább  is  a  parancsokat.  Mire  egy  cigarettát  elszivtunk, 
az  átöltözéssel  is  kész  lettünk.  Mindkettőnkön  foltos,  használt  munkás- 
ruha  lötyögött.  Félretaposott  sarkú  csizma  és  oroszos  sipka  egészítette 
ki  felszerelésünket.  Pestről  —  úgy  gondolom  —  kitoloncoltak  volna 
bennünket  ebben  az  adjusztirungban. 

A  csizmát  rángattuk  fel  épen,  mikor  a  másik  baka  hirül  hozta, 
hogy  a  parancsnok  ordított,  midőn  megtudta  ezt  az  újabb  eltűnést. 
Tanú  is  akadt  rögtön  (hála  a  monarchia  kilencvenkilenc  nemzetiségé¬ 
nek),  aki  bennünket  egy  órával  ezelőtt  látott  az  udvaron  sétálni.  A  pa¬ 
rancsnok  erre  az  összes  barakk  azonnali  átvizsgálását  rendelte  el. 

—  Nos  urak!  Azt  hiszem  füstbe  ment  a  kirándulás  —  vigasztalt 
Kovács  az  uj  hireket  hallva  —  most  már  csak  arra  kérem,  a  gyülekező¬ 
nél  a  második  sorba  álljanak  és  húzzák  jól  a  szemükre  a  sapkát. 

A  barakkba  orosz  fegyveresek  tódultak  be. 

—  Mindenki  a  barakk  elé!  —  kiáltotta  valaki  oroszul. 

—  Elvesztünk!  —  súgta  Szalkay  sápadtan  —  ide  az  az  Írnok  jött 
vizsgálni,  akitől  a  kimenési  engedélyeket  kaptam.  Fel  fog  ismerni  föl¬ 
tétlenül. 

A  barakk  előtt  felálltunk  kettős  sorban.  Mi  a  hátsóban  vártuk  a 
kikerülhetetlen  felismerést.  Keresztet  vetettem  a  szökésre;  már  ott  lát¬ 
tam  magam  a  tábor  börtönében. 

Az  oroszok  eközben  töviről-hegyire  átkutatták  az  üres  barakkot, 
nem  maradt-e  ott  valaki. 

Az  eredménytelen  kutatás  után  hozzánk  jöttek.  Elől  egy  továris 
jött  lámpával.  Minden  egyes  embernek  az  arcába  világított.  Azután  jött 
az  Írnok,  utána  Kovács,  mint  barakkparancsnok.  A  többi  fegyveres  kö¬ 
rülvette  a  csoportot,  nehogy  valaki  megugorjon. 


A  lámpa  közelebb  és  közelebb  jött.  Már  csak  tiz  ember  volt  tő¬ 
lünk  jobbra,  aztán  hat . . .  négy  . . .  kettő  .  Sapkánk  le  volt  huzva  sze¬ 
münkig  ...  A  lámpa  sugara  Szalkay  arcára  világított ...  Az  írnok  egy 
pillanatra  megállt,  felemelte  a  sapka  ellenzőjét ...  és  megismerte 
Szalkay t.  ,,  5;  }, 


—  Sztoj!®)  —  szólt  a  lámpavivőhöz. 

Kovács  villámgyorsan  a  kezébe  csúsztatott  valamit. 

—  Sto?®)  —  kérdezte  a  világító  orosz. 

—  Nicsevo!^®)  —  válaszolt  az  Írnok. 


Visszanyomta  a  sapka  ellenzőjét,  még  mélyebbre  mint  volt  és  to 
vább  ment. 


Az  egész  jelenet  nem  tartott  egy  szempillantásig.  Nem  tudtam  hir- 
telenében  megérteni,  mi  történt  az  Írnokkal?  Hiszen  felismerte  Szal- 
kayt!  Csak  azt  éreztem,  hogy  megmenekültünk.  Hogy  a  börtön  ajtaja 
nem  nyílt  ki  előttünk.  Ilyen  érzése  csak  annak  lehet,  ki  a  sir  széléről 
jön  vissza. 


Még  akkor  is  szinte  félálomban  voltam,  mikor  már  visszamentünk 
a  barakkba.  A  Kovács  fekvőhelyére  érve,  Szalkay  megindultan  fogott 
kezet  a  törzsőrmesterrel. 

—  Nagyon  köszönöm. 

—  Nincs  mit  hadnagy  urani,  kötelességem  volt. 

—  Mennyit  adott  neki? 

—  Tiz  rubelt. 


Csak  most  értettem  meg,  miért  volt  az  a  villámgyors  mozdulat, 
mikor  Kovács  az  Írnok  kezéhez  kapott.  Akkor  adta  oda  a  pénzt  az 
írnoknak. 

Most  már  újra  bizakodni  kezdtem.  Ha  már  ezt  megúsztak,  a  többi- 
aek  is  sikerülni  kell.  Szinte  vidám  hangulatban  ittuk  a  kínált  csáját, 
az  utolsót  talán,  melyet  orosz  fogolytáborban  iszunk. 

Valami  mámor  szállt  meg  mind  a  kettőnket.  Szerettük  volna  az 
egész  barakkot  keblünkre  ölelni  örömünkben,  legkivált  Kovácsot. 

ö  azonban  komolyan  ült  helyén,  csak  időnként  vette  elő  az  óráját. 
Kilenc  óra  felé  járhatott  az  idő,  midőn  felállott. 

—  Itt  az  idő  urak,  hogy  induljanak.  Később  az  éj  csöndjében  meg 


®)  ÁHji 
»)  Mi  az  ? 
Semnsi  sem 

találnák  hallani  az  örök  a  lépteiket.  Előbb  azonban  kimegyek  terep- 
szemlét  tartani. 

Mig  ö  kint  járt,  mi  összeszedtük  a  dolgainkat,  felvettük  az  orosz 
köpönyegeket. 

—  Kinéztem  a  helyet,  —  szólt  Kovács,  mikor  visszatért.  —  Az  a 
lyuk  a  legalkalmasabb,  ami  a’  4-es  barakk  mellett  van.  Ott  az  örök  is 
elég  távol  ülnek  egymástól.  Én  és  Szikora  szakaszvezető  addig  beszédbe 
eredünk  a  két  szomszédos  őrrel,  mig  a  hadnagv’  urék  átbújnak.  Most 
pedig  az  Isten  vezérelje  önöket.  Szerencse  fel! 

Megkezdődött  a  bucsuzás.  A  fél  barakk  ott  tolongott  körülöttünk, 
hiszen  már  mindenki  tudta  az  esetünket.  Tiz  kéz  is  szorongatta  kezein¬ 
ket  és  a  suttogó  hangok  mind  az  kivánták: 

—  Szerencsés  hazatérést!  Isten  áldja  meg  magukat! 

Legmelegebben  Kovácstól  búcsúztunk.  Ha  ő  nincs,  azóta  a  börtön 
mélyén  üdülnénk. 

—  Elég  volt  fiuk,  —  mormogta  a  törzsőrmester.  —  Menjünk  urak! 

Két  perc  múlva  már  kivül  voltunk  a  dróton. 

Midőn  a  veszélyes  zónán  kivül  voltunk,  visszanéztünk.  A  sötétben 
csak  két  tűzpiros  pontot  láttunk,  a  két  továris  cigarettáinak  tüzét.  Ko¬ 
vács  és  Szikora  kinálták  meg  őket  cigarettával,  hogy  menekülésünket 
megkönnyítsék. 

* 

Lassan-lassan  feltűnt  az  óriás  gyár  falainak  szilhuettje.  Mint  ha¬ 
talmas  felkiáltójelek  feketéllettek  az  égbenyuló  kémények.  Arrafelé 
tartottunk.  A  telep  nem  volt  körülkerítve,  az  épületeket  minden  nehéz¬ 
ség  nélkül  meg  lehetett  közelíteni. 

Előzőleg  már  informálódtunk  a  munkások  barakkjai  iránt  és  igy 
rövid  keresés  után  ráakadtunk. 

Az  egyik  kémény  aljában  meghúzódó  faépületbe  léptünk  be, 
melyről  úgy  tudtuk,  hogy  magyarok  lakják. 

Két  hosszú  asztal  mellett  ültek  a  munkások.  Egy  részük  kártyá¬ 
zott,  vagy  levelet  irt.  A  nagyobbik  fele  azonban  már  aludt. 

—  Jó  estét!  —  köszöntöttük.  —  Magyarok? 

—  Azok. 

— ^  Ki  a  komandánsuk? 

—  Én! 

Egy  köpcös,  javakorbeli  férfi  lépett  elibénk. 

—  Menekülő  foglyok  vagyunk,  —  szólt  Szalkay  halkan  —  szeret¬ 
nénk  beszélni  magával. 

—  Tessék  a  szobámba  jönni. 

Arcán  egy  csepp  meglepetés  sem  látszott,  ügy  látszik  megszokta 
már  az  ilyenfajta  látogatásokat. 

A  barakk  végén  volt  egy  fülke,  deszkafallal  elkerítve,  az  volt  a 
«szobá»-ja. 

—  Tiszt  urak?  —  kérdezte  mikor  leültünk  a  fülkében. 

—  Igen. 

—  Mindjárt  gondoltam.  És  meddig  akarnak  itt  maradni? 

—  Még  nem  tudjuk.  Lehet,  hogy  két  napig,  de  az  is  lehet,  két 
hétig.  Mig  adokumentumot))  nem  szerzünk. 

—  Hm!  hm!  Hát  kérem  úgy  áll  a  dolog,  hogy  mi  nagyon  szivesen 
látjuk  magukat  akármeddig,  de  gyakran  jönnek  ellenőrizni  és  akkor 
ha  nem  munkások,  beviszik  vissza  a  táborba.  Hanem  ha  beállnának 
dolgozni,  maradhatnak  bátran  és  öt  óra  után,  mikor  a  munka  bevégzö- 
dik,  bárhová  mehetnek.  A  Lévi,  a  gazdánk,  jó  ember,  felveszi  magukat 
is  biztosan  munkára. 

—  Szivesen  dolgozunk,  —  jelentettük  ki  mindketten. 

—  Rendben  van.  Egyelőre  ne  szóljanak  senkinek,  hogy  tisztek. 
Mindjárt  megmutatom,  hol  alhatnak.  Feküdjenek  le  és  reggel  majd  el- 
rnegyünk  a  zsidóhoz. 

1917.  október  12. 

Harmadnapja  dolgozunk  a  gyárban  és  már  úgy  érezzük  magun¬ 
kat,  mintha  hónapok  óta  itt  lennénk. 

Tegnapelőtt  reggel,  mikor  a  harang  jelzésére  megkezdték  a  mun¬ 
kát,  mi  is  kimentünk  a  barakkparancsnokkal  az  építkezéshez.  A  vállal¬ 
kozó  már  ott  állt.  Középtermetű,  ötven  év  körüli  zsidó  volt,  lovagló 
nadrágban  csizmával  a  lábán,  úgy  hogy  inkább  gazdásznak  látszott, 
mint  építésznek,  kire  a  gyár  felének  építése  volt  bízva.  A  sapkája  alól 
kilátszó  hajfürtök  már  szürkék  voltak  s  félig  eltakarták  homlokát. 

A  komandáns  eléje  vezetett  mint  uj,  dolgozni  akaró  hadifog¬ 
lyokat. 

A  vállalkozó  végigmustrált  bennünket. 

—  Mihez  értenek?  —  kérdezte  oroszul. 

—  Mindenhez. 

—  Jó,  jó,  de  mégis  micsodák.  Bádogosok,  asztalosok  vagy  föld¬ 
munkások? 

—  Bármilyen  munkát  elvállalunk,  —  felelte  Szalkay. 

—  Tudnak  németül?  —  kérdezte  hirtelen  a  zsidó. 

— Igen,  mindketten. 

—  Hallották,  hogy  két  tiszt  megszökött  tegnap  a  táborból?  — 
kérdé  tovább  németül. 

—  Nem  hallottuk,  mert  az  éjjel  érkeztünk  Szamarából. 

Legyintett  kezével. 

—  Különben  mindegy.  Felveszem  önöket,  de  kikötöm,  hogy  a 

telepről  ne  mozduljanak  ki  egy  pár  napig,  mert  mindenfelé  keresik  azt 
Sí  két  tisztet. 

Olyan  nyomatékosan  ejtette  ki  az  utolsó  két  szót,  hogy  biztosra 
vettem,  sejti  az  igazat. 

—  Köszönjük,  —  feleltem  —  nem  fogunk  okot  szolgáltatni  pa¬ 
naszra. 

—  Azt  majd  meglátom,  —  vágta  rá  hidegen.  —  Vizet  fognak  hor- 
<lani  a  betonmunkásoknak. 

Elfordult  tőlünk,  megismételte  parancsát  oroszul  a  komandáns- 
nak  és  ment  tovább  ellenőrizni  a  munkát. 

Megfordultunk  mi  is  és  az  istálló  felé  indultunk  a  lovakért. 

—  A  legkönnyebb  munkát  kapták,  —  szólt  az  öreg  magyar  me¬ 
net  közben.  —  Ki  és  befogni  az  istállómester  fogja  a  lovakat,  maguk 
csak  felülnek  a  kocsira  és  hordják  a  vizet  lajtokban  az  ártéziről. 

Félóra  múlva  már  hatalmas,  de  sikertelen  ütlegeléssel  biztattuk 
u  két  agyongyötört  állatot  a  gyorsabb  menésre. 

És  azóta  már  többször  találkoztunk  a  vállalkozóval,  aki  mindig 
furcsa  mosolygással  néz  fel  ránk,  valahányszor  elhajtunk  mellette.  Ta¬ 
lán  azon  mosolyog,  hogy  két  érettségizett  kocsisa  van.  Vagy  talán  csak 
én  képzelődöm? 

1917.  október  15. 

'  Ma  délután,  mikor  a  munkát  bevégeztük  és  a  lovakat  hazavezet- 
lük,  az  istállónál  újra  találkoztunk  a  zsidóval.  A  gebéket  az  istálló¬ 
mesternek  átadva,  köszöntünk  neki  és  indulni  akartunk. 

ö  azonban  megállított. 

—  Még  ma  se  menjenek  ki  a  városba.  Az  orosz  patrullok  még 
mindig  cirkálnak  és  az  állomást  is  őrzik. 

—  Bocsánat,  —  szólt  Szalkay  —  de  mi .  .  . 

—  Miért  tagadják  kérem?  Az  első  pillanatban  láttam,  hogy  önök 
müveit  emberek.  Hogy  még  nem  végeztek  testi  munkát.  Hiszen  csak  a 
kezükre  kell  nézni.  Aztán  akkor  már  hallottam,  hogy  két  tiszt  előző  este 
elszökött  a  táborból,  másnap  reggel  pedig  jelentkezik  nálam  két  ápolt 
kezű  hadifogoly  munkára.  Bocsássanak  meg,  de  ilyen  véletlen  nincs, 
még  egy  buta  muzsik  is  észrevette  volna,  hogy  a  két  szökevény  és  a  két 
jelentkező  azonos. 

—  Igaza  van  uram,  —  feleltem  elszántan  —  mi  vagyunk  az  a  két 
szökevény  és  ha  ön  . .  . 

—  Ne  tovább,  —  tiltakozott  Lévi  kezét  felemelve  —  ne  tartsanak 
tőlem.  Hiszen,  ha  akarom,  már  az  első  félórában  elfogathattam  volna 
önöket.  Maradjanak  továbbra  is  a  gyárban  addig,  mig  dolgaikat  el  nem 
végzik.  És  jusson  eszükbe  ha  engem  látnak,  hogy  egy  bánatos  apa  áll 

maguk  előtt,  akinek  egyetlen  gyermeke  az  önök  hazájában  ugyanolyan 
keserű  rabkenyeret  eszik,  mint  önök  itten. 

A  szürke  szem  elhomályosodott.  Vagy  a  mienkbe  tolult  köny? 

Hirtelen  kezet  nyújtott. 

—  Isten  velük  —  és  az  őszülő  zsidó  sietős  léptekkel  távozott. 

Lehet,  hogy  a  könnyeit  szégyelte. 

1917.  október  16. 

Lévi,  a  vállalkozó  végérvényesen  beavatkozott  sorsunk  intézé¬ 
sébe. 

Ma  délután  fizetés  volt.  Az  orosz  munkásokat  szombaton  fizették 
ki,  a  hadifoglyok  keddi  napon  kapták  a  heti  keresményüket. 

A  rács  mögött  maga  Lévi  vette  át  a  szelvényeket  és  sajátkezüleg 
fizetett  ki  mindenkit. 

—  Fizetés  után  jöjjenek  vissza  az  irodába,  —  szólt  ki  hozzánk, 
mialatt  leolvasta  számunkra  a  hat  napi  bért. 

Mi  az  ördögöt  akarhat  tőlünk,  hogy  fizetés  után  visszahivat? 
törtük  fejünket,  mikor  kijöttünk.  Rosszat  semmiesetre  sem,  legalább 
eddigi  viselkedése  a  leghatározottabb  jóindulatot  árulta  el. 

Még  kiváncsiak  is  voltunk  végtelenül.  Merész  álomnak  tűnt  ugyan 
fel,  de  megfordult  az  a  gondolat  is  fejünkben,  hogy  megnyerjük  Lévit 
ügyünknek.  Az  ő  hathatós  segítségével  bizonyosan  egy  nap  alatt  kerít¬ 
hetnénk  igazolványt. 

Szalkay  nagyon  bizott  a  rábeszélő  képességében.  Elmondta  száz¬ 
szor  is: 

—  Majd  meglátod,  leveszem  az  öreget  a  lábáról,  ha  erről  kezdünk 
beszélni. 

Fel  s  alá  sétálgattunk  az  iroda  előtt,  hogy  jobban  teljék  az  idő, 
de  bizony  már  fent  ragyogott  az  égen  egy  pár  csillag,  amikorra  vége 
lett  a  fizetésnek. 

Az  öreg  zsidó  a  dolgozószobájába  vezetett.  Üléssel  kinált  meg  és 
cigarettával,  majd  három  poharat  vett  elő  és  csáját  töltött  számunkra  is 
a  szamovárból. 

Mikor  már  mindnyájunk  előtt  ott  párolgott  a  tea,  megszólalt. 
Eleinte  közömbös  dölgokról  kérdezősködött,  mik  vagyunk  otthon,  hol 
és  mikor  estünk  fogságba,  de  látszott  rajta,  hogy  valami  mást  akar 
mondani,  de  nem  tudja  hogyan  kezdje. 

Egyszer  aztán  megkérdezte: 

—  Biznak  bennem? 

—  Ha  nem  biznánk,  régen  elmentünk  volna  innen. 

—  Köszönöm.  Akkor  valamit  akarok  önöknek  mondani . .  .  hogy 
is  kezdjem  csak  . . . 

Izgatott  lett,  a  homlokát  összeráncolta.  Ivott  egy  kortyot  a  teából. 

—  Egy  szenvedő  . . .  igen  egy  szenvedő  apához  . . .  kinek  az  a  rög¬ 
eszméje,  hogy  amint  ő  bánik  a  hadifőglyokkal,  úgy  bánnak  az  ő  hadi¬ 
fogoly  fiával  is  ott,  messze,  az  ellenséges  országban  . . .  egy  ilyen  szen¬ 
vedő  apához  jött  egyszer  két  menekülő  hadifogoly. 

Az  első  nehézség  leküzüése  után  folyékonyan  hagyták  el  ajkát  a 
szavak. 

—  És  az  apa  elhatározza,  hogy  segít  a  két  menekülőn.  Hát .  . . 
izé ...  az  a  szenvedő  apa  én  vagyok  és  a  menekülők  .  .  .  nos  . .  .  igen  .  . . 
hát  önök. 

Az  izgalomtól  sápadtan  néztünk  össze.  íme,  legmerészebb  álmaink 
valósulnak  meg! 

—  Jó  hazafi  volt  az  apa,  kezdetben  soká  tépelődött,  szabad-e  ezt 
megtennie?  De  a  fiának  képe,  amely  ott  él  a  lelkében,  igent  bólintott. 
És  az  apa  szivében  győzött  az  apai  szeretet.  Adott  a  két  szökevénynek 
igazolványokat,  melyek  szerint  ők  finn  munkások  és  hazautaznak  Hel- 
singforsba.  És  adott  nekik  még  kétszáz  rubelt  is  az  útra.  És  az  apa 
hiszi,  hogy  Jehova  megáldja  őt  ezért  a  lépéséért ...  és  visszavezérli 
hozzá  egészségben  az  ő  egyetlen  . . .  árva  . . .  kis  . . .  szeretett  gyermekét. 

A  végét  már  csak  suttogta.  Szeméből  kibuggyant  a  köny  és  végig¬ 
barázdálva  arcát,  lecsöppent  a  két  kincsre,  a  «dokumentekre)),  melyeket 
zsebéből  húzott  elő. 

—  íme,  fiaim,  átadom. 

Nem  szégyenlem  bevallani,  lehajoltunk  és  megcsókoltuk  a  kezét... 

Félve  Írom  e  sorokat.  Talán  nem  is  fogják  elhinni.  Hiszen  olyan 
hihetetlen . . . 

Pedig  megtörtént! 


Finnországban. 

1917.  október  25. 

Feljegyzéseim  kilenc  napig  érintetlenül  hevertek  köpönyegem  gal¬ 
lérjába  varrva.  Az  ut  alatt  nem  vehettem  elő,  különben  is  a  részletekre 
olyan  világosan  emlékszem.  Minden  mozzanata  örökre  bevésődött  emlé¬ 
kembe. 

Egészen  Bologoeig  úgyszólván  minden  baj  nélkül  jutottunk  el. 
Pedig  majdnem  három  napos  ut.  Moszkva  előtt  végigjárta  ugyan  egy 
őrjárat  a  vonatot,  de  csak  belépillantott  igazolványainkba  és  máris  ment 
tovább.  Mikor  kiszálltunk  Moszkvában,  a  pályaudvar  kijáratánál,  mint 
a  jegyszedők,  ott  állt  négy  továris,  kik  fenhangon  kiabálták: 

—  Dokumentu!  davajtye  dokumentu!”) 

De  ezek  is,  bármilyen  papirost  is  mutattak  nekik,  továbbengedték 


Az  igazolványokat  adjátok  ide. 


Továriscsi 


145 


az  embert.  Az  utcákon  egymást  érték  a  lovas  kozák  palrullok,  a  Ke- 
renszki  huszárjai.  A  járókelők  néma  gyűlölettel  nézték  a  hosszú  pikás 
legényeket,  kik  oly  hányaveti  módon  ülték  meg  a  zömök,  széleshátii 
lovakat.  Még  a  vonaton  hallottuk  suttogni,  hogy  leáldozófélben  a  nap¬ 
juk,  gazdájukkal  együtt. 

Szerencsésen  érkeztünk  meg  a  Nikolajevszki  pályaudvarhoz.  Bo- 
logoeba  reggel  három  órakor  érkeztünk.  És  itt  aztán  ki  is  szálltunk. 
Midőn  ugyanis  csájavizért  mentünk,  —  a  vonat  félóráig  állt  —  tiz- 
tizenöt  utast  tuszkolt  ki  a  kontroll  a  kocsikbó^,  akik  hangosan  szidták 
Kerenszkit,  az  ideiglenes  kormányt  és  mindenkit,  aki  csak  ez  idő  sze¬ 
rint  parancsol  Oroszhonban.  Még  az^  «atyuskát))  is,  pedig  az  már  nem 
is  parancsol. 

Ezt  látva,  nem  volt  kedvünk  megvárni,  mig  az  ellenőrzők  hoz¬ 
zánk  érnek,  visszafutottunk  hát  csomagjainkért  és  leszálltunk. 

Reggel  kilenc  felé  indult  egy  másik  vonat  Jaroszlav  felé.  Fel¬ 
ültünk  arra  és  Jaroszlav-Vologdán  keresztül  mentünk  Szent-Pétervárra. 
Vologdáig  szárnyvonal  lévén,  gondoltuk,  útközben  nem  zavar  meg 
senki,  onnan  pedig  igaz,  fővonal  az  ut,  de  hallottuk,  hogy  arra  nem  igen 
vizsgálják  az  utasokat.  Ez  a  csekély,  körülbelül  ezerszáz  kilométeres 
kerülő  négy  napunkat  vette  igénybe  —  Vologdától  Petrográdig  ötöd- 
osztályu  fütött  marhakocsikban  tettük  meg  az  utat  —  és  szerencsénk 
volt  vele,  mert  épen  mikor  Petrográdra  érkeztünk,  előző  napon  bukott 
meg,  véres  utcai  harcok  után,  a  Kerenszki-éra  és  a  zűrzavarban  minden 
baj  nélkül  becsúszhattunk  a  jól  őrzött  fővárosba. 


A  város  annyira-amennyire  már  visszanyerte  rendes  világvárosi 
képét.  Csak  a  minden  falra  kiragasztott  óriási  bolseviki  proklamációk 
és  a  tömérdek  fegyveres  polgárőrség  emlékeztetett  az  uj  forradalomra. 

A  finn  pályaudvaron  már  hallottunk  finnül  beszélni. 

Utunk  nehezebb  része  most  kezdődött.  Eddig,  ha  bárki  kérdezte 
Szalkayt,  én  miért  vagyok  olyan  szótalan,  nyugodtan  felelte,  finnek  va¬ 
gyunk  és  ő  (már  mint  én)  nem  tud  jól  oroszul.  Nyugodtan  mondhatta, 
mert  az  utasok  kilencvenkilenc  percentje  még  nem  látott  eleven  finnt  s 
ha  zulukafferul  beszéltünk  volna  is  egymás  között,  mindenki  azt  hi¬ 
hette,  hogy  anyanyelvűnkön  társalogunk. 

De  ennek  itt  már  vége  két  okbpl  is.  Először  is  árva  szót  sem  tudva 
a  zengzetes  rokonnyelvből,  nem  vallhattuk  magunkat  finneknek,  mert 
sok  volt  a  finn  utas;  másodszor  mi  feketék  voltunk,  az  utitársaink  fején 
a  haj  pedig  tobzódott  a  szőkeségben.  Még  sohasem  láttam  ennyire 
csepühaju  embereket,  mint  ezek  a  finnek.  Még  a  szőke  oroszok  is  való¬ 
sággal  feketéitek  közöttük.  Aki  még  náluk  is  szőkébb,  az  már  .  .  .  albinó! 

El  is  határoztuk  rögtön,  hogy  ezután  kaukázusiaknak  valljuk  ma¬ 
gunkat,  (alább  nem  adhattuk,  tekintve  hajunk  sötét  mivoltát)  de  ezt 

is  csak  akkor,  ha  nagyon  kérdezgetik.  Lehetőleg  meghúzódunk  vala¬ 
melyik  sarokban  és  feltűnés  nélkül  igyekszünk  meglapulni,  amig  ál 
nem  érünk  a  határon.  A  határ  volt  a  rém.  Ha  sikerül  átlépnünk  a 
határt,  megmenekültünk.  Mi  legalább  igy  gondoltuk.  A  szabad  finn 
állam  nem.  fog  visszakergetni  bennünket,  hanem  hazaenged.  Legrosz- 
szabb  esetben  internál. 

Az  internálásról  pedig  tudtam,  hogy  ott  megadják  a  teljes  otthoni 
fizetést,  szabadon  járkálhat  az  ember,  csak  naponta  kell  valamelyik 
hatóságnál  jelentkeznie.  Sőt  a  hozzátartozói  is  meglátogathatják  az  in¬ 
ternáltat.  Ezerszer  jobb  tehát  a  sorsa,  mint  a  hadifogolyé. 

A  rém,  a  határ,  ezalatt  mindjobban  közeledett.  Azt  a  hatvan 
versztet  átfutottuk  pár  óra  alatt.  Egy  állomáson  egyszerre  latin  betűs 
felirást  pillantottunk  meg; 


Bjelosztrov. 

Ez  már  biztosan  Finnország.  Szurkoltunk  alaposan.  A  rém  itt  van. 
Ki  akartunk  menni  a  perronra,  hogy  kissé  lehütsük  izgatottságunkat. 
Az  ajtó  azonban  zárva  volt. 

—  Az  ajtók  csukva  vannak,  —  mondta  egy  matróz,  látva,  hogy 
az  ajtót  rángatjuk. 

—  Miért?  —  kérdezte  Szalkav. 

—  Mindjárt  jön  a  vizsgálat  és  az  ajtók  az  előző  állomástól  kezdve 
le  vannak  zárva,  nehogy  valaki  vizsgálás  nélkül  megugorjon. 

Bizony,  ez  cseppet  sem  volt  kellemes  perspektíva.  Szalkay  azon¬ 
ban  még  erősködött: 

—  De  mi  csak  csájázni  akarunk  menni. 

—  Ezt  még  a  vizsgálat  után  sem  teheted  meg  továris,  —  világosí¬ 
tott  fel  a  barátságos  matróz  újólag  —  mert  innen  kezdve  nincsen  kip- 
jatok.^^)  Finnországban  csak  kávét  lehet  az  állomásokon  kapni. 

íme  a  második  baklövés.  Most  már  a  vak  is  láthatja,  hogy  soha 
életünkben  nem  jártunk  ezen  a  tájon,  mert  ha  idevalók  lennénk,  tud¬ 
nunk  kellene,  hogy  a  finneknél  nincsen  wkipjatokw.  De  hát  az  ördög 
tudta,  hogy  ezek  a  hirtelenszőkék  csak  kávéznak! 

Tudatlanságunk  még  a  továrisnak  is  feltűnt.  Meg  is  kérdezte 
azonnal: 

—  Ugy-e  sohasem  voltatok  még  itten? 

—  Nem,  —  hazudta  Szalkay  —  mi  kaukázusiak  vagyunk.  Idáig 
Penzában  dolgoztunk  a  gyárban,  de  szüléink  félévvel  ezelőtt  Helsing- 
forsba  költöztek  és  most  utazunk  először  hozzájuk. 


A  teához  való  forró  viz.  Az  orosz  állomások  mindegyikén  van  egy  házikó,  benne  hatal¬ 
mas  üst,  melyben  éjjel-nappal  állandóan  forr  a  viz.  Az  utas  csak  leszáll,  hoz  a  teáskannájában 
vizet,  beleteszi  a  teát  és  kész  a  forró  ital. 

Hazugsága  a  továris  földrajzi  tudásának  abszolút  sötétségére  és 
nemtörődömségére  volt  alapítva.  Ez  alkalommal  is  bevált  a  kipróbált 
recept,  különben  könnyen  zavarba  hozhatta  volna  jeles  baj  társamat 
azon  kérdéssel,  hogy  Kaukáziából  miért  hurcolkodtak  tiszteletreméltó 
szüléink  épen  Helsingforsba,  mikor  közelebbi  tájai  is  vannak  az  ország¬ 
nak.  A  továris  azonban  közömbös  volt  minden  iránt,  (kivéve  a  politikát, 
amiben  minden  orosz  nekivadult  bika)  nem  firtatta  tovább  a  dolgot  és 
megelégedett  a  válasszal. 

A  kupé  ajtaja  felnyílt  és  fölhangzott  a  felhívás: 

—  Dokumentu  továriscsi! 

Egy  szálas  katona  kiáltotta  ezt.  Vállán  három  zsinórral,  ami  sza¬ 
kaszvezetői  rangnak  felel  meg.  Arcát  tiilértelmesnek  találtuk,  ami  nem 
nagyon  nyugtatott  meg  bennünket. 

Mi  álltunk  legközelebb  az  ajtóhoz,  igy  hát  először  mi  estünk  vizs¬ 
gálat  alá.  Nyugodt  kézzel,  de  nyugtalan  lélekkel  nyújtottuk  át  papír¬ 
jainkat.  A  katona  behatóan  kezdte  vizsgálni.  Ettől  nem  tartottunk,  a 
papirosok  eredetiek  voltak,  a  pecsétek  valódiak,  sokkal  inkább  féltünk 
attól,  hogy  utána  az  igazolványok  tulajdonosait  fogja  megvizsgálni.  Ha 
kérdezgetni  fog,  könnyen  gyanút  kelthetünk.  A  katona  azonban  meg¬ 
elégedett  a  papírok  átnézésével  és  ránk  se  tekintve,  két  társával  együtt 
beljebb  hatolt  a  kocsiba. 

És  mi  ott  voltunk  a  szabad  Finnországban. 

Kocsink  átvizsgálása  után  mehettünk  az  állomás  büfféjébe.  A  rég 
nem  élvezett  kávéból  egy-kettőre  olyan  mennyiséget  kebeleztünk  be, 
hogy  az  adagoló  kenderhaju  szépségtől  elismerő  pillantásokat  kaptunk, 
hála  fejében. 

Reggel  nyolc  órát  mutatott  a  helsingforsi  pályudvar  hatalmas  vil¬ 
lanyórája,  mikor  vonatunk  berobogott  az  üvegtető  alá.  Még  alig  kez¬ 
dett  derengeni,  a  városban  mindenütt  égtek  még  a  lámpák.  Kimenye 
az  épületből  kocsit  kerestünk,  mert  hiszen  gyalog  hová  induljunk  egy 
idegen  városban?  A  jókora  téren  a  pályaudvar  bejárata  előtt  egy  sereg 
bérkocsi  várakozott.  Odamentünk  az  egyikhez  és  egyszerűen  fel  akar¬ 
tunk  ülni.  A  kocsis  —  még  egyszerűbben  —  nem  engedett.  Helyette  egy 
hosszú  finn  mondattal  tisztelt  meg.  Szót  sem  értvén  belőle,  Szalkay  ma¬ 
gyarázni  kezdte  oroszul,  hogy  használatba  akarjuk  venni  kocsiját. 
Hasztalan,  a  kocsis  válaszul  ismét  siilyos  finn  igazságokat  vagdosott 
fejünkhöz,  ráadásul  mutogatott  a  bejárat  lépcsőjén  álldogáló  kis  cso- 
])ortra. 

Odamentünk.  Egy  karszalagos  úriember  adogatott  a  körülállók- 
nak  valamit.  Én  is  nyújtottam  kezemet  s  a  karszalagos  belenyomott 
egy  kerek  sárgaréz  lemezkét,  rajta  e  számmal:  1347.  Ahán!  ez  a  kocsi 
száma.  Megkerestük  az  1347.  számú  bérkocsit  és  újra  megpróbáltuk  a 

beszállást.  A  számol  odaadva,  a  kocsis  most  már  semmiféle  ellenállást 
nem  tanúsított. 

Elhelyezkedtünk  és  Szalkay  odaszólt  oroszul: 

—  Gosztinnica.^*) 

A  kocsis  csak  bámult. 

—  Nanera,^^)  —  ismételte  Szalkay. 

Ezt  sem  értette. 

—  Hotel. 

Erre  már  kezdett  érteni,  de  még  most  sem  indult,  hanem  a  ho¬ 
mályba  vesző  tér  másik  oldalára  mutogatott. 

—  Menj  ahová  akarsz,  —  kiáltott  rá  Szalkay  dühödten  és  ma¬ 
gyarul. 

Nem  hiába  rokon  nyelv  a  magyar  és  finn,  ezt  megértette  és  ijed¬ 
ten  hajtott  a  tér  túlsó  felére,  hol  ki  volt  Írva  egy  házra:  «Hotel». 

Szalkay  bement  és  —  kijött.  Szoba  nem  volt.  Hajtattunk  egy  má¬ 
sik  szállóhoz,  de  szoba  ott  sem  volt.  A  harmadiknál,  negyediknél  Ugyan¬ 
úgy  jártunk.  Már  kivilágosodott  és  mi  még  mindig  szobát  kerestünk. 

A  kikötőnél  jártunk  már,  ahol  a  tenger  gyönyörű  panorámáját 
megpillantva,  kifizettük  a  kocsit  és  beültünk  a  mólón  levő  egyik  kávé¬ 
mérésébe,  hogy  tovább  gyönyörködhessünk  az  öböl  szépségében.  Szal¬ 
kay  bosszúsága,  melyet  még  a  hullámzó  tenger  nagyszerűsége  sem  tu¬ 
dott  teljesen  eloszlatni,  azonnal  elpárolgott,  mikor  a  három  csinos  fel¬ 
szolgáló  fruskát  megpillantotta.  Mikor  pedig  az  egyik  oroszul  felelt, 
valóságos  extázisba  esett. 

Tíz  percnyi  udvarlás  eredménye  után  megtudtuk  a  svéd  konzulá¬ 
tus  címét,  sőt  a  csomagjainkat  is  otthagyhattuk  addigra.  Elhelyezve  eze¬ 
ket  az  egyik  fülkében,  hol  a  leány  megígérte,  hogy  vigyázni  fog  rá,  el¬ 
indultunk,  hogy  fölkeressük  a  konzult. 

A  pincérnő  útmutatása  folytán  rövidesen  megtaláltuk  a  rakpartot, 
ahol  a  svéd  királyság  képviselője  hivatalát  tartotta. 

Becsöngettünk.  A  konzul  hivatalos  ügyekben  távol  volt,  helyette 
egy  elegáns  fiatal  férfi  fogadott.  Németül  bemutatkoztunk  neki,  hogy 
magyar  tisztek  vagyunk  és  orosz  fogságból  szöktünk.  Kitűnő  németség¬ 
gel  válaszolt,  megmondta  a  nevét:  Bergen  Erik  konzulátusi  titkár,  kezet 
fogott  velünk  és  bevezetett  szobájába. 

Mig  mindketten  bele  nem  süppedtünk  a  hatalmas  bőrfotelbe  és 
amig  cigaretta  nem  füstölt  a  szánkban,  nem  is  engedett  beszélni.  Csak 
midőn  már  kénj’^elmesen  elhelyezkedtünk,  engedte  szóhoz  jutni  Szal- 
kayt,  aki  ekkor  elmondta  történetünket.  Az  elbeszélés  alatt  többször 
csodálkozva  kiáltott  föl  és  egész  idő  alatt  oly  kíváncsian  nézegetett 


^*)  Szálloda. 

“)  Kisebb  fajta  Szálló. 

reánk  és  oly  naiv  kérdésekkel  szakította  félbe  Szalkayt,  hogy  ha  tigri¬ 
sek  lettünk  volna  és  Kis-Bürgözdön  mutogattak  volna  bennünket,  akkor 
sem  várhattunk  volna  nagyobb  bámulatot.  Valószínű,  hogy  világéleté¬ 
ben  nem  látott  még  eleven  szökött  hadifoglyot.  Úgy  látszik,  a  többiek, 
kik  errefelé  szöktek,  nem  keresték  fel  a  svédeket. 

Szalkay  azzal  végezte  beszédét,  hogy  hál’  istennek  szerencsésen 
kiszabadultunk  az  oroszok  kezei  közül. 

—  No,  még  nem  egészen,  —  mondta  ekkor  a  titkár. 

—  Hogy-hogy?  Hiszen  Finnország  már  önálló  állam! 

—  Ez  az  önállóság  végtelen  illuzórikus,  uraim.  Tény,  hogy  papí¬ 
ron  megvan,  de  .  .  .  az  oroszok  az  összes  vasúti  vonalakat  ellenőrzik.  A 
garnizonok  még  mind  itt  vannak.  És  bizony,  ha  önöket  egy  orosz  vizs¬ 
gálat  elcsípi  a  vonaton,  visszaviszik  Oroszországba. 

Mintha  villám  sújtott  volna  le  ránk,  úgy  ért  bennünket  ez  a  ki¬ 
jelentés.  Hát  még  mindig  a  továrisok  hatalmában  vagyunk?  Cseberből 
vederbe  estünk? 

A  titkár  látva  kétségbeesésünket,  mindenképen  vigasztalni  próbált. 

—  Ej,  ej  urak!  Önök,  akik  száz  veszélyen  keresztül  mentek,  most 
vesztik  el  bátorságukat,  majdnem  a  végcélnál?  Ennyire  kétségbeesnek 
attól  a  pár  kontrolitól?  Értsenek  meg  kérem,  az  oroszok  csak  a  vasutat 
vizsgálják,  különben  az  utcán  kikiabálhatják,  hogy  hadifoglyok,  senki 
sem  fogja  önöket  letartóztatni  emiatt.  Az  az  egy  pár  vizsgálat  pedig  már 
semmiség  ilyen  férfiak  előtt. 

Addig-addig  vigasztalt  bennünket,  hogy  utóvégre  magunk  is  hinni 
kezdtük,  hogy  mi  olyan  veszély-  és  viharedzett  férfiak  vagyunk,  akik¬ 
nek  tiz-tizenkét  dokumentvizsgáló  továris  früstökre  sem  elég.  Erősek¬ 
nek  éreztük  magunkat,  mintha  legalább  is  emberevők  közül  szöktünk 
volna  meg. 

Tíz  perc  alatt  annyira  magunkhoz  tértünk,  hogy  Szalkay  el  bírta 
keseregni  panaszunkat.  Bár  tiz  szállodát  is  bejártunk,  sehol  sem  kap¬ 
tunk  szobát  és  csomagjainkat  is  kénytelenek  voltunk  egy  khavilában*®) 
hagyni. 

—  Hogyan  kérték  a  szobát? 

—  Oroszul.  Finn  nyelven  nem  tudunk  egy  szót  sem. 

—  Lássák,  itt  volt  a  bibi.  összejárhatták  volna  az  egész  várost, 
orosz  szóra  nem  nyílik  meg  egyetlen  hotel  sem.  Kérjék  németül  és  meg¬ 
látják  már  az  elsőben  kapnak  szobát. 

Elsziva  az  összes  kikészített  cigarettákat,  búcsút  vettünk  a  világ 
legbarátságosabb  emberétől  azzal  az  ígérettel,  hogy  holnap  újra  fel¬ 
keressük.  Akkorra  ígérte,  hogy  intézkedni  fog  további  sorsunk  iránt. 


**)  Kávéház. 

A  német  szónak  tényleg  varázshatása  volt.  A  Frederiks  katu-n^®) 
egy  szállóban  találtunk  szobát,  pedig  két  órával  ezelőtt  itt  is  elutasí¬ 
tottak. 

1917.  október  26. 

Ma  délelőtt  ismét  felkerestük  Bergen  urat.  A  fogadtatás  most  is 
oly  szives  volt,  de  homlokán  most  borús  ráncot  vettem  észre,  amiből 
valami  kellemetlen  újságra  következtettem. 

Úgy  is  volt.  Alig  hogy  leültünk,  Bergen  ur  kirukkolt  vele: 

—  Urak!  Baj  van.  Önök  nem  tartoznak  a  mi  védelmünk  alá. 

—  Hanem? 

—  Hanem  a  dánok  alá.  Az  osztrák-magyar  hadifoglyok  védelmét 
a  dán  konzulátus  látja  el.  Tegnap  tudtam  meg  a  dolgot.  Eddig  ugyanis 
még  nem  keresett  fel  hadifogoly.  Arra  emlékeztem,  hogy  a  háború  ki¬ 
törésekor  mi  svédek  láttuk  el  a  monarchia  ügyeit,  de  ez  azóta  megvál¬ 
tozott  és  én  tökéletesen  megfeledkeztem  róla,  hogy  hónapokkal  ezelőtt 
a  dánoknak  adtuk  át.  Jelentéktelen  ügy  volt,  mert  a  monarchiának 
úgyszólván  semmiféle  érdekeltsége  sincs  Finnországban.  És  tegnap  a 
semleges  konzulátusokat  akartam  meggyurni  az  önök  javára,  olyan  for¬ 
mán,  hogy  megtudom,  nem  indul-e  valamely  semleges  hajó  Svéd¬ 
országba,  mely  hajlandó  volna  önöket  elvinni?  Az  okokat  persze  nem 
hallgathattam  el  és  igy,  mikor  a  dánokkal  értekeztem,  ők  szépen  ki¬ 
kérték  maguknak  az  illetéktelen  beavatkozást.  Ennélfogva  végtelenül 
sajnálom,  de  továbbra  nem  segíthetem  önöket  hivatalosan. 

—  És  magánúton?  —  kérdeztem. 

A  titkár  gondolkozva  nézett  maga  elé. 

—  Magánúton  természetesen:  igen.  Végtelen  boldog  lennék,  ha  az 
én  segítségem  folytán  kerülnének  haza,  —  szólt  ránk  emelve  tekinte¬ 
tét  —  de  nem  ajánlom.  Mint  magánembertől  sokkal  kevesebb  segít¬ 
séget  várhatnak,  mint  a  dánoktól.  Igen,  ha  a  közeli  napokban  indulna 
svéd  hajó,  lehetne  szó  róla,  de  hajónk  legjobb  esetben  két  hét  múlva 
indul  innen  és  az  is  érinti  az  összes  partmenti  kikötőket,  ahol  mindenütt 
ki  lennének  téve  az  orosz  kontrollnak. 

—  De  mi  mégis  kérjük  a  titkár  urat,  hogy  ne  hagyjon  cserben 
minket.  Ha  nem  indul  innen  hajó,  majd  csak  megy  Abóból  vagy  más 
kikötőből  közvetlen  hajó  Stockholmba  s  akkor  mi  elutazunk  oda  és  olt 
szádunk  hajóra.  Engedje -meg,  de  önt  már  megismertük  és  megtanul¬ 
tuk  becsülni  és  mi  továbbra  is  svéd  pártfogás  alatt  akarunk  maradni. 

Szemmelláthatólag  jól  esett  neki  kijelentésem,  de  volt  még  egy 
ellenvetése. 

I 

—  És  mit  csinálunk,  ha  a  dánok  kérdezni  fogják,  hol  késnek 
önök? 


**)  Utca. 

—  Nyugodtan  felelheti,  hogy  elutaztunk. 

—  Tehát  valóságos  összeesküvés  Dánia  ellen? 

—  Ha  önnek  is  úgy  tetszik,  igen,  —  feleltem  mosolyogva.  —  Ter¬ 
mészetesen  a  komplott  feje  ön  lesz. 

—  Elfogadom  a  vezéri  tisztet,  —  kacagott  Bergen  —  de  akkor  föl- 
tétlen  engedelmességet  kivánok. 

—  Kívánja,  hogy  azonnal  letegyük  a  hűségesküt? 

A  tréfa  vége  az  lett,  hogy  felirta  lakásunk  cimét,  megígérte,  hogy 
érdeklődni  fog  a  partmenti  városokban  svéd  hajó  iránt  és  azonnal  érte¬ 
síteni  fog  bennünket. 

Egyelőre  tehát  ráérünk  bőven,  hogy  alaposan  szétnézzünk  ebben 
a  csinos  városban. 

1917.  október  28. 

—  Gondoltál-e  már  arra,  bajtárs,  —  szólt  Szalkay  —  hogy  a  pesti 
egyetemen  tanítják  a  finn  nyelvet? 

Szégyenkezve  vallottam  be: 

—  Bizony,  ez  a  fontos  tény  elkerülte  a  figyelmemet. 

—  Tudtam  előre,  —  felelte  Szalkay  lesújtóan.  —  Hát  arra  gon- 
^  doltál-e,  hogy  a  helsingforsi  egyetemen  viszont  a  magyar  nyelvet  ta¬ 
nítják? 

—  Menj  az  egyetemeiddel  és  a  nyelveiddel  és  engem  hagyj  bé¬ 
kén,  —  hangzott  bosszús  válaszom. 

—  Nem  megyek  és  nem  hagylak.  Mert  mindkét  kérdésem  hosszas 
következtetés  eredménye  volt.  Ugyanis,  ha  nálunk  finnül  tanítanak, 
kell  valakinek  tudni  e  nyelven  és  megfordítva,  ha  itten  tanítanak  ma¬ 
gyarul,  a  tanárnak  feltétlenül  tudnia  kell  magyarul.  Ergo:  keressük  fel 
e  tanférfiut. 

Zajosan  helyeseltem  ehhez  az  éles  logikához  és  felkerekedtünk  az 
egyetemet  megkeresni,  hogy  ott  a  pedellustól,  vagy  más  hasonló  illeté¬ 
kes  tényezőtől  megtudjuk  a  magyar  nyelv  előadójának  cimét.  Az  utón 
azonban  már  aggályom  támadt. 

—  Tudod,  hol  az  egyetem?  —  kérdeztem. 

—  Nem,  de  majd  megkérdezzük  valamelyik  milictől. 

—  Hát  tudod,  hogyan  mondják  finnül  az  egyetemet? 

—  Biztosan  «univerzitét». 

—  Ez  németül  van. 

—  Minden  kulturnyelvben  igy  van,  csekély  elváltozással. 

—  Akkor  a  magyar  nyelv  nagyon  kulturátlan  lehet,  mert  úgy  hív¬ 
ják  hogy  egyetem. 

—  Az  igaz,  de  bármelyik  rendőrt  kérdezed  meg  Pesten,  hogy 
merre  van  az  univerzitét,  mindegyik  útbaigazít. 

Ezt  nem  mertem  kétségbe  vonni,  mivel  a  pesti  rendőrök  művelt¬ 
ségét  ez  irányban  elfelejtettem  ezideig  tanulmányozni. 

Az  egyik  utcában  találtunk  egy  karszalagos  férfit.  Szalkay  egye¬ 
nesen  nekirontott  és  megkérdezte  németül,  hol  van  az  egyetem. 

A  milic  csak  bámult  csodálkozva  és  hallgatagon,  hogy  miért  bánt¬ 
juk  mi  öt,  aki  semmit  sem  vétett  ellenünk. 

A  kérdés  elhagyta  Szalkay  ajkát  oroszul  is.  Az  uj  kérdésre  értel¬ 
mesebben  kezdett  csillogni  a  szeme  és  akadozva  felelte  ö  is  oroszul: 

—  Nincsen. 

Azt  hitte  tán  szegény,  hogy  valami  muszka  nemzeti  hős  lehet  az 
univerzitét  s  annak  a  szobrát  keressük  Helsingforsban.  Több  orosz  szót 
leghevesebb  ostrom  dacára  sem  tudtunk  belőle  kiszorítani. 

Én  kacagva  hagytam  ott  a  közbiztonság  buzgó  őrét,  Szalkay  meg 
komoran,  mert  azt  hitte,  hogy  az  univerzitét  nemzetközi  szó  csúfos  bu¬ 
kását  kacagom. 

A  második  karszalagos  férfihez  már  egyedül  ment.  De  villám¬ 
gyorsan  tért  vissza.  Az  'sem  tudott  xsak  finnül.  A  harmadik  már  meg¬ 
értette  kivánságunkat,  de  felvilágosítani  csak  svédül  tudott.  Határo¬ 
zottan  intelligens  ember  volt,  mert  látva,  hogy  nem  értjük,  hirtelen  va¬ 
lami  vázlatfélét  rajzolt  egy  darab  papirosra.  Nem  vagyunk  nehéz  fel¬ 
fogásnak,  a  térképolvasást  pedig  a  katonaságnál  verték  a  fejünkbe,  igy 
hát  rövidesen  megtaláltuk  az  egyetemet  meg  a  portását  is.  Kétnyelvű 
kérdésünkre  ő  is  finnül  felelt,  melyben  többször  előfordult  az  «ej)) 
(nem)  szócska.  Ezt  már  tudtuk  mit  jelent.  Ismételt  kívánságunkra  azon¬ 
ban  határozottan  rosszindulatú  pillantásokkal  felelt,  miközben  karjá¬ 
val  gyanús  mozdulatokat  végzett.  Izmos  ember  lévén,  jónak  láttuk  a 
magyar  professzor  urat  az  ismeretlenség  homályában  hagyni  és  .  .  .  in¬ 
nen  meghátrálni. 

A  tanár  ur  még  ma  sem  tudja,  hogy  az  egyetem  durvalelkü  és 
hiányos  műveltségű  kapusa  hibájából  milyen  érdekes  vendégeket  sza¬ 
lasztott  el. 

1917.  október  31. 

Mindennapos  csavargásunkról  visszatérve,  délfelé  gyanútlanul 
szobánkba  igyekeztünk,  a  portás  azonban' utánunk  kiabált  és  egy  levél¬ 
két  adott  át.  A  titkár  irta.  Csak  pár  szóból  állt:  délután  négy  órakor  vár. 

Kíváncsian  siettünk  a  jelzett  időben  a  konzulátusra.  Bergen  ur 
egyedül  várt  bennünket.  Rajtunk  kivül  senki  sem  volt  a  hivatalban. 
Alig  értünk  szobájába,  Bergen  ur  papirost  véve  elő,  rögtön  elkezdte: 

—  Holnapután,  azaz  pénteken  estefelé  indul  egy  svéd  hajó  Rau- 
mából  Stockholmba,  amely  hajó  átviszi  önöket.  Tehát  pénteken  délelőtt 
Raumában  kell  lenniök.  Most  pedig  jegyezzék  fel  a  következő  cimet. 

—  Ha  megengedi,  nem  jegyzünk  fel  semmit,  —  szakította  Szalkay 
félbe  az  ideges  titkárt.  —  Nem  akarunk  magunknál  semmiféle  áruló 
jelt  tartani,  ki  tudja  sikerül-e  vállalkozásunk.  Legyen  szives  ismételje  el 
egy  párszor  és  a  fejünkben  fog  maradni. 

—  Igazuk  van.  Tehát  kiszállnak  Raumában;  az  útirány  Helsing- 
fors — Tammerfors — Rauma.  Nem  nagy  város,  bárkit  kérdeznek,  meg 
tudja  mondani,  hol  lakik  Gusztáv  Svörjnberg  speditőr.  Gusztáv  Svöjrn- 
berg.  Igen,  igen.  ö  már  tud  mindent.  A  szállításért  nem  kell  fizetni  sem¬ 
mit.  Azt  hiszem,  hogy  német  pénzzel  dolgozik,  mert  nekem  azt  mondta 
ő  elintéz  mindent,  csak  bizzam  rá.  Tegnap  beszéltem  vele  a  klubban,  ö 
berakja  önöket  a  jelzett  hajóba  és  szombat  este  Stockholmban  vannak. 
Tehát  ne  felejtsék  el  Gusztáv  Svörjnberg.  Az  utón  Tammerforsnál  és 
Rauma  előtt  van  vizsgálat,  ott  legyenek  óvatosak. 

—  De  hogyan  utazunk  el  Raumába?  Az  igazolványaink  csak 
idáig  szólnak. 

—  Mutassák  csak  kérem? 

Odaadtuk. 

—  Hm!  hm!  —  hümmögött,  mikor  átnézte.  —  Különben  lehet 
segíteni  rajta.  ‘  » 

íróasztalához  ült,  irt  valamit  a  dokumentekre. 

—  Rendben  van.  Felirtam  svédül,  hogy:  Nevezetteket  munkásaim¬ 
nak  felvéve,  Raumába  utasítom,  ottani  telepemre  dolgozni.  Aláirva  egy 
ismerős  cég.  Ha  esetleg  baleset  történne  is  önökkel  és  nyomoznának  a 
gyárosnál,  ismeretlen  az  irás,  nem  éri  őt  semmi  kellemetlenség.  Külön¬ 
ben  is  estére  beszélek  vele  és  bocsánatát  kérem  a  nevében  végzett  csa¬ 
lásért. 

Háromszor  is  kezet  fogtunk,  mig  el  bírtunk  válni  Bergentől.  Az 
ajtóig  is  kikisért  és  sokkal  izgatottabb  volt,  mint  mi,  akik  utrakeltünk. 

Az  utcán  jutott  már  eszembe,  hogy  elfeledtük  megkérdezni,  mikor 
indul  a  vonatunk.  Vissza  nem  akartunk  fordulni,  nem  volt  más  hátra, 
kimentünk  az  állomáshoz  megtudakolni,  mikor  lehet  elindulni  Rauma 
felé. 

—  Reggel  fél  nyolc  órakor,  —  válaszolt  kérdésünkre  a  vasutas. 

—  Más  vonat  nincsen? 

—  Van  még  egy  este  nyolckor,  de  azon  Tammerforsban  át  kell 
szállni. 

Szalkay  azt  tanácsolta,  menjünk  az  esti  vonattal,  éjjel  könnyeb¬ 
ben  átcsúszunk  a  kontrollokon.  És  reggelre  biztosan  Raumában  leszünk, 
hiszen  nincs  messze.  Marad  egy  teljes  napunk  Svörnjberget  felkeresni. 

Ráhagytam.  Még  csak  öt  óra.  Utazzunk  el  ma  este. 

A  tammerforsi  börtön. 

1917.  november  1. 

Inkább  adhattam  volna;  Mol^csi  vészünk,  vagy:  Mohi  pusztai  ve¬ 
reségünk  cimet,  jobban  kifejezte  volna  ezen  fejezetben  elmondandó- 
kat.  így  esetleg  azt  is  lehet  gondolni,  hogy  a  tammerforsi  börtön  va¬ 
lami  építészeti  remekmű,  mely  eddig  az  ismeretlenség  homályában  ma¬ 
radt  és  én,  fölfedezve  szépségeit,  külön  fejezetet  szánok  ismertetésére. 

Pedig  tessék  elhinni,  ez  a  börtön  semmiféle  ornamentika!  szép¬ 
séggel  nem  rendelkezik,  sőt  mindennemű  külső  és  belső  csin  tökéletes 
hiányával  tündöklik.  Anyagaa  is  a  lehető  legegyszerűbb  lucfenyő. 
Alakja  pedig  olyan,  amit  nálunk  jó  magyar  szóval  barakknak  neveznek. 

A  lakói  ellenben  mi  vagyunk.  Ha  szeretném  a  szines,  képletes  ki¬ 
fejezéseket,  azt  Írnám,  hogy  az  áristom  egy  falánk  ragadozó,  mely  be¬ 
cses  személyünket  áldozatoknak  nézte  és  fölfalt  és  elhelyezett  gyomra 
ötödik  rekeszében.  A  szines  képeket  azonban  mostani  lelkiállapotom 
gyűlöli,  Így  hát  egyszerűen  csak  azt  mondom,  hogy  foglyok  vagyunk.  A 
gyomrot  és  az  ötödik  rekeszt  azonban  meghagyom,  amit  az  alábbi  rajz 
is  igazol.  A  börtön  alaprajza  ugyanis  a  következő.  ' 

Az  1.  számú  volt  a  nagyterem,  hol  az  őrség  tanyázott.  A  2.  és  3. 
száhiu  magánlakás  volt, ,  hol  két  altiszt  lakott  családjával:  az  őrségen 
kívül  ők  voltak  az  egyetlenek,  kik  büntetlenül  éltek  a  tágas  épületben. 
A  4-ben  orosz  szökött  katonák,  számszerint  hatan,  kártyáztak  és  nél¬ 
külözték  a  szabadságot.  Az  5-ös  rekeszben  mi  ütöttünk  tanyát.  A  6 — 15. 
számuak  magánzárkák  voltak. 

Legtöbb  szót  az  ötös  fülkére  fogom  vesztegetni,  mert  a  végzet, 
illetve  a  továrisok  ezt  jelölték  ki  ideiglenes  tanyánkul.  Tehát:  a  cella 
három  méter  széles,  öt  méter  hosszú  és  négy  méter  magas  volt,  ami  azt 
jelenti,  hogy  hatvan  köbméter  levegő  fért  el  benne.  Vagyis  higiénikus¬ 
nak  lehet  mondani.  Belső  berendezésére  a  legtisztább  puritanizmus 
nyomta  rá  bélyegét,  állván  a  bútorzat  az  ajtóval  szemközti  falnál  az 
egyik  oldalfaltól  a  másikig  terjedő  egyetlen  fapricsből  és  egy  fél  kály¬ 
hából.  A  többi  felesleges,  csak  emberi  elpuhultságot  szolgáló  bútordarab 
tökéletesen  hiányzott.  Semmiféle  üres  cifraság,  mindennek  meg  volt  a 
maga  praktikus  rendeltetése,  még  az  ablakon  levő  erős  vasrácsnak  is. 

Azt  hiszem,  eléggé  behatóan  ismertettem  lakhelyünket  és  már  rá¬ 
térhetek,  miképen  szakadt  reánk  a  sorsharag,  mely  Stockholm  helyett  a 
fentvázolt  barakkba  juttatott  bennünket. 

Mikor  vonatunk  kiindult  Helsingforsból,  közérzetünk  még  abszo¬ 
lút  jó  volt,  semmiféle  rossz  előérzet  még  nem  zavarta.  A  rossz  előérzet 
bacillusai  csak  akkor  telepedtek  meg  agyvelőnkben,  mikor  kérdésünkre 
a  kalauz  kijelentette,  hogy  Tammerforsban  éjféltől  délután  két  óráig 
kell  várakoznunk  a  raumai  vonatra. 

Erre  a  kijelentésre,  minél  közelebb  értünk  az  átszálló  állomás¬ 
hoz,  a  bacillusok  óriási  módon  kezdtek  sokasodni.  Szalkay  szidta  a 
szűkszavú  vasutast,  miért  nem  mondta  meg,  hogy  Helsingforsból  csak 
reggel  indul  vonat  és  miért  zavarta  őt  meg  az  esti  vonattal,  én  meg 
Szalkay t  szidtam,  hogy  miért  nem  kérdezte  meg  alaposabban:  épen  azon 
a  helyen,  ahol  vonatvizsgálat  van,  kell  nekünk  várakozni! 

Veszekedésünk  főként  az  éjfél  körül  forgott,  amikor  Tammer- 
forsba  kell  érnünk.  Az  éjfél  pedig  elkövetkezett  a  kritikus  állomással 
együtt  és  a  vitatkozás  automatice  megszűnt,  mikor  a  vonat  megállt. 

Jött  a  rendes  jelenet,  ajtónyitás,  két  továris  beszállása  és  a  — 
dokumentkérés.  Az  egyik  átolvasta  a  mienket.  A  latin  betűkön  azonban 
körülbelül  hajótörést  szenvedett  az  olvasási  tudománya,  mert  vissza¬ 
adta  ujjával  a  svéd  mondatra  bökve. 

—  Mi  ez? 

—  Ez,  —  felelte  Szalkay  —  a  gyárosunk  igazolása,  hogy  Raumába 
utazunk  az  ottani  telepére  dolgozni.  Nézd  itt  van  beírva:  Rauma. 

A  finnországi  tartózkodás  hatásának  tudom  be,  hogy  valamit  ped- 
zett  a  latin  betükhez,  mert  akadozva,  betűnként  ejtve  ki,  de  kibetüzte: 

—  R-a-u-m-a, 

Ez  elég  volt  a  lelkiismerete  megnyugtatásához.  A  szigorú,  hivatalos 
arc  helyett  a  kiváncsi  idegen  arcát  vette  fel. 

—  Oda  utaztok? 

—  Igen,  dolgozni. 

—  Hát  Oroszországban  nincs  munka,  hogy  ide  jöttök  dolgozni? 

—  Van  ott  munka,  de  tudod  továris  a  szüléink  ...  —  és  Szalkay 
újra  elmesélte  a  kaukázusi  hazugságot. 

—  No,  a  viszontlátásra!  —  búcsúzott  a  katona. 

—  Sülyedj  el,  —  mormogta  Szalkay. 

A  kupé  át  volt  vizsgálva,  kiszállhattunk.  Sietve  haladtunk  át,  a 
tömeggel  egyetemben,  az  épületen.  A  túlsó  oldalán  két  kocsi  állt,  mult- 

idöben  mondom,  mert  az  egyik  már  indulófélben  volt,  a  másikba  akkor 

# 

szállt  be  egy  szőke  testvér.  Az  utóbbihoz  léptünk:  szerencsére  tudott 
valamit  oroszul. 


—  Mi  is  a  városba  akarunk  menni  meghálni,  nincs  több  kocsi, 
nem  ülhetnénk  be? 

—  Nem,  mert  már  le  van  foglalva,  hanem  várjatok  meg,  tiz  perc 
múlva  visszajövök  és  beviszlek. 

A  város  utcai  lámpái  jó  messziről  csillogtak,  jobbnak  láttuk  hát 
bevárni  a  kocsit.  Egymagunk  nagyon  bajosan  találtunk  volna  szállót. 

Visszamentünk.  A  várócsarnokban  már  alig  lézengett  egy-két  utas. 
A  büfféhez  mentünk  és  kávét  kértünk.  Mire  az  első  csészét  kiszürcsöl- 
tük,  a  pályaudvar  elején  már  oltogatták  a'  lámpákat.  Bizonyára  jó  ideig 
nem  jön  vonat  és  a  takarékos  finn  spórol  az  árammal. 

Lassankint  egyedül  maradtunk  a  tágas  teremben,  csak  a  túlsó  sa¬ 
rokban  beszélgetett  még  négy-öt  továris.  Köztük  láttuk  azt  is,  ki  a  «do- 
kumentjeinket))  vizsgálta.  Beszélt  valamit,  nyilván  rólunk,  mert  fejével 
többször  intett  felénk.  A  többiek  is  erre  néztek  és  .  .  .  éreztem,  hogy  el¬ 
sápadok.  Az  egyik  egyenesen  felénk  tartott. 

—  Hová  utaztok? 

—  Raumába,  —  feleltük. 

—  Mutassátok  mégegyszer  az  igazolványaitokat! 

Mig- vizsgálta,  a  többiek  is  körénk  sereglettek. 

—  Jertek  az  őrszobára. 

Enyhén  szólva,  na  most  lecsapott  az  istennyila!  Miközben  a  pak¬ 
kunkat  magunkhoz  vettük,  belépett  a  kocsis. 

—  Itt  vagyok  már. 

—  Na,  egy  kicsit  elkéstél.  —  gondoltam  magamban  és  megindul¬ 
tunk  az  örszoba  felé. 

Pillanat  alatt  le  voltunk  vetkeztetve  és  szakértő  kezek  tapogatták 
át  ruháinkat.  Szalkay  csizmájából  előkerült  egy  katonafényképe,  ná- 

lám  is  találtak  egy  pár  otthoni  tárgyat.  Szerencse  a  szerencsétlenségben, 
hogy  a  sipkám  bélését  nem  fejtették  fel,  mert  akkor  a  följegyzéseim  is 
oda  vesztek  volna. 

—  Ej  csinos  munkások  lehettek  ti,  —  szólt  a  vezérkolompos  gú¬ 
nyosan  a  fényképre  célozva. 

Néma  hallgatás  volt  a'  válasz.  Nem  tudtunk  hirtelen  még  gondol¬ 
kozni  sem,  csak  ültünk  az  alsóruhánkban  mint  a  szélütöttek. 

—  Hát  hadifoglyok  vagyunk?  Mi?  He-he-he,  —  nevetett  az  orosz 
és  összedörzsölte  kezét. 

Talán  jutalmat  kapnak,  ha  elcsípnek  egy  foglyot  vagy  lehet,  hogy 
pusztán  a  jó  fogás  felett  örült. 

—  Adjátok  inkább  vissza  a  ruháinkat,  —  szólt  Szalkay  dühbe 
gurulva  az  arcátlan  nevetés  felett  —  már  átkutathattátok  és  nem  kelle¬ 
mes  Így  ülni. 

Mig  öltözködtünk,  a  továrisok  leltárt  vettek  fel  a  tőlünk  elszedett 
dolgokról,  köztük  a  pénzről  is.  Nem  adtak  vissza  csak  két  márkát  és  a 
zsebkendőket.  A  többit  papirosba  göngyölték  és  az  asztalfiókba  sülyesz- 
tették. 

—  Hogy  hivnak  ?  —  kérdé  a  parancsnok,  midőn  mi  is,  ők  is  ké¬ 
szen  voltak.  Mi  az  öltözéssel,  ők  a  leltárral. 

Bemondtunk  két  nevet,  ami  épen  eszünkbe  jutott. 

—  Honnan  jöttök? 

—  Jekaterinoszlávból. 

—  Milyen  rangotok  van? 

—  Tisztek  vagyunk. 

—  Akkor  mit  kerestetek  Jekaterinoszlávban?  Ott  nincsen  tiszti 
tábor. 

—  Igazad  van.  Omszkból  jöttünk. 

Az  orosz  egyáltalán  nem  lett  dühös  a  hányaveti  hangra.  Nyugod¬ 
tan  válaszolt. 

—  Majd  ki  fogja  kutatni  a  hadbíró  -r~  és  azzal  kijelölt  három  tová- 
rist,  akik  kisérni  fognak. 

A  sötét  utón  eszünkbe  villant,  jó  volna  fellökni  őket  és  elszaladni. 
De  a  továrisok  nagyon  szívesek  voltak,  (ők  cipelték  a  két  csomagot)  a 
revolvereik  pedig  nagyon  fenyegetően  kandikáltak  ki  az  oldalukon  lógó 
tokjaikból  és  még  hozzá  hárman  is  voltak!  Elvetettük  a  kétségbeesett 
eszmét  és  ballagtunk  tovább.  Úgy  is  hiábavaló  lett  volna.  Hová,  merre 
fussunk  a  szuroksötét  éjszakában? 

Negyedórái  gyaloglás  után,  a  várost  jobb  kéz  felé  hagyva,  meg¬ 
érkeztünk  a  barakkhoz.  Az  egyik  őr,  ki  elől  haladt,  bekopogtatott,  az 
ajtó  kinyílt  és  minket  elnyelt  az  ötös  jelzésű  cella. 

Aki  azt  gondolja,  hogy  mi  egész  éjjel  fejünket  a  falba  verve  át- 

koztuk  a  kegyetlen  végzetet,  az  csalódik.  Ha  a  csapás  nyugodt  elviselő- 
jét  sztoikusnak  nevezik,  akkor  mi  sztoikusok  vagyunk.  Mert  lefeküdtünk 
és  békén  elaludtunk.  Amiben  nagy  része  volt  azon  tudatnak,  hogy  leg¬ 
rosszabb  esetben  is  visszavisznek  Oroszországba  és  onnan  kell  ismét 
megszöknünk.  Két  hétnél  tovább  azonban  nem  számítottunk  itt  ma¬ 
radni. 

Reggel  a  börtön  őrsége  vert  fel  álmunkból.  Mind  a  tizenkettő  bent 
szorongott  a  szobánkban.  Paroláztak  velünk  és  bámultak,  mintha  leg¬ 
alább  is  szerecsenek  lennénk.  Egyik  is,  másik  is  kérdezgetett,  amire 
tudtam,  már  én  is  feleltem,  de  a  szót  Szalkay  vitte. 

Ez  az  állapot  délig  tartott,  hol  több,  hol  kevesebb  résztvevővel. 
Csak  a  mosdás!  és  reggelizési  művelet  alatt  állt  be  egy-egy  kevés  meg¬ 
szakítás.  Dél  felé  már  kint  ültünk  a  nagy  szobában,  vegyesen  az  őrség¬ 
gel  meg  a  szökött  katonákkal,  kik  szabadon  járkálhattak  az  épületben. 

így  ért  bennünket  az  uj  őrség  is,  amelyik  délben  jött  a  régit  felvál¬ 
tani.  Jött  velük  a  napos  tiszt  is,  ki  vidáman  nyújtott  kezet  a  két  kame¬ 
rádnak. 

Már  hallották  mindnyájan,  hogy  két  fogoly  tiszt  van  a  börtönben. 
Az  orosz  általában  jólelküségénél  fogva  szerencsétleneknek  tartja  a 
hadifoglyokat,  gyűlölet  ellenünk  csak  kevésben  van  és  rendszerint  saj¬ 
nálja,  ennek  köszönhető,  hogy  félóra  múltán  az  újakkal  is  nagy  barát¬ 
ságban  voltunk,  nem  is  beszélve  a  szököttekről,  azok  rögtön  valóságos 
elvtársuknak  tekintettek  és  folyton  invitáltak,  hogy  menjünk  át  hozzá¬ 
juk  kártyázni. 

Ezenfelül  a  börtön  meleg,  a  koszt  jobb,  mint  tűrhető,  féreg  nincs. 
Mi  kell  még  ennél  több  két  bezárt  hadifogolynak? 


1917.  november  2. 

* 

A  börtön  bensőjében  teljes  szabadságot  élvezünk.  Sétálhatunk  a 
folyosón,  bemehetünk  bármelyik  cellába.  Az  oroszok  a  nagy  ajtóhoz 
őrt  állítottak  és  ezt  elegendő  biztonságnak  tartják. 

Kellemesebb  szórakozás  hiján  átvizsgáltuk  az  egész  épületet,  pad¬ 
lótól  a  plafonig  hadifogoly-felirások  után  kutatva.  Este  statisztikát  csi¬ 
náltunk  róluk. 

Volt  itten  egy  bizonyos  Zimmermann  nevű  vezérkari  kapitányon 
kezdve  Infanterist  Hajtó  Istvánig  mindenféle  sarzsi.  összesen  kétszáz¬ 
negyvennyolc  nevet  számoltunk  össze. 

Rang  szerint  igy  oszlanak  meg.  Kapitány  egy,  főhadnagy  egy,  had¬ 
nagy  (minket  is  beleszámítva)  négy,  zászlós,  kadét  és  hadapródj elölt 
három,  önkéntes  huszonegy,  altiszt  százhatvannyolc,  közember  és  rang¬ 
nélküli  felírás  ötven. 

Nemzetiség  szerint  százhárom  magyar  név,  huszonnyolc  szláv  név 

és  s^á^tizenhat  német  név  volt.  ezek  közül  hét  megállapíthatóan  biro¬ 
dalmi  német.  Hogy  a  német  nevüek  közül  hány  magyar  van,  nem  tu-  - 

rinm  mert  nagyon  soknál  hiányzott  az  ezred. 

Időrendben  a  sort  Megnyitotta  egy  E.  Cihák  nevű  szláv  kt  19  . 

július  14-iki  dátummal  jegyezte  fel,  hogy  szökés  közben  elfogtak 

rártuk  mi  1917.  november  elejével. 

Nem  mindet  itt  fogták  el,  sőt  a  legnagyobb  része  csak  a  vrssza- 

toloncolás  alatt  tartott  itten  rövid  pihenést,  azonban  denique  mind  meg- 
rárirFinLrszágot.  Volt  közöttük  olyan  is  egy  pár,  ki  Torneoig  elyergo- 

'LÍa  németet  rendszerint  csak  azt  Írták  fel.  hogy  szökés  közben 
elfogták  a  magyarok  már  változatosabb  emléksorokat  hagytak  a  falon. 
Egy  pár  érdekesebbet  lejegyzek  közülök. 

Itt  volt  eav  szenvedő  vén  Krisztus. 

Tánczos  Mózes. 

Neve  után  Ítélve  székely  lehetett. 

Rogygyik  rá  az  ég  az  égisz  muszkaországra. 

Aláírva  négy  név  is.  _  i  ^ a; 

Itten  éhezett  nyóc  napig  egg  tizenhármas  haszar  gyerek.  Hej  de 

messzi  vagy  Jászár  okszállás.  ^ 

Sajnálom,  hogy  nem  irta  alá  a  nevét  ez  a 
rek.  Be  szeretném  tudni,  ki  lehet  ez  a  szomszéd  falubeli,  ki  meg  ily  ki- 

tűnő  kása  mellett  is  éhezett! 

Vagy  akkor  még  nem  adtak  ilyen  jó  kását? 

1917.  november  3. 

Ma  délután  egy  idegen  tiszt  belépése  zavarta  meg  kedélyes  beszél¬ 
getésünket  a  nagy  teremben.  Az  idegen  egy  írnokkal  lepett  be  es  a 

hadifogoly  tiszteket  kereste.  A  hadbíró  volt. 

Kopaszranyirt,  kerek  koponyáju,  még  fiatal  férfi  volt,  legala 

nyolc  dioptriás  szemüveggel,  kapitányi  rangban. 

nagy  szoba  asztalánál,  mi  velük  szemben  es  megkezdődött  a  jegyző 

konyvW  neveinket  és  adatokat  mondjuk  be?  —  kérdezte 

Szalkay  humorosan.  e  ^  j 

—  Ha  hamarosan  meg  akarnak  ismét  szökni:  a  valóságot  mon  - 

iák  be  —  felelte  ő  hasonló  humorral  —  mert  az  adataikat  távirati  ag 
közöljük  azzal  a  táborral,  ahonnan  megszöktek  és  ha  a  válasz  igenl 
lesz  hogy  ekkor  és  ekkor  ilyen  nevű  tisztek  tényleg  megszöktek,  ki¬ 
szabadulnak  innen,  visszaszállítják  Oroszországba,  ahonnan  aztan  újra 
megszökhetnek.  Ellenkező  esetben  itt  maradnak  addig,  míg  szeme  y- 
azonosságukat  meg  nem  állapítjuk.  Innen  pedig  kissé  bajos  meg- 

szökni. 

Határozottan  tetszeni  kezdett  ez  a  joviális  biró.  Tanácsa  folytán 
igazi  nevünket  diktáltuk  be. 

—  Honnan  szöktek  és  mikor?  —  szólt  a  második  kérdés. 

—  Penzából,  a  múlt  hónap  kilencedikén. 

—  Ki  adta  az  igazolványokat?  Kitől  vették? 

Lévit  már  csak  nem  árulhatjuk  el.  Erre  a  kérdésre  hazudni 
muszáj. 

—  Egy  irnokféle  embertől  vettük  ötven  rubelért. 

—  A  személyleirását  már  ismerem.  Magas  termetű  férfi,  szőke 
haj,  kék  szem,  egyenes  orr,  mely  kissé  vöröses  szinü,  valószinüleg  az 
alkoholtól. 

—  Talán  ismeri  a  kapitány  ur  az  illetőt,  hogy  ily  pontosan  le 
tudja  Írni? 

—  Nem  létező  egyéneket  nem  ismerhetek.  Már  pedig  egy  meg 
nem  született  Írnok  személyleirásába  mindegy,  hogy  mit  irok  bele. 
Nemde? 

Istenem!  Varázsló  ez  az  ember,  hogy  minden  hazugságot  észrevesz! 

—  Honnan  tudja  biró  ur,  hogy  nem  Írnoktól  vettük? 

—  Ha  Írnokot  vallanak  be,  esküdni  mernék,  hogy  nem  attól  vet¬ 
ték.  Nem  is  volnának  igazi  hadifoglyok,  ha  bevallanák.  Nem  önök 
az  elsők,  akiket  kihallgatok  és  még  egy  sem  mondta  meg.  Különben 
is,  nekem  az  a  fontos,  kik  önök  és  honnan  jöttek.  A  dokumentadók 
kinyomozását  meghagyom  az  ottani  hatóságoknak.  Az  azonban  már 
jobban  érdekel,  ki  irta  ezt  az  igazolást  ide  a  margóra,  hogy  Raumába 
utazhatnak?  Ugyebár  nem  maga  az  aláirt  gyáros? 

—  Nem. 

—  Hát  ki? 

—  Találkoztunk  Helsingforsban  a  kikötő  egyik  kávémérésében 
egy  emberrel,  ki,  midőn  hallotta  német  beszélgetésünket,  németül  szólí¬ 
tott  meg.  Elmondtuk  neki,  hogy  Raumába  szeretnénk  eljutni,  de  az 
igazolványaink  csak  idáig  szólnak.  Erre  ő,  mint  aki  ismerős  Helsing¬ 
forsban,  rávezette  azokat  a  sorokat  a  gyáros  nevében  svédül. 

—  Milyen  volt  ez  az  ur?  Középtermetű,  nyúlánk  fiatalember, 
halászruhában? 

■  —  Nem.  Zömök  testalkatú,  szeplős  arcú,  negyvenévesnek  látszó 
férfi  volt,  yöröses  hajjal  és  bajusszal,  —  válaszolt  Szalkay  halálos 
komolysággal. 

—  Egyszóval,  öt  sem  akarják  elárulni? 

—  Ha  megengedi,  őt  sem. 

—  Rendben  van.  Csak  arra  feleljenek  még,  kihez  akartak  menni 
Raumában?  Mert  bizonyára  nem  vaktában  indultak  oda? 

—  Nevét  nem  tudjuk,  de  ha  parancsolja  leirom. 

—  Köszönöm,  nem  szükséges.  Akkor  úgy  írom  a  jegyzőkönyvet, 
hogy  önök  nem  tudnak  semmit.  Hogy  magukat  egy,  az  önök  állama 
által  pénzelt  ismeretlen  ügynökség  küldte  egyik  cimről  a  másikra.  Önök 
azokban  a  városokban,  melyekben  megfordultak,  teljesen  ismeretlenek 
voltak,  nem  ismerték  az  embereket,  sem  akik  tovább  liferálták  önöket. 

—  Pardon,  kapitány  ur!  Irt  már  ön  hasonló  tartalmú  jegyző¬ 
könyveket? 

—  Ojjé!  Egész  tömeget!  A  legtöbbjét  igy  Írtam  meg,  mert  ez  a 
legegyszerűbb:  ráfogni  mindent  az  önök  kormányára. 

—  Kérnénk  ezt  is  ilyformán  megírni,  biró  ur. 

Ezt  találtuk  legcélszerűbbnek.  Fogjuk  rá  olyanra  a  dolgot,  akin 
nem  tudnak  bosszút  állni. 

Midőn  a  két  jegyzőkönyvet  aláírtuk,  a  kapitány  váratlanul  fran¬ 
ciául  szólalt  meg. 

—  Értenek  franciául? 

Szalkay  bólintott. 

—  Látják,  igy  dolgoznak  az  intelligens  emberek  abban  az  ország¬ 
ban,  hol  a  barmok  parancsolnak. 

Kezet  fogott  és  eltávozott  a  művelt  biró,  ki  pár  szavával  oly 
jellemzően  lefestette  az  orosz  közállapotokat. 


1917.  november  4. 

Ma  délelőtt  a  feliratok  száma  kétszáznegyvenkilencre  szaporodott 
a  falon. 

Behoztak  egy  birodalmi  németet,  a  nyolcadikat.  Szaporán  szidta 
plattdeutschül  az  oroszokat  a  finnekkel  együtt.  Jó  idő  múlt  el,  mire 
minket  is  szóhoz  engedett  jutni,  kifogyva  a  raktáron  levő  szidalmak¬ 
ból  és  jókívánságokból. 

—  írja  fel  a  nevét  a  falra!  —  szóltam  rá,  mikor  a  tüdeje  kifáradt. 

—  Miért?  —  bámult  a  német.  “ 

—  Először  is,  mert  a  többiek  neve  is  fel  van  Írva,  másodszor  min¬ 
ket  is  megkímél  két  kérdéstől,  mivel  onnan  leolvasva  megtudjuk  az  ön 
nevét  és  lakhelyét. 

A  germánnak  kétségkívül  megtetszett  a  bemutatkozás  ezen  újfajta 
módja,  mert  a  falhoz,  lépett  és  felirta: 

Max  Eichthaler,  Hamburg,  Weltstrasse  27. 

—  Most  pedig  kedves  Eichthaler  ur,  ha  nem  tart  indiszkrétnek, 
mesélje  el  idejutását. 

—  Előbb  az  önök  neveit  mutassák  meg! 

—  Bocsásson  meg,  tessék. 

Kiböngészve  neveinket,  krákogott  és  hozzákezdett.  Beszédét  csak 

kivonatosan  közlöm,  mert  magam  sem  értettem  meg  mindent  a  nyaka- 
tekert  táj  szólásából. 

ö  is  szökött,  mint  annyi  ezer  más,  neki  azonban  határozott  fórja 
volt  a  többi  közönséges  hadifoglyokkal  szemben.  Ö  ugyanis  hajós  volt, 
ki  békében  számtalanszor  tette  meg  az  utat  a  két  ország  között.  Rokonai 
lakván  Finországban,  kiknél  szabad  idejében  hónapokig  időzött,  úgy 
ismerte  Wiborglól  Wázáig  az  egész  tengerpartot  ötven  kilométeres 
mélységben,  mint  a  hamburgi  kikötőt.  (Ezt  a  hasonlatot  ö  mondta.) 
Közben  teljesen  elsajátította  a  finn  nyelvet.  Valósággal  második  hazá¬ 
jába  jött  ide  másfél  hónappal  ezelőtt,  midőn  megszökött.  Rokonai  közül 
nem  tálált  senkit,  azokat  a  háború  kitörésekor  kiutasították  vagy  inter¬ 
nálták.  Elkezdett  tehát  a  vidéken  bolyongani,  munkát  keresve  és  várva- 
lesve  az  alkalmat,  hogy  átjuthasson  Svédországba. 

Munkát  hamarosan  talált  egy  földművesnél,  ki  felfogadta  segítőül 
a  gazdaságban.  Nem  is  történt  volna  semmi  baj,  ha  történetesen  a 
gazda  egyetlen  leánya  bele  nem  gabalyodik  a  teutonba.  A  vőlegény 
emiatt  el  kezdett  vele  folyton  civódni  és  féltékenykedni.  Erre  ő  a  vő¬ 
legényt  eldöngette.  Erre  a  vőlegény  bosszúból  feljelentette,  hogy  hadi¬ 
fogoly.  Az  ügyet  az  oroszok  döntötték  el  olyképen,  hogy  idehozták. 

íme  egy  másik  hadifogoly  tragikomédiájának  vázlatos  kivonata, 
melyben  a  tragédia  elemeit  a  behozás,  a  komédia  elemeit  a  vőlegény 
eldöngetése  nyújtotta,  ami,  uj  barátunk  izmos  karjait  tekintve,  alapos 
lehetett. 

—  És  most  mit  szándékozik  tenni?  —  kérdeztük. 

—  Megszököm. 

—  Hja  kedvesem,  ha  az  olyan  könnyen  menne,  velünk  sem  talál¬ 
kozott  volna  mostan. 

—  Mindent  lehet  uraim,  csak  akarni  kell,  —  hangzott  az  ener¬ 
gikus  német  felelet. 

—  Ezt  a  magyar  is  ismeri,  tisztelt  szövetséges  ur,  de  néha  van 
lehetetlenség  is. 

—  Ez  az,  amit  a  német  nem  ismer.  Innen  is  ki  lehet  szökni,  ha 
akarunk.  Akarnak-e  önök  is? 

—  Hogyne,  csak  a  módját  mondja  el. 

—  Tervem  egyelőre  még  nincsen,  de  ha  hárman  összetesszük  az 
eszünket,  azt  hiszem  ki  tudunk  sütni  valami  okosat. 

1917.  november  6. 

A  mai  délután  tervezgetéssel  telt  el. 

Készen  van  a  tervünk,  ami  igaz  hogy  eléggé  kalandos,  de  a  német 
váltig  erősítgeti,  hogy  föltétlenül  sikerülni  fog.  Nem  tudom,  milyen 
körülmények  közt  szökhetett  meg  ő  első  Ízben,  ha  az  ilyesmit  is  csak 
közönséges  ((kilépés® -nek  tartja. 

Mikor  délben  a  levest  kanalaztuk,  megszólalt: 

—  Van-e  már  valami  tervük? 

—  Van!  —  felelte  Szalkay. 

—  Mi? 

—  Ha  visszakisérnek,  a  vonatból  kiiigrunk. 

—  Robogás  közben? 

—  Robogás  közben. 

—  Köszönöm  szépen,  a  lábam  nem  töretem  ki.  Az  enyém  sokkal 
egyszerűbb. 

—  Halljuk!  Halljuk! 

—  Innen  ugrunk  meg! 

—  Helyes,  de  miképen? 

—  Kinéztek  már  a  nagy  szoba  ablakán?  Ha  igen,  láthatták,  hogy 
a  barakk  előtt  egy  ut  vezet  el.  Nem  szélesebb  öt-hat  méternél.  Az  ut 
túlsó  oldalán  húzódik  a  temető,  alacsony  kerítéssel,  de  széles,  már- 
ványos  síremlékekkel.  Aztán  azt  is  megfigyelhették,  hogy  a  tizenkét  őr 
közül  három  áll  egyszerre  szolgálatban,  az  első  itt  marad,  a  második 
és  harmadik  kimegy,  még  pedig  messzire  mehetnek,  mert  a  felvezető 
mindig  csak  negyedóra  múlva  tér  vissza.  Azt  is  észrevehették  már 
bizonyára,  hogy  csak  három  pakli  töltényük  van,  kettőt  a  két  kinti 
poszt  visz  el,  a  harmadikkal  az  ajtóban  álló  tölti  meg  fegyverét.  Le¬ 
váltásnál  a  muníciót  egyik  a  másiknak  adja  át.  A  tervem  erre  alapul. 
A  mai  örök  között  van  egy  vézna  gyerek,  aki  ma  este  kilenctől  tizen¬ 
egyig  az  ajtónál  posztok  Mi  ma  este  bemegyünk  a  dezertőrökhöz  kár¬ 
tyázni.  Tíz  óra  tájban,  mikor  már  az  őrség  többi  tagja  lepihen,  abba¬ 
hagyjuk  a  játékot  és  haza  akarunk  menni.  A  nagy  szobában  én  hir¬ 
telen  ráugrom  az  őrre,  valamelyik  kikapja  a  meglepett  ember  kezéből 
a  fegyvert,  a  harmadik  fölrántja  az  ajtót,  én  az  esetleg  ébrenlevö  fel¬ 
vezetőhöz  vágom  a  nyápic  muszkát  és  usgyé  .  . .  Mire  az  oroszok  ma¬ 
gukhoz  térnek  és  utánunk  lőnek  a  töltetlen  puskákkal,  akkorra  mi 
árkon-bokron  túl  leszünk.  Higyjék  el,  az  egész  csak  egy  kis  «kilépés». 

Nem  akartuk  hagyni  a  magyar  virtust.  Ha  neki  ez  csak  «kilépés» 
nekünk  se  más!  Mi  történhet  velünk? 

Legfeljebb  újra  elfognak. 

(Folytatjuk.) 


Magyar  sajtópolitika. 


Ez  is  egyike  azoknak  a  magyar  problémáknak,  amelyekről  sokat 
szavaltak,  sokat  Írtak  már.  Egynéhány  évtized  óta  úgyszólván  állandóan 
napirenden  van,  mindmáig  azonban  alig  történt  valami  a  régen  meg¬ 
érett  probléma  megoldása  érdekében,  úgy  hogy  magyar  sajtópolitika 
még  ma  sincsen.  Egyszerűen  nincsen.  A  legkisebb,  a  legjelentéktele¬ 
nebb  népek  s  a  legjogosulatlanabb  törekvések  és  mozgalmak  is  meg¬ 
felelő  sajtópropagandávar  rendelkeznek  s  elért  sikereiket  habozás  nél¬ 
kül  sajtópolitikájuknak  tudják  be  elsősorban.  Az  alábbi  fejtegetések 
során  kellőképen  kidomborodik  ez  a  tény,  nemkülönben  a  sajtópoli¬ 
tika  egész  jelentősége. 

A  magyar  sajtópolitika  problémáját  most  egy  igen  komoly  és 
sok  tekintetben  feltűnést  keltő  könyv  tárgyalja:  a  Gesztesi  Gyula  dr. 
műve.^)  A  kik  eddig  lekicsinyelték,  avagy  nem  tartották  föltétlenül 
szükségesnek  a  szervezett,  megalapozott  s  egy  bizonyos  rendszeren 
fölépülő  sajtópolitikát,  azok  Gesztesi  könyvének  elolvasása  után  bizo¬ 
nyára  másképen  gondolkoznak  erről.  A  magyar  sajtópolitika  problé¬ 
májának  csak  kevesen  használtak  annyit,  mint  Gesztesi  s  csak  kevesen 
agitáltak  annak  érdekében  oly  eredményesen  —  igaz,  kellő  céltuda¬ 
tossággal  mint  ő.  Azaz  helyesebben  az  agitáció  munkáját  maguk  a 
tények  végzik  el,  amelyeket  a  szerző  ritka  lelkiismeretességgel,  ambi- 
cióval  s  kitűzött  szempontjának  állandó  szemmeltartásával  'gyűjtött 
össze  s  a  komoly  publicistát  jellemző  rendszerességgel  és  céltudatos¬ 
sággal  dolgozott  föl. 

A  tények  . .  .  Egy  roppant  bőséges  anyaghalmaz  tárja  elénk  azo¬ 
kat  a  szomorú  tényeket,  amelyek  pozitív  és  negatív  irányban  a  sajtó- 
poUtikára  vezethetők  vissza,  vagyis  a  sajtópolitikára,  amely  van  és 
arra,  amely  nincsen.  A  velünk  hadban  álló  országokban  mindenütt 
van  sajtópolitika,  amely  rendkívül  eredményes  harcot  folytat  ellenünk 
és  ügyünk  ellen,  de  minden  ellenséges  eszmeáramlat  ügyét  is  céltudatos 
sajtópolitika  szolgálja  s  ez  végeredményben  sokkal  jobban  ártott 
nekünk,  mint  az  entente  egész  sajtóakciója,  mert  hiszen  alapjában  véve 
az  a  velünk  egy  födél  alatt  élő  népek  ellenséges  sajtópolitikája  táp- 

*)  A  magyarság  a  világsajtóban.  Dick  Manó  kiadása,  Budapest.  Ára  6  korona. 

lálta  az  entente  sajtóját.  A  cseh,  a  délszláv,  a  román.  Van  tehál 
angol,  francia  és  olasz  sajtópolitika  és  van  cseh,  délszláv  és  román, 
van  lengyel  és  ukrán  és  van  már  német  sajtópolitika  is.  Csak  épen 
magyar  nincsen.-  Ennek  szükségességét  pedig  ép  az  a  roppant  súlyos 
és  eredményes  agitációs  munka  domborítja  ki,  amelyet  az  entente  és 
a  nemzetiségi  sajtó  folytat  ellenünk.  Az  erre  vonatkozó  adatok  a  leg¬ 
beszédesebb  argumentumok  a  nem  létező  magyar  sajtópolitika  melleit, 
[lássuk  ezeket. 

A  világháború  kitörése  pillanatában  az  entente-államokban  ro- 
konszenvvel  viseltettek  irányunkban  s  ez  a  háború  első  időszakában 
is  megmaradt,  legalább  —  mint  Gesztesi  mondja  —  a  tömegtudat, 
ímely  az  entente-államokban  hatalmas  társadalmi  és  politikai  tényező, 
ellenségesen  még  jó  darabig  nem  nyilatkozott  meg  velünk  szemben. 
Inkább  sajnáltak,  mint  gyűlöltek.  A  Németországgal  szemben  vallott 
[)olitikánk  áldozatának  tekintették  Magyarországot.  1915  januárjában 
egy  londoni  nép^ülésen  Magyarországnak  Ausztriától  való  elszakítá- 
sát  s  az  önálló  magyar  királyságot  követelték  s  egy  londoni  lap  nem 
^yőzi  eléggé  hangoztatni,  hogy  a  mostani  világháború  Magyarországnak 
is^  szabadságharca,  amelynek  célja  az  «osztrák  igaw  s  a  «pángermán 
:deálok»  alól  való  felszabadítás.  Még  egy  félévvel  később  is  sajnálják 
Magyarországot,  mert  ((Németország  győzelme  Magyarország  sirjaw. 
^'^alóságos  tragédia,  hogy  Anglia  ellentétbe  került  Magyarországgal  —  Írja 
ÍZ  egyik  angol  lap  —  de  nem  lehetséges  sem  az  angol,  sem  a  magyar 
lép  részéről,  hogy  ellenségnek  érezzék  egymást  abban  az  értelemben, 
ihogy  Anglia  és  Németország  ellenségek.  Ugyanez  áll  Francia-  és 
3roszországot  illetőleg  is. 

A  háború  második  esztendejében  a  helyzet  az  ellenkezőjére  for- 
lult:  a  Magyarországhoz  fűzött  remények  nem  váltak  be,  a  várva-várt 
forradalom  elmaradt  s  igy  az  entente-sajtó  itt-ott  megnyilatkozó  szim¬ 
pátiája  az  egész  vonalon  féktelen  gyűlöletté  változik.  A  Kossuth- 
rajongó  Hervéből  fanatikus  magyargyülölő  lesz  s  ezen  a  metamor- 
bzison  valamennyi  ententebeli  barátunk  átesik.  Jelszavakat  hoznak 
forgalomba  ellenünk  s  dobnak  a  köztudatba  s  hogy  kellőképen  meg- 
jyülöltessenek  mindent,  ami  magyar,  a  magyarság  céljait,  tartalmát, 
’ejlődését  azonosítják  a  poroszsággal.  Gesztesi  megállapítása  szerint 
laz  entente  közvéleménye  ma  ugyanazon  ideológiai  skatulyába  szorítja 
3ele  az  egész  magyarságot,  amibe  a  poroszokat  helyezi)).  Ez  pedig 
nindent  megmond.  Mindent  a  németséggel  való  párhuzam  bizonyító 
írejébe  állítanak  be  és  Ítélnek  meg.  Magyarország  porosz  nemzetiségi 
lolitikát  folytat,  mondják.  ((A  magyarság  —  az  emberiség  elleni  német 
ámadás  előkészítésének  ez  a  céltudatos  munkatársa  —  ép  igy  a  népek, 
gazának  és  a  nemzetközi  demokráciának  az  ellenlábasa.))  A  «leg- 


166 


Irinyi  Jenő 


gőgösebb  és  legiürelmetlenebb  nép»  vagyunk  és  IV.  Károly  poroszai. 
Ami  Németországban  porosz  junkerség,  az  nálunk  magyar  oligarchia. 
A  junker  és  a  gentry,  az  alispán  és  a  landrat:  egy  és  ugyanaz  az  ö 
szemükben.  És  természetesen  mint  ahogy  Németország  —  «a  gyűlölt 
porosz  cárizmus,  amely  telhetetlen  mohóságában  fel  akarná  falni  az 
egész  világot))  —  imperialista  célokért  küzd,  sőt  csakis  ezekért,  ép  igy 
vannak  magyar  imperialista  célok  és  van  magyar  terjeszkedési  poli- 
lika.  A  «Das  grössere  Deutschland))-dal  együtt  emlegeti  a  francia  .siaj tó 
a  ((La  Hongrie  agrandie»-t.  Ezek  után  csodálkozni  sem  igen  lehet 
azon,  ha  az  entente-sajtóban  ilyen  hangok  hallatszanak;  Vigyázzunk 
Magyarországra,  legyünk  résen  s  a  békekötéskor  meg  kell  semmisíte¬ 
nünk  ezt  a  porosszá  lett  Magyarországot,  amely  lemetszve  a  testétől 
idegen  s  elnyomott  nemzetiségi  tagoktól,  elvágva  Németországtól  s  a 
Balkántól,  képtelen  lesz,  hogy  megvalósítsa  álmát  az  európai  hegemó¬ 
niáról  és  az  ázsiai  uralomról. 

És  mig  az  entente  minden  gyűlöletével  bennünket  tisztel  meg, 
addig  Ausztriát  hosszabb  időn  át  bizonyos  jóakarattal  kezeli,  sőt  saj¬ 
nálja  is.  Nem  utolsó  sorban  Magyarország  miatt,  amely  nemcsak 
fölébe  akar  kerekedni  x\usztriának,  nemcsak  meg  akarja  alázni,  hanem 
egyenesen  Ausztria  romlását  idézi  elő.  S  megszületik  az  uj  jelszó: 
Magyarország  Ausztria  romlása. 

Ententebeli  befolyásos  körök  Ausztria  megmentésére  törekednek. 
((Conserver  l’Autriche!))  Majd  pedig  a  francia  katolicizmus  adja  ki  a 
hasonló  jelzőt;  Sauvez.  l’Autrichel  —  mentsük  meg  Ausztriát.  Mindig 
csak  Ausztriát.  Nyilvánvaló,  hogy  a  mentési  akciót  egyáltalán  nem 
akarják  Magyarországra  is  kiterjeszteni.  Sőt  ép  ennek  ellenkezője  a 
cél.  Hiszen  bennünket  ép  úgy  gyűlölnek,  mint  a  poroszokat  s  a  mi 
egységes  nemzeti  államunk  ideálját  egyenesen  szörnynek  minősítik, 
bálványnak,  amely  ködösebb  és  kisértetiesebb  zsarnok  Oroszország 
cárjainál. 

Szegény  Ausztria,  nem  utolsó  sorban  nekünk,  magyaroknak 
köszönheti,  hogy  a  Sauvez  d’Autriche  gyönyörű  jelszava  egyszer  csak 
Détnmez_l’Autriche^Hon§rie-vá  változott --át.  Az  entente  annyira  meg- 
gyjilölt  bennünket,  hogy  miattunk  még  az  előbb  kíméletesen  kezelt 
Ausztriát  is  halálra  Ítélte. 

De  hát  honnan  ez  a  féktelen  gyűlölet  s  mire  vezethető  az  vissza? 
Egyrészt  arra  a  csalódásra,  amely  az  entente-ot  érte,  amikor  többszö¬ 
rösen  beígért  lázadás  és  forradalom  dacára  Magyarországon  minden 
csöndes  maradt,  másrészt  pedig  és  legfőképen  arra  a  bámulatosan  meg¬ 
szervezett  s  ritka  céltudatossággal  irányított  sajtókampányra,  amelyet 
a  nemzetiségi  sajtópolitika  indított  és  viselt  ellenünk.  így  bontakozik 
ki  teljes  mivoltában  a  sajtópolitika  jelentősége,  a  létezőé  ép  úgy,  mint 
a  nem  létezőé. 

Az  ellenünk  irányuló  akcióban  a  legvakmerőbbek  a  csehek  vol¬ 
tak.  Már  a  háború  előtt  hatalmas  sajtópropagandát  fejtettek  ki  a  cseh 
nemzeti  célgondolat  érdekében,  amely  «a  szervezettség  imponáló  erejét 
mutatta)).  Ezzel  kapcsolatosan  mondja  Gesztesi,  hogy  ((minden  nem¬ 
zeti  célgondolat,  amely  bármily  kevés  életképességet  jelent  is,  arány¬ 
lag  nehéz  körülmények  közt  hiányos  eszközökkel,  de  öntudatos  szer¬ 
vezkedéssel,  milyen  erőfeszítésre  képes  és  milyen  eredményeket  ér  el!» 

A  cseh  állam  propagandája  is  eddig  elért  minden  eredménye 
elsősorban  a  bitófa  alól  megmenekült  Kramárz  Károly  dr.  nevéhez 
fűződik.  Kramárz  ez  irányú  szereplését  egy  Ízben  már  volt  alkalmunk 
a  Magyar  Figyelő  hasábjain  ismertetni,  még  pedig  ama  beszélgetés 
kapcsán,  melyet  e  sorok  Írója  Wichtl  Frigyes  dr.  osztrák  birodalom- 
gyűlési  képviselővel  folytatott.^)  Wichtl:  ((Per  wahre  Anstifter  des 
Weltkrieges))  címmel  könyvet  J^amár 2^  Itikai . , szerepléséi őL .  -ő 

egyenesen  a  cseh  nemzeti  vezért  tartja  a  világháború  tulaj donképeni 
'  Toj^ujtójának.  És  ez  a  Kramárz,  aki  szerkesztője  és  tulajdonosa  volt 
a  néhány  hónappal  ezelőtt  betiltott  nacionalista  orgánumnak,  a  Na- 
rodny  Listy-nek  és  aki  valóban  nagyszerű  eredményekre  tekinthet 
vissza,  egész  propagandájának  alapjául  az  eredményes  sajtóagitációt 
tette.  A  sajtó  egész  fontossága  a  diplomáciai  tevékenység  megalapo¬ 
zásában,  elősegítésében  és  diadalra  juttatásában  világosan  állott  előtte, 
oly  világosan,  mint  kevés  szárazföldi  politikus  előtt  —  mondja  Gesztesi. 
Párisban  járván,  nem  Delcassé  akkori  külügyminisztert  igyekezett  min¬ 
denekelőtt  fölkeresni,  haneni  wa  francia  sajtó  nagyköveteit)),  akikkel 
egy  eredményes  sajtópropaganda  megindításáról  tanácskozott.  Gesztesi 
számos  példával  illusztrálja  Kramárz  és  a  cseh  sajtópolitika  céltudatos 
és  átgondolt  mivoltát,  mi  azonban  messzire  mennénk,  ha  az  általa  föl¬ 
sorolt  meggyőző  erejű  példákat  regisztrálnánk.  Kramárz  számára  a 
lulajdonképeni  működési  lehetőség  a  világháborúban  adódott  s  megint 
csak  a  sajtó  és  a  céltudatos  sajtópolitika  az,  amely  az  agitációnak,  úgy 
a  cseh-tót  állam  érdekében  kifejtettnek,  mint  a  cseh-tót  állam  leg¬ 
nagyobb  ellensége  —  a  magyarok  —  meggyülöltetése  érdekében  űzött 
agitációnak,  a  legfontosabb  tényezője.  Kramárz  persze  nem  áll  egye¬ 
dül,  ugyanazon  cél  érdekében  bámulatos  eredményes  agitációt  fejt  ki 
mindenekelőtt  Masaryk  egyetemi  tanár  és  reichsrati  képviselő,  akinek 
1915-ben  sikerült  Ausztriából  kiszöknie.  Amint  Kramárz  —  Írja  Gesz¬ 
tesi  —  Masaryk  is  világosan  látta,  hogy  politikai  tevékenysége  csak 
akkor  lehet  sikeres,  ha  erőteljes  sajtópropagandán  alapszik.  Első  dolga 
volt,  hogy  az  entente  fővárosaiban  egy-egy  ((hivatalos))  cseh  sajtóirodát 
létesítsen. 


*)  L.  a  Magyar  Figyelő  1918.  február  1.  számának  „Kramárs"  című  cikkét. 

A  cseheknek  persze  nem  csupán  Párisban  volt  és  van  sajtóirodá¬ 
juk,  hanem  Angliában,  Orosz-  és  Olaszországban,  Amerikában  s  a 
Svájcban  is  s  Gesztesi  följegyzi,  hogy  «munkálkodásuk  hatása  alatt  a 
csehek  helyzete  a  szövetségeseknél  állandóan  javult».  Ezen  egyébként 
az  elmondottak  után  nem  is  lehet  csodálkozni.  Hogy  ezek  az  entente- 
államokban  s  a  semleges  külföldön  létesített  cseh  sajtóirodák  mi  min¬ 
dent  hazudtak  össze  a  magyarországi  viszonyokról,  azt  bővebb  adatok 
nélkül  is  elképzelhetjük.  A  csehek  állal  megjelölt  utón  haladtak  a  dél¬ 
szlávok  és  a  románok  is.  Különösen  a  délszlávok  fejtettek  ki  oly 
agilis  propagandát  eszméik  érdekében  és  a  magyarság  ellen,  ami  talán 
semmiben  sem  maradt  a  csehek  mögött.  Itt  is  ugyanazt  az  imponáló 
energiát  és  céltudatosságot  találjuk  a  propaganda  minden  akciójában. 
Az  elért  eredményre  Gesztesinek  a  következő  sorai  világítanak  rá; 
<(A  jugoszláv  propaganda  hathatós  munkára  tekinthet  vissza.  Az  entenle 
politikai  táblájára  egyre  nagyobb  hetükkel  Írják  fel  a  Delenda  Austria 
követelését.))  Franciaországból  már  szinte  teljesen  sikerült  kigyom- 
lálniok  azt  a  fölfogást,  hogy  «a  monarchia  szükséges  rossz))  .  . . 

A  Sauvez  l’Autriche-ból  tehát  Delenda  Austria  lett.  Semmi  két¬ 
ség,  hogy  ennek  a  metamorfózisnak  az  előidézésében  a  legnagyobb 
része  az  ellenünk  irányuló  sajtókampánynak,  sajtópolitikának  volt. 

Aki  elolvassa  Gesztesi  Gyula  fent  vázolt  könyvét,  az  egyszerre 
meg  fogja  érteni  a  sajtópolitika  jelentőségét  s  ha  annak  eddig  nem  is 
volt  hajlandó  nagyobb  jelentőséget  tulajdonítani,  ezek  után  bizonyára 
tudatában  van  a  sajtópolitika  felbecsülhetetlen  hasznának  s  felbecsülni 
tudja  azokat  a  károkat  is,  amelyeket  az  ellenünk  irányuló  sajtópolitika 
még  ezután  is  okozhat,  ha  idejében  föl  nem  eszmélünk  s  ellene  valamit 
nem  teszünk.  Magyar  sajtópolitikát  követelünk,  ezt  kell  követelnünk 
mindnyájunknak.  Szép  és  terjedelmes  előszavában  Apponyi  Albert 
gróf  is  erélyesen  követeli  a  magyar  sajtópolitikát.  Tanulmányszerü 
Írása  nagy  figyelmet  érdemel.  Céltudatos  magyar  sajtópolitika  terem¬ 
tése  parancsoló  szükség,  a  nemzeti  politika  egyik  kategorikus  impera- 
tivusa!  . . .  Ezekkel  a  szavakkal  végzi  s  mondhatnék  kezdi  is  művét 
a  szerző  s  bajosan  fog  olyan  olvasója  akadni,  aki  magát  ezekkel  a  sza¬ 
vakkal  nem  azonosítaná.  Bizonyos,  hogy  a  magyar  közönségre  mély 
hatást  fog  gyakorolni  Gesztesi  könyve  s  épen  ezért  remélhetjük,  hogy 
az  nem  hiába  Íródott.  Az  alaposság  és  lelkiismeretesség,  páratlan  buz¬ 
galom  és  céltudatosság,  amely  Gesztesit  anyaga  összegyűjtésében  és  föl¬ 
dolgozásában  irányította,  egy  olyan  munkát  eredményezett,  amely 
hatalmas  lökést  adhat  annak  az  eszmének  a  realizálásához,  amelynek 
érdekében  a  könyv  Íródott.  És  ez  lesz  a  szerző  legszebb,  legbecsesebb 
sikere  és  tegyük  hozzá,  teljes  mértékben  megérdemelt  sikere. 

Irinyi  Jenő. 

Kulturális  tatárjárás/)  Az  orosz  kolosszus  felbomlása  után  az 
oroszországi  tatárok  is,  miként  a  többi  nemzetségek  a  függetlenségük 
kiküzdéséért  egyesültek  és  dolgozni  kezdtek.  Alig  haladták  egy  pár 
lépésnyit,  mikor  reájuk  kezdtek  nehezedni  a  közigazgatás  terén  mutat¬ 
kozó  súlyos  feladatok.  Igaz,  hogy  az  irodalomban,  történetirásban  és 
a  többi  hazai  tudományokban  kielégítő  eredményeket  mutathattak  fel, 
azonban  sajnos  szakemberekben,  tisztviselőkben,  tisztekben  nagy  volt 
a  hiány.  A  jó  ukránok  ugyanezekkel  a  bajokkal  voltak  kénytelenek 
megküzdeni.  Most  is  alig  van  tiszta  ukrán  műveltségű  és  ukrán  irányú 
irodalmi  társaságuk  és  politikai  pártjuk,  mégis  —  nem  tudom  miért  — 
jobbnak  találták  saját  bajaik  helyett  a  tatárok  müveletlenségével,  köz- 
igazgatási  nehézségeivel  törődni  és  ezekről  hosszabb  közleményeket 
továbbítani  az  európai  nemzetek  közé.  A  mi  műveletlenségünk  egy¬ 
általán  nem  mondhatnám,  hogy  az  egész  emberiségnek,  de  minden¬ 
esetre  nagylelkű  szomszédjainknak  sokkal  hasznosabb  volt,  mint  saját 
műveltségük.  A  cári  uralom  legkitűnőbb  és  legintelligensebb  tényezői, 
mindig  a  legsötétebb  és  legtudatlanabb  elemekkel  szövetkeztek  a  tatár 
intelligencia  önfeláldozó  törekvései  ellen.  A  fanatikus  elemek,  melyek 
az  intelligens  fiatalokkal  sohasem  tudtak  kibékülni,  az  oroszokat  szi- 
vesen  látták  a  szent  sírhelyek,  mecsetek,  végül  a  zarándokló  hádsik 
pártfogóiként.  Odesszában  annakidején  egy  óriási  szövetkezet  volt  a 
Mekka  felé  törekvő  hádsik,  a  káros  és  mindenféle  korrupciós  elemek- 
tői  való  megóvására.  Ezek  a  káros  elemek  a  sötétség  birodalmában 
tapogatózó,  bokharai,  khivai  és  még  távolabbra  eső  tatár  országrészek 
hádsijai  felvilágosítására  törekvő  művelt  tatár  ifjak  voltak.  Az  ilye« 
állapotok  mellett  igazán  csak  Allah  segítségével  lehetett  művelődni. 


E  sorok  Írója  Magyarországon  élő  tatár  ifjú. 

És  most,  amikor  minden  alattomos  és  erkölcstelen  eszközeivel 
együtt  az  orosz  uralom  megbukott,  mindenki  a  műveletlerrségünket 
veszi  tekintetbe  és  azért  felelősségre  akar  vonni  bennünket.  Nekünk 
még  az  ilyen  súlyos  körülmények  között  is  volt  türelmünk  és  akarat¬ 
erőnk  tudománnyal  és  művelődési  kérdésekkel  foglalkozni.  Már  ötven 
év  óta  virágzó  modern  költészetünk  van,  amely  jövőnk  felépítésében, 
belső  és  külső  ellenségek  által  nagyon  sokat  sanyargatott  népünk  fel- 
buzdításában  óriási  szolgálatokat  telt.  Vannak  olyan  költőink,  akiket 
százezrek  olvasnak  és  munkáik  egy  év  alatt  két-háromszázezer  pél¬ 
dányban  jelennek  meg,  vannak  dúsgazdagok,  akik  egész  vagyonukat 
csak  a  gyermekköltemények  kiadásának  köszönhetik.  A  napilapjaink 
adománygyűjtésben,  modern  eszmék  terjesztésében  óriási  szerepet  ját¬ 
szanak.  Hiszen  csak  egymaga  a  krimi  Terdsuman  {=  tolmács)  az  orosz 
kormány  minden  szeszélyessége  melleit  is  negyven  év  óta  folytatja  Kas- 
gartól  az  Aldunáig  terjedő  szétszórt  tatár  világban  áldásos  munkáját. 
Örömmel  hozom  tudomására  a  testvér  magyar  közönségnek,  hogy  mi- 
nálunk  az  iskolák  és  kereskedelmi  ipari  műhelyek  létesítésének  az 
ügye  sokkal  jobban  van  elintézve,  mint  a  független  mohamedán  orszá¬ 
gokban.  Mi  mindenesetre  elsők  vagyunk  a  keletiek  között,  akik  tuda¬ 
tában  vannak  annak,  hogy  a  politikai  függetlenséget  csak  a  kulturális 
önállóságra  lehet  fektetni.  Mi  Európában  elsősorban  nem  a  politikai 
támogatást  keressük,  hanem  a  kulturális  bázisokat.  Nekünk  nem 
annyira  fontos,  hogy  külön  festett  térképünk  legyen,  hanem  nemzeti 
alapokon  nyugvó  önálló  tatár  kultúránk.  Azonban  nincs  olyan  nép, 
amely  egész  kultúráját  saját  leikéből  fakasztotta  volna.  Minden  nem¬ 
zeti  kultúra  helyet  foglal  a  többi  kultúrák  között  és  azokkal  folytonos 
érintkezésben  él  és  halad.  A  mi  nemzeti  kultúránknak  a  keleti  egye¬ 
temességben  jelentékeny  szerepe  és  fontos  helyzete  van.  Azonban 
követve  a  török  testvéreink  példáját,  akik  hozzánk  politikai  és  gazda¬ 
sági  érdekeik  révén  a  legközelebb  álló  Közép-Európával  politikai  szö¬ 
vetséget  kötöttek,  mi  a  tudományban  és  művészeiben  akarjuk  ugyan¬ 
azt  megvalósítani.  De  sajnos  az  ilyen  idegenekkel  való  politikai  érint¬ 
kezés  szülte  szomorú  csalódásokkal  telve  van  az  egész  történelmünk. 
Nein  szeretnénk,  hogy  művelődés  terén  is  csalódjunk  és  sokkal  súlyo¬ 
sabb  lelki  megrázkódtatásoknak  tegyük  ki  magunkat.  A  mi  eredeti 
kultúránk  egészen  sajátos  jellegű  és  nagyon  törékeny  az  idegen  kul¬ 
túrák  behatásaival  szemben.  «Nem  sajnálom  —  mondja  a  hires  tatár 
teológus  Mussza  Bigieff  —  hogy  elvesztettük  az  utolsó  században  leg¬ 
erősebb  várainkat:  Drinápolyt  és  Plevnát,  de  egyet  nagyon  sajnálok, 
azt,  hogy  köztünk  sokan  elvesztették  utolsó  várukat  —  a  nemzeti  ön¬ 
tudatot.))  Azt  mondanom  sem  kell,  hogy  nem  a  kozák  nagajkák  véres 
csapásai  alatt  —  hiszen  ez  ellenkezőleg  felébreszti  a  nemzeti  ön- 

tudatot  —  hanem  a  hamisan  hízelkedő  orosz  iskolák  csendes  behatásai 
alatt  vesztették  el.  Szóval  egy  olyan  bázisra  van  szükségünk,  ahol  ön¬ 
magunkra  térhessünk  és  nemzeti  öntudatunkat  jobban  ápolhassuk.  Ha 
európai  intézményeket  nem  félelemmel  és  bámulattal,  hanem  szere¬ 
tettel  és  megértéssel  nézzük  át,  tatárosodva  és  tatár  voltunk  fölényéről 
meggyőződve  térjünk  haza.  Az  európai  tudomány  sugarai  nekünk 
nagyon  hidegnek  látszanak,  különösen  a  francia,  az  orosz  és  a  többi 
tőlünk  távolálló  nemzetek  kezében.  Nemcsak  a  tudást,  hanem  az  ezért 
a  tudásért  való  lelkesedést  is  meg  kell  szereznünk.  Ez  pedig  csakis  egy 
olyan  nép  kebelében  lehetséges,  amely  őszintén  felfoghatja  a  mi  ere¬ 
detünk  és  kultúránk  mivoltát  és  törődhetik  a  mi  nemzeti  jövőnkkel.  Két 
évi  magyarországi  tartózkodásom  alatt  meggyőződtem,  hogy  e  tulaj¬ 
donságok  legtöbbje  megvan  a  testvér  magyar  népben.  A  magyar  nép- 
költészet  több  gyümölcse  versmértékében,  párhuzamosságában,  tartal¬ 
mában,  jókedvű  humoros  stílusában  és  világfelfogásában  teljesen 
hasonlít  a  mienkhez.  Nagyon  könnyen  emlékeztetnek  a  mi  tatár  köl¬ 
tészetünkre,  annak  még  feldolgozásra  váró  eredeti  kincseire.  Arany 
János  gyönyörű  balladái.  Petőfit  végigolvasva  nagyon  erősen  érzi  az 
ember  egy  olyan  egyéniségnek  feltétlen  szükségességét  a  mi  csendes  és 
álmodozó  országainkban.  A  biztos  eszközökkel  működő  magyar  nyelv- 
tudomány  a  mi  nemzeti  kultúránk  számos  kérdéséről  mondott  ki  szá¬ 
mos,  biztos  véleményt.  Azt  áttanulmányozva  tudatára  ébredne  a  fiatal 
tatár,  a  saját  nyelvtudományunk  feldolgozásának  sürgős  megkezdésére. 
Aztán  a  magyar  Alföld  művelése  arra  tanítana  bennünket,  hogy  a  saját 
termékeny  lapályainkat  is  olyan  magas  termelési  fokra  emeljük,  mint 
az  övékét.  Egyszóval  mi  nemcsak  geográfiai  helyzetünk,  kultúránk, 
történelmünk  tekintetében  hasonlítunk  a  magyarokhoz,  hanem  minden 
pillanatban  gyönyörű  földjeink  örökségére  vágyó  szomszédaink  is 
hasonlóak  az  ugyanerre  vágyódó  magyarok  szomszédaihoz.  így  a  hely¬ 
zetünk  teljesen  azonos. 


Épen  ezért,  reménykedve  a  testvér  magyar  kormány  együttérző 
jóindulatában,  folyamodtunk  hozzá  azzal  a  kéréssel,  hogy  támogasson 
bennünket  a  Magyarország  felé  induló  kulturális  tatárjárásnak  meg¬ 
szervezésében.  Egyelőre  csak  húsz,  harminc  hallgatónőről  és  hall¬ 
gatóról  van  szó,  de  a  háború  befejezése  után  nagyobb  mértékben  sze- 
retnők  megostromolni  a  magyar  intézeteket.  Máris  tudom,  hogy  min¬ 
den  jó  magyar  el  tudja  képzelni,  hogy  mily  más  lesz  a  magyar  kul¬ 
túra  keleti  térfoglalása,  ha  minálunk  tiz  év  alatt  néhány  száz  emberből 
álló  intelligens  tatár  magyarul  beszél  és  a  magyar  kultúrával  tiszUíban 
lesz.  A  Turáni-Társaság,  amely  kezdettől  fogva  a  legnagyobb  önfel¬ 
áldozással  dolgozik  ebben ‘az  irányban,  egy  tatár  akció  megszervezését 
szintén  tervbe  vette  és  létrejöttét  támogatja.  A  mozgalom  máris  isme- 

retes  a  pesti  diákság  körében  és  ők  is  kész  szervezettel  és  nagy  elő¬ 
szeretettel  akarják  fogadni  a  mi  diákjainkat  és  minél  közelebbről 
ismertetni  velük  a  magyar  kultúra  minden  kiágazását.  Eddig  is  sokan 
fordullak  hozzám  ama  nagyszerű  tervvel,  melynek  az  a  célja,  hogy  a 
magyar  és  török,  talár  intelligencia  és  diákság  egymást  kölcsönösen 
megismerje  és  nemzeti  szellemük  minden  ágának  egymással  való  meg¬ 
ismertetésében  fáradozzék.  A  magyar-török-tatár  szövetségi  mozgalom¬ 
nak  másik  célja  az,  hogy  egységes  sajtó  és  közvélemény  mellett  a  ma¬ 
gyarság  térfoglalását  a  Keleten  előmozdítsa  és  fúzióban  az  összes  kul- 
turegyletekkel,  a  jövő  generációt  ebben  a  szellemben  nevelve,  a  ma¬ 
gyarság  minden  ágon  való  keleti  érvényesülését  feltétlen  lehetővé  tegye. 
A  mozgalom  szervezése  —  melyet  több  magyar  kitűnőség  támogat  — 
több  magyar  főiskolai  hallgató  fáradhatatlan  buzgóságával  gyorsan 
halad  előre  és  reméljük,  mint  már  látszik  is,  át  fogja  karolni  a  magyar 
diákság  és  intelligencia  szine-javát. 

Mint  egy  jeles  magyar  filológus,  dr.  Pröhle  Vilmos,  megjegyzi  a 
tatár  irodalomról  szóló  munkájában,  már  régen  irodalmi  harcot  kezd¬ 
tünk  az  uj  orosz  és  a  régi  perzsa  és  arab  hatások  ellen.  Máris  ötven  év 
óta  tarló  küzdelmeink,  ha  nem  is  hozták  meg  a  végső  sikert,  de  min¬ 
denesetre  nagy  alapot  és  garanciát  nyújtanak  annak  legközelebbi  jövő¬ 
ben  való  elérésére.  Emellett  mi  békés  és  csendes  tatárjárásainkkal  el 
akarjuk  árasztani  a  szövetséges  Európát  és  főleg  a  testvér  Magyar- 
országot.  Remélem,  hogy  látni  fogják,  hogy  a  gj^alogtatárok  majd- 
gyorsabban  elérik  céljukat,  mint  annakidején  a  lovastatárok  és  ez  a 
kulturális  tatárjárásunk  a  tatár  és  magyar  nemzet  kölcsönös  boldog¬ 
ságát  fogja  maga  után  vonni. 

Szidki  Bekir. 


Egy  szerb  államférfi  a  magyar-szerb  viszony  kialakulásáról.  Az 
a  szerb  államférfi,  akitől  a  magyar-szerb  viszony  jövőbeni  kialakulá¬ 
sáról  véleményét  kértem,  nem  mosolyodott  el  a  jövő"  szó  hallatára.  A 
szerbek  nem  mosolyognak,  ha  az  ország  jövője  kerül  szóba.  Még  a 
pesszimisták  is  bizakodók.  Arra  azonban  úgyszólván  valamennyien 
rájöttek  —  nem  annyira  önmaguktól,  hangm  az  események  tanították 
meg  őket  —  hogy  a  tegnappal  megszakadt  a  múlt  s  a  holnap  nincs 
szerves  összefüggésben  a  tegnappal:  a  kettő  közölt  megszakadt  a  konti¬ 
nuitás.  Tudják,  hogy  a  jövőben  másképen  fog  kialakulni  a  helyzet 
s  amidőn  ezt  latolgatják,  fölvetik  önmaguknak  a  kérdést:  a  múlt  nem 
lehetett  volna-e  más,  nem  ol5^an,  amilyen  volt ...  Az  értékesebb  ele¬ 
mek  visszatekintenek  a  múltba  s  a  történelmi  események  kapcsán  pró- 

hálják  erre  megadni  a  feleletet  s  azzal  kapcsolatosan  érintik  meg  a 
jövő  problémáját  is. 

Kérdésemre  ezt  a  választ  kaptam  Petrovics  Vukasin  volt  szerb 
pénzügyminisztertől,  a  legkiválóbb  szerb  politikusok  egyikétől: 

—  Ha  a  magyarok  és  a  szerbek  viszonyát  vizsgáljuk,  önkén¬ 
telenül  föl  kell  tenni  a  kérdést:  Miként  lehetséges  az,  hogy  a  két  nép 
között  tartós  barátság  nem  fejlődött  ki  soha?  A  világgazdaság  terü¬ 
letén  egy  területet  alkotnak,  nem  is  lehet  őket  másnak,  mint  világgaz¬ 
dasági  egységnek  tekinteni.  Aztán  a  szerb  nép  egészen  más,  mint  a 
magyar,  igy  hát  sem  a  szerbek  nem  jelentenek  veszedelmet  a  magya¬ 
rokra  nézve  az  elnemzetietlenedés  és  beolvasztás  szempontjából,  sem  a 
magyarok  a  szerbekre. 

E  kérdés  megvizsgálásánál  szükséges.  Hogy  a  múltba  vessünk 
egy  pillantást.  A  baj  csiráját  a  középkorban  fogjuk  megtalálni.  Szerbia 
uralkodói  hősök  voltak,  de  nem  politikusok.  Ahelyett,  hogy  a  mind 
nagyobbá  váló  török  veszedelem  miatt  a  magyarokkal  megegyezésre 
jutottak  volna  s  közös  erővel  fejtettek  volna  ki  ellenállást,  ők  a  ma¬ 
gyarok  ellenségeihez  csatlakoztak  s  támogatták  azokat,  akik  az  ország 
ellen  föllázadtak.  Ennek  természetszerű  következménye  az  ország  el¬ 
bukása  lett  s  ez  a  sors  érte  Magyarországot  is.  Az  antagonizmus  a  két 
nép  között  évszázadok  múlva  is  megmaradt  s  az  még  ki  is  élesedett 
azáltal,  hogy  Ausztria  mindenféle  privilégiummal  elhalmozta  a  déli 
határszélen  letelepített  szerbeket  —  a  magyarok  rovására.  Ennek  az 
lett  a  következménye,  hogy  a  szerbek,  úgy  a  magyarországiak,  mint  a 

«r 

szerbiaiak,  mindannyiszor  Béccsel  tartottak,  valahányszor  a  magya¬ 
rok  és  Bécs  között  konfliktus  támadt.  így  volt  ez  a  tizennyolcadik 
század  Rákóczi  hadjárataiban  és  a  negyvennyolcas  idők  szabadság- 
harcaiban. 

Pedig  az  objektiv  szemlélődés  szempontjából  a  két  nép  közötti 
antagonizmust  nem  lehet  megérteni.  Mint  már  említettem,  Szerbia 
Magyarországgal  együtt  egységes  területet  alkot  a  világgazdaságban, 
másrészt  egyik  nép  sem  veszedelmes  a  másikra. 

Számszerűleg  mind  a  két  nép'  meglehetősen  egyformán  áll,  a  ma¬ 
gyarok  azonban  szerencsésebbek  a  szerbeknél.  Mig  ők  egy  államban 
egyesítve  élnek,  addig  a  szerbek  öt  különböző  állam  kötelékébe  tar¬ 
toznak.  Épen  ezért  a  magyarok  általánosságban  négyszer  oly  erősek, 
mint  a  szerbek  s  államukban  egyáltalán  nem  lehet  beszélni  olyan 
veszedelemről,  amely  bármily  téren  a  'szerbség  részéről  érhetné  őket. 
Itt  aztán  mindjárt  ki  kell  jelenteni  azt,  hogy  Magyarországon  a  szerb 
elem  annyira  össze  van  nőve  a  hazájával,  hogy  soha  eszébe  nem  jutna 
a  hazai  rögtől  való  megválás,  különösen  a  hitszegés.  ök  minden  körül- 
mények  között  megmaradnak  magyar  állampolgároknak.  Némi  joggal 

állíthatom  ezt,  sokszor  volt  alkalmam  személyesen  is  meggyőződést 
szerezhetni  erről. 

A  közös  határ  a  két  országot  jóbarátság  fentartására  utalja.  Nehe¬ 
zen  megérthető  jelenség,  hogy  a  múltban  csak  ritkán,  a  jelenben  pedig 
sohasem  jött  létre  barátságos  viszony  Magyarország  és  Szerbia  között. 
Nem  rendellenes-e  ez?  Nem  látszik-e  érdemesnek  ennek  a  jelenség¬ 
nek  a  tanulmányozása  s  nem  volna-e  érdemes  azon  munkálkodni, 
^ogy  a  jövendőben  másképen  alakuljanak  ki  a  \iszonyok?  Nekem 
az  a  meggyőződésem,  hogy  a  két  állam  nem  csupán  rá  van  utalva 
egymásra,  hanem  mind  a  ketten  egyenesen  kényszerülve  vannak  arra, 
hogy  a  közélet  minden  terén  egymás  mellett  haladjanak,  ha  gondtalan 
jövőt  akarnak  a  maguk  számára  biztosítani. 

Hogy  azt,  ami  egészen  természetes,  elérhessük,  szükséges  egy¬ 
másnak  közelebbi  megismerése.  Szerbiában  ismerik  például  Svédország 
belső  viszonyait,  de  Magyarországról  mit  sem  tudnak.  A  kölcsönös 
megismerés  elérésére  irányuló  néhány  kísérlet  már  azért  sem  vezet¬ 
hetett  célra,  mert  illetéktelen  egyének  voltak  a  kezdeményezők.  A  köze¬ 
ledésre  illetékes  helyről  kell  törekedni.  Ilyen  esetben  számítani  is 
lehetne  sikerre. 

Mindenekelőtt  föl  kell  adni  azt  az  elvet,  amit  eddig  Ausztria- 
Magyarország  Szerbia  belső  ügyeit  illetőleg  vallott  és  szigorúan  be  is 
tartott,  azt  tudniillik,  hogy  az  ország  belső  ügyeibe  nem  avatkozik 
bele.  Mert  egyáltalán  nem  lehet  közömbös  az  senkire  nézve  sem,  hogy 
a  szomszéd  háza  ég.  Ezentúl  tehát  föl  lehet  adni  a  Noli  me  tangere 
elvét  a  szomszédos  államok  viszonyában.  A  barátságos  beavatkozás 
nem  jelenti  egyúttal  a  függetlenség  megsértését  is.  A  gyakoriati  poli¬ 
tikában  annyi  ut  és  mód  kinálkozik  az  államok  érzékenységének  kí¬ 
mélésére  és  mégis  tompítani  lehet  a  kevélységet,  ha  arra  szükség  van. 
Ezeket  az  eszközöket  a  jövőben  igénybe  kell  venni  a  magyaroknak, 
ha  érdekeiket  vérontás  nélkül  akarják  megvédeni. 

Most,  amikor  a  legyőzött  Szerbia  a  szomszédos  monarchia  okku- 
pációs  uralma  alatt  áll,  amikor  egy  bizonytalan  jövőnek  néz  elébe,  itt 
az  ideje  annak,  hogy  az  ország  sorsa  meghatároztassék.  Ebbe,  sajnos, 
most  nincs  beleszólásunk  ... 

(Belgrád.)  /. 


A  csehek  a  reichsratban.  (Bécsi  levél.)  A  csehek  sokszor  és  ala¬ 
pos  gondolkodásra  kényszerítenek  bennünket.  Tavaly  májusban,  ere^ 
dendő  hibánk  lévén  az  ellenünk  irányuló  törekvések  kicsinylése,  le¬ 
mosolyogtuk  őket.  A  csehek  roppant  önérzetesek,  de  ezt  a  mosoly¬ 
gást  nem  vették  tragikusan.  Nem.  Azóta  egy  esztendő  telt  el  s  ma 

már  az  egész  cseh  politikát  azok  irányítják,  akik  a  cseh-tót  állam  esz¬ 
méjének  rabjai. 

A  magyar  miniszterelnök  egy  Ízben  álmodozóknak  nevezte  őket. 
Az,  amit  ők  akarnak  —  mindannyiunknak  erős  és  megingathatatlan 
hite  ez  —  valóban  nem  lehet  egyéb  meddő  álmodozásnál.  Az  ő  álmuk 
nem  is  fog  megvalósulni.  Ezt  tudjuk,  érezzük.  Ök  azonban  még  sem 
álmodozók.  Aki  annyi  energiát,  annyi  elszántságot  tud  kifejteni  egy 
eszme  realizálása  érdekében,  az  józanul  gondolkozik,  legfeljebb  számí¬ 
tásainak,  föltevéseinek  az  alapja  helytelen.  Nem  álmodozók  ők,  nem, 
ők  tiszta  fővel  gondolkoznak,  számolnak,  építenek,  csak  azt  nem  tud¬ 
ják,  nem  hiszik,  hogy  az  alap  ingatag  s  egy  kis  erupció  romba  dönti 
a  mesteri  kézzel  emelt  építményt. 

Mi  is  az  alapja  a  cseh  követeléseknek?  Az  a  föltevés,  hogy  ben¬ 
nünket  legyőz  az  entente,  vagy  —  de  az  aztán  mindenképen  —  hogy 
a  békekonferencián  az  entente  akarata  fog  érvényesülni.  Ha  valóban 
Így  alakulna  ki  a  helyzet,  a  cseh-tót  állam  meg  is  valósulhatna.  Min¬ 
den  okunk  megvan  azonban  azt  hinni,  hogy  a  békekonferencián 
nekünk  is  lesz  szavunk  s  az  entente  nem  kényszerítheti  ránk  akaratát, 
vagyis  nem  oszthatja,  nem  darabolhatja  föl  a  monarchiát.  Magyar- 
ország  testéből  tehát  a  prédára  éhes  cseh  oroszlán,  amely  igj^ekszik 
félelmetesen  vicsorítani  fogait,  nem  hasítlfat  ki  tót  vármegyéket. 

Ha  ebben  biztosak  is  vagyunk,  még  sem  lehet,  szabad  azzal  a 
nemtörődömséggel  kezelni  az  ellenünk  irányuló  cseh  törekvéseket,  mint 
eddig  tettük.  Vigyázzunk.  A  cseh  agitáció  mintaszerű,  a  csehek  tak¬ 
tikája  nem  kevésbbé.  Ki  merte  volna  néhány  hónappal  ezelőtt  azt 
hinni,  hogy  azok  a  politikusok,  akiknek  agitációja  folytán  a  cseh 
katonaság  egy  nem  is  jelentéktelen  része  cserben  hagyott  bennünket 
a  harctéren,  az  osztrák  törvényhozó  testületben  önálló  szuverén  államra 
irányuló  törekvéseiket  bejelentsék  s  egyben  igényeiket  is  magyar  vár¬ 
megyékre?  Május  30-iki  deklarációjukat  még  félénken  tették  meg  s 
Stanek  ur  magánvéleményének  bélyegezték  azt  a  kijelentését,  hogy  a 
cseh  kérdést  a  békekonferencia  fogja  megoldani.  Ma?  Még  csak  tár¬ 
gyalni  sem  hajlandók  az  osztrák  alkotmányreformról,  mert  ez  nem 
Ausztria  belügye,  hanem  — -  nemzetközi  ügy.  Ez  a  helyzet  ma.  Mert 
májusi  deklarációjuk  nem  talált  arra  az  erélyes  visszautasításra,  amely¬ 
ben  részesülnie  kellett  volna,  vérszemet  kaptak  s  ma  már  úgyszólván 
valamennyien  a  békekonferenciától,  az  ententetól  várják  követeléseik 
teljesítését.  Vérszemet  kaptak.  Ma  már  a  magyar  megyéken  is  túl 
vannak,  nem  csupán  Szilézián  s  már  Ratiborra  is  bejelentették  igényü¬ 
ket.  Ez  az  elképesztően  hatalmas  étvágy  imponál  az  embernek,  kell, 
hogy  imponáljon,  elszántságuk,  harciasságuk,  önérzetük  nem  kevésbbé. 

Egy  bécsújhelyi  községtanácsos  mesélte  itt  legutóbb,  hogy  miként 

Igyekeznek  a  csehek,  akik  a  háború  folyamán  mint  fölmentett  ipari 
munkások  telepedlek  meg  ott,  Bécsújhelyi,  ezt  a  tősgyökeres  némel 
várost  is  maguknak  «meghódítani)).  Annyira  már  eljutottak,  hogy  a 
város  német  polgársága  állal  összehívott  gyűlésről  a  németeket  egy¬ 
szerűen  kizavarták,  kiverték.  Ebben  a  kihívó,  de  merész  föllépésük-, 
ben  is  van  valami  imponáló.  Állják  a  harcot,  sőt  egyenesen  provo¬ 
kálják  is  azt.  Bizonyos  energiákat  ki  kell  élni  s  ha  már  nem  harcol¬ 
nak  a  fronton  —  olt  azt  mások  végzik  el  helyettük  —  harcot  kezde¬ 
nek  Bécsújhelyen,  Bécsben,  ebben  a  «cseh  világvárosban)),  ahogy  azt 

ők  becézni  szokták,  egyelőre  a  reichsratban  harcolnak,  de  ott  aztán 
istenigazában. 

Együtt  láttam  őket  junius  16-án  a  reichsratban,  a  képviselőház 
első  ülésén,  a  négy  hónapos  szünet  után  s  Ízelítőt  kaptam  harciassá¬ 
gukból,  elszántságukból  s  fogalmat  szereztem  arról  is,  hogy  mit  jelent¬ 
hetett  egy  régi  reichsrati  ülés,  például  a  Badeni-korszakban. 

Az  elnöki  emelvényen  a  próféta-szakállas  Gross  elnök  űl,  talán 
el  is  szundítana,  ha  a  csengő  zaja,  amit  maga  idéz  elő,  nem  zavarná. 
A  jobboldali  emelvényen  egy  német  nemzetiségi  beszél,  sokszor  beszélne 
csak,  ha  a  saját  szavai  után  kiújuló  viharban  beszélni  tudna.  A  kép¬ 
viselők,  több  mint  százan  lehetnek,  nagyobbára  csehek,  az  emelvény 

előtt  állnak,  mig  a  németek  a  csehek  közvetlen  szomszédságában  helyei¬ 
ken  ülnek. 

A  német  szonok,  vezére  az  egyik  német  nemzeti  szövetségbeli 
frakciónak  egy  nagy,  vén  diák  benyomását  teszi  rám  —  tempera¬ 
mentumos  ember  s  a  csehek  ép  úgy  begyében  vannak,  mint  ö  a 
cseheknek.  Egy-egy  kijelentése  nyomán  nagy  vihar  támad  s  a  csehek 
tábora  fenyegetően  néz  farkasszemet  a  gyűlölt  németekkel.  Árulók, 
árulók,  harsog  a  csehek  felé  a  német  padsorokból  s  ezek  már-már  nekik 
rontanak,  ha  higgadtabb  vérű  szláv  testvéreik  közbe  nem  vetik  magu¬ 
kat.  Ha  már  ökölre  nem  kerül  a  sor,  hát  legalább  a  torok  vivja  meg 
a  nemzeti  harcot.  «Krigszt  á  vácsn!))  kiabálja  az  egyik  igazi  harcias¬ 
sággal  egy  német  •  honatya  felé,  a  másik  pedig  ezt  ordítozza:  Szó  á 
gmájnhájt!  . .  .  Ezek  azok  a  szelidebb  kifejezések,  a  gazember  szó  csak 
úgy  röpköd  az  elektromossággal  telt  levegőben.  A  semlegesek,  akik 
nem  avatkoznak  bele  a  harcba,  nevetnek,  röhögnek  .  .  .  Hja,  ez  a  reichs¬ 
rati  ülés  s  ez  bizony  nem  újság  nekik.  Seidler  miniszterelnök  a  nap 
hőse,  akinek  a  reichsratban  is  szokatlan  macskazenét  rendezett  a  cseh- 
délszláv  ellenzék,  komoran  űl  a  helyén.  Nagyszerűen  uralkodik  magán 

s  arckifejezése  azt  igyekszik  bizonyítani,  hogy  őt  az  egész  színjáték 
nem  érdekli. 

Istenemre  mondom,  csúnya  egy  komédia  az,  amit  közönségesen 
reichsrati  ülésnek  hivnak.  Már  békében  is  balsejtelmek  gyötörhették 

azt,  aki  e  látvánnyal  kapcsolatosan  a  monarchia  jövőjéről  elmélkedett 
s  mennyivel  indokoltabbak  azok  most,  amikor  a  világ  majd  minden 
népével  szemben  élet-halál  harcunkat  vagyunk  kénytelenek  megvívni 
s  ugyanakkor  olyan  törekvések  követelik  érvény rejutásukat  az  állam 
törvényhozó  testületében,  amelyeknek  megvalósításáért  ellenségeink 
harcolnak  s  melyeknek  megvalósítása  az  állam  megsemmisülését  jelen¬ 
tené.  S  az  állam  reprezentánsai  páholyból  nézik  ezt  a  borzalmas  küz¬ 
delmet  és  —  alig  győznek  eleget  ásítani. 

Irinyi  Jenő. 


Jaurés  és  az  ifjúság.  Kevéssel  azelőtt,  hogy  a  gyilkos  golyója  Jean 
Jaurés  életét  1914  augusztus  1-én  kioltotta,  a  nagy  szocialistavezér  részt 
vett  az  albi-i  liceum  záróünnepélyén  és  régibb  szokásához  híven,  ezúttal 
is  beszédet  intézett  az  ifjúsághoz.  Ezek  a  beszédek  egytől-egyig  a  szó¬ 
noklat  valóságos  remekei  s  eltörölhetetlen  nyomokat  hagytak  az  életbe 
kilépő  ifjak  lelkében;  de  olvasásán  épülhetnek  mindazok,  akikben  a 
szép,  a  fenkölt  gondolatok  megértésre  találnak.  Az  albi-i  liceum  ifjú¬ 
ságához  intézett  utolsó  beszéde,  amely  hattyúdala  is,  talán  valamennyi¬ 
nél  szebb  és  hatásosabb  volt.  A  párisi  «Humanité)),  Jaurés  halálának 
évfordulója  alkalmából  közölte  ezt  a  beszédet,  amelyet  érdemesnek 
találunk  arra,  hogy  kivonatosan  ismertessük,  bizonyságául  annak,  mily 
tiszta  összhang  töltötte  be  egész  gondolatvilágát  annak  a  kiváltságos, 
fenköltszellemü  embernek. 

Jaurés  az  ifjakhoz  intézte  szavait,  akik  elhagyják  az  iskolát  s 
«kilépnek  az  életbe,  a  szabadság  felé))  és  csodálatos  ékesszólással  fel¬ 
sorolta  nekik:  mit  kell  megtartaniok  ifjúságukból,  tanulmányaikból  az 
élet  rögös  utjain. 

—  Mindenekelőtt  kisérjen  el  benneteket  életutaitokon  a  szép 
iránt  való  érzék  és  a  vágy  —  mondotta  Jaurés.  —  Nem  hiába  Ízlel¬ 
tétek  meg  a  tudományok  és  a  művészetek  tiszta  izgalmait.  Még  a  hét¬ 
köznapi  munka  és  az  élet  elkerülhetetlen  durvaságai  közepette  is  meg¬ 
marad  bennetek  mindig  a  nagy  dolgok  iránt  való  szükséges  érdeklődés. 
Sok  számtani  és  chemiai  képlet  esik  ki  az  emlékezetünkből,  de  őriz¬ 
zétek  meg  azoknak  a  legfelsőbb  törvényeknek  a  fogalmait,  amelyek  a 
világot  kormányozzák  s  amelyek  a  tudományok  nagy  felfedezéseinek 
megértésére  szükségesek.  Nem"  tudok  meghatottság  nélkül  visszagon¬ 
dolni  annak  az  iskolának  szegényes  laboratóriumára,  amelyben  a  che- 
mia  tanára  először  mutatta  be  nekünk  két  légnemű  test  egyesülését. 
Nagyon  egyszerű,  kicsiny  dolog  volt  az,  ámde  a  hirtelen  hatás,  a  tit¬ 
kos  vegyrokonság,  az  arányok  és  a  mérték  ideája  egy  pillanat  alatt  át- 

változott  azzá,  amíg  eddig  a  mi  szemünkben  nem  volt  egyéb,  mint  ha¬ 
szontalan,  ostoba  anyag.  És  ez  az  első  szikra  lángra  lobbantotta  lelkűnk¬ 
ben  azt  az  érdeklődést,  amelyet  sohasem  lehet  teljesen  kielégíteni,  de 
amely  azért  nem  alszik  ki  soha! 

—  Hasonlóképen  sok  történelmi  és  irodalmi  évszám  esik  ki  majd 
emlékezetetekből,  de  a  ti  szellemetek  örökre  egyesült  a  Haza  szellemével, 
az  emberi  géniusszal,  íy  bármit  tesztek  is:  a  szétválás  többé  lehetetlen! 
Akaratlanul  is  a  klasszikus  irodalom  kedves  emlékei  rajzanak  föl  lelke- 
lekben  s  zümmögnek  ott  mint  a  hajnal  pirkadására  fölébredt  méhek. 
A  művész,  az  iró,  a  festő,  a  zenész  hányszor  kénytelen  a  megélhetés 
kedvéért  megtagadni,  lealacsonyítani  a  zsenijét,  a  művészetét;  de^  van 
idő,  amikor  szükségét  érzik  annak,  hogy  fölemelkedjenek;  hogy  ön¬ 
magukra  leljenek;  hogy  beleöntsék  egy  kedves  műbe  minden  tehetsé¬ 
güket,  minden  eszméjüket;  hogy  érezzék  magukban  élni,  működni  a 
zsenijüket,  a  szellemüket.  Nincs  olyan  ember,  aki  a  foglalkozása  vagy 
a  mestersége  által  megszabott  pályafutás  alatt  ne  volna  kénytelen  el¬ 
hanyagolni  felsőbb  szellemi  képességeit,  de  néha  szükségét  érzi  annak, 
hogy  erről  önmagának  bizonyságot  tegyen:  megcsodálva  újból  azt,  amit 
valaha  megcsodált,  amely  le  nem  hanyatlott,  amely  még  mindig  azon 
a  hegyormon  áll,  ahonnan  az  ő  lelkes  ifjúsága  köszöntötte  a  világ 
szépségét! 

—  Különben  is  a  tudományok  és  a  művészetek  szépsége  meg¬ 
vigasztal  bennünket.  Sokszor  fáj,  hogy  egyéni  erőnk  nyilvánvaló  med¬ 
dőségben  pusztul  el.  Ámde  a  tudomány  kétségbevonhatatlan  és  csodás 
vívmányai  szemtanúivá  tesznek  az  ember  diadalának  az  anyagok 
fölött,  és  ebből  reményt  merítünk  arra,  hogy  az  ember  önmagán  is 
győzedelmeskedni  fog.  A  művészi  munka,  ha  igazán  szép,  a  teljes  és 
tökéletes  egész  benyomását  kelti.  A  fölötte  elviharzó  századok  nem 
vettek  el  belőle  és  nem  tettek  hozzá  semmit.  Ép  ezáltal  a  tökéletesség, 
a  fenséges  nyugalom  érzését  kelti  bennünk.  Ha  tehát  megundorod¬ 
tunk  attól  a  sok  nyomorúságtól  és  megelégeltük  azt  a  sok  szomorúsá¬ 
got,  amellyel  az  életben  lépten-nyomon  találkozunk:  magában  az  élet¬ 
ben  találhatun,k  menedéket  az  élet  kellemetlenségei  elől.  Vannak  fen- 
'  költ  elmék  és  nemes  szivek,  akikhez  vigasztalásért,  megnyugtatásért 
fordulhatunk;  csakhogy  ezeket  nem  hívhatjuk  mindig  magunk  köré, 
amikor  megszomorodott  a  mi  szivünk,  de  még  barátság  esetén  is  bizo¬ 
nyos  szégyenkezés  akadályoz  meg  bennünket  abban,  hogy  szemtanúivá 
tegyük  őket  lelki  vergődésünknek  és  csüggedésünknek. 

—  Ilyenkor  a  szép,  a  kedvelt,  a  tiszta  könyv  nyújt  vigasztalást. 
Nem  kell  belőle  sok:  elég  egy  oldal,  amelyet  nyitott  könyvvel  kezünk¬ 
ben,  állva  olvasunk  végig;  néhány  versszak,  amelyet  halkan  elmon¬ 
dunk;  egy  szép  képmetszett,  amelyet  örömmel  szemlélünk  s  a  lelkünk 
ismét  földerül. 

—  Alacsony  lelkű  emberektől  lépten-nyomon  hallhatjátok,  hogy 
a  művészet  által  teremtett  ideális  szépség  inkább  megalázza,  még  szo¬ 
morúbbá  teszi  a  való  életet;  hogy  a  valóság  még  fakóbbnak,  az  emberi¬ 
ség  még  gyarlóbbnak  és  alacsonyabb  rendűnek  tetszik,  hivatkozván  a 
művészet  tetszetős  hazugságaira,  amelyek  nem  nyújtanak  vigasztalást, 
hanem  gúnyt  űznek  belőlünk.  Goethe  mondotta  nagy  mélyértelmű- 
séggel;  ne  állítsuk  szembe  a  művészetet  a  terniészettel,  mert  a  művé¬ 
szet  is  csak  egy  része  a  természetnek;  ne  állítsuk  tehát  szembe  az  ideált 
a  valósággal,  mert  az  ideál  csak  tökéletesebb  alakja  a  valóságnak. 

Jaurés  azután  a  felebaráti  szeretetről  beszélt  az  ijfaknak,  intvén 
őket:  szeretni  kell  az  embereket  tekintet  nélkül  arra,  hogy  milyen 
ruhát  viselnek  és  hogy  milyen  társadalmi  állást  töltenek  be.  Rámuta¬ 
tott  a  nagy  társadalmi  problémákra,  a  történelem  tanulságaira,  majd 
Így  folytatta: 

—  Láttatok  összeomlani  önkényes  intézményeket  és  láttátok  meg¬ 
szűnni  a  kasztrendszer  és  a  szekták  előítéleteit;  csak  két  hatalom  van, 
amely  törvényes  és  amely  minden  más  hatalmat  elhomályosít:  az  igaz¬ 
ság  és  a  munka  hatalma!  Méltányosnak  találjátok,  nemde,  hogy  min¬ 
den  ember  vegye  ki  részét  az  igazságból,  rázza  le  magáról  a  nyomorú¬ 
ság  szolgaságát  és  hogy  munkája  által  igazi  emberi  életet  élhessen. 
A  folyamatban  levő  átalakulások  reálok,  a  burzsoá  gyermekeire  nézve 
nem  lesz  nehézségek  és  veszélyek  nélkül  való.  De  amint  a  bátor 
tengerész  nem  fél  a  város  nyugodalmas  életét  felcserélni  a  tenger 
viharaival  és  bizonytalanságaival:  azonképen  ti  is,  elmétek  minden  gon¬ 
dolatával,  szivetek  minden  érzésével  szemébe  fogtok  nézni  a  nagy  és 
a  fölforgató  kérdéseknek,  amelyek  a  demokrácia  mélyét  fölkavarták. 

—  Ne  panaszkodjatok,  oh  ifjak,  hogy  ime,  a  cselekvés  ideje  el¬ 
érkezett:  hiszen' az  sokkal  szebb,  mint  amilyennek  képzelitek.  Előttetek 
nem  volt  még  soha  olyan  generáció,  amelyre  nagyobb  munka  várt 
volna,  mint  vár  ti  reátok!  Azok  az  ifjak,  akik  ebből  az  iskolából  az 
első  császárság  alatt  léptek  ki^  az  életbe,  tudták,  hogy  egész  életűk  a 
háborúé  és  a  dicsőségé;  azok,  akik  a  restauráció  ideje  alatt  léptek  ki 
ebből  az  iskolából,  tudták,  hogy  a  nemzeti  háború  korszaka  lezáródott 
és  most  már  teljesen  a  szabadság  kivívásának  és  az  igazság  gyakor¬ 
lásának  szentelhetik  életűket.  Ti  abban  a  nehéz  helyzetben  vagytok, 
hogy  nem  tudtok  szabadulni  a  gondolatától  azoknak  a  veszedelmek¬ 
nek,  amelyek  hazátokat  fenyegethetik;  nem  tudtok  szabadulni  a  nem¬ 
zet  üdvének  gondolatától,  de  ugyanakkor  kötelesek  vagytok  közre¬ 
működni  hazátokban  az  emberek  testvériségének  újjászervezésében  is! 

—  Lehet,  —  és  itt  már  jóslatszerű  volt  Jaurés  kijelentése  —  hogy 
a  háború  előestéjén  vagytok;  lehet,  hogy  az  örök  béke  utjain  haladtok 
és  hogy  a  polgárok  testvérisége  megteremti  a  népek  testvériségét.  A 

harang  szava  hiv  litekel  messziről,  de  nem  tudhatjátok:  vájjon  a  harcra* 
hiv-e,  avagy  a  megbékélt  emberiség  nagy  ünnepségét  jelenti!  Ti  el¬ 
indultok  a  hang  irányában,  egyaránt  készen  a  béke,  avagy  a  háború 
nagy  munkájára  s  acélozzátok  lelki  erőtöket,  hogy  kész  legyen  szembe- 
szállani  valamennyi  problémával  és  hogy  legj^en  bennetek  elegendő 
szeretet  vagy  bátorság,  aszerint  amint  a  problémák  megoldása  kívánja. 
Tegyétek  Franciaországot  az  igazság  és  a  boldogság  hazájává,  ahol 
írancia  testvéreitek  egy  táborban,  mint  kertben,  élnek  együtt.  Rajtatok 
•múlik,  hogy  katonai  és  polgári  erényeitek  révén  a  népekben  az  a  meg¬ 
győződés  érlelődjék  meg,  hogy  elmondhassák  Franciaországról:  hatal¬ 
masabb  és  erősebb  fegyverzet  alatt  gyöngédebb  szív  még  nem  dobogott! 

Ez  a  beszéd,  mint  láthatjuk,  nincs  és  nem  is  lehetett  még  vonat¬ 
kozásban  a  most  dúló  világháborúval,  de  már  az  ő  sejtő,  nagy  lelke 
megértette  az  idők  méhében  rejlő  eseményeket.  Nincs  ebben  szó  a 
revanche-eszméről;  nem  szít  gyűlöletet  minden  iránt,  ami  német,  de 
van  benne  nagy  életbölcseség  és  emberszeretet,  amelynek  alapján  meg¬ 
alkotta  lelkében  a  népek  hőn  óhajtott  testvériségét.  És  ennek  az  ember¬ 
nek  meg  kellett  halnia,  mert  útjában  volt  a  háborús  uszítóknak,  akik 
vak  gyűlöletükben  meg  sem  értették,  hogy  olyan  nagy  elmét  oltottak 
ki,  amely  szövétnekként  világította  volna  meg  nemcsak  Franciaország, 
de  úgy  lehet:  az  emberiség  sorsának  jövendő  útjait. 

Csillag  Kálmán. 


Anglia  gazdasági  politikája  a  háború  után.  Az  angol  kormány 
most  tette  közzé  azoknak  a  különböző  bizottságoknak  a  jelentését, 
amelyeket  1916-ban  a  Board  of  Trade  nevezett  ki  a  kereskedelmi  és 
az  ipari  viszonyokban  a  háború  után  bekövetkezendő  változások  tanul¬ 
mányozása  céljából,  különös  tekintettel  a  várható  nemzetközi  versen¬ 
gésre.  Érdekesek  ezek  a  jelentések  azért  is,  mert  általuk  bepillantást, 
nyerünk  Anglia  jövendő  gazdasági  politikájába,  amely  —  úgy  látszik  — 
főként  Németország  és  szövetséges  államai  ellen  irányul.  E  jelen¬ 
tésekből  kitetszőleg  a  textilipar  bizottsága  már  most  sürgős  intézke¬ 
déseket  javasol,  hogy  a  gyapottermelés  Egyiptomban,  Indiában  és  Szu¬ 
dánban  minél  nagyobb  mértékben  fokoztassék,  de  szükségesnek  tartja 
az  egyiptomi  gyapot  kivitelének  ellenőrzését  is.  A  gj’apjutermelést  ille¬ 
tően  a  bizottság  rámutat  arra  a  tényre,  hogy  a  ruhaszövetnek  való 
gyapjú  termelésében  az  angol  birodalom  tartja  a  rekordot;  javasolja 
egyúttal,  hogy  az  ausztráliai,  uj-zélandi  és  az  afrikai  angol  gyarmatok 
képviselőit  mielőbb  közös  intézkedésre  hivják  egybe,  kidolgozandó 
olyan  tervet,  melynek  alapján  a  párisi  tanácskozások  során  az  entente- 

rállamoknak  tett  ígéretek  kielégíthetők  lennének.  Tanácsolja  továbbá 
ez  a  bizottság:  tiltsák  meg  a  gyapjúnak  az  ellenséges  államokba  való 
kivitelét  a  békekötést  követő  egy  évi  időtartamra,  mig  a  semleges  orszá¬ 
gok  részére  csakis  a  fölösleg  legyen  átengedhető.  A  lentermelésre 
vonatkozóan  a  bizottság  a  következőket  jelentette:  Németország  és 
Ausztria-Magyarország  nyers  lenszükségletének  mintegy  háromnegyed 
részét  béke  idején  az  entente-államoktól  szerezte  be.  A  legnagyobb  ter¬ 
melő  ugyan  Oroszország  volt,  de  a  jobb  minőségű  lent  Belgium  és 
Írország  termelte.  A  bizottság  bizonyos  intézkedéseket  ajánl  a  lenter¬ 
melés  fokozására  vonatkozóan  Kanadában,  Indiában,  Írországban  és 
a  birodalom  egyéb  részeiben.  Ami  a  jutát  illeti:  a  bizottság  javasolja, 
hogy  India  monopóliumának  előnyeit  arra  kell  felhasználni,  hogy 
Anglia  és  szövetséges  államainak  jutaszükségletét  ki  lehessen  elégíteni. 
A  szövőipar  tekintetében  a  bizottság  olyan  intézkedéseket  kíván, 
amelyek  az  angol  gyapotipart  teljesen  függetlenítik  az  idegen  gyapottól. 
A  szövőipari  gépek  kivitelére  nézve  a  bizottság  azt  kívánja,  hogy  a  ki¬ 
viteli  engedély  rendszerét  a  háború  után  még  hosszabb  időre  fenn  kell 
tartani,  hogy  nemcsak  az  angol  szövőiparnak,  hanem  a  szövetséges 
államok  tönkrement  szövőiparának  is  ideje  legyen  az  ujjászervezke- 
désre.  Ami  a  kész  textiláruk  behozatalát  illeti,  a  bizottság  a  Német¬ 
országból  és  Ausztria-Magyarországból  eredő  ily  iparcikkre  külön  vám¬ 
illetékek  kivetését  javasolja  bizonyos  időtartamra,  amelynek  megálla¬ 
pításában  majd  a  nemzeti  politika  szempontjai  lennének  mértékadók. 
Kívánja  továbbá  a  bizottság:  tétessék  különbség  a  szövetséges  és  a 
semleges  államok  közt,  még  pedig  a  szövetséges  államok  javára.  Az 
ellenséges  államok  negyven  százalékkal  többet  fizessenek.  Javasolja  a 
bizottság  olyan  törvények  felállítását,  amelyek  az  idegen  áruk  túlságos 
felhalmozódásának  vetnének  gátat.  Ezek  a  törvények  az  északamerikai 
Egyesült-Államokban  érvényes  hasonló  törvények  mintájára  készül¬ 
hetnének.  A  vas-  és  az  acélipart  illetően  a  bizottság  azt  kívánja,  hogy 
az  ellenséges  államokból  származó  kész  vagy  féligkész  vas-  és  acéláruk 
bevitele  a  rekonstrukció  ideje  alatt  tiltassék  meg;  angol  gyarmatokról 
és  birtokokról,  továbbá  angol  ellenőrzés  alatt  álló  bányákból  és  egyéb 
ipartelepekről  az  ellenséges  államokba  semmiféle  nyers  áru  ne  legyen 
szállítható;  nyers  árut  vagy  vas-  és  acélárut  semleges  kikötőkből  ellen¬ 
séges  államok  kikötőibe  angol  hajók  ne  szállíthassanak;  gyakoroljon 
a  kormány  szigorú  ellenőrzést  arra  nézve:  fel  vannak-e  jogosítva  a 
most  ellenséges  államok  hajói  árukat  szállítani  angol  kikötőkbe  vagy 
kikötőkből  és  szenet  fölvenni  az  angol  birodalom  bármelyik  szénállo- 
. másán.  Tanácsolja  továbbá  a  bizottság,  hogy  a  birodalom  belsejében 
bányaengedélyt  idegen  társaságok  vagy  magánosok  a  kormány  jóvá- 
bagyá.sa  nélkül  ne  kaphassanak,  az  autonóm  gyarmatokat  pedig  ha- 

sonló  eljárásra  kell  fölhívni;  liltassék  meg  minden  olyan  vas-  és  acél¬ 
áru  behozatala  Nagybrilanniába,  amelyen  eredetének  jele  könnyen  fel¬ 
ismerhető  módon  nincs  feltüntetve;  külön  vámilletéket  kell  kivetni 
minden  nyers  vagy  feldolgozott  vas-  és  acélanyagra;  legyenek  alacso¬ 
nyabb  és  magasabb  vámdij tételek,  amelyeket  a  nemzeti  politika  vál¬ 
tozó  követelményeihez  képest  lehessen  alkalmazni;  az  idegen  szindi¬ 
kátusok  és  hivatalosan  megbízott  vagy  meg  nem  bízott  képviselői  keres¬ 
kedelmi  vagy  ipari  ténykedésüket  az  egyesített  királyság  területén  csak 
a  kormány  engedélyével  folytathassák;  vegye  fontolóra  a  kormány  azt 
a  kérdést:  nem  kellene-e  a  szénrakodás  kedvezményét  a  birodalom 
területén  megtagadni  az  olyan  hajóstársaságoktól,  amelyek  az  angol 
kereskedelmi  cikkek  hátrányára  hajóbérleti  szabadalmakat  engedélyez¬ 
nek.  A  fémipar  tekintetében  a  bizottság  azt  javasolja,  hogy  valamennyi 
szövetséges  állam  az  ellenséges  országokból  eredő  termékekre  pótdijat 
vessen  ki,  amely  azonban  fokozatosan  csökkennék. 

'  Cs.  K. 


Anglia  jelszavai  történelmi  megvilágításban.  Most,  mikor  a  világ-^ 
háború  eleje  szinte  történelmi  perspektívában  távolodik  már  elölünk, 
idegenkedéssel  gondolhatunk  vissza  arra  a  publicisztikára,  amely 
azelőtt  innen  és  túl  a  tudományos  gondolkozás  területét  elöntötte.  Ez. 
a  ((tudományos))  gondolkodás  nem  sub  spécié  aeternitalis  készült, 
hanem  Mars  nyomán  járt  és  a  legfőbb  hadiszállás  hivatalos  jelenté¬ 
seihez  igazodott.  Az  a  német  publicisztika,  amely  a  ((cant))  s  az  angol 
lélek  és  gondolkodásmód  túlzottan,  ötletesen  ellenséges  elemzését  adta, 
nem  volt  kevésbé  ellenszenves,  mint  az  entente  hírhedt  hadipublicisz¬ 
tikája.  A  ((Dachshund))  és  ((bocho)  bekerültek  az  angol,  illetve  francia 
haditudomány  tolvajnyelvébe  és  a  könnyű  általánosítások  áltudománya 
a  legtiszteletreméltóbb  neveket  is  meghódította  magának.  Ma  már 
valósággal  nevetségeseknek  tetszenek  azok  a  hadiigazságok,  amiket 
innen  és  túl  egymás  felé  szórtak  és  az  a  könnyed  és  dilettáns  gyűlölet, 
amely  a  tudományos  gondolkodás  területébe  belerejtette  magát. 

Amilyen  igazságtalannak  látszik  előttünk  egy  egész  nép  lelki 
egyéniségének  ilyen  felelőtlen  megítélése,  ép  oly  jogosnak  tartjuk  a 
szigorú  kritikát  ennek  a  régi  egyéniségnek  politikai  megnyilatkozásai¬ 
ban.  ((Ein  politisch’  Lied,  ein  garstiges  Lied))  mondhatjuk  Heinével  és 
akár  madáchi  elborulással  állapíthatjuk  meg,  hogy  a  politikai  szenve¬ 
delmek  még  oly  nagy  népeknél  is  a  ravaszság,  az  álszenteskedő  hazug¬ 
ság,  egyszóval  a  ((cantw  alantas  ösztöneit  hozzák  mozgásba.  Ennek  a 
cantnak  igen  tanulságos  leírását  találjuk  egy  magyar  publicistának. 

Dr.  Rácz  Károly  Dezsőnek  német  nyelvű  füzetében:  Die  Máskén  nieder. 
Englands  Schlagworte  in  historischer  Bedeutung. 


A  könyv,  amelyben  a  szerző  angliai  élményei,  tapasztalatai  s  az 
angol  történelem  eleven,  hathatós  tudása  szól  felénk,  szinte  megfeszül 
a  rendkívül  sok  érdekes  adattól  és  megfigyeléstől.  Az  angol  cant,  prűd 
álszemérem,  a  megvesztegető  morál  és  szónokló  jócselekedet  valóság¬ 
gal  objektiválódik  ebben  a  könyvben.  «A  rómaiakról  a  velük  született 
jogi  érzésük  s  az  egyetemes-emberi  eszményi,  a  spanyoloknál  hatalmuk 


ideiglenes  rövidsége,  a  franciáknál  és  hollandoknál  a  szabadság-  és 
erkölcsi  képzetek  szabtak  határt  az  embertelenségnek.  Egyedül  a  brit 
hatalom  merítette  évszázadok  hosszú  során  keresztül  —  és  meríti  még 
most  is  —  egész  hatalmát  és  nagyságát  a  legbrutálisabb  önzés,  a  szív¬ 
telen  elnyomás  s  a  gyengébb  fél  kizsákmányolásának  forrásából.))  A 
búr  háború,  India  elfoglalása  —  az  utóbbi  szinte  típusa  az  angol  im¬ 
perialista  taktikának  —  a  Clivesek,  a  Warrin  Hastingsek,  az  East  India 
Company  módszere,  amely  az  indus  népnek  a  ((gyalázatosságok  arany 
serlegét))  (golden  cup  of  abominations)  nyújtotta,  ösztönzően  érdekes 
leíráshoz  jutnak  Rácz  könyvében.  Az  az  Anglia,  amely  Magyarországba 
Scotus  Viatorokat  küld,  akik  borzalmakat  kiáltanak  a  világba  a  ma¬ 
gyar  választásokról,  ugyanaz  az  Anglia  közmondásainak  szótárába  föl¬ 
vette  ((rotten  boroughs))  —  mondjuk  csak  igy:  rothadt  kerületek  — 
nevét,  ahonnan  az  angol  sterlingek  küldenek  képviselőket  az  indus  par¬ 
lamentbe.  Az  az  Anglia,  amely  állandóan  az  emberiség  nagy  eszméit 
hordja  szájában,  nem  átallotta  intézményesen  berendezni  Indiában  az 
éhínséget  s  a  halálok  legszörnyübbikét  a  brit  állammüvészet  szolgájává 
tenni.  India  ((300  millió  emberi  háziállataival  a  brit  önérzet  hatalmas 
piedesztálja.)) 


Brit  imperializmus  kinléletlenségének  iskolapéldája  Írország  sorsa. 
Rácz  valóságos  személyes  gyűlölettel,  gúnnyal  és  juvenalesi  felhál)oro- 
dással  mutat  rá  Anglia  kétlaki  jogérzetére  és  kenetes  igazságosságára. 
De  viszont  milyen  jellemző  Angliára,  hogy  senki  kíméletlenebb  sza¬ 
vakkal  az  ir  elnyomást  meg  nem  bélyegezte,  mint  az  ifjabbik  Pitt: 
((Ennek  a  szörnyű  elnyomásnak  módszere  abban  áll,  hogy  Írországot 
termékeinek  felhasználásában  megakadályozza  és  teljesen  az  anya¬ 
ország  szolgájává  tegye,  anélkül  hogy  polgártársai  a  természet  ado¬ 
mányait,  nagy  munkásságuk  gyümölcsét,  élvezhetnék.))  Vagy  Gladstone 
szavaival:  Ez  az  egyesülés  Hektor  holttetemének  egyesülése  Achilleus 
tovarohanó  kocsijával.  Csak  a  halottak  szabadok  Írországban.  A  szerző 
tanulságosan  ismerteti  az  ir  alkotmányjogi  és  a  Home  Rule  küzdelme¬ 
ket,  amiknek  talán  egyszer  mégis  csak  véget  vet  majd  Casement  jós- 

t 

tatának  beteljesedése:  a  zsarnokság,  amit  egy  szigeten  alapítottak  meg, 
egy  szigeten  fog  elpusztulni  is. 

Az  angol  királyság  intézményei  is,  mint  a  brit  imperializmus  leg¬ 
főbb  szimbóluma,  magán  hordja  ezt  a  morál  insanityt,  ami  az  angol 
politikát  jellemzi.  Ma  leteszi  a  Coburg  nevet  és  Poincaréval  ölelkezik 
a  windsori  király,  akinek  seregei  a  XVIII.  században  hadban  állottak 
XIV.  Lajossal  és  kijelentették,  hogy  addig  nem  teszik  le  a  kardot,  amig 
az  elrabolt  Elszász-Lotharingiát  vissza  nem  adják  Németországnak! 
A  szerző  szarkasztikus  igazmondással  mutat  rá  Anglia  többi  jelszavai¬ 
nak  valódi  értékére  is:  a  XVIII.  századi  porosz  militarizmus  értékét  a 
korabeli  Anglia  nagyon  megbecsülte,  ép  ily  álszenteskedve  rántotta  elő 
«Európa  szabadságá»-nak  jelszavát  Franciaország  ellen  egykor  stb. 

Meg  kell  adnunk,  hogy  a  szerző  könyve  helyenként  teljesen  meg¬ 
győző,  de  mindig  rendkivül  tartalmas  és  tanulságos.  Olvasóink  figyel¬ 
mébe  melegen  ajánljuk  ezt  a  kis  könyvet,  amely  megérdemelné,  hogy 
valamelyik  külföldi  könyvkiadó  kiadásában  a  megérdemelt  publicitás¬ 
hoz  jusson. 

G. 


Strindberg:  Följegyzések.  Strindberg  Ágoston  irói  profilja  csak 
most  kezd  ismertté  válni  a  magyar  közönség  előtt,  A  nagy  svéd  iró 
kortársa  volt  Ibsennek,  Björnsonnak  és  hatásának  szóródó  területe 
legalább  akkora  átmérőjű,  mint  nagy  kortársaié,  kik  a  tizenkilencedik 
század  eszmekörét  szólaltatták  meg  a  legpregnánsabb  formában.  Föl¬ 
lépése  a  svéd  irodalom  megújhodását  jelenti.  A  svéd  irodalom  a  múlt 
század  hetvenes  éveiben  a  teljes  tespedés  állapotában  van,  a  lirában 
a  finnországi  Runeberg  vezet,  kit  realistának  tartanak,  a  filozófiában 
Boström,  kinek  nemzeti  konzervativ  ideológiája  nagy  hatással  van  az 
ifjúságra,  a  vezető  gondolatok  és  problémák  bizonyos  teológiai  veret¬ 
tel  ékesek,  hiszen  az  akkori  Svédországban  a  pietizmusnak  egy  fajtája 
uralkodott.  Rydberg  Viktor  wAz  utolsó  athéni))  cimü  regénye  jelenti 
az  első  támadást  az  uralkodó  áramlat  ellen,  s  e  lépését  megtoldja, 
illetve  határozottabb  formába  önti  «A  biblia  tanítása  Jézusról))  cimü 
munkájával,  mely  már  forradalmat  és  hadüzenetet  jelent  az  uralkodó 
gondolatnak  és  ez  a  kis,  Renan  erejével  nem  vetélkedő  művecske  fel¬ 
rázza  a  lelkeket.  A  konzervativizmus  akkora  erőt  reprezentál  ebben  a 
skandináv  országban,  hogy  a  tulajdonképeni  reneszánsz  1879-ben  in¬ 
dul  meg,  amikor  Strindberg  —  kinek  első  művei  még  a  konzervativ 
társadalom  gondolatvilágának  tükröződései  —  megirja  «A  vörös  szoba* 
cimü  hatalmas  regényét  és  ezzel  átveszi  és  sokkal  nagyobb  erővel  és 
sokkal  nagyobb  tehetséggel  reprezentálja  Rydberg  szerepét. 

E  regényében  a  plebejus  szólal  meg,  az  elnyomott  osztályok  szó- 

szólója.  Ugyanazokat  a  kvalitásokat  látjuk  benne,  mint  Ibsennél.  Ke¬ 
serű,  gyanakvó,  éles  társadalmi  kritikája,  szatirája  ellenzéki  tempe¬ 
ramentuma,  paradox  előadó  formái  és  panaszainak  széles  klaviatú¬ 
rája,  hatalmas  tehetségű  költő  alapformáit  mutatják  meg.  Bár  Ibsen¬ 
nel  rokon,  mégis  egész  más,  szubjektivebb,  lángolóbb,  ki  nem  bújik 
meg  a  drámai  személyek  mögött,  hanem  ott  látjuk  boltozatos,  ke¬ 
mény  fejét  a  sorok  között,  halljuk  szavát,  érezzük  gesztusainak  len¬ 
dítő  erejét.  Mig  Ibsen  élete  minden  ellentmondásai  ellenére  bizonyos 
harmóniát  mutat,  addig  Strindbergé  csupa  vivódás,  változás,  folyto¬ 
nos  vergődés.  Szellemi  nézőpontjai  gyors  és  sokraj zu  változáson  men¬ 
nek  keresztül,  de  ezek  a  változások  mindig  bizonyos  ideák  és  törté¬ 
nelmi  erőkhöz  való  viszonyának  mértékegységei. 

Hogy  csak  egy  példát  említsek:  nem  egy  müvében  száll  sikra  az 
asszonyi  jogokért  és  a  férfival  való  helyzeti  egyenlőséget  hirdeti  s 
megállapítja,  hogy  a  két  nem  között  való  viszony  szabályozója  a  teljes 
szabadság  kell  hogy  legyen.  Néhány  esztendő  múlva  ez  a  felfogása 
teljesen  átalakul.  Fölemeli  szavát  az  asszonyi  istenités  ellen,  mely  a 
literaturában  és  a  társadalmi  formákban  eluralkodik.  A  romantikus 
asszonyimádást  elveti  és  tiltakozik  az  asszonytömeg  hiú,  képzelődő  és 
tolakodó  térfoglalásg  ellen.  Az  asszonyi  felfogásnak  egynémely  női 
tollforgató  kifejezést  adott  és  tiltakozott  a  férfimorál  ellen.  Strindberg, 
aki  hangulatokban  él,  egyszerre  megjelenik  a  küzdőtéren  és  hatalmas 
csapásokat  osztogat.  Felfogása  rövidre  fogva  igy  szól:  Az  asszony 
kettős  morált  teremtett  magának.  Az  egyik  az  asszonynak,  a  másik  a 
férfinak  szól,  s  mind  a  kettő  más.  Ha  egy  asszony  viszonyt  folytat  egy 
férfival,  úgy  a  nő  szegény  mártir,  szegény  elcsábított  leány,  a  férfi 
pedig  a  nyomorult,  a  hitvány  csábító.  Az  elcsábított  leány  azonban 
semmi  más  kárt  nem  szenved,  mint  a  hölgyek  becsűlésének  elvesztését, 
mert  —  buta  volt.  A  férfiak  épen  úgy  feleségűi  vesznek  elcsábított 
leányt,  mint  özvegyeket  és  prostituáltakat.  Csak  a  hölgyek  és  Björn- 
son  azok,  akik  tiszta  ifjakat  kivánnak. 

Strindberg  sajnos  lerontotta  polémiáinak  hatását  túlzásokkal. 
Ezek  a  túlzások  Följegyzések  (Egy  élet  története)  cimű  könyvében 
csoportosulnak  a  legszemléltetőbb  módon.  A  könyvet  most  a  magyar 
közönség  is  kezébe  veheti  s  ebből  az  alkalomból  kellett  megemlékez¬ 
nünk  Strindberg  irói  jelentőségéről  és  szerepéről,  melyet  az  európai 
szellemű  világban  vitt.  Kétségtelen,  hogy  nagyszerű  elme  volt,  nagy¬ 
szabású  egyéniség,  kinek  gondolatvilága  termékenyítőén  hatott  a  tár¬ 
sadalmi  evolúció  szellemi  küzdelmeire.  Ha  túlzott  is:  gondolatokat 
adott,  megformálta  a  tömeglélek  mélyén  szunnyadó  öntudatlan  érzé¬ 
seket,  hangot  adott  sok  sejtelemnek,  ami  csak  kiváltságos,  nagy  szel¬ 
lemeknek  adatott  osztáhTészül. 

Visszatérve  íöljegyzéscire,  mely  házasélelének  minden  titkát.  1 
intimitását  tárja  íöl,  megtaláljuk  a  striiidbergi  gondolatmenetek  nagy-  I 
szerű  crescendóit,  megtaláljuk  gondolatrendszerének  minden  támasztó-  3 
pontját,  az  asszonyt  kérdésről  vallott  íelfogásának  összességét.  Mü-  j 
vészi,  erőteljes  íormában  nyilatkozik  meg,  a  mü  nem  önigazolás  az  öt 
ért  támadásokkal  szemben,  hanem  egy  vérbö,  hatalmas  vitairat,  mely- 

•  I 

nek  effektusa  a  botrányok  egymásutánjában  jutott  kifejezésre.  Amikor  ] 
megjelent,  Strindbergnek  ismételten  el  kellett  hagynia  hazáját  a  fel¬ 
zúdulás  miatt,  bár  ekkor  már  a  svéd  irodalom  vezére,  büszkesége, 
európai  hirü  ember  volt,  kinek  neve  a  szellemi  arisztokrácia  világá¬ 
ban  a  legnagyobbaké  mellé  került. 

A  könyv  sajátságos  formája,  melyben  a  legtisztább  költészet,  a 
legelvontabb  gondolat  összekeveredik  a  pamflétakcentusokkal,  tipiku¬ 
san  strindbergi.  A  nagy  költőnek  ugyanis  egyik  vezető  gondolata  volt, 
hogy  a  művészet  és  a  költészet  nem  illenek,  nem  simulnak  a  mai  kor¬ 
hoz.  A  drámai  és  elbeszélő  irodalmat  hiábavalónak  és  haszontalannak 
tartja.  Mint  utilitarista  hangoztatja,  hogy  minden  költői  Írásnak  zsur¬ 
nalisztikává  kell  változnia,  mert  ezzel  kapcsolódik  az  agitáció  hatal¬ 
mas  fegyvere.  Ez  a  műve  tükrözi  vissza  aránylag  legjobban  e  felfogá¬ 
sát,  melyet  minden  utilitarizmusa  ellenére  el  kellett  ejtenie  a  legtöbb 
esetben,  amikor  megszólalt  benne  a  költő,  ki  a  szellemi  nagyságnak 
egyik  legmagasabb  régiójába  tudott  emelkedni. 

A  könyv  magyar  fordítása  pompás.  Egyike  a  legszebben  és  leg¬ 
nagyobb  műgonddal  fordított  müveknek.  A  fordítás  érdeme  Dr.  Mikes 
1-ajosé.  Csak  azt  csodálom,  hogy  egy  olyan  választékos  Ízlés,  mint  az 
övé,  nem  tudott  Strindberg  munkásságának  valamelyik  költöibb  ér¬ 
tékű  darabjához  nyúlni  és  kiadói  szempontoktól  vezettetve  nyújtja 
közönségünknek  a  Följegyzéseket,  melyeknek  megértéséhez  kor  és  a 
skandináv  szellemi  áramlatoknak  ismerete  kell. 

(K.  L.) 


Strigonius.  Farkas  Pál,  az  elbeszélő  iró,  hangot  és  témakört 
tekintve,  uj  csapásra  tért  abban  a  könyvében,  amely  most  jelent  meg 
s  cime  «Strigonius)).  Mig  legtöbb  munkája,  amelyet  eddig  ismerünk, 
bizonyos  pozitivista  világszemléletből  nő  ki,  a  « Strigonius » -bán  misztikus 
fény  lobban  fel,  az  élet,  a  dolgok  markáns  körvonala  színes  és  vibráló  ; 
ködbe  vész,  az  emberek  és  események  rejtelmes  összefüggéséből  szövő-  J 
dik  az  a  história,  amelyet  elmond.  A  « Strigonius))  műfaji  meghatározá¬ 
sát  hiába  keresi  valaki  a  könyv  címlapján,  az  iró,  bizonyára  nem  vélet- 
lenségből,  adós  maradt  vele.  Regénynek  alig  nevezhető,  legfeljebb  a 
szokás  kedvéért,  viszont  több  mint  novella.  Voltakép  három  történet 

van  itt  láncra  fűzve,  amelyek  szinte  külön  is  megállhatnának,  a  hős 
személyének,  Strigoniusnak  azonosságán  kivül  nem  folynak  egymás¬ 
ból  s  mégis  együvé  tartoznak,  szorosan  és  elválaszthatlanul.  A  két  elsőt, 
amely  a  könyvnek  egyszersmnid  első  két  fejezete,  nem  lehetne  elhagyni 
anélkül,  hogy  a  jóval  több  fejezetből  álló,  nagyobb  ivezetü,  szélesen 
megalapozott  harmadik  megértése,  ereje  és  teljessége  ne  szenvedne. 
Strigonius  köznapi  értelemben  véve:  különc.  Ó-Budán  lakik,  magános 
házban,  de  ugyanúgy  lakhatna  London  perifériáján  vagy  Rómában,  mert 
az,  hogy  miféle  társadalomhoz  tartozik,  mily  nemzetnek,  kulturközös- 
ségnek  tagja,  ennek  a  jegye  nincs  rajta,  nem  lényeges  nála.  Foglal¬ 
kozását,  emberi  hivatását  is  nehéz  volna  megjelölni.  Salátát  termel, 
buzgón  kertészkedik,  de  ez  a  jámbor  időtöltés  csak  eltakarója  igazi 
lényének,  amely  ugyanúgy,  mint  ősei  tették,  különös  tudományban 
merül  el,  a  «rejtett  erők  művészetében)).  Ősei,  évszázadokon  át  alchi- 
misták,  lázongó  szellemű  tudósok,  terhes  és  nyugtalanító  örökséget 
hagytak  Strigoniusnak:  az  idegrendszer  rendkivüliségét,  a  lélek  oly 
diszpozícióját,  amelynek  következtében  Strigonius  a  jövőbe  lát.  Azt, 
ami  történni  fog,  látja  s  tudja,  hogy  nem  lehet  elkerülni.  Ezt  az  utódokra 
átszármazó  képességet  hatszáz  évvel  ezelőtt  szerezte  egyik  őse  azzal,, 
hogy  tagja  lett  egy  régi  keleti  szektának,  az  euthanatáknak,  a  szekta 
egy  nőtagjának  iránta  szerelemből  történt  önfeláldozása,  halála  árán. 
Strigonius  egy  másik,  szintén  ily  magasabbrendü  lelki  funkciókkal 
rendelkező  ősét,  háromszáz  évvel  ezelőtt  lefejezteti  Kassa  piacán  egy 
magyar  nagyur,  mert  gyanakszik,  féltékeny  reá  a  felesége  miatt, 
pedig  szerelmük  csak  a  lélek  regénye.  Kivégzése  előtti  estén  ez  az  ős 
Írja  többek  közt  egy  pergamenre:  «Egy  nagy  érzés  nem  szünhetik  meg 
a  halállal,  tovább  él  abban,  amit  be  nem  avatottak  időnek  neveznek 
és  legföljebb  a  formáját  változtatja.))  S  ime  háromszáz  év  múlva  ez  a 
fölfedezés,  ez  a  prófécia  realizálódik  Strigonius  szerelmében:  végzetes 
erővel  a  sors  annak  a  nőnek  késő  ivadékát  hajtja  karjai  közé,  akiért 
ez  az  ős  vérpadra  lépett.  S  most  ez  az  utód  lesz  a  nagy  érzés  áldozata. 
Az  olvasó  bizonyára  sokáig  elgondolkodik,  amikor  leteszi  ezt  a  könyvet, 
amely  Strigonius  bizarr  alakjával  és  történetével  a  lélek  tudat  alatti 
birodalmára  világít  rá  s  amelyben  a  fantasztikum  mégsem  tornyosul 
odáig,  hogy  ne  történhetne  meg  s  ne  volna  hihető.  Hogy  Farkas  Pált 
oly  alakjai  után,  aminők  a  pesti  önkéntes,  a  körorvos,  a  tanár,  mi  vitte 
erre  a  területre,  amely  a  keleti  mágusok  és  a  modern  okkultisták- 
világa:  nem  tudhatjuk,  nem  is  fontos,  a  lényeg  az,  hogy  ezen  a  terü¬ 
leten  meglepően  van  otthon.  A  «Strigonius))-ban  egyaránt  érvényesül 
minden  ismert,  kitűnő  kvalitása,  meseszövő  technikája,  élénk  és  köny- 
nyed  hangja,  megfigyelő  ereje,  tudása;  abban  pedig,  ahogyan  az  érdek¬ 
lődést  mindjárt  a  kezdő  lapokon  felkelti  s  végig  ébren  tartja,  egy  mun¬ 
kája  sem  ennyire  megkapó. 

Párbaj  a  korzón.  SzőUösi  Zsigmond  emberei  nagyobbrészt  egy 
fantasztikus  világban  élnek.  Nem  ködből  szőtt  a  ruhájuk  és  nem  hor¬ 
danak  gyémánt  koronát.  Nem  tündérek  és  nem  is  sérthetetlen  acél- 
vértezelü  hősök  ők  s  mégis  a  történetek,  amelyek  róluk  szólnak,  mint 
ezüstös  legendák  árasztják  alakjaikat,  ezeket  a  különös  lényeket,  akik¬ 
kel  ebben  a  könyvben  találkozunk.  Pedig  a  ma  ruháiban  járnak  mind. 
A  szegény  öreg  zsidó  tanító,  aki  fáradt  élete  végén  egy  meleg,  selymes, 
puhán  párnázott  gyerekágyat  kiván  meg  halálos  szomjúsággal,  Henrik, 
a  kicsi  pikkoló,  aki  oltári  Mária-képek  helyett  egy  fotográfus  kirakatá¬ 
ban  találja  meg  az  eszményi  nőt,  akihez  imákat  mondjon  .  .  .  S  akivel 
találkoznia,  akiből  kiábrándulnia  aztán  fiatal  élete  legnagyobb  tragé¬ 
diáját  jelenti .  . .  Blumherz  ur,  az  öreg  házasságközvetítő,  aki  egé.sz  éle¬ 
tén  által  gazdag  partikat  szállít  költői  szavak  csábító  kínálásában,  hogy 
végül  maga  egy  szegény,  árva,  kis  varróleányt  válasszon  késő  szándékkal 
hitestársul.  Nem,  nem  a  mesék  országát  járják  ők,  öltönyeiket  emberi 
kezek  szabták  és  levegőjük  és  életük  Pest,  a  kávéház  és  az  utca,  leg¬ 
jobb  esetben  a  főváros  valamelyik  elbújt,  kis,  főúri  magánháza.  És 
mégis  mind  az  elképzelés  csodavilágában  születtek,  a  mesék  költői 
lehetőségének  rendkívüli  perspektíváit  nyitják  meg  maguk  előtt.  Egye¬ 
dül  azért,  mert  az  Írójuk  költő.  Költő,  akinek  gazdag,  mélységekben 
merengő  lelke  csak  azért  választja  meséit  a  maga  szürke  korából,  hogy 
diszkrétebbé,  hogy  egyszerűbbé  tegye  pompás  szinü,  áradó  érzésekben 
fürdő,  gyönyörű  világát.  Azt  a  világot,  amelynek  napja  a  jóság  és 
hazája  az  álmodás.  Az  álmodás  a  gazdag  végtelen  bübáju  kertből 
termő:  a  Szőllősi  Zsigmond  kitárult  horizontú  irói  egyéniségéből. 

Szőllősi  Zsigmond  Írásainak  alaptémái  klasszikusan  egyszerűek. 
Az  élet,  a  szerelem  és  a  halál.  Az  anyai  szeretet,  a  lehetetlen  álmok, 
a  tökéletes  szépség  szeretete.  És  a  boldogság.  Az  emberi  boldogság 
vágya.  Olyan  területek  ezek  az  emberi  gondolkodás  életének  legegy¬ 
szerűbb  mezőin,  amelyek  nem  kívánnak  semmi  mást,  csak  igazi  költőt, 
bölcseséget  és  a  mindent  megértés  tiszta  érzéssel  teli  szivét.  Lassan¬ 
ként  Szőllősi  elbeszéléseiben  is  nyilvánvaló  lesz  előttünk  mindez.  És. 
,  az  is,  hogy  a  mese  nála  csak  ürügy,  az  alakok  mind  szimbólumok,  mert 
az,  aki  mozgatja  őket,  egyet  akar  csak  kifejezni.  Az  embert,  önmagát. 

Szőllősi  Zsigmond  életfelfogásából  fakad  önmaga  kifejezésének 
az  a  tiszta  előadási  modora,  mellyel  ebben  a  legutóbbi  kötetében  is 
találkozunk.  Aki  él,  az  mind  halandó.  És  aki  ennek  a  halandó  élet¬ 
nek  örömeit  kikerüli,  az  életét  felejtette  el.  Az  élet  örömei  pedig  oly 
egyszerűek,  amilyen  egyszerű  maga  az  élet.  Az  élet,  amelynek  boldog¬ 
sága  nem  a  siker  és  nem  a  pénz,  hanem  a  lélek  legbelsőbb  érzéseinek 
harmóniája  .  .  . 

Milyen  egyszerű  igazság  mindez  és  micsoda  rag>^ogó  költőiséggel 

bontakozik  ki  a  Szöllösi  Zsigmoiid  művészetében.  Nem  az  örök  igaz¬ 
ságok  ódon  nagyképűségével,  hanem  az  eleven,  friss,  változatos  képek 
vonzó,  elragadó  érdekességében.  Az  iró  stílusa  teszi  ezt,  az  a  hajlé¬ 
kony,  sokhimü,  mindenhez  illeszkedni  tudó,  gazdag  szótár,  mely  köny- 
nyed  mondatokban  siklik  és  mindig  érzékeltetni  tudja  tartalmát.  S  a 
Szöllösi  Zsigmond  termékeny,  százhuru  lelke,  amely  értő,  szelíd  mo¬ 
solyra  ép  úgy  készen  áll,  mint  a  fájdalom  bemutatására  vagy  az  el¬ 
tűnődés  meditálásaira. 

Szöllösi  Zsigmond  elbeszéléseit  öntudatos  gond  jellemzi.  Kon¬ 
strukciójukban  olyan  pompásan  hatnak  ezek  az  elbeszélések  mind, 
mint  valamennyi  részletükben  egységbe  hangolt  épületek.  Az  eszté¬ 
tikus  megbecsülés,  amikor  értékeiket  fölméri,  úgy  számol  velük,  mint 
egy  igazán  jeles  magyar  elbeszélő  tehetség  értékes  terméseivel. 


Erisztns  vagy  Barabás?  A  világháború  zűrzavarát  egyre  inkább 
egy  uj  teremtés  előtti  káosz  képének  látjuk.  A  háború  születését  és 
életét  történelemkönyvekből  tanultuk  eddig.  Nem  ők  és  nem  mi  ma¬ 
gunk  vagyunk  az  okai  annak,  hogy  ezt  a  háborút  másnak  érezzük,  mint 
a  fegyver  összes  eddigi  viaskodását.  Karinthy  Frigyes  könyve  is  a 
világháború  megértésének  utján  bolyong.  A  különös,  a  megváltozott, 
az  idegen  világban.  Vagy  tán  abban  a  hazug  világban  inkább,  mely 
végre  mindenkép  leleplezte  magát?  Mert  csodálatos  sátrak  tanyáznak 
az  emberiség  életének  ebben  a  véresen  sivár  jelenében.  Az  igazságot 
árulják  valamennyien  a  vásári  kikiáltók  s  a  türelmetlenek  észvesztett 
kíváncsisága  is  azért  kiált  egyedül:  áz  igazságért.  És  az  igazság  merre 
veszett  el,  vagy  kik  lopták  el  orvul?  Nem  költemény-e  az  igazság 
csak,  nem  hazug  ábránd,  mint  az  emberi  fejlődés,  a  szépség,  gyermeki 
ártatlanság  mind  vele  együtt?  A  költő  lelkén  a  kétségbeesés  rág  és 
a  sötétség  birodalma  ereszti  örök  homályát,  a  kételkedés  rajzol  belőle 
gyáva  arcot,  melyen  igazi  könnyek  ülnek  akkor  is,  ha  ujsághasábból 
tekint  ki,  akkor  is,  hogyha  úgy  aggódik,  úgy  kérdez  és  olyan  egyedül 
áll,  mint  ma  minden  ember. 

Államformák,  a  rendnek  különböző  intézményei,  korok  és  világ¬ 
nézetek  nagy  harcában,  az  önmagával  vívódó  emberi  lélek  széteső 
érzéseiben,  egymásba  akadt  következtetésein  bolyong  el  Karinthy 
Frigyes  e  könyvében.  A  megismerést  keresi,  a  dolgok  és  emberek  uj 
ismeretét.  Szerencsés  és  nem  véletlen  elindulás,  hogy  a  megértések 
országutjának  első  kapuja  az  iró  énjén  visz  keresztül.  Nem  Descartes 
becsülése,  nem  bölcsek  és  nagy  gondolkozók  példája  az  impulzus  erre. 
A  torlódó  események,  a  mának  holnapba  kapaszkodó  harctéri  jelen- 

lései,  az  uj  népvándorlás  egymástól  idegen  mozzanatai  inkább.  Ki 
tudja  megfejteni  őket?  S  összehangolni  valamennyit?  Ezt  kérdezi 
az  Író  s  a  felelettel  késik,  mert  uj  kérdések  tolulnak  tekintete  útjába. 
És  mert  ez  a  tekintet  nem  ismerheti  föl  állomáshelyén  a  dolgok  és  a 
helyzet  igazi  méreteit  s  horizontját,  rögzítésük  legtermészetesebb  mód¬ 
jához  nyúl.  Kifejezését  adja  annak  a  különböző  hatásnak,  melyet  a 
különböző  események  tettek  reá.  ’ 

Az  események  dátumait  jegyezve  Karinthy  Frigyes  mégis  más, 
mint  az  egymásutáni  napok  krónikása.  Az  újságíró  értékeiből  a  Eőny- 
nyedséget,  a  szellemes,  közvetlen,  egyszerű  előadást  veszi  csak  át,  azt 
az  egyéni  Írásmódot  használva  újra,  mely  Karinthy!  elsősorban  jel¬ 
lemzi.  Ez  a  könnyed  és  szellemes  hang  azonban  mindig  szempontok 
mögül  igyekszik  Ítélni.  A  népek  háborúiban  az  osztályok  egymásba 
ütközését  is  érzi.  Az  erkölcsi  felfogásával  meghasonlott  emberi  lélek 
minden  fájdalma  benne  él.  Megértése  épugy  tisztában  van  a  demo¬ 
krácia  ravasz  lobogóju  Wilson-tisztelőivel,  amikép  az  orosz  forradalom 
véres  kegyetlenségein  túl  is  többet  lát  egy  evolúció  anarchiájánál.  A 
szatirikus  torz  mosolyával  beszél  minderről  legtöbbször.  Mindent 
gúnyol,  mert  önmagával  verekszik.  A  megváltozott  világból  a  változás  ‘ 
uj  törvényeit  halássza  s  mikor  egy  egész  kérdéslégiót  szembe  állít 
velünk,  magunkra  bízza,  hová  tart  ez  a  végnélküli  sereg .  .  . 

De  elénk  tárhatta  volna-e  Karinthy  egyáltalán  a  világ  megbom¬ 
lott  elemeinek  uj  foglalatát?  A  szellem,  az  ember  fejlődésének  uj 
harmóniáját?  A  világháború  fékevesztett  káoszát  vizsgálva  Karinthy 
könyvének  is  van  annyi  ereje,  hogy  mindenkit  megrázzon  a  mában 
haldokló  emberi  fejlődés  minden  kétséges  kérdésével. 

Mándy  Gyula. 


A  zöldköves  gyűrű.  Egy  darab  magyar  múlt  a  Török  Gyula  , 
könyve.  Az  ötvenes  évek  képe  a  nemzeti  érzések  ifjúságának  első 
megrázó  fájdalmával.  És  pompás  alakok  sora  ebből  a  világból.  Egyé¬ 
niségüket  a  kor  festi  meg,  a  kor,  melyet  nem  a  ráma  fejez  ki  élethű 
arcaik  körül.  Előkelő  lényüket  és  elszigetelt  világukat  egy  nyugodt 
művészet  állítja  elénk.  Török  Gyula  az  elmúlt  úri  magyarság  benső 
szépségeit  épugy  fölméri,  mint  gesztusaik  túlzását,  melyekkel  szemben 
gyöngéd  kontrasztul  egy  galambszinü  egyszerűséget  énekel  meg. 

Portrék,  a  nagyapáink  és  nagyanyáink  arcképcsarnoka  ez  a 
könyv.  Nemes,  szelíd  matróna,  fenséges  alakja  a  régi  dáridók  köny- 
nyelmü  bűvös  világából.  Szabályos  magyar  öreg  ur  arca  keserű  gond¬ 
dal  szántott,  merevül  élhetetlen  vonásokkal.  Földbirtokosok,  akik 

lassanként  gazdatisztekké  szegényednek;  komikus,  nagyképü  alkal¬ 
mazkodó  figurák,  kik  a  magyarságnak  csak  pózait  hordják.  S  az  egy¬ 
szerű  polgár  uj,  jövőbeli  alakja  is  megjelenik  közöttük.  A  munka,  a 
rend  józan  hitvallásával  tendenciátlanul. 

A  zöldköves  gyűrű  egész  világának  alapszínét  egy  meleg,  mély 
szerelem  bánata  adja.  Oly  tiszta  szomorúság  ez  a  bánat,  mint  Corot 
valamely  őszi  képe.  Alakok,  kor  és  az  elszabott  forma  mind  csak  hát¬ 
tér  ehhez  a  szerelemhez.  A  gázlámpákért  kiirtott  akácsor,  a  tintásujju 
elhanyagolt,  kis  árvák,  a  második  feleség  jól  nevelt  igénytelensége, 
mind-mind  csak  a  szótalan,  egyedül  maradt  apa  lelkét  jellemzi,  aki 
sohasem  szeretett  mást,  csak  az  első  hitvest.  A  gyönyörű  testű  asz- 
szonyi  büszkeséget,  mely  a  másért  való  reménytelen  szerelemben 
halt  meg. 

A  szerkesztés  hibáit,  a  két  majdnem  idegen  részre  hullott  re¬ 
gényben  alig  is  vesszük  észre  a  Török  Gyula  könyvében.  Csak  meleg, 
költői  gazdagságát  élvezzük  és  azt  a  magyarságot,  mely  élő  talajból 
nő  s  a  saját  virágait  hordozza.  S  ha  ettől  a  termékeny  és  tiszta  mü- 
vészetü  Írótól  önmagához  méltó  fejlődést  várunk,  ez  a  fejlődés  ebből 
a  könyvből  nőhet  ki  legigazabban.  A  költői  stílus  gondosságából,  az 
ufi  magyarság  pompás  levegőjéből,  a  mese  gazdag  áradásából,  a  ma¬ 
gyarság  lelkének  közvetlen  megéreztetéséből. 


Az  amerikai  menyecske.  A  magyar  humor  legnagyobb  művészé¬ 
nek,  Mikszáth  Kálmánnak  hátrahagyott  ötlete  ez  a  cim.  Az  első  magyar 
közjogi  regénynek  kellett  volna  fölépülnie  belőle.  Mert  valami  más 
célja  is  volt  Mikszáth  Kálmánnak  «Az  amerikai  menyecské»-vel,  mint 
a  mesélés.  Magyarország  közjogi  helyzetét  akarta  megrajzolni  a  kül 
föld  számára.  Mert  nem  magyar  közönségnek  készült  ez  a  könyv. 
Idegen  nyelveken  mutatták  volna  be,  hogy  tisztán  lássa  belőle  min¬ 
den  tájékozatlan  érdeklődő,  milyen  levegőben,  milyen  összetételű  állam¬ 
ban  milyen  természetű  nép  is  él  ezen  a  Magyarországon. 

Mikszáth  Kálmán  nagyon  helyesen  úgy  találta,  hogy  egy  isme¬ 
retlen  földön  járt  expedíció  felfedezéseinek  érdekességével  hatna  egy 
ilyen  irodalmi  mű  a  külföld  közönségének  szemében.  «A  szépirodalom 
könnyed  eszközeinek  és  varázsának  fölhasználásával,  a  komoly  ismer¬ 
tetést  ügyesen  elkeverni  a  mese  mézében))  ilyen  céllal  született  meg  az 
utolsó  mikszáthi  mese  és  gubójában  is  Írója  jellemére  vall.  «A  kor¬ 
mányok  sohasem  tettek  semmit  sem  a  szép  litera túráért.  De  mindegy.* 
Mikszáth  Kálmánnak,  aki  mellesleg  az  országgyűlési  humoros  karco¬ 
latok,  a  folyosói  csevegésnek  egykori  kedves  mesélője  volt,  most  mégis 

újra  az  volt  eszméje,  mint  valamikor  a  nemzeti  célokkal  felszerelt 
irodalomnak.  Ehhez  a  gondolathoz  témát  is  talált.  Témája  színes  gom¬ 
bolyagban  az  amerikai  menyecske  öléből  szaladt  el. 

Az  amerikai  menyecskének  valami  horvát  ifjú  udvarol.  Házas¬ 
sági  Ígéretet  tesz  neki,  pénzt  csal  ki  tőle,  azután  eltűnik  búcsú  nélkül. 
Az  amerikai  menyecske  utána.  És  Zágrábba  érve  egyenesen  a  kor- 
mánygyülés  elnökét  keresi  fel.  Mert  a  szökevény  ifjú  horvát  képviselő. 
Igen  ám,  de  mire  a  menyecske  Zágrábba  ér,  az  ifjú  Budapesten  ül  már 
a  magyar  parlamentben.  S  mikor  a  budapesti  képviselőház  elnökénél 
érdeklődik  felőle  a  missz  —  a  bécsi  delegációban.  Ravaszul  mégszött 
mese  az  örökkön  mosolygó  mikszáthi  derűből.  Bogozhatatlan  bonyo¬ 
dalmakon  át  fejlett  volna  belőle  ki  a  megoldás  egyszerű,  természetes 
könnyedséggel.  Az  alapötlet  ezer  ötlettől  befonva  vinné  és  rejtené  a 
célt:  a  magyar  közjogi  regény  kísérletét.  S  az  olvasó  lekötött  érdek¬ 
lődésébe  kapaszkodva  elébe  rajzolná  a  magyar  humort,  a  magyar  ég¬ 
hajlat  minden  törvényét  s  ismeretlen  szépségét. 

De  az  ötlet  csak  ötlet  maradt  Mikszáth  Kálmán  hagyatékában, 
árván,  kifejletlenül.  A  nagy  mesemondó  fia,  Mikszáth  Albert,  nevelte 
most  föl  palántává  —  kegyeletből.  Az  elgondolt  téma  egész  szerke¬ 
zetét  sejteti  s  a  mese  érdekességét  is  níegőrzi  ez  a  könyv,  amelyn^ 
szerzőiül  apa  és  fiú  nevét  olvassuk.  A  bonyodalmakkal  persze  nem  a 
.  régi  ravaszul  boszorkányos,  pompás  művészet  játszik.  S  a  mikszáthi 
nyelv  tarka  virágos  rétje  sem  nevet  ránk.  De  a  közvetlenül  kedves 
hangú  előadásban  megismerkedünk  az  elmondatlan  utolsó  regény  kon¬ 
túrjaival,  amely  előttünk  is  az,  ami  Mikszáth  Albert  kezében.  Ereklye. 
És  hogy  ezzel  a  drága  ereklyével  megismerkedhettünk,  azért  hálásak 
vagyunk  Mikszáth  Albert  tollának  .  .  . 

m.  gy. 


A  fekete  kakas.  Kaczér  Illés  keleti  tárgyú  regényei  után  rálépett, 
a  hazai  földre  és  úgy  találjuk:  itthon  biztosabban,  szabadabban  mo¬ 
zog,  ez  az  ő  levegője,  az  itt  való  optikai  feltételek  mellett  csillogtatja 
legszebben  színeit.  A  fekete  kakas  a  magyar  szentivánéji  álom,  egy 
nyári  álmodás,  mely  összefonódik  a  magyar  föld  egy  örök  problémá¬ 
jával,  a  kivándorlás  lázával.  A  regényhős  egy  egyszerű  vándorló  ezüst¬ 
műves,  ki  gyalogszerrel  járja  a  tanyavilág  országutját  és  álmodik  a 
messzi  gazdagságról,  az  igéretföldjéről:  Amerikáról.  Szénapadláson 
hálva  meghallja  a  fekete  kakas  legendáját,  a  fekete  tyuk  első  tojását 
kikölti  hóna  alatt  s  kikéi  a  csodahatalmu  fekete  kakas,  mely  megadja 
a  vágyak  teljesedését,  mindent  amit  a  szív  megkíván,  pillanatok  alatt 

valóra  váltja.  És  a  bolond  ezüstműves  megkívánta  a  messzi  Amerikát. 
Vonatra  segíti  a  fekete  kakas.  Megkíván  egy  csodálatos  szépségű  ame¬ 
rikai  lányt,  a  fekete  kakas  neki  adja.  Eléri  a  messzi  álomországot,  az 
övé  lesz  a  csodaszép  amerikai  táncoslány.  Élvezet,  mámor,  gazdagság 
lesz  a  része,  de  egyszerű  lelke  nem  tudja  megérteni  az  amerikai  viszo¬ 
nyok  kakofóniáját,  megjelenik  előtte  felesége  és  két  gyerekének  alakja, 
mire  visszakivánkozik  a  magyar  egyszerűségbe,  a  hazai  föld  csendjébe. 
A  fekete  kakas  teljesíti  vágyát;  fölébred  a  varázslatos  álomból  és  meg¬ 
elégedetten  ballag  a  fehér  magyar  utón  a  messzi  falu  felé.  A  magyar 
nyár  aranyszine  sárgállik  az  országút  mentén,  sárgállik  az  egész  könyv¬ 
ben.  Kaczér  Illés  ismeri  a  magyar  földet,  a  magyar  levegőt,  a  magyar 
problémákat,  az  egyszerű  ember  elvágyakozását  a  fejlődöttebb  viszo¬ 
nyokba  és  az  ezzel  járó  kiábrándulást.  Elszállott,  elrajzott  magyarok 
éposza  ez  a  kis  regény,  teli  költői  szépséggel  és  meseelemekkel.  Egy 
erős^kció  áramlik  be  a  regénybe,  a  meseelem  szárnyára  veszi  az  egész 
regényt  és  megállás  nélkül  sodorja  előre.  Egy  pillanatnyi  lankadás 
nincsen:  sztakkatók  reszketnek  és  pattognak  gyors  ütemben.  Az  ala- 
"kok  csak  szilhuettek,  néhány  gyors  vonással  meg  van  adva  körvona¬ 
luk.  Pompásan  beleilleszkednek  a  mesébe  és  mennek,  sodródnak,  hul- 
lámzanak  előre.  A  legsikerültebb  köztük  a  hős,  aki  egész  ember,  tipi¬ 
kusan  magyar.  A  többi  álomfigura,  marionettje  az  iró  képzelőerejének. 
A  fantasztikum  valószínűséggé  egyszerűsödik  az  ő  kezén,  a  beállítás 
elveszi  az  élét  a  hihetetlennek.  Az  iró  ezen  a  művén  is  meglátszik, 
hogy  érett  korában  fogta  meg  a  tollat  és  nem  aprózta  föl  magát. 


Lenau  Miklós:  Szerelmes  versek.  (Fordította  Barát  Ármin.)  Lenau 
verseinek,  különösen  lírájának  meghitt,  bánatos  szépségei  klasszikus 
örömeket  kínálnak  a  versek*  igaz  barátainak.  Nekünk,  magyaroknak, 
annál  jobban  fáj,  hogy  Lenau  németül  irta  e  verseit,  mennél  mélyeb¬ 
ben  markolnak  szivünkbe  és  mennél  több  édes-bús  fájdalom  réz  dűl  föl 
szavai  nyomán  a  lelkűnkbe.  Épen  mert  olyannyira  megbecsüljük,  fáj¬ 
dalmas  nekünk,  hogy  a  magyar  Lenau  eredetileg  nem  magyarul  szólt 
hozzánk,  holott  az  érzései,  a  gondolatvilága,  sőt  a  hasonlatai  is  a  ma¬ 
gyarság  vérkeresztségét  hordják  magukban.  A  magyar  érzésű,  a  magyar 
lelkű  Lenaut  igazán  magyarrá  óhajtja  tenni  minden  műfordítója  és  ez 
a  nemes  szándék  vezette  Barát  Ármint  is,  amikor  szerelmes  versei  közül 
hetvenhármat  lefordított  és  kiadta.  Ha  valaha  versfordításról  azt  lehet 
mondani,  hogy  átültetés,  úgy  Lenau  versei  Barát  Ármin  tollán  át  való¬ 
ban  azok  lettek.  Magyar  versek.  Nem  is  volt  ezekben,  amikor  még 

német  szó  sóhajtotta  el  hangulataikat,  semmiféle  idegenszerűség,  semmi¬ 
féle  németség  a  magyar  lélek  számára.  Most  aztán  szavaiban  is  ma¬ 
gyarrá  lett  ez  a  hetvenhárom  lirai  sóhaj.  Frissek  és  üdék  ezek  a  versek, 
mintha  nem  is  műfordítások  lennének.  Közvetlenek  és  gördülékenyek, 
mintha  csak  eredetileg  a  magyar  szó  titkos  rugóin  és  ritmusán  fejlőd¬ 
tek  volna  ilyen  csiszolttá  ezek  a  költői  képek,  hangulatok,  gondolatok. 
Lenaut  életében  nem  hódíthattuk  vissza  a  magyarságnak.  Barát  Ármin 
legalább  szerelmi  liráját  szerezte  meg  a.  magyar  poézis  simára. 
Pedig  Lenaut  fordítani  nem  könnyű  föladat.  Nyelvét,  amely  friss  és 
kifejező,  gondolatait,  amelyek  olyan  mélyek  és  sejtelmesek,  képeit^ 
amelyek  annyira  plasztikusak  és  közvetlenek,  nehéz  úgy  visszaadni 
magyarul,  hogy  amikor  a  fordítót  a  forma  keretei  arra  kényszerítik, 
hogy  mindezt  egy-egy  sorba  zsúfolja  belé,  ugyanakkor  se  a  gondolatot 
ne  amputálja  le,  se  a  költői  árnyalatok  finomságán  ne  ejtsen  csorbát, 
hanem  még  a  versek  igazi  magyar  lelkét  is  —  amely  a  német  szón  is 
átüt  —  visszaadja.  Barát  Árminnak  mindez  a  legtöbbször  sikerült. 
Nemcsak  Lenau  verseit,  hanem  e  versek  magyar  lelkét  is  magyar  szóba 
öltöztette.  A  gondos,  hű  és  művészi -fordítások  elé  alapos  tájékozott-. 
Ságra  valló  Lenau-tanulmányt  illesztett  még  Barát  Ármin,  amelyben, 
a  versekhez  stílszerűen,  nemcsak  Lenau  életét,  de  szerelmeit  is  ismerteti. 
A  fordítások  közül  egyet  alább  közlünk  mutatóba: 


Nádi  dalok. 


1. 


Túl  a  nap  búcsúzik  épen. 
Tűnnek  az  alkonytüzek. 
Itt  a  tónak  mély  vizében 
Tükröződnek  bús  füzek. 


Nem  láthatlak,  drága  szépem, 
Bánatkönnyem,  csak  peregj! 
Búsan  zúg  a  fűz  az  éjben, 
Szélben  a  nád  megremeg. 


Távol  képed  vígaszképen 
Bús  szivembe  mosolyog. 
Mint  az  esti  csillag  épen. 


Mely  a  nádon 

/ 


Borús  felhők  kavarognak. 
Záporeső  megered. 

Hangos  szelek  felzokognak: 
« Csillagod,  tó,  hova  lett?» 


átragyog. 


11. 

Űzik  a  viharzó  mélyben 
A  kihamvadt  fény  nyomát, 
Szerelmed  mély  szenvedésem’ 
Többé  nem  ragyogja  át. 

III. 


Rejtett  úton,  alkonyatba’ 
Oly  szívesen  ballagok 
Erdőn  át  a  nádasokba 
S  lányka,  reád  gondolok. 


S  ha  az  éj  leszáll  a  parton, 
Rezg  a  nád  rejtelmesen  — 
Sírjak,  sírjak,  panaszhangon 
Mind  azt  súgja  énnekem. 


S  hallom  halkan  felcsendülni 
Hangodat  a  tó  felett 
És  a  nád  közt  elmerülni 
Szende  bájos  éneked’. 


IV. 

Égen  átszökö  '  j  ■ 

Sápadt  villanás  —  i 

Tóban  tükröző  ' 

Röpke  látomás.  ’ 

Zivatar  között 
Látlak  tégedet, 

Vad  szelek  fölött 
Lengő  fürtidet. 

V. 

Fent  a  dombon  szarvas  lépked 
Éji  csöndben  hallgatag’, 

Nád  ölén  pihenni  tértek 
Fáradt  vízi  madarak. 

Szemeimben  könnyek  árja 
S  hogy  reád  emlékezem, 

Boldog  érzés  halk  imája 
Csendül  át  a  lelkemen. 


Sima  tükörén  a  tónak 
Szende  hold  ezüstje  ül. 
Sugarai  füzért  fonnak 
Parti  nádasok  körül. 


A  nap  búcsúzik 
Zord  erdők  megett, 

Ó  hogy  kergetik 
Tikkadt  gyors  szelek! 


Pcterdi  Andor  költeményei.  Két  testes  kötetben  jelentek  meg 
Peterdi  Andornak  1904 — 1918  irt  versei  Grill  Károly  kiadásában. 
Peterdi  •'Andor  költészete  valóságos  életrajz  s  ez  igen  sokat  jelent  egy 
lírikus  jellemzésénél.  Benne  van  e  két  kötetben  a  poéta  minden  élet¬ 
fordulása,  minden  földimádata,  minden  lázadó  proletár-haragja,  min¬ 
den  gettó-sóhaja.  Peterdi  Andor  nem  a  gimnáziumi  önképzőkörök  jól 
fűtött  szobáiban  tanulta  az  élet  keserveit.  A  világba  kicsapott  szegény 

zsidógyerek  volt  pékinas,  marhahajcsár,  nagy  puszták  koplaló  ván¬ 
dora,  szininövendék  s  végül  uj ságiró.  Aki  poéta  ennyit  megél  és  sokat 
versel,  az  sok  mindenfélét  megverselhet.  Peterdi  meg  is  tette,  életének 
e  legtöbbször  bánatos  emlékeit  nem  is  tagadja  le,  fölvette  gyűjtemé¬ 
nyébe  s  ezért  van,  hogy  költői  arculatának  nem  lehet  egysége.  (Az 
életnek,  a  csuf-gyönyörünek  van-e?)  Magyar  földimádó  hazafi  és  öklöt 
mutató  proletár,  az  elmúlás  bánatos  lírikusa  s  a  boldogság  édeshangu 
énekese,  aktuális  esetek  (legtöbbször  gyászesetek)  megéneklöje,  valami 
Kiss  József-féle  zsidó-melancholiából  kiindult  gettóönérzet  és  gettó¬ 
ábránd  dalolója,  istenkáromló  és  pár  lappal  odébb  gyönyörű  him¬ 
nuszok  énekese,  ime  a  barna  arcú  fiatal  költő,  ki  ránk  néz  az  első 
kötet  arcképéről. 

Úgy  hiszem  legmélyebb  zengése  akkor  van  lantjának,  midőn  a 
természetet  énekli  meg.  A  frissen  fölkelő  hajnalok,  a  bús  őszök  üdítő 
szellője  érzik  sok-sok  versén.  A  nap  imádatos  szeretete  sok  szép  ver¬ 
sének  tárgya  (pl.  Napfölkelte).  Az  erdő  neki  dalol  s  meghatottsága  a 
mezei  természet  láttán  csodás  pasztellben  jut  kifejezésre  (Túl  a  veté¬ 
seken). 

Ez  a  legmélyebb  zengésű  húrja.  A  leghangosabb:  a  proletár.  Két 
külön  szocialista  ciklusa  van  s  a  második  kötet  élén  áll  a  Forradalom¬ 
ciklus,  de  ez  erőshangu  költeményeken  kivül  a  proletárlázadás  motí¬ 
vuma  igen  sokszor  föltűnik  legváltozatosabb  másfajta  költeményeiben 
is.  A  második  kötetben  külön  ciklusa  van  Ghettó-énekek  címmel.  Bele 
van  még  szórva  a  két  kötetbe  egy  nagy  csomó  Verhaeren-fordítás  (pár 
más  is).  Peterdi  hivatott  tolmácsolója  Verhaerennek,  sok  közös  eszme 
köti  őket  össze,  de  a  fordításból  az  eredeti  alkotások  között  kevesebb 
is  elég  lett  volna.  És  itt  eljutottunk  oda,  ahol  a  legtöbb  kifogásunk 
lehet.  Am  szerencsére  ez  külső  dolgot  érint,  nem  a  költő  jelentőségét. 
E  kötetek  megszerkesztését,  külső  beosztását  értem.  Mintha  nem  is 
maga  a  költő  csinálta  volna.^)  Sok  bennük  a  felesleges,  a  selejtes.  Ttt- 
ott  ciklusokba  gyűjtve  egyes  csoportok,  másutt  szétszórva:  aktualitás, 
irányvers,  utóbb  hamisnak  bizonyult  hirek  alkalmából  irt  versek. 
Valami  mohó  rendetlenség,  egymásba  kuszáivá:  egy  pompás  Ver- 
haeren-kötet,  egy  szocialista-kötet,  egy  zsidó-kötet,  aktuális  verseknek, 
igen  szép  ódáknak  (pl.  Tompáról,  márciusról:  Talpig  gyászban),  hábo¬ 
rús  soroknak  egymásba  gabalyodó  füzérei.  Mennyi  szép  szin!  Fuvola¬ 
szó  és  égzengés,  pusztai  szél  és  hegyi  orkán.  Mennyi  hiir  ...  de  melyik 
teszi  majd  Peterdi  Andort  halhatatlanná  .  .  .? 

R.  M. 

*)  Egy  csomó  stílusbeli  és  szedésbeli  szeplőt  tán  az  uj  kiadásnál  gondosan  el  lehet  majd 
büntetni ! 


Föl  jegyzések 


197 


Az  ukrán  légió  és  szerepe  a  magyar  határharcokban  1914 — lá¬ 
bén.  A  következő  sorokat  kútforrásszerü  adalékokként  használhatják 
fel  azon  történetírók,  akik  majd  valamikor  a  nagy  háborúval  foglal¬ 
kozva,  annak  kevésbbé  jelentékeny,  de  speciális  magyar,  vagy  ukrán 
vonatkozásait  is  nagyobb  figyelemben  részesítik.  Érdemleges  szerző¬ 
jük  tudniillik  nemes  Boberskyj  Iván,  a  légiónak  egyik  vitéz,  ukrán 
tisztje  volt,  aki  e  harcokat,  amelyekről  naplószerü  följegyzéseket  veze¬ 
tett,  személyesen  is  végigküzdötte.  Ennek  nyomán  nagy  vonásokban  a 
következőkben  mutatjuk  be  a  légiónak  első  évi  történetét: 

1915.  évi  szeptember  hó  28-án  volt  az  első  évfordulója  annak  a 
napnak,  melyen  az  ukrán  légió  a  tűzkeresztséget  állotta  ki.  1914.  évi 
szeptember  hó  3-án  Sztryj  városában  esküt  téve,  nyomban  Felső- 
Magyarországra  indult,  hogy  Gorond  és  Mezőterebes  falvakban  az 
ezred  székhelyét  megalapítsa.  Innen  a  légió  századonkint  és  zászló- 
aljakkint  a  Kárpátokba  vonult.  Az  első  század  Didusek  Vazul  százados 
vezetése  alatt  szeptember  10-én  ment  fel  a  Kárpátokba,  a  vereckei  szo¬ 
rosba  és  még  aznap  harcba  keveredvén  az  oroszokkal,  tűzkeresztséget 
Komarniknál  nyert  s  diadalmaskodva,  ez  alkalommal  10  orosz  lőszer- 
kocsit  is  zsákmányul  ejtett.  Egymásután  ment  föl  a  többi,  ukrán  század 
is  és  az  uzsoki,  vereckei,  beszkidi  és  viszkoveri  szorosokban  harcolt. 
Egyidejűleg  Kvaternik  P.  M.  törzskari  százados  terve  szerint  20 — 20 
ifjulövészből  álló  önálló  csapatokat  alakítottak,  amelyek  az  ellenség 
ellen  apró  (guerilla)  harcot  folytatva,  azt  mindenütt  nyugtalanították 
s  összeköttetéseit,  trénjét  sok  helyütt  megsemmisítették. 

Még  emlékezetünkben  lehetnek  ama  zord  idők,  midőn  az  oro¬ 
szok  a  Kárpátok  hegynyerge  ellen  indultak  támadásra  s  a  beszkidi  és 
jablonicai  szoroson  át  Felső-Magyarországba  nyomultak.  1914  októ¬ 
ber  2-án  érték  el,  két  különböző  utón  haladva,  a  munkácsi  magasla¬ 
tot  és  Mármarossziget  városát.  Október  7-én  Mármarosszigetet  vissza¬ 
hódítottuk  s  az  oroszok  a  jablonicai  szoros  felé  vonultak  vissza,  Mun¬ 
kácstól  pedig  a  beszkidi  hegyszoros  magaslataira  vettettek  vissza.  Az 
uzsoki  és  a  jablonicai  hegyszoros  között  lévő  területen  lefolyt  harcok¬ 
ban  az  ukrán  légió  is  részt  vett,  még  pedig  Hoffmann  altábornagy 
csapatában.  Drda  (majd  Matasic)  vezérőrnagy  129.  és  Vitosinszkij  al¬ 
tábornagy  130.  számú  dandárában,  s  kitartása,  bátorsága  és  élelmes¬ 
sége  által  a  parancsnokok  osztatlan  elismerését  nyerte  el.  Ezt  a  törzs¬ 
karnak  1914.  évi  október  9-éről  kelt  jelentése  is  elismerte. 

1914  december  28.  és  29-én  IV.  Károly  királyunk,  akkor  még 
mint  trónörökös,  látogatta  meg  a  légiót,  vitézség!  érmeket  osztogatott 
hősei  között  és  beszélgetésbe  elegyedett  néhány  lövésszel. 

A  téli  hónapokban  (nov. — febr.)  az  ifjulövészek  hírszolgálatot 
teljesítettek  és  részt  vettek  a  kárpáti  csúcsokon  lefolyt  pocizióharcok- 

bán.  Midőn  a  szövetséges  hadseregek  a  galíciai  síkságon  előrehatoltak, 
a  légió  Tuchlán,  Skolán,  Bolechyvon,  Vyktorivon  és  Halicson  keresz¬ 
tül  nyomult  előre  és  Hoffmann  altábornagy  hadtestének  kötelékében, 
a  Szereth  folyón  átkelve,  később  is  részt  vett  az  ottani  harcokban. 
Királyunk,  akkor  mint  trónörökös,  julius  hó  23-án  tüntette  ki  ismét 
a  légiót  magas  látogatásával  és  a  légionáriusokhoz  intézett  beszédében 
őket  «ukrán  szics-lövészeknek))  nevezte.  Erre  büszkék  is  lehettek,  mert 
ez  nemcsak  a  legionisták  hivatalos  elnevezése  volt,  hanem  átvitt  érte¬ 
lemben  annyit  is  jelentett,  mint  «a  nép  dicsősége  és  becsületei. 

Az  ukrán  légió  a  hírszolgálatban  kiválóan  bevált.  A  Kárpátok¬ 
ban  úgy  hívták  őket,  mint  «a  hadsereg  szemeit  és  füleit».  őrjárataik 
elsőrangú  szolgálatokat  teljesítettek;  pompás  jelentéseket  hoztak  az 
ellenség  mozdulatai  felől.  A  tüzvonalbani  támadásra  és  védekezésre  a 
légió  rendkívül  bátor,  sőt  túlmerész  katonákat  állított,  akik  az  ellen¬ 
ségnek  nagyon  sok  kellemetlenséget  okoztak. 

Az  ukrán  ifjulövészek  különösen  a  következő  csatákban  és  har¬ 
cokban  tüntették  ki  magukat:  1914  szeptember  28-án  Komarniknál, 
október  10-én  Chorosztkyvnál,  17-én  Lysyj  verch  hegyén,  20-án  Dro- 
hobicznál,  21-én  Dobrovlánynál,  22-én  Holobutyunál,  28-án  Klucs  he¬ 
gyén,  26 — 31-én  Synevydekonál,  november  3-án  a  Komarnicki  magas¬ 
laton,  30-án  a  Dovbus  hegyén,  december  12-én  Veszer-Szállásnál,  21-én 
Zugónál,  1915.  évi  február  11-én  Vyskovnál,  20 — 25-én  Tariuvka  he¬ 
gyén,  április  29-én  és  május  1-én  a  Makivka  hegyén,  május  24 — 29-én 
Bolechivnél,  junius  hó  28-án  Halicsnál  s  augusztus  5 — 24-ike  között 
Zolota-Lypánál. 


A  sok  elismerés  között  Fleischmann  vezérőrnagy  dandárénak 
1915  május  hó  2-áról  keltezett  napiparancsa  emelendő  ki,  amelyben  a 
légió  tettei  «nemzeti  történelmük  egy-egy  babérágának »  neveztetnek 
s  amelyben  a  légió  <(a  kiválasztott  (élit)  csapat»  elnevezést  kapta.  Áp¬ 
rilis  hó  15-én  pedig  a  hadsereg-főparancsnok.  Frigyes  főherceg  tábor¬ 
nagy,  az  ukránság  képviselői,  Dr.  Levickyj  Konstantin  és  Vaszilkó  Mik¬ 
lós  előtt  halmozta  el  dicséretekkel  az  ukrán  légiót. 

Az  első  ezred  parancsnokai  Kosszák  Gergely  ezredes,  Goruk 
Semen  atamán  és  Didusek  Vazul  atamán-helyettes  voltak.  A  Kárpá¬ 
tokba  való  indulás  első  évfordulója  alkalmából  «az  általános  ukrán 
nemzeti  tanácsa,  az  «ukrán  légió  központi  vezetősége))  és  «az  ukránok 
fölszabadítására  alakult  bizottság»  meleghangú  átiratokban  üdvözölték 
az  ukrán  szics-lövészeket,  amelyekben  nekik  az  eddig  kiállott  fáradal¬ 
makért  hálás  köszönetüket  fejezték  ki,  folytonos  sikereket  kívántak  s 
őket  a  halálos  ellenség  elleni  harcban  lovábhi  kitartásra  buzdították. 


Podhradszkif  György. 

Maupassant:  A  szép  fiUj_^j^(^Maup.as5Laiit^  a  modem  elbeszélő¬ 
irodalom  regenerátora,  a  francia  irodalom  örök  büszkesége,  most 
megszólalt  magyar  nyelven.  Itt  látom  A  szép  fin  cimü  regényének  for¬ 
dítását.  Ezt  a  fordítást,  mely  alighanem  németből  történt,  nem  tartjuk 
n^reségnek.  Nem  azért,  mert  a  regény  gyönge,  vagy  értéktelen, 
hanem  mert  nem  emelkedik  akkora  magasságra,  mely  Mau- 
passanthoz  méltó  lenne.  Mit  kartársai  és  első  kritikusai  megálla¬ 
pítottak,  azt  mi  csak  hiába  ismételnénk.  Maupassant  miniatürista  volt, 
aki  kristálytiszta  kifejező  módjával,  elhitető  művészetével,  megfigyelő 
képességének  a  legelvontabb  területekre  irányított  villanásaival  a  no¬ 
vella-irodalom  remekeit  adta.  Plasztikája,  ritmikája  ezen  a  szűkre  ha- 
*■ 

tárolt  formamegjelenésben  tökéletes  volt,  mihelyt  azonban  szélesebb 
alakot  öltött,  a  miniatürmüvész  képessége  nem  tudta  betölteni  a  tért 
nagyra  fogott  kompoziciók  erejével.  Megcsúszott  és  csak  a  részlet¬ 
rajzokban  egyes  alakok  ábrázolásában  tudott  nagyszerűt  adni. 

A  szép  fiú  cimü  regény  párisi  erkölcsrajz,  mely  azonban  mesz- 
szire  elmarad  Daudet  mögött.  Hőse  egy  jó  külsejű  férfi,  egy  üres,  ér¬ 
téktelen  senki,  aki  még  a  liceumi  záróvizsgával  is  adós  maradt.  Altiszt 
volt  a  gyarmati  huszároknál  és  leszolgálván  éveit  Párisban  dijnokos- 
kodik.  A  sors  összehozza  ujságiró  barátjával,  aki  beviszi  lapjához.  A 
széptermetü  ember  most  elindul  pályáján.  Tehetségtelen,  üres,  senki, 
aki  még  Írni  sem  tud,  de  ügyes,  jószimatu  és  erkölcstelen.  Viszonyo¬ 
kat  köt,  asszonyokkal  pénzelteti  magát,  majd  elveszi  halott  barátja 
feleségét.  Befurakodik  a  szédelgő  kiadó  kegyeibe,  elhelyezkedik  min¬ 
denütt,  majd  elválik  feleségétől,  s  feleségül  veszi  kiadója  leányát  an¬ 
nak  millióival. 

Maga  a  regény  egészében  kissé  laposan  hat,  azonban  Mau¬ 
passant  asszonyrajzoló  ereje  helyenkint  káprázatosán  szép  és  rész¬ 
leteiben  pompás  arabeszkeket  vetit  elénk.  Nincsen  benne  a  mau- 
passanti  sejtelmességből,  transcendes  fioriturákból  semmi,  ami  el¬ 
terjedtségét  megmagyarázza,  az  Maupassant  irói  nevének  varázsa.  A 
fordítás  gyönge,  a  fordító  nem  tudta  visszaadni  az  eredeti  hang¬ 
vibrációt,  küzd  a  nyelvvel,  kifejezései  nem  szabatosak.  Mindamellett 
le  kellett  fordítani,  bár  Maupassant  művészetének  értékrendje  más 
munkáinak  átültetését  követelte  volna  meg.  A  mű  fordítása  gyönge. 


Az  Egyesült  Budapesti  Fővárosi  Takarékpénztár  julius  14-én 
Berzeviczy  Albert  elnöklésével  közgyűlést  tartott,  amelyen  elhatározták, 
hogy  a  21  millió  koronás  részvénytőkét  27  millióra  emelik  és  e  célból 
10.000  darab  600  korona  névértékű  részvényt  bocsátanak  ki,  darabon¬ 
ként  2000  korona  kibocsátási  áron.  Az  uj  részvényekből  7000  darabra 
a  régi  részvényesek  5:1  arányban  elővételi  joggal  birnak,  mig  a  többi 
részvényt  szabad  kézből  adják  el.  Az  elővételi  jogot  e  hó  16-ikától  23-ig 
lehet  gyakorolni.  Az  uj  részvények  az  idei  űzletév  jövedelmében  a  régi 
részvényekkel  egyenlően  részesednek.  Az  uj  részvények  után  a  kibocsá¬ 
tási  ár  ez  év  január  1-től  a  befizetés  napjáig  járó  5  százalékos  kamatai¬ 
val  együtt  egyszerre  fizetendő.  A  tőkeemelési  művelet  keresztülvitele 
után  az  intézet  saját  tőkéi  76  millióra  emelkedtek.  Ugyanez  a  köz¬ 
gyűlés  a  Magyar  Leszámítoló  és  Pénzváltó  Bankkal  létrejött  érdek- 
közösségi  megállapodáshoz  képest  báró  Madarassy-Beck  Marcelt  és. 
Bún  Józsefet  igazgatósági  taggá  választotta,  mig  a  Leszámítoló  Bank 
rendkívüli  közgyűlésén  az  igazgatóságnak  az  Egyesült  Budapesti  Fő¬ 
városi  Takarék  részéről  Szécsi  Lajost  és  Zsigmondy  Jenőt  válasz¬ 
totta  be. 


ttUNOARIA  kCnYVNVOMOA  BUBAPKOT. 

VIII.  Üllöi-ut  4.  szám  II.  emelet 
és  Baross-utcal.sz.  a’att  föld¬ 
szint  a  Hollandi  Életbiztositó 
Részvénytársaság  (Algemeene 
Maatschappij  van  Lebensver- 
zekering  enLijfrente)  házában 

Szépirodalmi,  társadalmi  és 
művészeti  képes  hetilap.  Elő¬ 
fizetési  ára  negyedévre  6  K 
és  4  korona  háborús  pótdij. 
Szerkeszti :  Herczeg  Ferenc. 
Szerkesztőség  és  kiadóhiva¬ 
tal  Budapest,  Andrássy-ut  16 

Egy  szám  ára 
1  kor.  20  fillér 


Egy  szám  ára 
1  kor.  20  fillér 

Eddig  már  a  következő 
regények  jelentek  meg 

1.  Herczeg:  Simon  Zsuzsa 

2.  Ohnet:  A  vasgyáros 

3.  Szomaházy:  Páratlan  szerdák 

4.  Gunther:  A  texászi  nábob 

5.  Cherbuliez:  Miss  Rovel 

6.  Bársony:  Ingovány 

7.  Conway:  Paulina 

8.  Elinor  Glyn:  A  szfinx 

Q.  Lövik:  A  leány  vári  boszorkány 
10.  Courths-Mahler :  Becsületbeli 
adósság 

A  Koronás  Regények  kiadóhivatala 
Budapest,  VI.  Andrássy-út  16.  szám. 


^URÁN 

Többnyelvű  folyóirat  Kelet-Európai,  Elő- 
és  Belső-Ázsiai  tanulmányokra.  A  Magyar 
Keleti  Kulturközpont  (Turáni  Társaság) 
közlönye.  —  Szerkesztik:  gróf  Teleki  Pál 
(főszerkesitő)  Dr.  Németh  Gyula,  Dr. 
Prinz  Gyula,  Dr.  felvinczi  Takács  Zol¬ 
tán,  Vikár  Béla  és  gróf  Zichy  István. 


(tanulmányok,  állandó  teljes  folyóirat¬ 
szemle  és  könyvszemle  a  történelmi,  nyel¬ 
vészeti  és  néprajzi,  művészeti  és  irodalmi, 
társadalom-  és  faj  tudományi  a  magyarságot 
érdeklő  keleti  kutatásokról  s  mozgalmakról 


Megjelenik  évenként  10  szám  (35  iv)  gazda¬ 

A  FRANCIA  FORRADALOM 

Irta  FARKAS  PAL 

Ez  a  két  kötetből  álló  könyv  a  francia  forradalom  nagy  tragédiáját 
mondja  el.  Azzal  a  pillanattal  kezdődik,  amelyben  az  aggastyán 
Voltaire  kocsija  1778-ban  megjelenik  Páris  sorompójánál,  hogy 
a  tizennyolcadik  század  szellemi  forradalmának  taktikáját  utolsó 
diadalára  vigye  és  a  Szt.-Roche  templom  kőlépcsői  előtt  végződik, 
ahol  1795  Vendémiaire  13-án  egy  fiatal,  fekete  hajú,  halvány  arcú 
tábornok,  Bonaparte  Napóleon  kartáccsal  löveti  össze  a  forradalom 

jakobinus  maradványait. 

-  A  két  kötet  ára  10  korona. 


NAPÓLEON 

Irta  SERESS  UÁSZLÓ 

A  sziklás  Korzikán  nehéz  menekülés  és  hálálos  veszedelem  között 
kezdődik  ez  a  kivételes  emberi  pálya,  delelőpontja  pedig  az  az 
ünnepies  óra,  amelyben  lífisztus  földi  helytartója  az  ajacciói 
ügyvéd  fiának  fejére  teszi  a  császári  koronát.  A  ragyogó  diadalok 
egész  sorozata  jön,  majd  a  világ  urának  első  bukása  s  egy 
rövid  feltámadás  csalóka  fénye  után  a  végső  elmúlás  az  óceán 

magányos  szikláján. 

A  négy  kötetből  álló  regény  ára  20  korona.  " 


CSÁSZÁRSÁG 

Irta  ADORJÁN  ANDOR 

A  Császár  nevéhez  fűződő  kor  minden  intim  részlete  kitárul  itt 
előttünk,  az  erkölcsök,  a  divat,  a  szinház,  a  politikai  szalónok, 
az  empire-ládácskákban  rejtegetett  levelek  titkai,  az  irodalom  és 
művészet  óvatos  intrikái,  a  csipős  és  mulatságos  pletykák,  a  hires 
és  hírhedt  szerelmek  cselszövényei,  minden,  amiről  a  hivatalos 
történetírás  hallgat  s  aminek  csak  eredményeiről  számol  be. 

A  két  kötet  ára  10  korona. 


Nemzetek  szövetsége. 

Société  des  Nations. 

Az  igazságos,  tartós  és  minden  ellentétet  kiegyenlítő  béke 
föltételei  az  entente-államok  részéről  főként  Wilson,  Léon  Bour- 
geois  és  Albert  Thomas  propagandabeszédeiből,  illetve  fejtegeté¬ 
seiből  tűnnek  elő  legvilágosabban.  Emlékezhetünk  még  arra  a 
beszédre,  amelyet  Wilson  julius  4-ikén  Mount  Vernonban,  Wa¬ 
shington  sirjánál  tartott,  amikor  is  a  «nemzetek  szövetsége))  esz¬ 
méjének  adott  ugyan  lendületet,  de  ekkor  még  ((minden  önkényes 
hatalom))  megsemmisítését  hangoztatta.  Tehát  nem  a  megegye¬ 
zést,  hanem,  a  megsemmisítést  hirdette.  Az  eszme  igazi  zászló¬ 
vivői  azonban  Léon  Bourgeois  és  d’Estoiirnelles  de  Constant  sze¬ 
nátor,  akik  a  nemrég  elhalt  Louis  Renault  kiváló  jogtudóssal 
együtt  fáradhatatlanul  működtek  az  eszme  megvalósítása  és  nem¬ 
zetközi  terjesztése  érdekében.  E  három  kiváló  francia  tudós 
Írásai,  beszédei  és  agitációs  kőrútjai  úgyszólván  okozati  össze¬ 
függésben  vannak  az  amerikai  békemozgalmakkal,  amelyek 
szóvivőjének  Wilson  tekinti  önmagát.  Léon  Bourgeois  ki  is  dol¬ 
gozta  már  a  ((Société  des  Nations))  szervezetének  alaptörvényeit 
s  ide  vonatkozó  jelentése  valamennyi  entente-állam  kormánya 
előtt  fekszik  jóváhagyás  végett.  Bourgeois  visszautasítja  azt  az 
ellenvetést,  amely  szerint  a  nemzetek  szövetségének  propagálásá¬ 
val  az  entente  katonai  győzelmének  esélyeit  rontják,  sőt  meghiú¬ 
sítják;  ellenkezően:  a  népszövetséggel  való  helyes  és  okos  kísér¬ 
letezés  nemcsak  a  héketárgyalásokat  könnyítené  meg,  de  az 
eszme  morális  vonzóerejét  éreztetné  az  entente-hatalmak  szövet¬ 
ségén  kívül  álló  népekre  is.  Mert:  II  ne  suffit  pás  de  vaincre,  il 
faut  aussi  convaincre!  Nemcsak  győzni,  de  meggyőzni  is  kell! 


Magyar  Figyelő. 

Albert  Thonias  annyiban  vehető  fel  a  népszövetség  előhar- 
cosai  sorába,  amennyiben  a  szocializmus,  Franciaországban  élve¬ 
zett  politikai  jelentősége  és  nemzetközi  vonatkozásai  révén,  a  nép¬ 
jogok  kérdéseinek  megoldása  tekintetében  fontos  hivatást  tölt  be. 
A  nagy  Jaurés  szellemi  örökségét,  az  emberiség  jövőjében  és  a 
népek  testvériességében  vetett  hitet  ezekben  a  nehéz  napokban  a 
tanítványok  személyében  kell  keresni,  akik,  ha  nem  is  olyan  je¬ 
lentősek,  mint  volt  a  mester:  tanításait  még  nem  feledték  el. 
Albert  Thomas  méltó  tanítványa  mesterének  s  megvan  benne  az 
az  emelkedett  szellem  és  a  jóakarat,  hogy  az  ellenséges  népek 
iránt  is  igazságos  tudjon  lenni.  Aki  Henri  Barbusse  «Le  Feu» 
cimü  háborús  regényét  olvasta:  tudja,  hogy  a  lövészárokban  har¬ 
coló  francia  katonák  könnyebben  hajlanak  az  ő  szavára,  mint 
azok,  akik  csak  könyvek  után  és  ütazások  révén  ismerték  meg  a 
német  szellemet.  A  szocializmusnak  sajátos  vonatkozásai  a  gyar¬ 
matügyi  és  a  gazdasági  problémákhoz,  a  tengerek  szabadságának 
kérdéséhez  stb.  mind  megannyian  alkalmasak  arra,  hogy  a  népek 
megegyezését  elősegítsék. 

Talán  nem  lesz  érdektelen,  ha  kurtára  fogva  bemutatjuk  a 
((Société  de  Nations»  szervezkedésének  jelen  állapotát. 

André  Lebeg,  a  Seine-et-Oise-kerület  képviselője,  a  ((Nem¬ 
zetek  szövetsége))  külügyi  bizottságának  előadója,  az  eddigi  tár¬ 
gyalások  és  tervezgetések  eredmén3^eként  hosszabb  jelentést  ter¬ 
jesztett  a  bizottság  elé,  amely  most  foglalkozik  a  további  teen¬ 
dőkről. 

A  ((Société  des  Nations))  biztosíték  lenne  jövőre  a  háború 
lehetősége  ellen  s  egyszersmind  eg^^edüli  módja  a  tartós  béke 
megteremtésének.  Hogy  hová  fajult  a  háború:  szinről-szinre  lát¬ 
hatjuk;  és  hogy  hová  fajulhatna  még  jövőre:  arra  nézve  követ¬ 
keztetni  lehet  a  mostaniból  s  nem  túlzás,  ha  azt  állítjuk,  hogy 
újabb  világháború  a  végpusztulást  jelentené.  Egj^ébként  ennek 
az  eszmének  már  gyökere  van  a  francia  faj  jellemében  s  fohm- 
mánya  a  forradalomnak,  amely  megvalósította  IV.  Henrik  és 
Sully  álmát.  Az  1789-iki  események  megteremtették  és  megvetet¬ 
ték  az  emberi  jogok  alapját;  a  mostani  világháború  megalapozza 
a  nép  jogok  törvényét. 

A  ((Nemzetek  szövetsége))  az  általa  létesítendő  kölcsönös 
biztosítékok  révén  feleslegessé  teszi  a  katonai  szervezettséget; 
felszabadítja  a  nemzetiségeket,  lehetővé  teszi  a  boldogulását  ki- 


Nemzetek  szövetsége 


203 


€siny  és  nagy  népeknek  egyaránt  s  megkönnyíti  a  létüket  külön¬ 
böző  törekvéseik  összeegyeztetésével,  nem  pedig  szétdarabolásuk- 
kal.  Mindenik  nemzet  megtalálja  benne  a  maga  biztosított  helyét. 
((Minél  jobban  bele  tud  hatolni  valaki  hazájának  szellemébe: 
annál  hathatósabban  segíti  elő  a  világegyetem  összhangjának 
megteremtését))  mondotta  Michelet,  a  liberális  szellemű  francia 
történetiró.  Nos,  Franciaország  ügye  és  a  világegyetem  fölszaba¬ 
dítása  egy  és  ugyanaz! 

Lebey  természetesen  kizárja  Németországot  a  nemzetek 
szövetségéből  és  csak  bizonyos  feltételek  mellett  hajlandó  meg¬ 
tűrni;  ((.  .  .  hacsak  meg  nem  tagadja  hamis  isteneit  s  le  nem  rázza 
magáról  a  militarizmust  és  azt  a  még  műveletlen  szellemet  — 
annyi  igazi  kultúra  ellenére  egyébként  —  amelyre  a  legördögibb 
módon  elferdített  materializmus  nehezedett,  nehezedik  és  fog 
nehezedni  ólomsullyal.  De  felcsaphat  közibénk,  ha  megváltozik 
s  nyitva  lesz  az  ajtó  számára,  hogy  megismertesse  velünk  szán¬ 
dékait,  hogyha  azok  reálisak,  határozottak  és  megmásíthatatla- 
nok  lennének  .  .  .))  Írja  Lebey.* 

A  nemzetek  szövetségének  megvalósítását  könnyen  kivihe¬ 
tőnek  tartja  Lebey.  A  szövetséges  hatalmak  közös  haditanácsot 
szerveztek  Versaillesban;  miért  ne  lehetne  ennek  mintájára  közös 
bizottságot  szervezni,  amely  tanulmányozhatná  a  kivitel  módjait; 
afféle  közös  béke-tanácsot  vagy  parlamentet,  amely  dolgoznék  a 
béke  érdekében,  mint  ahogy  a  haditanács  dolgozik  a  háború  érde¬ 
kében.  A  két  akció  párhuzamos  és  egymást  kiegészíti.  Ez  a  béke¬ 
parlament  lenne  a  magja  a  nemzetek  szövetségének. 

Hogy  mennyire  komoly  a  mozgalom  a  franciák  között,  mu¬ 
tatja  az  a  sok  újságcikk,  amely  erről  a  témáról  a  különböző  pá¬ 
risi  lapok  hasábjain  naponként  megjelen.  Nem  kisebb  ember, 
mint  A.  Aulard,  a  kiváló  francia  szociológus  és  tanár,  emeli  föl 
szavát  érdekében  s  igyekszik  minél  szélesebb  körben  híveket 
toborozni  az  eszmének  külföldön  is. 

Ez  az  ideál  —  Írja  Aulard  —  nem  csupán  francia,  hanem 
általánosan  emberi.  Minden  emelkedett  szellemű  ember  és  min¬ 
denki,  aki  nemcsak  a  hazája  polgárának,  hanem  egyúttal  világ¬ 
polgárnak  is  tartja  magát,  elfogadja  ezt  az  ideált:  a  népek  egy¬ 
máshoz  való  viszonylatukban  kövessék  az  erkölcs  ugyanazon  tör¬ 
vényeit,  mint  az  egyes  emberek  egymás  közt  s  vitás  ügyeiket 
többé  ne  erőhatalommal,  hanem  birói  Ítélettel  intézzék  el.  Min- 

den  bölcseletben  és  minden  vallásban  feltalálható  ez  az  ideál.  A 
görög  bölcseség,  amely  minden  későbbi  filozófiának  anyja;  a 
kereszténység;  az  angol  filozófia  Locke;  a  francia  filozófia  Vol¬ 
taire  s  a  német  filozófia  Kant  bölcselőkkel  az  élén  —  valameny- 
nyien  vallják  ezt  az  ideált.  Az  egyes  emberekre  vonatkozó  er¬ 
kölcsi  törvényeknek  népekre  és  nemzetekre  való  alkalmazásának 
gondolata  nemcsak  a  középkorban  és  a  francia  forradalom  ide¬ 
jén  hódított,  de  ma  is  élénken  él  minden  nép  fölvilágosodott  szel¬ 
lemeiben  s  a  társadalom  minden  rétegében  annyira  gyökeret  verb 
hogy  a  háború  alatt,  amikor  annyi  sérelem  esik  rajta,  az  irók  és 
szónokok  mindenkor  és' mindenütt  ezt  hangoztatják.  És  még  a 
németeket  sem  véve  ki!  Ilyen  hatalma  van  a  «Société  des  Na- 
tions»  ideáljának,  amely  hatalom  egyelőre  csak  tisztán  szellemi. 

Van  Franciaországban  egy  nagy  politikai  egyesület,  amely 
még  a  nevezetes  Dreyfuss-ügy  idejében  jött  létre,  de  azóta  is  mű¬ 
ködik:  ez  az  emberi  jogok  ligája  (Ligue  des  droits  de  Thomme 
et  du  citoyen),  amelynek  valaha  Francis  de  Pressensé,  a  hírneves 
szocialista  tudós,  volt  az  elnöke.  Ez  a  liga  legutóbbi  gyűlésén 
nemcsak  elméletileg  foglalkozott  a  népszövetség  eszméjével,  ha- 
nem  annak  haladék  nélkül  való  megvalósítását  határozta  el.  A 
liga  értelmezése  szerint  a  nemzetek  szövetsége  nem  a  jövendő 
béke  talaján  fog  felvirágozni,  hanem  megfordítva:  a  béke  szüle¬ 
tik  meg  a  nemzetek  szövetségéből,  amelynek  alapköveit  tehát 
már  most  nyomban  le  kell  rakni!  "Az  ülés  során  Aulard  is  fel¬ 
szólalt  és  azt  a  javaslatot  tette:  alakuljon  meg  már  most  az 

entente-államokból  nem  a  ((Société  des  Nations®,  hanem  egg 

% 

((Société  des  Nations)),  amely  ünnepélyes  fogadalmat  tenne,  hogy 
a  csatlakozott  államok  egymás  ellen  fegyvert  soha  többé  nem 
fognak,  egymással  örök  békeszerződésre  lépnek,  döntő  bíróságot 
választanak,  amely  minden  néven  nevezendő  vitás  kérdésben  — 
mind  a  becsületbeli,  mind  pedig  a  vitális  érdekeket  érintő  ügyek¬ 
ben  —  dönteni  lesz  hivatva. 

Hogyha  azonban  ezzel  az  egy  ((Nemzetek  szövetségével)), 
mint  zárt  testülettel  szemben,  egy  másik  népszövetség  is  kiala¬ 
kulna:  akkor  bizony  az  voltaképen  a  háborús  állapot  meghosszab¬ 
bítását  jelentené.  Nem  szabad  tehát  ezt  a  szövetséget  exkluzív,  zárt 
testületnek  tekinteni,  hanem  maradjon  '  nyitva  minden  szabad 
nép,  azaz  olyan  nép  számára,  amely  önmagát  kormányozza  vagy 
képviselői  által  kormányoztatja,  amelyen  nem  zsarnok  uralkodik. 

kinek  kénye-kedvétől  függ  háború  vagy  béke,  hanem  ahol  a 
demokrácia  tettekkel  tényezővé  vált.  «Hogyha  tehát  Németország 
—  jegyzi  meg  Aulard  —  bizonyosságot  tesz  arról,  hogy  a  tartós 
békét  akarja;  hogyha  a  modern  nép  jogok  alapelveit  elismeri, 
nevezetesen  azt,  hogy  akarata  ellen  egyetlen  népen  sem  lehet 
uralkodni,  vagyis  a  népek  önrendelkezési  jogát  tiszteletben  tartja: 
akkor,  de  csakis  akkor  Németország  elfoglalhatja  előkelő  helyét 
a  nemzetek  szövetségében!)) 

Aulard  professzor  ezzel  a  cikkével  szemmel  láthatóan  azt 
a  kellemetlen  és  kínos  hatást^akarta  ellensúlyozni,  amelyet  Gle- 
menceaunak  a  népszövetség  eszméjével  szemben  elfoglalt  ellen¬ 
séges  álláspontja  keltett  a  semleges  külföldön;  s  igen  jelentős  az 
a  kijelentése  —  amelyet  bizonyára  nem  csupán  a  maga  nevében 
tett  —  hogy  a  nemzetek  szövetségéhez  való  csatlakozásból  a  né¬ 
meteket  sem  zárja  ki. 

A  tudós  francia  professzor  fejtegetései  természetesen  vissz¬ 
hangot  keltettek  Németországban  is  s  Dr.  Max  Beer,  kiváló  német 
szociológus,  Aulard  tanár  hajdani  tanítványa,  igen  talpraesett 
cikkben  tette  meg  reá  észrevételeit.  Kiváltképen  súlyos  és  ki¬ 
fogásolható  Aulardnak  az  a  kijelentése,  mely  szerint  a  nemzetek 
szövetségét  egyelőre  csupán  az  entente-államokból  kellene  meg¬ 
alkotni,  de  mindenesetre  «egy  kicsiny  ajtót  kellene  rajta  nyitva 
tartani  a  bűnbánó  Németország  számára  is,  amely  elavult,  közép- 
líori  intézményeit  a  sutba  dobja.)) 

Erre  a  kijelentésre  felel  meg  Beer  a  következőképen: 

«Unalmas  lenne  vitába  bocsátkozni  arról:  vájjon  Német¬ 
országnak  vagy  ellenségeinek  vannak-e  modernebb  berendezései 
és  intézményei  s  felesleges  ismételni,  hogy  az  entente  az  elavult, 
középkori  intézmények  alatt  épen  azokat  érti,  amelyek  Német¬ 
országot  az  összezuzódástól  mentették  meg  s  amely  intézménye¬ 
ket  csakis  akkor  szabad  megváltoztatni,  hogyha  az  igazság  győ¬ 
zelme  Németország  ellenségeit  is  arra  fogják  kényszeríteni,  hogy 
eddigi  leigázási  tervüktől  elálljanak.  Abban  mindenki  igazat  ad 
Aulard  professzornak,  hogy  csak  az  az  ország  foglalhat  el  elő¬ 
kelő  helyet  a  nemzetek  szövetségében,  amely  tanúbizonyságot 
tesz  arról,  hogy  a  tartós  béke  hive,  tehát  a  modern  népjogokat 
elismeri.  Aulard  professzor  azonban  ennek  bizonyítását  egyedül 
Németországtól  követeli.  Avagy  nem  akarja  észrevenni,  hogy  a 
föntebb  hangoztatott  kivánalmaknak  Németország  már  nagy 

mértékben  megfelelt;  azt  kívánja  talán,  hogy  Franciaország  hó¬ 
dító  törekvéseire  unos-untalan  rámutassunk  s  emlékébe  idézzük,, 
hogy  Franciaország  volt  az,  amely  Elszász-Lotharingiában  a 
plebiscitumot  elutasította;  utaljunk  talán  Franciaország  ma¬ 
rokkói  stb.  uralmára,  nem  is  szólva  Angliáról,  amely  még  több 
népen  uralkodik  azok  «akarata  ellenére)). 

Hogyha  Aulard  professzor  is  igy  beszél,  aki  pedig  saját  ki¬ 
jelentése  szerint  a  ((francia  demokraták  irányadó  elitjének  föl¬ 
fogását))  tolmácsolta,  mit  várhatunk  a  hivatalos  Franciaország¬ 
tól?  —  sóhajt  föl  Beer. 

Aulard  jó  szándékát  senki  sem  vonhatja  kétségbe,  de  min¬ 
denesetre  sajnálatraméltó  jelenség,  hogy  helyes  és  okos  gondolat- 
fűzését  nem  meri  bátran,  szabadon  a  befejezésig  folytatni,  a  dol¬ 
gokat  a  maguk  nevén  nevezni  s  a  nemzetek  szövetsége  megterem¬ 
tésének  akadályait  kíméletlenül  föltárni  és  megjelölni.  Az  igazság 
ideáljának  tehát  nem  szabad  hatalmi  politikát  takarnia.  Itt  a 
pszichológiai  pillanat,  s  a  hadakozó  ellenfelek  a  további  hiába¬ 
való  vérontást  megelégelvén:  vegyék  fontolóra  a  béke  föltételeit 
őszinte,  igaz  és  becsületes  szándékkal  —  mindkét  részről. 

Csillay  Kálmán. 


Báró  Eötvös  József. 

Irta  :  Kozma  Aiidor.i) 


Követtem  a  költőt  a  gondolatok  rengetegébe,  mely  akkora 
volt,  mint  az  emberész  egész  világa.  Senki  sem  járt  biztosab¬ 
ban  ezen  az  óriási  területen,  senki  sem  merült  bátrabban  szö¬ 
vevényes,  ág-bogas  mélységeibe  és  senki  sem  talált  csalhatat- 
lanabbul  természetes  ösvényekre  ott,  ahol  a  tört  utak  már  véget 
érnek,  mint  ez  a  nemes  magyar  költő  alak. 

És  követtem  a  költőt  egy  másik  világnagy  rengetegbe:  az 
emberek  közé.  A  föld  legcsodálatosabb  teremtett  lényei  közé, 
akiket  a  megszokás  mindennapi  szemével  közönségeseknek,  átla¬ 
gosaknak  nézünk,  de  akik,  ime,  a  költő  vizsgáló,  majd  lelkes, 
majd  szomorú  tekintete  előtt  felmagasulnak  az  Isten  felé  és 
lealacsonyodnak  az  állatokig.  Akik  az  erkölcsi  eszményeknek  és 
az  anyag  törvényeinek  egyaránt  kérlelhetetlenül  alávetve,  mégis 
a  szabad  akarat  magasztos  méltóságával  dicsekszenek,  de  akik 
ennek  ellenére  szünetlenül  ragadtatnak  vagy  a  szerencse  ma¬ 
gasba  csapó  hullámain,  vagy  a  balvégzet  örvényekbe  sodró  ára¬ 
datában.  Akiknek  megadatott  a  lelki  örökkön  élés  vágya  és  hite, 
de  akik  a  testi  haláltól  előbb-utóbb,  kivétel  nélkül,  irtóztatóan 
legyőzetnek.  S  akiknek  addig  az  e  földön  a  legnagyobb  kivált¬ 
ságuk,  hogy  nemcsak  testi,  hanem  lelki  fájdalmakat  is  szenved¬ 
hetnek. 

Követtem  végre  a  költőt  egy  elernyedt,  elmaradt,  szegény, 
félbarbár  országba,  mely  a  határtalan  gondolatvilághoz  és  az 
egész  emberiséghez  képest  vajmi  kisszerűnek  tetszett.  És  ime, 

1)  Felolvasta  f.  é.  aug.  11-én  a  svábhegyi  Eötvös-emlékünnepen. 

az  előbb  gondolatokat  szövögető  és  oldogató  s  az  általános  em¬ 
beri  érzésekben  olvadozó  költő,  amint  lábát  ez  ország  földjén 
érezte,  hatalmas  erőre  kapott,  mint  egy  Antáus.  Szemébe  ötöl¬ 
vén  ez  ország  nyomorúságai,  megrázkódott  a  fájdalomtól  és  a 
szégyentől  s  lángbaboriilt  a  türelmetlen  vágytól,  hogy  elsöpör- 
tessék  e  földről  minden,  ami  gyalázatos  és  árasztassék  el  ez  az 
ország  mielőbb  szabad  emberekhez  illő  minden  áldással,  minden 
szépséggel,  minden  becsülettel,  ö,  ki  előbb  csak  gondolkozott  és 
érzett,  itt  és  most  cselekedni  is  kezdett  bátran,  elszántan.  Nem  is 
számítva  egyéb  tetteit,  cselekedetekké  lettek  a  tollából  folyó 
betűk  és  a  lantja  húrjairól  fölzengő  hangzatok.  Legtöbb  Írása  és 
majd  minden  dala  egy  neki  szent  és  nekem  is  szent  célt  szolgált. 
Azt,  hogy  az  elmaradt,  nem  szerencsés  nemzet,  mely  az  ő  nem¬ 
zete  és  az  enyém,  fölserkenjen  pangásából. 

Ebben  az  országban,  ezen  az  elhatárolt,  aránylag  kis  terü¬ 
leten  volt  a  költő  a  legmelegebb,  a  legszenvedelmesebb,  legpárto¬ 
sabb  és  legigazabb.  Itt  félreismerhetlenül  gyötörte  az  aggoda¬ 
lom,  hogy  mások  túlszárnyalják  az  ő  nemzetét  s  félreismerhet¬ 
lenül  lelkesítette  a  remény,  hogy  ő  közreműködhetik  saját  fajá¬ 
nak  olyan  uj  erőkkel  felszerelésében,  melyekkel  az,  ősi  örökében 
beláthatatlan  jövendő  időkig  diadalmas,  elismert  és  mindenektől 
áldott  ur  marad. 

S  ha  netán  a  mai,  az  övénél  inkább  kozmopolita  hajlandó¬ 
ságú  újabb  nemzedék  fia,  a  költőnek  rajongó,  feltétlen  odaadá¬ 
sát  a  saját  egyetlen  fajához  nem  találja  összhangzónak  a  magasz¬ 
tos  általános  emberi  érzelmekkel,  ha  úgy  érzi,  hogy  a  teljes  igazi 
egyenlőség  mellett  nincs  abban  semmi  rettenetes,  ha  többé  nem 
épen  a  magunk  faja  lenne  is  e  földön  a  legelső  és  legkülönb, 
akkor  a  költő  műveiből  fog  leikébe  harsogni  az  intelem:  ne  higyj 
olyan  érzelemben,  melynek  magyarságod  ellent  mond! 

Nyugati  műveltségben  nemcsak  elmaradt  nemzetét,  hanem 
a  nemzetbeli  irótársai  legműveltebbjeit  is  túlhaladva  s  a  fiatal¬ 
kori  benyomások  idején  a  még  akkor  kiváltságaihoz  szokott,  föl¬ 
felé  dacos,  lefelé  konzervatív  régi  középnemesség,  nemzetfelfogá¬ 
sától,  főúri  születése  és  demokrata  meggyőződése  révén,  kétszere¬ 
sen  elszigetelve:  nem  abban  a  közértelemben  nemzeti  magyar  ő, 
mintha  fajunk  hagyományos  nézeteinek  és  erkölcseinek  lett 
volna  tolmácsa.  Abban  sem,  mintha  költői  nyelvének  és  stílusá¬ 
nak  volna  valamely  különös  zamatja,  mely  mint  az  illat  a  virágra, 

a  magyar  néplélek  eredetiségére  vall.  Nem,  ő  fajunknak  az  ő 
korabeli  nézeteiből  és  erkölcseiből  sokat  elavult  és  elvetendő 
gyanánt  ostorozott;  minthogy  pedig  temérdek  olyan  fogalmat, 
gondolatot  és  érzést  akart  kifejezni,  mely  népének  még  uj,  el¬ 
addig  ismeretlen  volt,  költői  nyelve  és  stilusa  egyénileg  szerkesz¬ 
tett  s  nincs  a  körötte  és  alatta  zsongó  magyar  élet  közvetlen 
hatásai  alatt. 

Valóban,  az  ő  nemzeti  magyarságából  hiányzik  az  intimi¬ 
tás,  hogy  ne  mondjam:  a  konfidencia.  Ö,  valamint  a  legnagyobb 
magyar,  gróf  Széchenyi  István  és  ennek  követői,  nem  volt  bele¬ 
rögződve  nemzetébe,  hanem  előtte  járt  annak,  hogy  szünetlenül 
visszakiálthassa  rá  a  türelmetlen,  szinte  kétségbeeső  szeretetnek 
hol  lelkes,  hol  szemrehányó,  gúnyos  és  ingerült,  de  mindig  előre 
sürgető  szavait. 

Előkelő  volt  magas  szellemének  büszke  öntudatosságával 
és  előkelő,  veleszületett  rangjánál  fogva  is,  öntudatlanul.  Töké¬ 
letes  affektálatlan  őszinteséggel  hajlott,  sőt  lendült  a  legszaba¬ 
dabb  demokratikus  elvek  felé  s  méltán  hihette  magát  minden 
arisztokratikus  előitélettől  mentesnek.  De  mi,  ennek  ellenére, 
minden  Írásában,  egész  költészetében  lépten-nyomon  megérez- 
zük,  hogy  ő  életkörülményeinél  fogva  közelebb  állt  a  társa¬ 
dalom  felső  rétegeihez,  mint  az  alsóbbakhoz.  Épen  ezért  ismeri 
és  rajzolja  élesebben  az  úri  bűnöket  s  épen  ezért  becsüli  túl  nem 
egyszer  a  népi  erényeket. 

Semmi  sem  izgatja  képzeletét  annyira,  mint  az  arisztokra¬ 
tikus  és  demokratikus  elemek  közt  örökös,  természetes  ellentét 
s  az  ebből  kifejlődő  keserves  osztályharcok  a  nemzet  kebelében, 
ö  maga  a  gondolat  meggyőződésével  és  az  érzés  hevével  követ¬ 
kezetesen  a  demokrata  párton  van,  de  sohasem  úgy,  mint  egy 
ádáz  Marat,  mindig  úgy,  mint  egy  lelkes  gróf  Mirabeau.  Az  el¬ 
nyomottak  dühét  mindig  megérti  és  megbocsátja,  az  elnyomók 
dölyfét  mindig  kegyetlenül  kipellengérezi,  de  az  összeütközések 
eredményéül  csak  az  elnyomás  vesztét  kívánja,  a  nemzet  törté¬ 
nelmi  szervezetéből  kiszakíthatlan  felsőbb  társadalmi  osztályokét 
soha.  Nem  általános  emberi  forradalmár,  hanem  nemzeti  refor¬ 
mer,  aki  a  népszabadság  utján  minden  osztály  boldogulását,  min¬ 
den  erő  szabad  kifejlődését  és  összeműködését  s  egy  ideális, 
nagyszerű  harmóniában  az  ősi  nemzet  fenséges  megújhodását, 
szebb  jövendőjének  megvíhatlan  biztosságát  keresi. 

A  maga  nenizetéét,  a  mienkét,  a  magyarét. 

E  dicső  cél  egyénisége  teljes  kialakulása  után  nemcsak  éle¬ 
tének,  hanem  költészetének  is  uralkodó  planétája  lesz.  Innen  van 
a  tökéletes  összhang  élete  és  költészete  között.  Közéleti  szerep¬ 
lésében,  mint  államférfi  ugyanazzal  a  hévvel  ugyanazokat  a  nagy 
eszményeket  szolgálta  holtig,  mint  amelyeknek  költészetében 
áldozott.  Ezért,  mint  politikus  is  költő  maradt  s  viszont,  mint 
költő  is  a  legnemesebb  magyar  szabadelvüség  fejlődéséért  és 
diadaláért  küzdött.  Politikai  pályáját  is  irodalommal  kezdte. 
Már  1841-ben  a  ((Zsidók  egyenjogosítása))  cimü  röpirata  fény¬ 
sugarat  vet  egész  jövendőbeli  élete  útjára.  “Az  igy  eleve  megvilá¬ 
gított  utón  kivánt  haladni  tovább  már  1848-ban  is,  mint  az  első 
magyar  felelős  kormány  kultuszminisztere.  Útját  mihamar  eltor¬ 
laszolta  a  forradalom,  de  nem  változtatta  meg.  Külföldön,  ön¬ 
kéntes  száműzetésében  irt  politikai  tanulmánya  a  XIX.  század 
uralkodó  eszméiről  megint  jelzi,  hogy  Eötvös  József  kitűzött 
útjához  hü  maradt.  Visszatérve  a  hazába,  itt,  csendes  svábhegyi 
villájában  tervezett,  gondolkozott,  irt  tovább,  várva  és  előkészí¬ 
teni  segítve  a  jobb  időt,  amikor  kitűzött  utján  ismét  nemcsak 
előre  haladhat,  hanem  magával  ragadhatja  nemzetét  is.  Deák 
Ferenc  oldalán,  a  kiegyezés  alkotó  munkájának  nevezetes  té¬ 
nyezőjeként,  végre  1867-ben,  megint  mint  kultuszminiszter, 
ismét  politikai  programmá  tehette  eszményeit,  melyek  mint 
költőt  és  mint  államférfiul  egész  életén  át  vezették.  Ezekből  a 
zsidó  emancipációt,  a  kötelező  népoktatást  s  az  állami  közép¬ 
iskolai  oktatás  reformját,  örök  dicsőségére,  meg  is  valósította. 
Halála  már  1871-ben  örökre  megakasztotta  őt,  hogy  tovább  ha¬ 
ladjon  a  maga  kitűzte,  maga  törte  utón,  de  ő  az  úttörő  munkát 
fényesen  végezte  el  s  csak  nemzetén  állott  s  áll  ma  is,  hogy  ezt 
a  szabad  utat  folytassa  s  ezen  érje  el  boldogulását  és  nagyságát. 

Amire  Eötvös  Józsefnek,  mint  államfér  fiúnak  a  sors  csak 
néhány  évet  s  csak  töredezetten  adott,  arra  a  dicső  célra  Eötvös 
József,  mint  költő  egész  életének  irodalmi  munkáját,  géniuszá¬ 
nak  teljes  erejét  fordította. 

Öntudatosan  és  büszkén  hirdeti  műveiben,  hogy  maga  az 
irásművészet  csak  szép  játék,  ha  nem  áll  nagy,  nemzeti,  eszményi 
célok  szolgálatában.  Egyéni  méltósága  és  rendíthetlen  erkölcsi 
meggyőződése  magaslatán  költői  becsvágya  inkább  kielégülést 
találna  a  pusztába  kiáltó  próféta,  mint  a  gondtalan  mulattatásért 

zajos  tapsokkal  jutalmazott  igric  vagy  bohóc  hálásabb  szere¬ 
pében. 

Nemzetéért  való  rajongása  pályája  elején  még  nem  öntuda¬ 
tosan  felismert  s  még  nem  nyíltan  és  büszkén  vallott  irányzója 
költészetének.  Első  nagy  szépirodalmi  műve,  «A  Karthausi)), 
mellyel  néhány  gyermekifjui  kísérlete  után  egy  csapásra  irodal¬ 
munk  halhatatlan  mesterei  közé  emelkedett,  tárgyában,  alakjai¬ 
ban  s  a  történet  helyére  nézve  nem  magyar.  Ha  egyáltalán  van 
benne  valamely  nemzeti  elem,  úgy  azt  legfeljebb  a  figyelmesen 
elmélyedő  lélekbúvár  derítheti  ki,  aki  teljesen  ismerve  a  magyar 
elme  és  szív  különleges  sajátságait,  alighanem  olyan  gondolat-  és 
érzésmozzanatokat  találhat  e  külföldön  játszó  regényben,  melyek 
más  nemzetek  Íróinál  szokatlanok  s  talán  csak  egy  messzeröptü 
magyar  lélek  suhanásai  lehetnek. 


Ellenben  az  arisztokrácia  és  a  demokrácia  kérdése  már  ennek 
az  ifjúkori  munkájának  tanúsága  szerint  is,  kezdettől  fogva  nagy 
helyet  foglal  el  ebben  az  előkelő  magyar  lélekben.  Az  ariszto¬ 
krata  ifjúnak  és  a  nép  leányának  szerelmi  viszonya,  mely  a  kar- 
thausi  meséjének  főrésze,  mint  téma  tovább  foglalkoztatja  Eöt¬ 
vöst  azután  is.  A  «Magyarország  1514-ben))  és  <(A  nővérek))  cimü 
későbbi  keletű  regényeibe  egyaránt  belejátszik  egy-egy  igazán, 
szenvedélyesen  szerelmes  polgárleány  végzetes  összeköttetése. 

Már  ekkor  első  nagy  lépését  a  költői  humanisztikus  és 
hazafias  irányzatosság  felé  megtette  volt.  Mert  már  korábban 
megjelent  második  regénye,  «A  falu  jegyzője)),  e  kegyetlen  táma¬ 
dás  a  vármegye  ellen. 


«A  falu  jegyzője))  csak  azért  nem  szatíra,  mert  Íróját  nem 
csupán  az  erkölcsi  komolyság,  hanem  az  előadásnak  minden 
tréfát  kizáró  komolysága  sem  hagyja  el  soha.  A  vádirat  nem 
gúriyirat.  Valamint  azonban  a  gúnyiratot  nem  szabad  soha  szó- 
szerint  venni,  hanem  jogosultságát  mindig  csak  Írója  felháboro¬ 
dásának  őszinteségében  kell  megtalálnunk,  úgy  e  vádirat  erkölcsi 
és  irodalmi  értékét  is  a  költő  haragjának  szent  volta  adja  meg. 
E  művének  ilyetén  értékelésére  kér  bennünket  ő  maga  is,  mikor 
befejezésül  igy  szól  hozzánk: 

((Ha  néhányan  a  nyíltságot  rosszaljátok,  mellyel  honi  álla¬ 
potaink  árnyoldalairól  szóltam,  higyjétek  el,  ha  nem  volnék  meg¬ 
győződve,  hogy  ez  állapotok  megváltoztatása  tőlünk  függ,  inkább 

fényoldalaikat  kerestem  volna  fel,  hogy  titeket  s  önmagamat 
nyájas  csalódásokkal  vigasztaljam.)) 

Menten  ezután,  néhány  legutolsó  sorában  mégis  vigasztal 
bennünket  s  vigasztalja  önmagát  —  nem  is  nyájas  csalódásokkal, 
hanem  egy  szépséges  prózában  irt  himnusszal  az  alföldi  nagy 
rónasághoz,  mely  a  magyarnak  képe.  Nemzetének  forró  szere¬ 
tető  s  annak  jövendőjébe  vetett  rajongó  hite,  mely  e  fenséges 
sorokból  árad  felénk,  örökre  meg  fog  győzni  minden  magyart, 
hogy  ennek  a  nagy  költőnek  és  nagy  hazafinak  felháborodása 
«honi  állapotaink  árnyoldalain))  szent  volt,  tehát  jogosult. 

Nagyon  kedves  megnyilatkozása  a  költő  örökös  lelki  töp¬ 
rengésének,  mellyel  hazáját  s  nemzetét  hol  aggódva,  hol  remény- 
teljesen  a  haladottabb  külföldhöz  viszonyítgatja:  ((Novella))  cimü 
elbeszélése. 

A  költő  magánosán  bolyong  a  svájci  Alpesek  között  s  egy¬ 
szerre  csak,  édes  meglepetésére,  magyar  nóta  csendül  meg  köze¬ 
lében:  ((Tisza  partján  halászlegény  vagyok  én...»  Svájcba  sza¬ 
kadt  s  ott  telepedett  magyar  énekli,  aki  otthon  is  földműves  volt, 
itt  is  az.  A  költő  persze  melegen  összebarátkozik  vele.  Amit  aztán 
ott  a  távolban  ők  ketten  beszélnek  a  magyar  földről  s  a  magyar 
fajról,  amint  összehasonlítgatják  a  honi  őserőt  ama  művelt  kül¬ 
föld  szép  mostohaságával  s  szorgos  emberfajtájának  nehéz  küz¬ 
delmeivel,  az  minden  világlátott  magyar  szive  dobogását  vissz¬ 
hangozza,  aki  valaha  bármely  idegen  országból  haza  gondolt  és 
haza  érzett.  Künn,  ahol  már  nem  a  magunk,  hanem  az  idegenek 
gyöngeségeit,  bűneit  és  bajait  látjuk  közelről,  valamennyien  föl¬ 
bátorodunk  s  meleg  bizalomra  kapunk.  Nem  utolsó  a  világon  a 
mi  hazánk!  Ha  televény  földünk  nem  is  olyan  müveit,  ha  ősi 
fajtánk  nem  is  olyan  haladott  még,  mint  a  nyugateurópaiak:  de 
kevésbbé  fáradt,  kévésbbé  kiaknázott  is.  Barbárabb,  de  fiata¬ 
labb.  Bármi  történjék  is,  nincs  okunk  a  kétségbeesésre.  Csak 
dolgozni,  haladni  és  remélni  kell! 

A  költő  drámai  formában  tett  kisérletei  közül  ((Éljen  az 
egyenlőség))  cimü  vigjátékának  maradandó  irodalmi  becse  van. 
Friss  jókedvvel  tréfálja  ez  ki  a  magyar  társadalom  minden  osz¬ 


tályában  megrögzött  arisztokratikus  előitéletet,  melynek  mind¬ 
azonáltal  még  a  szálkáját  is  ki-ki  meglátja  más  szemében,  de 
magáéban  a  gerendáját  sem.  E  darab  szerkezete  a  költőnek  csak 
eszköz  szatirikus  célja  szolgálatára  s  az  eszközzel  annál  ügyeseb- 

ben  bánik,  minél  inkább  közeledik  céljának  végső  kicsattanásá- 
hoz.  Az  utolsó  felvonás  utolsó  jeleneteiben  olyan  kacagtató 
kómikumhalinozásra  s  végül  oly  szivszerint  való  derűs  költői 
igazságszolgáltatásra  képes,  aminőt  a  raffináltan  agyonbonyolí¬ 
tott  s  a  kibonyolódásban  rendszerint  holtra  fáradt  színpadi  komé¬ 
diáknál  ma  már  egyáltalán  várni,  sőt  bevárni  sem  szoktunk. 

Irodalmi  ünnepi  szónoklataiban  és  emlékbeszédeiben  — 
ez  utóbbiak  egy  egész  magyar  Pantheon  —  a  költői  szív  melege 
hatja  át  a  szónoki  páthoszt,  a  tudományos  igazságok  és  esztétikai 
kérdések  fejtegetéseit  s  még  a  politikai  vonatkozásokat  is.  De 
ezek  a  művei,  bár  költői  zománccal  ékesek,  mégsem  számíthatók 
költészetéhez,  mert  csupán  díszítéseik  és  hangulatuk  ered  a  kép- 
zeletből,  mig  a  tartalmuk  és  szerkezetük  az  Ítélő  ész  munkája. 

Hanem  ((Gondolatok))  gyűjtőcím  alatt  kiadott  aforizmáig 
vájjon  túlnyomó  részben  nem  költemények-e  azok? 

Gondolatok,  melyeknek  a  szív  sohasem  mondhat  ellent, 
melyekben  a  hideg  logika  kegyetlenségének  határt  szab  a  meleg, 
mindig  kegyelmező  szeretet:  az  ilyen  gondolatok  nem  kieszelé- 
sek,  hanem  ihletések  eredményei.  A  teremtő  képzeletből  törnek 
ezek  elő,  s  mint  minden  egyébnek,  ami  onnan  származik,  meg¬ 
van  az  a  titokzatuk,  hogy  tudákosan  kifejezve  halvaszületetlek 
volnának  s  csak  a  bizonyos,  lényegükkel  összeegyező  szép  for¬ 
mában  az  övék  az  igazság  és  az  élet. 

De,  bárha  a  tartalom  ezt  a  szerves  összeforrást  a  szép  ki¬ 
fejezéssel  a  kötetlen  nyelvben  is  megtalálhatja,  a  legkülönlege¬ 
sebb,  a  legmagasabb,  legbűbájosabb  költői  forma  mégis:  a  vers. 

Az  a  mindössze  harminc  és  egynéhány  vers,  melyet  báró 
Eötvös  József  művei  teljes  kiadásában  találunk,  mind  a  többi, 
prózában  Írott  sok,  nagy  és  szép  alkotása  nélkül  is  fényes  helyet 
biztosítana  számára  a  halhatatlan  magyar  költők  sorában.  Még 
költői  egyéniségének  jellemző  szépségei  is  ugyanazok  volnának. 

Demokratikus  iránya  is,  egész  magyaros  különösségével, 
hogy  tudniillik  a  jobbágy  azért  egyenlő  a  főurral,  mert  ő  is  csak 
olyan  büszke  őseire  és  honára,  mint  amaz,  teljesen  kifejezésre 
jut  ((A  vár  és  kunyhó))  cimü  kisebb  költői  elbeszélésében. 

Ami  pedig  ennek  a  magyar  költőnek  mindenek  felelt  leg¬ 
nagyobb  gondját  és  legnagyobb  érzését  illeti:  vájjon  nem  hazájá¬ 
ról  és  nemzetéről  szól-e  lantján  a  legtöbb  és  a  legszebb  dala?  .  .  . 

((Én  is  szeretném  —  mondja  ő  maga  —  nyájasabb  dalok- 

bán  üdvözleni  a  szép  természetet))  s  megénekelni  az  ábrándokat, 
a  kedves  szemét  és  szivét  s  a  szerelmet  és  a  bort, 


((De  engem  fölver  nyájas  képzetimből 
Komoly  valónak  súlyos  érckara; 

Fajom  keserve  hangzik  énekimből, 

Dalom  nehéz  koromnak  jajszava.)) 

És  valóban,  faja  keserve  hangzik  ki  Mohácsról,  elődeink 
siralmas  harchelyéről  zengő  énekében;  de  egyúttal  a  remény  is. 
((Zöldebb  a  fii  Mohácsnak  mezején))  s  az  ott  elesett  hivek  szel¬ 
leme  tettekre  inti  az  utódokat.  Még  nagyobb  a  nemzeti  keserv, 
de  még  nagyobb  a  nemzeti  remény  is  ((A  zászlótartó))  cimü  vers¬ 
ben,  mely  szintén  a  mohácsi  vészbe  kapcsolódik.  A  vert  magyar 
sereg  zászlótartója  keblébe  rejti  a  becsülettel  megvédett  nemzeti 
lobogót  s  vérző  homlokkal  menekül  a  csatatérről,  ahol: 

((Ki  reggel  véle  jött  el 
Mind  megmaradt  helyén  — 

Keblében  mély  sebekkel, 

Szeny  nélkül  fegyverén.)) 

Mikor  azonban  a  zászlótartó  megvénhedik  s  halálát  érzi,  a 
mély  mátrai  völgy  rejtekén,  ahol  a  haza  bukása  után  meghúzó¬ 
dott,  maga  köré  gyűjti  a  magyar  népet  s  a  megőrzött  nemzeti 
zászlót  szent  örökségül  arra  bizza. 

((S  amelyet  elbocsáta, 

’  Száz  kéz  ragadja  meg 

A  zászlót,  s  most  közöttük 
A  nép  fölött  lebeg.)) 


A  haldokló  öreg  zászlótartó  szeme  megnyugodva  csukódik 
le.  ((Hisz  zálogát  jövőnknek  jó  kézbe  tette  le.))  A  zászlótartó  nagy 
hite  a  költőnek  nagy  hite.  Adja  Isten,  hogy  nemzeti  jövőnk 
majdan  igazolja  e  nagy  hitet! 

Ha  azonban  én  báró  Eötvös  József  emlékezetére  áhítatos 
gonddal  fogadalmi  templomot  építenék  saját  költeményeinek 
nemes  márványköveiből,  akkor  a  kegyeleles  épület  befejezése- 
képen,  annak  toronycsúcsára,  a  legmagasabb  helyre,  a  költőnek 
((BÚCSÚ))  cimü  ódáját  tűzném  ki,  mint  egész  költészetének  leg¬ 
messzebb  ragyogó  és  legszentebb  diszét. 


((Isten  veled  hazám,  bátrak  hazája!)) 

Lehet-e  egy,  ezer  év  óta  szünetlenül  a  nemzet  véráldoza¬ 
taival  megtartott  s  mégis  örök  veszedelemben  forgó  hazát 
nagyobb  szeretettel,  szebben  megszólítani?  ((Bátrak  hazája))  — 
mennyi  nemzeti  elégtétel  és  büszkeség  s  mennyi  fölemelő  bizta¬ 
tás  zeng  e  szóban!  Mennyi  dicsőség  és  mennyi  gyász  emlékei 

Hazánk  nagyságáról  neki  egy  köny  beszél,  Buda  az  ő  sze¬ 
mében  nagy  sirkő  a  haza  temetőjén  s  még  a  Buda — Mohács — 
Nándornál  elfutó  Duna  is,  mintha  csak  a  haza  könnye  volna. 

Ez  a  hazaszeretet  már-már  közel  jár  a  kétségbeeséshez,  de 
a  költőt  ezen  a  fájdalmas  utón  szivünk  szerint  valamennyien 
követjük,  akik  hazánk  múltját  és  jelenét  ismerő  igaz  magyarok 
vagyunk.'  Mert,  aki  múltúnkon  nem  talál  sirni  valót,  jelenünk¬ 
ben  félelmes  kétségeket,  az  vagy  tudatlan,  vagy  hűtelen. 

Minden  hű  magyar,  épen  úgy  mint  a  ((Búcsu))  költője, 
csak  hazaszeretete  nagyságában  találhatja  meg  nem  ok  nélkül 
való  honfibúja  és  aggodalma  nagyságának  egyensúlyát  s  csak  a 
jobb  jövő  reményében  a  vigasztalást. 

E  teljes  nemzeti  együttérzésünk  a  költővel  teszi  számunkra 
a  ((Búcsu))-t  legmarcangolóbb  hazafiui  fájdalmaink,  legodaadóbb 
hazaszeretetünk  és  egyetlen  vigasztalónk:  hazafiüi  reményünk 
bús,  fenséges  és  elííémulhatatlan  énekévé. 

Oh  dicsőült  költő,  aki  ebben  a  gyönyörű  versben  s  még 
annyi  szép  művedben  márványnál  és  ércnél  maradandóbb  emlé¬ 
ket  magad  emeltél  magadnak,  mily  önzetlen,  nemes  szerénység 
Tőled,  hogy  dalos  végrendeleted  szerint  csupán  eszméid  győze- 
delme  legyen  emlékjeledl 

Ezt  az  emlékjelet,  a  Te  fenkölt  nagyságod  részére,  mi  keve- 
sellenők.  Mert  az  eszmék  születnek,  fejlődnek,  harcolnak  s  győz¬ 
nek  vagy  elbuknak.  De  ha  győznek  is:  folyton  támadnak  uj  meg 
uj  eszmék,  melyek  —  mint  az  idei  zöld  lombok  a  lehervadt 
tavalyiaknak  s  a  feltörtető  fiatal  nemzedékek  a  sirba  hajló  öre¬ 
geknek  —  a  régibb  eszmék  helyébe  lépnek.  Az  emberi  eszmék 
váltakoznak,  csak  az  emberi  érzés  isteni  része  mindig  egy  és  vál- 
tozhatatlan.  Az  a  lélekbeli  emlékjel,  mely  a  Te  költői  halhatat¬ 
lanságodat  nekünk  mindennél  méltóbban  és  meggyőzőbben  hir¬ 
deti,  az  lelkesedésed  minden  szépért,  jóért,  nemesért,  az  egész 
emberiség  ügyéért  s  mindenek  felett  a  magyar  nemzetért. 


A  levélcenzura  és  a  hadifogoly. 


Irta  :  Tonelli  Sándor. 


Más  vonatkozásban,  úgyszólván  irodalmi  szempontok  sze¬ 
rint  már  foglalkoztam  egy  Ízben  a  Magyar  Figyelő  hasábjain  a 
hadifoglyok  levelezésével.  Akkor  főként  a  tartalmukat  vizsgáltam 
és  a  hadifoglyok  közvetlenül,  őszintén  megirott  leveleit  szinte 
mesebeli,  varázslatos  ablaknak  akartam  felhasználni,  hogy  bele¬ 
pillanthassak  a  föld  népének  előttünk  hét  lakattal  lezárt  lelkivilá¬ 
gába.  Ennek  az  Írásnak  a  célja  más,  nem  a  hadifoglyot  mint 
egyént  vizsgálja,  hanem  azt  a  küzdelmet  akarja  vázlatosan  ismer¬ 
tetni,  amely  egyrészt  a  hadifogoly  és  hozzátartozói,  másrészt  pe¬ 
dig  a  cenzúra  között  folyik  a  háború  kitörése  óta  csendben,  nagy 
elkeseredéssel,  tömérdek  fortéllyal  és  leleményességgel.  Küzde¬ 
lem  egy  pohár  vízben,  amely  azonban  hozzátartozik  a  világ¬ 
háború  életjelenségeihez  és  megérdemli,  hogy  egy  lapot  szentel¬ 
jenek  neki  is. 

Még  a  háború  előtti  időből  származó  különféle  konvenciók, 
nemzetközi  megállapodások  meghatározzák  a  hadifogoly  jog¬ 
állását.  A  katona,  aki  a  sors  változandósága  folytán  szabályszerű 
hadművelet  kapcsán  esik  az  ellenség  kezébe,  csak  szabadságát 
veszti  el,  de  rabbá  nem  válik;  hadifogoly  lesz  belőle.  Emberi  jogai 
nagyrészt  megmaradnak  és  e  garantált  emberi  jogok  közé  tarto¬ 
zik,  hogy  bizonyos  feltételek  szem  előtt  tartása  mellett,  érintke¬ 
zésben  maradhat  övéivel,  családjával.  Magától  értetődőleg,  levelei 
nem  tartalmazhatnak  semmi  olyast,  ami  a  politikára,  hadvise¬ 
lésre  vonatkozik,  vagy  ami  az  őt  foglyul  ejtő  állam  érdekeit  sért¬ 
heti.  A  levelezés  megengedése  kizárólag  a  családi  érintkezés  fen- 
tartását  célozza. 

Mindezeket  a  szabályokat  a  békében  jegyzőkönyvekbe, 
megállapodásokba  nagyon  szépen  lefektették,  de  nem  törődtek 
ve^e  valami  nagyon  sokat,  hogy  háború  esetén  miként  fogják  őket 

végrehajtani.  Aztán  jött  a  háború  és  egyszerre  feje  tetejére  állí¬ 
tott  mindent.  Nemhogy  foglyok  estek  egyik  oldalról  is,  másik  ol¬ 
dalról  is,  hanem  valóságos  népvándorlás  indult  meg  egyik  or¬ 
szágból  a  másikba.  Emlékezhetünk,  hogy  mikor  a  háború  legele¬ 
jén  az  első  tízezernél  nagyobb  fogolyszállítmányokat  jelentették, 
mennyire  nem  tudták  idehaza  a  katonai  és  polgári  hatóságok, 
hogy  mit  kezdjenek  velük.  Azután  még  nagyobb  számokhoz,' 
százezrekhez  kellett  hozzászoknunk  és  végül  meghaladtuk  a  hat 
nullás  számjegyeket  is.  Először  nagy  nehezen  elhelyeztük  a  hadi¬ 
foglyokat  fogolytáborokban,  azután  kezdtük  szétosztani  őket  a 
mezőgazdaságban,  iparban,  közlekedési  vállalatoknál.  Lassan- 
kint,  a  férfi  lakosság  bevonulásának  egyre  növekvő  arányában, 
a  hadifogoly  nélkülözhetetlen  tényezője  lett  gazdasági  életünk¬ 
nek,  sőt  a  falun  még  a  társadalmi  életnek  is.  Kisebb-nagyobb  mér¬ 
tékben  a  hadifogoly  ezen  a  metamorfózison  ment  át  az  összes 
hadviselő  államokban. 

A  hadifoglyok  számának  ilyen  rettenetes  megszaporodása 
mellett  probléma  lett  a  hadifoglyok  levelezése  is.  Hogy  a  hadi¬ 
fogoly  levelezés  akkora  arányokat  ölthessen,  hogy  sokszorosan 
meghaladja  két  hadviselő  államnak  béke  idejében  volt  egész  pos¬ 
tai  forgalmát,  arra  igazán  senki  sem  számított.  Már  pedig  több 
hadviselő  állam  között  ez  az  eset  következett  be.  Ekkora  levele¬ 
zésnek  már  az  egyszerű,  technikai  lebonyolítása  is  óriási  appará¬ 
tust  igényelt,  még  pedig  nemcsak  nálunk,  hanem  azokban  a  sem¬ 
leges  országokban  is,  amelyek  földrajzi  helyzetüknél  fogva  ter¬ 
mészetes  közvetítői  lettek  a  hadviselő  államok  közötti  érintkezés¬ 
nek.  Két  semleges  országnak,  Svédországnak,  de  különösen 
Svájcnak  becsületére  legyen  mondva,  az  emberszeretetnek  és  hu¬ 
manizmusnak  ebben  a  nagy  munkájában  mintaszerűt  produkált. 
Kevésbbé  lehet  ezt  elmondani  Romániáról,  amely  hadüzenete 
előtt  részben  közvetítette  az  Oroszország  és  a  monarchia  közötti 
hadifogoly  levelezést.  A  román  postával  állandóan  bajok  voltak, 
a  levélszállítmányok  Romániában  mindenféle  ürügyek  címén 
megkéstek  és  látni  lehetett,  hogy  Románia  még  a  hadifoglyok 
ügyét  is,  akikhez  semmi  köze  sincs,  rosszindulattal  kezeli. 

A  semleges  államok  szempontjából  azonban,  bár  a  munka 
nagyságát  nem  lehet  kétségbe  vonni,  a  hadifogoly  levelezés  to¬ 
vábbítása  és  osztályozása  hadviselő  államok  szerint,  aránylag 
egyszerű  feladat  formájában  jelentkezett.  Egészen  más  és  sokkal 

komplikáltabb  feladatot  jelentett  a  hadifoglyok  levelezése  ma¬ 
gukra  a  hadviselő  államokra  nézve.  Ezek  szempontjából  eminens 
fontosságú  volt  annak  megakadályozása,  hogy  a  sok  ezer  meg 
ezer  hadifogoly-levélben  semmi  olyas  dolog  ne  szivárogjék  ki, 
ami  bármiképen  is  veszélyeztethetné  az  államnak  és  a  hadvise¬ 
lésnek  az  érdekeit.  Jártukban,  keltükben  a  hadifoglyok  tapasztal¬ 
hatnak  ugyanis  olyan  dolgokat,  ami  értékesnek  mutatkozhatik  a 
saját  államuk  szempontjából.  Egy  másik  nem  kevésbbé  fontos 
feladat  megakadályozni,  hogy  a  hadifoglyok  hazulról  olyan  híre¬ 
ket  kaphassanak,  amelyeknek  közlése  nem  mutatkozik  kívána¬ 
tosnak.  Ezzel  kapcsolatos  viszont  a  hadviselő  államoknak  az  a 
törekvése,  hogy  ők  használjanak  fel  minden,  bármilyen  jelenték¬ 
telennek  látszó  hirt  is,  ami  a  hadifoglyok,  vagy  az  ellenséges  álla¬ 
mokban  levő  hadifoglyoktól  az  itthonmaradottak  cimére  érkező 
levelekben  el  van  szórva. 

Ezen  elvek  alapján  épült  fel  lassan-lassan  az  összes  had¬ 
viselő  államokban  a  hadifogoly  levelek  cenzúrájának  az  intéz¬ 
ménye.  Az  alapelve  ennek  az  intézménynek  az,  hogy  minden  sor 
Írást,  amely  akár  kimegy  az  ellenséges  országba,  akár  érkezik  az 
ellenséges  országból,  legyen  a  feladó  idegen  hadifogoly  vagy 
hozzátartozója,  vagy  pedig  az  állam  saját  véderejének  fogságba 
esett  tagja,  vagy  annak  hozzátartozója,  át  kell  olvasni  és  csak  át¬ 
olvasás  után  juthat  rendeltetési  helyére.  Minthogy  pedig  ugyanezt 
az  intézményt  minden  hadviselő  állam  bevezette,  minden  levél¬ 
nek  legalább  kétszer  kell  a  cenzúrán  átmenni,  nem  számítva  azt 
a  helyi  cenzúrát,  amelyet  az  egyes  fogolytáborok  parancsnok¬ 
ságai  a  saját  hatáskörükben  végeztetnek. 

Hogy  mit  jelent  ez  és  hogy  a  cenzúra  tökéletes  megszerve¬ 
zése  mekkora  feladatot  rótt  különösen  az  osztrák-magyar 
monarchiára,  azt  néhány  számadattal  könnyű  megvilágítani.  A 
nálunk  levő  hadifoglyok  száma  az  egy  milliót  meghaladja.  A  mi 
részünkről  szintén  több  százezer  ember  esett  orosz,  szerb,  olasz 
és  kis  részben  román  hadifogságba.  Két  millióra  téve  a  mindkét 
oldalon  levő  hadifoglyok  összegét  és  ezekre  fejenkint  és  heten- 
kint  egy  levelet  vagy  levelezőlapot  számítva,  legalább  száz  millió 
egy  esztenőben  a  cenzúrán  keresztülmenő  és  ellenőrizendő  levél¬ 
postai  küldemények  száma.  Igen  ám,  de  se  a  monarchia,  sem  pe¬ 
dig  Oroszország  nyelvileg  nem  egységes  államok  és  e  levelek  leg¬ 
alább  harminc  nyelv  és  nemzetiség  között  oszlanak  meg,  ami  fel- 

tételezi,  hogy  a  cenzúrának  ugyanannyi  külön  nyelvi  csoportban 
kell  működni.  Nem  volt  csoda  tehát,  ha  a  bécsi  központi  cenzúra, 
amely  1914-ben  két  kis  szobában  kezdte  meg  működését,  lassan- 
kint  egész  épülettömböket  foglalt  el.  További  terjeszkedésének 
csak  az  orosz  különbéke  vetett  félig-meddig  határt.  Jellemzésül 
meg  kell  említeni,  hogy  egy  csomó  exotikus  élő  nyelven  kivül  a 
cenzúrának  még  latin  és  héber  csoportot  is  kellett  berendezni. 

Másutt  a  cenzúra  természetesen  nem  volt  ily  nehéz  felada¬ 
tok  elé  állítva  és  megszervezése  is  aránylag  könnyebben  ment.  A 
Német-  és  Franciaország,  vagy  Német-  és  Olaszország  közötti  vi¬ 
szonylatban  két  nyelvnél  több  alig  jöhet  tekintetbe  és  Német¬ 
országnak  csak  az  orosz  hadifoglyokra  való  tekintettel  kellett  al¬ 
csoportokat  létesíteni.  Olyan  messzemenő  cenzurális  intézkedé¬ 
sekre,  mint  nekünk,  Németországnak  már  a  politikai  viszonyokra 
való  tekintettel  sem  volt  szüksége. 

A  laikus  előtt  szinte  elképzelhetetlennek  látszik,  hogy  ilyen 
szigorú  intézkedések  és  ekkora  ellenőrzés  mellett  egyáltalán  fen- 
forogjon  még  annak  a  lehetősége,  hogy  a  hadifogoly  olyan  híre¬ 
ket  tudjon  hozzátartozóihoz  juttatni,  vagy  onnan  kapni,  amelyek¬ 
nek  közlése  nem  felel  meg  az  ellenőrző  cenzúra  "intencióinak. 
Pedig,  mint  a  gyakorlati  példák  mutatják,  ez  egyáltalán  nincsen 
kizárva,  sőt  a  mi  cenzúránk  tapasztalatai  mutatják,  hogy  sok 
száz  és  ezer  levél  ment^át  különösen  az  orosz  cenzúrán,  amelye¬ 
ket  az  orosz  hatóságok  semmiesetre  sem  engedtek  volna  át,  ha 
tájékozva  vannak  igazi  tartalmuk  felől. 

A  magyarázat  egyszerű  és  érthető.  A  hadifogolynak,  külö¬ 
nösen  ha  nincsen  munkára  kiadva,  hanem  valamelyik  fogoly¬ 
táborba  van  beosztva,  sok  az  ideje.  Pszichológiailag  is  érthető 
módon  valósággal  arra  idegeződik  be,  hogy  olyan  hireket  közöl¬ 
jön  magáról,  amelyeket  a  cenzúra  nem  eresztene  át.  Nem  is  egé¬ 
szen  alaptalanul  abban  a  föltevésben  él,  hogy  otthonvalói,  hozzá¬ 
tartozói  leveleit  újra  meg  újra  nagyon  gondosan  elolvassák,  kü¬ 
lönösen,  ha  valamely  módon  fel  tudta  hivni  a  figyelmüket,  hogy 
a  levélnek  rejtett  értelme  is  van,  és  rájönnek  esetleg  azokra  a 
dolgokra  is,  amelyek  a  tömegmunka  mellett  a  cenzúra  figyelmét 
elkerülték.  Ha  egyszer  sikerült  aztán  a  kulcsot  eljuttatni,  a  to¬ 
vábbi  titkos  levelezés  már  meg  van  könnyítve.  A  háború  későbbi 
fázisaiban  gyakori  volt  az  az  eset  is,  hogy  egyesek  már  eleve  meg¬ 
állapodtak  az  otthonvalókkal,  hogy  fogságba  jutásuk  esetén, 
milyen  kulcs  szerint  fognak  levelezni. 

Hogy  egyes,  nagyon  közönséges  esetekre  utaljunk,  a  hadi¬ 
fogolynak  természetes  törekvése,  hogy  helyzetéről  megmondja 
az  igazat.  Különösen  Oroszországban  volt  ez  erősen  tapasztalható, 
ahol  bizony  hadifoglyainknak,  még  a  tiszteknek  is,  nem  valami 
kiváló  bánásmódban  volt  részük.  Rosszat  Írni  azonban‘a  fogoly¬ 
táborról  nem  szabad,  mert  akkor  a  levelet  nem  bocsájtják  ke¬ 
resztül.  magyar  hadifoglyok  nagy  része  levelezésében,  ha  törve 
is,  a  német  nyelvet  használta.  Német  cenzort  Oroszországban 
könnyebben  lehetett  kapni  és  a  német  levelek  utjokat  aránylag 
gyorsabban  megtették.  Ezt  a  körülményt  viszont  a  magyar  hadi¬ 
foglyok  a  saját  javukra  igen  sok  esetben  nagyon  jól  fel  tudták 
használni.  Megírták  németül  a  levelet,  de  elszórtan  tulajdonnév- 
szerüen  magyar  szavakat  szúrtak  bele  és  igy  közölték,  amit  más¬ 
különben  a  cenzúra  kihúzott  volna: 


((Leutnant  Hideg  befindet  sich  auch  im  Láger.  Vor  einigen 
Tagén  kam  auch  Oberleutnant  Éhség  an,„der  bei  Luck  in  Ge- 
fangenschaft  geriet.)) 

(dch  lasse  Xante  Sokan  herzlichst  grüssen.  Hoffentlich 
kommen  w  ir  schon  in  kurzer  Zeit  in  Megszöktek  zusammen.)) 

Hasonlóan  gyakori  volt  oroszországi  hadifoglyainknál  az  is, 
hogy  a  címben  közöltek  bizonyos  híreket,  amelyek  rendszerint 
elkerülték  az  orosz  cenzúra  figyelmét.  Például: 

Debrecen. 

Pénzemet  ellopták  54. 


A  híradásnak  ezt  a  módját  természetesen  csak  azok  a  hadi¬ 
foglyok  használhatták,  akik  a  mieinkhez  hasonlóan  legalább  két 
nyelvet,  egy  világnyelvet  és  egy  kevésbbé  ismeretes  idiómát  kom¬ 
binálhattak.  Bizalmas  híreket  azonban  mások  is  törekedtek  adni 
magukról.  Erre  szolgál  például  a  levél  egyes  betűinek  nagyon 
óvatos  megjelölése,  úgy  hogy  azok  együtt  külön  értelmet  adnak. 
Gombostüszurást  a  papiron  alig  lehet  észrevenni,  csak  ha  valaki 
nagyon  figyelmesen  olvassa  el  a  levelet.  Például  egy  levélből, 
amelyet  a  németországi  francia  hadifogolynak  ir  a  felesége,  azzal 
a  szándékkal,  hogy  őt  valami  jó  hírrel  megörvehdeztesse: 

«Tous  les  bons  et  chers  souhaits  pour  mon  petit  petit  mari 

que  j’adore  et  que  j’embrasse  cinquante  mille  fois.  Hőmmé  adoré, 

•  •  •  •  • 

comment  vas-tu?)) 


Az  alápontozott  betűk,  illetve  a  megjelölt  szavak  a  követ¬ 
kező  értelmet  adják:  «Les  boches  ont  perdii  cinquante  miiles 
hommes.))  (A  bocheok  ötvenezer  embert  veszítettek.) 

Igaz,  hogy  a  legtöbb  esetben  az^  ilyenfajta  híradások  meg¬ 
lehetősen  ártalmatlan  természetűek  és  a  hadifogoly,  akihez  a  le¬ 
vél  címezve  van,  nem  is  veheti  sok  hasznát.  A  cenzúra  nem  is 
szokta  az  ilyen  leveleket  feltartóztatni,  hanem  még  alápontoz 
vagy  tizenöt  betűt  és  nincs,  aki  ki  tudja  okoskodni,  hogy  mi  volt 
a  tulajdonképeni  szándéka  a  levélírónak. 

Hasonlóan  ártatlan  természetűek  szoktak  lenni,  mint  a  ta¬ 
pasztalatok  mutatják,  az  olyan  levelek  is,  amelyekben  a  foglyok 
hozzátartozói  valósággal  allegorizálva  akarnak  tudósításokat  kül¬ 
deni  a  világ  soráról.  Ezt  különösen  a  franciák  kultiválták  elő¬ 
szeretettel,  de  a  német  cenzúra  ébersége  folvtán  nem  sok  siker- 
rel.  A  legtöbb  esetben  különben  a  dolog  oly  világos  is,  hogy  va¬ 
lami  sok  éberség  nem  kell  a  felfedezéséhez.  «J’ai  été  voir  tante 
Victőrine  qui  avait  été  bien  maiadé.  Les  medecins  affirment, 
qu’elle  est  hors  de  danger  et  qu’elle  sera  rétablie  pour  le  prin- 
temps  .  .  .Oncle  Ivan-on  a  jugé  de  hűi  fairé  l’opération  qui  a  trés 
bien  réussi  pár  l’assistance  du  frére  John.  D’ici  2  mois  il  sera  tout 
a  fait  guéri.))  Sok  magyarázat  nem  keli  hozzá,  hogy  tante  Victo- 
rine  Franciaország,  oncle  Iván  Oroszország  és  frére  John  Anglia. 
Az  egész  különben  ártatlan  játék  a  szavakkal  és  inkább  arra  a 
reménybeli  pszichológiai  elégtételre  A^an  alapítva,  hogy  sikerűit 
túljárni  a  cenzúra  eszén. 


A  legprimitivebb  kisérletek  közé  tartozott,  hogy  a  hadi¬ 
fogoly  vagy  hozzátartozója  a  selyempapir-béléses  levélborítékok 
segélyével  akart  híreket  átcsempészni.  Minden  cenzúrának  a  leg¬ 
első  teendője,  hogy  ezeket  a  selyempapir-béléseket  kiszedi  és  csak 
egyszerű  borítékot  enged  át.  Minthogy  a  hadifogoly  ritkábban 
jutott  ilyen  borítékhoz,  ezt  a  módot  inkább  az  otthonvalók  kulti¬ 
válták,  természetesen  a  sikernek  legkisebb  reménye  nélkül. 


Sokkal  jobban  próbára  teszik  a  cenzúra  éberségét  más,  ko¬ 
molyabb  természetű  dolgok.  Ismeretes,  hogy  mi  is  és  a  németek 
is  megengedtük  hadifoglyainknak,  hogy  ruha  és  ételneműeket 
küldessenek  maguknak  hazulról.  Ruhabélésben,  kenyérbe  bele- 

sülve,  hacsak  az  elövigyázat  nem  a  legnagyobb,  hosszú  és  vesze¬ 
delmes  tudósításokat  lehet  küldeni  hazulról.  A  franciák  az  el¬ 
múlt  esztendőben  kisérletet  is  teltek  vele.  Utasításokat  küldöttek 
németországi  hadifoglyaiknak,  hogy  igyekezzenek  minél  többel 
elpusztítani  a  német  termésből,  hogy  ezáltal  rontsák  a  központi 
hatalmak  helyzetét.  Kenyerekben  rendes  kitanítások  jöttek,  hogy 
a  lábon  álló  termést  közvetlenül  aratás  előtt  miként  lehet  leg¬ 
könnyebben  felgyújtani;  kioktatták,  illetőleg  ki  akarták  oktatni 
a  mezőgazdasági  munkánál  alkalmazott  hadifoglyokat,  hogy  a 
burgonyát  ültetés  előtt  vagdossák  meg  és  igy  tovább.  Épen  e  ta¬ 
pasztalatok  folytán  a  csomagok  ellenőrzésére  is  külön  cenzúra 
csoportokat  létesítettek,  még  pedig  a  tapasztalatok  szerint  meg¬ 
felelő  eredménnyel. 

Különösen  érdekesek  voltak  azok  a  tapasztalatok,  amelye¬ 
ket  a  mi  cenzúránk  telt  az  oroszországi  tiszti  táborokból  érkező 
levelekkel  és  levelezőlapokkal.  A  foglyok  közül  sokan  a  türelem¬ 
nek  valóságos  csodáit  művelték.  Az  orosz  levelezőlapok  kéreg- 
papirja  tulajdonképen  több  vékony  papírnak  az  összetétele.  A 
foglyok  meleg  vizben  szétáztalták  ezeket  a  lapokat;  az  igy  elő¬ 
állott  belső  lapokra  lehetetlen  apró  betűkkel  gyakran  egé3z  iv- 
oldalakra  menő  közleményeket  is  Írtak.  Akárhányszor  volt  kö¬ 
zöttük  olyan  is,  aki  tudott  még  olyan  híreket  is  hazajuttatni,  ami¬ 
nek  még  a  hadvezetőség,  illetőleg  a  vezérkar  hírszerző  osztálya 
is  hasznát  vette.  Némi  gyakorlattal  az  ilyen  szétolvasztott  és  is¬ 
mét  összeragasztott  levelezőlapot  a  többitől  könnyen  meg  lehet 
különböztetni.  Fénye  nincsen  és  fogása  valamivel  érdesebb.  Hogy 
ezek  a  lapok,  amelyek  egy  időben  százával  érkeztek,  az  orosz 
cenzúrán  nem  tűntek  fel,  csakis  a  felületes  munkának  tulajdo¬ 
nítható. 

Majdnem  ebbe  a  magasabb  kategóriába  tartóznák  a  külön¬ 
böző  növényi  nedvekkel  Írott  levelek  is,  amelyek  felmelegítés 
esetén  válnak  olvashatókká.  A  tintával  Írott  levél  maga  teljesen 
ártatlan,  legfeljebb  valami  rejtett  célzás  van  benne,  hogy  a  leve¬ 
let  melegre  kell  tartani  és  a  sajátképeni  közleményt  a  láthatatlan 
Írás  tartalmaz'za. 

A  háború  további  folyamán  a  cenzúra  megkerülésével  való 
érintkezésre  akarták  felhasználni  a  hadifoglyok  a  csererokkanta¬ 
kat  is.  Mi  csak  a  saját  embereink  viselt  dolgait  ismerjük,  de  kö¬ 
rülbelül  hasonlónak  kell  elképzelnünk  bármily  nemzetbeli  hadi- 

fogolynak  a  lelkiállapotát  és  ötleteit  is.  A  fogolytáborl>an,  amely¬ 
nek  életét  valami  sok  változatosság  nem  tarkítja,  egy-egy  csere¬ 
rokkant  szállítmánynak  az  elindulása  a  legnagyobb  események 
közé  tartozik.  Aki  csak  teheti,  hirt  akar  adni  az  otthoniaknak,  de 
úgy,  hogy  az  ellenséges  cenzúrának  ne  kerüljön  a  kezébe.  A  fel¬ 
adat  nehéz,  mert  a  csererokkant  a  Bajkál-tó  vidékéről,  vagy  Tur- 
kesztánból  sokáig  van  utón,  kórházakban,  megfigyelő  állomáso¬ 
kon  uj  meg  uj  vizsgálatnak  vetik  alá  s  végül  a  svéd  határon  még 
egyszer  tetőtől-talpig  megmotozzák.  És  mégis  ilyen  csererokkan¬ 
tak  —  ma  már  lehet  beszélni  róla  —  akárhányszor  tucatszámra 
hoztak  leveleket  magukkal.  Egyszerű  emberek  kifogyhatatlanok 
voltak  az  ötletek  termelésében,  hogy  miként  rejtsék  el  a  lev^eleket. 
Volt,  aki  szétfejtette  és  megint  összeszegezte  a  cipője  talpát;  volt, 
aki  kettévágta,  kiöblözte  a  szappanját,  odarejtette  a  leveleket  és 
megint  összetapasztotta;  volt,  aki  az  alma  csumája  mellé  dugta 
be  a  hártyapapirra  Írott  levelet;  volt,  aki  félméteres  papírszala¬ 
got  sodort  össze  és  azokba  a  cigarettákba  rejtette  el,  amelyeket 
elutazása  előtt  az  orosz  vöröskeresztes  hölgyek  ajándékoztak 

4 

neki  és  igy  tovább.  Bodenbachnál  azután,  ahol  a  mi  hatóságaink 
vették  át  őket,  sorra  átadogatták  ellenőrzés  céljából  rejtett  kin¬ 
cseiket.  Volt,  aki  egész  kis  kollekciót  hozott  magával. 

Ez  volt  a  fogoly  harca  a  cenzúrával.  Sokkal  érdekesebb,  bár 
a  dolog  természetéből  folyólag  minden  részletében  még  nem  al¬ 
kalmas  a  nyilvánosság  előtt  való  tárgyalásra  a  cenziirák  harca 
egymás  ellen.  Minden  cenzúra  egyúttal  egyik  hírszerző  forrása  a 
hadviselő  államnak  és  célja,  hogy  a  számtalan  levél  összevetése, 
a  belőlük  vont  következtetések  révén  minél  több  értékes  és  hasz¬ 
nosítható  dolgot  tudjon  meg  az  ellenséges  állam  viszonyaiból, 
viszont,  líogy  megakadályozza  az  ilyen  természetű  li íreknek 
szántszándékos  közlését  vagy  akaratlan  kiszivárgását. 

Aránylag  legkönnyebb  volt  a  helyzetünk  e  szempontból  az. 
orosz  cenzúrával  szemben.  Az  orosz  cenzúra,  amig  egyáltalán 
működött,  kezdetleges  volt,  rendszertelen  és  felületes.  Néha,  kü¬ 
lönösen  nagyobb  torlódások  esetén  hetekre  felmondta  a  szolgá¬ 
latot  és  egyáltalán  beszüntette  a  működését.  Ilyenkor  még  dip¬ 
lomáciai  intervencióra  is  szükség  volt,  hogy  a  hadifogoly  levele¬ 
zés  újra  meginduljon.  Ha  sok  volt  a  munka,  az  orosz  cenzúra  a 
levelek  ellenőrzésének  legprimitívebb  formáját  választotta;  min¬ 
den  levelet  heteken  keresztül  hevertetett,  valószinüleg  abból  in- 

dúlva  ki,  hogy  ennyi  idő  alatt  minden  levél  elveszíti  az  aktualitá¬ 
sát.  Levelek,  levelezőlapok  az  orosz  czenzuránál  ezrével  tűntek  el 
és  az  orosz  cenzor,  ha  valamelyik  levelet  gyanúsnak  találta, 
akkor  rendesen  letépte  az  inkriminált  részeket.  Ennek  ellenében 
azonban  az  orosz  cenzúrán  tömérdek  levél  csúszott  át,  amelyek¬ 
nek  adatait  nálunk  nagyon  jól  fel  lehetett  használni. 

Az  oroszok  a  foglyokat  nemzetiségi  csoportok  szerint  he¬ 
lyezték  el  a  fogolytáborokban.  Európában  maradtak  többnyire  a 
szlávok,  a  perzsa  határra,  melegebb  vidékekre  kerültek  az  ausz¬ 
triai  olaszok,  Szibériába,  a  legtávolabbi  fogolytáborokba,  a  ma¬ 
gyarok,  németek  és  törökök.  Ezekkel  szemben  volt  legerősebb  a 
gyűlölet.  Megkülönböztetett  bánásmódban  részesültek  mindenütt 
a  csehek,  akiknek  nagy  része  elfogatása,  helyesebben  árulása 
után  rögtön  orosz  szolgálatba  is  állt.  Tisztán  a  fogolylevelek 
alapján  a  mi  cenzúránk  aránylag  rövid  idő  alatt  el  tudta  készí¬ 
teni  az  orosz  fogolytáborok  nemzetiség  szerinti  térképét  és  teljes 
jelentést  tudott  a  hadügyminisztérium  elé  terjeszteni  az  egyes  fo¬ 
golytáborokban  uralkodó  bánásmódról.  A  cseh-tót  brigád  meg¬ 
alakulásáról,  az  árulóknak  druzsinákban  való  megszervezéséről 
szintén  fogolylevelekből  értesültünk,  sőt  a  fogolylevelek  igen  sok 
érdekes  adalékot  szolgáltattak  a  forradalom  eseményeinek  is¬ 
meretéhez  is. 

Szintén  fogolylevelek,  de  természetesen  munkára  kiadott 
foglyok  levelei  alapján  igen  sok  ércíekes  adatot  kaptunk  arra 
nézve  is,  hogy  az  orosz  kormány  milyen  mérvben  rendelte  el  az 
egyes  korosztályok  besorozását.  Innen  is,  onnan  is  megirta  egy- 
egy  hadifogoly,  hogy  a  gazdája,  vagy  annak  valamelyik  hozzá¬ 
tartozója  bevonult.  Egyik-másik  megirta  a  bevonultnak  életkorát 
is.  Önmagában  jelentéktelen  adat,  de  sok  olyan  adatnak  össze¬ 
vetése  alapján  fontos  katonai  rendszabályokat  lehet  megállapí¬ 
tani.  Ugyanigy  fogolylevelek  nyújtottak  számos  esetben  tám¬ 
pontot  arra  is,  hogy  hol  és  milyen  hadfelszerelési  gyárakat  he¬ 
lyeztek  üzembe. 

Egyik  fontos  érdeke  minden  hadviselő  államnak  annak 
megállapítása,  hogy  az  ellenséges  államban  közlekedési  tekintet¬ 
ben  milyen  változások  mennek  végbe  a  háború  alatt.  Lapok  erről 
természetesen  tudósítást  nem  közölnek  és  hivatalos  kommünikét 
-  nem  szoktak  kiadni  az  uj  vonalak  és  vonalszakaszok  megnyúlásá¬ 
ról.  Vasútépítéseit  különben  Oroszország  a  békében  is  meglehető- 

sen  titokban  tartotta  és  volt  olyan  vonal  még  a  határunkhoz  kö¬ 
zel  eső  Orosz-Lengyelországban  is,  amelynek  kiépítéséről  csak 

I 

bizalmas  jelentések  utján  értesültünk,  anélkül,  hogy  trace-át  is¬ 
mertük  volna.  A  háborúban  az  uj  vasutak  építése  tekintetében 
ismét  a  hadifogolylevelek  tájékoztattak  bennünket.  Az  uj  hadi- 
vasutak  építésénél  az  orosz  kormány  természetszerűleg  nagy 
számmal  használta  fel  a  hadifoglyokat.  A  foglyok  közül  pedig 
egyik  is,  másik  is  ártatlanul,  anélkül,  hogy  tudta  volna,  milyen 
adatokat  szolgáltat  tulajdonképen,  megírta  a  hozzátartozóinak, 
hogy  itt  meg  itt  vasútépítésnél  dolgozik.  A  cenzúra  összegezte  az 
adatokat  és  lassankint  egészen  pontos  térképét  tudta  megrajzolni 
az  orosz  vasútépítéseknek,  sőt  tovább  menve,  nyomról-nyomra 
tudta  követni  az  egyes  vasútépítések'  előrehaladását.  így  ismer¬ 
tük  meg  például  a  Murman-vasut  építésének  minden  egyes  fázi¬ 
sát,  sőt  Így  tudtuk  meg  azt  is,  hogy  egyes  magyar  hadifoglyok, 
akik  felismerték  a  vasútnak  Oroszország  szempontjából  való 
nagy  fontosságát,  mindent  elkövettek  a  vasútnak  hasznavehetet¬ 
lenné  tételére.  A  vasutat  ugyanis  az  oroszok  még  1915 — 16  telén 
is,  az  időjárás  minden  viszontagsága,  a  zordon  északi  kiima  elle¬ 
nére  is,  megfeszített  erővel  építették.  Ötletes  magyar  hadifoglyok, 
felhasználva  a  tél  fagyát,  nem  egy  esetben  jégtömböket  raktak 
kő  helyett  a  sinek  alá,  hogy  olvadáskor  kiszaladjon  az  alépítmény 
a  vasút  alól.  Részben  igy  fizettek  meg  a  szenvedésekért,  ame¬ 
lyeket  a  jeges,  északi  télben,  Oroszország  legészakibb  részén  ki 
kellett  állniok. 

Az  orosz  cenzúrával  volt  még  egy  érdekes  esetünk,  amelyet 
ma  már  el  lehet  mondani.  Az  orosz  cenzúra  a  hadifoglyok  levelei¬ 
ben  az  inkriminált  passzusokat  egy  fekete  festékes  gummibélyeg- 
zövel  lenyomta  és  ezáltal'az  Írást  olvashatatlanná  tette.  A  mi  cen¬ 
zúrának  kémiai  csoportja  rendelkezett  azonban  egy  olyan  oldó¬ 
szerrel',  amely  a  festéket  a  sorokról  leolvasztotta  és  az  Írást,  bár 
nem  eredeti  tisztaságában,  olvashatóvá  tette.  így  az  orosz  cenzúra 
fekete  bélyegzője  valóságos  figyelmeztetés  lett  a  mi  számunkra, 
hogy  a  levél  olyas  valamit  tartalmaz,  amit  mindenesetre  érdemes 
megtudni. 

Hogy  a  későbbi  periódusban,  a  forradalom  kitörése  alkal¬ 
mával  az  orosz  cenzúra  teljesen  felmondta  a  szolgálatot,  feles¬ 
leges  említeni.  A  cenzúrával  egyidejűleg  felmondta  azonban  a 
szolgálatot  az  orosz  posta  is  és  a  forradalom  kitörése  nem  azt  je- 

lentette,  hogy  foglyaink  levelezése  szabadabb  lett,  hanem  ellen¬ 
kezőleg  csaknem  tejjesen  megszakadt. 

Céljának,  rendeltetésének  felfogása  és  követése  tekinteté¬ 
ben  csaknem  tökéleteset  produkált  az  olasz  cenzúra.  Az  olaszok¬ 
ról  el  kell  ismerni,  hogy  a  hadifoglyok  levelezése  dolgában  na¬ 
gyon  szigorúan,  de  egjmttal  lelkiismeretesen  jártak  el.  A  tisztek¬ 
nek  megengedték,  hogy  hetenkint  két,  legfeljebb  négy  oldalas  le¬ 
velet  Írjanak,  a  legénységi  állománjm  foglyoknak  pedig  hivatalos 
kiadású,  szabványos  levelezőlapokat  bocsájtottak  rendelkezé¬ 
sükre.  Kétségtelenül  az  ellenőrzés  megkönnyítése  szempontjából 
megkövetelték,  hogy  a  levelek  és  levelezőlapok,  rendes  sorokban, 
tintával'  legyenek  irva.^Ebből  a  szempontból  az  első  ellenőrzést  a 
fogolytáborok  parancsnokságai  végezték  és  csak  az  igy  megirott 
leveleket  és  levelezőlapokat  juttatták  el  felülvizsgálat  és  to¬ 
vábbítás  céljából  a  központi  cenzúrához.  Ig}^  az  olasz  fogolytábo¬ 
rokban  embereinket  bizonyos  mértékig  még  a  rendes  levélírásra 
is  rászoktatták.  Igaz,  hogy  önnek  ellenében  olyan  híreket,  mint 
Oroszországból,  olasz  hadifoglyaink  alig  közölhettek.  Rossz  bá¬ 
násmódra  például  egyetlen  Olaszországból  érkezett  hadifogoly¬ 
levélből  sem  lehetett  volna  következtetni,  annyira  tökéletes  volt 
az  olasz  cenzúra  ellenőrzési  rendszere.  Nagy  általánosságban 
azonban  az  Olaszországból  érkezett  hadifogolylevelek  alaphangja 
még  a  relatív  jó  bánásmód  mellett  is  nyomott  volt  és  nyomott  ma 
is,  pozitív  panaszok  nélkül.  Ennek  magyarázata  abban  kere¬ 
sendő,  hogy  Olaszország  nem  létesített  olyan  tágas  fogolytáboro¬ 
kat  és  hadifoglyait  nem  dolgoztatta,  mint  mi,  vagy  az  oroszok, 
hanem  mindenféle  régi  kolostorokban,  kastélyokban,  várakban 
helyezte  el  őket,  ahol  igazán  raboknak  érezték  magukat. 

Se  az  angol,  se  a  francia  cenzúráról  ol3’an  tapasztalatokat, 
aminőket  az  olasz  cenzúránál  tettünk,  elmondani  nem  lehet. 
Mindkét  államban  és  gyarmataiban  különben  alig  van  saját- 
képeni  hadifoglyaink,  hanem  ott  az  internáltakat  kezelték  hadi¬ 
foglyok  módjára.  Következésképen  az  angol  és  francia  levélcen- 
zura  nálunk  és  odaát  is  nem  annyira  gyakorlati,  mint  inkább  elvi 
jelentőségű.  Még  igy'  is  merülnek  azonban  fel  momentumok,  ame¬ 
lyek  jellemzők  mindkét  népnek  a  mentalitására.  A  háború  elején 
az  angolok  valósággal  brutális  módon  intézték  el  hadifoglyaik  és 
internáltjaik  levelezésének  a  kontrollját.  A  levélírást  egyszerűen 
megtiltották  és  helyette  maguk  nyomattak  levelezőlapokat,  ame- 

lyek  tiz-tizeiikét  variánst  tartalmaztak  a  levél  feladójának  hely¬ 
zetéről  és  állapotáról: 

((Ezidőszerint  a . i  fogolytáborban  vagyok.* 

«Jól  érzem  magamat.* 

((Kórházban  fekszem.* 

((Beteg  voltam,  de  már  a  gyógyulás  utján  vagyok.* 

r  ^ 

A  levelezőlap  aljára  Ugyanúgy,  mint  a  megrendelő-jegyek¬ 
nél  szokásos,  rányomtatták:  «A  nem  kivánt  módozat  törlendő, 
írásbeli  közlemény  tilos.* 

Mindenesetre  ez  a  cenzúrának  legegyszerűbb,  leghatáso¬ 
sabb,  de  egyúttal  legembertelenebb  formája.  Az  angolok  csak  ké¬ 
sőbb,  mikor  nagyszámú  angol  hadifogoly  került  a  németek  ke¬ 
zébe  és  ők  is  retorziót  gyakoroltak,  állottak  el  ettől  a  rendszertől. 

A  francia  fogolytáborok  viszonyairól  a  napilapok  meglehe¬ 
tősen  sokat  közöltek.  A  grande  nationhoz  egyáltalán  nem  méltó 
bánásmód  annak  a  háborús  pszichózisnak  a  következése,  amely 
Franciaországban  a  legerősebb  és  a  franciákban  keltette  fel  leg¬ 
erősebben  a  gyűlöletet  még  a  fogságba  került  ellenséggel  szemben 
is.  Valamennyi  hadban  álló  nemzet,  amelynek  hadifoglyai  van¬ 
nak,  még  ha  nem  őszintén  is,  de  bizonyos  erkölcsi  szempontokra 
való  tekintettel  bizonyítja,  hogy^  hadifoglyaival  jól  bánik  és  való¬ 
sággal  nemzetközi  szeméremérzettel  igyekszik  meggátolni  a  rossz 
bánásmódra  való  hirek  kiszivárgását.  Egyedüli  kivétel  e  tekintet¬ 
ben  a  franciák  voltak.  Ile  longue-on.  Erest  mellett,  a  francia  kor¬ 
mány  tábort  rendezett  be  az  internáltak  és  hadifoglyok  részére, 
ahonnét  tömérdek  panasz  érkezett  a  ki  nem  elégítő  élelmezés  és 
rossz  bánásmód  miatt.  A  francia  cenzúra  ezeket  a  panaszokat  át¬ 
engedte,  sőt  volt  rá  eset,  hogy  ilyen  panaszos  levélnek  a  szélére  a 
cenzor  odairta:  «Ugy  kell  nekik.* 

Legszomorubb  példája  a  háborús  eldurvulásnak,  az  ellen¬ 
féllel  éreztetett  cinizmusnak,  amely  sajnosán  épen  a  magyar  szim¬ 
pátiáknak  olyan  gyakori  tárgyát  alkotó  Franciaországban  lobbant 
a  legmagasabb  lángra.  A  nagy  emberi,  humanitárius  érdekek 
szempontjából  félő,  hogy  ezeknek  a  háborús  indulatoknak  és 
szenvedélyeknek  a  kilengése  még  sokáig  el  fog  tartani  és  érez¬ 
tetni  fogja  a  hatását  akkor  is,  mikór  a  hadifoglyok  már  meg¬ 
szűntek  hadifoglyok  lenni  és  a  háborús  cenzúrák  intézménye  be¬ 
szüntette  a  működését. 


A  horvátok  dolgai. 


Irta :  Sándorfi  Kamill  dr. 


Az  a  pártütés,  aniLely  a  ((magyar  királyi))  honvédség  közjogi 
kifejezésnek  újabb  törvénybeiktatása  alkalmából  most  a  horvá¬ 
tok  közjogi  felfogásának  a  miénkkel  s  ezzel  együtt  a  törvényes 
állásponttal  való  ellentétét  jónak  találta  —  az  ententenak  bizo¬ 
nyára  nem  csekély  örömére  —  a  porondra  hurcolni,  parlamen¬ 
tünkben  méltó  visszautasításra  talált.  A  horvátok  azt  szeretnék 
elhitetni  önmagukkal  és  velünk,  hogy'^  a  honvédség  két  részből 
áll:  egy  magyar  királyi  és  egy  horvát  királyi  honvédségből.  P/z- 
veric  óta  nem  újság  már  előttünk  ez  a  törekvésük.  Akkor,  ami¬ 
kor  a  magyar  király,  mint  ilyen,  királya  a  horvát-szlavon  részek¬ 
nek,  —  mikor  külön  horvát  király  nincs,  —  amikor  egységes  a 
korona  és  a  koronázás,  a  koronázási  oklevél,  amikor  a  horvát- 
szlavon  törvényhozás  csak  az  autonómikus  ügykörre  terjed  ki  s 
akkor  is  a  Felségnek  az  autonómiára  vonatkozó  rendelkezési  joga 
érvényéhez  magyar  miniszter  ellenjegyzése  is  szükséges,  amikor 
magyar  királyi  honvédelmi  miniszter  rendelkezik  a  magyar  szent 
korona  országainak  honvédségével,  azt  vitatni,  hogy  a  honvédség 
nem  viselheti  a  magyar  királyi  nevet,  ez  a  tiszta  Pliveric-iskola 
életben  létét  szomorúan  bizonyítja.  Pliveric  külön  horvát  hon¬ 
védséget  látott  még  s  ezt  a  tanítását  egyes,  a  hatvanas  években 
Horvátországban  működött  osztrák  szellemű  generálisok  szeren¬ 
csétlen  rendeletéire  alapította  —  szemben  törvények  hatalmas 
szavaival.  Ha  vannak  a  zászló  és  a  vezényleti  nyelv  tekintetében 
Horvátországra  nézve,  főleg  az  1890  :  V.  t.-c.  18.  §-ában  kedvez¬ 
mények  felállítva,  ez  mit  sem  változtat  a  honvédség  eg>'ségén, 
liiszen  Horvátországra  nézve  vannak  külön  határozmányok,  de 

nem  egy  nemlétező  horvát  honvédségre  nézve.  Horvát-Szlavon- 
országok  az  egységes  honvédségnek  már  az  1868  :  XLI.  t.-c.  7.  §-a 
szerint  is  egy  ép  oly  honvédkerületét  képezték,  mint  az  erdélyi, 
dunáninneni  stb.  honvédkerületek.  Az  ezen  országok  ezredei  ré¬ 
szesülnek  nyelvi  stb.  kedvezményekben,  de  nem  az  ezen  orszá¬ 
gok  honvédsége. 

A  horvátok  mostani  lehetetlen  fellépésének  gyakorlati  ered¬ 
ményei  nem  lehetnek.  Törekvéseik  honorálását  másutt  kell  keres- 
niök.  De  e  honorálásnál  is  előtérbe  lépnek  a  mi  jogos  ellenköve- 

f- 

teléseink. 

|A  Wekerle-kormány  székfoglaló  beszédében  Horvátország 
részére  két  háborús  jutalmat  helyezett  kilátásba.  Az  egyik  az 
volt,  hogy  ((véderőnknek  a  háború  befejeztével  foganatosítható 
újjászervezésénél  saját  nemzeti  igényeinek  érvényrejutása  mellett 
a  horvát  nemzeti  szempontokat  is  honorálni  kivánjukw,  a  mási¬ 
kat  a  miniszterelnök  szokott  tömörségével  akként  fejezte  ki,  hogy 
((Horvát-Szlavonországokhoz  való  viszonyunk  tekintetében  szoro¬ 
san  az  1868  :  XXX.  t.-c.  alapján  állunk  .  .  .  Azon  törvényen  ala¬ 
puló  kívánságát,  hogy  Dalmácia  visszacsatoltassék,  őszintén  elő¬ 
segíteni  kivánjuk.)) 

A  háború  mennydörgése  között  a  horvát  pacsirta  tehát  máris 
vidáman  énekelhet.  Hadsereg  és  országterület  terén  két  óriás  Ígé¬ 
rettel  gazdagabban  Horvátország  boldogabban  nézhet  jövője  felé. 
De  az  anyaországnak  is  megvannak  a  maga  ősi  jogai  és  ősi  sebei. 
Ha  egyszer  megvalósul  Dalmácia  visszacsatolása,  Dalmácia  visz- 
szacsatolásának  kérdésénél  a  drávántúli  eltűnt  magyar  vár¬ 
megyék,  Pozsega,  Szerém  és  Verőce  visszaszerzésének  kérdését 
is  meg  kell  bolygatnia  az  anyaországnak.  Egy  elsülyedt  magyar 
világrész  az,  amit  a  magyar  nap  világára  föl  kell  hoznunk,  mert 
ezzel  a  három  szinmagyar  vármegyével  történelmi  alap  nélkül 
gazdagodott  a  horvát  kiegyezési  törvény  66.  §-a  révén  Horvát¬ 
ország.  Akkor,  amikor  az  1868  :  XXX.  t.-c.  65.  §-ában  Magyar- 
ország  kifejezetten  elismerte  Horvát-Szlavonországok  területi  ép¬ 
ségét  s  kijelentette,  hogy  annak  kiegészítését  előmozdítani  igyek¬ 
szik,  azt  az  Ígéretet  is  tette  Magyarország,  hogy  ((amint  eddig  is 
számos  Ízben  fölszólalt  ez  ügyben,  ezentúl  is  követelni  fogja  a 
magijar  szent  korona  jogán  Dalmácia  visszacsatolását,  követelni 
fogja  annak  Horvátországhoz  csatolását,  mely  visszacsatolás  föl¬ 
tételeire  nézve  azonban  Dalmácia  is  meghallgatandó.))  Ez  a  törek- 

vés  tehát  jogos  és  törvényes.  De  nekünk  nem  kötelességünk,  hogy 
a  segítést  majd  ingyen  adjuk,  hogy  mig  a  szent  korona  jogán  való 
visszacsatolással  Horvátország  kultúrában,  tengerpartban,  gazda¬ 
ságban  majd  példátlan  méretekben  öregbedik,  addig  mi  mindezt 
mint  egy  hamis  önzetlenség  balekjei  csak  Horvátország  moso¬ 
lyáért  adjuk  oda.  Legnagyobb  történelmi  bűnünk  úgyis  mindig 
az  volt,  hogy  idők  folyamán  rengeteg  jussunkról  mondtunk  le, 
hallgatag  vagy  nyilt  akaratkijelentéssei.  Dalmáciát  Kálmán  király 
meghódítván,  a  régi  Horvátországgal  együtt  Magyarország  kap¬ 
csolt  része  lett,  a  magyar  szent  koronához  tartozott;  1165-ben 
Komnen  Mánuel  bizánci  császár  foglalta  el,  húsz  évig  a  kezén 
volt,  majd  egyes  részeit  Velence  foglalta  el,  utóbb  lemondott 
róluk,  de  később  Nápolyi  László  1409-ben  százezer  aranyért  el¬ 
adta  neki,  illetve  zálogba  tette.  Századokon  át  azután  Velence 
uralkodott  rajta  s  csak  1797-ben,  a  kampoformiói  békében  kap¬ 
tuk  vissza,  de  noha  Dalmácia  már  akkor  sürgette  visszacsato¬ 
lását  és  országgyűléseink  meg  nem  szűntek  ezt  sürgetni,  noha 
I.  Ferenc  1802-ben  is  elismerte,  hogy  Dalmácia  a  szent  koroná¬ 
hoz  tartozik  s  V.  Ferdinánd  1830-ban  azz.al  nyugtatta  meg  királyi 
válaszában  a  magyar  országgyűlést,  hogy  visszacsatolása  legköze¬ 
lebb  meglesz,  sőt  az  1849.  évi  osztrák  birodalmi  alkotmány  73.  §-a 
is  kilátásba  helyezi  Horvátországhoz  való  kapcsolás  által  a  szent 
koronához  való  visszacsatolását,  ez  ma  sem  történt  meg. 

Visszacsatolása  esetére  az  1881  :  XV.  t.-c.  4.  §-a  a  közös 
magyar  országgyűlésen  leendő  képviseletét  illetően  az  egyezke¬ 
dések  útját  jelöli  meg.  A  visszacsatolás  eddig  csak  álom  volt,  a 
valóságban  Dalmácia  több  mint  hatszázezer  lakosa  Ausztria  népe, 
földje  Ausztriának  termel  kincseket,  kikötői,  történelmi  városai 
a  bécsi  kéz  által  kormányozvák  s  ma  is  ragaszkodik  hozzá 
Ausztria.  Ebben  a  kérdésben  tehát  Zágráb  Béccsel  áll  szemben 
és  nem  Budapesttel,  a  birtokos  és  nem  a  tulajdonos  ellenzésével. 

Dalmácia  visszacsatolásával  szemben,  mint  Magyaország 
viszonkövetelését,  már  ma  az  idők  mérlegébe  kell  állítanunk  az 
eltűnt  megyék  sorsának  v'rendezésén  s  egyebeken  kivül,  Fiume 
közjogi  helyzetének  végleges  rendezését,  az  anyaországhoz  való 
csatolását  s  ezzel  kapcsolatban  az  oda  vezető  ut  kérdését  is. 

Mintha  elmúlt  és  eljövendő  századokba  sima  bele  az  1807. 
évi  IV.  t.-c.,  mely  azt  mondja:  «Hogy  az  ország  Karainak  és  Ren¬ 
déinek  lángoló  vágya  további  halasztást  ne  szenvedjen,  ö  Szent 

Felségének  jóváhagyásával  Fiume  városa  és  kikötője,  melyet 
Mária  Terézia  felséges  császárné  és  királynő  külön  oklevelével 
már  az  országba  bekebelezett,  az  országhoz  tartozónak  nyilvánít- 
tatik.))  Lángoló  vágyról  beszéltek  1807-ben  s  beszélünk  ma  is, 
1918-ban.  Fiume  területét  1102-ben  Kálmán  király  hódította 
meg,  a  Frangepánok  s  a  Duyno-család  uralma  után  1399-ben  az 
ausztriai  főhercegek  fenhatósága  alá  jutott  s  elszakadt  a  magyar 
koronától,  mint  külön  önálló  terület  élt,  nem  tartozott  sem  Hor¬ 
vátországhoz,  sem  Krajnához  (mint  azt  a  krajnai  rendek  1791- 
ben  alaptalanul  vitatták),  még  a  pragmatika  szankciót  is  mint 
önálló  terület  irta  alá  s  ha  Mária  Terézia  1746-ban  közigazgatási 
tekintetben  a  gráci  kormányhatóságnak  rendelte  is  alá,  már  1776- 
ban  megváltoztatta  ezt  az  intézkedését  és  Magyarországnak  ado¬ 
mányozta.  A  királynő  kijelentette,  hogy  célja  az,  .hogy  Fiume 
Magyarország  Triesztje  legyen.  Egyelőre,  pár  évig,  csak  Erisz 
almája  lelt,  mert  Szörénymegye  főispánja  lett  a  kormányzója, 
egyes  ügyei  a  horvát  báni  táblához,  egyesek  a  horvát  helytartó- 
tanácshoz  mentek  s  ez  a  keveredés  nem  tetszett  sem  Fiúménak, 
sem  Horvátországnak,  mely  már  akkor  el  szerette  volna  nyelni 
egészen.  A  horvátok  követelődzéseire  Mária  Terézia  azzal  felelt, 
hogy  1779-ben  királyi  oklevelet  bocsátott  ki,  melyben  Fiúmét 
Magyarországhoz  csatolt  külön  testnek  nyilvánítja  és  pedig  a 
magyar  korona  ősi  jogán.  ((Azáltal  is  akarván  a  magyar  keres¬ 
kedelemről  gondoskodni,  hogy  azon  tengermelléket,  mely  rövid 
ideig  ausztriainak  neveztetett,  de  ősi  joggal  Magyarországhoz  tar¬ 
tozott,  ahhoz  legújabban  visszakapcsoltuk,  különös  jóakaratunk 

• 

és  kegyességünk  tanúságául  abba  bele  is  kebeleztük  . .  .  beleegye¬ 
zünk,  hogy  Fiume  kereskedelmi  városa,  kerületével  együtt,  mint 
Magyarország  szent  koronájához  csatolt  külön  test  tekintessék 
és  a  másik  bukkarii  kerülettel,  mely  tudniillik  elejétől  fogva 
Horvátországhoz  tartozott,  semmikép  össze  ne  kevertessék.))  Ezt 
a  királyi  kijelentést  cikkelyezi  törvénybe  az  1807.  évi  karok  és 
rendek  ((lángoló  vágya)),  rövid  francia  uralom  után  ebbe  az  alkot¬ 
mányos  jogába  helyeztetett  vissza  1822-ben,  ezt  az  állapotot  fej¬ 
lesztette  tovább  az  1848  :  XXVH.  t.-c.,  mely  Fiúmét  szabad  kerü¬ 
letnek,  magyar  törvényhatóságnak  nyilvánította  s  tizenkilenc 
évig,  a  szabadságharcunkat  követő  időben,  tartozott  bár  légyen 
Horvátországhoz,  1867-ben  meghívót  nyert  az  1848  :  V.  t.-c.  alap¬ 
ján  a  magyar  országgyűlésre.  A  kényszerhelyzet,  a  közjogi  tudat 

eihomályosuláíia,  egy  közjogi  fegyverletétel,  a  mindenáron  való 
kibékülés  elsietése  szülte  meg  az  1868  :  XXX.  t.-c.  66.  §-át,  mely 
hangoztatta  ugyan,  hogy  Fiume  város,  kikötő  és  kerület  a  ma¬ 
gyar  koronához  csatolt  külön  test,  de  ahelyett,  hogy  az  1848.  évi 
XXVÍI.  t.-c.  magyar  ösvényén  haladt  volna  tovább,  a  határozat¬ 
lanság  ingoványára  lépett  s  kijelentette  továbbá,  hogy  külön  auto¬ 
nómiájára  és  erre  vonatkozó  törvényhozási  és  kormányzati  viszo¬ 
nyaira  nézve  ((Magyarország  országgyűlése  s  Horvát-,  Szlavón-  és 
Dalmátországok  országgyűlése  és  Fiume  városa  közt  küldöttség! 
tárgyalások  utján  közös  egyetértéssel  lesz  megállapodás  létesí¬ 
tendő.)) 

Tehát:  Fiume  ősi  jogon  a  miénk  volt,  királyi  adomány 
révén  a  miénk  volt,  magyar  király  szentesítette  törvények  révén 
a  miénk  volt  —  s  mégis  a  megállapodás  útjára  léptünk. 

Tudjuk,  ez  a  megállapodás  nem  vezetett  sikerre.  Az  1870, 
évi  1741.  sz.  magyar  kormányi  fölterjesztés  drámai  szavakban 
íidja  a  király  tudomására,  hogy  Horvátország  a  maga  ország¬ 
gyűlési  föliratában  a  közvetetlenül  Horvátországhoz  való  csato¬ 
lást  követeli,  hogy  a  királyi  leirattal  elrendelt  alkudozás  ered¬ 
ményre  nem  vezetett.  ((Sajnálattal  kénytelen  Felséged  legaláza¬ 
tosabb  kormánya  előterjeszteni,  hogy  az  országos  bizottság 
nemes  föladatának  nem  felelhetett  meg,  mert  ellenére  a  bizott¬ 
sági  tagok  békülékeny  jóindulatának  s  egymás  iránt  való  barát¬ 
ságos  hajlamainak  (ez  a  magyar  erény),  a  magyar  és  fiumei 
tagok  által  többszörös  módosítás  után  kölcsönösen  elfogadott  ki¬ 
egyezkedési  tervezet  a  horvát  küldöttség!  tagokat  végszerkezeté¬ 
ben  sem  elégítette  ki  (ez  a  horvát  erény),  sőt  az  ezek  részéről  elő¬ 
terjesztett  végnyilatkozat  a  törvénykezés,  kultusz  és  közoktatás 
ügyeinek  rendezésére  oly  kivánalmakat  tartalmaz,  mely  a  ma¬ 
gyar  és  fiumei  tagok  nézeteivel  több  pontra  nézve  eg^^enes  elvi 
összeütközésben  állanak.))  A  horvát  urak  Fiúméban  horvát  kul¬ 
tuszügyeket,  közoktatást,  igazságszolgáltatást  követeltek,  majd 
faképnél  hagyták  a  bizottságot. 

A  kormány  javaslatára  ekkor  ö  felsége  provizóriumot  ren¬ 
delt,  a  kormány  által  javasolt  tartalommal.  Ennek  lényeges  tar¬ 
talma  az,  hogy  a  törvényhozás  a  magyar  országgyűlésen  történik, 
a  magyar  minisztérium  előterjesztése  alapján  kinevezett  kor¬ 
mányzója  a  magyar  kormány  szerve,  a  város  statútumai  a  ma¬ 
gyar  minisztérium  jóváhagyó  körébe  tartoznak,  magyar  állami 

kormányzás  alatt  áll  vallás-  és  közoktatásügye,  —  a  horvát  gim¬ 
názium  kivételével,  —  magyar  igazságszolgáltatási  az  igazságügyi 
berendezése,  nyelvi  különbségeket  leszámítva.  Belső  igazgatása 
az  önkormányzat  körébe  nem  tartozó  ügyeit  kivéve  a  kormányzó, 
mint  a  magyar  kormány  szerve  kezében  van. 

Az  ideiglenes  szervezet  megalkotása  óta  folyton  erősbödtek 
az  anyaországhoz  kötő  szálak.  Törvények,  ipari,  kereskedelmi, 
tengerészeti,  igazságügyi  és  közoktatásügyi  rendelkezések  és  alko¬ 
tások  békés  lánca  összekovácsolta  már  teljesen  Magyarországgal 
s  Horvátországgal  való  kapcsolata  csak  annyi,  hogy  szomszédja, 
a  horvát  Susák,  a  horvátok  gyorsan  fejlődő  ellenkikötője,  köz¬ 
vetetten  közelből  néz  vele  farkasszemet.  Kicsiben  Róma  és  Kar¬ 
thágó.  Fiume  minden  horvát  ellenhatás  ellenére  is  rohamosan 
magyarosodik.  De  félúton  van  még  csak  a  magyarrá  válás.  Ma¬ 
gyar  érzésűvé  is  kell  válnia.  Önkormányzati  hatáskörének  ideig¬ 
lenes  szervezetét  magyarrá  s  véglegessé  kell  fejleszteni.  Dalmá¬ 
ciával  szemben  legyen  egyik  kompenzációnk:  Fiume  közjogi 
helyzetének  az  1848  :  XXVII.  t.-c.  értelmében  leendő  rendezése. 
A  hatalmas  Magyarország  tengeri  kikötőjének  helyzete  nem  lehel 
többé  megoldatlan.  A  külön  testet  testünkké,  vérünkké  kell  ten¬ 
nünk,  sőt  terjeszkedőképességét  is  növelnünk  kell  a  magyar-hor- 
vát  tengerparton,  hogy  világforgalmi  fölvevőképessége  száza¬ 
dokra  biztosítva  legyen,  a  mi  javunkra. 

Horvátországnak  be  kell  látnia,  hogy  Dalmáciának  a  ma¬ 
gyar  szent  korona  jogán  leendő  visszacsatolását  majd  nem  köve¬ 
telheti  ajándékként.  Eleget  ajándékoztunk  oda  legszentebb,  leg¬ 
drágább  jogainkból.  Most  már  mi  is  kérhetünk  ellenszolgálta¬ 
tásokat.  Magyarország  erősebb  és  komolyabb  már,  semhogy  min¬ 
denét  elajándékozni  legyen  kénytelen.  Fiume  a  miénk,  ezt  be 
kell  majd  látnia  annak  a  Horvátországnak,  mely  esetleg  Dalmá¬ 
ciával  számtalan  kikötőt  fog  kapni.  Az  1807-ben  törvényt  hozó 
Karok  és  Rendek  lángoló  vágya  ma  is  él.  Fidelissima  cimet 
kapott  Fiume  Miksa  császártól  1515-ben.  A  háború  után  a  leg¬ 
hívebb  városnak  a  leghívebb  magyar  várossá  kell  lennie.  Jog¬ 
címünk  van  rá.  Horvátország  jogcímre  nem  hivatkozhatik.  Mert 
nem  jogcím,  hogy  a  Bach-korszakban,  az  abszolutizmus  idejében 
alig  két  évtizedig  ő  kormányozta  Magyarország  kincses  városát. 

Déltirol  nemzetiségi  viszonyainak 

fejlődéstörténete. 

Irta :  Podhradszky  György, 

Az  olaszok  a  maguk  szent  önzésével  oly  területeket  kívántak  meg 
az  osztrák-magyar  monarchia  testéből,  amelyek  legnagyobbrészt  sem 
nyelvi,  sem  történeti  alapon  el  nem  igényelhetők.  A  legszembeszökőbb 
ez  Tirol  bérces  földjén,  ahol  az  állítólagos  « faj  testvérek))  fölszabadí¬ 
tására  indult  volna  meg  annak  idején  az  olasz  offenziva,  amelyre  mi 
most  oly  nagyszerű  mértékben  adtuk  meg  a  kellő  feleletet.  Tirol  déli 
részének  elkövetelése  azonban,  bármily  ürüggyel  felhozott  jogalapon, 
az  olaszok  egyik  legnagyobb  politikai  sikanériája  volt;  ez  az  alábbi  fej¬ 
tegetésekből  szembetűnően  ki  fog  világiam. 

Mindenekelőtt  le  kell  szögeznünk  azt  a  tényt,  hogy  Déltirol  lakos¬ 
sága  —  eltekintve  a  sürü,  német  nyelvszigetektől  —  egyrészt  nem  is 
olasz.  Igaz,  hogy  e  rész  a  román  nyelvcsaládhoz  tartozik,  de  nyelve  a 
raeto-román  (közönségesen  ladin-nak  nevezik),  amely  a  legfelsőbb 
fórum,  a  tudomány  megállapítása  szerint  teljesen  önálló,  független 
nyelv  (nem  dialektus),  igen  szép,  fejlett  (könyvek,  hírlapok)  irodalom¬ 
mal.  A  híres,  felsőengadini  Cadéras  e  nyelvnek  volt  zengő  szavú  poé¬ 
tája.  A  nyelv  szókincse  körülbelül  huszonöt  százaléka  német  eredetű, 
erősen  keverve  ó-raeti  s  egyéb  elemekkel.  Az  olasz  kultúrát  úgy  erő¬ 
szakolták  rá  egykor  erre  a  népre,  amelynek  azután  egy  csomó,  ős¬ 
germán  lakosságú  község  is  behódolt.  Ebből  kifolyólag  itt  joggal  lehet 
szó  arról,  hogy  a  lakosság  jórészének  vissza  kell  ajándékozni  ősei  nyel¬ 
vét,  amelyből  egykor  idegen  hatalom  forgatta  ki.  • 

Schneller  tanár  kutatásai  szerint  Déltirolban  ezrével  vannak  olyan 
családok,  akiket  a  középkorban  olasz  név  viselésére  kényszerítettek,  bár 
fajilag  németek  (még  azelőtt  longobardok)  voltak.  (Példák  a  XIV. 
századból:  a  híres  Menti  kanonok,  Joh.  Reutter,  Zambonus  de  Tri- 
dento-ra  változtatta  nevét,  Gigl  jogtudós  Guettára  és  igy  tovább.)  A 
reneszánsz  bűvköre  betetőzte  az  elnemzetlenedési  folyamatot  s  a  XVI. 
század  végével  Déltirol  ősi  s  szívós  német  lakossága  már  teljesen  el- 
olaszosodott.  Sajnos,  százával  akadnak  német  nevű  emberek  is,  akik 
anyanyelvűket  régen  s  körülbelül  szintén  abban  az  időben  vesztették  el. 

Ugyanezen  az  utón  olaszosodtak  el  lassankint  a  geográfiai  elneve- 

zések  is  azon  völgyek  hosszán,  amelyek  német  lakossága  elveszítette 
anyanyelvét.  A  Roveredo  mellett  húzódó  Vallarsa-völgy  (a  mostani  há¬ 
borúban  is  szerepelt)  Angheben  faluja  Langeben  volt  (lángé  Ebene); 
Brazziavalle  előbb  Wasserfall,  Guarindole  Bogenrinnelle,  Berlaiti  Ober- 
leite  volt  valamikor.  Ez  csak  pár  szemléltető  példája  az  átkeresztelt 
nevek  végtelen  sokaságának. 

Déltirol  nemzetiségeinek  fejlődéstörténetében  Bidermann  egye¬ 
temi  tanár  hét  korszakot  különböztet  meg;  maradjunk  meg  általában 
mi  is  ennél  a  célszerű  felosztásnál.  Mindamellett  meg  kell  azt  toldanunk 
még  két  kor  rövid  ecsetelésével;  az  egyik  az  őstörténeté  lesz,  a  másik 
a  római  uralomé.  A  történelem  küszöbén  álló  időben  Déltirolt  oly  nép 
lakta,  amelynek  származása  fölött  még  megoszlanak  a  vélemények.  Az 
őslakosság  a  raeti  nép  volt.  Ez  valószinüleg  etruszk  eredetű.  Rajtuk 
kivül  kelták  s  az  illir  faj  vénét  törzse  (a  hátsó  Isel-völgyben)  laktak  e 
földön.  (Wieser,  Tappeiner,  Virchow  nézete.)  Az  illir  törzs  később  el- 
rómaiasodott  abban  a  mértékben,  ahogy  az  körülbelül  a  pannoniai  kel¬ 
tákkal  történt.  Ugyanez  a  sors  érte  utói  a  raeti  népet  is. 


Kikkel  lehettek  rokonságban  a  mai  Európa  népei  közül  ezek  az 
őslakók?  Talán  a  németekkel,  baszkokkal,  albánokkal,  vagy  az  Írekkel, 
de  semmiesetre  sem  az  olaszokkal.  Sőt  a  legújabb  kutatások  szerint  ős 
indo-germán  nyelvű  törzs  lett  volna  a  raeti,  mint  aminök  a  basztárnok 
a  II.  században  a  Keleti  Kárpátok  hosszában,  később  pedig  a  géták. 
Toldt  bécsi  professzor  szerint  a  római  uralom  előtt  egész  Tirolt  csak  a 
raeti  nép  lakta,  amelyet  a  rómaiak  Kr.  e.  15-ben  hódoltattak  meg  és 
Kr.  u.  476-ig  tartottak  leigázva.  A  népvándorlás  korában  germán  tör¬ 
zsek  árasztották  el  Tirol  hegy-völgyeit.  A  bajuvárok  például  Brixenig 
nyomultak  elő,  majd  benépesítették  az  egész  Puszter  völgyét,  Lienzet 
s  az  egész  Isel-völgyet;  Bozennél,  Meránnál  otthonosak  voltak.  A  lon- 
gobardok  meg  délről  nyomultak  előre  egészen  Trient  városáig  (a  leg¬ 
sűrűbben  Pergine  (Persen)  körül,  valamint  a  Sugana  és  Folgaria  völ¬ 
gyében,  Roveredo  fölött,  telepedtek  le),  meg  Mezzolombardóig;  mind 
oly  terület  ez,  amely  csak  jóval  később  lett  olasz  (raeto-román)  szótól 
visszhangos.  Átmenetileg  keleti  gótok  is  jártak  itten  Nagy  Teodorik 
alatt.  Maradványaik  a  Sarn  völgyében  széledhettek  el  utóbb. 

A  részben  elrómaiasodott,  etruszk,  kelta  vagy  indo-germán  szárma¬ 
zású  raeű  népet  ma  a  grödeni  völgyben,  Ennebergben,  az  Avizio  és  a 
Buchenstein  (Cordevole)  völgyében  találjuk  föl.  Nyelve  tulnyomólag 
lombardi  s  velencei  elemekkel  van  keverve.  Ám  e  ladinok  legnagyobb¬ 
részt  mind  beszélnek  németül,  bár  az  olaszosodás  előrehaladt;  ezt  a 
tiroliak,  sajnos  —  a  maguk  kárára  —  sokáig  nem  tudták  vagy  nem 
akarták  ellensúlyozni.  Az  elrómaizált  népet  a  németek  hatalmas  lökése 
tolta  jóval  lejebb  déli  vidékekre;  a  germánság  számban  tülnvomó  volt. 

Fajilag  a  németség  rányomta  bélyegét  erre  a  szétugrasztott  néptöre¬ 
dékre  már  csak  azért  is,  mert  utóbb  egyrészt  maga  is  áldozatául  esett 
a  román  kultúrának.  Henke,  a  kiváló  anthropológus  azt  állítja  erről  a 
népről,  hogy  «Tirolt  ősgermán  nép  lakja,  amelynek  fiai  azt  az  ősgermán 
tipust  állítják  elénk,  amelynek  mását  bárhol  Északnyugati-Németország- 
ban  is  megtaláljuk.))  (Münchner  Alig.  Zeitung  melléklete,  1894,  122.  sz.) 

A  római  uralom  mindenesetre  tartós  nyomokat  hagyott  hátra 
Tirolban,  amit  egyrészt  a  folklóré  is  bizonyít.  A  klasszikus  ókor  mon¬ 
dáit  átvette  a  raeti  nép,  ettől  átszármaztak  azok  a  tiroli  németségre, 
amit  Zingerle  például  Pausanias  műveiből  bizonyított.  Így  találkozik 
a  tiroli  mondakör  az  ókori  mythológiával. 

A  római  birodalom  bukása  után  —  mint  már  említettük  —  a  nép- 
vándorlás  germán  törzseket  sodort  ide  elsősorban.  Nagy  Teodorik,  a 
gótok  királya,  vette  körül  Trient  városát  kőfalakkal.  A  német  császárok 
germán  kultúrkörben  tartották  sokáig  Tirol  déli  vidékeit.  A  trienti  püs¬ 
pök  1027-ben  politikai  kormányzó  és  német  birodalmi  herceg  is  lett, 
egyházmegyéjének  papjai  pedig  a  németség  harcosai  és  őrtállói  voltak. 
Trientért  harcoltak  a  gótok,  longobardok,  frankok,  trientiek  és  a  velen¬ 
ceiek.  A  várost  ma  is  a  ragyogó  tisztaság  jellemzi,  ami  pedig  ugyan¬ 
csak  nem  olasz  erény. 

A  reneszánsz  megindulása  mérte  az  első  kemény  csapást  Déltirol 
németségére,  mert  szellemi  vezetője,  a  papság  és  a  nemesség,  rövid  időn 
belül  kultúrát,  nyelvet  cserélt,  ami  idővel  az  egész  lakosságra  kihatott. 
Az  olasz  nyelv  és  befolyás  első  uralomraj utása  a  körülbelül  1290-töl 
1480-ig  terjedő  korszakot  öleli  át.  Trientet  olasz  papok,  hivatalnokok, 
majd  utánuk  iparosok  és  florenci  pénzügy  érek  lepték  el;  később  tudó¬ 
sok,  politikai  ügynökök,  akik  már  Velence  érdekében  szították  a  faj- 
harc  tüzét  a  németség  ellenében. 

A  német  visszahatás  ezekután  nem  sokáig  késett  (1480 — 1530 
között).  Zsigmond  főherceg  erélyesen  lépett  föl  a  velencei  bujtogatók- 
kal  szemben,  majd  egyházi  téren  megóvta,  sőt  fölujította  a  németség 
jogait.  Egyházi  intézkedésekkel,  bányászati  statútumokkal  megszilár¬ 
dította  a  németség  helyzetét  a  Primöri  és  a  Sugana  völgyben,  a  trienti 
egyházmegyében  s  Bozen  városában.  A  trienti  németség  alatta  újból 
befolyt  a  város  közigazgatására.  Miksa  és  Ferdinánd  császárok  alatt  a 
németek  ősi  telepei  jobb  helyzetbe  kerültek  egyidőre  az  x\visio  és  a 
Sarca- völgyben,  valamint  a  grödeniben  is,  a  Fersina  és  a  Primőr  völ¬ 
gyében  azonban  nemsokára  lassú  pusztulásnak  indultak.  Ezzel  aztán 
újból  az  olasz  elem  került  a  felszínre  s  a  vezető  helyen  is  maradt  egé¬ 
szen  az  1650-ik  évig.  A  helyzetváltozásnak  főoka  tulajdonképen  a  refor¬ 
máció  volt.  A  németség  hajlott  a  protestáns  tanok  felé,  az  olaszság  nem; 
ezért  a  legfelsőbb  kormányzat  kijátszotta  mintegy  a  katholicizmushoz 

hű  románságot  az  ingadozó  germánsággal  szemben.  Az  ellenreformáció 
diadalt  aratott,  de  ezt  a  német  nyelv  alaposan  megsinylette;  művelt 
körben  németül  beszélni  annyit  jelentett  Tirolban  akkor,  mint  a  protes¬ 
tantizmushoz  szítani.  Roveredoban  például  az  olaszok  a  vallás  köpö¬ 
nyege  alatt  kiirtották  a  német  nyelv  használatát. 

E  harcok  után  meglehetős  szélcsend  állott  be,  ez  volt  az  ellany- 
hulás  kora;  a  nemzetiségi  kérdés  nem  játszott  szerepet.  A  periódus 
végét  majdnem  pontosan  a  XVIII.  század  közepére  tehetjük.  Az  olasz- 
ság  ekkor  ujuIt  erővel  vette  föl  a  harcot.  Az  Eccs  völgyében  számos 
olasz  település  jött  létre,  amelyeknek  több  német  falu  esett  áldozatul. 
A  városokban  eddig  megmaradt  németség  évtizedröl-évtize'dre  fogyott, 
az  olasz  papság  tagadhatatlanul  kitűnő  iskolái  teljesen  asszimilálták  a 
védtelenül  állott  népet.  A  Brenta  és  Fersina- völgyi  németeket  ugyanez 
a  sors  érte.  Igen  sokat  ártott  az  olasz-francia  átmeneti  uralom  (1810 — 
1813)  is.  Mikor  Velencét  és  Lombardiát  Ausztriához  csatolták,  a  tiroli 
olaszok  hivatalos  támogatásban  részesültek,  mert  közülük  gondoltak 
hű  sáfárokat  nyerni  az  uj  tartományok  igazgatásához.  Hogy  ez  mily 
nagy  tévedés  volt,  a  következmények  mutatták  meg.  A  Menti  liceum- 
ban  német  katedra  alapítására  is  magánember  adta  meg  az  impulzust; 
Schreck  Ábrahám,  1823-ban,  akit  azonban  a  bécsi  kormány  nem  támo¬ 
gatott. 

Az  olaszoknak  kedvező  kormányzati  elvek  1866-ban  buktak  meg 
végleg.  A  németség  észrevette,  hogy  nemzetségének  faját  az  olaszok  szú 
módjára  őrlik  már  Tirolban  s  ezért  erélyes  védekezéshez  látott,  főleg 
a  legfontosabb  téren,  az  iskolaügy  terén.  Falu,  Luserna,  Laurein  és 
Proveis  községek  voltak  az  elsők,  amelyek  német  lakossága  annyi  év¬ 
század  múlva  újból  német  iskolát  kapott.  Innsbruckban  német  iskola¬ 
egyesület  alakult,  amelyet  elhunyt  uralkodónk  600  forintos  adományá¬ 
val  tüntetett  ki  működésének  megkezdése  után.  így  nyerték  vissza  ősi 
nevüket  most  már  lényegileg  is  Gereidt,  Aichleit  községek  a  Fersina- 
völgyben,  amelyeket  az  irredenták  például  Fassilongonak  és  Rovedá- 
nak  hivlak.  A  kezdetben  szerény  keretek  közt  megindult  munka  teljes 
eredménnyel  járt,  az  azóta  lefolyt  évtizedek  alatt  a  tiroli  germán  ele¬ 
met  erős,  megdönthetetlen  kulturális  bástyafalakkal  vették  körül.  Az 
évszázadok  alatt  nemzetiségéből  kiforgatott  németséget  azonban,  fáj¬ 
dalom,  visszahódítani  már  kevésbbé  sikerült. 

Röviden  áttekintve  még  a  mai  állapotokat,  a  helyzet  a  következő: 
A  grödeni  völgy  lakói  már  épugy  beszélnek  német,  mint  ladin  nyelven. 
A  Puszter-völgy  lakossága  német,  csak  Ennebergben,  ebben  a  tágas, 
déli  mellékvölgyben  beszélik  a  ladin  nyelvet.  Az  Eccs  völgyében  Neu- 
markt  német  község  ugyan,  de  már  erősen  kevert;  a  folyótól  keletre  az 
utolsó  német  település  Szalum  falu,  amely  Bozentől  31  kilométerre 

fekszik.  Az  Kccs  jobl)paiiján  valamivel  lejel)b  húzódik  a  nyelvhalár;  az 
utolsó  előőrs  Deutschmelz  község,  amelyet  az  olaszok  Mezzo  Tedesco- 
iiak  hivnak.  A  Dolomit-Alpok  déli  völgyeit  részint  raelo-román,  részint 
pedig  beszivárgott  olasz  nép  lakja,  csak  északi  oldalágaikban  találunk 
némi  németséget.  Ide  tartoznak  nyugatról  kelet  felé  haladva  a  Fleimzi 
és  a  Fassa-völgy,  a  Sugana,  Canale  és  Primiero,  a  Cordevole  (Buchen- 
slein)  legfelső  része  és  az  Ampezzo-völgy,  Az  Avizio-völgy  egyik  része, 
a  Val  di  Ceinbra,  nevét  talán  a  germán  cimberektől  kapta.  Lakói  szo¬ 
kásaikban,  erkölcseikben,  külső  megjelenésükben  csakugyan  németek, 
de  nyelvük  már  régen  olasz.  Ugyanez  a  helyzet  a  Fleimzi-völgyben  is. 
És  az  ilyenre  Tirolban  számtalan  példát  hozhatnánk  még  föl,  az  ellen¬ 
kezőjére  azonban  alig.  Corlina  falujának  régi  neve.  Keiden,  csaknem 
teljesen  elenyészett,  pedig  a  lakosság  részben  ma  is  német. 

A  Sugana-völgybe  nyiló  Ferzina- völgy  egyik  nevezetessége  az  a 
pár  német  község,  amely  csodálatosan  nem  veszítette  el  még  anyanyel¬ 
vét  az  olaszság  tengerében;  származásuk  homályos  s  ősrégi  germán 
letelepülésre  mutat.  A  Sugana-völgy  két  ékességétől,  vagyis  a  Calto- 
nazzo-  és  a  Levico-tótól  délre,  közvetlenül  a  határon  emelkedik  az  a 
hegyvonulat,  amelyben  ostromolt  szigetként  pár  német  település  ma¬ 
radt  fönn  talán  még  a  népvándorlás  idejéből.  Főhelyük  Luzarn 
(Luzerna)  és  Lafraun  (Lavarone)  körülbelül  1200—1300  méter  magas¬ 
ságban,  amelyekkel  a  mostani  világháború  során  is  találkoztunk.  E 
csoportba  tartoznak  még  a  Nonsbach  völgyében  fekvő  német  községek 
is,  úgy  mint  Laurein,  Proveis  és  igy  tovább. 

A  jelen  állapot  ismertetését  stilszerüen  zárhatjuk  le  a  tudós  geo¬ 
gráfusnak,  Max  Haushofernek  Tirolról  Írott  következő  soraival:  «A  la- 
dinok  bizonyos  tekintetben  álmeneti  nép  faj.  Az  olasz  és  német  nyelv 
egyformán  idegen  számukra;  építkezésük,  településformáik,  gazdálko¬ 
dási  rendszerük,  továbbá  külső  megjelenésük,  általában  az  étkezés  és 
öltözködés  sajátságai  a  tiroli  németekéhez  hasonlítanak  jobban.  A  né¬ 
metség  .  építkező  és  településmódja  messzebbre  terjed  déli  irányban, 
mint  a  német  nyelv  maga.)) 

Az  eddigiekből  nyilvánvaló  tehát,  hogy  a  tiroli  román  elem  jórészt 
sem  fajilag,  kisebbrészt  sem  nyelvében  egyáltalában  nem  olasz,  hanem 
egyrészt  keverék,  másrészt  különálló,  ősi  származásra  visszatekintő  nép¬ 
faj.  Embertanilag  pedig  közelebb  áll  ez  a  bajor  tirolihoz,  mint  bármely 
más  nemzetséghez.  Kelta  vér  csörgedez  úgy  a  raeto-románok,  mint  a 
bajorok  (üo/'+avar)  ereiben.  Ezt  a  népet  akarják  tehát  az  olaszok  mint 
faj  testvéreiket  fölszabadítani,  ezt  a  népet,  amely  —  bűnös  vezetői  egy 
részét  kivéve  —  gyűlöli  a  tálján  rokont  és  nemcsak  hogy  megbecsüli 
germán  elöljáróit,  de  a  legnagyobb  szeretettel  ragaszkodik  a  tiroli  kor¬ 
mányzathoz. 


Skandináv  Egyesült  Államok. 


Fritz  Láffler,  az  uppsalai  egyetem  nyugalmazott  tudós  tanára,  egy 
érdekes  törvényjavaslatot^)  dolgozott  ki,  mely,  ha  megvalósul,  egyszeri¬ 
ben  megváltoztatja  Észak-Európa  térképét  és  az  eddigi  különálló  skan¬ 
dináv  államokat  szoros  egységbe  tömöríti.  Ez  az  eszme  különben  nem 
újkeletű,  mert  már  a  XVII.  században  erősen  föllobbant  az  úgynevezett 
skandinávizmus,  az  észak-germán  nemzetek  kulturális  és  politikai  egy¬ 
ségesítése.  Dániában  ez  a  mozgalom  leginkább  a  németek  ellen  irányult 
és  úgy  az  irodalomban,  mint  a  politikában  a  nemzeti  elem  érvényesülé¬ 
sét  hangsúlyozta.  Az  Írók  és  a  tudósok  szokatlan  buzgalommal  vetették 
magukat  az  ősi  skandináv,  tehát  az  ó-germán  kor  tanulmányozására  és 
annak  népszerű  megismertetésére.  Divatba  jöttek  a  viking-elbeszélések, 
a  régi  mondák  foszlányainak  összegyűjtése  és  kiegészítése,  ásatások 
által  a  kökorszak  gondos  föltárása,  hiszen  mindezek  a  mondák,  mind¬ 
ezek  az  emlékek  egy  régi  erőteljes  és  egységes  germán  népről  beszél¬ 
tek.  Napóleon  kora  azonban  ezt  a  szépen  megindult  egyesülési  folya¬ 
matot  megzavarta,  mert  a  dánok  és  svédek  két  ellentétes  táborba  sod¬ 
ródtak  és  Így  a  két  állam  közti  féltékenységi  harc  a  hegemóniáért  ismét 
kiújult.  A  30-as  években  a  nagyhatalmi  álmodozásból  kiábrándulva 
ismét  rokoni  szívvel  közeledtek  egymáshoz  és  Atterborn  lelkesülten  da¬ 
lolta: 

Béke  van  ismét  köztetek 

Svéd  és  dán  anyák! 

Majd  a  tüzes  szavú  norvég  poéta  Henrik  Wergeland,  akit  Brandes 
tanulmányában  Petőfihez  hasonlított,  lelkesülten  énekelt  «a  gótok  hár¬ 
mas  szövetségéről)).  Az  irodalmi  skandinávizmussal  párhuzamosan  és 
attól  erősen  befolyásolva  a  három  nemzet  politikai  életében  is  mind- 
nagyobb  hullámokat  vetett  föl  ez  az  egyesülési  eszme.  A  XIX.  század 


0  Det  nya  Skandinavien  av  L.  Fr.  Láffler,  Stockholm  1918. 


240 


Leffler  Béla 


utolsó  felében  úgy  látszik,  mintha  a  skanclinávizmus  teljesen  elaludt 
volna.  Ennek  föoka  abban  rejlett,  hogy  mind  a  három  skandináv  állam 
féltékeny  kegyelettel  kezdte  ápolni  a  századok  folytán  differenciálódott 
nemzeti  sajátosságait.  Ugyanakkor  a  titkos  diplomácia  boszorkány- 
konyháján  már  főzték  a  himzett  frakkos  urak  az  eljövendő  világháború 
méregitalát,  melyből  különösen  bőven  juttattak  a  kis  nemzeteknek,  föl¬ 
ébresztve  bennök  a  túlzott  nemzeti  önérzetet,  de  egyszersmind  a  túlzóit 
félelmet  is  a  hatalmasabb  szomszéd  ellen.  így  történt  Norvégia  elszaka¬ 
dása  Svédországtól  és  igy  alakult  ki  bizonyos  féltékenykedő  ellentét 
Dánia  és  Svédország  között.  A  világháború  kitörésekor  mindkét  fél  várta 
a  skandináv  államok  megmozdulását  és  ime  ellenkezőleg  történt;  a  há¬ 
rom  skandináv  állam  semleges  maradt  mind  a  mai  napig  és  van  okunk 
hinni,  hogy  semleges  marad  (dacára  a  Branting-féle  agitációnak)  a 
világháború  befejezéséig.  A  közös  veszedelem  közelebb  hozta  a  skandi¬ 
náv  államokat  és  igy  jött  létre  az  a  nagyjelentőségű  malmöi  király- 
találkozás  (1914  dec.),  amelyet  követett  egy  év  jniilva  a  kopenhágai, 
majd  a  krisztiániai  tanácskozás.  Ezeken  a  királytalálkozásokon  ugyan 
nem  alakult  ki  a  három  skandináv  ország  jövőbeli  szorosabb  együtt¬ 
működésének  általános  formája,  inkább  csak  a  jelen  legsürgősebb 
problémáját,  a  három  ország  exisztenciális  érdekeinek  megvédelmezését 
beszélték  meg,  mert  Amerika  beavatkozásával  különösen  az  importból 
élő  két  skandináv  ország  a  legválságosabb  helyzetbe  sodródott. 

Annál  érdekesebb  Láffler  tanárnak  a  törvényjavaslata,  amellyel 
a  szorosabb  és  állandó  együttműködés  lehetőségét  szabályos  formákba 
önti  és  egy  erőteljes  egyesült  északi  állam  megteremtésének  kérdését  a 
gyakorlati  politika  útjára  tereli.  A  mindössze  25  §-ból  álló  törvény- 
javaslat  első  pontja  igy  szól:  «A  négy  skandináv  ország,  úgy  mint 
Svédország,  Dánia,  Norvégia  és  Izland,  a  közös  szellemi  és  gazdasági 
kifejlődésük,  közös  semlegességük  fentartása,  valamint  közös  meg- 
védelmezésük  érdekében  Skandináv  Egyesült  Államok  elnevezés  alatt 
államszövetséget  alkotnak.))  A  javaslat  többi  pontja  foglalkozik  az  uj 
államszövetség  kormányzásával  és  általános  szervezetével.  Az  egyesült 
államok  ügyeit  előkészíti  és  végrehajtja  a  skandináv  kormánytanács, 
melynek  tagjai  az  egyes  országok  királya  és  miniszterelnökei.  Az  állam- 
szövetség  élén  az  elnök  áll,  akit  az  egyes  parlamentek  választanak,  még 
pedig  öt  évre  a  három  király  közül.  Ha  egyik  sem  nyeri  el  a  többséget, 
úgy  korelnök  vezeti  az  államszövetség  ügyeit,  akit  azonban  kétszer  egy¬ 
másután  megválasztani  nem  sz  -bad.  így  tehát  elejét  veszi,  nehogy  az 
egyik  állam  hosszabb  időre  magáiioz  ragadva  a  legfőbb  hatalmat,  impe¬ 
rialista  irán3’^ban  veszéWeztesse  az  egész  államszövetség  demokratikus 
fölépítését. 

Az  államtanács  tagjai  kétfélék  lennének:  állandóak  és  esetlegesek. 

Állandóak  a  mindenkori  svéd,  norvég,  dán  király,  ezek  mindenkori 
miniszterelnökei  és  egy  külön  kiküldött  izland  miniszter,  aki  az  ottani 
althing  bizalmát  élvezi  és  Kopenhágában  lakik.  A  tárgyalandó  javasla¬ 
tok  szabják  meg  az  esetről-esetre  behívandó  tagokat,  akik  az  egyes 
kormányok  szakminiszterei.  A  külügyi  tárgyalásoknál  természetszerűleg 
az  egyes  államok  külügyminiszterei  is  tagjai  a  nagy  államtanácsnak, 
amelybe  az  egyes  parlamentek  még  a  szükséghez  képest  más  tagokat 
is  küldhetnek.  Itt  tűnik  szemünkbe  az  egész  államutópiának  tiszta  de¬ 
mokratikus  átgondolása. 

Az  általános  titkos  választójog  alapján  megválasztott  képviselők 
bizalmát'  élvezi  minden  egyes  tagja  ennek  a  skandináv  nagy  állam¬ 
tanácsnak,  s  Így  azt  mondhatjuk,  hogy  közvetve  a  nép  küldi  őket  ki, 
ugyanakkor  megvan  az  egyes  királyoknak  szelektáló  joga,  mert  a  kor¬ 
mányokat  ő  nevezi  ki.  A  nagy  államtanácsnak  azonban  nincsen  önálló 
végrehajtó  hatalma,  hanem  csak  törvényjavaslatokat  készíthet  elő  és 
legföljebb  olyan  intézkedéseket  foganatosíthat,  melyeket  már  az  egyes 
parlamentek  letárgyaltak.  Tehát  nem  teszi  illuzóriussá  a  parlamentet, 
sőt  inkább  annak  egyik  szerve  és  tagjai  teljes  felelősséggel  tartoznak  a 
saját  parlamentjüknek. 

Kimondja  a  javaslat  a  skandináv  államok  vámunióját  és  a  közös 
katonai  védelmet.  Ezeknek  részleteit  azonban  későbben  alkotandó  kö¬ 
zös  törvénnyel  óhajtja  szabályozni.  A  külügyi  képviseletet  tekintve, 
minden  állam  tarthat  külön  képviselőket  és  konzulokat,  de  ezek  mellett 
és  ezekkel  karöltve  működnek  a  Skandináv  Egyesült  Államok  külföldi 
képviselői  is.  (Milyen  szépen  meg  lehetne  oldani  ilyen  alapon  a  mi  kül¬ 
földi  képviseletünket  is.  Miért  ne  lehetnének  az  osztrák-magyar  nagy¬ 
követek  mellett  a  magyar-szent  korona  országainak  követei  és  konzu- 
lai  is?) 

A  Skandináv  Egyesült  Államok  külön  zászlót  is  kapnak  a  saját 
.nemzeti  lobogójuk  mellett,  erről  intézkedik  a  22.  §.  A  szerző  Cári  Mille.s 
festőművésszel  együtt  meg  is  tervezte  az  egyesült  államok  zászlóját, 
amellyel  a  füzet  borítékját  díszítette.  Eszerint  fehér  mezőben  egymás¬ 
tól  arányos  távolságba,  úgy  helyeződnek  el  az  egyes  nemzeti  színek,  hogy 
a  hézagok  fehér  kereszt  alakot  adnak.  Tudjuk,  hogy  a  skandináv  zászlók 
karakterisztikonja  épen  a  kereszt.  A  sárga  keresztes  svéd  zászló  mellett 
kapott  helyet  a  felső  sorban  a  fehér  sávos  piros  dán  zászló;  az  első  sor¬ 
ban  Izland  és  Norvégia  zászlóját  találjuk.  Az  elrendezés  különösen  mű¬ 
vészi  szempontból  sikerült  anélkül,  hogy  az  egyik  vagy  a  másik  nem¬ 
zet  színeit  háttérbe  szorítaná. 

Az  utolsó  pont  fölhatalmazást  ad  bármelyik  államnak,  hogy 
amennyiben  a  fölmerült  ellentétek  el  nem  simíthatók,  öt  év  leforgása 
után  a  szövetséget  elhagyhatja. 

Ez  Fritz  Láfíler  törvényjavaslata,  amely  egyszerű,  világos  pont¬ 
jaival  egy  régen  óhajtott  egyesülésből  származható  boldog  jövő  per¬ 
spektíváját  nyitja  meg  a  skandináv  népek  előtt.  Maga  a  nagy  Ibsen  fia, 
Sigurd  Ibsen,  a  volt  norvég  miniszterelnök  is  nagy  lelkesedéssel  nyilat¬ 
kozott  erről  a  kérdésről.  <(Vajha  a  skandináv  államok  kiemelkednének 
eddigi  politikai  tunyaságukból,  mely  nem  méltó  jóravalóságukhoz  és 
kulturnivój ükhöz.  Egybeolvadásuk  által  a  legjobban  szolgálnák  a  béke 
ügyét.  Mert  egy  erős  Skandinávia  összetartó  elem  volna  Európában, 
inig  három  gyenge  skandináv  állam  örökös  veszedelem  önmagukra  és 
kisértés  a  hatalmasoknak.  A  legkevésbbé  volna  kívánatos,  hogy  a 
béke  utáni  helyzet  azt  követelné,  hogy  a  kis  államok  kénytelenek  vol¬ 
nának  választani  az  egyik  vagy  a  másik  hatalmi  csoport  között.  Ha  a 
skandináv  államok  mindegyike  a  maga  utján  halad,  az  a  veszedelem 
fenyegeti,  hogy  vagy  elnyelik  vagy  pedig  jelentéktelen  állammá  sülyed.» 

Nézzük,  hogy  Fritz  Láffler  javaslata  illetőleg  az  egész  úgynevezett 
ujskandinavizmus  rejt-e  valami  veszedelmet  Európa  többi  államaira? 
Az  egész  egyesülés  csakis  kulturális  és  gazdasági  továbbfejlődést  szol¬ 
gál  a  közös  védelem  alapján,  de  épen  nem  hódítási  célból.  A  három, 
illetve  a  négy  skandináv  államnak  már  földrajzi  helyzete  is  annyira 
szerencsés,  két  kisebb  határvonalat  kivéve  annyira  zárt  és  különálló, 
hogy  hódításra  még  a  legfanatikusabb  pánskandinávok  sem  mernek 
gondolni.  Különben  is  ez  a  keserves  világháború  drága  véren  megszer¬ 
zett  egyik  tanulsága  abban  kezd  kialakulni,  hogy  terjeszkedő  hódítá¬ 
sért  egy  embert  sem  szabad  föláldozni.  Tehát  egy  olyan  államegyesülés, 
amely  népeinek  kulturális  és  gazdasági  boldogulását  tűzte  zászlójára, 
csak  nemes  és  követendő  példa  lehet  a  többi  európai  államra  nézve. 
Fritz  Láffler  alapgondolata,  hogy  egy  keretbe  tömörítsen  az  idők  folya¬ 
mán  négy  különállóvá  fejlődött  nemzetet,  anélkül  azonban,  hogy  csak 
egynek  is  önállóságát,  sajátos  nemzeti  mivoltát  megsértené.  Annyira 
messze  megy  ebben  az  érzékenységében,  hogy  még  a  monarchikus 
államformát  is  megtartja  és  azt  szerencsésen  összeolvasztja  a  köztársa¬ 
ságival.  Tudjuk  nagyon  jól,  hogy  egy  nemzet  boldogsága  sohasem  az 
államformán  múlik.  Szeretném  Fritz  Láffler  gondolatait  hallani  Ausz- 
tria-Magyarország  államainak  reformálásáról?  Vájjon  nem  lehetne-e  az 
ő  alapgondolatait  erre  a  monarchiára  is  alkalmazni;  igaz  ugyan,  hogy 
mig  a  skandináv  államok  fajilag,  nyelvileg  és  vallásilag  nemcsak  roko¬ 
nok,  hanem  egységesek,  az  általános  kulturnivót  tekintve,  egyformán 
magas  fokon  állnak,  addig  nálunk  minden  téren  különböző,  sőt  ellen¬ 
tétes  népek  tömörülnének  össze,  amelyeket  még  az  egyforma  magas 
kultúra  sem  kapcsolhatna  egybe. 

Fritz  Láffler  tanulmánya  befejezésében  említést  tesz  Európa 
Egyesült  Államairól  is,  amely  mint  távoli  nagyszerű  cél  lebeg  a 

szeme  előtt.  A  következő  szavakkal  végzi  javaslatát:  «Az  általános  béke¬ 
kötésnél,  amely  még  előreláthatóan  messze  van,  hosszú  időre  rendezni 
kell  Európa  politikai  és  gazdasági  viszonyait.  Nagyjelentőségű  volna, 
ha  a  békekongresszus  tudomására  jutna,  hogy  Skandinávia  különálló 
államai  komoly  előkészületet  tesznek,  —  sajnos  többre  nincs  idő  — 
hogy  egy  skandináv  államszövetséget  alkossanak.)) 

A  javaslat  elhangzott,  a  skandináv  államférfiak  azonban  most 
csak  azon  fáradnak,  hogy  minden  polgár  kezébe  odaadhassák  a  min¬ 
dennapi  kenyeret ... 

Az  ősz  öreg  tudós  lehajtott  fejjel,  hátratett  kezekkel  sétálgat 
djursholmi  villájának  virágos  kertjében  —  mint  mikor  utoljára  beszél¬ 
tem  vele  —  és  szövi  álmait  a  békés  munkában  egyesülő  négy  testvér¬ 
népről,  hogy  majd  ez  az  északi  germán  faj  adjon  példát  a  testvéri  meg¬ 
értésre  azoknak  lent  délen  és  keleten,  akik  már  négy  éve  ölik  és  pusz¬ 
títják  egymást,  hogy  majd  ebből  a  testvéri  megértésből  formálódjanak 
ki  Európa  Egyesült  Államai! 


Leffler  Béla. 


Továriscsi.*) 

(Napló  orosz  hadifogságból.) 
Irta :  Dózsa  István, 


A  «kilépés)>. 

1917.  november  7. 

Nem  hiába  német  rendezte  a  dolgot,  a  «kilépés))  fényesen  sike¬ 
rült.  Csak  neki  van  arra  türelme,  hogy  egy  ilyen  forró  és  izgalmas 
perc  minden  mozzanatát  kiszámítsa.  A  magyar  temperamentum  is 
képes  bármily  őrültséget  elkövetni,  de  fejjel  ugrik  bele.  Nem  kalkulál 
mint  a  germán. 

Este  mindent,  amit  el  akartunk  vinni,  felvettünk  magunkra. 
Mindhármunkon  két  rend  alsóruha  volt,  zsebeinkben  szappan  és  cukor 
húzódott  meg.  Kedvezett  tervünknek  az  is,  hogy  a  barakk  kissé  hűvö¬ 
sebb  volt  a  szokottnál,  ami  jó  ok  volt,  hogy  köpönyegestül  sétáljunk 
át  a  fogoly  oroszokhoz. 

A  játékban  nem  vettünk  részt,  hivatkozva,  hogy  az  összes  pén¬ 
zünket  elszedték,  a  német  azonban  beült.  Ocskó-i^)  játszottak,  az  oro¬ 
szok  legkedveltebb  játékát.  Mikor  belemelegedtek  a  játékba,  öt  és  tiz 
márkás  bankók  is  kezdtek  röpködni,  ami  foglyoknál  már  hazárdnak 
tekinthető. 

És  a  németünk  nyert  veszettül.  Életemben  még  nála  ügyesebb 
hamiskártyást  nem  láttam.  Két  kör  után  már  ismerte  az  összes  kártyát 
és  emellett  olyan  szenvedéllyel  játszott,  hogy  elfeledkezett  mindenről, 
csak  a  játék  érdekelte.  Nem  is  hiszem,  hogy  a  játékot  abbahagyta 
volna  a  szökés  kedvéért,  ha  történetesen  féltiz  felé  öt  orosz  ki  nem  • 
fogy  a  pénzből.  Az  első  <(hozom))-ra  aztán  magához  tért,  besöpörte 
a  papírokat,  nagyot  nyújtózott  és  felállt. 

—  Mennyit  nyert?  —  kérdeztük. 


•)  Lásd  a  M.  F.  1918.  aug.  1.  számát. 
*)  Huszonegyes. 

—  Hatvankét  márkát,  jó  lesz  az  utón. 

És  indultunk  hazafelé.  Eljött  a  döntő  pillanat.  Szivemet  a  tor¬ 
komba  éreztem  dobogni,  midőn  a  nagy  szobába  léptünk.  Az  őr  az 
ajtóhoz  és  a  fegyverére  támaszkodott.  Bóbiskolt  az  istenadta,  háttal 
volt  nekünk.  Az  aufführer  az  innenső  asztalnál  ült  és  irt  valamit, 
a  többi  meg  a  priccsen  szundikált. 

A  német  egyetlen  óriás  szökéssel  az  őrnél  termett  és  megragadta 
a  gyanútlan  fiút.  A  puska  kiesett  kezéből  s  a  földre  zuhant.  Szalkay 
villámgyorsan  felragadta.  Azt  még  láttuk,  hogy  a  germán  az  őrt  a 
zajra  felugró  fölvezetőre  dobta,*  úgy  hogy  mindketten  felgurultak,  a 
következő  pillanatban  már  átugorva  a  temető  kerítését,  a  sírkövek  közt 
rohantunk  tovább. 

A  barakk  irányából  zavart  kiabálás  és  lábdobogás  tompa 'zaja 
hallatszott.  Fel-felbuktunk  a  hantokban  és  ziháló  tüdővel  rohantunk 
előre. 

A  temetőt  elhagyva  l^opár  sziklás  rétformára  értünk,  azon  túl 
a  vasúti  sinek  egyenes  vonala  látszott. 

—  Ne  dobja  még  el  a  fegyvert!  —  lihegé  Eichthaler  Szalkay 
mellett  —  ne  találjanak  miatta  nyomunkra  az  üldözők. 

Futásunk  meglassult,  közel  álltunk  a  kimerüléshez.  Ha  a  német 
nem  lett  volna  mellettünk,  alighanem  megálltunk  volna  pihenni,  ő 
azonban  nem  engedett'  időt. 

—  Tovább,  tovább!  —  ösztökélt,  pedig  az  ö  tüdeje  is  hörögve  szivta 
be  és  engedte  ki  a  levegőt.  —  Az  első  öt  versztet  kell  leggyorsabban 
megtenni,  hogy  kikerüljünk  az  első  körből.  A  távolabbi  részeket  csak 
reggel  kutatják  át. 

Néha  megálltunk  egy  pillanatra,  hogy  kifújjuk  magunkat,  aztán 
futottunk  tovább.  Nem  tudom,  mennyi  ideig  loholhattunk,  amikor 
egy  széles  műútra  akadtunk,  a  távolban  pedig  egy  falu  pislákolt  felénk. 

—  Csak  addig  a  faluig  tartsunk  még  ki,  akkor  meg  vagyunk 
mentve!  —  mondta  a  germán.  —  Ott  már  ismerős  vagyok! 

Magam  sem  emlékszem,  hogy  értünk  a  házakig.  Szervezetem 
végleg  ki  volt  merülve,  a  szivem  megszakadásig  zakatolt,  a  tüdőm 
szakadozva  kapkodta  a  levegőt.  Mikor  egy  háznál  megálltunk,  az 
energiám  felmondta  a  szolgálatot  és  inkább  estem,  mint  leültem  a  fal 
mellett. 

A  német  kopogására  kijött  a  gazda  gyertyával  kezében.  Finnül 
keztek  tárgyalni  s  a  dolog  vége  az  lett,  hogy  a  gazda  intett  és  mi 
bevánszorogtunk  a  szobába.  A  heves  beszéd  ott  benn  is  folytatódott. 
A  finn  többször  haragosan  felkiáltott  (Szüzanyám!  Mennyit  hazud¬ 
hatott  neki!),  végül  kezet  nyújtott  a  germánnak  és  kiment. 

—  Nos,  uraim,  elénekelhetjük  a  Te  Deumot!  —  szólt  vígan 

Eichthaler.  —  Meg  vagyunk  mentve!  Befogni  ment  a  finn  és  azonnal 
elvisz  Mohijárvibe.  Onnan  Rouhu  ur  elszállít  autón,  ahová  kérjük! 

—  Ki  az  a  Rouhu  ur? 

—  Egy  milliomos. 

—  Ez  még  nem  jelenti,  hogy  elvisz. 

—  De  én  ismerem  személyesen.  Nikolajstadtban  nagj'  raktárai 
vannak  és  békében  sokszor  voltunk  vele  üzleti  összeköttetésben. 

—  Mikorra  leszünk  abban  a  városban? 

—  Nem  város  az,  csak  falu.  Ott  lakik  Rouhu  ur  és  onnan  jár 
gépkocsin  a  gyáraiba  és  raktáraiba.  Ide  körülbelül  hatvan  kilométer; 
ha  ennek  az  embernek  jó  lovai  vannak,  reggelre  ott  leszünk. 

—  Ezt  a  finnt  honnan  ismeri?  —  kérdeztem. 

—  A  volt  gazdám  öccse. 

—  Biztosan  el  fog  vinni? 

—  Hogyne.  Jólelkü  nép  ez,  csak  borzasztó  közömbös  mások 
baja  iránt.  Ha  azonban  valaki  fel  birja  rázni  az  érdeklődését  és  rész¬ 
vétét,  végtelenül  hűséges  barát  és  segítőtárs. 

Belépett  a  gazda  és  valamit  szólt  Eichthalernek. 

—  Gyerünk  kérem.  A  kocsi  be  van  fogva! 

—  Mit  csináljunk  a  fegyverrel?  —  kérdé  Szalkay,  ki  idáig  gör¬ 
csösen  szorongatta  a  zsákmányolt  puskát  kezében.  —  Vigyük  ma¬ 
gunkkal? 

—  Vigyük  csak.  Útközben  majd  bedobjuk  valami  patakba. 

Felültünk  a  könnyű  bricskaf élére  és  a  két  apró  ló  sebes  irammal 
kezdett  ügetni. 

* 

Reggel  volt,  mikor  egy  nagyobbfajta  faluba  érkeztünk. 

—  Mohijárvi!  —  szólt  a  német. 

Kocsink  egy  palotának  is  beillő  kőháznál  állt  meg. 

—  Helyben  vagyunk.  Itt  lakik  Rouhu  ur. 

A  kocsizörgésre  a  házból  egy  inasféle  jött  ki.  A  német  pár  kér¬ 
dést  intézett  hozzá,  majd  újra  hozzánk  fordult: 

—  A  gyáros  már  fent  van.  Menjünk  hozzá! 

Kari  Ottó  Rouhu  urat  látva  senki  sem  sejtett  volna  a  harmincöt 
éves  nyirott  bajuszu  kövér  emberben  a  többszörös  milliomost,  kinek  hét 
gyára  és  számtalan  raktára  van  a  különböző  városokban. 

Húsos  arcán  és  kék  szemében  mintha  részvét  villant  volna  meg, 
mikor  a  német  előadta  kérelmünket. 

—  All  right!  Gondolkozni  fogok  a  dologról.  Most  azonban  men¬ 
jenek  és  feküdjenek  le,  mert  nagyon  fáradtaknak  látszanak! 

1917.  november  9. 

Egy  napi  szives  vendéglátás  után  a  milliomos  í'elpakkolt  mind¬ 
hármunkat  egy  autóra.  Előbb  megkérdezte  tőlünk,  melyik  városba 
akarunk  menni? 

—  Ahonnan  hajó  indul. 

Erre  beszélt  valamit  a  soffőrrel  és  a  gép  megindult.  Eszünkbe  sem 
jutott  érdeklődni  hová  megyünk,  hiszen  olyan  mindegy  volt,  honnan 
szállunk  hajóra.  Csak  ültünk  és  élveztük  a  kocsi  puha  rázását  s  a 
kitűnő  szivarokat. 

A  második  falunál,  hol  Rouhu  urnák  valami  gyára  volt,  fegyveres 
tömeg  állta  el  az  utat.  Négy  vagy  öt  továris  is  hadonászott  közöttük.  A 
többieknek  munkás  kinézésük  volt.  A  soffőr  csodálkozva  fékezett. 

—  Kik  vagytok  és  hová  mentek?  —  kérdé  egyik. 

—  Rouhu  ur  vendégeit  viszem,  —  felelte  a  soffőr. 

A  válaszra  össze-vissza  kezdtek  kiabálni.  Fenyegető  öklök  és 
dorongok  emelkedtek  a  levegőbe.  Mi  rémülve  húzódtunk  meg  a  kocsi¬ 
ban.  Maga  a  soffőr  is  meg  volt  ijedve  és  nem  tudta,  mit  csináljon. 

Három  fegyveres  továris  hirtelen  a  kocsiba  ugrott.  Az  egyik  a 
vezetőre  szegezte  puskáját  és  ráordított: 

—  Tammerforszba! 

Két  óra  múlva  én  a  6-os,  Szalkay  a  7-es,  Eichthaler  a  11-es,  az 
ártatlan  vezető  a  12-es  cellában  ültünk.  Ajtónk  előtt  mindegyikünknél 
egy-egy  szuronyos  őr.  Itt  tudtuk  meg  csak,  hogy  ma  kitört  az  általános 
sztrájk  és  a  fehérek  és  vörösek  harca,  sok  helyen  vérengzéssel,  meg¬ 
kezdődött.  A  munkások  vörösek  voltak,  minket  fehéreknek  gondoltak. 
Ez  volt  a  vesztünk. 

Ez  a  csapás  végleg  levert  lábamról,  csak  ülök ...  és  ülök . .  . 
nincs  semmi  gondolatom. 

1917.  november  10. 

Az  őreink  beszélgetnek  az  ajtók  előtt.  Ahogy  a  szavaikból  ki¬ 
vettem,  a  mohijárvi-i  milliomos  is  itt  van  e  barátságos  falak  között. 

Ugyan  mi  volt  a  vétke? 

Hogy  milliomos? 

* 

Szalkay  nincs  úgy  leverve,  mint  én,  a  falon  keresztül  hallom, 
hogy  folyton  fütyül. 

A  német  meg  fúrt  káromkodik. 

1917.  november  13. 

Az  oroszok  ma  reggel  izgatottan  kiabáltak.  Kinéztem  az  ajtón 
levő  lyukon,  az  Eichthaler  cellájában  vitatkoztak  és  hevesen  mutogat¬ 
tak  a  vasrácsra. 

Odanéztem.  Két  rúd  hiányzott.  Ép  elég,  hogy  egy  ember  átbújjon. 

Egy  óráig  ezen  töprengtem,  miként  szökhetett  meg?  A  maga 
erejéből  képtelen  volt  kiszakítani  az  erős  vasrudat.  Ki  lehetett  a  segítő 
társa?  És  egyáltalán  ki  volt  ez  a  titokzatos  német,  ki  mind  a  kétszer 
ily  veszélyes  módját  választotta  a  menekülésnek? 

Egy  óra  múlva  már  ez  sem  érdekelt,  úgy  sem  tudtam  rá  választ 
találni.  Visszasülyedtem  letargiámba. 

1917.  november  16. 

Végre!  Délben  meglátogatott  a  hadbíró,  újabb  jegyzőkönyvet  vett 
fel  az  esetről  és  kijelentette,  hogy  öt  órakor  délután  toloncolnak  vissza 
Oroszországba. 

Ha  azt  mondta  volna,  hogy  mehetünk  haza,  nem  örültem  volna 
meg  jobban,  mint  ennek  a  hírnek. 

A  petrográdi  etappnál. 

^  '  1917.  november  18. 

A  vonat  lassan  döcögött  be  a  Finnlandszkij  Vokzálba.  Csípős, 
hideg  szél  fútt  s  hordta  a  szemünkbe  az  esővel  vegyített  havat. 

Viszontláttuk  tehát  újra  ezt  a  várost,  melytől,  mikor  ~a  múlt 
hónapban  elutaztunk,  Szalkay  e  barátságos  szavakkal  búcsúzott  el: 

—  Akkor  lássuk  ezt  is,  mikor  a  hátunk  közepét! 

A  végzet  előtt  azonban  úgy  látszik  Petrográd  volt  kedvesebb, 
mert  határozott  előnyben  részesítette  a  hátunk  közepével  szemben. 

Tammerforsztól  idáig  nem  egyfolytában  tettük  meg  az  utat.  Az 
oltani  őrök  csak  Rihimáki-ig  jöttek  velünk,  ottan  töltve  az  éjszakát. 
Reggel  más  őrökkel  ültünk  vonatra  és  jöttünk  Petrográdig.  Az  utón 
kisded,  de  dicstelen  csapatunk  óriási,  mondhatnám  közfeltünést  kel¬ 
tett.  Akármelyik  kupéba  szálltunk  be,  a  finn  utasok  és  a  továrisok 
ágaskodva  bámulták  a  hat  szuronyos  őrrel  körülvett  két  főből  álló 
csoportunkat. 

Jólőrzöttségünket  látva  csak  kétfélét  gondolhattak  rólunk  a  nem 
őrzöttek:  vagy  többszörös  rablógyilkosok  vagyunk,  vagy  a  cárt  akartuk 
visszacsempészni.  Kisebb  vétkünk  nem  is  lehetett  az  avatatlanok  előtt. 
Kivételt  csak  a  kísérőink  képeztek,  kik  tudták  hadifogoly!  mivoltun¬ 
kat,  azonban  hallgattak,  mint  a  csuka.  Hogy  is  ne!  Elvégre  sokkal 
jobban  növeli  érdekességüket,  ha  rablógyilkost  vagy  államfelforgalót 
kisérnek,  mint  szürke  hadifoglyokat. 

Mi  azonban  nem  tettük  meg  a  szívességet  nekik,  bár  végered¬ 
ményben  teljesen  mindegy  volt,  mit  gondol  felölünk  az  a  harminc 
üresfejü,  akiket  csak  pillanatra  vetett  elénk  a  sors.  És  mégis,  ha  vala¬ 
melyik  csepühaju  nagyon  bámult,  odaszóltam: 

—  Mine  szottilász  vangi!^) 


*)  Hadifogoly  vagyok 

Ilyesféle  jelenetekre  már  a  börtönben  számítottam,  azért  tanul¬ 
tam  meg  e  pár  finn  szót. 

Szalkay  meg  a  továris-közönséghez  fordult  oroszul: 

—  Mit  szóltok  hozzá,  továriscsi,  a  szabad  Oroszországban  igy 
kisérik  a  hadifoglyokat? 

—  Hát  hadifoglyok  vagytok? 

—  Persze.  Haza  akartunk  menni,  de  elcsiptek.  És,  látjátok,  úgy 
kisérnek  vissza,  mintha  gyilkosok  volnánk! 

A  közhangulat  rohamosan  mellénk  szegődött.  Egy  néhány  vidám 
megjegyzés  és  a  gyermekkedélyü  oroszok  részvéte  oldalunkon  volt. 
Egy  állomással  odább  már  felrakatták  az  őrökkel  a  fegyvereket  a 
polcokra,  igy  kevésbbé  voltunk  feltűnők.  És  még  tetejében  kényel¬ 
mesen  ültünk,  mig  a  többiek  egymást  taposták  a  tolongásban. 

Az  volt  a  tervünk,  hogy  ha  megérkezünk  Pétervárra,  rögtön  az 
állomásnál  eltévesztjük  az  őröket  és  ((meglógunk)),  ők  azonban  megsej- 
díthették  szándékunkat,  mert  oly  szorosan  körülfogtak,  hogy  fel  kellett 
adni  tervünket. 

Kénytelenek  valánk  felülni  velük  egy  villamosra.  Az  ég  tudja, 
merre  kalandozott  velünk  a  játszi  villamos,  denique  egy  jó  óráig  rázott 
a  végcélig.  Megérkeztünk  az  etapphoz.  A  házakról  láttam,  hogy  vala¬ 
hol  a  külvárosban  lehetünk.  Üres  telkek  váltakoztak  földszintes  és 
ötemeletes  házakkal. 

Jövendő  tanyánk  komor,  négyemeletes,  óriási  börtönépület  volt, 
minden  ablakán  áttörhetetlen  vasráccsal.  Volt  itten  apagyilkostól  és 
deliriumos  alkoholistától  kezdve  ártatlan  átutazó  katonáig  mindenféle 
náció.  Becsületére  legyen  mondva  az  oroszoknak,  a  hadifoglyoknak 
egy  egész  külön  szárnyat  adtak  a  negyedik  emeleten,  külön  lépcsővel, 
és  soha  nem  történt  meg  ottlétünk  alatt,  hogy  együvé  csuktak  volna 
a  főváros  söpredékével. 

Bevezettek  egy  tágas  terembe,  hol  a  földre  készített  fekhelyeken 
körülbelül  hetven  ember  fekhetett,  néhol  kis  csoportokkal  tarkítva, 
kik  még  ültek  és  beszélgettek.  Az  első  szó,  ami  megütötte  fülünket, 
egy  kacskaringós  káromkodás  volt.  Egy  harcsabajuszu  öntötte  ki 
bánatát. 

—  Vannak  itt  magyarok?  —  kérdeztük. 

—  Vagyunk  vagy  negyvenen,  —  hangzott  tiz  válasz  is.  —  Maguk 
is  magyarok?  Honnan  jöttek?  Miért  hozták  be  ide? 

Innen  is,  onnan  is  egymásután  bújtak  elő  a  borzas  fejek  a  taka¬ 
rók  alul,  hallva  a  hangokat.  Valósággal  elárasztottak  kérdésekkel. 
Mondtuk,  hogy  Finnországból  hoztak,  bár  mi  kézzel-lábbal  tiltakoz¬ 
tunk  ellene,  de  a  szakavatott  továrisoknak  az  volt  a  véleményük,  hogy 


Magyar  Figyelő. 

az  ottani  hideg  kiimát  nem  birjuk  ki,  délvidéki  tüdőnknek  jobb  lesz 
az  üde,  szabad  orosz  levegő. 

—  Egyszóval  szökni  akartak?  —  kérdé  egyik  meglett  korú  nép¬ 
fölkelő. 

—  Sajna,  csak  akartunk. 

—  Oszt  hun  fogták  meg  magukat? 

—  Tammerforszban. 

—  Hogy  a  rosseb  egye  meg,  engem  is  abba  a  fura  nevű  faluba 
fogtak  meg,  —  káromkodott  az  öreg.  —  Ottan  a’.  —  No  de  az  még 
a  nyáron  volt.  Hogy  osztán  ez  az  utam  nem  sikerült,  meg  a  muszkák 
is  mindétig  azt  beszélték,  hogy  ebbe  a  télbe  már  megcsinájják  a  békét, 
nem  is  próbáltam  megintég  is.  Gondútam,  ha  birt  már  az  asszony  két 
esztendőt  várni,  ezt  a  felet  is  kibirja. 

—  És  honnan  szökött  el,  öregem?  —  kérdezte  Szalkay. 

—  Turkesztániábúl. 

—  Tud  oroszul? 

—  Nem  én,  uram.  Nem  veszi  má’  be  a  fejem  ezt  a  bicsakló 
nyelvet,  ahogy  ezek  a  ruszik  beszélnek,  csak  jegyzek  hozzá  valamit. 

Szerettem  volna  megölelni  az  öreget.  Lássák,  ilyen  a  magyar! 
Teljesen  magára  hagyva  egy  olyan  országban,  melybe  hazája  harminc¬ 
szor  beleférne  hegyestől,  völgyestől,  avval  a  kevés  orosz  szóval,  ami 
megragadt  agyában,  megtesz  hatezer  versztet,  átcsúszik  legalább  húsz 
kontrolion  és  mikor  végre,  ami  előre  látható  volt,  elcsípik,  csak  úgy 
beszél  róla,  nem  sikerült  az  utam.  Mintha  azt  mondaná  odahaza,  nem 
birtam  nyolcvan  pengőért  malacot  venni. 

—  Aztán  miért  szökött  meg?  —  kérdém  most  én.  —  Talán  rossz 
sora  volt? 

—  Nem  mondhatnám  kérem  alássan,  mert  egy  uraságnál  dol¬ 
goztam.  De  az  asszony  irkáit  otthonról  miegymást,  hogy  nagyon  szük¬ 
séges  volnék  már  otthon,  mert  most  lehetne  nagyon  jól  kupeckodni. 
Mert  én  lókupec  voltam  kérem.  Oszt  az  asszony  csak  asszony,  nem 
ért  az  ilyes  dolgokhoz  úgy,  mint  az  ember.  Hát  maguk  milyen  sarzsik, 
ha  meg  nem  sértem? 

—  Mindketten  hadnagyok  vagyunk. 

Az  öreg  meg  a  többiek  hitetlenül  bámultak  reánk.  Igaz,  az  öltö¬ 
zetünk  sok  kívánnivalót  hagyott  maga  után,  de  hát  a  dokumentjeink- 
ben  mint  finn  munkások  szerepeltünk  és  mint  ilyenek  egyszerű  mun¬ 
kásruhába  voltunk  öltözve.  Talán  még  holnap  is  kételkedtek  volna, 
ha,  szerencsére,  be  nem  jön  és  nem  keresi  egy  orosz  a  két  porucsik-ot,*) 
kik  most  jöttek. 

Az  egyik  őrünk  volt,  a  legbarátságosabb  valamennyi  között. 


*)  Hadnagy. 

kivel  nagyon  jóba  voltunk  az  utón  és  kétszer  fizettünk  neki  kávét. 
Bejött  elbúcsúzni.  Amikor  meghallották  az  orosztól  is,  hogy  tisztek 
vagyunk,  eloszlott  bizalmatlanságuk.  Mindjárt  szorítottak  számunkra 
is  fekvőhelyet,  tettek  alánk  hatan  is  pokrócot,  hogy  puha  legyen  az 
ágyunk. 

Csupa  finom,  uj  pokróc  volt  és  mindegyiknek  három-négy  darab 
jutott.  Feltűnt  nekem,  tudakoltam  is  az  okát.  A  magyarázat  meg¬ 
lepő  volt. 

A  pokrócokat  a  dán  vöröskereszt  adta  és  e  célból  minden  nap, 
aki  akart,  bemehetett  a  városba  az  egyesülethez  fölszerelést  kérni. 
Ez  azért  volt  meglepő,  mert  sem  a  tammerforszi,  sem  a  rihimáki-i 
börtönből  nem  járhattunk  ki,  be  voltunk  zárva  formálisan. 

Szemünk  összevillant.  Moszkva  ezertornyu  látképe  a  homályba 
süllyedt.  Ha  ez  igy  van,  sohsem  fogjuk  meglátni  tornyait. 

1917.  november  19. 

Hiába,  mégis  jó,  hogy  szabadság  van  Oroszországban.  Mindjárt 
megmagyarázom  miért? 

Nekünk,  mint  már  említettem,  ma  délben  tovább  kellett  volna 
utazni  Moszkvába.  így  szólt  a  parancsunk.  Lehetőleg  külön  kupéban 
egy  altiszt  és  öt  közember  kiséretében,  hogy  nagyon  vigyázzanak, 
mert  a  foglyok  legveszedelmesebb  osztályából,  a  «vengerszki))-alfajból, 
valók  vagyunk,  kik  még  tizenkét  őr  vigyázata  mellett  is  megszöktünk 
a  tammerforszi  börtönből. 

Itt  az  etappnál  teljesen  a  parancs  szerint  gondolkozott  a  vice¬ 
őrmester  ur  is,  ki  az  irodában  dolgozik  és  az  Úristent  helyettesíti  az 
épületben. 

De  csak  tegnap  estétől  ma  reggelig.  Pontosabban  szólva,  ma 
reggel  nyolc  óra  húsz  percig.  Nyolc  óra  húsz  perckor  Szalkay  marká¬ 
ban  megvillant  egy  huszonötrubeles  bankó  e  szavak  kiséretében: 

—  Szeretnénk  n.égy-öt  napig  itt  maradni  és  naponta  kimenni  a 
városba  a  vöröskereszthez. 

—  Kharaso!^)  —  volt  a  válasz  és  a  kékhasu  bankó  eltűnt.  Könnyű 
kitalálni,  hogy  nem  az  én  zsebemben. 

Ebben  a  pillanatban  a  viceőrmester  ur  véleménye  gyökeres  vál¬ 
tozáson  ment  keresztül.  Hiszen  azért  van  szabadság,  hogy  szabad 
legyen  a  véleményt  is  megváltoztatni.  A  politikában  is  egyik  hónapban 
Kerenszki  nézete  uralkodik,  a  másik  hónapban  a  bolsevikieké. 

Az  a  tammerforszi  hadbiró  firkálhat,  amit  akar,  eb  ura  fakó, 
parancsolgasson  otthon,  ha  hallgat  valaki  a  parancsára,  de  ne  itten 


*)  Jó!  Jól  van!  (az  orosz  szavakat  mindig  fonetikusan  irom  le,  úgy,  ahogy  kiejtik). 

Petrográdon.  Utóvégre  is  szégyen-gyalázat,  hogy  a  szabadság  honában 
egy  finnországi  biró  rendelkezzen,  mit  csináljon  egy  szentpétervári 
viceőrmester.  Még  ha  személyesen  eljönne  és  ö  is  rendezne  egy 
lélek- .  . .  izé .  .  .  akarom  mondani  bankóvándorlást,  azt  érteném,  de 
csak  Így  papiroson  üzengetni,  az  nem  megy. 

Két  óra  múlva  jött  az  inspekciós  tiszt,  hogy  a  két  fogoly  tisztnek 
utazni  kell  az  egy  órai  vonattal;  a  megváltozott  viceőrmester  azt  felelte: 

—  Nyet!  A  két  továris  itt  fog  maradni  négy  napig,  mig  rendes 
transzport  nem  megy. 

A  podporucsik®)  ránézett  a  viceőrmester  urra.  Annak  szemeiben 
felcsillanni  látta  a  mi  huszonötrubelesünk  reflexét  és  belátta,  hogy  itt 
már  minden  kapacitálás  hasztalan.  Csendes  megadással  jelentette  ki 
ő  is,  szinte  viszhangképen: 

—  A  két  fogoly  négy  napig  itt  marad. 

Csak  nem  fog  ellenkezni  egy  tiszt  egy  viceörmester  urral. 

Tetszenek  látni,  ezért  jó,  hogy  szabadság  van  Russiában. 

1917.  november  20. 

Még  tegnap  délután  megtettük  az  első  vizitet  a  dánoknál,  hogy 
fehérneműt  kapjunk,  mert  a  rajtunklevő  tisztaságához  már  sok  két¬ 
ség  férhetett. 

Hála  a  rihimáki-i  zsidó  szakaszvezető-manipulánsnak,  ki  az  ösz- 
szes  elkobzott  pénzünket  öt-öt  rubel  provízió  levonása  után  önhatal¬ 
múlag  kiadta,  az  utunkat  szánon  tettük  meg,  ami  láthatóan  mély  be¬ 
nyomást  tett  Iván  Ivanovics  Kálin  továrisra,  mert  ettől  kezdve  mindig 
megköszönte  a  cigarettákat,  miket  fogai  közé  dugdostunk. 

Az  előszobában  tiz-tizenöt  hadifogoly  lézengett,  akik  mind  a 
hatalmas  ur  megjelenését  várták.  (Mint  később  a  fehérnemüadásnál 
láttuk,  a  hatalmas  ur  egy  csupasz  képű  húsz  éves  gyerek  volt,  ki 
korához  képest,  bámulatos  fenhéj ázással  beszélt  az  emberekkel.) 
Közöttük  álldogált  három  civil  is,  kik  valami  más  ügyben  járhattak 
a  konzulátusnál. 

Talán,  hogy  mi  is  civilben  voltunk,  vagy  talán  az  arcunkat  látta 
intelligensebbnek  a  többinél,  elég  az  hozzá,  hogy  az  egyik  civil,  egy  jól 
táplált  harmincöt  év  körüli  férfi  hozzánk  lépett. 

—  Tudnak  önök  németül?  —  kérdezte  a  barátságos  idegen. 

—  Igen. 

—  Miért  vannak  civilben? 

Rá  akartam  vágni,  mi  köze  hozzá!  —  de  meggondoltam.  Nem 
lehet  tudni,  kinek  vesszük  hasznát.  Azt  feleltem: 


*)  Alhadnagy. 

—  Mert  szöktünk  s  szökni  bajos  uniformisban. 

—  Miért  nem  próbálnak  újra  szökni? 

Erre  a  vallatásra  Szalkay  már  kijött  a  béketürésből. 

—  Ha  az  ur  járatos  a  hadifogoly-ügyekben,  rájöhetne  az  okára. 
Mert  nincs  igazolványunk! 

—  Persze  az  előbbit  elszedték  az  oroszok. 

—  Nem,  nálunk  felejtették,  —  gúnyolódott  Szalkay. 

—  Milyen  igazolvány  volt,  amit  elszedtek? 

—  Kicsoda  ön?  Mi  jogon  vallat  minket?  —  mordult  rá  Szalkay, 
most  már  kitörve. 

—  Úgy  látszik,  nincsenek  az  urak  jó  hangulatban!  —  csevegett 
tovább  a  barátságos  idegen,  mintha  az  előbbi  kérdés  nem  is  hozzá 
lett  volna  intézve.  Ekkora  flegma  láttára  még  Szalkay  is  kénytelen 
volt  elmosolyodni. 

—  Azt  hiszem,  ha  ön  lett  volna  ott  becsukva,  ahol  mi  voltunk, 
őn  sem  lenne  jó  hangulatban. 

Nevetésünkre  az  idegen  egész  közel  lépett  hozzánk.  Arca,  ha 
még  birt  volna  barátságosabb  kifejezést  magára  ölteni,  biztosan  meg¬ 
tette  volna. 

—  Ugyebár  tisztek? 

—  Igen. 

—  Gondoltam  a  kezükről.  (Már  megint  a  kezünk.)  Szeretnének 
mégegyszer  szökni? 

—  Noná!  nem  szeretnénk,  —  szólt  Szalkay  a  háború  előtti 
humorral.  —  Adjon  csak  két  igazolványt,  meglátja,  két  perc  múlva 
úgy  eltűnünk  mint  a  kámfor. 

—  Tudják  mit?  Én  szerzek  önöknek  papirosokat. 

—  Tudja  mit?  —  válaszolt  Szalkay,  még  mindig  tréfára  véve 
a  dolgot.  —  Nem  tudna  még  pénzt  is  szerezni  a  papirokon  felül? 
Mert  bizony  a  pénzünk  rendkivüli  apályt  mutat. 

—  Mennyi  kellene? 

—  Mennyi?  Ezer  rubel  fejenként,  —  vágta  rá  Szalkay,  hogy 
nagyot  mondjon. 

Meg  lesz. 

—  Meg  lesz? 

—  Igen. 

—  Nos,  uram,  őszinte  ember  vagyok,  ön  vagy  Isten,  vagy  őrült. 

—  Egyik  sem,  —  hárította  el  az  ismeretlen  a  kétes  dicséretet. 
—  Holnap  eljönnek  ismét? 

—  Holnap  még  igen. 

—  Miért  «még))? 

—  Mert  holnapután  már  nem  jövünk. 

—  Holnaputánra  lesz  dokumenljük. 

—  Holnapután  már  ellépünk  dokument  nélkül  is. 

—  Hogyan? 

—  Ha  ön  tudná,  mennyien  csipnek  bennünket  az  etappnál,  értené 
sietségünket. 

—  Vagy  úgy.  Szegény  emberek!  Ugye  sokat  szenvedtek  már?  — 
kérdé.  Látszott  rajta,  hogy  egész  leikével  sajnál  minket,  a  világháború 
legnyomorultabb  áldozatait. 

—  Épen  eleget. 

—  Legyenek  nyugodtan,  holnap  megkapják  az  igazolványokat, 
A  pénzt  még  ma  átvehetik.  Akarják  most  felvenni? 

Elhülve  és  nagyon  bambán  nézhettünk  rá,  mert  elmosolyodott. 

—  Azt  kérdem,  most  akarják-e  a  pénzt  felvenni,  vagy  holnap? 

—  Az  ezer  rubelt?  —  kérdé  Szalkay  rekedten. 

—  Igen,  az  ezer  rubelt.  Természetesen  csak  kölcsönképen,  ha 
hazaérnek,  vissza  kell  fizetniük. 

Mi  csak  álltunk  megkövültén.  Ki  ez  az  ember,  ki  oly  egyszerűen 
ad  ezer  rubelt?  Annyi  pénzt  még  nem  is  láttunk  egy  csomóban,  nem 
hogy  lett  volna.  Még  a  gondolatába  is  belesápadtunk.  Az  idegen  azon¬ 
ban  sürgetett: 

—  Nem  a  magaméból  adom.  Van  itten  egy  alap,  melyből  minden 
tiszt,  ki  komolyan  akar  szökni,  kaphat  személyi  hitelt  ezer  rubelig. 
Ezt  a  pénzt  aztán  az  én  ellenjegyzésemmel  ellátott  nyugtákra  kifizeti 
a  dán  konzulátus.  Ne  csodálkozzanak  tehát.  Fölveszik  ma? 

—  Igen,  —  feleltük.  Jobb  ma  egy  túzok,  mint  holnap  semmi, 
de  ezt  már  csak  gondoltuk,  hátha  holnapra  meggondolja  magát. 

Az  idegen  erre  szó  nélkül  a  convoyhoz  ment,  adott  neki  egy 
nagy  szivart,  mondva,  várjon  meg,  mig  mi  visszajövünk.  A  továris 
ábrázata  egyetlen  széles  mosoly  volt,  meglátva  a  szivart,  és  boldogan 
intve  igent,  még  jobban  szétterpeszkedett  a  kereveten. 

Egy  sor  szobán  vezetett  keresztül,  mig  végre  egy  fiatal  ember 
asztalánál  megállt.  Valami  idegen  nyelven  kezdtek  beszélni,  melyet 
nem  értettünk.  A  beszéd  eredménye  az  volt,  hogy  a  tisztviselő  hozzánk 
fordult  és  németül  megkérdezte: 

—  Van  valami  fényképük  vagy  igazolványuk,  hogy  tisztek? 

—  Van,  de  az  etapp-parancsnokságnál  vannak  egy  borítékban. 
Tammerforszban  elszedtek  tölünk  mindent  és  külön  hozták  az  összes 
értékeinket  kiséröink. 

—  Rendben  van,  kérem.  Mi  majd  érdeklődni  fogunk  iránta.  A 
nyugtát  azonban  megirhatják  még  most  és  holnap  meg  fogják  a  pénzt 
kapni. 

Útközben,  mikor  visszamentünk,  az  ismeretlen  ismerősünk  egy 
szobában  megállt. 

—  Én  már  nem  megyek  tovább.  Ezen  az  ajtón  menjenek  ki,  a 
második  az,  ahonnan  jöttünk.  Holnap  pedig  jöjjenek  el  ismét  három 
óra  tájban.  Ugyanabba  a  terembe  jöjjenek,  ahová  ma  jöttek,  jöjjenek 
be,  a  továrist  otthagyva,  ahhoz  az  úrhoz,  ahol  most  voltunk,  vegyék 
fel  a  pénzt,  de  ne  menjenek  vissza,  hanem  az  ellenkező  ajtón  szépen 
lesétálnak  az  udvarra.  A  kísérőjük  öt  óráig  várni  fogja  önöket  a 
másik  bejáratnál,  akkor  szépen  hazamegy  és  jelenti,  hogy  eltűntek. 
Önök  pedig,  mikor  kilépnek  az  utcára,  bal  felé  forduljanak  és  az  első 
utcasarkon  levő  csájnájában  megtalálnak  engem. 

Kezet  nyújtott  és  távozni  készült. 

—  Pardon,  uram!  —  tartotta  vissza  Szalkay.  —  Az  éjjel  biz¬ 
tosan  önről  fogunk  álmodni.  Ne  kívánja,  hogy  álmunk  hőse  névtelen 
legyen. 

—  Dr.  Lyubinszky  vagyok,  —  mosolygott  a  már  nem  idegen. 

* 

Nem  is  próbálom  leírni,  milyen  lelkiállapotban  töltöttük  el  a 
huszonnégy  órát,  úgy  sem  tudnám. 

Kénytelen  vagyok  egynapos  pauzát  tartani.  Ott  kezdem  el  a  tör¬ 
ténetet  megint,  mikor  ma  újra  beléptünk  a  dánokhoz. 

Ha  a  karikacsapás  megy  egyáltalában,  akkor  ez  ment,  mint  a 
karikacsapás.  A  továris  buta  volt,  tehát  leült  a  baloldali  bejáratnál, 
nekünk  szükségünk  volt  a  pénzre,  tehát  bementünk,  a  dánok  udva¬ 
riasak  voltak,  tehát  kifizettek,  mi  szökni  akartunk,  tehát  kimentünk 
a  jobboldali  kijáraton,  otthagyva  a  convoyt  a  szószban,  és  végül  Lyu¬ 
binszky  pontos  volt,  tehát  várt  a  teaházban.  Aki  még  ennél  is  dió¬ 
héj  abban  birja  leírni  ezt  a  jelenetet,  az  ügyes  ember. 

—  Van  pénz?  —  kérdezte  Lyubinszky,  mikor  letelepedtünk 
melléje. 

—  Ojjé,  de  mennyi!  —  ujjongott  Szalkay.  —  A  dánok  azt  mond¬ 
ták  arra  a  kazal  pénzre,  hogy  ezer-ezer  rubel,  de  én  a  tömegje  után 
Ítélve,  legalább  kétezerre  taksálom. 

—  Legyen  bizalommal  a  dánok  pénzolvasó  tudományához,  nem 
több  az,  ha  ők  mondják,  —  nyugtatta  meg  Lyubinszky.  —  Most  azon¬ 
ban  tűnjünk  el  a  környékről,  mig  a  továris  gyanút  nem  fog. 

—  Fizetett  és  mentünk.  Az  utcán  izvoscsik-ot®)  hivott.  Beültünk 
és  odakiáltotta  a  cimet: 

—  Szadovája.’) 


*)  Szános, 

Nyílegyenes  széles  főutca  a  Nevszkijnél  kezdődik.  Ott  vannak  az  óriási  bazárok,  hol 
minden  elképzelhető  finom  és  ócska  dolgot  lehet  kapni. 

A  szánon  aztán  elbeszélte  további  terveit: 

—  Először  is  odaadom  igazolványaikat,  mely  szerint  önök 
Sztaniszlav  Ivanovics  Gurcsinszky  és  Eduárd  Pavlovics  Oszovszky. 
Választhatnak  a  két  név  közül,  de  szerintem  jobb  lesz,  ha  ön  —  ezt 
nekem  mondta  —  választja  a  Gurcsinszky  nevet,  mert  az  galiciai 
menekült  és  ezen  kifogással  elütheti  orosz  nyelvtudásának  gyengeségét. 
Jó  lesz  Így? 

Ráhagytuk. 

—  Most  pedig  megyünk  tisztességes  ruhát  vásárolni,  mert  fő  a 
jó  öltözet.  Erre  a  célra  háromszáz  rubelt  gondoltam  rászánni.  A  többi 
hétszáz  rubel  megmarad;  ha  szerényen  élnek,  elég  lesz  három  hónapig. 
Akkorra  pedig  csinálunk  valamit. 

És  most  este  nyolc  órakor  a  Nevszkij  Proszpekt  68.  szám  alatti 
Riga  szálloda  negyedik  emeletén  a  28-as  szobában  egy  rendes  polgári 
ruhába  öltözött  fiatal  ember  rój  ja  a  betűket  egymásután. 

Ez  a  fiatal  ember  én  vagyok. 

1917.  november  21. 

Dr.  Lyubinszky  a  varsói  valamelyik  klinika  vezetője  volt,  inig 
a  németek  elől  magukkal  nem  hurcolták  a  visszavonuló  oroszok.  Rém 
gazdag,  ember  hírében  áll  és  nagy  emberbarát.  A  hadifoglyok  érdeklik 
legjobban,  azokat  segíti  uton-utfélen.  Jelenleg  magánpraxist  folytat 
és  a  ((Lengyel  hadi-  és  polgári  foglyokat  segítő  Komité,®)  egyik  vezér- 
férfia.  Azért  tudott  oly  gyorsan  igazolványokat  szerezni  számunkra. 

Ennyit  tudtunk  meg  a  hirtelen  felbukkant  j óltevőnkről,  a  har¬ 
madikról,  kikkel  eddig  a  sors  összehozott. 

1917.  november  23. 

Tegnap  a  városi  milicparancsnokságtól  kértünk  utazási  igazol¬ 
ványt  Abóba.  Ma  meg  is  kaptuk  a  Lyubinszky  közbenjárása  révén. 

Tudniillik  az  ő  segítségével  a  ((Polszka  Kaviarniá))-ban  megösmer- 
kedtünk  egy  Hattoule  nevű  finnel,  aki  hajlandónak  mutatkozott  Abó- 
ból  egy  hajóján,  mely  fát  szállított,  átvinni  Stockholmba.  A  részleteket 
és  módozatokat  Abóban  fogjuk  megbeszélni. 

Az  utazási  engedéllyel  felszerelve,  kimentünk  a  pályaudvarra. 
A  beszállásnál  egy  szűk  ajtón  kellett  átmennünk,  hol  két  továris  vizs¬ 
gálta  az  igazolványokat.  Szalkay  a  jobboldalinak,  én  a  balnak  n\'uj- 
tottam.  Azok  csak  ránéztek  és  visszaadták. 

—  Nem  jó. 

—  Miért? 

®)  Még  a  cárizmus  alatt  alakult  ez  az  egyesület,  mely  alatta  kizárólag  a  lengyel  nemzeti¬ 
ségűeket  segítette.  A  cári  rezsim  bukása  után  titokban  a  többi  nemzetiségeket  segítette.  Ottlétem 
alatt  a  pétervári  egylet  elnöke  egy  galiciai  származású  osztrák-magyar  főhadnagy  volt,  ki  meg¬ 
szökvén  egy  táborból,  álnév  alatt  élt  és  működött.  A  magyarok  különösen  neki  sokat  köszönhettek. 

—  Nincs  lebélyegezve  a  komisszáriatus  pecsétjével. 

—  Hol  van  az  a  komisszáriatus? 

—  Ott  van,  —  és  az  egyik  ajtóra  mutatott,  hol  ki  volt  rajzolva 
nagy  betűkkel: 

«A  Finnországi  Utazási  Engedélyeket  Felülvizsgáló  Komisszárius.» 

Bementünk  a  jelzett  ajtón  és  átadtuk  az  igazolványunkat  egy 
hivatalnoknak. 

—  Nem  bélyegezhetem  le,  —  jelentette  ki  ez  is. 

—  Mi  okból? 

—  Azért,  mert  ezen  két  engedély  szerint  az  utazás  egy  Oszovszky 
és  egy  Gurcsinszky  nevű  egyéneknek  meg  van  engedve,  de  hogy  ti 
vagytok-e  ezek,  azt  nem  tudom.  Menjetek  el  a  Generálni  Stáb®) -hoz 
három  fényképetekkel.  Ezek  közül  az  egyiken  azon  ház  komitéja, 
melyben  laktok,  igazolja,  hogy  ti  vagytok  a  kérdéses  egyének.  A 
másik  kettőt  beadjátok,  honnan  pár  nap  múlva  kaptok  egy  fény¬ 
képes  engedélyt  az  utazásra.  A  harmadik  fénykép  ott  marad,  hogy 
ne  kelljen  minden  egyes  alkalomkor  ismételten  legitimálni  magatokat. 

Lehorgasztott  fővel  távoztunk  a  hivatalból. 

1917.  november  2A. 

9 

Ma  délelőtt  felkerestük  a  szálloda  komitéjának  elnökét.  Szalkay 
kérte  az  igazolásunkat.  Illetve  csak  az  Ígéretét,  mert  akkor  csináltatunk 
fényképeket. 

—  Nagyon  szívesen,  ha  tudjátok  valamivel  igazolni  magatokat. 

—  Városaink  a  németek  kezében  vannak  és  mindenünk  ott 
maradt  a  meneküléskor.  Csak  ezzel  az  igazolvánnyal  tudjuk  magunkat 
igazolni. 

—  Azt  vehettétek  is,  —  jelentette  ki  az  elnök.  (Hm,  be  okos 
ember.)  —  Az  itt  lakásra  elég,  de  fényképre  nem. 

El  voltunk  bocsájtva.  Búbánatosan  mentünk  Lyubinszkyhoz. 

—  Ezen  nem  tudok  segíteni  én  sem.  A  Stábnál  nincs  befolyásom. 
De  ne  búsuljanak!  Oroszországban  semmi  sem  tart  örökké.  Két-három 
hét  múlva  vissza  fog  jönni  ismét  a  fényképtelen  állapot.  Addig  vár¬ 
janak  és  élvezzék  Petrográd  zűrzavaros  életét. 

Okosabbat  tényleg  nem  tehetünk.  Pénzünk  van,  várjunk. 

Pillanatfelvételek  Petrográdról. 

1917.  november  25. 

Ma  délután  a  Néva  északi  oldalán  fekvő  negyedekben  újra  nagy 
garázdálkodást  vittek  végbe  a  továrisok.  Feltörtek  hét  szeszraktárt  s 
megkezdődött  a  muri.  Egy  óra  múlva  már  tudta  az  itt  henyélő  kato¬ 
naság,  hogy  ingyen  pálinka  van  valahol. 


®)  Vezérkar. 

Kitűnő  módszerük  van  rá,  hogy  ezt  a  nagy  eseményt  telefon  nél¬ 
kül  is  tudtára  adják  a  többieknek.  Önök  azt  hiszik,  talán  küldöncöket 
küldenek  szanaszét,  hogy  értesítsenek  minden  épkézláb  továrist? 
Dehogy  is.  Nem  olyan  bolond  a  muszka,  hogy  otthagyja  a  spirituszt 
s  lósson-fusson  a  többiért.  Hiszen  az  nagy  idő,  legalább  egy  óra  kell 
autón  is,  hogy  az  összes  kaszárnyákat  fellármázza  s  még  az  Isten  is 
megverné  talán,  ha  nem  inna  akkor,  amikor  lehet,  hanem  szaladgálna. 
Ök  tehát  a  következő  drótnélküli  módszert  találták  fel. 

Az  egész  aktus  három  főrészből  áll.  Először  is  feltörni  a  fel¬ 
fedezett  raktárt.  Ez  a  legkönnyebb.  Aztán  az  ott  talált  szeszből  roham¬ 
lépésben  meginni  annyit,  amennyit  egy  továris  viharedzett  gyomra 
elbir.  Ez  már  nehezebb,  mert  eltart  egy  félóráig,  mig  berugásig  tele¬ 
issza  magát.  Mikor  bekövetkezik  ez  a  stádium  s  már  nem  bir  többet 
inni,  a  raktár  pedig  még  félig  sem  ürült  ki,  akkor  következik  az  aktus 
harmadik  része,  értesíteni  a  többit,  mert  vétek  volna  itthagyni  azt 
a  sok  szeszt.  Ez  a  legnehezebb.  Ugyanis  az  az  átkozott  Nikoláj  vég¬ 
telen  kicsire  csináltatta  a  ravaszt  a  fegyveren.  Végig  kell  tapogatni 
először  az  egész  fegyvert,  hogy  megtalálja  az  ember  rajta  azt  a  kis 
darab  vasat,  amit  ha  meghúz,  a  fegyver  nagyot  durran.  No  dehát 
hiába  volt  furfangos  a  hajdani  atyuska,  a  továris  még  furfangosabb. 
Akármilyen  kicsi  is  a  ravasz,  mégis  megtalálja  és  elsüti.  Igaz,  hogy 
a  fáradságos  keresés  miatt  az  egyik  fegyvercsö  a  földre,  a  másik  az 
égre,  a  harmadik  ép  a  szemközti  ablaknak  néz  az  elsütés  pillanatában, 
dehát  az  nicsevo.^®)  Fő  az,  hogy  elsült  a  puska  s  ennek  messze  el- 
hallatszik  a  hangja.  Rögtön  utána  azután  megtalálja  a  második  to¬ 
váris  is  a  kakast,  aztán  a  harmadik,  tizedik,  századik  s  két  perc  múlva 
már  olyan  veszekedett  lövöldözés  van,  hogy  túlhallatszik  a  nagyváros 
lármáján  s  fennen  hirdetik,  hogy  Marconi  kismiska,  mert  az  orosz 
módszernek  még  elektromos  hullámra  sincsen  szüksége. 

A  hivójel  elhangzott;  egy  uj  paradicsom  fel  van  fedezve.  Az 
egész  módszerben  van  azonban  valami,  ami  nagyon  egyezik  az  elek¬ 
tromosság  tulajdonságaival.  Az,  hogy  a  hivójel  is  pozitiv  és  negativ 
hatásokat  vált  ki.  Pozitivot  az  utcán  csatangoló  többi  továrisokból; 
ezeket  vonzza.  Másikat  az  életüket  féltő  polgárokból;  ezeket  taszítja. 
A  körüllevő  utcákat  ellepik  a  vágtató  szánok,  az  izvoscsikok^)  ostor¬ 
ral  kergetik  a  lovaidat,  mert .  .  .  nem  akarom  ismételni  a  ravaszt,  az 
ide-oda  billegő  fegyvercsövet  stb.  Mindenki  siet,  szalad  el  arról  a  kör¬ 
nyékről,  akinek  valami  félteni  valója  van.  Azok  a  szerencsétlenek 
pedig,  akik  abban  az  utcában  laknak,  sietve  zárják  be  a  kapukat  s 
behúzódnak  a  legbelső  szobákba. 

Szószerint  semmi,  de  az  orosz  olyan  értelemben  használja,  mint  a  magj'ar  „sebaj". 

Bérkocsisok. 

Mivel  azonban  Russiában  sincsenek  kifogyhatatlan  raktárak,  a 
szesz  lassanként  elfogyván,  a  lövések  mind  ritkábbak  lesznek  s  végre 
elül  minden  harci  zaj,  megszűnik  a  lárma,  csak  a  kunktátor  to várisok 
rugdossák  a  már  csendesen  horkoló  többi  elvtársat,  mérgükben,  hogy 
megitták  előlük  az  összes  spirituszt. 

1917.  november  26. 

Borotválkozni  Oroszországban  is  szokás.  Mivel  szakállam  rém 
akaratos  s  csak  úgy  hagy  békében,  ha  minden  másodnap  megkapar- 
tatom,  be  kellett  ma  is  mennem  egy  parikmacher-hez,^^)  hogy  alá- 
vessem  magamat  a  borotválkozás  csendes  kínszenvedésének. 

Mióta  itt  lakom  a  Riga  szállóban,  ugyanazon  borbélyhoz  járok, 
mert  mindenik  másféleképen  kínozza  meg  pácienseit,  ebben  a  tekin¬ 
tetben  pedig  nem  szeretem  a  változatosságot. 

Vendég  volt  elég.  Várnom  kellett.  Hogy  unalmamat  elűzzem  egy¬ 
részt  s  hogy  kerüljem  a  feltűnést  másrészt,  mert  most  mindenki  új¬ 
ságot  olvas  Oroszhonban,  én  is  elővettem  egy  orosz  újságot,  leteleped¬ 
tem  egy  üres  székre  s  beletemetkeztem  a  «Pravdá))-ba.  Bár  még  csak 

% 

akadozva  olvasom  a  cirill  betűket  s  a  tizedrészét  sem  értem  annak, 
amit  olvasok,  mégis  mimelem  az  olvasást. 

Egyszerre  csak  megüti  fülemet  ez  a  szó:  «Kamerad)).  Óvatosan 
jobb  oldalt  tekintettem;  mellettem  két  nyúlánk  fiatal  ember  ült,  orruk 
előtt  újságot  tartva,  azonban  néha-néha  egymással  végtelen  halkan 
beszélgettek.  Fülelni  kezdtem.  Pár  pillanat  múlva  újra  hallom  a  suso- 
gást:  «unsere  Armee.))  Ezek  csak  velem  hasonszőrűek  lehetnek  német 
kiadásban,  gondoltam  magamban. 

Az  újságot  teljesen  arcom  elé  tartva,  csendesen  átszóltam  hoz¬ 
zájuk: 

—  Deutsche? 

A  halk  válasz  volt: 

/ 

—  Ja! 

—  Kriegsgefangene? 

—  Ja!  Und  Sie? 

—  Auch! 

—  Von  wo? . 

—  Von  Ungarn,  und  Sie? 

—  Von  Bayern! 

—  Was  machen  Sie  hier? 

—  Wir  erwarten  Hindenburg! 


í2)  Borbély. 

—  Pozsaluszta  goszpodal  —  hangzott  fel  két  segéd  invitálása 
egyszerre. 

Az  én  két  németem  felállt  s  beleült  a  kinzószékbe. 

Az  érdekes  beszélgetés  megszakadt. 

1917.  november  27. 


Érdekes  város  ez  a  Peirográd  és  nagyon  szép,  az  tagadhatatlan. 
Valóban  az  Észak  Párisa.  Gyönyörű,  széles,  nyílegyenes  utcái  vannak. 
Mi  otthon  Pesten,  ha  végignézünk  az  Andrássy-uton,  azt  hisszük,  ez 
a  leghosszabb  a  világon,  pedig  itt  az  olyan  két  kilométeres  ut  nem 
tartozik  a  leghosszabbak  közé.  Azonban  oly  csodaszép  egy  sincs,  mint 
Usini  főbb  útjaink.  Maga  a  Nevszkij  Proszpekt  az  ő  három  és  fél 
verszt  hosszúságával,  bár  a  főütőere  Petrográdnak,  meg  sem  közelíti 
szépség  tekintetében  a  pesti  utcákat.  Az  utcákon  tökéletesen  hiányoz¬ 
nak  a  fák,  csak  egy-két  boulevardeon  van  fasor,  s  ez  oly  kopárrá 
teszi,  legalább  is  előttem.  Tere  azonban  van  sok  és  szépen  gondozott. 
Nem  érzi  úgy  a  házak  közé  szorítva  magát  az  ember,  mint  Pesten, 
mert  lépten-nyomon  egy-egy  térre  jut  ki. 

A  gyalogjárók,  a  villamosok  tömve  emberekkel.  Szán  szán  után, 
autó  autó  után  száguld.  Itten  nincsen  a  villamoson  megtelt  hely.  Aki 
bir  és  ahová  bir,  oda  kapaszkodik.  Úgy  lógnak  az  utasok  a  kocsik 
ütközőjén,  a  két  kocsi  közötti  életmentő  rácson,  a  feljárókon,  mint  a 
heringek.  És  a  kocsi  megy  veszett  vágtatással,  nem  törődve  azzal,  hogy 
legalább  busz  ember  csak  a  kezével  kapaszkodik  rajta. 

Az  üzletek  mind  tömve  vásárlókkal.  Mindenki  vásárol,  aki  csak 
teheti,  hiszen  nem  lehet  tudni,  hogy  a  rubel,  mely  ma  45 — 50  kopeket 
ér,  holnap  nem  fog-e  csak  3 — 4  kopeket  érni.  A  rubelek  csakúgy  röp¬ 
ködnek  a  levegőben. 


Az  árak  a  mieinkhez  képest  érthetetlenek.  Egy  fonP^)  cukor 
6  rubel,  egy  pár  férfi  meleg  harisnya  13 — 15  rubel,  ellenben  egy  finom 
trikotinget  hét  rubelért  lehet  kapni.  Az  alma  darabja  rubel,  a  körtéé 
kettő,  a  szőlő  már  drágább,  fontja  tiz  rubel,  vagjds  kilója  béke¬ 
árfolyam  szerint  hatvankét  korona.  ' 

Egy  ebéd  vagy  vacsora  jobbfajta  vendéglőkben  átlag  15  rubel, 
egy  öltözet  ruha  500  rubel,  cipő  100 — 150  rubel,  a  napszám  25 — 30 
rubel. 

És  mindennek  az  ára  napról-napra  emelkedik,  csak  az  élet  s 
vagyonbiztonság  s  a  rubel  száll  mindennap  lejjebb  és  lejjebb. 

És  a  bolsevikiek  népszerűsége. 


* 


400  gramm. 

Majd  elfeledkezem  a  mozikról.  Pedig  azok  itten  épugy  hozzátar¬ 
toznak  a  mindennapi  élethez,  akár  a  pesti  kinók.  Már  szinte  nélkülöz¬ 
hetetlenek.  Nívó  tekintetében  azonban  nem  jöhetnek  a  mi  mozijaink¬ 
hoz.  Itt  a  fényesebbek  is  azokat  a  darabokat  játsszák,  amiket  nálunk 
még  a  háború  előtt  jóval  már  a  külvárosi  mozik  adtak.  Nem  mondom, 
itt  is  van  mozi,  mint  a  Splendid  Palace  és  a  Picadilly,  amelyek  fel¬ 
veszik  a  versenyt  a  mi  legfényesebb  mozgószinházainkkal  is,  de  átlag 
fejletlenebbek  a  mozijuk. 

Van  azonban  valami,  ami  otthon  hiányzik  a  kinóinkból.  Hogy- 
minden  moziban  a  képek  után  kabaret-előadás  következik.  Énekesek,^ 
énekesnők  kuplékat  adnak  elő,  orosz  cigányok  táncolnak,  a  külváro¬ 
sokban  pedig  kardnyelők,  kártyabűvészek  és  hasonló  cáepűrágók  pro¬ 
dukálják  magukat. 

Ezek  nélkül  itt  nincs  mozi  és  a  már  említett  két  mozgóban  első¬ 
rangú  erők  lépnek  fel.  Igaz,  hogy  az  árak  is  borsosak;  egy  négy  sze¬ 
mélyes  páholy  26 — 32  rubel  s  a  legolcsóbb  hely  2  rubel. 

Ezer  színház  közül  nyolcszázban  biztosan  Nikoláj  II.  megy.  A 

szerencsétlen  cár  tragikus  bukásán  most  ezer  meg  ezer  buta  továris- 

••  "1  •• 
röhög. 

Hja!  a  szabadság.  nooember  28. 

A  cári  palota  falain  nincs  egy  tenyérni  hely,  hová  puskagolyá 
ne  ütődött  volna.  Össze  van  lődözve  az  egész  óriási  épület.  A  vastag 
falakon  nem  ment  át  a  fegyvergolyó,  de  a  falhoz  csapódó  golyók 
mindenike  letört  egy  darabot  a  sápadt  cár  hatalmából.  Talán  azért 
kellett  oly  sok  golyót  kilőni,  mert  megmérhetetlen  hatalma  volt  az 
atyuskának. 

Végre  eltűnt  a  cári  hatalom  utolsó  foszlánya  is  s  a  hatalmas 
cárból  is  csak  egy,  az  életéért  remegő  ember  lett.  A  nimbusz  megszűnt, 
a  százhatvanmilliós  orosz  óriás  lerázta  zsarnokát.  A  palota  előtt  szo¬ 
rongó  százezernyi  tömegből  egy  üvöltés  szakadt  ki: 

—  Szabadság! 

^  * 

Szabadság!  Ez  azt  jelenti  a  továrisok  logikája  szerint,  hogy 
mindenki  szabadon  tehet,  amit  akar.  Vagyis  szabad  a  pálinkás  maga¬ 
zinokat  feltörni.  Ez  az  első  és  legfontosabb,  a  többi  kelléke  a  szabad¬ 
ságnak  mind  ezután  következik.  Aztán  szabad  a  magánházakba  be¬ 
törni  s  onnan  az  értékes  holmit  elvinni.  Nem  elrabolni,  mert  ilyen 
nincs  a  szabadság  honában,  csak  elvinni. 

Ezzel  szemben,  —  s  ezt  még  a  továris-logika  is  megengedi,  —  a 
burzsujoknak  is  joguk  van  tömörülni  s  megvédeni  ami  az  övék.  Az 
orosz  nép  egyáltalán  a  forradalom  alatt  sokkal  fejlettebb  Ízlést  mulat,, 
mint  a  francia  tanúsított  revoluciójuk  alatt.  Ott  a  szerencsétlen 

nemesek  teljesen  ki  voltak  szolgáltatva  a  felséges  nép  kénye-kedvének. 
Itt  nem. 

Itten,  ha  valamelyik  lakásba  betörnek  s  a  kért  arany-  és  ezüst- 
nemüek  helyett  revolvergolyót  kapnak  a  bordájuk  közé,  nehogy  azt 
higyjék,  hogy  egy  óra  múlva  százakra  menő  tömeg  megy  megboszulni 
a  kiömlött  vért.  Dehogy.  A  továris  igy  gondolkozik: 

—  Minden  szabadi  A  továrisnak  szabad  a  burzsuj  aranyát  el¬ 
vinni,  a  burzsujnak  szabad  azt  védeni.  Ha  aztán  a  továris  követelésé¬ 
nél  a  burzsuj  golyója  volt  az  erősebb,  rendben  van.  Az  ottmaradt 
muzsik  helyett  ad  az  Isten  kettőt.  Minek  ment  a  bolond  olyan  helyre. 

Ezt  a  szabad  védekezést,  ezt  a  logikát  aztán  fel  is  használta  a 
tisztességesebb  polgártárs.  Ma  már  azokban  a  negyedekben,  hol  a  tőke¬ 
pénzesek,  a  hivatalnokok,  szóval  a  tanultabb  elem  lakik,  minden  ház 
valóságos  vár,  hova  csak  hosszas  vallatás  s  kérdezgetés  után  lehet 
bejutni  az  idegennek.  Minden  lakó  köteles  bizonyos  meghatározott 
ideig  őrszolgálatot  tartani.  Neki  felöltözve,  ébren  kell  azt  a  pár  órát 
vagy  féléjszakát,  mig  a  szolgálata  tart,  eltölteni;  figyelni  kell  a  leg¬ 
kisebb  zajt  s  veszély  esetén  fellármázni  a  többi  lakókat.  S  ha  a  továri- 
sok  tényleg  be  akarnak  tömi,  olyan  sortüzet  kapnak,  hogy  elmegy  a 
kedvük  az  ilyen  vállalkozástól. 

A  forradalom  első  idejében  egy  párszor  véresen  visszaverték  a 
csőcseléket,  azóta  már  tanultak  a  továrisok  is.  Most  már  tudják,  hogy 
a  burzsuj  elkeseredett  ember  s  azt  csak  az  utcán  lehet  veszély  nélkül 
kirabolni. 

Azóta  ez  a  szisztéma  van  divatban.  november  29. 

Titokzatos  dolgok  történnek  a  városban.  Hiába  van  szabadság, 
az  orosz  ma  is  épenugy  hajlik  a  sötét  rejtelmesség  felé,  mint  a  cáriz¬ 
mus  alatt. 


Éjfél  felé,  mikor  már  elült  a  nagyváros  zaja,  mikor  élet  már 
csak  a  főbb  utakon  van,  a  polgárőrség  egy  őrjárata  lépked  végig  a 
Kadetszkaja  Linián.  A  rendes  útját  teszi  meg.  A  falak  viszhangozva 
verik  vissza  a  néma  utcában  a  csizmáik  kopogását  a  csontkeméiiyre 
fagyott  havon.  Egyszerre  egy  alakot  vesznek  észre:  a  falhoz  lapulva 
plakátokat  ragaszt.  Mikor  hozzámennek,  az  alak  hirtelen  két  lövést 
tesz  a  milicre,  beugrik  a  közelben  álló  autóba  s  elvágtat.  A  motorkocsi 
hátsó  lámpája  nem  égett,  számját  nem  lehetett  megállapítani. 

A  plakát  német  és  orosz  nyelven  felszólítja  a  polgárokat,  hogy 
lássák  el  magukat  élelemmel,  mert  a  németek  december  7-ikén  Petro- 
grádon  lesznek. 

Sem  azt,  hogy  hol  nyomtatták  e  felhívást,  sem  a  titokzatos 
ragasztó  kilétét  nem  bírták  kinyomozni. 

Titokzatos  itt  minden,  mint  maga  az  orosz  néplélek.  Mi  szükség 
volt  azokat  a  plakátokat  kiragasztani,  kik  és  kit  akartak  ezzel  meg¬ 
ijeszteni?  Hiszen  a  burzsujok  epedve  várják  a  németeket,  mert  ezek 
rendet  teremtenének  itt  huszonnégy  óra  alatt,  a  bolsevikiek  szintén 
várják,  hiszen  itt  mindenki  tudni  véli,  hogy  az  egész  bolseviki  pártot 
Németország  pénzeli. 

Az  orosz  könnyen  elintézi  az  ilyesmit.  Csórt  znáj!^^)  —  mondja 
és  nem  töri  tovább  rajta  a  fejét.  Hiszen  a  fej  csak  azért  van,  hogy 
legyen  rajta  a  szájnak  hely,  a  száj  pedig,  hogy .  . .  ejh!  nem  akarok 
már  megint  a  pálinkáról  firkálni.  Elég,  ha  két  fej  gondolkozik  Rus- 
siában,  a  Leniné  és  a  Trockijé,  még  igy  is  nagy  a  zavar,  hát  még  ha 
százhatvanmillió  fej  gondolkozna,  mi  lenne  itt  akkor. 

Engem  azonban  egész  nap  nem  hagyott  a  dolog  nyugton.  Dél¬ 
után  Szalkay  üzleti  ügyekben  eltávozott  hazulról,  egyedül  maradtam. 
Kint  már  égtek  az  utcai  lámpák,  az  esthomály  ráhorult  az  orosz  fő¬ 
városra.  Székemet  az  égő  kandalló  elé  huzva,  rágyújtottam  egy  ciga¬ 
rettára  s  hallgattam  a  Nevszkij  beszűrődő  életzaját. 

Gondolataim  elkalandoztak.  Mi  is  lesz,  ha  a  németek  bevonul¬ 
nak,  milyen  lesz  az  orosz  utca  képe,  ha  sisakos  alakok  jelennek  meg 
rajta.  Cigarettát  cigaretta  után  szíva  bámultam  bele  a  pattogó  tüzbe. 
Hogy  ugrálnak  a  piciny  lángnyelvek  az  egyik  hasábról  a  másikra. 
Hogyan  pattognak  a  kicsiny  szikrák  elő  a  lángokból.  De  nini,  mintha 
az  egyik  olyan  volna  mint  egy  német  sisak,  a  másik  is,  a  harmadik, 
negyedik  is.  És  mindig  közelebb  és  közelebb  jönnek.  Már  látom  a 
sisakok  alatt  az  embereket  is.  —  Hiszen  ezek  németek!  Az  első  sor 
már  ki  is  lépett  a  kandallóból,  utána  a  második,  századik.  Egymás¬ 
után.  Kikanyarodnak  a  szobánkon  keresztül  ki  az  utcára.  Mind  több 
és  több.  Zászlóalj  zászlóalj  után,  jönnek  elő  a  varázskandallóból  izmos, 
döngő  léptekkel.  Végül  az  egész  óriási  menet  ott  kigyózik  a  Nevszkij 
Proszpekten.  Az  utca  népe  hangtalanul,  megdöbbenve  nézi  őket.  De 
hallgat  Megremegnek  a  paloták:  tízezer  torokból  zendül  egyszerre  az 
ének  harsogva,  diadalmasan: 

—  Deutschland,  Deutschland  über  alles! 

Nem  bírtam  tovább  nyugodtan  ülni.  Felugrottam. 

A  látomány  hirtelen  eltűnt. 

Sajnos,  csak  vizió  volt  az  egész. 

1917.  november  30. 

Délután  hat  óra  volt,  itt  már  este  van.  Székeink  a  kandallóhoz 
voltak  tolva  s  dohányozva  élveztük  a  kiáradó  meleget. 

Kopogtatás.  A  szobalány  lépett  be. 

/ 

1^)  Ördög  tudja! 

—  Egy  fiatal  lengyel  ur  Varsóból  óhajtana  a  nagyságos  urakkal 
beszélni. 

(Mikor  a  szállóba  jöttünk,  csak  egyszerű  «goszpoda»  voltunk, 
de  az  első  tiz  rubel  borravaló  után  «barin»-okká,  ami  körülbelül  meg¬ 
felel  a  mi  nagyságos  urunknak,  avanzsiroztunk  elő  s  azóta  Mária 
Pavlovna  megkülönböztetett  tisztelettel  bánik  velünk.) 

Megrémültünk.  Ki  az  ördög  küldhette  a  nyakunkra  ezt  a  varsóit, 
hiszen  soha  életünkben  nem  jártunk  ott.  Mi  lesz,  ha  most  ez  lengyelül 
kezd  velünk  diskurálni?  Kisül,  hogy  annyit  sem  értünk  a  lengyel 
grammatikához,  mint  tyuk  az  ábécéhez. 

Töprengésre  nem  volt  időnk,  mert  Mária  Pavlovna  válaszra  várt. 
Lesz  ami  lesz,  bizalom  a  pólyákba,  csak  nem  fog  elárulni. 

—  Engedje  be  az  urat!  —  mondta  Szalkay. 

Pillanattal  később  egy  24 — 25  éves  fiatalember  lépett  be.  Bun¬ 
dája,  ruhája  kifogástalan,  látszott  rajta,  hogy  rendezett  viszonyok, 
közt  él. 

—  Sztrutinszky. 

—  Oszovszky. 

—  Gurcsinszky,  —  mutatkoztunk  be  kölcsönösen. 

Székkel  kínáltuk  meg  uj  ismerősünket.  Az  leült,  fogai  közé  dugta 
az  általunk  felkínált  cigarettát  s  lábát  himbálva  mosolyogva  nézett  hol 

t 

Szalkayra,  hol  rám. 

Úristen!  Mit  akar  ez  tőlünk,  hogy  csak  bámul,  mosolyog  és  nem 
szól.  Engem  különösen  a  lábhimbálás  izgatott,  a  detektivdrámákban  is 
Így  himbálják  a  detektívek  a  lábukat.  Bizonyos,  hogy  ez  is  titkosrendőr 
s  azért  mosolyog,  mert  gyönyörködik  áldozataiban. 

—  Hogy  is  hívták  önt  azelőtt?  —  kérdte  Szalkaytól.  —  Már 
elfeledtem. 

Most  már  biztos,  hogy  detektív.  Tekintetünk  összevillant  Szal- 
kayéval.  A  néma  pillantással  megegyeztünk,  hogy  én  kirántom  a  széket’, 
alóla,  ő  meg  betömi  a  száját,  azután  közös  erővel  megkötözzük.  Az 
idegen  azonban  nem  látszott  észrevenni  a  feje  fölött  tornyosuló  vészes 
fellegeket,  mert  továbbra  is  csak  mosolygott,  csak  mosolygott  és 
beszélt. 

—  Azért  kérdem,  mert  Sztrutinszkynak  engem  sem  régóta  hív¬ 
nak.  Júliusban  még  Bauer  voltam. 

Értelmetlenül  néztünk  rá.  Ez  vagy  örült,  vagy  —  hadifogoly. 

—  Igen,  igen,  —  fordította  át  vendégünk  németre  a  beszédet,  — 
ne  bámuljatok  rám  olyan  furcsán;  júliusban  még  Ludwig  Bauernek 
hivtak,  ez  a  név  van  a  simmeringi  anyakönyvbe  is  beirva,  de,  bár  itt 
drágább  a  névmegváltoztatás,  mint  nálunk,  mert  ötven  rubelt  fizettem 
érte,  megadtam  s  azóta  mint  Sztrutinszky  élek. 

Olyan  hamisítatlan  bécsi  dialektusban  beszélt,  hogy  nem  kétel¬ 
kedhettünk  benne.  Osztrák  a  gyerek. 

—  Hát  hadifogoly  vagy  te  is?  —  kérdeztük  egyszerre. 

—  Noná!  —  válaszolta  Bauer  szellemes  egyszerűséggel.  , 

Harsány  kiáltással  ölelkeztünk  össze  az  osztrákkal  kétezer 
versztre  a  hazától.  Csak  úgy  ropogott  a  csontja  a  barátságos  öleléstől. 
Mondhatom,  ennyire  még  egy  magyar  sem  dobta  sutba  a  48-as 
elveket.  Csendesnek  nem  mondható  üdvözlésünkre  Mária  Pavlovna 
berohant.  Azt  hitte  az  istenadta  talán,  hogy  gyilkoljuk  egymást,  de 
az  ölelkezést  látva,  már  tudta,  hogy  ennek  áldomás-csájázás  lesz  a 
vége.  Azért  fejét  rázva,  kiment  s  nemsokára  a  szamovárral  tért 
vissza.  Mi  ezalatt  kihámoztuk  a  harmadik  lengyel  imitációt  a  bundából 
s  a  tea  mellett  elbeszéltettük  vele  eddigi  tevékenységét. 

Félve  Írom  le,  mert  el  sem  hiszik.  De  Bauer  lelke  rajta,  ha 
nem  igaz. 

Przemyslben  esett  fogságba.  Először  Razdolnoeba  vitték.  Onnan 
megszökött.  Permben  letartóztatták  s  visszavitték  Krasznojarszkba. 
Ott  letöltötte  az  egyhónapi  büntetését  s  újra  megszökött.  Elvergödött 
Kievig,  itt  azonban  újra  felfedezték  kilétét  s  Omszkba  zsuppollák.  Itt 
nem  kapott  csak  két  hetet,  úgy,  hogy  egy  hónap  múlva  már  ismét 
meg  birt  szökni.  Tagadhatatlanul  pechje  volt,  mert  Minszkben  harmad¬ 
szor  is  elfogták  s  visszavitték  Omszkba.  Most,  mivel  a  vizsgálat  során 
kiderült,  hogy  második  szökése  után,  mikor  visszavitték  Omszkba, 
lelökte  az  orosz  őrt  a  vonatról,  tizennyolc  havi  súlyos  börtönt  kapott. 
Le  is  töltött  három  hónapot,  de  közben  kitört  a  revolució  s  neki  sike¬ 
rült  az  őrök  megvesztegetésével  negyedszer  is  megugrani.  Útközben 
találkozott  alteregojával,  Vratiszlav  Pavlovics  Sztrutinszkyval,  egy 
varsói  lengyel  menekülttel,  kitől  a  papirosokat  megvette.  Szent-Péter- 
várra  már  mint  Sztrutinszky  érkezett.  Itt  egy  pár  hétig  pihenni  akart 
és  erőt  gyűjteni  a  fáradalmak  után.  Továbbutazása  azonban  mindig 
nehézségekbe  ütközött,  három  sikertelen  próba  pedig  meggyőzte,  hogy 
könnyelműen  nem  érdemes  a  szökést  megkísérelni,  igy  hát  várta  az 
idők  jobbra  fordulását,  úgy  hogy  a  tervezett  pár  hétből  hónapok  let¬ 
tek.  Közben,  mivel  kitünően  hegedül,  állást  vállalt  s  most  a  Narodni 
Dóm  színház  zenekarában  játszik  mint  primhegedüs. 

—  Ja,  ja.  Kamerád!  —  fejezte  be  beszédét  felsóhajtva,  —  válto¬ 
zatos  volt  az  életem.  Most  azonban,  hogy  úgyszólván  révbe  jutottam, 
nagyon  elővett  az  unalom.  Felkerestem  gyakran  Lyuhinszky  profesz- 
szort,  akit  én  is  ismerek  régóta  s  érdeklődtem  a  továbbutazás  iránt, 
ö  sem  birt  segíteni,  a  határi  még  mindig  szigorúan  őrzik  az  oroszok, 
mert  Kerenszk}?^  állítólag  Finnlandban  van,  hanem  azt  tanácsolta,  ha 
nagyon  unatkozom,  él  a  Hotel  Rigában  két  magyar,  keressem  fel  s 

veszekedjek  velük,  hiszen  otthon  sem  csinálunk  mást.  Képzelhetitek, 
mennyire  megörültem  e  hirnek,  már  féléve  nem  beszéltem  honfi¬ 
társakkal.  Rögtön  idesiettem  s  mivel  imádom  a  hatásos  jeleneteket, 
azért  csináltam  azt  a  komédiát  beléptemkor.  Hogy  életrajzom  teljes 
legyen,  elárulom  nektek,  hogy  a  múlt  héten  mint  Sztrutinszky  leadtam 
a  szavazatomat  a  bolsevikiekre. 

Nevettünk  s  mi  is  megmutattuk  a  szavazólapjainkat,  melyet  a 
múlt  héten  kaptunk,  amit  azonban  nem  vettünk  igénybe. 

—  Miért  nem  szavaztatok  le?  —  korholt  Bauer.  —  A  bolsevikiek 
békét  akarnak  s  minden  szavazat  aranyat  ér.  Én  legalább  nem  adom 
ezer  kroncsiért,  hogy  leszavazhattam.  Hadifogoly  is  szavaz.  Ha-ha-ha. 

Hja!  a  szabadság. 

* 

Tehát  már  vagyunk  hárman.  És  még  ki  tudja,  hány  Sztratimi- 
rovszky,  Lutinszky  s  az  ég  tudja,  Micsodaszky  él  Oroszországban,  aki 
azelőtt  Kiss  István  vagy  Nagy  János  névre  hallgatott.  Én  legalább 
ötvenezerre  becsülöm  azon  hadifoglyok  számát,  akik  igy  bujkálnak,  hol 
álnév  alatt,  hol  névtelenül.  Szeretnék  róluk  statisztikát  készíteni.  Ha 
lehetne. 

Emlékszem,  Kievbe,  illetve  Darnicára,  hol  a  tábor  van,  behoztak 
vagy  háromszázat,  akiket  mind  Kiev  környékén  fogdostak  össze.  Volt 
közöttük  matróz,  orosz  katona,  praporscsik,  munkás,  muzsik,  cigány, 
földbirtokos,  vasutas,  diák,  mérnök  s  az  Isten  tudja  még  miféle  szer¬ 
zet  és  ez  a  tarka-barka  tömeg  mind  magyarul  és  németül  beszélt.  Meg¬ 
szólítottam  egy  nagy  szőkeszakállu,  kék  pápaszemes  orosz  koldust: 

—  Hová  való? 

—  Pestre,  —  válaszolta. 

—  Hogy  hívják?  —  kérdém  tovább. 

—  Uram!  Becsületemre  mondom  önnek  —  szólt  s  szivére  tette 
kezét,  —  biztosan  nem  merem  állítani.  Azt  tudom,  hogy  most  Békés 
Gyulának  hívnak,  de  hogy  odahaza  mint  neveztek,  az  csak  rémlik 
előttem.  Nézze,  kérem,  én  tizennégy  augusztusában  estem  fogságba 
s  még  az  évben  megszöktem  a  táborból.  Azóta  már  négyszer  koldultam 
végig  Csitától  Kievig  ezt  a  marha  nagy  országot,  elfogtak  már  vagy 
ötvenszer  s  mindannyiszor  más  nevet  mondtam  be.  S  már  annyiféle¬ 
képen  hívtak,  hogy  magam  sem  tudom  biztosan,  melyik  az  igazi  nevem. 

Nagyítás  mindenesetre  van  a  dologban,  de  érdekesen  illusztrálja 
az  orosz  belső  rendet. 

* 

Szalkay  elkísérte  uj  barátunkat  haza  s  csak  éjfélre  Ígérte  vissza- 
jöttét.  Időm  van  bőven,  lévén  jelenleg  csak  kilenc  óra. 

Lejegyzem  a  számtalan  eset  közül  az  érdekesebbeket,  melyek 

eszemben  maradtak.  Mind  megtörtént  esetek,  bár  sok  hihetetlen  moz¬ 
zanat  van  bennük  az  otthoni  rendhez  szokottak  előtt,  de  akik  velem 
együtt  átélték  az  orosz  fogságot,  bizonyítani  tudják,  hogy  ilyesmi  meg¬ 
történhetett.  Nem  beszélek  azokról,  kik  a  fogságot  a  táborban  '  élték 
ál,  mert  ők  csak  a  tábor  belső  életét  ismerik,  hanem  azok,  kik  meg¬ 
szöktek  s  barangoltak  hónapokig,  mind  fog  ilyen  történetet  ismerni, 
hisz  a  saját  szökésük  is  kalandos  volt. 

Az  első  egy  kispesti  fiú.  Egy  év  alatt  ötször  fogták  el  Kievben. 

1916-ban,  a  Bruszilov  offenzivájakor  esett  fogságba  és  egyenesen 
a  Murman-vasuthoz  vitték  dolgozni.  Innen,  anélkül,  hogy  tudott  volna 
valamit  oroszul,  elszökött  és  elvergődött  Kievig.  Ott  lefülelték.  Pen- 
zába  való  visszatranszferálás  közben  Voronezsnél  újra  megszökött  s 
megindult  vissza  Kiev  felé.  Kievben  felismerte  a  milic  s  most  már 
erős  őrizet  alatt  vitték  Penzába.  A  táborból  még  az  éjjel  kiszökött  s 
csökönyösen  megint  Kiev  felé  vette  útját.  Megint  elfogták  s  egyenesen 
Turkesztánba  vitték  egy  büntető  táborba.  Innen  is  megszökött.  Vissza 
Kievbe.  Negyedszer  is  megcsipték. 

És  mint  az  éji  lepkét  a  lámpa,  úgy  vonzotta  őt  Kiev.  Soha  sem 
próbált  másfelé  szökni.  Mikor  én  találkoztam  vele,  ötödször  hozták 
be  Darnicára.  Kérdeztem  tőle,  miért  nem  kisérli  meg  más  irányba 
menni,  de  ő  csak  a  fejét  rázta: 

—  Nem,  hadnagy  uram!  Nem  megyek.  Azért  is  megmutatom  a 
cseheknek,  hogy  erre  fogok  hazajutni. 

S  tényleg,  harmadnap  a  bevaggonirozáskor  a  fiú  eltűnt  hatodszor 
is.  Nem  tudom,  hazajutott-e? 

* 

Másik  esel. 

Charkovban  az  egyik  orosz  pótkeretnél  a  manipulánsi  teendőket 
egy  honvéd-szakaszvezető  látta  el  másfél  hónapig.  Úgy  élt  mint  orosz, 
egy  lélek  sem  tudta  róla,  hogy  hadifogoly.  Másfél  hónap  múlva  egy 
hadifogoly,  akit  oda  vittek  be,  felismerte  s  önkénytelenül  elárulta. 
Mikor  letartóztatták,  a  katonai  parancsnok  magához  hivatta  búcsúzni. 
Kezet  fogott  vele  s  ötven  rubelt  adott  neki. 

—  Végtelen  sajnálom,  barátom,  hogy  el  kell  válnunk,  mert  még 
olyan  számvevő-altisztem,  aki  csak  a  felét  lopta  el  a  rábízott  dolgok¬ 
nak,  rajtad  kivül  nem  volt.  A  többi  gazember  mind  nyolcvan-kilencven 
percentre  dolgozott. 

* 

Egy  felvidéki  rutén  fiú  úgy  akart  hazajutni,  hogy  mint  orosz 
katona  felvétette  magát  egy  ukrán  menetszázadba.  Útközben,  mikor 
Bjelcbe  értek,  fellázította  a  századot,  ne  menjenek  a  harctérre  az 
első  vonalba,  tagadják  meg  az  engedelmességet.  A  század  tényleg  fel- 

lázadt.  Másnap  kozákok  vették  őket  körül  s  lefegyverezték  a  menetet, 
öt  mint  föbünöst  Odesszába  vitték.  A  vallatásnál  kisült,  hogy  ő,  a  fö- 
cinkos,  hadifogoly.  Erre  a  vizsgálóbiró  két  hatalmas  pofont  adatott 
neki  az  egyik  porkolábbal  s  kihaj íttatta  a  börtönből. 

* 

Hazajött  Szalkay.  Ajkát  egy  feketelábu  indiánnak  is  becsületére 
való  harci  üvöltés  hagyta  el.  Sajnos,  nem  Írhatom  ide,  mert  még  azt 
hinnék  a  to várisok,  hogy  haragszom  rájuk.  A  harci  kiáltás  után  jött 
a  komolyabb  kijelentés: 

—  Jönnek  a  németek! 

Lázas  faggatásomra  csak  a  fejét  rázta: 

• —  Nem  tudok  semmi  mást,  csak  azt  hallottam,  hogy  jönnek 
valamelyik  nap  ide  rendet  csinálni. 

És  most  tudjon  az  ember  aludni. 

1917.  december  3. 

Azt  beszélik,  Falkenhayn  itt  van  a  városban,  két  német  divízió 
pedig  egy  közeli  faluban  s  csak  a  bolsevikiek  intését  várják,  hogy 
bejöjjenek. 

Jóságos  Isten!  Most  tekints  le  a  te  hajdani  két  hűséges  szolgádra. 

1917.  december  6. 

A  hírek,  sajnos,  nem  lettek  igazak.  Egész  nap  úgy  járkáltunk, 
mintha  mi  is  letartóztatott  hadseregszállítók  lennénk.  Tehát  tart  a 
fogságunk  továbbra  is.  Levertségünk  még  az  Eremitage  étterem  pin¬ 
cérének  is  feltűnt.  Rögtön  kérdezte  is: 

—  Ugy  e,  rossz  hirt  hallottak  az  urak? 

Mindkettőnk  feje  igent  bólintott. 

—  Mit? 

Mindkettőnk  keze  legyintett,  hogy  nagyon  rosszat. 

—  Kirabolták  uraságtokat?  —  firtatta  tovább. 

Mindkettőnk  sóhajtása  adta  tudtára,  még  annál  is  rosszabb 
történt. 

—  Szent  Vladimír!  Akkor  biztosan  Nikoláj  jön  vissza!  —  keser¬ 
gett  a  pincér-továris  s  keresztet  vetett  magára. 

Ráhagytuk,  hogy  a  minden  oroszokra  legrémesebb  hirt  hallottuk. 

Szegény  Nikoláj  (mert  ő  is  Nikoláj  volt)  erre  oly  szomorú  ábrá- 
zattal  hordta  az  étkeket,  hogy  megsajnáltuk  s  ebéd  végén  megvigasz¬ 
taltuk,  Romanov  Nikoláj  egyelőre  Tobolszkban  üdül. 

Sajnos,  nem  csak  Nikoláj  üdül,  hanem  a  németek  is,  igaz,  hogy 
ok  Rigában.  Eleinte  nagyon  hanyag  embernek  tartottuk  Hindenburgot, 
de  úgy  este  hét  óra  felé  rájöttünk,  biztosan  nem  tudja,  hogy  itt 
vagyunk  Petrográdon  s  azért  vesztegel.  Eredményt  még  igy  is  sokat 
ért  el.  A  városban  ugyanis  végigviharzott  a  továrisok  között  a  vész¬ 
kiáltás,  a  végítélet  harsonája: 

—  Jön  Gindenburgd^) 

Ez  pedig  a  halál,  az  enyészet.  Mert  mit  ér  már  az  az  élet,  mikor 
nem  lehet  rabolni,  mert  Gindenburgnak  százhatvanezer  szeme  van, 
minden  szeme  egy  továrist  vigyáz  s  mihelyt  észrevesz  valami  rosszat 
(érthetetlen  emberek  ezek  a  germánok,  a  betörést,  ami  pedig  a  leg¬ 
nagyobb  gyönyör,  rossznak  tartják),  azonnal  nyakon  fogja  az  embert 
s  megregulázza. 

—  Minden  órának  leszakaszd  virágit,  —  ezt  ismeri  a  továris  is, 
oroszul  hajrá!  mig  magunk  vagyunk.  Megkezdődött  a  rablás  en  gros- 
ban.  Ma  már  semmi  sem  volt  szent  előttük.  A  szeszraktárak  és  pálin¬ 
kás  butikok  után  következtek  a  bankok  és  magánlakások.  Egész  nap 
nem  lehetett  mást  látni,  mint  katonákat  hónuk  alatt  kisebb-nagyobb 
gyanús  csomagokkal. 

A  Szadováján  az  egyik  őrjáratnak  feltűnt  két  katona,  kik  csoma¬ 
gokat  cipeltek.  Megállították  s  megkérdezték,  mit  visznek?  Mint  ilyen¬ 
kor  szokás  nagyvárosban,  különösen  egy  olyan  élénk  utcában,  mint 
a  Szadovája,  rögtön  embergyürü  vette  őket  körül.  A  két  továris  ötölt- 
hatolt,  mire  a  mibe  elkezdte  a  zsákokat  bontogatni.  A  katonák,  fel¬ 
használva  a  kedvező  alkalmat,  kereket  oldottak.  A  csomagokat  fel¬ 
bontva,  négy  és  fél  millió  rubel  papírpénzt  találtak  benne. 

Az  előkelő  negyed  egyik  utcájában,  a  Szergievszkáján,  három 
továris  a  délutáni  órákban,  mikor  kevés  a  járókelő,  egy  elegáns  uri- 
nőt.  midőn  kijött  az  egyik  palotából,  a  kapu  alatt  megállított: 

—  Hogy  veszed  meg  ezt  a  kabátot?  —  kérdezték  tőle. 

Az  úrnő  néz  mindenfelé,  egyiknél  sem  lát  kabátot. 

—  Melyik  kabátot  gondoljátok?  —  kérdte  csodálkozva. 

—  Azt,  amelyik  rajtad  van,  —  válaszolták  a  továrisok. 

—  De  hiszen  az  az  enyém! 

—  Ne  beszélj  oly  sokat!  —  torkolták  le  durván,  —  vagy  adj 
érte  ötszáz  rubelt,  vagy  visszük  a  kabátot. 

S  mivel  nem  volt  nála  annyi  pénz,  lehúzták  a  védtelen  asszony¬ 
ról  a  drága  bundát  és  eltűntek. 

Ezt  kapta  Petrográd  a  rendcsináló  németek  helyett,  úgy  hogy 
az  egyik  vendéglőben,  hol  még  a  berendezést  is  teljesen  összezuzták 

1®)  Az  orosz  betűk  közül  hiányzik  a  mi  lágy  „h“  betűnk,  ők  ezt  „g"-vel  jelzik.  Így  van 
aztán,  hogy  az  idegen  szavaknál  az  orosz  „g‘'-t  ejt  „h"  helyett:  pl.  Vilgelm,  Gelzingfors. 

a  továrisok,  a  tulajdonos  az  üveg-  és  márványdarabok  közt  —  mint 
a  kesergő  Cato  Carlhago  romjain  —  felsóhajtott; 

—  Istenem,  ne  engedd,  hogy  mégegyszer  bejöjjenek  a  germánok, 
mert  egészen  tönkremegyek. 

1917.  december  8. 

Minden  változatlan.  Finnlandba  még  most  sem  lehet  utazni,  a 
németek  sem  jönnek,  a  békéről  sincs  semmi  hir.  A  menseviki  lapok 
legazemberezik  a  bolsevikieket,  a  kadettista  újságok  mind  a  kettőjüket. 
Az  orosz  kormány  parancsot  adott  ki,  hogy  a  finnországi  orosz  csa¬ 
patok  jöjjenek  haza.  Ott  azonban  jobb  az  élet,  világos,  hogy  az  orosz 
gamizonok  nem  engedelmeskedtek  a  parancsnak. 

Petrográdon  a  megszokott  élet.  Csilingelnek  a  villamosok,  kia¬ 
bálnak  az  izvoscsikok  s  a  mellékutcákban  barátságosan  elkérik  a 
.pénztárcát  a  burzsujtól. 

Egyszóval  a  rendes  orosz  közállapot,  csak  a  mi  orrunk  hosszabb 
a  rendesnél.  Szalkay  délelőtt  már  kijelentette,  hogy  a  legkomolyabb 
haragot  tartja  Hindenburggal  ezért  az  érthetetlen  késlekedéséért. 

1917.  december  9. 

Ma  délelőtt  a  28-as  szobából  áihurcolkodtunk  a  16-osba.  Itt  egy 
külön  fülke  a  hálószoba,  az  ára  pedig  ugyanaz,  igy  hát  megengedhető¬ 
nek  tartottuk  magunknak  ezt  a  luxust.  Délig  azon  törtük  fejünket,  mint 
nevezzük  el  szobánkat.  A  hálófülkénkkel  hamar  tisztába  jöttünk,  lévén 
ottan  csak  két  ágy  s  az  éjjeli  szekrény,  azt  hálószobának  hivjuk.  De 
a  másik  már  nehéz  dió.  Ebben  tudniillik  van  egy  Íróasztal,  tehát  dol¬ 
gozószoba,  van  továbbá  egy  asztal  pár  székkel,  tehát  fogadószoba,  van 
még  külön  kis  dohányzóasztal  két  bőrszékkel,  tehát  dohányzószoba, 
és  ott  van  végül  az  ajtó  mellett  a  fogas,  azon  lógnak  a  télikabátjaink 
s  alatta  hevernek  a  galosnijaink,  tehát  tulajdonképen  előszoba. 

Azt  hiszem,  a  keleti  kérdés  nem  okozott  nagyobb  fejtörést  az 
illetékes  diplomatáknak,  mint  a  szobakérdés  nekünk.  Nem  tudtunk 
sehogysem  megegyezésre  jutni,  úgy  hogy  a  kérdést  megoldatlanul 
hagyva,  voltunk  kénytelenek  ebédelni  menni. 

Nem  hiába  mondják,  hogy  a  jóllakott  ember  másként  lát  min¬ 
dent.  Mi  is,  midőn  az  utolsó  falatokat  nyeltük,  megegyeztünk  abban, 
hogy  a  dohányzószoba  lesz  a  legelegánsabb  elnevezés. 

—  De  tudod  mit?  —  szólt  Szalkay.  —  Én  a  dohányzószoba  fogal¬ 
mával  sehogysem  tudom  összeegyeztetni  ezeket  a  hitvány  orosz  ciga- 
rettákat.  Ezekből  hármat-négyet  szippant  az  ember  s  már  vége.  Szerin¬ 
tem  a  dohányzószobában  csak  szivarozni  előkelő.  Délután  úgyis  ven¬ 
dégeink  jönnek,  vigye  az  ördög,  vegyünk  szivarokat. 

Gondoltam  magamban,  miért  ne  legyen  egyszer  azoknak  is 

igazuk,  akik  a  magyart  a  legkönnyelmübb  nációnak  mondják.  Legyen 
szivar.  És  lön  szivar.  Vásárolánk  20  rubelért  tizenkét  darab  Habanérát. 

Mikor  hazaértünk,  Szalkay  rögtön  az  asztalkára  készítette  a 
szivarokat  s  vártuk  a  vendégeket.  Mondhatom,  nagyon  türelmetlenül, 
mert  a  felöltöztetett  szivarok  végtelenül  izgatták  szemünket.  Végre 
megjelent  az  első  vendég,  Bauer,  s  megpillantotta  a  barna  dorongokat. 
A  kővetkező  pillanatban  csak  egy  szilaj  kiáltást  hallottam  s  egy  le¬ 
csapásra  kész  kinyújtott  kart  pillantottam  meg,  az  utolsó  momentban 
azonban  megjelent  egy  második  kéz  is,  a  Szalkayé,  mely  még  a  leve¬ 
gőben  elkapta  a  lecsapásra  kész  kinyújtott  kart. 

—  Na  hallod!  —  szidta  össze  Szalkay,  —  te  egészen  tönkreteszed 
ezt  az  előkelő  hangulatot.  Még  jönnek  mások  is,  csak  nem  gondolod, 
hogy  neked  vettük  mind  ezt  a  rengeteg  kvantumot.  Kaptatok  úgy  is 
eleget  tőlünk  hatvanhétben. 

Tíz  perc  múlva  beállított  a  hiányzó  vendég,  egy  32-es  szakasz¬ 
vezető  és  egy  7-es  honvéd-huszárőrmester,  kikkel  pár  nap  előtt  hozott 
össze  a  sors. 

A  két  bőrszékbe  mi  ültünk  bele,  mert  udvariasság  ide,  udvarias¬ 
ság  oda,  ezt  nem  engedtük  volna  át  másoknak  az  egész  orosz  állam¬ 
kasszáért  sem.  (Igaz,  hogy  tökéletesen  üres  az  is.)  Hála  a  mindent 
kibékítő  Habanéráknak,  a  vendégeink  ezért  egy  cseppet  sem  sértőd¬ 
tek  meg. 

—  Te,  ^ —  szólt  Bauer  Szalkayhoz  —  itt  egy  érdekes  matematikai 
feladvány  előtt  állunk.  Hogyan  lehet  a  tizenkét  szivart  öt  ember  közt 
felosztani? 

—  így!  —  felelt  Szalkay  lakonikusan  s  azzal  mindenikünk  elé 
kitett  egy-egy  szivart,  a  fentmaradt  hét  darabot  pedig  bezárta  az  Író¬ 
asztal  fiókjába,  kétszer  is  ráfordítva  a  kulcsot.  Amely  megoldást 
Bauer  igen  csalódott  arccal  könyvelte  el  a  megtörténtek  rovatában. 

Jött  a  szamovár  s  végre,  végre  belemerülhettünk  a  szivarok  kék 
füsttengerébe.  Az  első  tiz-tizenkét  szippantást  szótlanul  élveztük,  aztán 
megindult  a  beszélgetés.  Szegény  hadifoglyok  miről  tárgyalhatnának 
másról,  mint  az  otthoniakról,  a  békéről  és  a  most  aktuális  németekről. 
Szalkay  rögtön  ki  is  fejtette  álláspontját; 

—  A  németeknek  most  három  dolgot  kellene  csinálni.  Először 
is,  inkább  ma,  mint  holnap,  két  divíziót  ide  kellene  küldeniök  rend¬ 
csinálás  végett  és  minket  hazaliferálni.  Nincs  igazam?  (Zajos  helyes¬ 
lés  zúgott  mind  a  négy  ajakról  elő,  a  szivar  és  a  fogak  közti  hézagon.) 
Aztán  jön  a  többi  mellékes  dolog.  És  pedig  mindenáron  külön  békét 
kötni  Oroszországgal  s  az  itt  fekvő  hadseregeket  Olaszország  és  Anglia 
ellen  zúdítani.  Két  hónap  múlva  Hindenburg  a  római  Kapitolium  és 

a  londoni  Tower  lépcsőjéről  diktálhatná  a  porban  fetrengő  taljánok- 
nak  és  angoloknak  a  békét! 

—  Na,  arra  a  Hindenburgra  magam  is  kiváncsi  vagyok!  —  súgta 
az  örökké  rosszmájú  Bauer  fülembe. 

Bármily  csendesen  mondta  is,  Szalkay  meghallotta  s  fel  is  for- 
tyant  rögtön: 

—  Hallod-e,  te  osztrák!  Ha  mégegyszer  ily  kiméletleniil  vissza¬ 
rántasz  ebbe  a  pocsék  jelenbe,  ha  hazamegyünk,  olyan  agitációt  kez¬ 
dek  az  önálló  bank  és  vámterület  érdekében,  hogy  arról  koldultok. 

Ettől  aztán  Bauer,*  mint  jóvérű  bécsi,  annyira  megijedt,  hogy 
behúzta  —  a  szivart  a  szája  szögletébe  s  többé  nem  zavarta  profán 
kijelentéseivel  a  négy  magyar  álmodozását. 

Mi  pedig,  most  már  zavartalanul,  építettük  tovább  a  légvárakat. 
Majd  ha  igy  lesz,  majd  ha  úgy  lesz.  Majd  ha  hazavergődünk,  milyen 
édes  lesz  a  bevonulásunk  a  győztes  hazába. 

A  várak  azonban,  egyenes  arányban  a  Havannák  fogyásával, 
mind  alacsonyabbak  és  színtelenebbek  lettek,  úgy  hogy  mikor  az 
utolsó  slukkert  eresztve  le  tüdőnkre,  eldobtuk  a  csutkákat,  beszél¬ 
getésünk  már  ismét  a  silány,  szürke  jelenben  mozgott. 

Ezen  annyira  elbúsultuk  aztán  magunkat,  hogy  búbánatunkban 
az  utolsó  pohár  csáját  már  cukor  nélkül  hajtottuk  le.  (Való,  ebben 
jelentős  szerep  jutott  azon  ténynek  is,  hogy  cukrunk  már  elfogyott.) 
Vendégeinket  e  keserű  pohár  végérvényesen  leverte  a  jókedv  lábáról 
és  mivel  látták,  hogy  sem  az  ennivaló,  sem  a  szivarok  elzárt  mennyi¬ 
sége  nem  akar  kitörni  az  asztalra,  a  lehető  legecetesebb  kedélyhangu¬ 
latban  szedték  sátorfájukat  s  haza  mentek. 

És  jelenleg  öt  szivarral  és  két  divízió  némettel  szegényebbek 
vagyunk. 

1917.  december  10. 

Ma  voltunk  vagy  nyolcféle  hivatalban,  hogy  visszaszerezzük 
eredeti  nevünket.  Mióta  a  bolsevikiek  megengedték,  hogy  a  hadifoglyok 
utazhatnak  szabadon  az  egész  országban,  nincs  értelme  lengyel  név 
alatt  élnünk.  Előre  elterveztük,  milyen  nagy  lesz  a  Mária  Pavlo\Tia 
csodálkozása,  mikor  bejelentjük  neki,  hogy  ezután  a  borravalókat 
nem  két  lengyel  menekült,  hanem  két  csász.  és  kir.,  illetve  magy.  kir. 
hadnagy  ur  fogja  markába  nyomni. 

Egyik  helyről  a  másikra  küldöztek,  végre  az  utolsón  akadtunk 
egy  becsületes  hivatalnokra,  aki  már  nem  küldött  tovább,  hanem  a 
következő  tanácsot  adta; 

—  Nézzétek,  ti  azt,  hogy  hadifoglyok  vagytok,  amint  állítjátok, 
nem  bírjátok  igazolni.  Itt  nálunk  már  ti  mint  polyákok  fogtok  szere¬ 
pelni  s  ajánlom,  ne  firtassátok  tovább  a  dolgot,  mert  holnap  lehet. 

hogy  Leninéknek  szaladniok  kell  és  olyan  éra  jön,  amikor  a  hadifog¬ 
lyokat  visszaviszik  a  táborokba.  Akkor  aztán  kezdhetitek  elülrőL 

Beláttuk,  hogy  igaza  van.  Itt  már  lengyeleknek  vesztünk.  A  szent 
se  mossa  már  le  rólunk  az  Oszovszky  és  Gurcsinszky  nevet. 

Talán  még  majd  otthon  sem  fogják  rólunk  elhinni,  hogy  mi 
vagyunk  mi. 


_  Szalkay?!  december  13. 

—  Még  alszoml 

—  Hát  ne  aludj,  valamit  akarok  mondani. 

—  No  jó,  nem  alszom. 

—  Én  már  nem  birom  tovább  ezt  a  várakozást.  Azt  hiszem,  a 
németek  hamarább  bevonulnak  Londonba,  mint  Petrográdra. 

—  Hát  majd  bolondok  lesznek  ide  jönni,  —  szólt  Szalkay  mély¬ 
séges  meggyőződéssel  —  mikor  itten  nem  kapnának  mást,  csak  hideget 
és  papirrubelt. 

Olyan  megvetéssel  ejtette  ki  az  utolsó  szót,  hogy  ezt  hallva,  még 
a  legidősebb  bolsevikiek  is  elvesztették  volna  a  muszka  pénzegységbe 
vetett  bizalmukat. 

' —  No  jó,  —  folytattam  —  de  ez  minket  nem  segít  haza! 

—  Ez  igaz!  —  válaszolta  s  kidugta  a  fejét  a  takaró  alól.  (Mon¬ 
danom  sem  kell,  hogy  eddigi  társalgásunk  a  fejre  húzott  takarók 
jegyében  folyt  le.) 

—  Hát  mit  csináljunk? 

—  Induljunk  valamerre! 

—  Finnország  felé? 

—  Arra  gondoltam.  Most  már  nem  ismeretlennek  mennénk  eléje. 

—  Rendben  van,  gyerünk  Lyubinszkyhez.  ö  majd  ad  valami 
útbaigazítást. 

Félóra  múlva  a  két  magyar,  kik  alatt  szerény  magunk  értendő, 
az  utcán  tolta  maga  előtt  a  — 27®  hidegségü  pétervári  levegőt. 


A  harmadik  rövid,  de  gyászos  utunk. 

1917.  december  74. 

—  Megkapták  a  levelemet?  —  kérdezte  Lyubinszky,  mikor  teg¬ 
nap  bekopogtattunk  hozzá. 

—  Nem.  Irt  a  professzor  ur  nekünk?  —  kérdeztük  csodálkozva. 

—  Igen.  Tegnapelőtt  Írtam  önöknek,  hogy  a  vállakozó  szellemű 
fiuk  megpróbálhatják  a  finnországi  utazást. 

—  Hogyan?  Mi  is  ép  azért  jövünk,  hogy  tanácsot  kérjünk  a 
professzor  urtól,  miképen  utazhatnánk  el,  mert  nem  tudunk  már 
tovább  várakozni. 

—  Helyes.  Megkisérelhelik.  Én  elmondom  a  módozatokat  és  a 
helyeket,  ahová  menniök  kell  és  csak  az  önök  ügyességén  múlik,  sike¬ 
rülni  fog-e  vagy  nem.  Tehát  ide  figyeljenek.  Először  is  valami  cégtől 
vagy  intézettől  szerezniök  kell  egy  igazolványt,  mely  szerint  önök  ott 
vannak  alkalmazásban  és  üzleti  ügyben  Finnországba,  mondjuk  Niko- 
lajstadtba  küldetnek.  Ezen  igazolvánnyal  és  egy  fényképpel  elmennek 
a  Generálni  S lábhoz^®)  és  beadják.  Ha  kérdezik,  miért  mennek,  el¬ 
fogadható  indokokat  mondjanak.  A  stábnál  a  fényképes  paszpartut 
két-három  nap  alatt  megkapják  és  azzal  utazhatnak  akadálytalanul. 

—  De  hol  szerzünk  céget,  amelyik  hajlandó  nekünk  igazolványt 
kiadni?  —  kérdeztem. 

—  Gondoltam  arra  is.  Feldiktálok  egy  pár  cimet,  menjenek 
oda.  Mondják  meg  őszintén,  hogy  magyar  hadifoglyok  és  hogy  mit 
akarnak,  s  ha  okosan  beszélnek,  vagy  itt,  vagy  ott  sikerülni  fog. 

1917.  december  15. 

Tegnap  délután  már  nem  mentünk  sehova.  Korán  esteledik,  négy 
órakor  már  égnek  a  lámpák.  Ilyenkor  jobb  nem  csatangolni  az  utcán. 

Inkább  Bauert  látogattuk  meg  abban  a  reményben,  hogy  uti- 
társunk  fog  lenni. 

Bárhogy  is  kapacitáltuk  azonban,  az  osztrák  nem  akart  kötél¬ 
nek  állni.  Hiába  ecseteltük  előtte  a  finn  utazás  gyönyöreit,  az  ut  biztos 
sikerét,  a  fiú  csak  a  fejét  rázta. 

—  Akármit  kivántok  tőlem,  szívesen  megteszem.  Ha  a  front  felé 
hivtok,  rögtön  csatlakozom  hozzátok.  De  hogy  Bécstől  még  jobban 
eltávolodjak,  azt  nem  teszem.  Mindent,  fiuk,  csak  ezt  nem. 

Hiába  próbáltunk  a  gyereknek  lelkére  beszélni,  hogy  csacsiság, 
amiket  mond,  ő  megkötötte  magát; 

—  Valami  ösztönszerü  irtózat  fog  el,  ha  Finnországra  gondolok. 
Tudom,  hogy  nem  sikerül  az  utatok.  Miért  menjek  akkor  én  is  veletek. 
Petrográdon  megvárom,  mig  visszatoloncolnak  ''benneteket.  Ha  két 
hétig  nem  jösztök,  elindulok  én  is,  de  a  front  felé.  Jertek  inkább  ti  is 
velem. 

—  Jöjj  te  mivelünk! 

—  Nem  megyek.  Itt  is  fázom  eléggé  és  még  északabbra  menjek. 
Mi  vagyok  én?  Sarkutazó? 

—  Akkor  adj  csáját,  —  tért.  át  minden  átmenet  nélkül  az  anya¬ 
gias  gondolkodású  Szalkay  más  tárgyra. 


Vezérkar. 

1917.  december  17. 

Az  igazolványok  megvannak. 

Tegnap  be  is  adtuk  a  vezérkarhoz. 

Mit  untassam  önöket  a  leirással,  hogyan  szereztük  meg.  Eléged¬ 
jenek  meg  azzal,  hogy  megszereztük.  Úgy  is  minden  jól  nevelt  napló- 
irónak  van  valami  titka  rendszerint,  hadd  legyen  nekem  is. 

A  beadásnál  azonban  egy  kis  incidensünk  volt,  ami  egy  kevéssé 
lelkiismeretesebb  hivatalnok  mellett  könnyen  balesetté  fejlődhetett 
volna.  : 

Mikor  ugyanis  kérdezte  tölünk  a  piszárcsik,^')  hogy  hová  akarunk 
utazni,  Szalkay  azt  felelte: 

—  Torneoba. 

- —  Addig  nem  adhatom  ki. 

—  Akkor  Uleaburgba  kérjük. 

A  hivatalnok  ránk  bámult. 

—  Micsoda  ügyben  mennek,  hogy  teljesen  mindegy  önöknek, 
melyik  városba  szól  az  engedélyük? 

—  A  dolog  úgy  van  ...  —  kezdett  Szalkay  egy  hosszabb  magya¬ 
rázatba. 

A  tisztviselő  azonban  fáradtan  közbe  szólt: 

—  Nincs  időm,  kérem.  Ki  fogom  állítani  Uleaburgba. 

Intett,  hogy  végzett  velünk,  adjunk  helyet  az  utánunk  jövő 
feleknek.  Mehettünk  haza. 

Az  utcán  Bauerbe  ütköztünk. 

—  Ne  haragudjatok,  —  szólt  —  de  nyugtalan  voltam  miattatok 
és  eljöttem  elibétek. 

Jól  esett  vonzódása,  nem  tagadom;  és  ennek  köszönheti  Bécs 
jövendő  nagy  szülötte,  hogy  a  szokottnál  melegebben  ráztuk  meg  kezét. 

...  És  most  két  napi  nehéz  várakozás  áll  előttünk. 

1917.  december  20. 

Az  1917.  évi  december  hó  19-ikén  este  tiz  órakor  ültünk  fel  a 
vonatra  a  finnlandi  pályaudvaron  és  hat  óra  múlva,  azaz  december 
hó  20-ikán  reggel  négy  órakor  már  a  wiborgi  etappbörtön  egyik  barát¬ 
ságos  cellájában  ültünk  tizenkettedmagunkkal. 

Ezen  pár  sorban  a  harmadik  kisérletünk  egész  tragédiája  bent- 
foglaltatik.  Pedig  oly  reményteljesen  indultunk  el  és  ime  ...  a  befeje¬ 
zés  végső  akkordját  a  cellaajtó  ránkcsukódása  szolgáltatta. 

De  élűiről  kezdem. 

A  Finnlandszkij  Vokzál-hoz^®)  szánon  érkeztünk.  Nem  azért. 

*■0  írnok. 

Pályaudvar. 

mert  sok  bankó  hevert  volna  nálunk.  Hanem  mert  a  villamosközle¬ 
kedés  szünetelt  a  hófúvások  miatt.  Már  pedig  körülbelül  négy  versztet 
gyalogolni  — 30®-os  hidegben,  ennyire  van  a  Nevszkij  a  finn  állomás¬ 
tól,  nem  akartunk. 

Megváltottuk  a  másodosztályú  jegyeinket  szerencsére  csak  Hel- 
singforszig.  Annyira  óvatosak  mégis  voltunk,  hogy  nem  reszkíroztuk 
a  jegyeket  egész  Uleaburgig. 

Midőn  már  bent  ültünk  a  kupéban,  Bauer  mégegyszer  lelkünkre 
kötötte,  hogy  két  hétig  várni  fog,  és  ha  sikerül,  levélileg  értesítsük, 
ha  nem,  és  visszahoznak,  keressük  fel  személyesen.  Oroszosán  meg¬ 
csókoltuk  egymást  és  elváltunk. 

ö  kiment  a  kupéból  és  az  ablakunk  előtt  állva  integetett  zseb¬ 
kendőjével,  mig  vonatunk  ki  nem  ért  a  csarnok  alól. 

Ismerős  állomások  tűntek  fel  és  tűntek  el  mellettünk.  Hiszen 

» 

kétszer  tettük  meg  már  ezt  az  utat;  Tammerforszig  és  vissza. 

Jött  Bjelosztrov,  a  határállomás.  Az  első  kontroll. 

Megnézték  igazolványainkat  és  mentek  tovább.  Átcsúsztunk. 

Két  órakor  hajnalban  értünk  Wiborgba. 

Jött  a  második  vizsgálat. 

A  továrisok  megnézték  igazolványainkat,  de  nem  mentek  tovább, 
hanem  azt  mondták: 

—  Szánjatok  le! 

—  Miért?  —  kérdé  Szalkay  —  az  igazolványok  rendben  vannak. 

—  Beszállni,  leszállni!  —  türelmetlenkedett  az  orosz.  —  Az 
állomásparancsnokságnál  meg  fogjátok  tudni,  miért. 

Mit  volt  mit  tenni,  kiszálltunk.  Az  egyik  muszka  biztonság  ked¬ 
véért  velünk  jött. 

A  parancsnokságnál  már  lehettek  ötvenen,  akiket  igy  tuszkoltak 
ki  a  kocsikból,  mint  minket. 

Azt  hittük  valami  szigorúbb,  vallatással  egybekötött  vizsgálat  lesz 
és  aztán  majd  mehetünk  tovább.  Ki  nyugodtan,  ki  nyugtalanul  vára¬ 
kozott.  Az  utóbbi  rész  óriási  többséggel  rendelkezett.  Mi  is  a  többség¬ 
hez  tartoztunk. 

A  vallatással  egybekötött  vizsgálat  helyett  tizenöt  szuronyos  pus¬ 
kával  egybekötött  továris  jött  be.  A  vezetőjük  megható  egyszerűséggel 
mondta: 

—  Igyom!  továriscsi.^®) 

Eleinte  egy  pár  valódi  orosz,  kik  a  nyugodtak  pártját  alkották, 
kérdezték,  hogy  hová?  De  mikor  látták,  hogy  a  kérdés  pusztába  kiál¬ 
tott  szó,  abbahagyták,  összeverődtünk  kettes  sorokba  és  megindultunk 

Szerencsére  a  város  ebben  az  időben  teljesen  kihalt  volt.  más- 

különben  a  hatalmas,  szuronyos  örök  közölt  baktató  menet  méltán  fel¬ 
tűnést  keltett  volna. 

Nem  tudtuk  elképzelni,  mi  történt.  Azt  már  sejtettük,  oroszországi 
pályafutásunk  hosszas  tapasztalataira  támaszkodva,  hogy  bajosan  visz¬ 
nek  esketési  tanúnak,  de  azt  minden  tapasztalat  dacára  sem  tudtuk 
kisütni,  hogy  miért. 

Hiszen  nem  is  vallattak,  le  sem  tartóztattak,  csak  úgy  egyszerűen 
leszállítottak  a  vonatról.  Az  pedig  hihetetlen,  hogy  e  nagy  tömeg  mind 
körözött  gonosztevő,  vagy  hadifogoly  lenne. 

—  Börtönszagot  érzek,  —  szóltam  Szalkayhoz. 

—  Magam  is. 

Szaglóérzékünk  kiválóságát  bizonyltja,  hogy  egy  kétemeletes  épü¬ 
let  előtt  álltunk  meg,  mely  ezt  a  legkevésbbé  sem  biztató  felirást  viselte; 

ETAPP. 

Ahol  etapp  van,  ott  börtön  is  van.  Az  orosz  nem  is  tudja  elkép¬ 
zelni  az  elsőt  a  második  nélkül. 

Logikám  helyes  volt.  Tiz  perc  múlva  elhangzott  az  említett  végső 
akkord:  a  börtön  ajtaja  becsukódott.  Sajnos,  mi  és  még  tiz  másik 
pólyák  vértanú  is  belül  maradt. 

A  bezárás  most  nem  vert  le  annyira,  mint  az  első  és  második. 
Szinte  már  hozzászoktunk. 

Szalkay  pláne  csak  egyet  sóhajtott,  igaz,  hogy  elég  gorombán, 
rögtön  utána  elkezdett  halkan  fütyülni  és  helyet  csinált  éjszakára  a 
deszka  fekvőhelyen. 

Én  nem  tudtam  aludni  két  okból.  Az  első  ok  a  jobboldali  szom¬ 
szédom  volt,  ki  az  éjszakám  első  felét  tette  kellemetlenné.  Az  isten¬ 
adtára  Vitus-tánc  vagy  micsoda  jött  rá  és  folyton  rugdosott  és  mindig 
csak  engem.  Tűrtem  ameddig  tűrhettem,  de  mikor  huszonhetedik 
rúgása  reumás  jobb  térdemet  találta,  kifakadlam  és  visszarugtam.  Ettől 
kezdve  békén  hagyott.  Helyette  jött  a  második  ok,  a  bentlakók  roham¬ 
zászlóalja. 

Szóval  nem  a  legkellemesebben  töltöttem  el  az  éj  hátralevő  részét. 
Csak  reggel  birtam  igazán  elaludni,  mikor  kivilágosodott.  De  akkor 
aztán  aludtam  oly  mélyen,  hogy  Szalkay  alig  birt  tiz  óra  felé  felrázni. 

—  Ébredj!  Rögtön  visznek  a  parancsnok  elé. 

Az  őrök,  kik  ériünk  jöttek,  egy  tágas  nagy  terembe  vezettek,  hol 
legalább  húsz  hivatalnok  dolgozott.  A  többiek,  kiket  tegnap  velünk  hoz¬ 
lak  be,  mind  ott  voltak. 

—  Uraim!  —  kezdé  a  parancsnok,  egy  kapitány,  ki  a  szomszéd 
szobából  jött  ki  hozzánk.  —  Önök  tegnap  éjjel,  illetve  ma  hajnalban 
fel  lettek  tartóztatva  a  következő  okoknál  fogva.  Önök  mindnyájan 
lengyel  menekültek.  Lengyelország  pedig  a  népek  önrendelkezési  jogá- 

val  élve,  elszakadt  tőlünk.  Tehát  önök  ma  már  nem  orosz,  hanem 
idegen  állampolgárok.  Sőt  a  hazájuk  német  és  osztrák  csapatoktól  van 
megszállva^^  tehát  önök  nem  is  semleges,  hanem'  ellenséges  állambeli 
alattvalók,  akiknek  Oroszország  belső  területét  nem  szabad  elhagyni. 
Ezen  okoknál  fogva  ma  délután  három  órakor  vissza  lesznek  tolon- 
colva  Petrográdig.  I  bolse  nicsevo. 

Ha  már  egyszer  az  orosz  azzal  fejezi  be  beszédét,  hogy  «és  nincs 
tovább)),  akkor  ott  már  hasztalan  hivatkoznunk  beszéde  közjogi  téve¬ 
déseire.  Ott  már  nincs  appelláta. 

...  És  este  tizenegy  órakor  szomorúan  zörgettük  fel  a  Hotel  Riga 
portását,  szobát  kérve. 

Szobánk  még  nem  volt  kiadva,  beleköltözhettünk  nyomban. 

Vetkőzés  közben  Szalkay  felsóhajtott: 

—  Milyen  orra  volt  annak  az  osztráknak.  Megspórolt  harmincöt 
rubelt  1 

Ennyibe  kerültek  ugyanis  a  vasúti  jegyek  Helsingf őrsig. 


A  moszkvai  és  minszki  főhadiszállás.  Hazajutunk. 

1917.  dec.  21. 

Bauert  fontos  művelet  közben  leptük  meg,  midőn  betoppantunk 
hozzá.  Ép  a  cipőjét  pucolta. 

—  Isten  az  égben!  Már  visszajöttetek?  —  álmélkodott  bennünket 
megpillantva. 

—  Jött  a  fene.  Hoztak. 

Ezt  Szalkay  mondta. 

—  Halljátok,  ez  aztán  rekord.  Ti  felállítottátok  a  nem  sikerült 
szökések  gyorsasági  rekordját. 

—  Viccelj  csak  osztrák,  viccelj.  Majd  táncolnál  te  még  bagóért  is. 

Olyan  öngyilkos  arcot  vágott  Szalkay,  hogy  önkénytelenül  is  az  , 
ablakra  tévedt  aggódó  tekintetem.  Azonban  eszembe  jutott,  hogy  az 
orosz  ablakok  télen  a  hideg  miatt  erősen  le  vannak  gipsszel  ragasztva, 
ott  bajosan  fog  kiugrani.  Ezután  inkább  az  asztalon  levő  félfontnyi 
kolbászt  kezdtem  félteni  tőle.  És  joggal. 

—  Ne  tagadd,  Bauer,  te  vártál  ma  reggel  minket,  —  kezdé  Szalkay 
komoran. 

Bauer  nem  vette  észre  a  csapdát.  Megindulva  Szalkay  zordon- 
ságán  vigasztalni  akarta  igenlésével. 

—  Igen,  vártalak. 

—  Aranyszived  van,  kamerád,  nem  feledkezel  meg  az  éhezőkről. 
Mert  ugy-e  hármunk  részére  hozattad  e  bűvös  kolbászt? 

—  Azt  épen  nem  mondh  . . . 

—  Ne  szerénykedj  öregem  előttünk.  Tudjuk,  hogy  te  vagy  a  leg¬ 
jobb  cimbora. 

Villant  az  éles  penge  és  a  kolbász  harmada  lemetszve  menthetet¬ 
lenül  elveszett  Bauer  számára. 

Dicséretére  legyen  mondva  jó  arcot  vágott  hozzá.  Evés  közben 
már  viccelődött  is.  Kivallatott  az  ut  részleteiről,  sajnálkozott  nem  sike- 
idiltén,  ámbár  arcán  látszott  az  elégtétel:  Látjátok,  én  tudtam,  hogy  nem 
sikerül. 

Az  evést  befejezve  felvetettem  a  kérdést: 

—  Mit  fogunk  most  csinálni? 

—  Újra  elindulunk,  —  felelte  Szalkay  gondolkozás  nélkül  —  most 
már  benne  vagyok. 

—  Ez  az  én  nézetem  is.  De  harmadszor  már  én  sem  megyek  Finn¬ 
ország  felé.  A  fronton  keresztül  próbálkozom,  hátha  jól  sejt  Bauer  és 
arra  sikerülni  fog. 

—  Elintéztetett,  —  jelentette  ki  Szalkay  —  én  is  veletek  tartok. 
Hanem  ismeritek-e  arrafelé  a  viszonyokat?  Szerintem  legcélszerűbb 
volna  először  valami  közelebbi  nagyobb  városba  menni  és  ottan  ér¬ 
deklődni. 

Hosszabb  vita  indult  meg  efölött,  melyben  Bauer  mindent  helye¬ 
selt,  mindenbe  beleegyezett,  csak  azt  kötötte  ki,  hogy  az  ünnepek  után 
induljunk,  ö  a  szent  estén  nem  akar  utazgatni. 

Javaslatát  elfogadtuk  és  elhatároztatott,  hogy  huszonhetedikén 
utazunk  el  és  pedig  egyelőre  Moszkvába. 

19Í7.  dec.  25. 

Szerény  keretekben  ültük  meg  karácsony  előestéjét. 

Bauer  is  hozzánk  jött,  mivel  szobánk  tágasabb  és  szebb,  mint  az 
ő  kicsiny  kamrája. 

Még  reggel  vásároltam  egy  kicsiny  tuja  bokrot  —  fenyőfát  nem 
lehetett  kapni,  mivel  az  orosz  karácsony  csak  tizenhárom  nap  múlva 
lesz  —  arra  vettem  pár  cukorkát  és  apró  gyertyácskákat. 

Midőn  besötétedett  nem  csavartuk  fel  a  villanyt,  hanem  vártunk, 
mig  elmosódtak  á  bútorok  körvonalai  és  homály  nem  borult  szobánkra. 

Akkor  kezdtük  az  apró,  szines  gyertyákat  meggyujtogatni.  Abla¬ 
kainkra  leengedtük  a  függönyöket,  ne  lássa  senki  az  átelleni  ablakból 
a  három  hontalan  csendes  áhítatát. 

A  piciny  lángok  libegtek-lobogtak,  talán  az  angyalkák  szárnyai 
reszkettették  meg,  vagy  talán  a  ránk  gondolák  sóhajai  lobogtatták,  kik 
ugyanígy  szomorkodnak  ebben  a  pillanatban,  mint  mi  itt  a  hideg, 
ködös  Északon. 

Körülülve  az  asztalt  tenyerünkbe  támasztott  állal  bámultunk  bele 
a  gyertyácskák  lángjába.  Lelkűnkből  kiléptek  az  ezer  és  ezer  versztre 

levő  édesanya,  feleség,  jegyes  képei  és  ott  vibráltak  előttünk  a  szent  fa 
világosságában. 

Ujjaink  akaratlanul  is  összekulcsolódtak,  úgy  mint  hajdan,  mikor 
édesanyánk  tanított  imádkozni. 

És  fölzendült  a  Bauer  szava: 

—  Mi  Atyánk,  Isten,  ki  vagy  a  menyekben  . . . 

Leborultunk  az  asztalra,  hang  nélkül,  könnyes  szemmel. 

Csak  a  lángok  lobogtak  erősebben. 

Talán  azért,  hogy  meghallgatta  fohászunkat  a  Nagy,  a  Megért¬ 
hetetlen. 

Vagy  talán  odahaza  is  akkor  imádkoztak  ? 

1917.  dec.  29. 

Huszonhét  órás  utazás  után  megérkeztünk  Moszkvába.  Szalkay 
már  ismerős  volt  a  városban,  élt  itten  két  éve  egy  hétig.  Bauer  és  én 
vadidegenek  voltunk.  Én  ugyan  utaztam  át  Moszkván,  mikor  október¬ 
ben  mentünk  Finnlandba,  de  csak  egyik  pályaudvarról  a  másikba  men¬ 
tünk  át  villamoson,  Bauer  pedig  még  egyáltalán  nem  járt  a  minden 
oroszok  szent  városában. 

Hosszas  keresés  után  találtunk  egy  kis  szállót  a  Mochovája  ulicá- 
ban,  hol  szobát  vettünk  ki.  A  kereséssel  azonban  úgy  eltelt  az  idő,  hogy 
este  lett,  mikorra  elrendezkedtünk. 

Szalkay  rögtön  ki  is  osztotta  a  szerepeket,  ö  a  különböző  kór¬ 
házakat,  hol  a  mi  betegeink  és  orvosaink  vannak,  keresi  fel,  mi  pedig 
a  dán  konzulátust  és  érdeklődünk  a  továbbutazás  lehetősége  iránt. 

A  terv  kivitelére,  tegnap  már  későre  járván  az  idő,  ma  került  a 
sor,  de  nagyon  sovány  eredménnyel. 

A  dán  konzulátusnál  nem  akadtunk  egy  hadifogolyra  sem,  bár 
lézengett  itt  vagy  hetven,  ki  próbált  volna  már  szökni,  vagy  járt  volna 
a  front  közelében.  Mind  a  környéken  dolgozott  és  csak  segélyért  jött  be. 

Szalkay  beszélt  ugyan  eggyel,  aki  akart  szökni  próbálni,  de  úgy 
hallotta,  hogy  az  oroszok  átengedik  a  szökevényeket,  hanem  a  néme¬ 
tek  visszakergetik.  Emiatt  aztán  neki  sem  indult. 

Ennyi  volt  az  egész  napi  fáradozásunk  gyümölcse,  amit  a  leg¬ 
jobb  akarattal  sem  lehet  biztatónak  nevezni. 

1918.  jan.  5. 

Ismét  eltelt  egy  íiét  és  mi  még  mindig  ott  tartunk,  ahol  az  első 
napon.  Nem  sokkal  tudunk  többet,  mint  mikor  idejöttünk. 

Igaz,  hogy  kutatásainkat  megnehezítik  a  bolsevikiek  is,  mert  nap¬ 
nap  után  utcai  csetepatékat  rendeznek.  Némelykor  hallottuk  a  gép¬ 
fegyvereket  is  kattogni,  sőt  kétszer  az  ágyuk  is  dörögtek  az  utcán. 

Ilyenkor  aztán  csak  otthon  üldögéltünk,  egy  csepp  kedvet  sem 

éreztünk  hozzá,  hogy  minden  cél  és  haszon  nélkül  lelövessük  magun¬ 
kát  valamelyik  megvadult  vörös  gárdistától. 

Annyit  azonban  megtudtunk,  hogy  nagyszámú  hadifogoly  indult 
már  meg  a  front  felé  és  még  senki  sem  tért  vissza. 

Mindenesetre  biztató  jel,  mert  ha  nem  lehetne  átcsúszni  az  orosz 
vonalon,  már  jött  volna  vissza  valamelyik  vállalkozó. 


1918.  fan.  10. 

Minszkben  vagyunk. 

Tegnapelőtt  minden  nagyobb  gondolkozás  és  lelki  emóció  nélkül 
vonatra  ültünk  s  hátat  fordítva  a  szent  városnak  áttettük  ide  főhadi¬ 
szállásunkat. 

És  nem  bántuk  meg.  A  város  csak  úgy  hemzseg  a  hadifoglyoktól, 
akik  mind  várják  a  békekötést  vagy  az  alkalmat  a  hazamenésre.  Azt 
beszélik,  hogy  Minszkben  és  a  könyéken  százezren  vannak. 

Az  oroszok  egyáltalán  nem  törődnek  velük.  Csapatostól  járkál¬ 
nak  az  utcákon  saját  uniformisukban  és  ha  kérdik  tőlük,  mit  csinál¬ 
nak,  nyiltan  felelik,  hogy  haza  akarnak  menni. 

Többel  beszélgetésbe  eredtünk,  de  nem  sokat  tudtak  mondani. 
Úgy  hallották,  hogy  nemsokára  béke  lesz,  hát  eljöttek  ide,  hogy  elsők 
legyenek  a  kicserélésnél. 

Egy  tiroli  azonban  már  értékesebb  dolgokat  mondott  el.  Szerinte 
vannak  orosz  katonák,  akik  illő  díjazás  melleit  átliferálják  az  embert 
a  németekhez.  Közelebbi  adatokat  nem  tudott  ő  sem. 

De  ez  is  elég  volt,  hogy  megjöjjön  a  jókedvünk.  Ha  van  ilyen 
továris  Minszk  városában,  aki  ezzel  foglalkozik,  az  holtbizonyos,  hogy 
meg  is  találjuk,  ha  ilyen  viharedzett  három  virágszál  veti  magát  utána. 

Tehát  hajrá! 

1918.  jan.  12. 

A  véletlen,  mint  már  annyiszor,  megint  segítségünkre  jött  a  szál¬ 
lodás  képében. 

Este,  mikor  a  hajszában  kimerülve,  békén  üldögéltünk  szobánk¬ 
ban,  bekopogtatott  hozzánk. 

Nagy  szóhőséggel  kezdte  el  mondókáját.  Hogy  milyen  lassan 
halad  ez  a  béketárgyalás.  Milyen  kicsinységekbe  belekapaszkodnak 
ezek  a  nagy  urak,  csakhogy  húzhassák  a  dolgot.  Bizonyára  tekintélyes 
napidijakat  kapnak  és  azért  halasztgatják  egyik  napról  a  másikra  a 
békekötést. 

Pedig  mennyire  vágyik  már  mindenki  a  béke  után.  ö  is  csak  ten¬ 
gődik,  alig  van  bevétel.  Ha  nem  nézné  kilenc  neveletlen  gyermekét,  már 
régen  . . .  nem,  nem  felakasztásra  gondolt;  ő  hithű  orthodox  és  az  ön- 
gyilkosság  bűn,  hanem  elment  volna  olyan  helyre,  hol  csupán  oroszok 

élnek,  mert  ezek  a  lengjelek  nagy  zsiványok,  nem  lehet  ilyen  nagy 
családdal  megélni  közöttük.  De  ki  vesz  ilyen  időkben  szállodát,  mikor 
semmi  sem  biztos? 

Azután  itt  van  ez  a  rengeteg  hadifogoly.  Szegények,  mindnyájan 

hogyan  várják  a  szabadulást  és  kénytelenek  vesztegelni.  Bár  már  sokan 

/ 

neki  indultak  az  útnak,  akik  nem  győzték  várni  a  békét,  de  ezt  ő  nem 
tanácsolja  az  uraknak  (már  mint  nekünk),  mert  ez  lelkiismeretes  vezető 
nélkül  nagyon  bajos  vállalkozás,  mert  hát  tetszenek  tudni,  milyen 
kapzsi  természetük  van  az  oroszoknak,  könnyen  megeshetik,  hogy  ki¬ 
rabolják  az  átmenni  szándékozót  és  visszazavarják. 

—  Egyszóval,  ön  tud  ilyen  vezetőt,  —  szólt  közbe  Bauer. 

—  Isten  ments,  kérem.  Én  nem  tudok  semmit,  —  tiltakozott  a 
vendéglős  kézzel-lábbal.  —  Csak  hallottam  beszélni  félfüllel  ezekről. 
Az  uraknak  is  csak  azért  mondtam  el,  hátha  hasznukra  lehet  a  plety¬ 
kám.  Pedig  én  csak  vesztek  vele,  mert  jó  vendégeim  mennek  el,  de  hát 
ilyen  a  természetem.  Mindig  mások  javát  akarom. 

—  Itt  van  tiz  rubel,  —  mondta  Bauer  semmibe  sem  véve  a  bő¬ 
beszédű  ember  tiltakozását  —  és  holnap  délre-  legyen  itt  egy  vezető. 

—  De  kérem,  én  ;  . . 

—  Ne  beszéljen  oly  sokat.  íme  még  öt  rubel  és  tegye  azt,  amit 
mondtam. 

Olyan  határozottan  mordult  a  zsidóra,  hogy  az  kiérezte,  a  további 
ellenkezés  hiába  való,  több  pénz  már  nem  fog  előkerülni. 

—  Meglesz,  kérem  alássan. 

Azzal  alázatosan  köszönt  és  kicsoszogott. 

1918.  jan.  13. 

A  házigazdánk  szavatartó  ember.  Ezt  a  bizonyítványt  kiállíthatom 
róla.  Legalább  is  velünk  szemben. 

Délben,  amint  Ígérte,  pontosan  beállított  a  vezetővel. 

Nyurga  zsidó  fiú  volt  a  jövendő  megmentőnk,  vézna  termetén 
,csak  úgy  lógott  a  közlegény!  egyenruha.  Kissé  félrecsapott  sapkája  alól 
kibújtak  dús,  göndör  hajfürtjei.  Keskeny  madárarcából  két  barna 
szeme  oly  értelmesen  és  szelíden  világított  elő,  hogy  bennem  rögtön 
bizalom  támadt  a  fiú  iránt. 

Kérdeztük  tőle,  hajlandó-e  átvezetni  a  vonalon? 

—  Hogyne,  ha  megfizetik. 

—  Mennyit  kér? 

—  Ha  csomag  nélkül  orosz  katonaruhában  jönnek,  száz  rubelért; 
ha  pedig  ebben  a  civilöltözékben  jönnek,  akkor  százötven  rubel  az  ára. 
És  a  szánt,  mert  körülbelül  negyven  versztet  szánon  kell  menni,  önök 
fizetik.  Ami  külön  harminc  rubel. 

Rövid  tanakodás  után  úgy  határoztunk,  hogy  az  utóbbit  választ- 

juk.  Drágább,  az  igaz,  de.  a  holmijainkat  megmentjük.  Ki  tudja, 
sikerül-e  a  dolog  és  ha  véletlenül  nem  kedvezne  most  sem  a  szerencse, 
legalább  meg  van  a  tisztességes  ruhánk  és  fehérneműnk. 

Az  örökké  óvatos  Bauer  tanácsolta  igy,  pedig  ő  minden  rubelt  a 
fogához  szokott  verni. 

—  Nem  hagyjuk  itt  csomagjainkat,  —  jelentette  ki  a  vezetőnek 
határozatunkat  —  igy  akarunk  átmenni,  ahogyan  vagyunk.  De  nem 
fizetünk  csak  száz  rubelt  és  a  szánt. 

Olyan  zsivaj  kezdődött  kijelentésére,  amilyent  még  életemben 
nem  hallottam.  A  két  izraelitából  ömlött  a  szó;  mondanom  sem  kell, 
hogy  a  vendéglős  nem  a  mi  pártunkon  volt,  szinte  beleszédültem.  Bauer 
szintén  mestere  volt  az  alkudozásnak.  Leghelyesebben  küzdelemnek 
lehetne  nevezni  ezt  a  jelenetet,  melyet  három  mesterjátékos  viv  meg  s 
amelyben  Bauer  maradt  a  győztes.  A  szavak  valóságos  Niagara-zuha- 
tagát  zúdította  ellenfeleire,  úgy  hogy  a  vezető  kénytelen  volt  húsz  rubel 
leengedésével  meghátrálni. 

—  Tehát  százharminc  rubel  és  mi  fizetjük  a  szánt?  —  kérdezte 
Szalkay  az  alku  befejeztével. 

—  Igen. 

'  —  Én  csak  azt  teszem  hozzá,  teljesítse  oly  becsületesen  Ígéretét, 
mint  mi.  Nálunk  nincsen  értékes  dolog,  csak  ez  —  és  elővette  Brow¬ 
ningját  zsebéből. 

—  Nem  orosz  vagyok,  hanem  zsidó,  —  szólt  sértődötten  a  vezető. 

Annyi  szemrehányás  volt  szavaiban,  hogy  Szalkay  megbánta  visel¬ 
kedését.  Eddig  ami  kevés  örömünk  volt  fogság  alatt,  ami  kevés  szere- 
tetben  volt  részünk,  azt  mind  a  zsidóknak  köszönhettük,  nem  volt  tehát 
oka  ezzel  szemben  bizalmatlannak  lenni.  Hozzá  is  tette  azonnal  engesz- 
telésképen; 

—  Ne  haragudjon,  az  önök  hazájában  már  nagyon  sokan  be¬ 
csaptak.  ' 

—  Semmitől  se  tartsanak  az  urak,  —  nyugtatott  meg  a  vendég¬ 
lős  is.  —  Ismerem  a  fiút,  sógorom. 

Egyszerre  világos  lett  előttem,  miért  avatkozott  bele  oly  hévvel  az 
alkuba.  Hazabeszélt  a  vén  róka. 

—  Mikor  indulhatunk?  —  kérdeztem. 

—  Ha  akarják,  holnap  este  tizenegy  órakor  indulhatunk. 

—  Készen  vagyunk  bármely  pillanatban,  —  felelte  Szalkay. 

—  Merre  és  hogyan  megyünk?  —  érdeklődött  Bauer. 

—  A  haranovicii  vonalon  megyünk  Stolbciig,  ottan  kiszállunk  és 
szánon  északnyugati  irányban  vágunk  át  a  vonalon.  Azon  a  tájon  már 
alig  lézengenek  katonák,  nincs  vonat,  nincs  utánpótlás.  A  csapatok  lég- 

nagyobb  része  elhúzódott  onnan  Baranovicihez  vagy  Szmorgonhoz.  Ha 
találkozunk  is  egy  párral,  azokat  bíznák  csak  reám. 

—  Tehát  holnap  éjjel. 

—  Igen,  holnap  éjjel.  Fizetni  az  orosz  és  német  vonal  között  kell. 
A  viszontlátásra.  / 

1918.  jan.  15. 

Aki  tud  következtetni,  az  gondolhatja,  hogy  ezen  sorokat  már  a 
németeknél  irom.  Én  valószinüleg  nem  tudok  következtetni,  mert  reg¬ 
gel  még  nem  gondoltam,  hogy  ma  este  már  germán  tisztekkel  fogok 
vacsorázni. 

Hála  a  kis,  ügyes  zsidó  vezetőnek,  délután  négy  óra  húsz  perckor 
beléptünk  a  német  .lövészárokba. 

Mindnyájunk  előtt  oly  hihetetlennek  tűnt  fel  a  dolog,  az  lett  volna 
előttünk  az  érthető,  ha  elfogtak  volna.  Nem  is  csoda.  Szalkaynak  heted¬ 
szerre,  Bauernek  ötödszörre,  nekem  negyedszerre  sikerült  a  próbálgatás. 

Tudom,  most  Írnom  kellene  sokat  erről  az  átjutásról,  de  —  bo¬ 
csássanak  meg  —  nem  tudok.  Fejemben  bolondul  össze  van  zavarodva 
minden  gondolat,  csak  azt  érzem,  hogy  révbe  jutottam.  Hogy  immár 
hátam  mögött  van  a  Szabadság  óriási  fehér  és  hideg  országa. 

Nem  kell  már  rettegnem,  hogy  visszacipelnek  valami  börtönbe, 
vagy  hogy  gyanútlanul  sétálva  lelő  valami  részeg  továris  az  utcán. 

Nem  vagyok  már  egyedül,  elhagyatva  idegen  országban,  hol  a 
fej  etetőjére  van  állítva  minden  rend  . . . 

Az  ut  oly  rövid  volt  Minszktől  idáig  és  oly  eseménynélküli,  hogy 
el  sem  akartuk  hinni,  eredményes  lesz  a  szökés. 

Mindig  úgy  gondoltam,  csak  valami  hallatlan  kalandok  után  sike¬ 
rül  a  posztok  között  átcsúszni,  hol  talán  valami  akadékoskodó  továrist 
el  is  kell  majd  hallgattatni. 

És  Íme.  Minden  oly  simán  ment,  ahogyan  a  vezetőnk  megjöven¬ 
dölte. 

Reggel  három  órakor  érkeztünk  Stolbciba,  egy  elhanyagolt,  kis 
vidéki  állomásra.  Kegyetlen  hóvihar  dühöngött,  mikor  kiszálltunk.  A 
szél  veszettül  csapkodta  szemünkbe  a  havat.  A  nyakunkra  csavart 
sállal  fülünket  és  szánkat  betakarva  baktattunk  a  katona  után. 

A  rongyos  orosz  falu  nem  messze  volt  az  állomástól.  Apró, 
zsuptetejü  házak,  melyek  meglapultak  a  méteres  hóban,  hogy  csak  a 
tetejük  látszott  ki.  Sehol  semmi  nyoma  az  életnek.  Mintha  halott  faluba 
értünk  volna,  sehol  világosság,  sehol  kutyaugatás,  minden  élő  elbújt 
ebben  az  Ítéletidőben. 

Vezetőnk  megkopogtatta  az  egyik  kunyhó  ablakát;  itt  lakott  az, 
aki  szánon  fog  tovább  vinni. 

—  Rubin,  kelj  fel!  Vendégeket  hoztam. 

Világ  gyűlt  ki  és  beléptünk  azf  egyetlen  szobába. 

A  harminc  év  körüli  házigazda,  valódi  keleti  tipus,  a  világosság¬ 
tól  hunyorgatva  mustrálgatott  bennünket. 

A  vezető  tárgyalni  kezdett  vele  németül,  mire  a  «jevré))^®)  szamo¬ 
várt  készített,  csáját  adott  és  öltözködni  kezdett. 

És  egy  óra  múlva  már  röpült  velünk  a  kényelmes  szán  a  frissen 
esett  havon.  A  kocsis  mellett  a  vezető  ült,  háttal  nekik  Szalkay,  Bauer 
és  én  a  hátsó  ülésen  helyezkedtünk  el. 

A  vihar  elült.  Az  égről  letisztultak  a  feketésszürke  felhők,  helyet 
adva  a  sziporkázó  csillagoknak.  Helyettük  jött  a  hideg.  Igazi,  orosz 
értelemben  vett  hideg. 

Az  ut  melletti  erdőfoltokban,  melyek  mellett  elrohantunk,  dörögve 
hasadtak  szét  a  fák  a  hidegtől.  Mi  azonban  szemünkig  beburkolódzva 
a  bundánkba  nem  igen  szenvedtünk  tőle,  csak  a  szempilláinkra  fagyott 
könycseppek  voltak  kellemetlenek. 

Mikor  a  nap  feljött,  enyhülni  kezdett  az  idő  annyira,  hogy  ciga¬ 
rettázhattunk.  Falvakat  hagytunk  el,  falvak  jöttek  és  mi  csak  vágtat¬ 
tunk.  Dél  felé  járhatott  az  idő,  mikor  a  kocsis  egy  távoli  dombsorra 
mutatott  korbácsával: 

—  Ott  vannak  az  orosz  állások. 

Innentől  kezdve  egymásután  hagytuk  el  mögöttünk  az  előre  el¬ 
készített  orosz  védelmi  vonalakat.  Félnégykor  fent  voltunk  az  orosz 
árkoknál. 

Kifizettük  a  kocsist  és  gyalog  vágtunk  át  a  drótok  között.  Sehol 
egy  lélek,  csak  mi  voltunk  egyedül  a  halott  természetben. 

Egy,  az  ut  közepén  földbevert  oszlopnál  vezetőnk  megállt. 

—  Itt  a  semleges  zóna,  tovább  nem  mehetek.  Fizessenek  ki, 
kérem. 

Én  lévén  a  pénztárnok,  Bauer  rosszaié  fejrázása  dacára  is  száz¬ 
ötven  rubelt  adtam  neki. 

Megköszönte.  Kezet  fogtunk  és  ő  megfordulva  egyenletes  léptek¬ 
kel  indult  visszafelé,  hol  a  szán  várta.  Reggelre  bizonyosan  Minszkben 
volt  uj  üzletet  keresni. 

Mi  is  elindultunk  előre  a  német  akadályok  felé,  mig  egy  hang 
ránk  nem  kiáltott  a  tüskésdrótok  mögül: 

—  Halt!  Wer  da? 

« 

—  Osztrák-magyar  hadifoglyok!  —  kiáltottuk  vissza. 

Három  német  is  futott  ki  hozzánk  és  átkalauzoltak  a  drótokon. 

A  három  hadifogoly  megmenekült. 

* 


2°)  Zsidó. 

Ezzel  le  is  zárom  naplómat. 

Isten  veletek,  továriscsi. 

Isten  veletek  Lévi,  Rouhu,  Lyubinszky  és  a  többiek,  kiknek  oly 
sokat  köszönhettünk. 

Kalandos  kóborlásunk  örökre  lezárult.  Ami  ezután  történt  velünk, 
az  már  nem  kalandos. 

Négy  nap  múlva  Lembergben  voltunk.  Ottan  letöltöttük  a  vesz¬ 
tegzárt,  visszaöltözködtünk  katonaruhába  és . .  .  egy  este  megindult 
velünk  a  vonat  Magyarország  felé. 

Az  állomásnál  elbúcsúztunk  Bauertöl.  ö  Krakkón  át  ment  Bécsbe. 
Az  osztrák  nem  tudott  szólni,  csak  szorongatta  kezünket.  Végre  ki¬ 
nyögte: 

—  Aztán  Írjatok! 

És  sietve  elfordult,  hogy  ne  lássuk  ajka  remegését .  .  . 

Midőn  másnap  délben  berobogott  a  vonat  Pestre,  az  első,  amit 
megláttam  a  tömeg  közt,  egy  édes  asszonyi  arc  és  egy  fürtös  gyermek¬ 
fej  volt. 

A  piciny  ajkak  kiáltásra  nyíltak: 

—^Apukái  Apuka!  — 

Itthon  voltam. 


V 


Följ eg^y  zések. 


Busuló  kuruc  nótája. 


Mint  a  szedett  szőlőt 
úgy  elhagytak  engem. 
Mint  égen  a  felhő 
szakadoz  a  lelkem! 

Sose  futamodtam. 
Váriám  sose  hagytam. 
Pejkóm  visszafelé 
sohase  forgattam. 

Sok  likat  nyitottam 
labancok  testében. 

Sok  lángot  gyújtottam 
Kurucok  lelkében. 

Kevés,  marok  néppel 
dolgomban  eljártam. 
Magamtól  rohantam. 
Rajtál-ra  nem  vártam. 


Ellenség  vackára 
hánytam  sok  jó  csóvát. 
Elvettem  ételük, 
paprikáját,  sóját. 

Halálom  nem  szántam, 
életem,  nem  téliem. 

Sohase  magamnak, 
Rákóczinak  éltem. 

Sok  futó  labancnak 
csapoltam  a  vérét. 

Sokszor  láttam  futni 
adta,  plundrás  népét. 

A  patkót  néhanap 
Csakhogy  el  nem  rúgtam. 
A  sir  szája  felé 
Néhanap  már  csúsztam. 


De  te,  Uram  isten, 
habár  néha  téptél, 
mégis  csak  szereltél, 
mégis  csak  megvédtél! 


És  ugye  vérünknek 
hullott  hullásáért  — 
Kuruc  magyaroknak 
lelkűk  aranyáért. 

Ugye,  nagy  Úristen, 
adatod  a  vámot?  .  .  . 

.  .  .  Vagy  vérbe  fullasztjuk 
Az  egész  világot . . . 


Vértesg  Gyula. 

Az  entente  oroszországi  politikája.  Az  entente-államok  keleti 
■politikája  azt  mutatja,  hogy  Oroszországot  újból  harcba  akarják  állítani 
-a  központi  hatalmak  ellen.  Ezen  céljukat  a  bolseviki-kormány  meg¬ 
buktatása  által  vélik  elérni,  és  a  jelenlegi  chaotikus  orosz  események 
mellett  még  nem  lehet  megállapítani,  mily  arányban  fog  sikerülni  ez 
a  cselszövés. 

<(Ha  Oroszország  valaha  ismét  szerepet  fog  játszani  a  világ  nem¬ 
zetei  között,  úgy  ez  csak  igen  hosszú  békés  fejlődés  után  következ¬ 
hetne  be.  És  nem  kell  hinni  azt,  hogy  ez  a  csoda  máról  holnapra  fog 
bekövetkezni)),  mondja  Carret  a  VEurope  Nouvelle-hen.  Ez  ép  úgy 
van,  mintha  egy  láztól  gyötört  betegségéből  felkelt  embertől  azt 
követelnék,  hogy  azonnal  megkezdje  abbahagyott  munkáját,  anél- 
kül,  hogy  a  betegségét  előbb  kiheverje.  Nagyobb  mértékben  vonat¬ 
kozik  ez  egy  olyan  súlyos  lázban  vergődő  beteg  országra,  aminő 
Oroszország.  Ez  az  ország  a  forradalom  kitörése  óta,  amely  a  belső  ren¬ 
det  rettenetes  módon  feldöntötte,  annyit  szenvedett,  oly  szédítő  lázban 
fetrengett  s  jelenleg  is  oly  súlyos  beteg  kivül,  belül,  politikailag  és 
gazdaságilag,  hogy  a  következő  esztendőkben  misem  várható  és  remél¬ 
hető  államiságától.  De  az  entente  által  remélt  szempontból  is  minden 
számításon  kivül  esik. 

A  Westminster  Gazette  fel  is  vetette  a  kérdést,  hogy  a  szövetsé¬ 
gesek  oroszországi  intervenciója  komoly  megfontolás  eredménye-e? 

Oroszország  eddig  is  sok  keserves  csalódást  okozott  a  szövetsége¬ 
seknek.  A  háború  elején  Páris  és  London  óriási  gőzhengernek  hitte  a 
cár  birodalmát,  amely  hallatlan  erővel  fog  irgalmatlanul  végig  höm¬ 
pölyögni  keletről  nyugatra  és  hatalmas  súlyával  mindent  összenyomni; 
amely  legyűri  a  porosz  militarizmust  és  rövid  idő  alatt  Berlinbe  ér. 
^  Hogy  miként  csalódtak  a  szövetségesek,  azt  a  történelem  leg¬ 
dicsőbb  lapjai  mesélik. 

A  Mazuri  tavaknál  a  központi  hatalmak  csodás  hadvezére,  Hin- 
denburg,  visszafelé  fordította  a  gözhenger  rudját,  úgy,  hogy  a  harc 
nemsokára  orosz  földön  folyt,  anélkül,  hogy  valaha  is  reménjmk  lett 
volna  az  oroszoknak,  Berlinbe  vagy  Bécsbe  eljutni. 

Az  orosz  forradalom  meghozta  a  második  nagy  csalódást. 

Most  már  nem  titok,  hogy  II.  Miklós  cár  és  bürokratikus  kor¬ 
mánya  komolyan  tervezték  a  központi  hatalmakkal  kötendő  külön 
békét.  Midőn  a  harctéri  események  nem  folytak  le  úgy,  ahogy  azt  az 
orosz  kormány  remélte,  midőn  minden  erőlködés  és  erőltetés  dacára 
nem  sikerült  a  pánszláv  álmok  megvalósítása,  Konstantinápoly  és  a 
Dardanellák  megszerzése,  Galicia  letiprása,  sőt  midőn  az  oroszországi 
belviszonyok  egyre  veszélyesebbé  váltak  és  az  ország  belsejében  a  zavar¬ 
gások,  tüntetések  egyre  sűrűbbek  lettek,  a  cár  és  kormánya  gyors  béke- 

kötés  által  akarta  megmenteni  a  még  menthetőt,  hogy  igy  szabad  kezet 
nyerjen  a  belső  rend  helyreállítására  és  a  forradalom  letörésére. 

Oroszország,  helyesebben  11.  Miklós  cár  helyzete  hasonlítani  kez¬ 
dett  azon  szituációhoz,  amelyben  Nagy  Frigyes  1762-ben  volt.  Ellen¬ 
ségtől  körülvéve,  az  ország  kipusztulva,  elnéptelenedve,  Anglia  által, 
mely  őt  pénzelte,  elhagyatva,  állt  Franciaország  és  Oroszország  között, 
mely  Ausztriával  szövetkezett  letörésére,  nem  volt  más  hátra  Nagy 
Frigyesnek,  minthogy  ellenségeivel  békét  kössön.  Ekkor  hirtelen  meg¬ 
halt  Erzsébet -orosz  cárnő  és  trónjára  III.  Péter  lépett.  Ez  a  cár  nagy 
tisztelője  volt  Nagy  Frigyesnek,  és  első  kormányténykedése  az  volt, 
hogy  békét  kötött  Nagy  Frigyessel,  aki  ezáltal  szabad  kezet  nyert. 

Körülbelül  ilyen  helyzet  következett  volna  be  Oroszországban, 
ha  II.  Miklós  cár  tervei  sikerülnek.  Ámde  Bethmann-Hollweg  német 
kancellár  kijelentése,  hogy  Németország  Lengyelországból  független 
államot  akar  csinálni,  ketté  törte  II.  Miklós  cár  terveit,  mert  lehetet¬ 
lenség  volt  béketárgyalásokba  bocsátkozni  épen  akkor,  amidőn  az 
orosz  birodalom  integritása  ily  módon  megsértetett.  A  különbéke 
tervek  későbbre  lettek  halasztva.  De  a  boldogult  cárnak  nem  adatott 
többé  a  szerencse  ilyen  alkalomra. 

A  polgári  forradalom,  a  dumabiok  fellépése  a  kormány  és  a  cár 
ellen,  lehetetlenné  tették  a  különbékét. 

Az  első  felfordulás  álomszerű  lezajlása,  a  cár  detronizálása,  a 
megbízhatatlan  kormány  megbuktatása  uj  reményeket  ébresztettek  az 
entente-államok  szivében.  És  Lwof  herceg  és  Kerenski  ideiglenes  kor¬ 
mánya  már-már  megvalósította  ezen  reményeket.  Szóval  és  tettel  hir¬ 
dették  az  ententeval  való  szolidaritást.  Az  orosz  hadsereg  uj  támadást 
kezdett. 

Ámde  a  bolsevikiek  uralomra  jutása  után,  kik  előázör  is  az 
orosz  katonagépet  demoralizálták  és  megsemmisítették,  később  a  bresti 
béke  folytán  Oroszország  teljesen  kikapcsolódott  az  entente  vas- 
gyürüjéből.  Ez  volt  a  leghatalmasabb  csapás,  melyet  Oroszország  az 
ententenek  okozott. 

Majdnem  bizonyos,  hogy  az  entente  csalódásainak  még  nincsen 
vége.  Mert  mit  remélhet  az  entente  Oroszországban,  ha  a  bolsevik! 
uralom  meg  is  bukik  Nagyoroszországban?  - 

Az  a  feltevés,  hogy  Oroszország  ismét  szerephez  jutna  az  európai 
politikában,  sőt,  hogy  a  harcban  is  résztvegyen,  sem  nem  valószínű, 
sem  fel  nem  tételezhető. 

Az  orosz  helyzetről  elmélkedve,  azt  Írja  Carret  a  VEurope 
Nouvelle-hen:  «Az  intervenció  lehetősége  a  valóság  teljes  félreismerése. 
Ostobaság  volna  hinni  azt,  hogy  Oroszország  újból  részt  vehetne  a 
harcban.)) 

Mert  Oroszországban  nem  egy  csoport  kívánja  az  enlente  oldalán 
a  harcot  felújítani,  Oroszországban  általános  polgárháború  dúl,  a 
chaotikus  zűrzavarban  mindenki  harcol  mindenki  ellen.  Nyílt  harcok 
és  csendes  sabotage  folynak  az  ország  minden  zugában,  és  semmilyen 
intervenció  nem  segíthet  ezen  rákfenén,  hacsak  az  egész  ország  egységes 
és  eröskezü  elnyomatása  nem. 

Moszkva  el  van  vágva  az  ország  különböző  részeitől.  Északon 
a  Volga  mentén,  a  Don  vidéken  és  Szibériában  az  egykori  Oroszország 
alkotórészei  harcolnak  egymással;  városokat  szállnak  meg,  majd 
elhagyják  azokat,  harcokat  vívnak  és  visszavonulnak;  olykor  egyik 
párttól  átfutnak  az  emberek  a  másikhoz. 

A  hazaáruló  gyáva  cseh  deserteurökböl  álló  csapatok,  amelyekhez 
más  hasonló  elemek  csatlakoztak,  az  ellenforradalmáfok  vezetői  lettek. 

Távol  keleten  a  keletkinai  vasúttársaság  igazgatója,  Horvát  generális 

/ 

uralja  az  úgynevezett  vasutterületet.  Egyes  szibériai  tartományok  még 
bolseviki  uralom  alatt  állanak.  De  hogy  milyen  az  igazi  helyzet  ott, 
az  az  ellentmondó  újsághírekből  ki  nem  vehető. 

Jaroslavban,  mely  négy  órányira  van  Moszkvától,  egy  fehérgárda 
jött  létre,  amely  az  egykori  tisztek,  papok,  kereskedők  és  a  mun¬ 
kások  egyes  részei  között  talált  követőkre;  a  Moszkvából  kiküldött 
vörösgárdisták  körülzárták  a  fehérgárdistákat,  és  igy  megy  ez  az  egész 
nagy  birodalomban. 

Forradalmárok  ellenforradalmárok  ellen,  anarchisták  fehérgár¬ 
disták,  bolsevikiek  ellenszocialisták  ellen  harcolnak,  és  az  entente- 
intervenció  legfeljebb  csak  komplikálhatja  az  orosz  tragédiát. 

Anglia  célja  valószínű  az,  hogy  Oroszországot  gazdasági  tekin¬ 
tetben  tegye  lehetetlenné  Németország  számára.  Az  entente  nem  akarja, 
hogy  Oroszország  Németország  Hinterland-jává  sülyedjen.  Eddig  azon¬ 
ban  nem  találta  meg  a  módot,  miként  valósítsa  meg  ezen  tervét.  A 
forradalom  óta,  mely  a  bolsevikieket  uralomhoz  segítette,  módot  keres 
az  entente,  anélkül,  hogy  azt  megtalálni  sikerült  volna;  állandóan 
azon  gondolkozott,  elismerje-e  a  szovjet-kormányt  vagy  sem.  Mind¬ 
kettőtől  féltek  és  vonakodtak. 

Az  entente-intervenciónak  akkor  lehetne  eredménye  Oroszország¬ 
ban,  ha  egyetlen  egységes  párt  lenne,  amely  az  entente-segítséggel 
megtörhetné  a  bolsevikiek  uralmát  és  egy  erős,  modern  demokrata 
kezébe  helyezné  az  ország  sorsát. 

De  erre  az  eshetőségre  nem  lehet  számítani.  Oroszország  meg¬ 
szűnt  egységes  nemzet  lenni.  Az  erős  kötelék,  amely  a  különböző 
heterogén  elemeket  egymáshoz  fűzte,  a  cárizmus  bukásával  tovatűnt. 

Oroszország  merev  életre  nem  kelthető  test  lett,  amelyet  semmi¬ 
nemű  kísérlet  halottaiból  fel  nem  ébreszthet.  Az  egykori  cári  biro- 

dalom  csak  akkor  válik  számítható  tényezővé  az  európai  államok 
koncertjében,  ha  a  most  széthulló  apró  országrészek  belátják  az  egy¬ 
máshoz  való  tartozás  szükségességét.  Az  entente-intervenció  azonban 
nem  törekedik  ilyen  egységesség  létesítésére. 

Oroszország  csak  egyedül  képes  megoldani  az  orosz  problémát. 

A  városok,  községek,  területek  és  provinciák  lakosai  a  felülkere¬ 
kedett  tirannizmus  ellen  harcolnak.  A  népek  önrendelkezési  joga  végső 
konzekvenciájában  talált  itt  megoldásra.  És  ahol  egy  város,  község, 
terület  vagy  kormányzóság  az  anarchisták  uralmát  magáról  lerázza, 
segítség  után  kiáltoz.  Nem  katonai,  hanem  gazdasági  segítség  után. 

Philippe  Price,  a  Manchester  Guardian  orosz  tudósítója,  a  követ¬ 
kezőképen  jellemzi  ezt  lapjában: 

«Az  egyedüli  praktikus  segítséget,  melyet  az  entente  Oroszország¬ 
nak  nyújthat,  gazdasági  segítség,  az  ipar  és  földmivelés  felsegítése.  Az 
orosz  nép  Németországtól  és  Amerikától  kért  is  ilyen  értelemben  segít¬ 
séget,  Angliától  azért  nem,  mivel  nem  volt  tisztában  magatartásával.® 

Ez  az  egyedüli  szükséges  a  Westminster  Gazette  szerint  is.  Az  el¬ 
pusztult  országnak  elsősorban  anyagi  támogatás  kell. 

Az  entente  katonai  beavatkozása  csak  fokozni  fogja  az  orosz 
zűrzavart.  Célt  csak  az  a  hatalom  fog  elérni  Oroszországban,  amely 
kellő  tapintattal  fog  hozzálátni  az  összerombolt,  félig  elsülyedt  orosz 
államhajó  megmentéséhez.  Oroszországot  -az  fogja  a  maga  részére 
megnyerni,  aki  a  kiéhezett,  lerongyolódott,  elszegényedett  orosz  nem¬ 
zetet  gazdaságilag  talpra  fogja  állítani.  Addig,  mig  ez  hekövetkezik, 
még  sok  minden  változni  fog  keleten.  Az  elpusztult  cári  birodalom 
helyén  uj  állam  fog  alakulni,  de  mint  M.  Carret  Írja: 

«I1  ne  faut  pás  s’attendre  á  ce  que  la  miracle  se  produise  en  un 
jour  et  íme  nuit.® 

HoUósy  Sándor. 


Utazás  Afrikán  végig  hatvan  nap  alatt.  Európán  kivül  Amerikának 
és  Ázsiának  már  régibb  idő  óta  vannak  hosszú,  transverzális  vasúti 
vonalai;  legújabb  a  transszibériai,  amely  a  lisszabon — tchéliabinski  vo¬ 
nal  meghosszabbításaként  Vladivostokig  épült  s  azzal  együtt  13.500 
kilométer  hosszú. 

Még  a  transszibériai  vasutat  megelőzően,  az  északamerikai  Egye¬ 
sült-Államok  kormánya  kiépíttette  a  newyork — sanfranciskói  és  a  new- 
york — tacomai  transkontinentális  vonalakat,  mig  Kanada  a  halifax — 
vancouveri  vasúti  vonallal  szaporította  Amerika  hosszú  vasúti  vonalai¬ 
nak  számát.  Dél-Amerikában  az  argentínai  kormány  a  buenos-aires — 
valparaisói  vasúttal  kötötte  össze  az  Atlanti-tengert  a  Csendes-óceánnal 

s  nemsokára  elkészül  a  montevideo — paz-islayi  vonal.  A  transausztráliai 
vonal,  amely  nemrég  készült  el,  áthaladva  Victoria  nagy  sivatagán,  a 
Perth  és  Sidney  közti  roppant  távolságot  hidalja  át,  amelyet  százötven 
óra  alatt  fut  be  a  vonat. 

Utolsónak  maradt  Afrika,  amely  egészen  a  legújabb  időkig  szinte 
leküzdhetetlen  akadályokat  rejtegetett  a  vasútépítés  szempontjából.  A 
XIX.  század  utolsó  negyedében  még  alig  ismerték  e  titokzatos  világrész 
néhány  belső  vidékét,  s  még  a  XX.  század  elején  is  igen  sok  ismeretlen 
táj  várakozott  a  földerítésre.  Érdekes,  hogy  Cecil  Rhodes  már  ekkor 
álmodozni  mert  arról  a  transafrikai  vasúti  vonalról,  amely  északon 
Kairóból,  délen  pedig  Fokvárosból  kiindulva,  e  titokzatos  földrész  szi¬ 
vében,  a  Nagy-tavak  táján  találkozott  volna.  Nos,  a  nagy  angol  férfiú 
merész  álma  immár  valóra  válik  s  angol  és  belga  területeken  át  kiépül 
az  a  vasúti  vonal,  amelyen  hatvan  nap  alatt  végig  lehet  utazni  az  egész 
afrikai  kontinensen.  Igaz  ugyan,  hogy  az  Alexandriát  Fokvárossal 
összekötő  vasúti  vonalat  ma  még  hellyel-közzel  hajóutak  szakítják  meg, 
ami  bizony  zavarja  a  forgalom  lebonyolítását,  sőt  bizonyos  helyeken 
rövid  autóközlekedést  kellett  beiktatni  a  csonka  vonalak  közé,  amelyek 
még  kiépítésre  várnak,  de  amely  csonkok  egyesítése  különösebb  aka¬ 
dályokba  nem  ütközik. 

Az  afrikai  transverzális  vasút  iránya  a  következő:  az  alexandria — 
shellahi  vonalszakasz  1063  kilométer  hosszú  s  érinti  a  Nilus  deltáját, 
Kairót,  a  piramisokat,  a  Nilus  völgyét  s  az  első  vízesést.  Shellahtól 
Quadi-Halfa  állomásig  535  kilométeres  hajóút  következik  a  második 
vízesés  lábáig;  innen  Khartoumig  vasút  vezet,  amely  932  kilométer 
hosszú  s  átmetszi  középen  a  Nubiai  sivatagot,  hogy  kikerülje  a  Nilus 
nagy  kanyarulatát.  Khartoumtól  Redjafig  1764  kilométer  hosszú  hajóút 
szakítja  meg  a  vonalat  s  halad  végig  a  Níluson  az  egyiptomi  Szudán 
területén.  Redjaftól  kezdve  már  a  Nagy-Tavak  vidéke  következik, 
Livingstone  és  Stanley  által  felkutatott  titokzatos  területek,  trópikus 
őserdőkkel  és  ismeretlen  eredetű  folyókkal;  azután  a  francia  Szudán, 
angol  Szudán,  a  belga  Kongó-állam  és  Brit-Kletafrika.  Ezeken  a  terü¬ 
leteken  most  az  autók  szirénáinak  hangja  veri  föl  a  csöndet,  majd  a 
gőzösök  búgó  kürtje  s  a  vonat  éles  sípolása  riasztja  föl  az  őserdők 
vadjait. 

Redjaf  után  nagyon  változatos  az  ut:  délnyugat  felé  eléri  a  Kongó¬ 
folyót;  Butáig  tizennégy  napig  tart  az  ut,  ahol  a  Roubi  ömlik  a  Kongóba; 
e  két  folyón  át  gőzössel  Stanleyvillebe  érünk,  ahonnan  vasút  visz  Pon- 
thiervilleig,  ahonnan  ismét  hajón  jutunk  el  Kinduig;  majd  ismét  vasúton 
Kongolóig  és  hajón  Boukamáig.  Itt  már  a  folyó  nehezen  hajózható.  A 
belga  területen  való  átutazás  lefelé  haladva  a  folyón  16,  fölfelé  19 
napig  tart. 

Boukama  már  közvetlenül  az  angol  terület  határán  fekszik,  ahon¬ 
nan  vasút  visz  egészen  Fokvárosig,  a  két  Rhodesián,  Becsuana-  és  a 
Fokföldön  át,  1183  kilométer  hosszú  útvonalon. 

A  Német-Keletafrika  területén  levő  Victoria-Nyanza  és  a  Tanga- 
nyika-tavak  felhasználásával  az  ut  nyolc  nappal  megrövidül,  amely 
előnyt  a  háború  után  bizonyára  nem  hagyják  kihasználatlanul. 

A  franciák  máris  azon  gondolkodnak;  hogyan  lehetne  az  ő  mesz- 
szebb  fekvő  gyarmatuk  közlekedési  útvonalait  belekapcsolni  ebbe  a 
hatalmas  transverzális  útvonalba.  E  célból  a  Csad-tó  keleti  partjától 
vasutat  terveznek  EbObeiden  át  Khartoumig;  viszont  nyugat  felé  össze¬ 
köttetést  létesítenek  Kano  és  a  Guineai-öböl  felé  a  francia  Thiés-Hayes- 
szel  és  végül  a  Nigerrel.  És  ezzel  azután  egész  Afrika  megnyilik  a  civi¬ 
lizáció  számára  s  a  legutolsó  fehér  területek  is  —  terrae  incognitae  — 
eltűnnek  a  ((legsötétebb  Afrika))  térképéről. 


A  háború  az  evangélium  megvilágításában.  Szubjektív,  költői 
perspektiváju  Írás  a  Baltazár  Dezső  népszerű  kis  füzete.  A  társadalmi 
osztályok  és  nemzetek  harcának  friss 'és  igaz  szemléltető  képe.  Evan¬ 
géliumi  megvilágítása.  A  krisztusi  világnézet  erkölcsi  biztosságának 
alapjain  áll  ez  a  könyv  s  a  lélek  megnyugvását  nyeri  belőle  az,  aki 
kezébe  veszi.  Baltazár  Dezső  ennek  a  keresztyén  világnézet  szempont¬ 
jaiból  beszél  a  háború  el  nem  múló  lehetőségéről.  A  jó  és  rossz  örökké¬ 
való  harca  kipusztíthatatlan  s  ebben  a  harcban  nem  lehet  épen  a  jó 
az,  aki  a  fegyvert  elejti,  az  erő  és  a  hatalom  végső  és  egyetlen  őri- 
zőjét.  Amit  a  szellem  felsőbbséges  és  lenyűgöző  fölénye  el  nem  ér,  azt 
az  erő  kardjának  kell  megszerezni,  nem  a  támadás  és  a  halál  céljaiért, 
hanem  a  jó,  az  erkölcs  igazságának  biztosítása  érdekében. 

A  világháború  borzalmai  közt  szomorúan  és  aggodalommal  áll  a 
lélek,  de,  nem  tehetetlenül.  Az  ősgonoszság  újra  és  újra  feltűnő  viha¬ 
raiban  nem  a  világbékének  meddő  vágya  a  segítség,  hanem  az  intéz¬ 
ményesen,  a  katonasággal  biztosított  védekezés.  Mindebből  világos  az 
a  következtetés,  hogy  a  háború  gyökerei  nem  az  államok  mai  for¬ 
máiba  nyúlnak.  A  világok  államokra  felosztott  rendszerét  Krisztus 
sem  kifogásolta.  Nem  a  meglévő  társadalmi  rendtől  őrizte,  hanem  a 
bűntől  oltalmazta  az  embert  és  ilyen  céljaiban  a  hatalom  biztosságát 
tisztelte  szelid  megértéssel. 


((A  földi  országok  természetszerű,  sőt  főhatalmukat  tekintve  isteni 
eredetű  létezésének  jogosultsága  és  szükségessége  mint  adott  és  a  jövő¬ 
ben  folytonosan  meglévő,  fennálló  intézményeké  az  evangéliumokból 

világosan  kiolvasható.  Földi  országok  egyik  alkateleme  a  főhatalom. 
A  főhatalomnak,  bármilyen  szerv  gyakorolja  is  azt:  patriarcha,  biró, 
király,  császár,  köztársasági  elnök,  triumvirátus,  konzul  vagy  szenátus, 
szüksége  van  fegyveres  erőre,  amely  az  állam  rendjével  való  össze¬ 
ütközésnél  az  államrend  fentartását,  a  törvény  érvényesítését,  a  jog 
uralmát  a  rendbontókkal  és  jogsértőkkel  szemben  végső  fokon  bizto¬ 
sítsa  az  állam  jogi  és  területi  sértetlenségét  kifelé  is.  Mint  fentebb  lát¬ 
tuk,  jók  és  rosszak  lesznek  a  világ  végéig.  A  rosszakra  olykor  érvé¬ 
nyesül  sikeresen  a  szellemerkölcsi  ráhatás,  de  a  rosszal  veleszületett 
erőszakossági  hajlam  felülkerekedése  esetén  a  megfékezésnek  más 
eszköze  nincs,  mint  a  karhatalom.  A  karhatalomnak  jelképe  is,  foga¬ 
natosító  eszköze  is  a  fegyver.® 


Baltazár  Dezső-  hite  szerint  a  gonosz  mai  küzdelmét  csak  a  biz¬ 
tosságát  megőrző  állami  rend  és  a  fegyver  győzheti  le.  öntudatos,  me¬ 
rész  hite  a  jóban  az  a  biztosság,  amelyből  el  tudja  mondani  ma  nem 
mindenben  népszerű  igazságait.  Előadói  ékesszólása,  de  gondolatai¬ 
nak  gazdag  hatalmassága  is  egyformán  meggyőző  erők  ebben  a  kis 
füzetben. 


\ 


Világpolitika  és  Wlággazdaság.  Az  emberi  fejlődés  történetén  uta¬ 
zik  keresztül  Marczali  Henrik  legújabb  könyve.  A  világ  életének  leg¬ 
jellegzetesebb  eseményei  sorakoznak  föl  benne  tiszta  képben  értékük  és 
érdemeik  röviden  meghatározott  teljességében. 

Könnyebben  és  egyszerűbb  előadással  az  élet  és  a  fejlődés  in¬ 
duló  csiráit  a  mában  élő  világ  pontos  megrajzolásáig  felnöveszleni  talán 
nem  is  lehetne  már,  mint  ahogyan  ez  ennek  a  hetvenoldalas  könyvnek 
sikerült.  Egy  ilyen  kalauz  jelentősége  a  magyar  közönség  érdekében 
elsőrangú  fontosságú.  Gondolkoztató  és  további  olvasásra  késztető.  A 
történelem  tudományának  nagy  hasznát  érezteti  s  megadja  azt  a  néző¬ 
pontot,  melyből  az  emberiség  életsorsának  különéletü  mozaikdarabjait 
összefüggő  és  egyenes  útnak  lássuk. 

Világpolitika  és  világgazdaság.  Ez  a  két  erő  lassankint  ébredt  a 
történetben  öntudatra,  párhuzamos  együttműködésük  pedig  csak  az 
újabb  időké.  A  rómaiak  politikai  hatalma  épen  azon  dőlt  meg,  hogy 
gazdagságát  ipar  és  kereskedés,  szóval  a  munka  nem  támogatta.  És 
nem  álhatott  meg  Nagy  Károly  birodalma  sem.  mert  sem  világpolitikát, 
sem  világgazdaságot  nem  folytathatott.  A  politikai  és  gazdasági  eg5’e- 
sítés  első  szép  müve  a  török  birodalom  sikere  volt  a  Földközi-tenger 
keleti  medencéje  fölötti  hatalommal,  de  ezt  a  hatalmat  sem  biztosította 

a  munka.  Hatalom  és  gazdaság  lassankint  mégis  egyensúlyba  lépnek 
az  igazi  modern  államoknál.  Közülük  Anglia  kerül  ki  vezetőnek,  mely 
a  nemzeti  hatalom  alapjának  az  értelmiséget,  a  nemzeti  nagyság  bázisá¬ 
nak  a  szabadságot  látja. 

Az  angol  világgazdaság  politikája  imponáló,  —  mondja  Marczali 
—  de  egyoldalúságtól  nem  ment.  Ipara  mezőgazdasága  csődjével  fej¬ 
lődhetett  csak.  Világpolitikai  és  világgazdasági  hatalmát  tengeri  uralom 
biztosította.  Ehhez  képest  igyekezett  megkonstruálni  politikai  felfogá¬ 
sát,  melyet  egész  Európára  reáerőszakol.  Az  egyensúly  fentartása 
főelve. 

«A  brit  politika  ugyanaz,  mint  a  spártai  volt,  midőn  Antalkidas 
békéjében  (387  Kr.  e.)  kimondotta,  hogy  egy  görög  államnak  sem  lehet 
alattvalója  nem  hozátartozó  város  vagy  sziget.  Ez  a  leghatalmasabbnak, 
Spártának  biztosítása.  Ugyanaz,  mint  a  római  volt,  mikor  a  makedón 
király  legyőzése  után  kihirdette,  hogy  minden  görög  város  szabad  és 
független.  (197  Kr.  e.)  Felaprózott  nemzet  kész  zsákmány.)) 

De  a  tengeren  nem  akar  egyensúlyt.  Ez  az  elzárkózása  mutatja 
már  a  világháború  csiráját.  Abban  a  világszerencsétlenségben,  amelyet 
fölidézett,  azonban  más  tényezők  is  szerepelnek.  A  német  ipar  s  a  szá¬ 
razföldi  utak,  a  vasút  fejlődése. 

így  lett  a  tenger  főhatalmának  kérdésévé  Anglia  hegemóniájának 
önzőén  imperialisztikus  politikája.  így  került  majdnem  összeütközésbe 
Franciaországgal^  is,  amikor  az  Afrika  közepét  akarta  átszelni  vasut- 
sineivel.  Ezért  érezte  fenyegettetve  magát  a  bagdadi  vasúttal  is,  melynek 
természetes  következése  az  Indiáig  elérő  szárazföldi  közlekedés  lett 
volna. 

Anglia^  diplomáciájának  művészete  a  nemzetek  szabadságának 
elvével  harcol  ma  is  tovább.  Vezető  hatalma  egy  neutrális  Amerika  s  az 
erőiben  érintetlenül  hagyott  Japán  között  lett  volna  kérdésessé  abban 
a  pillanatban,  mihelyt  önmaga  kimerül.  Amerika  és  Japán  azonban 
fegyveres  beleavatkozásukkal  már-már  elveszítették  hegemóniájuk 
esélyeit. 

És  Marczali  könyve  megáll  azon  a  ponton,  hol  a  történelem  a  leg¬ 
jelenebb  mához  ér.  Jóslást  nem  tesz,  csak  képet  ad,  melyben  pontosan 
fölrajzolt  szálak  futnak  a  még  megoldatlan  gordiusi  csomóhoz.  A  tör¬ 
ténelem  tapasztalataiból  saját  művének  uralkodó  szelleméből  mégis 
levon  Marczali  egy  következtetést.  ((Mihelyt  az  emberiség  egyes  szer¬ 
vezett  csoportjai,  mindegyik  a  maga  külön  területének  kellő  felhaszná¬ 
lásával  politikailag  és  gazdaságilag  egyformán  erősek,  megvan  az  örök 
béke.)) 

Ezt  a  következtetést  azonban  már  nem  látja  tiszta  jelentésében, 
mint  a  premisszákat.  Pontos  kifejtése  különösen  Magyarország  jövőjét 

állította  volna  be,  azokat  az  irányadó  elveket,  melyeknek  föltételezhető 
irányítása  mellett  a  nagyhatalmak  versenyében  életképesen  megállhat¬ 
nánk.  S  a  társadalmak  mai  szervezeteinek  a  világháborúban  élő  szerepét 
sem  sejtjük  ebből  a  műből.  Ezekkel  a  hiányaival  is  a  történelem  esszen¬ 
ciája  a  Marczali  Henrik  könyve,  nélkülük  azonban  vezető  és  irányitó 
lehetett  volna  a  magyar  öntudatunk  megmozgatásával.  Világos,  logikus 
gondolatmenete,  igazságainak  egyszerűen  föltárt  lényege  igy  is  hatal¬ 
mas  népszerűséget  fog  teremteni  a  maga  számára. 


A  győzedelmes  élet.  A  nagy,  komoly,  hivatalos  filozófia  talán 
sohasem  fogja  Mulford  Prentice  elmélkedéseit  a  maga  bölcseleti  rend¬ 
szereibe  illeszteni.  És  ez  jó  is,  hogy  igy  van.  Legalább  Mulfordot  nem 
skatulyázzák  el,  mint  a  többi  értékeket,  hogy  azután  már  csak  kate¬ 
drákon  és  essaykben  bukkanjon  föl  még  olykor-olykor  a  neve,  mielőtt 
végleg  por  rakódnék  költői  finomságú  mondatokba  kicsiszolt  életböl¬ 
cseletére.  Mulford,  az  amerikai  költő-filozófus  igy  még  soká  megmarad¬ 
hat  eleven,  olvasott  —  és  sokat  olvasott  —  bölcsnek,  aki  megtanít  arra, 
hogy  mindenben  a  szépet,  a  jót,  a  harmónikusat  keressük,  hogy  meg¬ 
találva,  szebbé  varázsolhassuk  az  életünket.  Nem  puszta  véletlen,  hogy 
Mulford  amerikai  születésű  és  hogy  épen  egy  amerikai  születésű  em¬ 
berben  ébredt  föl  ilyen  világosan  annak  a  tudata,  hogy  minden  szép¬ 
séget,  jóságot  önmagunkban  kell  keresnünk  és  hogy  a  testi  élet  ereje 
fölött  is  a  lélek  a  korlátlan  ur.  A  lélek,  amely  nemcsak  tetteink  szö- 
veyényes  rejtélyeit  világítja  meg,  de  amely  a  test  fejlődését,  kulturált¬ 
ságát,  tetteit  és  egészségét  is  irányítja.  Az  amerikai,  loholó  business-élet 
engedélyezi  a  legkedvesebb  időt  arra,  hogy  az  ember  önmagába  is  el¬ 
mélyedjen  és  a  ((dollárcsináló  gépeket))  külön  figyelmeztetni  kell  ennek 
a  szükségességére.  Mulford  az  amerikai  prédikátorok  nyiltbeszédüsé- 
gével,  Ruskin  nyelvén  teszi  ezt  meg  és  amikor  tulajdonképen  csak  az 
amerikai  törtetőkhöz  intézte  szavait,  az  egész  földgömb  valamennyi 
agyonhajszolt,  pénzkeresésben  lihegő  rabszolgájához  beszél,  akiket  föl 
akar  szabadítani  az  anyagiasság  jármából.  Ne  csak  a  pénz,  ne  csak  a 
munka,  a  lihegő,  kifulladt  loholás  a  vagyonszerzés  után  legyen  az  em¬ 
beriség  célja.  A  lelki  épülés,  a  csöndbe,  harmóniába  való  boldog  el- 
merülés,  a  természet  fönségének  és  embertársaink  nemes  lelki  tulaj¬ 
donságainak  felösmerése  szintén  a  legfontosabb  emberi  célok  közé  tar¬ 
tozik,  mert  ez  adja  meg  a  lélek  legteljesebb  pihenését,  amire  épen  olyan 
szükség  van,  mint  a  testi  táplálkozásra.  Mulford  tulajdonképen  nem 
tesz  egyebet,  mint  az  amerikai  business-man-ok  számára  fölfedezi  a  lel¬ 
ket.  És  fölfedezését,  a  lelki  élet  szükségét  az  ő  terminológiájukon  közli 

velük,  de  ez  a  terminológia  nem  száraz,  nem  üzlet-  és  nem  hivatalos 
filozófia-stilusu,  hanem  lágy  és  finom,  csillogó  és  hangulatos,  érzelmes 
és  fenköltségben  tetszelgő,  mint  minden  olyan  művészet,  amely  az  ame¬ 
rikaiaknak  tetszését  mindenáron  meg  akarja  nyerni.  Az  amerikaiak 
alatt  természetesen  nemcsak  az  oceántúli  pénzszerzőket  kell  érteni, 
mert  hiszen  ez  az  életét  gyorsan,  észszerütlenül  és  lélektelen  mohósággal 
leélő  tipus  nemcsak  a  felhőkarcolók  tövében  él.  És  épen  ezért  Mulford 
filozófiája  nemcsak  közöttük  lesz  népszerű,  hanem  mindenütt,  ahol  a 
kulturáltság  még  nem  tanította  meg  az  embereket  a  kérlelhetetlen,  lelki- 
ösmeretbeli  furdalást  nem  ösmerő  kizsákmányolásra,  de  épen  eléggé 
átitta  lényüket  annak  a  tudatával,  hogy  a  lélek  önálló  életet  él  a  testi 
porhüvelyben.  Mulford  ennek  az  embertípusnak  —  tehát  a  ma  leg¬ 
gyakoribbnak  —  nyelvén  beszél  a  lélekről.  A  «mens  sana  in  corpore 
sano))  régi  latin  igazságot  átírja  az  ő  számukra  egy  egész  könyv  ter¬ 
jedelmében.  A  lélek  befolyásolja  a  test  egészségét;  ez  az  ő  legfőbb  filo¬ 
zófiai  tétele,  amit  nem  a  hivatásos  filozófusok  okfejtésével  vezet  le, 
hanem  költői  képekben  igyekszik  bizonyítani.  Mulford  ezekben  a  ké¬ 
pekben,  költői  színezésű  elmélkedéseiben  nem  is  annyira  filozófus, 
mint  költő.  Ábrándozó.  De  az  ábrándozást  nemcsak  önmagánál,  hanem 
az  egész  emberiségnél  szükségesnek  tartja  arra,  hogy  lelki  rugékony- 
ságunkat,  szépérzékünket,  a  finomságok  felösmerésének  hajlamait  ne 
csak  megőrizzük,  hanem  továbbfejlesszük,  ö  nemcsak  szépnek,  de 
egyenest  elengedhetetlennek  tartja,  hogy  a  legelfoglaltabb  ember  is 
megálljon  egy-egy  hegytetőn,  lenézzen  a  festői  panorámát  nyújtó  völgybe, 
elgyönyörködjön  a  tavasz  ébredő  erejében,  a  felhők  méltóságteljes 
úszásában,  —  amint  ezt  előtte  már,  többek  között,  Ruskin  is  megtette. 
Mulford  pantheista,  mint  Giordano  Brúnó,  de  ő  —  és  ebben  nemcsak 
tőle,  de  Ruskintól  is  különbözik  —  ő  praktikussági  alapon  az.  ö  ezt  a 
lélek  egészségére  tartja  nemcsak  üdvösnek,  de  egyenest  szükségesnek. 
És  itt  válik  egészen  amerikaivá  a  filozófiája,  amely  gyakorlatias,  mint 
akár  az  amerikai  papok  prédikációja:  minden  áron  hasznossá  is  óhajt 
lenni.  Olvasói  lelkének  orvosa,  tanácsadója,  lelki  gyóntatója  lesz  és  a 
szép,  harmónikus  életformákat  észszerüségi  okokkal  igyekszik  tetsze¬ 
tőssé  tenni.  Lessing  «Laokoon-elméletét)>  nem  is  egyedül  amerikai, 
hanem  tágasabb,  általános  modern  felfogásban  milieu-elméletté  for¬ 
málja  át:  a  külső  szépségek  hatnak  a  lélekre,  nemesítik  a  lelket,  amely 
viszont  az  egészség  őre  és  kormányosa.  Szinesen,  ötletesen  és  mindig 
meggyőzően  érvel,  amiben  nem  is  annyira  mélysége,  hanem  költői 
stilusa,  lágy,  szinte  feminin  érzékenysége  és  ösztöne  van  leginkább 
segítségére;  és  már  ezért  is  kellemes  olvasmány.  De  kellemes  azért  is, 
mert  sok  olyan  gondolatot  fejez  ki  tisztán  és  világosan,  amit  olvasóinak 
javarésze  csak  homályosan,  szavakba  nem  formálva  sejtett  eleddig  és 

ezeket  a  gondolatokat  most  mint  sajátját  üdvözölheti  lelke  megnyug¬ 
tatására.  A  könyvet,  amely  valószinüleg  nálunk  is  erős  népszerűséget 
fog  elérni,  Varságh  János  szépen,  bár  sokhelyütt  éppen  nem  avval  a 
könnyed  és  simulékony  stílussal  fordította  magyarra,  ami  Mulford 
elmélkedéseihez  illő  lett  volna. 


Molnár  Ferenc:  Andor.  Pest  életének,  embereinek,  az  egész 
fejlődő  világváros  természetének,  hirtelen  és  groteszkül  megnőtt  ará¬ 
nyainak,  egységtelen  lelkének  legigazibb  ismerője  ma  Molnár  Ferenc. 
Könyvei  —  egész  Baedeker-gyüjtemény  Pest  lelki  életéről  —  a  bizony¬ 
ságok  mellette.  Különös  világ  összehangolatlan,  nagy  panorámájára 
tekinthetünk  belőlük.  A  különösségek,  a  lehetetlen  törtetés,  a  rom¬ 
lottság  és  a  gyermetegség  káoszában  vergődő  uj  hatalmas  jövőjű 
városra.  Múltját  föl  nem  ismerhetjük  mai  arcán.  Csak  jövőbeli  mé¬ 
reteit  és  egyéniségét  sejtjük  belőle  ismeretlen,  uj  színeinek  festék¬ 
szagán. 

Molnár  Ferenc  azok  közül  való,  akik  nemcsak  ismerik,  szeretik 
ezt  a  várost.  Tudja  és  észleli  tisztán  ő  is,  hogy  fejlődő  varázsában  két 
erő  uralkodik  ma  rajta;  a  pénz  és  az  érzékiség.  Nem  igazi  vezető 
energia  egyik  sem.  De  jellemző  tünet  mind  a  kettő,  mert  egyet  igazol: 
az  életerős  fiatalságot.  És  ez  a  jövője  felé  lendülő,  pompás  ifjúság 
oka  annak,  hogy  Molnár  Ferenc  Budapest  szerelmese. 

Andor.  Az  ő  élete  is  ehhez  a  városhoz  forr.  A  pénz  jólétéből 
fakadt,  a  hirtelen  nagyhatalomra  jutott  pénz  világának  osztályából, 
melyben  a  hangyamunkáju  apa  után  ő  már  csak  ur  és  degenerált. 
Célja  nincsen,  csak  valami  mohó  és  lázas  életvágya,  mely  erőinek  köz¬ 
pontját  nem  ismerve  szerte  hull  el  és  haszontalanul.  Fiatalsága  és 
érzelmessége  okai  annak,  hogy  élete  egyensúlyát  sohasem  találja  meg. 
Szülői  elkényeztetett  gyermekként  engedik  el  a  házból  s  érett  és  ön¬ 
tudatos  férfinak  várják  vissza.  Fiatal  lelke  ezer  kérdését  nem  is 
sejtik.  Csak  zavarait  és  mindennapi  jeleit  látják  keserűen  és  értel¬ 
metlen  szemekkel.  És  mert  megértésük  nincs,  a  szeretetük  is  elfordul. 
Andoré  marad  az  éjszaka,  a  szerelem  s  a  kérdéseiben  zilált  fiatal  lélek 
egyedülvalósága.  Akaratos,  szeszélyes,  határozatlan  jelleme  ebben  az 
egyedülvalóságban  nő  tragédiává.  A  kényes  gyermek  marad  örökké, 
ki  kiváncsian  kiván  meg  mindent  és  cinikusan  dobja  el,  amit  adnak. 
Mert  semmiféle  célt  nem  kiván  és  egyetlen  szív  szeretetét  sem'  becsüli 
meg  igazán,  magától  és  az  élettől  is  elfordul  végre  jó  érzéseinek  egy 
igaz  tettébe  csordult  utolsó  romantikus  pózával. 

Andor  történetében  semmi  rendkívüli,  a  jelentéktelen  ember 

szomorú  sorsa  ez  a  könyv.  -A  levegő,  amelyben  él,  a  többi  ember,  a 
férfiak,  a  nők,  az  orfeumok,  egy  szanatórium  a  pesti  élet  parvenü, 
kusza  világa  pedig  csak  illő  háttér  Andor  alakja  mögött.  És  mégis 
úgy  ő,  mint  ez  a  világ  a  Molnár  Ferenc  szeretetében  melegszik.  Csodá¬ 
latos  és  egyedülálló  ez  a  szeretet.  A  jelentéktelen,  a  kis  emberek  vilá¬ 
gába  tűz  leginkább,  a  kis,  nyomorult  vergődő  lelkek  hibáikban,  szeny- 
nyükben  bukdácsoló  szenvedésére.  Elfogódott  és  meleg  Molnár  Ferenc 
beszéde  mindig  az  ő  cinikus,  romlott  és  beteg  szavaikon  keresztül  is. 
Ebben  a  megvilágításban  azután  minden  emberi  törpeség  hordoz  ma¬ 
gában  valami  rendkivülit  s  a  meztelenségig  leleplezett  bűnös  lélek 
végre  is  valami  hősiesen  nagyszerű  tett  elkövetésére  lesz  erőssé.  S 
ennek  a  szeretetnek  reflektorában  vetül  elénk  az  egész  magyar  fő¬ 
város  is.  Molnár  Ferenc  szive  mindig  talál  valami  ürügyet  arra,  hogy 
az  alakjait  megsimogassa.  És  Budapest  iránt  érzett  szerelmét  is  tudja 
indokolni.  Minden  kis  utcarészletét  ép  úgy  ismeri,  mint  fejletlen  kis¬ 
korúságát,  bűneit  és  szépségeit  s  úgy  tudja  elénk  állítani  mindig,  hogy 
kedves-rokonszenvessé  váljék  előttünk. 

Molnár  Ferenc  uj  regényének  világa:  ez  a  Pest  ezekkel  az  embe¬ 
rekkel.  Tisztán  áll  előttünk  újra  az  ő  egyénisége,  mely  a  maga  kifeje¬ 
zésében  egészen  különleges.  Egészen  naturalista  ez  az  irásmodor, 
hogarthian  gondos  a  részletek  festésében.  A  minuciózusán  élethű  szí¬ 
nek  mögött  azonban  egy  percre  sincsen  feledve  soha  az  ^a  mindenütt 

/ 

jelentkező  szubjektivitás,  amely  oly  sokszor  lirába  olvad.  A  szív 
megint  az  oka  ennek,  a  szív,  amely  jellemzésből  és  leírásokból  egy¬ 
formán  kibeszél.  A  kínosan  agyonboncolt  fiatal  lélek  rajzából  ép  úgy, 
mint  a  hajnali  képből,  mely  a  regény  nyitánya.  A  Margit-hidon  tárul 
fel  ez  a  hajnal,  a  nyári  nap  ébredésének  színein.  Egyre  tisztább  és 
egyre  élesebb  minden  vonal,  a  hid,  a  sziget  és  a  még  alvó  házak.  És 
hűvösen  nyúlik  el  bennük  a  csend.  Nincs  az  egész  város  színeiben 
semmi  melegség.  Csak  talán  abban  a  szelíd  hajlásban,  ahogy  a  Duna 
a  két  partját  jobbról  és  balról  magához  öleli.  Mint  Molnár  Ferenc  az  ő 
Budapestjét .  . . 


A  krakói  Czartoryski-képtár  olasz  mesterei.  A  magyar  művészeti 
irodalom  (ideszámítva  a  műtörténeti  tudományt  is),  a  háború  előtt  sem 
kérkedhetett  bőséges  lendülettel,  de  ami  az  elmúlt  négy  esztendőt 
illeti,  az  ennél  is  annyira  kevesebb,  hogy  maga  a  teljes  mozdulatlanság. 
Egy  munkára  sem  emlékszünk,  amellyel  gyarapodott  volna,  s  másfél 
évtized  óta  fennálló,  egyetlen  orgánuma  is  tetszhalottá  zsugorodott.  Az 
okát  e  terméketlen  napoknak  most  nem  keressük,  de  önkéntelenül  rá 

kell  mutatnunk  arra  az  ellentétre,  hogy  amikor  az  ízlést  nevelő,  a  mű¬ 
vészetek  ügyét  propagáló  irodalom,  a  kritika,  az  esztétikai  és  műtör¬ 
téneti  tudomány  ily  meddőségre  van  kárhoztatva:  ugyanakkor  a  mű¬ 
vészetek  iránti  érdeklődés  rendkívül  megnövekedett.  A  helyzet  az,  hogy 
épen  e  változás  következtében,  amely  uj  közönségréteget  von  be  a  mű¬ 
vészi  élet  légkörébe,  a  kritika  irányító  és  felvilágosító  hangjára,  az  íz¬ 
lést  fejlesztő  és  ismereteket  terjesztő  művészeti  irodalomra  még  na¬ 
gyobb  feladat  vár,  mint  valaha. 

A  csöndet,  amely  ezen  a  téren  a  magyar  kultúrában  jelen  van, 
most  egy  kiváló  műtörténeti  publikáció  szakítja  meg,  amelyet  dr.  Ge-' 
revich  Tibor  irt  a  krakói  Czartoryski-képtár  olasz  mestereiről.  «E  mun¬ 
kához  akkor  fogtam,  mikor  a  muszka  cár  seregei  Krakót  fenyegették  s 
midőn  ma  útnak  indítom,  az  ősi  lengyel  főváros  szabadon  lélegzik  és 
szép  remények  teljesedését  várja®,  —  Írja  Gerevich  könyvének  elősza¬ 
vában.  A  Czartoryski  hercegek  krakói  képtárának  alapját  «a  XVIII.  szá¬ 
zad  végén  Czartoryski  Ádám  tábornok  felesége,  Flemming  Izabella  ve¬ 
tette  meg  s  az  eredetileg  pulavai  birtokukon  volt.  Az  1831-iki  forrada¬ 
lom  után  az  oroszok  a  család  vagyonát  elkobozták,  a  gyűjteményt 
azonban  sikerült  megmenteni  s  részben  párisi  palotájukban,  a  Hotel 
Lambertben,  részben  pedig  sieniawai  és  kórniki  kastélyukban  el¬ 
helyezni.  1880  körül  Wladislav  Czartoryski  a  három  helyen  szétszórt 
gyűjteményt  egyesítette  Krakóban,  a  régi  arzenál  épületében,  amelyet  ^ 
e  célra  a  város  a  családnak  átengedett  s  melyet  Viollet  le  Dúc  tervei 
szerint  restauráltak  és  a  képtár  helyiségéül  is  szolgáló  szárnyépülettel 
toldtak  meg.  A  muzeum  a  90-es  évek  eleje,  a  képtár  pedig  ugyanez  év¬ 
tized  vége  óta  nyilvános.  Tulajdonosa  ma  is  a  család,  mely  föntartásá- 
ról  egészen  kivételes  bőkezűséggel  gondoskodik.® 

Gerevich  Tibor  kitünően  képzett,  hivatott  és  tevékeny  embere  a 
művészettörténetnek.  Tanulmányai  főleg  az  olasz  reneszánsz  területére 
szorítkoznak,  s  azok  a  dolgozatok,  amelyeket  ebben  az  irányban  közzé¬ 
tett,  külföldi  szakkörökben  is  ismert  nevet  szereztek  a  fiatal  tudósnak. 

E  művén  kívül,  amely  most  megjelent,  a  háború  évei  alatt  még  egy 
másik,  nagyszabású  munkát  végzett,  amely  elsősorban  reánk  tartozik, 
jelentőségénél  és  vonatkozásainál  fogva  a  magyar  művészethistória  ügye, 
s  amelynek  kellő  méltatása  a  sajtóban  és  a  tudományos  irodalomban 
még  hátra  van:  átrendezte,  helyesebben  valósággal  felfedezte  az  eszter¬ 
gomi  primási  képtárt. 

A  krakói  képtár  anyagából  olasz  mesterek  huszonnégy  képét 
emeli  ki  Gerevich,  iskolák  szerint  csoportosítva.  Köztük  van  a  Lionardo 
da  Vinci-féle  sokat  vitatott  «Női  arckép  menyéttel®  is,  amelynek  e  nagy 
mestertől  való  származását  a  meggyőző  érvek  egész  láncolatával  erő¬ 
síti.  A  többi  kép  nagyrészt  még  kiadatlan,  a  műtörténeti  kutatás  szá- 


Főijegyzések 


301 


mára  eddig  nem  volt  publikálva.  Ezeket  finom  analizissel  vizsgálja 
Gerevich,  tudományos  fegyverzete  a  stilkritikai  módszer  s  az  összes 
idetartozó  Írott  források  ismerete,  ezeknek  alapján  határozza  meg  a  ké¬ 
pek  történeti  helyét  az  olasz  művészet  evolúciójában,  felel  a  hozzájuk 
fűződő  vitás  kérdésekre.  Könyve  a  huszonnégy,  jórészt  ismeretlen  fest¬ 
ményre  vonakozóan,  a  kutatás  számára  egyenest  forrásmunka.  A  ma¬ 
gyar  műtörténeti  tudományban  Gerevich  újítása,  hogy  a  képek  leirásá- 
nál  szigorú  pontossággal  tünteti  fel  a  rongált  és  átfestett  helyeket,  hogy 
ezzel  «a  reprodukción  nem  észlelhető,  megváltozott,  nem  eredeti  for¬ 
mákra®  figyelmeztessen.  Mint  a  bevezetésben  Írja:  «E  következetesen 
alkalmazott  eljárással  elejét  lehet  venni  annak,  hogy  a  kutató  esetleg 
ép  a  meghatározás  szempontjából,  vagy  bármely  más  okból  fontos 
stilkritikai  következtetéseket  vonjon  oly  részletekből,  melyek  későbbi 
kéztől  származnak,  s  melyek  a  kép  mesterének  formai  akarását  nem 
fedik.))  A  könyv  kiállítása  méltó  a  tárgyhoz,  amelyről  szól:  a  művészet¬ 
hez.  Választékos  ízlésű,  tökéletes  nyomdai  termék,  aminőtől  a  mai  tech¬ 
nikai  viszonyok  már  elszoktattak. 


Az  aranymadár.  Vándor  Iván  regénye  lélekrajzi  nyomokon  in¬ 
dul  és  fejlődik,  hőse  az  álmodó  asszony.  Az  aranymadár  szimbólum. 
Szimbóluma  a  be  nem  teljesedő  vágyaknak,  melyeket  hiába  kerget  az 
asszonysziv.  A  regény  hősnője  egy  parvenü  milliomos,  egy  izzadó 
munkaember  leánya,  kinek  anyja  eldobja  magától  az  életet,  mert  nem 
tudott  beleilleszkedni  környezetébe,  mert  férje  örökre  idegen  maradt 
neki.  Az  árvaleány  felnőtt  társtalanul,  csendben,  szivében  az  arany¬ 
madár  meséjével.  Apja  későbben  megházasodik  és  elvesz,  helyesebben 
megvesz  egy  leányánál  alig  idősebb  asszonyt.  Ez  az  asszony  a  lelketlen 
fajta,  üres  nők  közül  való,  aki  megcsalja  urát  valami  művésszel.  A 
művész  lesz  azonban  a  ház  kisasszonyának  aranymadara.  Felékesíti  a 
képzelet  tarka  tollaival,  megteszi  hősnek,  megteszi  ideálnak.  A  férfi  is 
hajlik  hozzá,  de  nem  találkozhatnak  az  asszony  miatt.  Egy  közönséges 
senki,  nem  a  mesék  megálmodott  lovagja.  Egyszerre  aztán  jön  az 
összeroppanás.  A  milliomos  parvenü  összeomlik,  letartóztatják.  A  fele¬ 
ség  a  művészhez  menekül,  a  leány  elsodródik  mellőle  és  —  öngyilkos 
lesz.  Mert  megcsalta  az  élet,  megcsalta  az  aranymadár  meséje  és  nem 
talál  semmit,  mi  kitöltené  lelkén  a  rést,  melyet  a  kiszakadt  mese  ütött. 
A  regény  hasonlít  Vándor  Iván  egyéb  Írásaihoz.  Szívesen  boncolgatja 
az  asszony i  lelket,  elemeire  és  összetevőire  bontja  a  cselekményt  és 
mindent  meg  igyekszik  magyarázni.  A  belső  cselekménnyel  parallel 
építi  a  külső  cselekményt  és  a  mesével  ügyesen  egyensúlyozza  a  kom- 

pozíciót.  Nem  valami  hatalmas  irodalmi  alkotást  adott,  de  egy  becsü¬ 
letes  olvasmányt  juttatott  a  magyar  közönségnek,  melynek  az  asszo¬ 
nyokról  való  véleményét  épen  a  női  irók  alakították  ki  nem  épen 
kívánatos  formájúvá.  Vándor  Iván  nem  az  erotikumot  keresi  és  adja, 
hanem  a  tisztult  érzésvilágot.  Alakjai  épen  ezért  túlságosan  áttetszők 
és  viaszbábszerüek.  A  lelkiélet  teljesen  elnyomja  őket  de  ahol  nem 
vet  súlyt  a  lelki  megjelenés  pontosságára,  ott  erőtől  és  élettől  teljes 
alakokat  tud  rajzolni.  A  legsikerültebbek  közül  való  a  milliomos,  to¬ 
vábbá  a  szédelgő  bankfiu  alakjai,  pompás  a  budai  nagymama  asszony- 
alakja,  mig  a  hősnőben  kevés  az  élet  és  elrajzolt.  A  regény  előadása 
'  folyamatos,  a  stílus  gördülékeny,  a  sablonos  pasztellszíneken  keresztül- 
sugárzik  egy-egy  egyéni  színfolt  is.  A  regény  összhatása  kétségtelenül 
jó:  reméljük  az  iró  többet  is  fog  mondani  e  regénye  után. 


Rangosait.  A  Pásztor  József  elbeszéléseinek  cime  ez.  Egy  kis 
élethű  portrégyüjtemény  a  magyar  parasztról.  A  magyar  parasztról, 
a  magyar  földről  Írni  nem  irodalmi  szenzáció.  Sokan  próbálkoztak 
meg  ezzel  és  sok  értéket  termelt  irodalmunk  ezen  a  területen.  Pásztor 
József  könyvének  mégis  nagy  érdemei  vannak.  Hogy  becsületes  és 
tiszta  művészettel  nyúlt  alakjaihoz,  igaz  arcképet  festett  róluk  és  a  lel¬ 
kűket  kereste. 

A  tanyák  és  kisváros  életében  járunk  egy  meleg,  közvetlen  könyv 
lapjain.  Az,  aki  irta,  otthon  van  nagyon  a  maga  világában  és  meleg, 
kedves  bájt  sugároz  mindig,  amikor  róla  beszél.  Néha  könnyű  feladat¬ 
hoz  nyúl.  A  diskurálás  egyszerű  szavaival  szól  ilyenkor  s  a  képek,  ami¬ 
ket  ilyenkor  fest,  olyanok,  mint  a  szép  cifra  tányér  a  szűzhóra  meszelt 
<(tiszta»  szobában.  Máskor  az  egyszerű  szivek  egyszerű  belső  világát 
rajzolja.  A  csöndes  érzések  finom  megéreztetésében  száz  lágy  hangot 
üt  meg  szelíd  harmóniában.  Mikor  pedig  az  indulat,  a  szenvedély, 
az  emelkedett  érzések  fölhevülését  kísérli  visszaadni,  olyan  biztos  pár 
vonást  tesz  föl  az  embereire,  mint  régi,  kiváló  holland  arcfestők. 

Pásztor  József  tehetségét  ilyen  természetű  termései  értékelik  leg¬ 
jobban.  Könnyed  közvetlensége,  mely  minden  emberit  megértőén  fejez 
ki,  mindig  emelkedettséget  és  belső  hevületet  mutat  egyszerűségbe 
szürten.  Ez  az  objektív,  meleg,  nyugalmas  és  mégis  az  emberi  lélek 
minden  változatához  értő  egyszerűség  a  Pásztor  József  magj'ar  jellemű 
tiszta  művészete. 


m.  gy. 

A  szökött  katona.  Franciaország  gloárért  lelkesedő  hivatalos  köz¬ 
leménye  mögött  egy  élő  és  tettekbe  kívánkozó  nemzetközi  szellem  rej¬ 
tőzködött  várakozóan  a  világháború  eddigi  folyamán.  A  Malvy-ügynél 
előtérbe  nyomuló  szocialista  ((kisebbség))  hirtelen  agresszivitása  ezt  nyil¬ 
vánvalóvá  teszi  még  a  homállyal  néző  kételkedés  előtt  is.  De  bizonyos 
volt  mindig  a  tiszta  szeműek  előtt,  akik  a  világháború  kitörése  idején 
pontosan  felismerték  a  meggyilkolt  Jaurés  szerepét  és  azt  a  miliőt,  mely 
a  nagy  francia  szocialista  elbukó  alakja  mögött  hirtelen  ágyufüst-felhőbe 
tűnt  el. 

Rene  Musset  könyve  ezt  a  négy  évig  rejtőzködő  forradalmian 
nemzetközi,  igazi  Franciaországot  hozza  elénk.  Az  ut,  melyet  ehhez  a 
célhoz  talált,  finom,  művészi  és  a  legemberibb.  Szavak  zaja,  tomboló 
jelszavak,  tömegjelenetek  színrikoltozása  nélkül  tette  meg  egyetlen  fran¬ 
cia  lélek  vivódó  fájdalmán  keresztül.  Antimilitarista  és  elvhű  szocialista 
világnézet  ez  a  lélek.  Hős,  mert  nem  akar  hős  lenni  akkor,  mikor  ez 
értelmetlenséget  jelent  az  emberi  fejlődés  katonájának  békés  hitvallásá¬ 
val  szemben. 

Rene  Musset  legalább  igy  gondolja.  S  a  legfőbb  tanuk  mellette 
Tolsztoj,  Shakespeare  és  Malthus  idézett  igéi.  Emberi  rajzot  ad  egy 
egész  emberiélekről,  aki  a  maga  s  az  iró  hitvallását  követte  akkor, 
amikor  inkább  idegen  területre  szökött,  semhogy  egyéni,  különbnek 
érzett  lényét  tagadja  meg,  de  nem  tudja  hőssé  faragni  azt  a  szerencsét¬ 
len  és  társadalomból  leszakadt  férfit,  akinek  hűtlen  felesége  mellől  a 
kettőjük  csöppnyi  gyermeke  kiáltja  felé:  gyáva!  . . . 

A  francia  jellemet,  magát  a  kort  megérttette  velünk  az  iró,  a  meg¬ 
oldásban  csuklót!  csak  el,  a  befejezés  idegenül  erőszakos  módjában. 
Egy  lélek  hitét  bontja  ki  előttünk  fájdalmas  vonaglásában  Musset.  A 
jövő,  az  emberebb  ember  vallása  ez?  De  miért  kételkedik  akkor  benne 
az,  aki  érte  a  saját  szülő  honát  tagadta  meg?  Mert  a  gyermeke  hangja 
kiált  utána,  mint  örök  vád?  Azért  lesz  öngyilkossá?  Ne  csodálkozzék  az 
iró,  ha  senkisem  hiszi  neki  el  egy  öngyilkos  hátrahagyott  igazságát. 

A  könyve  azonban  igy  minden  összehangoltság  nélkül  is  érdekes 
Írói  munka.  Cobor  Péter  fordította  ügyesen. 


A  nagy  háború  kafonanótái.  Gömöri  Jenő  g5dijteménye  egy  részé¬ 
ben  a  Magyar  Figyelő  oldalain  megjelent  háborús  katonanótákat  is 
felöleli.  Ezek  a  nóták  most  egy  gazdag  gyűjteményben  állanak  újra 
elénk,  melynek  termelő  területe  a  tizenkettedik  gyalogezred  énekes 
kedve  volt.  Szülőföldjének  azonban  már  nem  mondható.  Csak  eltanul¬ 
ták,  csak  frissé  gyártották  a  Gömöri  összeszedte  strófákat  azok  a  tót 

legények,  kik  ép  úgy  megszerették  a  magyar  muzsikát,  mint  az  alföldi 
bakák. 

Nyolc  nagy  katonanótás  gyűjteményt  termelt  már  eddig  is  a 
világháború.  Gömöri  gyűjteménye  ezek  mellé  szegődik,  mint  kilen¬ 
cedik.  Hogy  mit  jelent  a  világháború  a  magyar  népdalra,  ebből  a 
kilenc  gyűjteményből  világosan  meg  lehet  állapítani.  A  róluk  meg¬ 
jelent  ismertetések  és  tanulmányok  zűrzavarában  is  nyilvánvaló,  hogy 
a  régi,  ismert  melódiák  és  szövegek  népszerűségét  az  újonnan  gyár¬ 
tottak  nem  érik  utol.  Érték  dolgában  pedig  egész  határozottan  mond¬ 
hatjuk,  hogy  a  magyar  népdal  alapjellemét  a  müdalok  és  kabaret- 
versek  hatása  észrevehetően  megrontotta.  A  népi  naivság,  a  magyar 
lélek  bájos  és  képekben  gazdag  termékenysége  elszikkadt  kissé  abban 
a  hamis  érzésekből  táplálkozó  műdaltömegben,  amely  a  budapesti 
kávéházak  rövid  életű  divatából  áradt  a  frontra.  Ha  mégis  termelt 
ilt-ott  igaz  illatú  virág,  csak  arra  vall,  hogy  ennek  az  áradatnak  soha¬ 
sem  volt  vérségi  kapcsolata  a  népdal  eredeti  természetével.  A  fejlő¬ 
désnek  ilyen  jeleit  azonban  alig-alig  találjuk.  Vigasztaló  adatokat  kap¬ 
hatunk  talán  még  azokból  a  csokrokból,  melyeket  fogoly  katonáink 
hoznak  majd  haza  magukkal.  A  népdal  táplálkozásának  legerősebb 
gyökerei  a  bánatból,  a  hiábavaló  szerelemből,  az  elviselhetetlenül  fáj¬ 
dalmas  élet  kínjaiból  ágaztak  mindig.  S  a  mostan  messzibe  elszigetelt 
katonalélek  legcsodálatosabb  érzéseinek  tiszta  kifejezéseit  is  úgy  vár¬ 
juk  kíváncsian,  mint  a  meggazdagodott  magyar  lélek  legkristályosabb 
szépségeit  a  bánatos,  uj  magyar  népdalokban. 

Az,  amit  magáról  a  Gömöri-gyűjteményről  elmondhatunk,  dicsé¬ 
ret  csak  a  gyűjtő  szorgalmáról.  Rendszere  nem  igen  van  ennek  a 
gyűjteménynek,  ellenőrző  fölénye,  hozzáértése  szintén  hiányzik.  De 
elénk  tárt  mindent,  amit  szépnek,  újnak  és  érdekesnek  tartott. 

Részvénytársaság  (Algemeene 

Eddig  már  a  következő 
regények  jelentek  meg 

1.  Herczeg;  Simon  Zsuzsa 

2.  Ohnet:  A  vasgyáros 

3.  Szomaházy:  Páratlan  szerdák 

4.  Gunther:  A  texászi  nábob 

5.  Cherbuliez:  Miss  Rovel 

6.  Bársony:  Ingovány 

7.  Conway:  Paulina 

8.  ElinorGlyn;  A  szfinx 

adósság 

11.  Michel  Corday-André  Couv- 
rair:  A  titokzatos  szérum. 

r  A  Koronás  Regények  kiadóhivatala 
'  Budapest,  VI.  Andrássy-út  16.  szám. 


6urán 

Többnyelvű  folyóirat  Kelet-Európai,  E16- 
és  Belső-Ázsiai  tanulmányokra.  A  Magyar 
Keleti  Kulturközpont- (Turáni  Társaság) 
közlönye.  -  Szerkesztik:  gróf  Teleki  Pál 
(főszerkes.ztő)  Dr.  Németh  Gyula,  Dr. 
Prinz  Gyula,  Dr.  felvinczi  Takács  Zol¬ 
tán,  Vikár  Béla  és  gróf  Zichy  István. 


tanulmányok,  állandó  teljes  folyóirat¬ 
szemle  és  könyvszemle  a  történelmi,  nyel¬ 
vészeti  és  néprajzi,  művészeti  és  irodalmi, 
társadalom-  és  fajtudományi  a  magyarságot 
érdeklő  keleti  kutatásokról  s  mozgalmakról 


Megjelenik  évenként  10  szám  (35  iv)  gazda¬ 
gon  illusztrálva.  Előfizetési  ár  15  K.  Egyes 
szám  2  K.  —  Kiadóhivatal :  .Magyar  Keleti 
Kulturközpont"  Budapest  Országház  (VII.) 


Wes^ely  d5fvö.T\ 

J3udö.p^t  IV. 


Vác3i  utca  9. 


\/Í2baílan  Automobil  rühá^iaf  MotorőapKáhi 

- *2 - - - - — f  r -  .  ;m“  ÍTTTTaTI  TThlj^U  Thkorrrii^c 


.s^emüveéeK,  Ke^fyük.  ufa^Ó5Í  cikkek,  Thermos 

'QDr  árb.  G\Ö0  legng^á V óbb  •<^ 


Petrol  Egger 


Egy  üveg 
6  korona 

A  hajhullás  leggyakoribb  oka  a  fej¬ 
bőr  korpázása.  A  korpa  képződését 
kell  tehát  megakadályozni.  Akinek 
pedig  már  korpás  a  fejbőre,  alaposan 
kell  azt  tőle  megtisztítani.  Mindkét 
célra  legjobbnak  bizonyult  szer  a 
Petrol  Egger.  —  Aki  ezt  a  hajszeszt 
rendszeresen  használja,  annak  sose 
lesz  korpás  a  fejbőre  és  nem  fog 
hullni  a  haja.  Készíti  Dr.  Egger  Leó 
és  Egger  J.  gyógyszerészeti  és  ve¬ 
gyészeti  cikkek  gyára  Budapesten, 
VI.  kerület,  Révay-utca  12.  sz.  alatt. 


HUNOARIA  KÖNYVNYOMOA  BUDAPtST. 


MAGW. 


E 


A  SZERKESZTÉSÉRT  FELELŐS 

HERCZEG  FERENC 


'■k. 


Tartalom : 

( 

Fraknói  Vilmos,  Anglia  politikája  a  világháború  ki¬ 


törése  előtt  . 305 

■» 

Finzig  Pál.  A  vagyonbeszolgáltatás .  325 

Balogh  Artliur.  Ausztria .  338 

Lakatos  Lászlp.  Vándori . 362 

Pásztor  József.  A  vásárhelyiek  és  a  piktor  . 371 

Trotzky.  Az  orosz  forradalom  mozgató  erői  ...  . . 378 

Följ  egy  zések. 

A  csalán  értékesítése .  . . .  —  387 

Kuny  Domokos... . 388 

Juhász  Gyula :  Késő  szüret . 389 

Iskolaállamositás  az  egész  vonalon . . . 390 


EGYES  SZÁM  ÁRA  2  KORONA 

I ELŐFIZETÉSI  Dl| A:  NEGYEDÉVRE  6  KORONA,  FÉLÉVRE  12  KORONA. 
I SZERKESZTŐSÉG  ÉS  KIADÓHIVATAL  BUDAPEST,  ANDRÁSSY  UT  16. 

SINGER  ÉS  WOLFNER  KIADÁSA 

Vili.  ÉVFOLYAM  10.  SZÁM 


1918.  OKTÓBER  1. 


Alapittatott  1864'ben. 
Központi  székhely: 
Budapest  V.  Sas-utca  10. 


Alapittatott  1864  ben. 
Központi  székhely: 
Budapest  V.  Sas-utca  10. 


Fonciére,  Pesti  biztositó-intézet. 


Készpénzben  befizetett  részvénytőke .  . .  4,000.000  korona 

A  nyereség-  és  díjtartalékok  az  évi  dijbevételekkel 

együtt  mintegy  . - .  71,150.000  koronára 

az  intézet  összes  biztositékai  tehát  mintegy  .  75,150.000  koronára 

rúgnak. 

52  évi  fennállása  óta  kártérítések  fejében  fizetett  az  intézet: 

az  elemi  kárbíztositási  ágazatokban . —  —  285,700.774  koronát, 

az  életbiztosítási  ágazatban  ...  .  47,756.961  koronát, 

a  baleset  és  szavatossági  biztosítási  ágazatokban  5,697.286  koronát, 

összesen :  339,155.021  koronát. 


Az  intézet  működési  tere  kiterjed  a  következő  biztosítási  ágazatokra : 

1.  Élet-,  járadék-,  kiházasitási-,  katonai  szolgálat-esetére  való  biztosítás. 

2.  TÜZ-,  villámcsapás  és  robbanás  által  okozott  károk  elleni  biztosítás. 

3.  Betöréses  lopás  elleni  biztosítás. 

4.  A  törvényes  szavatosság  következtében  beálló  kötelzettségek  elleni  biz¬ 
tosítás. 

5.  Tükörüvegekben  eshejtő  töréskárok  elleni  biztosítás. 

6.  Az  emberi  testet  érhető  balesetek  elleni  biztosítás  (utazási,  élethosszig¬ 
lani  vasúti  belesetbiztositás). 

7.  Szállitmányozási  (tengeri-,  szárazföldi-  és  folyamszállitmányozásí)  károk 
elleni  biztosítás. 

8.  Jégverés  okozta  károk  elleni  biztositás. 

Olcsó  dijak!  Tisztán  magyar  intézeti  Előnyös  feltételek! 


Singer  és  Wolfner  kiadásai  Budapest,  VI.  kerület,  Andrássy-út  16.  szám 


A  francia  forradalom 

Irta  Farkas  Pál 

Ez  a  két  kötetből  álló  könyv  a  francia  forradalom  nagy  tragédiáját  mondja  el. 
Azzal  a  pillanattal  kezdődik,  amelyben  az  aggastyán  Voltaire  kocsija  1778-ban  meg¬ 
jelenik  Páris  sorompójánál,  hogy  a  tizennyolcadik  század  forradalmának  taktikáját 
utolsó  diadalára  vigye  és  a  Szt.-Roche  templom  kőlépcsői  előtt  végződik,  ahol 
1795,  Vendémiaire  13-án  egy  fiatal,  feketehaju,  halvány  arcú  tábornok,  Bonaparte 
Napóleon  kartácssal  löveti  össze  a  forradalom  jakobinus  maradványait. 

A  két  kötet  ára  _>  15.—  korona. 


Napóleon 

Irta  Seress  László 

A  sziklás  Korzikán  nehéz  mene¬ 
külés  és  halálos  veszedelem  között 
kezdődik  ez  a  kivételes  emberi  pálya, 
delelőpontja  pedig  az  az  ünnepies  óra, 
amelyben  Krisztus  földi  helytartója  az 
ajacciói  ügyvéd  fiának  fejére  teszi  a 
császári  koronát.  A  ragyogó  diadalok 
egész  sorozata  jön.  majd  a  világurá¬ 
nak  első  bukása  s  egy  rövid  feltáma¬ 
dás  csalóka  fénye  után  a  végső  elmú¬ 
lás  az  óceán  magányos  szikláján. 

A  4  kötetből  álló  regény  ára  24  korona 


Császárság 

Irta  Adorján  Andor 

A  Császár  nevéhez  fűződő  kor 
minden  intim  részlete  kitárul  előttünk 
az  erkölcsök,  a  divat,  a  szinház,  a 
politikai  szalónok,  az  empire-ládács- 
kákban  rejtegetett  levelek  titkai  az  iro¬ 
dalom  és  művészet  óvatos  intrikái,  a 
csipős  és  mulatságos  pletykák,  a  hires 
és  hirhedt  szerelmek  cselszövényei, 
minden,  amiről  a  hivatalos  történet¬ 
írás  hallgat  s  aminek  csak  eredményei¬ 
ről  számol  be. 

A  két  kötet  ára  15. —  korona. 


Angrlia  politikája  a  Tilágháboru  kitörése 

előtt. 


Irta :  Fraknói  Vilmos. 


jA  politikus  és  Író,  ki  Angliáról  szól  vagy  ir,  ha  azt  kívánja, 
hogy  súlya  legyen  véleményének,  arra  van  utalva,  hogy  gondol¬ 
kodásában,  Ítéletében  és  hangjában  megőrizze  a  komoly  tárgyi¬ 
lagosságot,  melyet  még  az  ellentétes  világnézet  hirdetőitől  is  ki¬ 
erőszakolnak  az  emberi  szellem  nagy  művei.  Pedig  ezeknek  so¬ 
rozatában  kétségkívül  a  legelső  helyet  foglalja  el  az  Imperíum 
Britannicum,  mely  mellett  tartósság  és  méretek  tekintetében, 
Nagy  Sándor  és  Róma,  Attila  és  Timur,  V.  Károly  és  Napóleon 
alkotásai  eltörpülnek. 

Természetes,  hogy  a  benne  megtestesült  eszmények  kultu¬ 
szának  papjai,  a  diplomaták,  a  csodaszerü  alakulásokban  és  meg¬ 
lepetésekben  századokon  át  nyilvánuló  sikereket  megszokva, 
honfitársaik  és  a  világ  közvéleménye  fölött  elsajátítják  a  szug- 
geszció  kivételes  hatalmát,  melyet  akkor  is  gyakorolnak,  mikor 
nem  benső  meggyőződésüket  vallják,  hanem  érdekeiknek  szol¬ 
gáló  fikciókat  hirdetnek. 

Ezt  a  mostani  világháború  folyamán  szembetűnően  észlel¬ 
jük.  A  bolygónk  felületének  80% -a  fölött  máris  világhatalmat 
gyakorló  Anglia  az  alig  V2%  birtokában  levő  német  birodal¬ 
mat,  világuralomra  való  törekvéssel  vádolva,  az  emberiség  sza¬ 
badságának  és  a  népek  önrendelkezési  jogának  legveszélyesebb 
ellensége  gyanánt  bírta  föltüntetni,  úgyszólván  az  egész  világ  sze¬ 
meiben.^) 

Sir  Edward  Grey  külügyi  államtitkárnak  nagy  része  volt 
ezen  eredményben,  amelyhez  nyitányul  szolgált  a  siker,  amit  a 
világbéke  leggondosabb  őrének  szerepében  ért  el.  Ezzé  avatták 

1)  Dr.  Rudolf  Kj ellen  upsalai  egyetemi  tanár  számítása.  (A  Neue  Freie 
Presse  1918.  augusztus  11-iki  számában.) 


Magryar  Figyelő. 

föl  és  mint  ilyent  dicsőítették,  a  Balkán  háború  és  a  londoni  kon¬ 
ferencia  idejében,  mind  az  entente,  mind  a  hármasszövetség  par¬ 
lamentjeiben  és  sajtójában. 

Azonban  a  Vörös  könyv,  melyben  külügyi  kormányunk  a 
saját  Balkán-politikájának  igazoló  iratait  az  1914-ik  évi  delegá¬ 
ciók  elé  terjesztette,  föltárta  azt,  hogy  az  angol  államtitkár  Bis¬ 
marck  ideáljának,  «a  becsületes  alkusznak))  csak  jelmezét  viselte. 

Ez  még  szembetűnőbbé  lett  néhány  hónappal  utóbb,  mikor 
Grey  az  általa  közzétett  Kék  könyvbe,  a  világháború  közvetlen 
diplomáciai  előzményeit  ismertető  okiratok  közé,  1912-ből  szár¬ 
mazó  két  jegyzéket  vett  föl,  amelyek  mint  fényszórók  az  ő  tevé¬ 
kenységét  az  igazi  világításba  helyezték. 

Ennek  ellenére  akadt  Németországban  egy  szerencsétlen 
diplomata,  Lichnowsky  herceg,  a  német  birodalom  londoni  volt 
nagykövete,  ki  sértett  hiúság  sugallatára,  a  nagyur  elbizakodott¬ 
ságával  és  a  dilettáns  felületességével  Grey  egyéniségének  ^és  po¬ 
litikájának  dicsőítésére  vállalkozott,  a  múlt  év  folyamán  forga¬ 
lomba  hozott  emlékiratban,  amiért  uralkodójától,  kartársaitól  és 
nemzetétől  kemény  fenyíték  jutott  neki  osztályrészül.^) 

Ugyancsak  Németországban  akadt  egy  érdemes  tudós, 
Schücking,  a  marburgi  egyetem  tanára,  ki  a  világháború  fejlemé¬ 
nyeinek  a  nemzetközi  jogtudomány  szempontjából  tanulmányo¬ 
zása  közben  azon  eredményre  jutott,  hogy  a  központi  hatalmak 
Grey  közvetítő  javaslatainak  elutasításával  végzetes  hibát  követ¬ 
tek  el.  Alapos  és  lelkiismeretes  vizsgálataiban  nem  tudta  magá¬ 
tól  elhárítani  a  veszedelmet,  mely  a  szaktudóst  fenyegeti,  mikor 
szaktudományának  határain  túl  semmit  sem  méltat  figyelmére.^) 

Ezen  munka  késztette  e  sorok  Íróját  arra,  hogy  a  diplomá¬ 
ciai  anyagkészletet  újból  áttanulmányozva  azon  kérdést,  vájjon 
az  angol  politika  1914  julius  havában  a  béke  föntartása  érdeké¬ 
ben  fáradozott-e?  a  történeti  kritika  módszerének  alkalmazásával 
eldönteni  megkísérelje.^) 

2)  Szerző  állítása  szerint  a  kézirat  gyanánt  sokszorosított  emlékirat  az  6 
tudta  nélkül  és  akarata  ellenére  jött  sajtó  alá.  Magyar  fordítása  a  Nyugat-ban 
jelent  meg.  Az  entente-kormányok  különösen  buzgólkodtak  terjesztésében. 

3)  Walther  Schücking:  Die  völkerrechtliche  Lehre  des  Weltkrieges. 
Leipzig,  1918. 

*)  A  világháború  diplomáciai  előzményeit  röviden  tárgyaltam  a  Buda¬ 
pesti  Szemle  1916.  januári  füzetében;  bővebben:  Kritische  Studien  zűr  Geschichte 
des  Dreibundes  ciraü  munkámban.  (Budapest,  1917.) 

I. 

Köztudomású  tény,  hogy  VII.  Eduárd  angol  király  az  an¬ 
gol  politikának  uj  irányt  adott,  mely  Németország  ellen  fordult. 
A  világkereskedelem  és  tengeri  hatalom  terén  erőteljesen  fejlődő 
és  sikeresen  terjeszkedő  vetélytárs  gyengítése  érdekében  azon 
fáradozott,  hogy  elszigetelje,  szövetségeseit  elvonja  tőle,  ellen¬ 
ségeit  pedig  magához  vonzza.  Buzgón  vetette  el  a  hitszegés  mag- 
vait  Olaszországban  és  nem  riadt  vissza  attól  sem,  hogy  az  osz¬ 
trák-magyar  monarchia  nemes  uralkodóját  csábító  ajánlataival 
kisértetbe  hozza;^)  miután  pedig  határozottan  eluasíttatott,  kor¬ 
mánya  következetesen  és  bőkezűen  támogatta  a  nagyszerb  és 
neoszláv  törekvéseket,  melyek  a  monarchia  szétrombolására  cé¬ 
loztak.  Ezzel  egyidőben  a  viszonyt  Francia-  és  Németország  kö¬ 
zött  mind  feszültebbé.  Francia-  és  Angolország  között  mind  ben¬ 
sőbbé  igyekezett  alakítani. 

1906-ban  az  angol  és  francia  kormányok  között  politikai 
megegyezés  jött  létre.  Szövegét  még  mai  nap  is  a  titok  fátyola 
födi.  Azonban  épen  az  1912-ik  évi  jegyzékekből  tudomást  nye¬ 
rünk  leglényegesebb  föltételeiről.  Ezek  szerint,  ha  a  két  állam 
közül  az  egyik,  provokáció  nélkül,  támadást  von  magára,  a  másik 
részéről  fegyveres  támogatást  várhat.  Noha  a  kormányok  ezen 
megegyezés  szerződéses  jellemét  és  föltétien  kötelező  erejét  lát¬ 
szólag  és  formailag  megtagadták  azzal,  hogy  maguknak  és  par¬ 
lamentjüknek  minden  egyes  előforduló  esetben  az  elhatározás 
szabadságát  föntartották,  mégis  valóságban  és  lényegileg  biztosí¬ 
tották  azon  megállapodásukkal,  hogy  a  két  hadsereg  és  a  két 
haditengerészet  vezérkara  időről-időre  közös  tanácskozásokat  fog 
folytatni  a  közös  katonai  föllépés  módozatai  iránt.  Ebből  világo¬ 
san  következik,  hogy  a  két  állam  között  katonai  konvenció  jött 
létre,  amely  a  politikai  szövetségek  betetőzése  szokott  lenni.  Az 
1912-ik  évi  jegyzékek  elmondják,  hogy  a  katonai  tanácskozások 
csakugyan  megtartattak.  Jelentőségükre  és  eredményükre  nézve 
a  leghitelesebb  tájékozást  nyújtotta  maga  a  tengerészeti  minisz¬ 
ter,  lord  Churchill,  ki  a  háború  alatt  1916  augusztus  havában 
egyik  hírlapi  közlésében  bevallotta,  hogy  a  háború  kitörését  meg¬ 
előző  nyolc  esztendőn  keresztül  (tehát  épen  1906  ótal)  mindent 

Ezen  általánosan  elfogadott  állítást  történeti  tény  jellegével  ruházta 
föl  Bűlow  herceg  volt  birodalmi  kancellár,  történeti  dolgozataiban. 

gondosan  előkészítettek,  hogy  szükség  esetén  Franciaországot* 
gyorsan  és  erőteljes  segítségben  részesíthessék.®) 

Időközben,  1912  őszén,  a  két  kormány  a  megegyezés  lénye* 
ges  módosítását  foganatosította,  amennyiben  a  kölcsönös  segély¬ 
nyújtás  kötelezettségét  azon  esetre  is  kiterjesztették,  amikor  tá¬ 
madás  nem  következett  be,  de  a  két  kormány  egyikének  ((ko¬ 
moly))  oka  van  félni,  hogy  meg  fog  támadtatni,  vagy  hogy  az  ál¬ 
talános  béke  meg  fog  zavartatni.  Ily  módon  az  1906-iki  védelmi 
frigy  preventiv  és  offenziv  jelleget  vett  föl,  aminek  éle  csak  Né¬ 
metország  ellen  irányulhatott. 

Formális  szerződés  nem  köttetett;  a  megállapodás  az  angol 
külügyi  államtitkárnak  Franciaország  londoni  nagykövetéhez 
intézett  jegyzékébe  és  ennek  válasziratába  foglaltatott,  amelyek¬ 
nek  még  azon  látszatot  is  iparkodtak  adni,  hogy  csak  magánleve¬ 
leknek  tekintendők;  mert  az  államtitkár  ((édes  nagykövet  ur)),  a 
nagykövet  ((édes  Eduárd  ud)  megszólítással  élt.  ^Azonban  az 
ujabbkori  diplomácia  gyakran  élt  ezen  formával  (az  osztrák - 
magyar  Vörös  könyv  két  ilyen  esetet  ismertet)^)  és  a  váltott  jegy¬ 
zékek  a  formális  szerződéssel  egyenlő  jogerőt  nyújtottak  a  meg¬ 
egyezésnek. 

E  sorok  Írója  1916  szeptember  havában  a  stuttgarti 
Deutsche  Revue  hasábjain  tüzetesen  fejtegette  az  1912-ik  évi 
jegyzékváltás  jogi  természetét  és  politikai  fontosságát,  kimutatva, 
hogy  a  világháború  előkészítésének  munkájában  fontos  tényező 
gyanánt  szerepel. 

Valóban  két  államnak  közös  katonai  föllépésre  való  kész¬ 
sége  az  arra  irányuló  szándék  szülötte  és  az  arra  alkalmat  kereső 
igyekezetnek  szülője  szokott  lenni. 

^  Ezt  fölismerte  a  német  diplomáciának  a  névtelenség  homá¬ 
lyában  maradt  előkelő  tagja,  ki  már  1913  március  havában  meg 
tudta  szerezni  a  négy  hónap  előtt  váltott  jegyzékek  hiteles  máso¬ 
latát  és  mikor  kormányának  Berlinbe  megküldötte,  elismerésre 

®)  A  Pictorial  Sunday  cimü  londoni  illusztrált  lapban.  A  cikket  német 
és  osztrák  lapok  is  lefordították.  Angol  politikusok  állítása  szerint  a  meg¬ 
állapodások  nem  foglaltattak  írásba.  Morei:  Truth  and  the  war.  (London, 
1916.)  279.  ^ 

’)  1897-ben  Albániára,  1909-ben  a  Sandschakra  vonatkozólag  jött  létre 
ilyen  megegyezés  Ausztria-Magyar ország  és  Olaszország  között. 

méltó  éleslátással  állapította  meg  jelentőségüket  és  jósolta  meg 
következményeiket. 

« Ezzel,  —  úgymond  —  Anglia  menthetetlenül  a  francia 
revanche-gondolat  szolgálatába  lépett ...  A  bátorítás,  melyben  a 
francia  sovinizmust  részesíti,  katasztrófához  vezethet,  amelynek 
közepette  angol  és  francia  seregek,  franciaországi  csatamezőkön, 
vérökkel  fogják  Anglia  németországi  politikájának  árát  meg¬ 
fizetni.))®) 

II. 


Jellemző  az  1912-ik  évi  megegyezés  megítélésére  nézve 
létrejöttének  időpontja. 

Nem  a  Balkán-szövetség  megalakulásának  idején,  nem  is  a 
Balkánháboru  kitörésekor  ismerték  föl  az  angol  és  francia  kormá¬ 
nyok  az  1906-ik  évi  kötés  szorosabbra  fűzésének  szükségességéi, 
hanem  1912  november  második  felében,  mikor  a  nagyhatalmak 
konferenciájának  összehívása  terveztetett.  |A  két  tény  között 
összefüggést  kell  keresnünk.  Angliában  és  Franciaországban 
valószínűleg  arra  számítottak,  hogy  az  Ausztria-Magyarország  és 
Oroszország  balkáni  politikája  között  fönnálló  nézet-  és  érdek- 
ellentétek  a  konferencián  összeütközésekre  fognak  vezetni,  me¬ 
lyekbe  ők  szintén  be  Jognak  vonatni. 

Hogy  Grey  államtitkár  a  konferenciának  (Reunion  des  Am- 
bassadeurs  a  hivatalos  elnevezés)  összehívásánál  válságos  utó¬ 
gondolatokat  leplezett,  elárulta  a  bonyolult  taktika,  melyet  köve-^ 
tett  és  mely  őt  ellenmondásokba  bonyolította.  Továbbá  ő  volt  az, 
ki  .az  önálló  albán  állam  szervezését  és  Szerbia  követelését,  hogy 
az  Adrián  kikötőt  nyerjen,  a  konferencia  tárgyalása  keretébe 
utalta;  amely  két  ügy  Magyar-  és  Olaszország  legszorosabbra  vont 
érdekköréhez  tartozott  és  amelyek  tekintetében  már  egymással 

meg  is  egyeztek;  minélfogva  európai  fórum  elé  vitelük  a  két  ha- 

/ 

Tatomra  nézve  megaláztatással  járt,  Szerbia  és  Montenegró  fék¬ 
telen  nagyravágyásának  pedig  táplálékot  nyújtott.  Végre  Grey 
vitte  ki,  hogy  Törökország,  mely  a  berlini  kongresszuson  részt 
vett,  most  mellőztetett;  Románia  meghívását  pedig  az  osztrák¬ 
magyar  kormány  nem  volt  képes  kieszközölni.  így  tehát  csak  az 


*)  Az  Entente-udvaroknál  működő  követek  egyike  volt  az.  Jelentését 
..mellékleteivel  kiadta  a  német  kormány  a  Fehérkönyvbea. 

entente  és  a  hármasszövetség  három-három  hatalma  lévén  meg- 
híva,  a  konferencia  a  két  áűlam-csoport  párbajának  színhelyéül 
volt  előkészítve. 

Grey  politikáját  a  konferencián  és  azt  is,  hogy  «az  európai 
areopág®  az  ő  vezetése  alatt  milyen  módon  szolgált  a  világbéke 
érdekeinek,  leghivebben  jellemzi  magatartása  a  Skutari  ügyben,, 
amelynek  fejleményeit  a  Vörös  könyv  okiratai  alapján,  legalább 
főbb  vonásokban  meg  kell  ismertetnünk;  azért  is,  mert  döntő  be¬ 
folyást  gyakoroltak  azon  állásra,  amit  Ausztria-Magyarország  és 
a  német  birodalom  a  világháború  küszöbén  az  angol  jmlitika  irá¬ 
nyában  elfoglaltak. 

III. 

Mikor  1912  dec.  7-ikén  Grey  a  londoni  konferenciát  meg^ 
nyitotta,  a  Balkán-háború  lángja  még  lobogott  Albániában,  hol  a 
török  uralom  utolsó  maradványát,  Skutarit,  Essad  pasa  szerb  és 
montenegrói  hadak  ostroma  ellen  hősiesen  védelmezte. 

A  konferenciának  már  első  ülésében  Skutari  jövendő  sorsa 
iránt  ellentétes  álláspontot  foglalt  el  Ausztria-Magyarország  és 
Oroszország.  Amaz  a  létesítendő  autonóm  albán  állam  életképes¬ 
ségének  elengedhetetlen  föltétele  gyanánt  tekintette  Skutarinak 
abba  való  bekebelezését;  ez  ellenben  Montenegró  számára  köve¬ 
telte  a  fontos  helyet  azon  megokolással,  hogy  a  montenegrói  ural¬ 
kodóház,  ha  arról  lemondana,  népének  fölháborodása  következ¬ 
tében  elsöpörtetnék,  ami  veszélyes  bonyodalmakat  támasztana. 

Mivel  Skutari  ostroma  vérontással  és  pusztulással  járt, 
emellett  Albániában  a  béke  megszilárdítását  és  az  állam  szerve¬ 
zését  akadályozta,  a  konferencia  vezetőjének,  a  humanitás  és  a 
politika  sugallatára,  rajta  kellett  volna  lenni,  hogy  a  vitás  kérdés, 
mielőbb  megoldassék  és  addig  is  az  ostromló  hadak  vonuljanak  ' 
el;  meg  kellett  volna  értetnie  a  szultánnal  és  a  két  Balkán-fejede¬ 
lemmel,  hogy  akár  az  albán  államnak,  akár  Montenegrónak  Íté¬ 
lik  oda  a  nagyhatalmak  Skutarit,  a  vérontás  mindenesetre  feles¬ 
leges,  céltalan. 

Azonban  Grey  ezen  irányban  semmit  sem  tett.  Két  hónap 
múlt  el,  mig  az  orosz  kormány  közvetítő  javaslattal  állott  elő, 
amely  szerint  a  város  Albániához,  a  mellette  elterülő  nagy  tó 
Montenegróhoz  csatoltassék.  Most  Ausztria-Magyarország  késett 

ezen  tervvel  szemben  állást  foglalni.  jAz  ostrom  ezalatt  tovább 
folyt.  A  tarthatatlan  helyzetre  ismét  az  orosz  kormány,  nem  Grey, 
hivta  föl  a  konferencia  figyelmét,  de  ő  sem  az  ostrom  abba¬ 
hagyását,  hanem  csak  a  Skutariban  elzárt,  nagy  nyomorban  élő 
polgári  lakosság  szabad  elvonulásának  lehetővé  tételét  követelte. 
A  konferencia  elhatározta,  hogy  ezen  ügyben  a  hal  nagyhatal¬ 
masság  a  montenegrói  királyhoz  fordul.  A  határozat  kimondása  és 
a  «demarche»  foganatosítása  között  Grey  tizenhat  napot  hagyott 
eltelni.  A  lanyhaság  és  bűnös  közönyösség  által  elbizakodottá  váll 
király  még  a  jelentéktelen  engedményt  is  megtagadta.  Vakmerő 
válasza  úgy  hangzott,  hogy  ((katonai  és  politikai  nyomós  okok 
miatt  a  lakosság  szabad  kivonulását  nem  engedheti  meg». 

Ilyen  körülmények  között  Bécsben  a  konferencia  törekvé¬ 
seinek  őszinteségébe  és  sikerébe  helyezett  bizalom  szükségképen 
megingott.  1913  március  8-ikán  Berchtold  gróf,  Londonba  bo¬ 
csátott  jegyzékében,  arra  utalván,  hogy  Szerbország  ismét  hada¬ 
kat  küld  Albániába,  megállapította,  hogy  a  szerb  kormány  (O 
konferencia  határozatait  és  a  szomszéd  monarchia  érdekeit  te¬ 
kintetbe  venni  nem  szándékozik)).  Mivel  pedig  nyilatkozata  ha¬ 
tástalanul  hangzott  el,  tiz  nap  múlva  Montenegró  irányában  ön¬ 
álló  föllépésre  szánta  el  magát.  Megbízásából  az  osztrák-magyar 
követ  a  királyt  ((a  helyzet  komoly  volta  felől  tájékoztatván)),  a 
konferencia  határozatainak  végrehajtására  hivta  föl.  Nikita  csak 
azon  engedményre  volt  hajlandó,  hogy  ágyúi  ezentúl  az  erődít¬ 
ményekre,  nem  a  városra  fognak  irányíttatni;  ellenben  kijelenté, 
hogy  kormánya  döntését  a  polgári  lakosság  elvonulása  tárgyában 
nem  változtathatja  meg.  Válaszát  az  osztrák-magyar  kormány 
nem  találván  kielégítőnek,  azt  izente  neki,  hogy  az  ágyutüzelés 
teljes  beszüntetését  föltétlenül  követeli  és  ha  ezt  jószerivel  el  nem 
éri,  kényszerítő  rendszabályokhoz  fog  nyúlni.  Mindazonáltal 
ugyanakkor  a  konferenciában  azon  reményét  fejezte  ki,  hogy  a 
nagyhatalmak  erőteljesebb  föllépése  Montenegrót  rá  fogja  bírni, 
hogy  határozatai  előtt  meghajoljon. 

Ekkor  március  20-ikán  Londonban  kimondatott  a  határo¬ 
zat,  hogy  Skutari  Albániához  fog  tartozni,  és  mind  Szerbia,  mind 
Montenegró  az  albán  államnak  odaítélt  terület  elhagyására  fog 
fölszólíttatni,  anélkül,  hogy  nekik  a  határidőt  megszabták  volna. 
Ai  ostrom  tehát  tovább  folyt.  Berchtold  gróf  újabb  felszólalásá¬ 
nak  hatása  alatt  is  csak  azt  határozta  el  a  konferencia,  hogy  a 

két  állam  seregei  eltávolítására  haladék  nélkül  fog  felhivatni  és 
ha  ezen  lépés  sikertelen  marad,  nemzetközi  flotta-demonstráció 
fog  rendeztetni.  Mivel  pedig  a  montenegrói  kormány  válasza  ii- 
mét  tagadó  volt,  április  5-ikén  tizenegy  hadihajó  jelent  meg  Anti- 
vári  előtt  és  a  tengerpartot  blokád  alá  fogta.  Nikita  nem  ijedt 
meg,  sőt  vakmerősége  annyira  ment,  hogy  a  nagyhatalmakat  a 
semlegesség  megsértésével  vádolta. 

Ennek  következtében  Berchtold  gróf  az  angol  kormánytól 
keményebb  intézkedéseket  követelt.  Ilyenek  nélkül,  —  mondá  — 
a  flotta-demonstráció  az  európai  közönség  előtt  komédia  g>"a- 
nánt  fog  feltűnni,  ami  a  nagyhatalmak  méltóságával  meg  nem 
fér  és  Ausztria-Magyarországban  jogosult  fölháborodást  idézne 
elő.  Kijelentette,  hogy  megfelelő  nemzetközi  rendelkezések  el¬ 
maradása  esetén  Ausztria-Magyarország  maga  fog  közbelépni. 

Április  23-ikán  a  török  őrség  Skutarit  az  ostromló  monte¬ 
negrói  seregnek  adta  át.  Ezen  eseményről  Berchtold  gróf  a  kon¬ 
ferenciában  képviselt  öt  nagyhatalmasságot  értesítvén,  úgy  nyi¬ 
latkozott,  hogy  ez  Európa  akaratának  hallatlan  ignorálása, 
minélfogva  nem  teheti  föl,  hogy  a  megaláztatást  nyugodtan  fog¬ 
ják  tűrni.  A  tekintélyükön  ejtett  sérelem  megtorlására  a  monte¬ 
negrói  kikötőknek  megszállását  vagy  a  hadihajókról  ágyutüz  alá 
vételét  követelte. 

Grey  ilyen  erélyes  föllépésre  nem  volt  kapható.  Legfeljebb 
a  blokád  szigorúbbá  tételéhez  volt  hajlandó  járulni.  Ha  ezzel  nem 
érnek  célt,  —  mondá  —  más  eszközökhöz  kell'  nyúlni;  de  ezeket 
nem  jelölte  meg. 

Április  27-ikén  a  nagyhatalmak  követei  megjelentek  a 
montenegrói  miniszterelnök  előtt,  kit  felszólítottak,  hogy  Skutari 
kiürítését  «a  legrövidebb  idő  alatt))  hajtsa  végre.  Ez  halasztást 
kért  azon  ürügy  alatt,  hogy  a  húsvéti  ünnepek  alatt  profán 
ügyekkel  nem  foglalkozhatik,  három  nappal  utóbb  pedig  ki¬ 
jelentette,  hogy  a  Skutari  kérdést  a  török  békealkudozásokkal 
kapcsolatban  kivánja  megoldani. 

Ugyanakkor  Montenegró  londoni  ügynöke,  uralkodójának 
közismert  kufár  szelleméhez  méltó  kérdést  intézett  az  angol 
államtitkárhoz:  vájjon  Montenegró,  ha  a  nagyhatalmak  kíván¬ 
ságát  teljesíti  és  a  saját  jogosult  becsvágyát  föláldozza,  számít¬ 
hat-e  területi  vagy  más  természetű  kárpótlásra? 

Grey  a  kérdést,  ahelyett  hogy  felháborodással  vagy  gúny- 

nyal  elutasítaná,  a  konferencia  elé  terjesztette,  sőt  kijelentette, 
hogy  mivel  Montenegró  királya  «a  helyzet  komolyságát  fel¬ 
ismerni  kezdi)),  közölni  kell  vele,  hogy  ha  Skutarit  kiüríti,  or¬ 
szága  gazdasági  helyzetének  javítása  érdekében,  a  nagyhatalmak 
részéről  támogatásra  számíthat.  A  javaslat  elfogadtatott;  az  osz¬ 
trák-magyar  nagykövet  sem  emelt  ellene  kifogást. 

Azonban  ezalatt  Bécsben  megtörténtek  az  előkészületek 
arra,  hogy  osztrák-magyar  hadak  Montenegróba  bevonuljanak. 
Május  elsején  a  cetinjei  minisztertanács  elhatározta,  hogy  a  leg¬ 
végsőig  menő  ellenállást  fogja  kifejteni.  Másnap  mindazáltal  vá¬ 
ratlan  fordulat  állott  be;  a  trónörökös  közié  a  német  követtel, 
hogy  a  minisztérium  Skutari  föltétlen  kiürítését  határozta  el, 
minélfogva  közbenjárását  kérte  avégből,  hogy  az  osztrák-magyar 
hadak  bevonulása  két  napra  felfüggesztessék.  A  halasztás  meg¬ 
adatott.  Május  4-ikén  a  montenegrói  hadak  kivonultak  Sku- 
tariból. 

Ezen  alkalommal  Nikita  Greyhez  táviratot  intézett,  mely¬ 
ben  bohózat-hőséhez  illő  önérzettel  kinyilatkoztatá,  hogy  a  saját 
és  népe  méltósága  nem  engedte  az  osztrák-magyar  monarchia 
nyomása  alatt  meghajolnia,  de  a  nagyhatalmak  kezeibe  leteszi 
Skutari  sorsát.  Kétségkivül  meg  volt  győződve  afelől,  hogy  ezen 
végső  sértés,  mellyel  lAusztria-Magyarországot  illeti,  tetszést  fog 
aratni  az  angol  államtitkárnál,  kinek  elnézése  és. türelme  azon 
határvonalig  jutott  el,  ahol  az  megszűnik  erény  lenni  és  a  vak¬ 
merő  vállalkozásokra  való  bűnös  buzdítás  természetét  ölti  ma¬ 
gára.  Pedig  Grey  részéről  egy  erélyes  figyelmeztetés  elegendő  lett 
volna,  hogy  Montenegrót  a  dacos  ellenszegüléstől  visszatartsa  és 
a  monarchia  fenyegető  magatartását  feleslegessé  tegye. 

így  tehát  Grey,  mivel  ahelyett,  hogy  elnöki  kötelezettségé¬ 
hez  képest  a  békés  megoldást  siettetné,  a  tárgyalások  elhúzódá¬ 
sában  közreműködött,  följogosít  azon  föltevésre,  hogy  az  ellen¬ 
tétek  kiélesedését  szívesen  látta.  A  rendelkezésre  álló  diplomáciai 
iratok  alapján  nem  állíthatjuk,  hogy  a  világháború  kitörését  föl 
akarta  idézni;  de  mindenesetre  az  alkalmat  fölidézésére  tartalék¬ 
ban  kívánta  tartani.  Oroszország  volt  az,  mely  a  kedvező  idő¬ 
pontot  ehhez  nem  látta  elérkezettnek,  mivel  hadserege  újjászer¬ 
vezésében  még  nem  haladt  kellően  előre;  ezért  Montenegró  harc¬ 
vágyát  nem  élesztette,  sőt  csillapítólag  hatott  rá. 

Hasonlóképen,  de  a  világbéke  föntartásának  őszinte  óhaj- 

fásától  vezérelve,  nem  önző  számítással  járt  el  Ausztria-Magyar- 
ország  irányában  a  német  birodalom,  melynek  politikája  soha¬ 
sem  volt  óvatosabb  a  helyzet  megítélésében,  békésebb  céljaiban,, 
mint  a  londoni  konferencia  idején.  Ugyanis  épen  akkor,  mikor 
Bécsben  a  wszeparát  akció»  gondolatával  foglalkoztak,  Berlin¬ 
ben  megkapták  az  1912.  évi  angol-francia  jegyzékeket,  amelyek¬ 
ből  azon  következtetést  kellett  levonni,  hogy  a  monarchia  fegyve¬ 
res  föllépése  Montenegró  ellen,  világháborút  vonna  maga  után. 

IV. 

Montenegró  magatartásával  rokontermészetü  volt  az,  amit 
Szerbország  1912  őszén,  a  londoni  konferencia  idejében  elfog¬ 
lalt.  Kormánya  ugyanis  szintén  vonakodott  az  albán  területeket 
kiüríteni.^) 

Berchtold  gróf  kezdeményezésére,  itt  is  a  hat  nagyhatalom 
követei  közösen  hivták  föl  a  miniszterelnököt,  hogy  a  londoni 
határozatok  végrehajtása  elé  akadályokat  ne  gördítsen.  Pasics 
azt  válaszolta,  hogy  a  felhívásnak  eleget  tesz,  a  hadvezetőséggel 
azonnal  érintkezésbe  lép  és  reméli,  hogy  minden  nehézség  el  fog 
háríttatni.  Azonban  Ígéretét  be  nem  váltotta,  sőt  (1913)  szeptem¬ 
ber  közepén,  szerb  hadak,  a  már  korábban  kiürített  albán  straté¬ 
giai  pontokat  újból  megszállották. 

Október  első  napján  a  hármasszövetségi  hatalmak  képvise" 
lői  a  távollevő  miniszterelnök  helyettesét  fenyegető  hangon  óv¬ 
ták  a  következményektől,  melyeket  a  nagy-szerb  törekvések  ma¬ 
guk  után  fognak  vonni.  A  miniszter  megnyugtatta  őket  aziránt, 
hogy  a  kormány  albán  területek  megszerzésére  nem  gondol  és  a 
londoni  határozatokat  tiszteletben  fogja  tartani. 

Mindazonáltal  Pasics,  visszaérkezése  után,  meghazudtolta  he¬ 
lyettesét  és  bevallotta,  hogy  szerb  hadaknak  albán  területen 
előrenyomulása  tervben  van;  csakhogy  —  úgymond  —  a  meg¬ 
szállás  ideiglenes  lesz.  Ezen  Ígéret  komolyságában  az  osztrák¬ 
magyar  kormány  nem  bizhatott.  Ezért  október  15-ikén  Berchtold 
gróf  Belgrádban  kijelentette,  hogy  az  ideiglenes  megszállás  is 
ellentétben  áll  a  londoni  határozatok  tiszteletbentartását  igérö 

Az  ezen  ügyre  vonatkozó  diplomáciai  iratokat  szintén  az  1914-ik  évi 
Vöröskönyv  foglalja  magában. 

szerb  nyilatkozattal  és  kérdezte,  vájjon  a  kormány  hajlandó-e 
hadait  a  megállapítandó  rövid  határidőn  belül  visszavonni? 
Ehhez  hozzátette,  hogy  a  monarchia  el  van  tökélve  ezen  határo¬ 
zatok  végrehajtását  alkalmas  eszközökkel  biztosítani.  Pasics,  ki 
nem  először  hallott  ilyen  fenyegetődzést,  azt  válaszolta,  hogy  a 
szerb  hadak  visszahivásának  időpontja  <(a  körülmények  alaku¬ 
lásától »  függ  és  sértő  gúnnyal  megjegyezte,  hogy  a  monarchia 
nyilatkozatát  ((tudomásul  veszi. » 

Ezzel  kimerült  a  bécsi  külügyminisztérium  türelme.  Azon¬ 
nal,  anélkül  hogy  szövetségeseinek  hozzájárulását  kérné,  Bel- 
grádba  ultimátumot  küldött,  mely  a  szerb  hadaknak  albán  terü¬ 
letről  kivonására  nyolc  napi  határidőt  szabott.  Ez  végre  hatott. 
Október  25-ikén  az  albán  terület  kiürítése  végre  volt  hajtva. 

Pasics  nem  követte  Nikita  király  példáját.  Vereségének 
szégyenét  diplomatikusabb  módon  igyekezett  leplezni.  Nyilatko¬ 
zatot  tett  közzé,  melyben  föltárta,  hogy  ((az  entente-hatalmak  ta¬ 
nácsa  szerint  járt  el».  Ebből  nem  tűnik  ki  világosan,  vájjon  az 
ellenszegülésre  vagy  az  azzal  való  felhagyásra  szólt-e  a  tanács? 
Azonban  vallomásából  mindkét  esetben  következik  az,  hogy  az 
entente-hatalmak  képesek  lettek  volna  Szerbországot  az  ellen¬ 
szegülés  megkisérlésétől  is  visszatartani;  mig  döntő  befolyásuk  ér¬ 
vényesítésének  halogatása  titkos  célok  szolgálatában  állott. 

Figyelemreméltó,  hogy  Pasics  vallomására  az  entente- 
hatalmak  sorából  csak  Oroszország  reagált.  Kokowzew  miniszter¬ 
elnök  1913  november  havában  Berlinben  időzvén,  ott  az  orosz 
sajtó  képviselőit  felhatalmazta  annak  kijelentésére,  hogy  Szerb- 
ország,  albán  terület  megszállására  irányuló  terveiben,  orosz  tá¬ 
mogatásra  sohasem  számíthatott;  aminek  az  az  értelme,  hogy 
Szerbországot  az  ellenszegülésre  nem  Oroszország  biztatta.^®) 

Mivel  pedig  ezen  állítástól  a  hitelt  megtagadni  nincs 
okunk  és  azt,  hogy  Pasics  valótlan  állítást  kockáztatni  merészelt, 
föl  nem  tehetjük:  Kokowzew  nyilatkozatából  azon  következtetést 
kell  levonni,  hogy  az  1912 — 13-ik  évi  szerb  bonyodalomért  Ang¬ 
liát  és  Franciaországot  terheli  a  felelősség  súlya. 


A  két  idézett  nyilatkozatot  a  Historisches  Jahrbuch  19l3-ik  évi  kötete 
tartalMazza. 

V. 

Ilyen  volt  a  két  központi  haüilom  és  az  angol-francia  szö¬ 
vetség  között  a  viszony,  mikor  1914  julius  23-ikán  az  osztrák:- 
magyar  kormány  Belgrádban  ultimátumát  benyújtotta.”) 

Az  osztrák-magyar  és  a  német  kormány  az  1912 — 13-iki  ta- 
'  pasztalásokból  okulva,  most  programmjuk  megállapításánál  két- 
ségkivül  azon  szándéktól  vezéreltettek,  hogy  az  angol  interven¬ 
ciót,  melynek  felajánlását  előre  láthatták,  kizárják.  Azon  ki¬ 
indulási  pontra  helyezkedtek,  hogy  Ausztria-Magyarország  és 
Szerbia  között  fenforgó  viszályról  van  szó,  amelybe  más  hatalom 
nem  avatkozhatik  be.  Azért  szabott  az  ultimátum  csak  negyven- 
nyolc  órai  határidőt  és  nem  hagyott  más  választást,  mint  azt 
egész  terjedelmében  elfogadni  vagy  elutasítani.  így  tehát  egy  har¬ 
madik  hatalom  közvetítésére  sem  idő,  sem  alkalom  nem  kínál¬ 
kozott. 

Mindamellett  Grey  a  keletkező  bonyodalomban  a  vezető¬ 
szerepet  maga  számára  igényelte,  amiben  szövetségesei  szolgála¬ 
tára  állottak. 

Sasanow,  az  orosz  külügyminiszter,  az  ultimátum  másolatá¬ 
nak  átvétele  után  azon  javaslatot  terjeszté  eléje,  hogy  a  bécsi 
kabinetet  a  határidő  meghosszabbítására  kell  birni  avégből,  hogy 
a  nagyhatalmak  a  sarajevoi  vizsgálat  eredményeit  tanulmányoz¬ 
hassák. 

Grey  fölkarolta  az  indítványt,  amelynek  elfogadását  hat¬ 
hatósan  ajánlotta  mind  az  osztrák-magyar,  mind  a  német  kor¬ 
mánynak,  amelyek  azonban  azt  határozottan  elutasították.  El¬ 
járásuk  érthető  és  indokolt  volt.  Egy  nagyhatalomnak,  mely  el 
volt  tökélve,  hogy  a  szomszéd  kis  államot  sok  éven  át  tűrt  súlyos 
sérelmekért,  alattvalói  lázításáért,  nyugalmának  zavarásáért  meg¬ 
alázza,  rnegfenyíti  s  a  nyugalmát  biztosító  föltételek  elfogadására 
rövid  határidőn  belül  felszólította:  lehetetlen  volt  néhány  órával 
később  a  határidőt  meghosszabbítani  és  pedig  azon  hatalmak  ké¬ 
résére,  anielyek  Szerbországot  békeháborító  magatartására  támo¬ 
gatásukkal  felbátorították.  Az  engedékenység  a  monarchiára 
nézve  súlyos  megaláztatást,  Szerbországra  diadalt  jelentett  volna. 

”)  A  következő  elbeszélésben  felhasznált  diplomáciai  okiratokat  az 
osztrák-magyar,  német,  angol,  francia,  orosz,  szerb  és  belga  hivatalos  kiadvá- 
líiyok  tartalmazzák.  Összeállította  azokat  Német  Alfréd:  Diplomáciai  Okmányok. 
Budapest,  1916. 

Sasanow  és  Grey  kezdetleges  ügyetlenséggel  szerkesztett 
kelepcét  állítottak  a  monarchiának.  Azt  mondották,  hogy  időt 
akarnak  nyerni  az  ügy  tanulmányozására,  aminek  célja  nem  más, 
mint  az,  hogy  az  ultimátum  követeléseinek  jogosultsága  felől 
meggyőződve,  elfogadásukat  ajánlhassák  Szerbországnak.  Azon¬ 
ban  kijelentésük  magában  foglalja  azon  föntartást,  hogy  ha  a 
követelések  jogtalansága  felől  győződnek  meg,  azok  elfogadását 
ellenezhessék,  a  monarchiát  azok  visszavételére  vagy  módosítá¬ 
sára  késztethessék.  Eszerint  a  határidő  meghosszabbításával  a 
monarchia  azon  jogát,  hogy  a  közte  és  Szerbország  között  fen- 
forgó  ügyekben  maga  döntsön,  feladta  volna. 

A  kelepce  szerkezetében  egy  más  fogyatkozás  is  könnyen 
fölismerhető  volt.  A  javaslat  nem  szólt  arról,  hogy  a  tanulmányo¬ 
zás  és  a  döntés  milyen  módon  történjék.  Csakhamar  kitűnt,  hogy 
Anglia  és  Oroszország  konferencia  tartására  gondoltak;  de  nem 
tartották  célszerűnek  ezt  a  Bécsben  és  Berlinben  népszerűtlenné 
vált  szót  mindjárt  eleve  kiejteni.  A  határidő  meghosszabbításával 
a  monarchia  már  lekötötte  volna  magát  a  konferenciához  való 
hozzájárulásra. 

Jellemző,  hogy  a  legközelebbről  érdekelt  fél.  Szerbország  a 
határidő  meghosszabbítását  nem  kívánta.  Lejárta  előtt  megadta 
válaszát,  amelyben  a  föltételek  egy  részét  visszautasította;  de  ki¬ 
jelentette,  hogy  ezekre  nézve  kész  a  döntést  akár  a  hágai  nemzet¬ 
közi  bíróságra,  akár  a  nagyhatalmakra  bízni. 

Az  angol  kormánynak,  ha  pártatlan  tárgyilagossággal  kíván 
eljárni,  örömmel  kellett  volna  fölkarolni  az  első  módozatot, 
amely  az  entente-hatalmak  és  a  hármasszövetség  között  fönnálló 
érdekellentétet  a  vitás  kérdések  tárgyalásából  kiküszöbölte 
volna. 

Azonban  Grey  ezen  módozatot  figyelmére  nem  méltatta.  A 
nagyhatalmak  követeivel  folytatott  eszmecserékben,  az  angol 
követekhez  intézett  jegyzékekben  e^  szóval  sem  tett  róla  emlí¬ 
tést.  Ugyanígy  járt  el  négyN nappal,  utóbb,  mikor  maga  az  orosz 
cár  Vilmos  császárhoz  intézett  táviratában  a  döntésnek  a  hágai 
bíróságra  bízását  javasolta. 

Magatartását  csak  úgy  lehet  magyarázni,  hogy  a  békebirói 
döntés  azért  nem  kellett  neki,  mert  az  a  bonyodalommal  való  fog¬ 
lalkozást  kezeiből  kivette,  annak  saját  politikai  céljaira  értékesí¬ 
tését  kizárta  volna.  Ezen  feltevést  támogatja  az,  hogy  a  vele  benső 

viszonyban  álló  orosz  külügyminiszter  a  saját  uralkodójának  ja¬ 
vaslatát  és  kivánságát  szintén  mellőzte;  azért  mert  a  békés  meg¬ 
oldás  felé  hajló  cárral  szemben,  a  háborús  párthoz  tartozott; 
aminthogy  néhány  nappal  utóbb  részt  vett  Suchomlinow  had¬ 
ügyminiszter  fondorlatában,  amely  a  cárt,  akarata  ellenére,  a  há¬ 
borút  fölidéző  általános  mozgósítás  elrendelésére  kényszerí- 
tette.i2) 

,  Grey  ellenben  mohón  ragadta  meg  a  szerb  kormánynak  a 
nagyhatalmakhoz  való  fölebbezését.  A  konferencia  megtartásának 
tervével  most  már  nyiltan  föllépett;  sőt  tartózkodást  és  szerény¬ 
séget  félretéve  maga  javasolta,  hogy  a  nagyhatalmak  londoni 
nagykövetei  vele  együtt  munkálkodjanak  a  békés  megoldáson, 
vagyis  hogy  a  konferencia  Londonban  az  ő^  elnöklete  alatt  tar- 
tassék  meg. 

Merészségében  még  tovább  ment.  Túltette  magát  a  kél  év 
előtt  elfogadott  tárgyalási  formán.  Nem  azt  ajánlotta,  hogy  az 
entente  és  a  hármasszövetség  nagyhatalmai  mindnyájan  hivassa¬ 
nak  meg.  Miként  1912-ben  Törökországot  kizárta,  most  ugyan¬ 
azon  sorsot  szánta  Ausztria-Magyarországnak.  Mivel  pedig  ez 
csak  úgy  volt  lehetséges,  ha  Oroszország  sem  kap  a  konferenciára 
meghivást,  szövetségesének  kizárására  is  el  kellett  tökélnie  ma¬ 
gát.  Azon  elméletet  állította  föl,  hogy  a  két  állam  érdekelt  fél 
lévén,  a  saját  ügyének  tárgyalásában  nem  vehet  részt;  tehát  csak 
«a  kevésbbé  érdekelt))  négy  nagyhatalom.  Német-  és  Olaszország, 
Anglia  és  Franciaország  vannak  arra  hivatva,  hogy  a  békés  meg¬ 
oldásban  közreműködjenek.  Ezzel  azonban  az  értekezlet  bíró¬ 
sággá  alakult  át;  mert  mig  úz  érdekelt  felek  részvétele  az  előbbi¬ 
ben  megengedhető,  sőt  kívánatos,  csak  az  utóbbiban  van  kizárva. 

Grey  el  akarta  hitetni,  hogy  ha  az  entente  és  a  hármas- 
szövetség  két-két  államát  egyenlő  számban  hivja  meg,  a  konferen¬ 
cia  a  pártatlanság  biztosítékát  fogja  nyújtani.  Mindazonáltal  jól 
tudta,  hogy  a  matematikai  számarány  és  a  valóságos  helyzet  kö¬ 
zött  nagy  az  eltérés;  hogy  Olaszország  nem  állván  szilárdul  a  hár¬ 
masszövetség  talaján,  igy  Németországot  elszigelheti,  a  többséget 
saját  céljainak  nyerheti  meg.  Sőt  tudomása  volt  arról  is,  hogy 
Németország  állását  a  konferencián  saját  képviselőjének  egyéni- 

^2)  A  Suchomlinow  ellen  indított  per  tárgyalása  felől  érdekes  közléseket 
nyújt  Schücking  idézett  művében. 


Anglia  politikája  a  világháború  kitörése  előtt 


319 


sége  gyengítheti.  Lichnowsky  herceg  egészen  az  5  befolyása  alatt 
állott,  amellett  a  német  birodalomnak  Ausztria-Magyarországot 
támogató  politikáját  kárhoztatta.^^)  Grey  nem  várhatta  tőle,  hogy 
utasításai  ellen  fog  cselekedni;  de  biztos  volt  afelől,  hogy  kormá¬ 
nyának  szándékait  a  konferencia  többi  tagjainál  sikeresen  támo¬ 
gatni  nem  lesz  képes. 

A  német  kormány,  noha  követének  belső  lelkivilágába  nem 
pillanthatott,  a  körülményeket  mérlegelve,  a  konferencián  való 
képviseltetését  határozottan  megtagadta.  Az  ok,  melyet  felhozott 
az  volt,  hogy  szövetségesének  a  konferencia  itélőszéke  elé  állítá¬ 
sához  nem  adhatja  hozzájárulását. 

■  Kétségkívül  más  érvek  is  mérvadók  voltak  előtte.  A  szerb 
bonyodalom  gyors  elintézést  követelt.  jA  visszaemlékezés  arra, 
hogy  a  Grey  elnöklete  alatt  tartott  korábbi  konferenciának  öt  hó¬ 
napra  volt  szüksége,  mig  határozatai  előtt  Montenegró  meghajolt, 
szükségkép  visszariasztó  hatást  gyakorolt. 

VI. 

A  konferencia-terv  Szent-Pétervárt  is  kedvezőtlen  fogadta¬ 
tásra  talált.  Sasanow  julius  26-ikán  még  nem  volt  biztos  afelől, 
hogy  Anglia  a  készülő  háborúban  részt  vesz;  igy  tehát  attól  tart¬ 
hatott,  hogy  a  konferencia  a  békés  kibontakozást  lehetővé  teszi. 
Azonban  Greyt  nem  volt  szabad  elutasító  válasszal  megsértenie. 
Hogy  mégis  tervét  meghiúsítsa,  furfangos  módot  eszelt  ki. 

A  jelzett  napon  fogadta  az  osztrák-magyar  nagykövetet  és 
felkérte,  hogy  az  ultimátum  szövegét  még  egyszer  tekintsék  át, 
azután  pedig  fejtegetni  kezdette,  hogy  csak  két  pontja  szolgál  a 
megegyezés  akadályául.  Azonban  Szapáry  gróf  az  érdemleges 
hozzászólást  kerülte,  arra  hivatkozott,  hogy  ő  csak  a  szöveg  ér¬ 
telmezésére,  nem  az  abban  foglalt  rendelkezések  megvitatására 
van  fölhatalmazva.  A  megbeszélés  ezekután  eredménytelenül  vég¬ 
ződött  és  sikeres  folytatására  nem  volt  kilátás. 

Mindamellett  a  külügyminiszter  azt  jelentette  Londonba, 
hogy  a  nagykövettel  konverzációt  indított  meg,  mely  kedvező  ki¬ 
menetelt  Ígér  és  megjegyezte,  hogy  ha  csalódnék,  majd  Grey  ja¬ 
vaslatát  teszi  magáévá. 

Grey,  ha  a  saját  konferencia-tervét  a  b;éke  megmentése  érde- 

*3)  Ezt  Lichnowsky  maga  állítja  emlékiratában. 

kében  hozta  szőnyegre  és  ha  attól  sikert  várt:  szükségképen  ra¬ 
gaszkodnia  kellett  volna  hozzá  és  minden  erejét  megfeszíteni/ 
hogy  az  útból  az  akadályokat  elgördítse. 

Ezt  nem  tette.  Sasanow  hamisai  tudósításának  vétele  után, 
anélkül  hogy  további  információkat  kérne  vagy  bevárna,  tervét 
ideiglenesen  elejtette.  Azt  jelentette  Berlinbe,  hogy  a  Szent-Péter- 
várt  megindított  eszmecserében  látja  «a  siker  legjobb  biztosíté- 
kát»;  noha  tudta,  hogy  Sasanow  az  orosz  háborús  párt  egyik  ve¬ 
zére  és  brutális  modorával,  melyet  az  ultimátum  másolatának  át¬ 
vételekor  Szapáry  gróf  irányában  tanúsított,  egyáltalán  nem 
nyújtott  biztosítékot  arra  nézve,  hogy  az  eszmecsere  sikerhez 
vezet.  Hogy  erre  legalább  némi  reményt  táplálhasson,  feladata 
lett  volna  orosz  kartársát  mérsékletre,  engedékenységre  inteni,  a 
leghatásosabb  eszközökkel  nyomást  gyakorolni  rá.  Ezt  Grey  nem 
tette. 

Egyáltalán,  az  angol  Kékkönyv,  mely  az  Ausztria-Magyar- 
országra  és  Németországra  gyakorolt  nyomás  nyilatkozataival 
tele  van,  nem  tartalmaz  okiratokat,  melyekből  kitűnnék,  hogy 
Grey  ugyanaz  irányban  Sasanowra  is  befolyást  érvényesített 
volna.  Mivel  pedig  az  angol  államtitkár  azon  szándékkal  szer¬ 
kesztette  gyűjteményét,  hogy  a  béke  érdekében  tett  erőfeszítéseit 
tüntesse  föl,  azt  kell  hinnünk,  hogy  ilyen  okiratok  azért  nem  fog¬ 
laltatnak  benne,  mert  nem  léteznek. 

Felvethetjük  tehát  azon  kérdést:  vájjon  Grey  nem  azért 
hagyta-e  a  tárgyalást  Sasanowra,  mert  azt  hitte,  hogy  ez  a  békés 
megoldási  meg  fogja  hiúsítani  és  ezért  a  felelősséget  viselni  lesz 
kénytelen? 

Ellenben  a  német  kormány  jóhiszeműen  hagyta  magát  tév¬ 
útra  vezettetni,  őszinte  örömmel  üdvözölte  a  szent-pétervári  kon- 
verzáció  megindítását.  Mikor  pedig  julius  28-ikán  az  osztrák- 
magyar  kormány  a  háborút  Szerbországnak  megizente  és  most 
már  az  ultimátum  tárgyalását  lehetetlennek  tartván,  a  konver- 
záció  folytatására  a  szent-pétervári  nagykövetnek  a  fölhatalma¬ 
zást  nem  adta  meg:  az  osztrák-magyar  kormány  irányában  a 
presszió  legerősebb  eszközéhez  nyúlt,  a  diplomáciai  és  fegyveres 
támogatás  megvonásával  fenyegetődzött,  amire  a  szövetségesek 
följogosítva,  sőt  kötelezve  vannak  oly  esetben,  amikor  az  egyik 
olyan  lépést  készül  tenni,  amely  mindkettőnek  vesztét  okozhatja. 

A  német  birodalmi  kancellár  Berchtold  grófhoz  a  követ- 

kezö  izenetet  juttatta  el:  «A  vonakodás  Szent-Péterv árral  eszme¬ 
cserébe  bocsátkozni,  súlyos  hiba  volna.  Németország  kész  szö¬ 
vetséges!  kötelezettségének  eleget  tenni;  de  kénytelen  elhárítani 
azon  eshetőséget,  hogy  tanácsai  mellőzésének  következtében 
Ausztria-Magyarország  által  világháborúba  sodortassák. » 

A  német  kormány  nem  elégedett  meg  azzal,  hogy  ilyen 
módon  szövetségesét  a  békés  megoldásra  célzó  tevékenységének 
folytatására  visszavezette:  az  egész  világ  előtt,  főképen  pedig 
Angliában  bizonyságot  kívánt  tenni  afelől,  hogy  Németországtól 
a  háború  felidézésének  szándéka  távol  áll.  Evégből  a  diplomácia 
történetében  példátlan  eljárásra  határozta  el  magát.  A  szövetsé¬ 
geséhez  intézett  fenyegető  jegyzéket  angol  lapokban  közzé- 
tétette.^^) 


VII. 

A  világháború,  melynek  rémképét  a  német  kancellár  a 
szövetséges  elé  helyezte,  akkor  már  a  küszöbön  állott.  A  Bel- 
grádba  küldött  hadüzenetet  nyomon  követte  Oroszországban  a 
részleges  mozgósítás  elrendelése.  Az  angol  kormány  is  el  volt  tö¬ 
kélve,  hogy  Angliát  háborúba  viszi. 

jAz  időpontot,  amikor  ezt  az  angol  kabinet  elhatározta, 
pontosan  nem  állapíthatjuk  meg.  Támpontot  hiába  keresünk  a 
Kékkönyvben,  amely  azon  szándékkal  állíttatott  össze,  hogy  a 
belga  semlegesség  megsértését  tüntesse  föl  annak  okául,  amiért 
Anglia  a  háborúba  belement. 

Miután  a  tengerészeti  miniszter  vallomásából  tudjuk,  hogy 
Anglia  1906  óta  tett  hadikészületeket,  amelyek  arra  képesítsék, 
hogy  szükség  esetén  gyorsan  és  erőteljesen  siessen  Franciaország 
segítségére:  természetesnek  találjuk,  hogy  ezen  készületeket  az 
osztrák-magyar-szerb  bonyodalom  keletkezésétől  fogva  fokozott 
buzgósággal  folytatták  és  leplezni  sem  látták  szükségesnek. 

Épen  ezen  időben  az  angol  hajóhad  nagy  gyakorlatokat 
tartott.  Julius  24-ikén  a  már  hazabocsátott  tartalékos  tengerészek 
parancsot  kaptak,  hogy  a  bevonulásra  minden  órában  készen  áll¬ 
janak.  26-ikán  a  már  megadott  szabadságolási  engedélyek  vissza¬ 
ír)  Ezt  komoly  angol  történetírók  könyveiből  tudjuk.  Headlam :  The 
History  of  twelf  days.  London,  1916.  239.  Morei;  Truth  and  the  War.  London, 
1916.  32.  A  jegyzék  a  német  Fehér  könyvben  le  van  nyomatva. 

Magyar  Figyelő.  --  22 

vonattak.  29-ikén  Grey  szükségesnek  látta  Németországot  elő¬ 
készíteni  a  szakítás  közelségére. 

Nem  akarja,  —  mondá  a  német  nagykövetnek  —  hogy 
érintkezésüknek  és  tárgyalásaiknak  barátságos  természete  öt  és 
kormányát  tévedésbe  vezesse;  addig  amig  Németország  vagy 
Franciaország  a  keletkező  háborúban  nem  vesz  részt,  Anglia  be¬ 
vonása  szóba  sem  jöhet;  de  ha  az  angol  érdek  a  háborúban  való 
részvételt  követelné,  a  döntésnek  nagy  gyorsasággal  kellene  be¬ 
következnie. 

A  közlés  első  fele  látszólag  megnyugtató  volt,  de  tényleg 
fenyegetően  hangzott,  mert  azt  foglalta  magában,  hogy  Német¬ 
ország  részvétele  a  háborúban  Angliát  is  maga  után  fogja  vonni; 
a  második  fele  pedig  elárulta,  hogy  Anglia  a  háborúra  föl  van 
készülve. 

Az  államtitkár  közlését  nem  a  jóakarat  Németország  iránt, 
nem  is  a  béke  föntartásának  vágya  sugalmazta,  mert  semmiféle 
tájékozást  nem  nyújtott  arra  nézve,  hogy  a  katasztrófa  milyen 
módon  volna  elkerülhető,  milyen  «angol  érdekek))  kimélése  hárí¬ 
taná  azt  el  és  milyenek  megsértése  idézné  azt  elő. 

Erre  utal  azon  körülmény  is,  hogy  gondolatait  Grey  még 
nagyobb  nyiltsággal  hozta  az  entente-diplomaták  tudomására, 
noha  tudnia  kellett,  hogy  ilyen  módon  államaikban  a  háborúra 
irányuló  törekvéseket  hatalmasan  támogatja.  Még  az  nap  esti 
óráiban  mind  Párisban,  mind  Szent-Pétervárt  bizonyosra  vették, 
hogy  ha  Ausztria-Magyarország  és  Oroszország  között  háborúra 
kerül  a  sor,  abban  Franciaország  és  ennek  oldala  mellett  Anglia 
részt  fog  venni. 

Ugyanekkor  Berlinben,  hol  ekkorig  arra  számítottak,  hogy 
Anglia  semleges  marad,  erre  nézve  komoly  kétségek  támadtak. 
Még  aznap,  késő  este  tartott  koronalanácsban  megvitatták  a  teen¬ 
dőket.  Elhatározták,  hogy  jAnglia  semlegességének  megmenté¬ 
sére  kísérletet  tesznek  és  áldozatoktól  sem  riadnak  vissza.  A  bi¬ 
rodalmi  kancellárt  fölhatalmazták,  hogy  Franciaország  területi 
integritásának  tiszteletben  tartását  Ígérhesse.  Arra  nézve  is  meg¬ 
állapodásra  jutottak,  hogy  ha  a  háború  kitör,  a  német  hadsereg 
Belgiumon  keresztül  fog  Franciaországba  nyomulni. 

A  kancellár  késő  éjszaka,  amint  lakására  érkezett,  magához 
kérette  az  angol  nagykövetet  és  történelmi  jelentőségű  beszélge¬ 
tésbe  bocsátkozott  vele.  Abból  indult  ki,  hogy  ha  Ausztria-Ma- 

gyarország  és  Oroszország  között  kitör  a  háború,  ebből  aeurópai 
tűzvész))  fog  keletkezni.  Jól  tudja,  —  mondá  —  hogy  Anglia  nem 
nézhetné  tétlenül  Franciaországnak  megsemmisítését  Német¬ 
ország  által;  azért  ajánlatot  tesz,  hogy  azon  esetre,  ha  Anglia 
semleges  marad,  a  győztes  Németország  saját  területét  Francia- 
ország  rovására  gyarapítani  nem  fogja. 

Mivel  Angliát  Franciaország  gyarmatai  inkább  érdekelték, 
mint  a  szárazföldi  területe,  az  angol  diplomata  azon  kérdést  ve¬ 
tette  föl,  vájjon  az  ajánlat  kiterjed-e  a  francia  gyarmatokra  is? 

A  kancellár  azt  felelte,  hogy  erre  nézve  nem  képes  Ígéretet 

tenni. 

A  beszélgetés  további  folyamán  azután  leleplezte  a  Bel¬ 
giumra  vonatkozó  német  terveket.  Elmondotta,  hogy  Francia- 
ország  hadiműveletei  esetleg  arra  kényszeríthetnék  a  német  sere¬ 
get,  hogy  belga  területen  hajtson  végre  hadiműveleteket;  de  a 
háború  befejezése  után  a  német  birodalom  vissza  fogja  állítani 
Belgium  területi  épségét,  ha  csak  ezen  ország  nem  csatlakozik 
Franciaországhoz. 

A  kancellár  mindkét  közlése,  noha  a  diplomáciai  becsüle¬ 
tesség  kivételes  megnyilatkozása,  végzetes  következményeket 
vont  maga  után.  Londonban  azt  a  következtetést  vonták  le  a 
francia  gyarmatokra  vonatkozó  óvatos  válaszból,  hogy  Német¬ 
ország  egy  részük  megszerzését  tűzte  ki  hadicélul;  egyúttal  tisz¬ 
tába  jöttek  aziránt,  hogy  a  belga  semlegességet  tiszteletben  tar¬ 
tani  nem  szándékozik,  ami  az  angol  féltékenységnek  szintén  táp¬ 
lálékot  nyújtott. 

Fel  kell  vetni  azon  kérdést,  vájjon  nem  lett  volna-e  helye¬ 
sebb  a  kancellár  eljárása,  ha  közléseket  kerülve,  már  most  fel¬ 
teszi  azon  kérdést,  amelyet  később  kénytelen  volt  feltenni;  mi¬ 
lyen  föltételek  mellett  hajlandó  Anglia  föntartani  semleges¬ 
ségét?  A  szabatos  választ  az  angol  kormány  akkor  nem  tagad¬ 
hatta  volna  meg;  megtagadva  azt,  világosan  bevallotta  volna, 
hogy  minden  áron  háborút  kiván;  ellenben  megadva  azt,  a  föl¬ 
tételek  nyugodt  tárgyalását  tette  volna  lehetővé.  így  ellenben 
maga  a  német  kormány  nyújtotta  az  angol  államtitkárnak  a  fegy¬ 
vert,  melyre  támaszkodva,  a  népek  fenyegetett  jogainak,  szabad¬ 
ságuknak  bajnoka  gyanánt  léphetett  a  parlament  elé  és  biztosan 

/ 

számíthatott  arra,  hogy  hozzájárulását  a  háborúra  vezető  politi¬ 
kához  elnyeri. 

Azonban  a  szerencsétlen  eszmecsere  után  is,  az  angol  kor¬ 
mány,  ha  az  európai  béke  föntartását  őszintén  óhajtja,  köteles 
lett  volna  föltételeit  önként  előterjeszteni. 

Az  üzleti  életben  az  eladó  a  kinemelégítő  ajánlat  vissza¬ 
utasítása  mellett  maga  szabja  meg  az  árt,  melyet  elérni  kiván. 
Arról,  ki  a  visszautasításra  szorítkozik,  föl  kell  tenni,  hogy  stz 
üzlet  megkötésére  nem  gondol  komolyan. 

Grey  visszautasításra  szorítkozott  és  azt  ezenfelül  olyan 
formában  tette,  mely  újabb,  előnyösebb  ajánlat  tételét  Német¬ 
országra  nézve  megnehezítette.  Kifejezéseit  a  fölháborodás  szó¬ 
kincséből  kölcsönözte.  Válasza  igy  hangzott:  «Az  angol  kabinet 
egy  pillanatig  sem  foglalkozhatik  az  ajánlattal,  mely  Anglia  sem¬ 
legességének  biztosítását  a  közlött  feltételek  alatt  kívánja.  Angliá¬ 
nak  ugyanis  mindaddig,  mig  a  német  birodalom  Franciaország 
európai  területére  nem  teszi  rá  kezét,  tétlenül  kellene  néznie 
P'ranciaország  leveretését  és  gyarmataitól  megfosztását.  Már  pe¬ 
dig  lehetséges  Franciaországot  szárazföldi  területének  épségben 
maradása  mellett  is  annyira  tönkretenni,  hogy  az  nagyhatalmi 
állását  elvesztené  és  a  német  politikának  alávetve  maradna.  Ilyen 
üzletnek  Franciaország  rovására  Németországgal  kötése  Angliára 
gyalázatot  hozna,  melynek  szennyétől  jó  hírneve  sohasem  tisz¬ 
tulhatna  meg.  Épen  olyan  kevéssé  szánhatná  el  magát  Anglia 
arra,  hogy  a  német  birodalmi  kancellár  kívánságához  képest,  a 
belga  semlegesség  tekintetében  fönnálló  kötelezettségeit  elcsere¬ 
berélje  (to  bargain).» 

A  jegyzék  hallgatott  arról,  hogy  a  német  ajánlat  és  annak 
visszautasítása  az  angol  kormány  magatartására  milyen  hatást 
fog  gyakorolni.  Azonban  erre  nézve  minden  kétséget  eloszlat¬ 
hatott  a  következő  napon  a  Churchill  tengerészeti  miniszter  és 
Battenberg  herceg,  az  admiralitás  első  lordja  által  kibocsátott 
rendelet,  mely  a  nagy  hajóhadat  utasította,  hogy  az  Északi¬ 
tengeren  a  háború  esetére  kijelölt  állásokat  foglalja  el. 

A  német  kormány  szemei  megszabadultak  most  már  a  jó¬ 
hiszeműség  optimizmusának  hályogától.  A  kancellár  világosan 
megírta  Bécsbe,  hogy  <(ha  a  világháború  kitör,  a  központi  hatal¬ 
mak  három  nagyhatalommal  fognak  szemben  állani,  mert  Anglia 
is  ellenök  fog  küzdeni;  ellenben  minden  jel  oda  mutat,  hogy 
Olaszország  és  Románia  nem  fognak  mellettük  sikra  szállani». 


A  vagyonbeszolgáltatás. 

Irta :  Einzig  Pál.i) 


,Wie  wir  so,  wenn  wir  eine  Steuer  richtig  beurteilen 
w^ollen,  sie  nicht  ganz  aus  dem  Zusaramenhang  des  Steuersystems, 
dem  sie  angehört,  loslösen  dürfen,  so  müssen  wir  ans  ander- 
seits  auch  bei  dér  Bewertung  dicsér  Systeme  seibst  immer  gegen- 
wirtig  haltén,  dass  die  wirtschaftliche,  politische  und  hislorisch 
gewordene  Eigenart  eines  Landes  und  seiner  Bewohner  eineii 
sehr  grossen  Einfluss  auf  die  Gestaltung  dér  Steuersysteme  ausüben 
muss,  und  dass  eine  kritiklose  Übertragung  des  Steuersystems 
eines  Landes  auf  jedes  andere  Land  ein  grosser  Fehler  sei* 
würde." 

Ö.  Schwarz,  Die  Steuersysteme  des  Auslandes. 


Valamely  adórendszer  vagy  adónem  helyes  voltának  elbírálásánál 
főképen  arra  kell  tekintettel  lennünk:  célszerü-e  közgazdasági  szem¬ 
pontból  és  igazságos-e  szociális  szempontból?  Tulajdonképpen  helyesebb 
lenne  a  negatív  meghatározás,  mivel  szigorúan  véve,  előnyös  és  igazságos 
adók  nem  léteznek.  Az  volna  az  ideális  állapot,  ha  az  államháztartás 
nem  lenne  az  adókra  rászorulva,  ha  az  állam  kiadásait  termelési  és 
kereskedelmi  vállalkozásainak  jövedelmei  fedeznék.  De  belátható  időn 
belül  erről  sajnos  nem  lehet  szó.  Az  államok  költségvetéseiben  a  válla¬ 
latokból  eredő  jövedelem  aránylag  szerény  helyet  foglal  el,  már  csak 
azért  is,  mivel  az  államot  vállalatainak  vezetésében  nem  irányíthatja 
rideg  nyerészkedési  szempont;  gyakran  közérdekből  kénytelen  nyereség 
nélkül,  sőt  ráfizetéssel  dolgozni.  Az  államgépezet  üzembentartásának 
céljára  mindig  szükséges  volt  a  polgárok  jövedelmének  egy  részét 
igénybe  venni,  ellenszolgáltatás  gyanánt  az  államszervezet  által  nyújtott 
védelemért  és  egyéb  előnyökért.  Ennek  jogosultságához  —  feltéve,  hogy 
azok  az  előnyök,  melyeket  valamely  adó  az  államháztartásnak  és  igy 
közvetve  a  polgároknak  nyújt,  ellensúlyozzák  azokat  az  igazságtalan¬ 
ságokat,  mellyel  az  a  társadalom  egyes  rétegeit  sújtja  és  a  hátrányokat, 

*)  Témája  érdekességénél  fogra  közöljük  e  tanulmányt,  bár  nem  mindenben  értünk  egyet 
a  szerző  fejtegetéseivel. 

mellyel  az  a  gazdasági  életet  terheli,  —  szó  sem  férhet.  Csupán  az 
képezheti  mérlegelésünk  tárgyát  —  szabatosan  kifejezve,  —  hogy  vala¬ 
mely  adórendszer  vagy  adónem  (ez  esetben  a  vagyonbeszolgáltatásnak 
nezett  magas  kulcsu  egyszeri  vagyonadó)  nem  túlságosan  hátrányos-e 
közgazdasági  szempontból,  csak  azért,  hogy  szociális  szempontból  ne 
legyen  igazságtalan,  illetve  nem  túlságosan  igazságtalan-e  szociális  szem¬ 
pontból,  csak  azért,  hogy  közgazdasági  szempontból  ne  legyen 
hátrányos? 

E  két  gyakran  ellentétes  szempont  összeegyeztetésének  módja  a 
modern  államok  adópolitikájának  alapja.  Csak  az  egyik  vagy  csak  a 
másik  szempont  által  egyoldalulag  irányított  adópolitika  végzetes  követ¬ 
kezményekkel  járna,  az  államot  alapjában  ingathatná  meg,  létében 
veszélyeztetné. 

A  két  szempont  gyakran,  de  nem  mindig  és  nem  szükségképpen 
ellentétes.  Egyik  szempont  nagyobb  mértékben  való  érvényrejuttatásá- 
nak  nem  kell  szükségképpen  a  másik  rovására  történnie,  amint  ezt 
szélsőséges  adópolitikusok  hirdetni  szeretik. 

Hogy  mely  szempont  legyen  az  uralkodó  és  mely  az  alkalmazkodó 
arra  vonatkozólag  általános  szabályt  felállítani  nem  lehet.  Ugyanabban 
az  időben  más  az  összeegyeztetés  módja  a  különböző  államokban,  de  a 
viszonyok  folytonos  változása  következtében  ugyanabban  az  államban 
sem  marad  állandó. 

Bennünket  elsősorban  és  legközvetlenebbül  az  érdekel,  hogy  az 
átmenetgazdaság  .időszakában  mily  adópolitikát  kell  követnünk,  hogy 
abban  a  közgazdasági  célszerűség  és  szociális  igazságosság  oly  módon 
legyenek  összeegyeztetve,  amint  ez  az  ország  jövőbeli  fejlődésére  a  leg¬ 
előnyösebb. 

A  nemzetgazdászok  az  átmenetgazdasági  időszakban  követendő 
adópolitika  tekintetében  általában  két  nagy  táborba  csoportosultak, 
melyek  közül  az  egyik  dogma  gyanánt  vallja  annak  szükségességét, 
hogy  az  állam  haditerheinek  törlesztése  nyomban  a  háború  befejezése 
után  egy  magas  kulcs  alapján  kivetett  egyszeri  vagyonadó  segítségével 
történjék,  mig  a  másik  megelégszik  a  meglevő  adók  kulcsának  fokozá¬ 
sával  és  a  meglevőkhöz  hasonló  természetű  adók  bevezetésével.  Kétség¬ 
telen,  hogy  mindkét  rendszernek  megvannak  az  előnyei  és  hátrányai, 
melyeknek  egybevetését  tűztem  e  tanulmányom  feladatául. 

Mindenekelőtt  szükséges,  hogy  tisztában  legyünk  a  «vagyonbeszo]- 
gáltatás»  fogalmával.  Közgazdasági  irodalmunk  a  «Vermögensabgabei)-t 
többnyire  «egyszeri  vagyonadó»-val  fordítja  le,  holott  a  két  kifejezés 
nem  azonos  fogalmakat  definiál.  Az  «egyszeri  vagyonadó»  tágabb  foga¬ 
lom,  mivel  az  lehet  bármily  alacsony  kulcsu;  elengedhetetlen  kritériuma 
csupán  az,  hogy  a  vagyon  szolgáljon  adótárgy  gyanánt  és  hogy  ne 

ismétlődjék;  «Vermögensabgabe))-iiek  ellenben  csakis  a  magas  kulcs 
alapján  kivetett  egyszeri  vagyonadó  tekinthető.  Ezért  helyesebbnek  tar¬ 
tom  a  «vagyonbeszolgáltatás»  kifejezését  alkalmazni  ott,  ahol  nem  az 
egyszeri  vagyonadóról  általánosságban,  hanem  a  Vermögensabgabe-ról 
van  szó. 

Dr.  Márkus  Ettinger  «Vermögensabgabe  und  Konjunkturgewinn- 
steuer  im  sozialen  Zukunftsstaate»  cimü  müvében  —  melyben  kitűnő 
áttekintést  nyújt  a  vagyonbeszolgáltatásra  vonatkozó  régi  és  újabb  iroda¬ 
lomról  —  azt  a  felfogást  vallja,  hogy  vagyonbeszolgáltatás  alatt  tulaj¬ 
donképpen  csupán  annak  a  vagyonnak  a  megadóztatása  értendő,  mely  a 
háború  alatt  nominálisan  is^  virtuálisan  is  csökkent.  Ugyanis  a  vagyon¬ 
nak  hal  fokozatát  különbözteti  meg,  úgymint;  1.  háború  alatt  kelet¬ 
kezett  vagyon,  2.  háborúban  nominálisan  is,  virtuálisan  is  megnövekedett 
vagyon,  3.  nominálisan  megnövekedett,  virtuálisan  változatlan  vagyon, 
4.  nominálisan  is,  virtuálisan  is  változatlafi  vagyon,  5.  nominálisan 
változatlan,  virtuálisan  csökkent  vagyon,  végül  6.  nominálisan  is,  vir¬ 
tuálisan  is  csökkent  vagyon.  Szerinte  csak  az  utolsó  fokozat  alá  tartozó 
vagyon  nagyfokú  megadóztatása  nevezhető  vagyonbeszolgáltatásnak,  a 
többi  fokozat  alá  tartozó  vagyon  megadóztatása  a  hadinyereségadó  és  a 
<  Vermögenszuwachssteuerw  (vagyonnövekedési  adó)  fogalma  alá  tar¬ 
tozik.  Ezzel  szemben  a  helyes  felfogás  az,  hogy  kivétel  nélkül  minden¬ 
nemű  vagyonnak,  mint  olyannak  nagyfokú  megadóztatása  a  vagyon¬ 
beszolgáltatás  fogalma  alá  tartozik. . 

A  vagyonbeszolgáltatás  híveinek  túlnyomó  többsége  szociális  szem¬ 
pontból  indul  ki;  a  vagyonbeszolgáltatás  megvalósításával  kettős  célt 
vél  elérhetni;  1.  a  háború  költségei  oly  módon  törlesztessenek,  hogy  azt 
ne  lehessen  a  fogyasztásra  hárítani,  2.  az  igazságon  esett  sérelem  helyre- 
állíttassék  a  háborúban  keletkezett  vogyonszaporulatnak  az  állam 
részére  való  lefoglalása  által.  A  vagyonbeszolgáltatás  gazdasági  céljai; 
1.  a  pénz  értéke  emeltessék  nagymennyiségű  bankjegynek  a  forgalomból 
való  kivonása  által,  2.  a  termelés  mentesittessék  a  termelési  költségeket 
növelő  magas  jövedelmi  adóktól. 

Ami  a  háborús  költségek  átháríthatóságát  illeti,  a  vagyonbeszol¬ 
gáltatás  híveinek  véleménye  az,  hogy  ha  azokat  jövedelmi  adókkal  akar¬ 
juk  törleszteni,  mi  sem  lenne  könnyebb,  mint  az  adóknak  a  termelési 
költségekbe  való  belekalkulálósa.  Szerintük  a  jövedelmi  adók  teljes 
egészükben  a  fogyasztót  sújtják,  aki  kénytelen  lesz  igényeit  a  reá  áthá¬ 
rított  adó  mértékéhez  képest  redukálni,  egészen  a  létminimum  által 
megszabott  határig.  Ezzel  szemben  a  tényállás  az,  hogy  nem  minden 
jövedelmi  adó  hárítható  át.  Tudjuk,  hogy  az  árak  a  kereslet  és  kínálat 
mértéke  szerint  alakulnak.  Még  ha  a  termelő  monopolisztikus  előnyöket 
élvez  is,  akkor  sem  állapíthatja  meg  tetszése  szerint  az  árakat,  mivel 

—  cllekinlve  a  külföld  versenyétől,  mely  ellen  védővámokat  alkalmaz¬ 
tathat  —  a  tulmagas  árak  csökkentik  a  keresletet  és  a  termelő  v^ül 
kénytelen  lesz  engedni.  A  fogyasztók  nagy  része  fix  jövedelmű,  jövedel¬ 
mének  növelése  rendes  körülmények  között  csak  hosszadalmas  bérharc 
árán  lehetséges;  ezért  a  termelő  kénytelen  az  áraknál  a  jövedelmek 
nagyságát  tekintetbe  venni  és  amennyiben  a  magas  adók  következtében 
termelési  költségei  emelkednek,  azokat  kénytelen  részben  maga  viselni 
és  kisebb  nyereséggel  megelégedni. 

Tehát  általános  szabály  gyanánt  nem  lehet  azt  állítani,  hogy 
minden  jövedelmi  adó  teljes  egészében  áthárítható.  Viszont  azt  még 
kevésbbé  lehet  állítani,  hogy  az  egy  összegben  teljesítendő  vagyonbeszol- 
gáltatás  áthárítása  nem  lehetséges.  Az  adóalanyok  nem  fognak  egy¬ 
könnyen  belenyugodni  vagyonuk  negyedrészének,  vagy  harmadrészének 
elkobzásába,  hanem  igyekezni  fognak  lehetőség  szerint  kárpótolni  ma¬ 
gukat.  A  kalkulációval  dolgozó  termelőknek  semmi  nehézséget  nem 
okoz,  hogy  az  egy  összegben  befizetett  vagyonadót  egy  hosszabb  időszak 
termelésére  felosszák,  amennyiben  a  fogyasztók  átlagjövedelme  ezt 
megengedi.  Avagy  talán,  ha  az  állam  a  termelők  tiz  évi  jövedelmi  adó¬ 
ját  egy  összegben  előzetesen  hajtaná  be,  az  teljesen  kizárná  annak 
lehetőségét,  hogy  a  termelők  azt  épen  úgy  megkíséreljék  belekalku¬ 
lálni  termelési  költségeikbe,  mintha  évi  részletekben  fizették  volna? 
Azt  aligha  lehet  feltételezni,  hogy  a  vagyonbeszolgáltatás  összegét  csak 
azért  ne  kalkulálnák  a  termelési  költségekbe,  mert  a  háború  által  elő¬ 
idézett  méltánytalanságok  orvoslására  irányul,  az  ellen  pedig  nem  illik 
védekezni.  Minden  esetre  nagyfokú  idealizmus,  sőt  naivitás  szükséges 
annak  feltételezéséhez,  hogy  a  vagyonbeszolgáltatás  időpontját  a  ter¬ 
melők  életük  első  korszakának  határköve  gyanánt  fogják  tekinteni  és 
a  kezdődő  második  korszakban,  feledve  az  eddigieket,  folytatni  fog¬ 
ják  termelő  tevékenységüket,  természetesnek  találva,  hogy  tőkéjük  20 — 
25 — 33V3%-kal  csökkent.  Ellenkezőleg,  minden  eszközt  meg  fognak 
ragadni,  hogy  elkobzott  vagyonukat  a  fogyasztóktól  visszaszerezzék. 

Teljesen  egyre  megy  áthárítás  szempontjából,  hogy  az  adót  va¬ 
gyonadónak  hivják-e,  vagy  jövedelmi  adónak,  hogy  egy  összegben 
kell-e  leróni  vagy  részletekben.  Minden  adóból  annyit  hárít  át  másra 
annak  fizetője,  amennyit  csak  képes.  Nem  a  termelési  költségek  állapít¬ 
ják  meg  az  árakat,  hanem  az  átlagjövedelmek,  ezt  véve  alapul,  fölös¬ 
leges  azon  aggódnunk,  hogy  az  adók  bekalkulálása  a  fogyasztók  rová¬ 
sára  emeli  a  termelési  költségeket. 

A  látszat  után  Ítélve,  sokkal  több  létjogosultsága  van  annak  az 
érvnek,  hogy  a  vagyonbeszolgáltatás  a  háború  méltánytalan  vagyon- 
eltolódásait  kiegyenlíti.  Ha  az  összességet  és  nem  az  egyeseket  vesszük 
tekintetbe,  akkor  ez  érv  esetleg  megállja  helyét.  A  társadalmi  vagyon 


Á  vagyonbeszolgáltatás 


329 


fiktiv  többlete  nagyrészt  el  fog  tűnni  a  pénzérték  emelkedésével,  csupán 
az  állam  háborús  adósságai  fognak  állandó  társadalmi  vagyontöbb- 
letet  képezni  háború  után  is.  A  háborús  államadósságunk  a  jelen¬ 
legi  társadalmi  vagyon  nominális  összegének  körülbelül  negyedrészét 
teszi  ki ,  tehát  egy  25®/o-os  (vagy  az  adómentes  és  adó  alól  kivont 
vogyonok  tekintetbevételével,  mondjuk  egy  SSVsVo-os)  vagyonadó, 
mely  az  államnak  lehetővé  tenné,  hogy  hadiadósságaitól  megszaba¬ 
duljon,  épen  azt  az  állandó  vagyontöbbletet  semmisítené  meg,  melyet 
a  pénz  értékváltozása  érintetlenül  hagy. 

Azonban  az  egyesekre  nézve  ez  egyáltalában  nem  jelenti  az  igaz¬ 
ságot.  Méltányosnak  mondhatjuk-e  azt,  hogy  két  adóalany,  kik  közül 
az  egyik  400,000  koronát  kitevő  vagyonának  felét  a  háború  követ¬ 
keztében  elveszítette,  a  másik  pedig  200,000  koronát  kitevő  vagyonát 
a  háborúban  szerezte,  egyformán  50,000  korona  vagyonadót  fizessen? 
Vagy  talán  méltányos-e  az,  hogy  a  kisiparos,  kinek  műhelyi  berende¬ 
zése  háború  előtt  10,000  koronát  ért  és  háború  után  rövid  idővel  a 
pénzérték  emelkedése  következtében  valószinüleg  nem  fog  többet 
érni  15,000  koronánál,  10,000  korona  adóval  rovassék  meg,  csak  azért, 
mert  ma  telepét  minden  háborús  rongálódása  és  kopása  ellenére  is 
40,000  koronára  becsülik?  Ilyen  és  ehhez  hasonló  esetet  számtalant 
lehetne  felsorolni;  ha  az  egyes  eseteket  vizsgáljuk,  csupa  igazságtalan¬ 
ságot  és  méltánytalanságot  fogunk  a  vagyonbeszolgáltatás  eredménye¬ 
ként  tapasztalni.  Pedig  az  összesség  az  egyesekből  van  összeállítva, 
ami  az  egyes  esetekben  igazságtalan,  az  általánosságban  sem  tekint¬ 
hető  igazságosnak. 

Vizsgáljuk  a  vagyonbeszolgáltatás  gazdasági  céljait. 

Ha  a  mennyiségelméletet  nem  is  fogadjuk  el  bizonyos  fenntartá¬ 
sok  nélkül,  azt  minden  esetre  el  kell  ismernünk,  hogy  vagyonbeszol¬ 
gáltatás  esetén  pénzünk  értéke  rohamosan  fog  emelkedni,  bár  nem  oly 
mértékben,  mint  azt  a  vag3^onbeszolgáltatás  hivei  remélik. 

A  materiális  pénzelmélet  a  pénzt  az  áru  reális  egyenértékének 
tekinti;  ebből  fejlődött  ki  a  mennyiségelmélet,  mely  szerint  a  pénz¬ 
érték  az  eladásra  kinált  áruösszességhez  viszonyított  pénzmennyiséggel 
fordított  arányban  növekszik  és  csökken.  Ha  tehát  —  az  eladásra 
kinált  árumennyiség  változatlanságát  feltételezve  —  a  pénz  mennyi¬ 
sége  valamely  gazdasági  egység  kerületén  belül  tiz  milliárdról  húsz 
milliárdra  emelkedik,  ott  a  pénz  értéke  50®/o-kal  esik,  miután  a  húsz 
milliárdért  is  csak  annyi  árut  lehet  vásárolni,  mint  régebben  tiz  mil¬ 
liárdért.  Viszont,  ha  a  pénz  mennyisége  20  milliárdról  2  milliárdra 
csökken,  az  áruk  kínálói  kénytelenek  lesznek  áruik  ellenértéke  gyanánt 
az  eredeti  mennyiség  tizedrészét  elfogadni,  tehát  a  pénz  értékének 
tízszeresére,  1000%-kal  emelkedik.  Még  ha  a  mennyiségelméletet  vál- 

lozatlanul  el  is  fogadnánk,  akkor  sem  érthetnénk  egyet  azokkal,  akik 
szerint  a  monarchia  24  milliárdos  bankjegyforgalmának  a  háború 
előtti  2.4  milliárdra  való  csökkentése  a  pénzérték  1000%-os  emelke¬ 
dését,  tehát  az  árak  90% -os  csökkenését  idézné  elő.  Ez  csak  a  másik 
tényezőnek,  az  árumennyiségnek  változatlan  volta  alapján  lenne  fel¬ 
tételezhető,  holott  a  vagyonheszolgáltatásnak  a  termelés  nagymértékű 
redukálása  és  igy  az  árukínálat  csökkenése  lesz  a  következménye.  E 
csökkenés  azonban  százalékban  nem  éri  utói  a  pénzmennyiség  csök¬ 
kenését,  ezért  a  vagyonbeszolgáltatás  következtében  beálló  pénzérték¬ 
emelkedés  még  mindig  jelentékeny  lesz.  Ha  a  példa  kedvéért  feltéte¬ 
lezzük,  hogy  a  pénzmennyiség  tizedrészére  fog  csökkenni,  niig  az  áru- 
mennyiség  csak  felére,  az  átlagárak  még  mindig  eredeti  háborús  nivó- 
juknak  ötödrészére,  vagyis  80®/o  kal  fognak  csökkenni,  a  pénzérték 
tehát  ötszörösére,  500%-kal  fog  emelkedni. 

Csakhogy  a  mennyiségelmélet  már  kiindulópontjában,  a  mate¬ 
riális  pénzelméletben  sem  fogadható  el.  A  gazdasági  forgalmat  maga¬ 
sabb  szempontból  tekintve,  nem  nehéz  megállapítanunk,  hogy  az 
lényegében  véve  nem  egyéb,  mint  az  öskorszakbeli  csereforgalom,  csu¬ 
pán  formájában  tökéletesítve.  A  javak  becserélése  végeredményben 
csakis  javak  (és  a  javakkal  egyenlő  értékű  szolgáltatások)  ellenében 
történik,  a  pénz  csak  az  absztrakt  számítási  egység  szerepét  játssza 
és  nem  az  áru  reális  egyenértékéét.  Ennek  a  szerepnek  betöltéséhez 
nem  föltétlenül  szükséges,  hogy  a  számítási  egység  valamely  kézzel 
fogható  pénznem  legyen,  alkalmasak  arra  a  pénzhelyettesítők  és  a 
hitel  is.  A  mennyiségelmélet  tehát  csakis  olyan  formában  fogadható 
el,  ha  nemcsak  a  forgalomban  levő  pénzmennyiséget,  hanem  a  pénz¬ 
helyettesítő-  és  hitelmennyiséget  is  a  pénz  értékalakulására  nézve 
hatékony  tényezőknek  tekintjük.  Elképzelhető  a  pénz  értékének  csök¬ 
kenése  anélkül,  hogy  a  forgalomban  levő  pénz  mennyisége  változnék, 
ha  egyidejűleg  a  pénzhelyettesítők  vagy  a  hitel  mennyisége  megnöve¬ 
kedett.  így  ha  a  pénzmennyiség  csökken  és  a  hitel  emelkedik,  ez 
megfelelő  arányban  ellensúlyozza  a  pénz  értékemelkedését. 

Ez  az  eset  fog  bekövetkezni  egy  vagyonbeszolgáltatás  esetén, 
mert,  amint  fent  említettem,  nem  azok  és  nem  oly  mértékben  fogják 
a  vagyonbeszolgáltatás  terheit  viselni,  akik  és  amily  mértékben  a 
háború  alatt  anyagi  előnyökben  részesültek  és  a  kivetett  adót  nem 
mind  azok  fogják  viselni,  kik  közvetlenül  vagy  közvetve  bank¬ 
jegyek  fölött  rendelkeznek.  De  még  akinek  módjában  áll  válasz¬ 
tani,  hogy  a  vagyonbeszolgáltatást  közvetlenül  bankjegyekben  telje¬ 
sítse  (azaz  készpénzét  és  bankkövetelését  szánja  rá)  vagy  közvetve, 
hadikölcsönkötvények  lombardirozása  utján,  az  föltétlenül  az  utóbbit 
fogja  választani,  miután  az  Osztrák-Magyar  Bank  kötelezte  magát, 

hogy  5%  kamatláb  mellett  a  név  érték  75% -a  erejéig  kölcsönt  nyújt  és 

ezáltal  a  kötvénybirtokosoknak  lehetővé  teszi,  hogy  heszolgáltatott 

vagyonuk  után  évi  V2 — 1%-os  differenciát  élvezzenek.  Azonkívül  nem 

minden  vagyonrész  realizálható,  mely  a  vagyonbeszolgáltatás  tárgyát 

« 

képezi,  ezért  az  ily  vagyonrészek  tulajdonosa  kölcsönt  vesz  fel,  hogy 
adókötelezettségének  eleget  tehessen.  Tehát  a  pénznek  a  forgalomból 
való  kivonásával  párhuzamosan  a  hitel  összege  növekedni  fog. 

így  a  pénzmennyiség  csökkenésének  pénzértéknövelő  hatását 
egyrészt  a  csökkenő  árumennyiség,  másrészt  a  hitel  fokozódó  igénybe¬ 
vétele  fogja  ellensúlyozni  és  bár  ennek  ellenére  is  még  eléggé  jelen¬ 
tékenyen  fogja  a  vagyonbeszolgáltatás  a  pénz  értékét  emelni,  de 
korántsem  oly  mértékben,  amint  ezt  a  vagyonbeszolgáltatás  optimista 
hivei  remélik. 

A  másik  hatás,  melyet  a  vagyonbeszolgáltatástól  közgazdasági 
téren  várnak,  annak  megakadályozása,  hogy  a  haditerhek  törlesztése 
céljából  kivetendő  magas  jövedelmi  adóknak  a  termelési  költségekbe 
való  bekalkulálása  következtében  a  külfölddel  szemben  (kik  ily 
összegekkel  nem  kénytelenek  számolni)  elveszítsük  versenyképességün¬ 
ket.  Ebből  a  szempontból  egy  részletekben  lerovandó  vagyonbeszolgál¬ 
tatás  is  ugyanolyan  beszámítás  alá  esik  mint  a  jövedelmi  adó. 

Az  adóáthárításra  vonatkozó  meglehetősen  elterjedt  téves  néze¬ 
tekkel  már  foglalkoztam,  midőn  a  vagyonbeszolgáltatásnak  az  áthárítás 
szociális  szempontból  való  megakadályozására  irányuló  célját  tárgyal¬ 
tam.  Ezért,  ismétlésekbe^  nem  bocsátkozva,  csak  azt  hangsúlyozom, 
hogy  a  jövedelmi  adó  áthárítása  nem  föltétlenül  lehetséges,  viszont 
a  vagyonbeszolgáltatásnak  egy  összegben  való  lerovása  nem  zárja  ki 
annak  Iheetőségét,  hogy  az  a  fogyasztásra  átháríttassék. 

E  pontnál  szükségesnek  tartom  egy  kissé  arra  a  nagyon  is  egy¬ 
oldalúan  megítélt  kérdésre  kitérni,  hogy  föltétlenül  káros  hatásuk  van-e 
a  fogyasztási,  vagy  a  fogyasztókra  áthárítható  adóknak? 

,  A  kormányok  szempontjából  mindenesetre  ezek  a  legkellemesebb 
adónemek,  mivel  egyrészt  ez  egy  foglalkozási  ágat  sem  támad  meg 
közvetlenül  és  igy  nem  veszélyezteti  a  kormányoknak  féltve  őrzött 
népszerűségét,  másrészt  behajtása  sem  ütközik  nehézségekbe.  Szociális 
szempontból  mindenesetre  hátrányos,  mivel  felemeli  a  létminimumot 
és  kényszeríti  azokat  a  társadalmi  osztályokat,  melyek  a  termeléshez 
közvetve  vagy  közvetlenül  csakis  testi  vagy  szellemi  munkájukkal 
járulnak,  hogy  munkájuk  díjazásának  felemelését  követeljék,  ami 
gyakran  csak  nehéz  bérharc  árán  érhető  el,  mivel  a  termelés  csak 
legvégső  kényszer  nyomása  alatt  tűri,  hogy  a  fogyasztásra  áthárított 
adók  rá  visszaháríttassanak.  Viszont  a  bérharcok  a  gazdasági  élet 
stabilitását  is  veszélyeztetik,  ezért  a  fogyasztási  adók  e  tekintetben 

gazdasági  szempontból  is  hátrányosak.  Az  ország  gazdasági  jövőjének 
érdekében  azonban  mégis  szükségesek  bizonyos  mértékig  a  fogyasztási 
adók,  mivel  ez  az  egyetlen  eszköz  arra,  hogy  szabad  kereskedelmi 
forgalom  mellett  a  fogyasztás  korlátoztassék. 

Magyarország  jövőbeli  fejlődésének  ugyanis  két  conditio  sine  qua 
non-ja.  van:  a  többtermelés  és  a  takarékosság.  Magában  véve  a  több¬ 
termelés  nem  elegendő,  mivel,  ha  takarékossággal  nem  párosul,  több¬ 
fogyasztást  idéz  elő,  pazarlásra  vezet.  Ellenben  egy  egészséges  adó¬ 
rendszer,  melynek  terheit  a  termelés  részben  a  fogyasztásra  háríthatja, 
a  fogyasztókat  takarékosságra  kényszeríti,  mivel  a  bérharc  kétes 
fegyveréhez  általában  csak  abban  az  esetben  nyúlnak,  ha  a  rájuk 
hárított  adóterhek  a  létminimumot  bérösszegük  fölé  emelik.  A  szociális 
szempontnak  túlságos  nagy  mértékben  való  érvényrejuttatása  még 
többtermelés  nélkül  is  oly  pazarlást  idézne  elő  a  háború  folyamán  a 
fogyasztókra  erőszakolt  takarékosság  visszahatása  gyanánt,  hogy  az  a 
termelő  és  fogyasztó  által  egyaránt  meggyülölt  központrendszer  vissza¬ 
állítását  tenné  szükségessé.  Jellemző,  hogy  épen  Anglia,  —  mely  állam¬ 
nak  adórendszere  épen  a  szociális  szempont  rendkivüli  mértékben  való 
érvényrejuttatása  által  más  államok  szocialistáinak  állandó  alapot 
nyújt  az  illető  államok  adórendszere  elleni  támadásokra  —  a  háború 
alatt  egyre  ujahb  és  újabb  fogyasztási,  vagy  a  fogyasztásra  könnyen 
áthárítható  adókat  hoz  be,  sőt  háború  után  valószínűleg  védővámokat 
(ami  szintén  nem  egyéb  közvetett  fogyasztási  adónál)  fog  életbe  lép¬ 
tetni. 

Miután  a  vagyonbeszolgáltatás  «elönyeit)>  kellő  értékükre  szállí¬ 
tottuk  le,  rátérhetünk  hátrányainak  mérlegelésére. 

A  vagyonbeszolgáltatás  ellenzőinek  leggyakrabban  hangoztatott 
érvéi  a  következők:  1.  A  vagyonbeszolgáltatás  tőkekivándorlást  idéz 
elő  és  csökkenti  a  nemzeti  vagyont.  2.  A  gyenge  termelőket  tönkre 
teszi,  ezáltal  az  erőseket  monopolisztikus  helyzetbe  hozza.  3.  A  vagyon 
veszteségi  tartalékalapjának  elvonása  által  a  termelők  ellenállóképes¬ 
ségét  csökkenti.  4.  Nem  célszerű,  hogy  az  államkölcsönöket  vissza¬ 
váltsák,  ha  ennek  következtében  a  polgárok  kedvezőtlenebb  feltételű 
kölcsönöket  lesznek  kénytelenek  felvenni.  5.  Nem  minden  vagyon  rea¬ 
lizálható  és  nem  minden  vagyon  képezhet  adótárgyat  6.  A  kivetés  és 
behajtás  óriási  nehézségekbe  ütközik.  7.  A  vagyonbeszolgáltatás  meg¬ 
akadályozza  a  többtermelést. 

Vegyük  sorra  ezeket  az  ellenérveket,  természetesen  nem  a  va- 
gyonbeszolgáltatás  szélsőséges  ellenzőinek  elfogultságával,  hanem  eze¬ 
ket  is,  mint  a  vagyonbeszolgáltatás  mellett  felhozotlakat,  kellő  érté¬ 
kükre  leszállítva. 

1.  A  vagyonbeszolgáltalás  tőkekivándorlást  idéz  elő  és  csökkenti  a 

nemzeti  vagyont.  Ez  olyan  tény,  mellyel  még  a  vagyonbeszolgáltatás 
barátai  is  számolnak,  csupán  azt  vitatják,  hogy  célszerű  intézkedések¬ 
kel  a  tőkekivándorlást  oly  mértékben  lehet  csökkenteni,  hogy  azt  a 
nemzeti  vagyon  állaga  alig  érezze  meg.  Némelyek  szerint  a  tőkekiván¬ 
dorlás  úgy  volna  megakadáylozható,  ha  a  békekötéssel  egyidejűleg  va¬ 
lamennyi  hadviselő  és  semleges  állam  szerződésileg  kötelezné  magát, 
hogy  egyenlő  nagyságú  vagyonadót  fog  életbeléptetni.  Ily  feltétel  mel¬ 
lett  a  vogyonbeszolgáltatás  megvalósítását  még  annak  egyik  leghatáro¬ 
zottabb  ellenzője,  Wilhelm  König  (Zűr  Theorie  dér  Sleuern,  Wien- 
Leipzig  1918.)  is  lehetőnek  tartja,  föltételezve,  hogy  annak  összege  az 
egy  évi  jövedelem  kereteit  nem  lépi  túl. 

Azonban  teljes  lehetetlenség  hinni  annak  megvalósulásában,  hogy 
a  meggazdagodott  semlegesek  hajlandók  lesznek  minden  kényszerítő 
belső  szükség  nélkül  egy  vagyonbeszolgáltatással  veszélyeztetni  köz- 
gazdasági  életűket.  Lehetetlen  elképzelnünk  oly  magas  kompenzációt, 
melynek  ellenértéke  gyanánt  egy  állam  ehhez  az  eszközhöz  folyamod¬ 
nék,  ha  erre  legvégső  kényszer  nem  szorítja.  Ha  például  Franciaország 
háború  előtt  azt  az  ajánlatot  tette  volna  Magyarországnak,  hogy  foglalja 
le  polgárai  vagyonának  negyedrészét,  csupán  azért,  mert  ő  ugyanezt 
óhajtja  cselekedni  és  attól  tart,  hogy  ha  mi  nem  követjük  példáját, 
néhány  milliárd  francia  nemzeti  vagyon  Magyarországon  keres  majd 
menedéket,  —  az  illetékes  körök  és  szakkörök  aligha  tették  volna  e 
nevetséges  ajánlatot  komoly  megfontolásuk  tárgyává.  És  most  mégis 
komoly  szakemberek  kombinációba  veszik  azt  az  eshetőséget,  hogy  a 
semlegesek  hajlandók  lesznek  a  hadviselő  államok  kedvéért  erre  a  kis 
szivességre!  \ 

Sokkal  reálisabb  eszköz  a  tőkekivándorlás  megakadályozására  a 
devizaközpont,  az  egyetlen  a  központok  közűi,  melynek  háború  után  is 
lesz  létjogosultsága.  Azonban  bármennyire  tökéletesítsék  is  a  deviza- 
rendeletet,  mindig  maradnak  Achilles-sarkai,  a  tőkések  mindig  képesek 
lesznek  újabb  és  újabb  módszereket  kieszelni  annak  kijátszására. 
Mindazonáltal,  miután  a  tőkekicsempészést  kockázatossá  teszi,  bizonyos 
mértékben  korlátozni  fogja  azt,  ha  megakadályozni  nem  is  lesz  képes. 
A  kivándorló  tőke  azonban  még  igy  is  jelentékeny  hányada  lesz  nem¬ 
zeti  vagyonúnknak.  De  az  igazság  kedvéért  szükségesnek  tartom  meg¬ 
jegyezni,  hogy  túlságosan  magas  jövedelmi  adóknak  ugyanez  lenne  a 
hatása.  Azoknak  a  hadviselő  államoknak,  melyek  hadiköltségeik  gyors 
törlesztésére  nagy  súlyt  fektetnek,  ily  módon  csökkenni  fog  a  nemzeti 
vagyona,  mig  a  semleges  államokban  óriási  tőkefölösleg  keletkezik, 
mely  a  hadviselő  államokba  kölcsönök  és  befektetések  alakjában  utat 
keres  magának.  Ily  módon  a  kivándorolt  töke  külföldi  töke  gyanánt 
kerül  vissza  az  országba  és  a  belőle  származó  jövedelem'  is  a  nemzeti 
jövedelem  rovására,  külföldre  megy. 

2.  A  vagyonbeszolgáltatás  a  gyenge  termelőket  tönkreteszi,  ezáltal 
az  erőseket  monopolisztikus  helyzetbe  hozza.  Ezt  csak  úgy  lehet  el¬ 
kerülni,  ha  a  megadóztatandó  vagyon  alsó  határát  túlságosan  magasan 
(pl.  100,000  koronában)  állapítják  meg,  ami  azonban  a  vagyonbeszol¬ 
gáltatás  eredményét  több  milliárddal  csökkentené. 

Ma  egy  kisiparosnak,  vagy  kisgazdának  berendezése,  mely  háború 
előtt  pl.  16.000  koronát  ért,  a  pénz  értékcsökkenésének  következtében 
80,000  koronás  nominális  értéket  mutat  fel;  egy  25%-os  vagyonbeszol¬ 
gáltatás  esetén  talán  képes  lenne  rá  20.000  korona  kölcsönt  kapni,  de 
hogy  ennek  mi  lesz  a  következménye,  midőn  a  pénz  értékemelkedése 
következtében  a  berendezés  nominális  értéke  20 — 25,000  koronára 
sülyed,  fölösleges  vázolnom.  Igaz,  hogy  a  háborúban  minden  termelő, 
ki  abban  a  kellemes  helyzetben  volt,  hogy  üzemét  folytathatta,  igen 
szépen  keresett,  csakhogy  mig  a  kisembereknél  ez  nem  vezetett  taka¬ 
rékosságra,  hanem  fényűzésre,  addig  a  jogi  személyek  és  egyéni  nagy- 
vállalatok  tartalékai  egyre  növekedtek,  annyira,  hogy  vagyonbeszolgál¬ 
tatás  esetén  álló  és  forgó  tőkéje  állagának  túlságos  igénybevétele  nél¬ 
kül  is  módjukban  áll  adókötelezettségüknek  eleget  tenni,  mig  a  kis¬ 
termelők  tönkre  mennek.  Ez  az  ipari  termelésben  közgazdasági  szem¬ 
pontból  előnyös,  mivel  hozzájárul  az  ipari  koncentrációhoz,  de  annál 
hátrányosabb  a  mezőgazdasági  termelésben,  hol  a  nagyüzem  mindig 
extenzivebb  a.  kisüzemnél. 

Ami  a  kérdésnek  azt  a  részét  illeti,  hogy  a  nagytermelőknek  a 
vagyonbeszolgáltatás  által  bekövetkező  monopolisztikus  helyzete  az 
árak  csökkenését  megakadályozza,  annak  nem  kell  túlságos  jelentő¬ 
séget  tulajdonítanunk,  hiszen  a  tömegcikkek  áralakulására  már  úgyis 
régóta  a  nagyüzemek  árai  mérvadók. 

3.  A  vagyon  veszteségi  tartalékalapjának  elvonása  a  termelők 
ellenállóképességét  csökkenti.  Minden  termelőnek  tudvalevőleg  szük¬ 
sége  van  az  invesztált  és  forgó  tőkén  kivül  még  egy  bizonyos  nagy¬ 
ságú  tartaléktőkére,  amelyre  a  gazdasági  élet  folyamatában  gyakran 
beálló  válságok  idején  támaszkodhat  és  igy  a  válságot  túlélheti. 
Az  a  termelő,  aki  oly  —  akár  saját,  akár  idegen  tőkéből  álló  — 
alappal  nem  rendelkezik,  a  legelső  válságnak  áldozatul  esik.  Már  pedig 
a  pénzértéknek  erőszakos  és  természetellenes  emelése  előreláthatólag 
óriási  termelési  válságot  von  maga  után,  melynek  túlélése  meglehető¬ 
sen  nagy  tartalékokat  igényel.  A  háború  alatt  a  termelők  nagy  része 
tekintélyes  tartalékokat  halmozott  fel,  ha  azonban  ezt  vagyonadó  gya¬ 
nánt  beszolgáltatják,  a  válság  teljesen  védetlenül  találja  őket. 

4.  A  polgárok  a  vagyonbeszolgáltatás  következtében  magánköl- 
csönöket  lesznek  kénytelenek  felvenni,  kedvezőtlenebb  feltételek  mel¬ 
lett,  mint  az  államkölcsönök  feltételei.  Akik  nem  rendelkeznek  bank- 

betétek,  vagy  hadikölcsön,  vagy  könnyen  realizálható  vagyonrészek  fö¬ 
lött,  hacsak  nem  akarják  tűrni,  hogy  az  állam  termelési  tőkéjük  egy 
részéi  in  natura  foglalja  le,  kénytelenek  lesznek  minden  elképzelhető 
feltétel  mellett  kölcsönöket  felvenni.  A  magánkölcsönök  kamatlába 
rohamosan  fog  emelkedni,  miután  a  hitelkereslet  növekedésével  egyide¬ 
jűleg  a  hitelkínálat  csökkenni  fog,  egyrészt,  mivel  a  vagy onbeszolgál ta¬ 
tás  a  kölcsöntőke  egy  részét  elvonja,  másrészt,  mivel  a  tőke  jelenté¬ 
keny  része  külföldre  menekül.  Csak  később  fog  a  kamatláb  csökkenni, 
midőn  a.  külföldi  tőke  (a  kivándorolt  tőke  is)  a  válság  múltával  igye¬ 
kezni  fog  elhelyezést  találni,  valamint  az  állam  hitelezőinek  felszaba¬ 
duló  kölcsönösszegei  is  a  magánhitel  rendelkezésére  fognak  állani. 

5.  Nem  minden  vagyon  realizálható  és  nem  minden  vagyon  képez¬ 
het  adótárgyat.  Ez  is  egyike  azonak  a  tényeknek,  melyekkel  a  va- 
gyonbeszolgáltatás  hivei  nem  szívesen  foglalkoznak,  midőn  nagy  felü¬ 
letességgel  kiszámítják,  hogy  Magyarország  jelenlegi  nemzeti  vagyona 
pl.  120  milliárd,  a  25%-os  vagyonbeszolgáltatás  eredménye  tehát  30 
milliárd  lesz.  Annyira  mennek  felületességükben,  hogy  még  az  állami 
aktívákat  sem  vonják  le  a  megadóztatandó  nemzeti  vagyon  összegéből, 
annál  kevésbbé  tehát  a  múzeumok,  könyvtárak,  műkincsek  által  kép¬ 
viselt  nem  jelentéktelen  értéket,  vagy  a  polgárok  saját  használatára 
szánt  legszükségesebb  berendezéseket,  melyek  pedig  egy  vagyonbeszol- 
gáltatást  követő  tőkeinséges  időszakban  igen  nehezen  lesznek  realizál¬ 
hatók.  Miképen  fogják  fizetni  25%-os  vagyonadójukat  azok  a  kis 
exisztenciák,  kiknek  egész  vagyona  lakásberendezésekből  és  személyes 
szükségletük  kielégítésére  szolgáló  ingóságokból  áll,  melyet  azonban 
ma  pl.  20,000  koronán  felül  értékelnek  és  igy  vagyonadó  tárgya  lesz? 
Midőn  mindenki  a  vagyonbeszolgáltatás  teljesítésére  fordítja  nélkülöz¬ 
hető  vagyonát,  aligha  akad  majd  vevő  e  javakra. 

6.  A  kivetés  és  behajtás  óriási  nehézségekbe  ütközik.  Már  a  va- 
gyonbeszolgáltatást  elrendelő  törvény  megszavazása  körül  is  igen  he¬ 
ves  küzdelmek  lesznek,  mivel  erre  nézve  az  érdekellentét  az  agrár  és 
merkantil  körök  között  sokkal  élesebb  lesz,  mint  bármikor  volt.  A  par¬ 
lamenti  agrárblokk  alakulása  e  küzdelmek  előjelének  tekinthető. 

A  Magyarországon  különben  is  gyenge  lábon  álló  adómorál  soha 
oly  alacsony  fokra  nem  sülyedt,  mint  amennyire  vagyonbeszolgáltatás 
esetén  sülyedne.  Különösen  tág  tér  nyilna  a  vagyoneltitkolásra,  ha  a 
vagyonadó  kirovása  szubjektiv  módszerrel  történnék,  viszont  az  ob¬ 
jektív  módszernek  kérlelhetetlen  volta  a  kis  exisztenciák  tönkrejutásál 
vonná  maga  után. 

A  behajtásra  a  ma  meglevő  szervek  nem  volnának  elégségesek, 
az  adóhivatali  tisztviselői  kart  jelentékeny  mértékben  szaporítani  kel¬ 
lene,  ami  az  államháztartásnak  nem  csekély  megterhelését  jelentené. 

Mindezek  a  nehézségek  természetesen  kisebb  mértékben  akkor 
is  íenforognának,  ha  a  vagyonbeszolgáltatás  helyett  részleges  vagyon- 
beszolgállatásnak  megfelelően  magas  jövedelmi  adókat  léptetnének 
életbe. 

7.  A  vagyonbeszolgáltatás  megakadályozná  a  többtermelést.  Ea 
oly  súlyos  érv,  mely  önmagában  véve  is  elegendő  arra,  hogy  a  vagyon- 
beszolgállatás  összes  várható  előnyeit  ellensúlyozza. 

A  vagyonbeszolgáltatás  jelszavát,  mint  oly  sok  más  jelszót,  köz- 
gazdasági  irodalmunk  a  német  közgazdasági  irodalomtól  vette  át,  te¬ 
kintet  nélkül  arra,  hogy  mily  nagy  a  különbség  a  két  ország  gazdasági 
viszonyai  között.  A  német  termelés,  különösen  a  mezőgazdasági  terme¬ 
lés,  már  háború  előtt  elérte  a  belterjességnek  azt  a  fokát,  melyen  túl 
már  alig  fokozható;  a  természeti  erők  kihasználása  tekintetében  vezető 
helyen  áll.  Ha  az  államháztartásnak  uj,  jelentékeny  jövedelmi  forrásra 
van  szüksége,  arra  csakis  a  meglevő  adók  kulcsának  felemelése  és  uj 
adónemek  bevezetése  által  tehet  szert.  Nálunk  ellenben  szerencsére 
tőkebefektetések  által  a  termelés  és  a  nemzeti  jövedelem,  vagyis  a  pol¬ 
gárok  adózóképessége  több  száz  százalékkal  fokozható  és  túlságos  op- 
limizmus  nélkül  is  alapos  okunk  van  remélni,  hogy  a  fiktiv  tőkeszapo¬ 
rulat  felhasználásával  a  háború  folyamán  eszközölt  és  a  háború  után 
eszközlendő  tőkebefektetések  következtében  a  meglevő  adónemek 
hozadéka  is  többszörösen  felül  fogja  múlni  az  utolsó  békeévek  hoza- 
dékát.  így  semmi  szükség  nincs  arra,  hogy  oly  pusztító  hatású  eszköz¬ 
höz  nyúljunk,  mint  egy  vagyonbeszolgáltatásszerü  egyszeri  vagyonadó 
kivetése,  mely  még  a  németországi  viszonyok  közt  sem  tekinthető  sze¬ 
rencsésen  megválasztott  adónemnek. 

A  vagyonbeszolgáltatás  nemcsak  megakadályozná  újabb  tőke- 
befektetések  eszközlését,  hanem  kényszerítené  a  termelők  egy  részét, 
hogy  háború  alatt  eszközölt  befektetéseiket  a  termelésből  kivonják,  ' 
nemcsak  azért,  mert  a  tőkére  beszolgáltatás  céljára  szükség  lesz,  hanem 
azért  is,  mivel  pénzünknek  rohamos  belföldi  értékemelkedése  követ¬ 
keztében  azok  megszűnnek  jövedelmezők  lenni. 

A  termelőknek  a  háború  alatt  az  államvagyon  rovására  beálló 
fiktiv  tőkeszaporulatát  úgy  kell  tekintenünk,  mint  a  többtermelés  cél¬ 
jára  szolgáló  állami  szubvenciót,  melynek  erőszakos  visszavétele 
egyenlő  értelmű  volna  a  többtermelési  törekvések  feladásával. 

Ezzel  kapcsolatban  felvetődik  a  kérdés,  mi  történik,  ha  az  állam 
háború  előtt  a  jegybankkal  néhány  milliárdnyi  fedezetlen  bankjegyet 
bocsáttat  ki  és  azt  a  tetmelés  rendelkezésére  bocsátja?  Kétségtelen,  hogy 
első  következménye  a  pénz  belföldi  vásárlóerejének  csökkenése  és  az 
intervalutáris  árfolyamok  emelkedése  lett  volna,  még  mielőtt  a  terme¬ 
lésben  a  befektetések  előnyei  mutatkoznának.  De  ez,  föltéve,  hogy  a  fix 

jövedelmű  testi  és  szellemi  munkások  fizetése  minden  nagyobb  bér¬ 
harc  nélkül  lépést  tart  az  árak  emelkedésével,  sem  gazdasági,  sem  szo¬ 
ciális  szempontból  semmi  hátránnyal  nem  jár.  Igaz,  hogy  a  termelési 
költségek  a  pénz  értékcsökkenése  következtében  emelkednek,  de  ez  a 
fogyasztóra  nem  teher,  mivel  nagyobb  jövedelemmel  rendelkezik. 
Amennyiben  pedig  a  pénz  külföldi  értékének  csökkenése  a  belföldi  ér¬ 
tékcsökkenést  meghaladja,  ez  a  körülmény  egyszerre  a  védővámokat  és 
a  kiviteli  prémiumokat  is  helyettesítené.  A  polgárok  a  rendelkezésükre 
bocsátott  tőke  segítségével  a  termelés  intenzivebbé  tétele  által  jövedel¬ 
müket  a  pénz  értékcsökkenésének  megfelelő  arányon  felül  is  jelenté¬ 
keny  mértékben  növelhetik,  az  állam  pedig  a  befektetett  tőkét  a  jöve¬ 
delmi  adókból  eredő  bevételeinek  növekedése  által  lassanként  vissza- 
szerzi. 

Ily  erőteljes  gazdaságpolitikát  azonban  sem  nálunk,  sem  más 
államban  nem  mertek  folytatni,  aminek  oka  főképen  a  metallizmus 
dogmája,  melyet  háború  előtt  minden  kormány  fentartás  nélkül  el¬ 
fogadott.  Ma  azonban  már  a  kormányoknak,  a  háború  drágán  meg¬ 
fizetett  tapasztalatainak  birtokában,  nem  szabad  egy  előitélet  kedvéért 
az  államok  gazdasági  fejlődését  kockáztatniuk,  annál  kevésbbé,  mivel 
most  már  nincs  szükség  aktiv  beavatkozásra,  elegendő,  ba  csupán 
passzivitást  tanúsítanak  a  fiktiv  tőkeszaporulattal  szemben  a  többter¬ 
melés  érdekében.  Nem  lenne  észszerű,  ha  a  pénz  értékemelésének 
presztízskérdése  kedvéért  a  kormány  megfosztaná  az  országot  a  több¬ 
termelés  lehetőségétől. 

Mindezeket  egybevetve,  megállapíthatjuk,  hogy  a  vagyonbeszol¬ 
gáltatás  kétes  értékű  előnyei  nem  érnek  fel  súlyos  hátrányaival,  meg¬ 
valósítása  végzetes  következményeket  vonna  maga  után.  Nem  változtat 
ezen,  ha  netalán  Németország  és  Ausztria  megvalósítanák  a  vagyon¬ 
beszolgáltatás  tervét,  sőt  annak  esetleges  sikeréből  semmiesetre  sem 
szabad  arra  következtetnünk,  hogy  megvalósítása  nálunk  is  sikerrel 
járna. 

Az  egyetlen  helyes  adópolitika,  megmaradni  az  eddig  követett 
rendszer  keretei  között;  az  államháztartás  a  megnövekedett  kiadásokat, 
mindaddig,  mig  a  többtermelés  által  nyújtott  többjövedelem  arra  fede¬ 
zetül  nem  szolgál,  a  meglevő  adónemek  kulcsainak  ideiglenes  és  mér¬ 
sékelt  felemelésével  és  a  hadinyereségadó  radikális  behajtásával  fedez¬ 
heti.  Ami  pedig  magának  a  kölcsönnek  törlesztését  illeti,  az  nem  oly 
sürgős,  hogy  annak  kedvéért  érdemes  lenne  gazdasági  életünk  egyen¬ 
súlyát  veszélyeztetni. 


Magyar  flgyelé. 


23 


Ausztria. 

Irta :  Balogh  Arthur. 


I. 

«Egy  erős  Ausztria  nemcsak  az  európai  egyensúly  megóvása 
végett  rendki vül  fontos,  hanem  különösen  Németország  miatt  is.  Ha 
Ausztria  nem  volna  erős,  úgy  a  mi  érdekünk  volna  azzá  tenni »,  mon¬ 
dotta  Bismarck  a  Daily  Telegraph  munkatársának.  <(Azt  hiszem,  hogy 
Ausztria  függetlensége  és  erőssége  a  legnagyobb  biztosíték  az  európai 
béke  állandóságára)),  igy  nyilatkozott  Salisbury  1879-ben,  mindjárt  a 
Bismarck  és  Andrássy  által  oly  szívósan  követelt  osztrák-magyar-német 
szövetség  létrejötte  után.  Palacky,  a  « csehek  napja))  azt  mondja  a  frank¬ 
furti  német  parlament  előmunkálataiban  való  részvételre  vonatkozó 
meghívást  elutasító  válaszában:  «Valóban,  ha  már  régen  fenn  nem  állana 
az  osztrák  császárállam,  Európa  és  a  humanitás  érdekében  sürgősen  meg 
kellene  teremteni.))  Rieger-nek,  a  későbbi  cseh  vezérnek,  hasonló  ki¬ 
jelentést  tulajdonítanak. 

A  német  birodalom,  a  világháború  által  csak  megerősítve  eddigi 
felfogásában,  természetesen  ma  még  sokkal  inkább  tudatában  van  egy 
erős  Ausztria  fennállása  feltétlen  szükségességének.  Más  oldalról  azon¬ 
ban  az  osztrák  kérdés  megítélésében  korábban  is  túlnyomónak  mond¬ 
ható  az  az  álláspont,  mely  Ausztriát  mai  összetételében  nem  tekintette 
már  tartós  életre  hivatottnak. 

Már  III.  Napóleon  hullának  nevezte,*  mellyel  nem  lehet  szövet¬ 
séget  kötni.  Soréi  már  1902-ben  kijelentette,  hogy  azon  a  napon,  melyen 
a  Balkán-kérdés  megoldást  nyer,  Európa  elutasíthatatlanul  az  osztrák 
kérdés  elé  lesz  állítva.  A  francia,  angol  publicisztika  évtizedek  óta  állan¬ 
dóan  foglalkozott  Ausztria  felosztásának  kérdésével.  Ezeket  a  cikkeket, 
röpiratokat  a  mindinkább  életre  kelt  osztrák  nemzetiségi  irredentisz- 
tikus  és  önállósulási  törekvések  bel-  és  külföldi  szolgálói  bocsátották 
világgá  és  a  nyugati  külföld  közvéleményébe  mindjobban  belecsepeg¬ 
tették  azt  a  meggyőződést,  hogy  Ausztriának  a  centrifugális  nemzetiségi 

erők  hatalmas,  leküzdhetetlennek  látszó  érvényesülése  mellett,  mely  az 
államot  szét  fogja  robbantani,  nincsen  jogosultsága  a  létezésre.  Ellen¬ 
ségeinknek  a  háború  előtti  és  mai  felfogását,  szándékait  Seton  Watson 
fejezi  ki:  «a  győzelmes  entente-hatalmak  a  feloszlás!  processzust  egy 
alapos  hullaszemle  által  fogják  befejezni)). 

Aminő  fő  szerepet  játszott  Ausztria  (és  Magyarország),  mint  a 
német  birodalom  szövetségesének  feldarabolása,  testén  keresztül  az 
északi  és  déli  szlávságnak  összeköttetése  (Konstantinápolyba  Berlinen 
és  Bécsen  át  vezet  az  ut,  vallják  be  egész  őszintén  orosz  politikai  irók 
már  közvetlenül  a  háború  előtt),  annyira  fontos  tényező  volt  különösen 
a  lajtántúii  állam  zavaros  nemzetiségi  állapota  a  monarchia  harcképes¬ 
ségének, .  védő  erejének  csekélyre  értékelésében.  Amit  korábban  Fe- 
rencz  József  halálától  vártak,  azt  most  a  háború  által,  győztes  hadaik, 
az  osztrák  népek  különválás!  törekvései  számára  a  győzelmes  háborúval 
teremtett  helyzet  által  egy  csapásra  vélték  elérhetni.  Eddig  ugyanis  foly¬ 
ton  azt  hangoztatták,  az  osztrák  államot  csak  a  néhai  agg  uralkodó 
tartja  össze.  Mintha  fejedelmek,  rendelkezzenek  bárminő  uralkodói  eré¬ 
nyekkel  és  politikai  talentummal,  magukban  képesek  lehetnének  fen- 
tartani  belsőleg  korhadt,  elmúlásra  Ítélt  államszervezeteket. 

A  háború  eddigi  folyása  alaposan  rácáfolt  ellenségeink  feltevésére. 
A  monarchiát  legyőzni  nem  tudták  és  a  csehek  rendszerré  vált  árulásai¬ 
tól  eltekintve,  a  nemzetiségek  nem  siettek  a  halálra  Ítélt  kettős  államot 
nekik  kiszolgáltatni.  A  háború  kezdetével  úgy  látszott,  mintha  a  hosszú 
évtizedekre  visszamenő  osztrák  nemzetiségi  torzsalkodások  és  vetélkedé¬ 
sek  elcsendesültek  volna  s  valamennyiöknek  nem  lenne  egyéb  gondja, 
mint  azt  az  államot,  mely  eddig  hazát  adott  nekik,  megmenteni  s  annak 
további  fenmaradását  biztosítani. 

E  benyomásunk  azonban  nem  soká  tartott.  Ma  Ausztriában  a 
nemzetiségi  erők  hatalmasabban  látszanak  érvényesülésre  törni,  mint 
bármikor.  Már  nem  egymás  ellen,  mint  eddig,  hanem  az  eddigi  közös 
állam  ellen,  melytől  elszakadást  követelnek,  egyedül  a  dinasztia  közös¬ 
ségét  koncedálván.  A  csehek,  minden  eddigi  törekvéseiken  és  tünteté¬ 
seiken  túlmenve,  az  önálló  cseh  állam  felállítását  tűzték  célul,  mely 
nemcsak  Morvaországot  és  Sziléziát,  hanem  a  tótok  lakta  magyar  vár¬ 
megyéket  is  magában  foglalva.  Szent  Venczel  koronáját  eddig  nem  látott 
fényben  látná  felragyogni.  A  lengyelek  a  százhuszonhárom  éves  hamvai¬ 
ból  feltámasztandó  uj  lengyel  államban,  mely  a  háború  folyamán  immár 
a  megvalósulás  stádiumába  lépett,  keresnek  uj  hazát  maguknak.  A  szlo¬ 
vének  délszláv  államot  akarnak,  melyhez  nem  hiányoznak  Horvát¬ 
országból  sem  szövetségeseik.  Ha  még  megemlítjük,  hogy  az  olaszok 
irredenlisztikus  törekvéseit  megváltásuknak  Olaszországnak  a  háborúba 
elegyedése  által  kilátásba  helyezése  bizonyára  szintén  nem  lohasztotta, 

fogalmat  nyerhetünk  az  osztrák  nemzetiségi  zűrzavarról,  melynek  kö¬ 
zepette  csak  az  uralmi  poziciójáról  régtől  fogva  letaszított,  a  többi  nem¬ 
zetiségekkel  szemben  védekező  állásra  szorított  németség  tart  még  ki  az 
osztrák  állam  fentartása  mellett,  megcáfolván  a  háború  folyamán  Wil- 
son  és  többi  ellenségeink  által  megrontásunkra  célzatosan  felállított  azt 
az  elvet,  hogy  a  nemzetiség,  a  nyelv  lehet  egyedül  döntő,  minden  más 
erő  és  tényező  kizárásával,  az  államok  alakulására. 

Ezeknek  a  törekvéseknek  "sikerét  a  háborúnak  ránk  nézve  ked¬ 
vezőtlen  kimenetelétől,  leverelésünktől  remélik.  A  csehek  nyiltan  vall¬ 
ják,  hogy  az  önálló,  szuverén  cseh  államot  a  béketárgyalások  fogják 
megteremteni.  Minden  reményünk  megvan  változatlanul,  hogy  ily  utón 
e  törekvések  nem  fognak  sikerre  vezetni.  Az  osztrák  lengyel-kérdésnek 
az  uj  lengyel  állam  felállításával  kapcsolatos  megoldásától  eltekintve, 
a  háborúnak  ránk  nézve  kedvező  befejezése  mellett  a  kérdések  egyikét 
sem  fogja  a  háború  megoldani.  Bizonyos  azonban  másfelől,  hogy  a  rég¬ 
től  fogva  fennálló  és  a  háború  által  intenzitásukban  csak  erősödött 
osztrák  nemzetiségi  törekvések  a  háború  után  sem  fognak  elcsitulni. 
Ezek  a  törekvések  pedig,  ha  nem  is  sikerül  az  osztrák  állam  szétmállasz- 
tása  általuk,  mindenesetre  a  jövőben  annyira  szükséges  hatékony  élet¬ 
kifejtésében  akadályozzák,  megbénítják  az  államot,  amint  ezt  már  a 
múltban  is  eléggé  láthattuk. 

Az  eddigi  fejlődés,  magának  az  államhatalomnak  a  kiegyezés  óta 
tehetetlenségben  egymást  felülmúló  oszták  kormányok  által  kifejezett 
magatartása  e  törekvésekkel  szemben  szinte  ránk  kényszerítik  a  meg¬ 
győződést,  melyet  ellenségeink  régóta  hirdetnek,  hogy  Ausztria  Török¬ 
ország  mellett  a  második  «beteg  ember»,  melyen  már  nem  lehet  segíteni. 

De  ez  a  beállítás,  bármily  súlyosak  és  komolyak  legyenek  az 
osztrák  nemzetiségi  állapotok,  ellenségeinknek  messzemenő  céljait  szol¬ 
gálja.  Az  egységes,  erős  osztrák  államra  szükség  van  nem  azért,  hogy 
egy  valamikor  világuralmon  levő,  ősi  dinasztia  fenmaradását  biztosítsa, 
nem  is  csak  a  ma  szövetségben  álló  központi  hatalmak,  ezek  közt  első 
sorban  a  német  birodalom  érdekében,  nemcsak  Magyarország  érdeké¬ 
ben,  mely  a  dinasztia  azonosságából  kifejlett  mai  dualisztikus  szervezet¬ 
ben  külső  biztosságának  és  szabad  nemzeti  fejlődésének  garanciáit  ke¬ 
reste  és  találta  is  meg.  Az  a  kettős  monarchia,  melynek  egyik  tagja  egy 
szintén  erős  osztrák  állam,  melynek  terjeszkedési  vágyai  egyik  európai 
hatalom  rovására  sincsenek,  viszont  centrális  fekvésénél  fogva  Európa 
szivében  épen  arra  van  hivatva,  hogy  bármily  oldalról  jövő  ily  törek¬ 
véseket  meghiúsítson,  az  általános  európai  politikának  is  változatlan 
követelménye.  A  «Habsburg-állam»-nak,  a  «dunai  monarchián -nak  a 
háború  előtt  még  ellenségeink  által  is  kénytelen  elismert  európai  hiva¬ 
tása  közvetítőül  szolgálni  nyugat  és  kelet  között  nem  szűnt  meg.  Ausz- 

triának  joga  lenne  a  fenmaradásra  akkor  is,  ha  alkotó  népei  nem  él¬ 
nének  több  mint  ezer  éve  ugyanazon  területeken  és  maga  az  állam  nem 
állana  fenn  több  mint  négyszáz  éve  majdnem  változatlanul  mai  határai 
között,  világosan  mutatva,  hogy  népeinek  különbözősége  és  ezek  nem¬ 
zetiségi  törekvései  nem  akadályai  az  egységes  állami  létnek.  Hozzájárul 
a  fentiekhez  (Magyarországgal  egyetemben)  földrajzi  kikerekítettsége, 
részeinek  a  földrajzi  viszonyok  által  egy  állami  életre  utaltsága,  még  ha 
el  is  tekintenénk  a  történeti,  gazdasági,  kulturális  összekötő  kapcsoktól. 

Az  osztrák  kérdés  megoldására  tehát  kell  megfelelő  utat  találni. 
Ez  elsősorban  az  osztrák  államnak  és  a  dinasztiának,  de  rajtunk  kivül  a 
fenmaradása  és  zavartalan  izmosodása  által  érintett  többi  államnak  és 
az  európai  politikának  is,  melyet  mindenütt  elsősorban  a  háború  által 
erősen  megviselt  államok  uj  erőgyűjtése,  regenerálása  fog  elfoglalni, 
feltétlen  érdeke. 

De  mi  a  megoldhatatlannak  látszó  probléma  megoldása,  mi 
legyen  a  kivezető  ut?  Hisz  tervek,  szándékok,  kisérletek  eddig  sem 
hiányoztak  elméletben  és  gyakorlatban  egyaránt.  Egy  mindenesetre 
bizonyosnak  látszik.  Sem  a  hagyományos  Habsburg-politikával,  a 
«divide  et  impera»  elvével,  sem  az  osztrák  kormányok  eddigi  szeren¬ 
csétlen  metódusával,  mely  a  nyilt  abszolutizmus  helyett  hatvanhét  óta 
az  alkotmányosság  látszatát  sokszor  csak  a  nemzetiségeknek  adott 
koncessziók  révén  tudta  fentartani,  nem  számolván  ezeknek  az  osztrák 
állam  nemzetiségi  jellege  és  erőviszonyaira  való  további  kihatásával  — 
kielégítő  eredmény  el  nem  érhető. 

n. 

Német  császárok,  elsősorban  Nagy  Károly,  majd  Nagy  Ottó,  ellen- 
scges  keleti  népekkel,  avarokkal  és  magyarokkal  szemben  való  meg¬ 
védésére  birodalmuknak  annak  távoli  keleti  határán,  a  Duna  közép¬ 
folyásánál,  a  Lajta  és  Enns  közt,  megalapítják  az  Ostmark-ot,  a  keleti 
őrgrófságot,  melyből  mint  magból  a  későbbi  «Ostreich»,  a  mai  «öster- 
reich))  származik. 

A  frank  Károly  az  avarok  legyőzése  után  800-ban  veti  meg  alap¬ 
ját  ezzel  a  későbbi  Habsburg  birodalomnak.  Kezdetben  a  német  Baben- 
berg-ek  uralkodnak  a  tartomány  felett,  de  ezek  kihalnak  a  tizenharma¬ 
dik  században  és  az  uratlanná  vált  Babenberg-birtokokat  H.  Ottokár 
cseh  király  keríti  hatalmába,  aki  a  karinthiai  és  krajnai  hercegek  bir¬ 
tokait  is  megszerezvén,  a  legjobb  utón  van  egy  hatalmas  birodalom  meg¬ 
alakítására. 

A  dolgoknak  azonban  egészen  más  fordulatot  ad  Habsburg!  Rudolf¬ 
nak  német  császárrá  való  megválasztása.  Zseniális  éleslátással  fedezi 
fel  az  Ostmark-nak  a  német  birodalomra  való  jelentőségét.  A  morva- 

mezei  csata  (1278),  melyben  magyar  segítséggel  legyőzi  II.  Otto¬ 
kárt,  valóban  «a  Habsburg-ház  születése  napja »  lett,  kezdete  a  család 
későbbi  világuralmának,  de  egyben  döntő  jelentőségű  a  német  biroda¬ 
lomra  is,  megtörvén  a  cseh  állam  hatalmát  és  dél  felé  biztosítván  a  biro¬ 
dalmat  a  szláv  terjeszkedéssel  szemben.  Amikor  Rudolf  az  osztrák  her¬ 
cegséget,  Stájert  és  Krajnát  Albert  fiának  hűbérül  adja  (1282),  az  Ost- 
mark-kérdés  a  Habsburg-ház  és  a  német  birodalmi  hatalom  javára  a 
legelőnyösebben  meg  van  oldva. 

Osztrák  és  német  történetírók  ma  sem  méltányolják  kellőképen, 
hogy  magyar  segítség  tette  lehetővé  Rudolfnak  nagyjelentőségű  célja  el¬ 
érését.  Pedig  ez  ép  oly  rendkívül  horderejű  esemény  volt  Közép-Európa 
további  sorsára,  arra  nézve,  hogy  nem  nyelte  el  a  szláv  tenger,  mint 
ahogy  roppant,  döntő  fontosságú  volt  e  szempontból  a  magyaroknak 
mai  hazájukban  megtelepedése,  éket  vervén  az  északi  és  déli  szlávság 
közé  s  nem  engedvén,  hogy  egyesült  erejök  a  nyugati  népeket  elseperje. 

A  Habsburgok  uralma  aztán  fokozatosan  kibontakozik.  A  XIV. 
században  Trieszt,  Tirol  és  Vorarlberg,  a  XVl-ikban  Görz  és  Gradiska, 
Cseh-  és  Morvaország,  Szilézia,  a  mohácsi  vész  után  a  magyar  királyság 
is,  a  XVHI-ikban  Galícia,  Lodoméria  és  Bukovina,  a  XlX-ikben  Salz¬ 
burg,  Isztria  és  Dalmácia  kerül  uralmuk  alá.  A  XV.  század  elejétől 
(1438)  megszakítás  nélkül  egész  a  régi  német-római  birodalom  meg¬ 
szűnéséig  (1806)  német  császárok  és  ugyanabban  a  században  és  a  kö¬ 
vetkező  elején  sikerül  ügyes  családi  politikájukkal  magukat  Európa 
első  uralkodóházává  felküzdeni.  Savoyai  Jenőnek  a  törökök  felett  ara¬ 
tott  győzelmével  uralmuk  a  belga  tengerparttól  Olaszország  legdélibb 
csúcsáig  s  a  Balkánig  terjedt  ki.  Pedig  ekkor, már  Spanyolország  kisik¬ 
lott  uralmuk  alól  s  ezt  körülbelül  száz  esztendő  múlva  Belgium  követi. 
A  ház  uralma  mindinkább  a  megnagyobbodott  osztrák  örökös  tarto¬ 
mányokra,  melyek  az  egykori  Ostmarkból  fejlődtek  ki,  határolódik,  mi 
mellett  Magyarországon  kivül  azonban  egyelőre  megvannak  még  az 
olasz  birtokok  is.  És  a  német  császári  cim  viselése  még  mindig  az  elsők 
közt  tartja  meg  a  dinasztiát. 

A  mai  Ausztriáról  tulajdonképen  1804  óta  beszélhetünk,  amikor 
I.  Ferencz  az  osztrák  császári  cimet  felvette.  Ezóta  van  osztrák  császár- 
'  ság,  amelybe  az  osztrák  összállami  törekvés  Magyarországot  is  bele¬ 
foglalni  törekszik  és  ezen  törekvése  legalább  a  külügyi  vonatkozá¬ 
sokban  ezután  is  ép  úgy  sikerült,  amint  az  ország  önálló  nemzetközi 
jogi  egyéniséggel  a  Habsburg-uralom  óta  egészen  a  kiegyezésig  tényleg 
.  azelőtt  sem  birt.  Az  osztrák  örökös  tartományokból  álló  birtokkom¬ 
plexum  azonban  a  többiekkel  szemben  már  előbb  is  megkülönböztetett, 
önálló  léttel  birt.  A  német  birodalomhoz  is  csak  a  birtokok  egy  része 
(Alsó-  és  Felső-Ausztria,  Stájerország,  Karinthia,  Krajna,  Tirol  és  Vor- 

arlberg,  Cseh-  és  Morvaország  és  Szilézia)  tartozott,  tehát  Galicia  és 
Bukovinától  eltekintve  a  mai  osztrák  tartományok,  mig  azok  másik 
része  (Magyarország  és  Erdély,  Horvát-Szlavonországok,  Galicia,  Buko¬ 
vina,  a  németalföldi  és  olasz  birtokok)  soha  nem  foglaltattak  a  német 
birodalomban. 

Az  osztrák  állam  sorsára  elsősorban  a  német  birodalomhoz  való 
viszonyának  alakulása  lett  döntővé.  A  német-római  birodalom  ezer  éves 
fennállás  után  1806-ban  eltűnik  Európa  politikai  szinpadáról,  hogy  az 
1.  Napóleon  teremtette  rajnai  szövetség  váltsa  fel.  A  bécsi  kongresszus 
a  német  szövetséget  hozza  meg,  de  német  császár  nincs  többé.  A  szö¬ 
vetségben  két  nagy  hatalom  van;  Poroszország  és  Ausztria,  ami  már  a 
későbbi  vetélkedések  magvát  hordja  magában,  mert  a  német  császár¬ 
ság  megszűntével  az  elnökséget  vivő  osztrák  császár  már  nem  bir  azzal 
a  történetileg  megszentelt  tekintéllyel,  mint  korábban  és  mindinkább 
érezhetővé  válik  egy  erős  központi  hatalom  szüksége,  mely  a  német 
egységre  törekvés  öntudatossá  válásával  kapcsolatban  mindinkább  Po¬ 
roszország  javára  billenti  a  mérleget.  Schwarzenberg  merész  terve,  hogy 
az  uj  német  birodalomba  az  osztrák  «összbirodalom»  belépjen,  meg¬ 
bukik.  A  hegemóniáért  folytatott  harcot  végűi  is  a  fegyverek  döntik  el 
Sadowá-nál. 

Hogy  Ausztriának  a  szenvedett  vereség  helyrehozására  irányuló 
harci  kedve  Poroszország  ellen  sem  1867 — 1870  közt,  sem  1870-ben  a 
német-francia  háború  alkalmával  élve  tetté  nem  vált,  elsősorban  Ma¬ 
gyarország  befolyásának  volt  köszönhető.  Végleg  belenyugodott  a  német 
birodalomból  való  kizárásába.  De  ez  elhatározó  jelentőségű  volt  az  osz¬ 
trák  állam  nemzetiségi  erőviszonyaira  is.  Ha  Ausztria  bent  marad  a 
német  birodalomban,  megtartva  abban  vezető  állását,  ez  a  németség 
hegemóniáját  biztosította  volna.  A  német  birodalomból  való  kiválás 
azonban  már  magában  lehetetlenné  tett  egy  német  Ausztriát,  miután 
az  összbirodalomra  való  törekvés  megbukott  s  az  1848  óta  feléledt  nem¬ 
zetiségi  törekvéseket  a  dinasztiának  magyarországi  politikája  is  csak 
bátorította. 

III. 

Mikor  a  nemzetiségi  viszály  minduntalan  krónikus  munkaképte¬ 
lenségre  kárhoztatta  az  osztrák  parlamentet,  többen  kétségbevonták, 
hogy  lehet-e  egyáltalán  Ausztriát  alkotmányosan  kormányozni  és  em¬ 
lékeztettek  Schmerlingre,  ki  ezt  épen  az  állam  nemzetiségi  viszonyai¬ 
nál  fogva  már  annakidején  tagadta. 

Az  összbirodalom  jegyében  kormányzott  abszolút  Ausztria  tényleg 
nem  mutatta  semmi  jelét  a  nemzetiségi  széthúzásnak.  Ez  azonban  első 
sorban  nem  az  összbirodalmi  rendszerben,  hanem  abban  lelte  tulajdon- 

képeni  magyarázatát,  hogy  a  nemzetiség  eszméje  a  régi  Ausztria  korá¬ 
ban  még  egyáltalán  nem  éreztette  hatását.  Utóbbi  összeesik  a  Napóleon 
utáni  időkben  ébredező  alkotmányossági  törekvésekkel,  majd  az  alkot¬ 
mányosságnak  európaszerte  térfoglalásával  s  Ausztriában  később  az 
alkotmányosság  által  lehetővé  vált  politikai  érvényesülése  a  népeknek 
annál  inkább  kellett,  hogy  a  nemzetiségi  törekvéseket  is  erősítse,  mert 
az  uj  osztrák  állam  alaptörvénye  a  nemzetiségek  egyenjogúsítását  egyik 
fő  elvévé  emelte.  Ezóta  tehát  minden  nemzetiség  törekvéseiben,  bár¬ 
mennyire  menjenek  is  ezek  túl  az  egyenjogúságon  s  vezessenek  más 
nemzetiség  leigázására,  alkotmányilag  biztosított  jogára  vélt  hivat¬ 
kozhatni. 


A  XVI.  század  elején  a  mai  Ausztria  nagy  része  már  a  Habsburg- 
ház  uralma  alatt  áll.  A  dinasztikus  érdek  azt  kivánja,  hogy  e  birtokok 
egységesen  kormányoztassanak.  Az  összbirodalom  eszméje,  a  birodalmi 
egységre  való  törekvés,  mely  előbb  az  abszolutizmus,  majd  a  centraliz¬ 
mus  alakjában  érvényesül,  tulajdonképen  már  e  korra  megy  vissza.  A 
mohácsi  vésszel  egyidejűleg,  mely  a  magyar  koronát  is,  bár  egyelőre 
csak  szabad  választás  utján,  a  Habsburgoknak  juttatja,  szerzik  meg 
Csehországot.  És  az  osztrák  tartományokból  álló  birtokkomplexum 
jövőjére  nagyjelentőségű  volt,  hogy  a  dinasztia  ez  időben  már  Magyar- 
ország  felett  is  uralkodott.  Ha  ez  nincs  igy,  Csehország  történeti  múlt¬ 
jánál,  a  német  birodalomban  elfoglalt  kiváló  pozíciójánál,  tartomány¬ 
urának  királyi  elménél  fogva  mindenesetre  vezető  szerephez  jut.  De 
miután  már  Magyarországot  is  a  Habsburg-birtokokhoz  számították,  a 
Habsburgok  mint  cseh  királyok  nem  tették  át  székhelyüket  a  cseh  fő¬ 
városba,  hanem  a  birtokaik  központjában  fekvő  Bécsben  maradtak, 
ami  a  Habsburg  birodalom  súlypontjának  a  német  osztrák  örökös  tar¬ 
tományokban  való  megmaradását  jelentette. 

A  harmincéves  háború  meghozza  a  Wallenstein  által  megterem¬ 
tett  osztrák  állandó  hadsereget,  az  egyesítésnek  mindvégig  egyik  leg¬ 
hatékonyabb  eszközét.  Magyarországnak  a  törököktől  való  visszafogla¬ 
lása  után  pedig  mind  nagyobb  erővel  indul  meg  az  összes  birtokoknak 
egységesítése.  A  dinasztikus  felfogásban  az  állameszme  már  ez  időben 
a  birtokoknak  lehetőleg  egységes  egésszé  alakítása,  mely  részeinek  nem¬ 
zetiségi  különbségeire  való  tekintet  nélkül  teljesítse  európai  hivatását. 
A  dinasztikus  felfogás  a  pragmatica  sanctio  után  az  ebben  kimondott 
feloszthatlanság  és  elválaszthatlanságra  alapítja  ezt  az  összes  Habsburg- 
birtokokra  kiterjedő  állameszmét. 


Az  összbirodalmi  eszme  szerinti  abszolút  kormányzás,  melynek 
fő  fentartói  a  hadsereg  és  a  hivatalnoki  kar  voltak,  szükségképen 
nivellirozólag  hatott  a  nemzetiségi  viszonyokra  is,  mert  minden  abszo¬ 
lutizmus  központosításra,  egyenlősítésre  törekszik.  Miután  azonban  az 

államkormányzat  és  a  közélet  nyelve  a  német  volt,  az  abszolutizmus  a 
németségnek  szolgált  nagy  előnyére. 

Igaz,  hogy  az  államélet  német  volta  nem  a  német  nemzetiség  szán¬ 
dékos  fentartására  és  erősítésére  ment  vissza.  Az  összbirodalmi  abszo¬ 
lutizmus  a  német  kormányzatban  csak  a  birodalom  összetartásának, 
az  egységnek  eszközét  látta.  A  német  nyelv  uralma  nem  jelentette  egy¬ 
ben  a  németség  uralmát,  aminthogy  az  abszolutizmus  a  birodalmi  egy¬ 
ség  szükségletein  túlmenő  germanizációra  nem  is,  vagy  csak  átmeneti¬ 
leg  törekedett. 

Ha  az  összbirodalmi  eszme  legerősebb  támaszát  ennek  dacára  a 
németségben  birta,  ezt  a  történeti  fejlődés,  az  hogy  az  összbirodalmi 
egységre  törekvő  dinasztia  magát  németnek  vallotta,  továbbá  a  német¬ 
ségnek  földrajzi  elhelyezkedése  magyarázta.  A  németség  lakhelye 
ugyanis  az  osztrák  állam  történeti  magvát  képező  tartományok,  a  biro¬ 
dalom  földrajzi  centruma,  emellett  azonban  leginkább  elszórtak  a  biro¬ 
dalom  minden  részében.  így  természetes  hordozói  voltak  minden  kö¬ 
zösnek,  összekötőnek  és  támogatói  a  rendszernek,  mely  nyelvüket  előny¬ 
ben  részesítette  s  ha  nem  is  a  német  nemzetiség  érdekében,  de  a  kor¬ 
mányzat  német  volta  által  mégis  germanizált.  Ennek  feltűnő  példáját 
épen  Csehország  szolgáltatta,  ahol  a  német  nyelvnek  a  kormányzatban 
kizárólagos  uralma  a  cseh  nyelvet  a  politikailag  akkor  számot  nem  tevő 
alsó  osztályokra  szorította,  a  felemelkedő  osztálymozgalom  ennek  követ¬ 
keztében  németesítőleg  hatott,  amint  azt  az  ottani  német  középosztály 
tagjainak  gyakori  cseh  neve  ma  is  világosan  mutatja. 

Ha  az  összbirodalmi  eszméből  fennállása  alatt  a  németség  ekként 
jelentős  hasznot  húzott,  másrészt  nem  hiányzott  az  általa  megvalósí¬ 
tott  rendszernek  hátránya  sem  a  németségre  nézve.  Ez  pedig  abban 
állott,  hogy  mig  a  németség  teljesen  azonosította  magát  a  nyelvét  hasz¬ 
náló  állammal,  mely  céljainak  megvalósítására  őket  vette  igénybe,  tel-' 
jességgel  megfeledkezett  minden  nemzetiségi  tömörülésről,  nemzetiségi 
öntudata  legkésőbben  ébredt  fel  valamennyi  osztrák  nép  között.  így 
aztán  a  németség  védtelenül  állt,  amint  az  abszolutizmus  megbukott  s 
az  alkotmányosság  beköszöntével  az  osztrák  állam  a  többi  nemzeti¬ 
ségeknek  már  rég  feléledt  nemzetiségi  öntudatából  eredő  követeléseit 
mindinkább  a  németség  rovására  adott  engedményekkel  kezdette  ki¬ 
elégíteni. 

Az  összbirodalmi  politika  végkép  megbukik  1867-ben,  Schmer- 
ling  februári  pátense  (1861)  annak  utolsó  hiábavaló  erőlködése.  Az 
alkotmányosság  bekövetkezése,  Ausztriának  a  német  birodalomból  ki¬ 
válása  a  németségre  nézve  merőben  uj  helyzetet  teremt.  Az  abszolutiz¬ 
mus  a  német  nyelv  uralmával  a  németség  uralmának  látszatát  kötötte 
össze,  valóban  ez  az  uralom  akkor  sem  volt  meg.  Az  abszolutizmusból 

az  alkotmányosságba  is  csak  ennek  az  uralomnak  látszata  kiséri  őket. 
Ausztriának  a  német  birodalomból  kiválása  azonban  egy  lett  az  osztrák 
németség  összeroppanásával;  a  nem  németek  eddig  kisebbségben  vol¬ 
tak  a  német  birodalomban,  most  egyszerre  többséggé  váltak  a  magára 
maradt  Ausztriában.  A  dinasztia  és  az  állam  mindinkább  megvonják 
tőlük  támogatásukat.  A  kiegyezés  egyelőre  azzal  kecsegteti  őket,  hogy  a 
centralizmus  segítségével  túlsúlyra  tesznek  szert.  De  az  ellenkező  követ¬ 
kezik  be,  a  federalizmus  tesz  állandó  hódításokat  a  centralizmus  s  az  azt 
támogató  németség  rovására.  Mig  a  fentebb  említett  körülmények  a 
németek  nemzetiségi  fejlődését  akadályozták,  késleltették,  a  nem  német 
nemzetiségekben  a  nemzetiségi  öntudat  sokkal  korábban  s  a  német 
uralom  látszata  mellett  egész  észrevétlenül  fejlődik  ki,  hogy  aztán 
mind  rohamosabban  nyilvánuljon  öntudatossá  válásának  hatása  az 
államélet  terén  is. 

IV. 

A  francia  forradalom  nemcsak  a  szabadsági,  liberális  eszméket 
terjeszti  tovább  Európa  többi  államaiba,  a  nemzetiség  eszméjének  is  az 
ad  szárnyakat.  Hisz  Franciaország  nemcsak  szabadságát,  nemzeti  egy¬ 
ségét  is  köszönte  a  forradalomnak.  A  konzervativizmus,  melynek  leg¬ 
kiválóbb  képviselője  Metternich,  hiába  igyekszik  a  szabadsági  törekvé¬ 
seket  a  törvényes  rend  és  nyugalom  fentartásának  örve  alatt  elnyomni 
s  ép  oly  tehetetlenné  válik  hovatovább  a  felébredt  nemzetiségi  érzéssel 
szemben,  melyben  a  dinasztikus  érdekek  legnagyobb  veszedelmét  látja, 
de  annak  első  határozott  kezdetét  mégis  oktalan  kicsinyléssel  fogadja. 

Ausztriában  a  nemzetiségi  mozgalom  a  szlávok  ébredésével  kez¬ 
dődik.  Egy  osztrák  történetiró,  Linhardt,  már  1791-ben  azt  Írja,  hogy 
az  osztrák  monarchia  népei  közt  számra  és  hatalomra  nézve  a  legerő¬ 
sebbek  a  szlávok  és  ha  az  államtudományban  szokásban  volna  az  egye¬ 
sült  erők  összegét  a  legnagyobb  homogén  erőről  nevezni  el,  akkor 
Ausztriát  épen  úgy  szláv  államnak  kellene  nevezni,  mint  Oroszországot. 
A  XIX.  század  elején  már  hatalmasan  mozgatja  Ausztria  szlávjait  a 
nemzetiségi  érzet  feléledése,  mely,  mint  rendszerint,  itt  is  kulturmoz- 
galmakkal  veszi  kezdetét.  Kétszáz  éves  letargia  után  mintha. csoda  tör¬ 
tént  volna,  egyszerre  ébredni  kezd  a  cseh  nép,  három  öreg  tudós  rázza 
fel  álmaiból.  A  pozsonyi  evangélikus  líceumban  tanult  Palacky  megírja 
a  csehek  történetét  (1831),  melynek  első  kötete  még  néniéiül  jelent 
meg,  a  régi  dicsőség  szemléltetésével  igyekezvén  felkelteni  a  cseh 
hazafiság  érzetét.  Safarik  az  etnográfia,  Jungmann  a  cseh  nyelvészet 
úttörői,  a  költő  Hanka,  Kollár,  Celakovsky  a  cseh  haza  újraéledését 
énekelik.  1818-ban  megalapítják  a  cseh  múzeumot,  mely  központjává 
lett  a  nemzetiségi  törekvéseknek  és  1845-ben  Thun  gróf  egy  iratában 

már  diadalmasan  megállapíthatja  az  újraéledt  cseh  nemzetiségi  öntuda¬ 
tot.  Érdekes,  hogy  az  ezt  bevezető  cseh-szláv  kulturmozgalom  vezetői 
vagy  szoros  összeköttetésben  álltak  a  magyarországi  tótoknak  a  po¬ 
zsonyi  liceum  körül  csoportosuló  szellemi  vezéreivel  (ezen  1803  óta  tan¬ 
széke  volt  a  cseh-morva  nyelvnek  és  irodalomnak),  vagy  egyenesen  ezek 
sorából  kerültek  ki. 


így  indul  ki  kezdetben  határozatlan  formákból  az  a  folyamat, 
mely  a  cseh  korona  történeti  államjogának  felállításában  nyeri  befeje¬ 
zését.  Nem  tagadható,  hogy  ez  a  nemzeti  mozgalom  egyelőre  egészen 
osztrák  tájékozódása,  nemzetiségi  kivánságainak  teljesítését  az  osztrák 
államtól  várja  s  nem  néz  külső  szövetségesek  után.  Határozott  kifeje¬ 
zést  adott  ennek  Palacky  az  1848-iki  prágai  szláv  kongresszuson,  fél¬ 
vén  a  kisebb  nyugati  szláv  népeknek  Oroszország  által  magába  szívá¬ 
sától  és  ezért  inkább  ezeknek  az  osztrák  államban  való  egyesítését  sür¬ 
gette.  Ezzel  ellentétben  a  lengyelek  az  Ausztriától  való  elszakadásra 
törekednek  egyenesen  forradalmi  propagandával  (1836,  1846). 

A  szláv  nemzetiségi  öntudat  kifejlődése  azonban  nem  szorítkozik 
az  északi  szlávokra,  a  csehekre,  hanem  a  délszlávság  is  megmozdul  a 
horvátországi  Gáj  nógatására.  « Európa  egyik  felében  —  Írja  ez  már 
1835-ben  az  Illyr  Újságban  —  egy  rettenetes  nagyságú  óriás  fekszik. 
Feje  Közép-Illyriában  van,  melle  Magyarországban,  szive  pedig  a  Tátra 
alatt  van,  derekát  Lengyelország  sikságja  alkotja,  hasát  és  combjait 
pedig  a  mérhetetlen  Oroszország  és  lábai  az  északi  jég-  és  hósivatago¬ 
kon  át  egész  a  kinai  falakig  nyúlnak  és  ez  óriás  testet  egy  vér  hatja 
át:  a  szláv  nemzetiség.))  Ez  a  pánszlávizmusnak  akkor  már  meg¬ 
levő,  eredetileg  magyarországi  tótok  által  kifejlesztett  gondolata.  A 
délszláv  álmok  Nagy-Illyriát  rajzolják  meg,  mely  Stájerország,  Karin- 
lia,  Krajna,  Isztria  szlovénjeit,  továbbá  Boszniát,  Szerbiát  és  Monte¬ 
negrót  is  magában  foglalná. 


Az  1848.  év  a  nemzetiségi  törekvéseket  már  teljesen  kifejlődve 
találja  Ausztriában  s  ez  év  mozgalmai  ép  úgy  szolgálják  az  alkotmá¬ 
nyosság  kivívását,  mint  a  nemzetiségi  követelések  elismerését.  Metter¬ 
nich  bukása,  a  februári  bécsi  események  hatása  alatt  ausztriaszerle  ál- 

4 

talánossá  válik  a  mozgalom. 

Az  alkotmányosság  iránti  küzdelem  sikere,  jól  tudták,  a  nemzeti¬ 
ségi  követeléseket  jelenti  s  mindkettő  határozott  formában  a  cseheknél 
mdul  meg,  akik  1848  márciusában  a  császárhoz  intézett  kérésükben 
először  formulázzák  a  német  nyelv  uralma  által  eddig  elnyomott  nem¬ 
zetiségi  fejlődésük  követelményeit,  a  cseh  nyelv  egyenjogúsítását, 
másfelől  Cseh-  és  Morvaország  és  Szilézia  számára  közös  tartomány- 
gyűlést  és  külön  központi  hatóságokat  követelnek.  A  kremsieri  biro¬ 
dalmi  gyűlésen  a  csehek  a  nemzetiségek  szerinti  tartományi  beosztás 

melleit  szállnak  síkra.  Kaulschitsch,  a  magyar  korona  országainak  is 
belefoglalásával,  tizennégy  tartománycsoportot  kíván,  Palacky  nyolcat. 
Centralizmusa  miatt  támadja  már  utóbbi  az  1849  március  4-iki  ok¬ 
trojált  alkotmányt,  mondván,  hogy  Ausztria  csak  a  nemzetiségi  elv  mel¬ 
lett  állhat  fenn,  ez  pedig  a  szlávoknak  és  románoknak  a  német  és  ma¬ 
gyar  uralom  alul  való  felszabadítását  jelenti.  A  nem  német  nemzetisé¬ 
gek  törekvéseit  az  alkotmányossági  mozgalmak  egész  folyama  alatt 
mégis  különösen  az  októberi  diploma  erősítette,  ezóta  vált  valameny- 
nyiöknek  egybehangzó  törekvésévé  Ausztria  államjogi  viszonyainak 
federalisztikus  irányban  való  átalakítása. 


A  februári  pátens  alapján  összeült  cseh  tartománygyülésben  meg¬ 
történik  1841  április  16-án  az  első  összeütközés  csehek  és  németek  kö¬ 
zött.  Haase  képviselő  e  szavakkal  fordult  a  csehekhez:  «01y  párthoz 
tartozunk,  melynek  pajzsa  nem  visel  tartományi  címereket.  A  mi  zász¬ 
lónkon  az  össz  Ausztria  címere  van.  Ezért  küzdünk  és  jelszavunk: 
Nagy- Ausztria!))  Mire  Rieger  igy  válaszolt:  «Ugy  kell  venniük  bennün¬ 
ket,  aminök  vagyunk,  követelem,  hogy  a  cseh  nép  egyenlő  elbánásban 
részesüljön.  Mi  a  cseh  királyság  címerét  akarjuk  és  tiltakozunk  az 
ellen,  hogy  mint  egy  francia  tartományt  kezeljenek  bennünket.))  Még 
világosabban  fejezte  ki  a  nem  németek  célját  Palacky  az  urakháza  jú¬ 
nius  21-iki  ülésében.  «A  centralizáció  és  autonómia  közti  harc  végső 
sorban  a  nemzetiségek  önfentartási  ösztönén  alapszik.  Akarjuk  a  biro¬ 
dalom  hatalmát  és  egységét,  de  az- egységnek  csak  annyit  vagyunk  haj¬ 
landók  megadni,  ami  fennállásához  okvetlen  szükséges.  Sem  többet, 
sem  kevesebbet.)) 


A  német  nyelv  uralmánál  fogva  eddig  német  színezetű  Ausztria 
elleni  harc  általánossá  vált.  De  a  németek  ennek  még  nem  tulajdonítot¬ 
tak  kellő  jelentőséget.  Arra,  hogy  Ausztria  kiváljon  a  német  szövetség¬ 
ből,  nem  is  gondoltak  és  meg  voltak  győződve,  hogy  ilyenformán  a  nem 
németek  mozgalma  könnyű  szerrel  a  kellő  határok  közt  lesz  tartható. 
Ha  saját  erősítésüknek  szükségét  látták  is,  azt  a  kivívandó  liberális  intéz¬ 
ményekben  vélték  felfedezni.  Viszont  a  nem  németeket  biztosította, 
hogy  a  porosz  nemzeti  liberálisok  már  felléptek  valamennyi  német  törzs 
egyesítése  érdekében  Ausztria  kizárásával.  így  fejlődnek  a  dolgok  az 
1867.  évi  alkotmányreformig. 

A  folyton  erősbödő  nemzetiségi  erjedés  követeléseinek  teljesítésé¬ 
ben  már  1867  előtt  semmi  komolyabb  akadályra  nem  talál  a  hatalom 
részéről,  hacsak  azok  az  osztrák  államban  megmaradással  vannak  össze¬ 
kötve.  E  törekvések  az  alkotmányosságra  való  törekvéssel  kapcsolatban 
nyernek  nagyobb  intenzitást,  már  pedig  a  tizenkilencedik  század  köze¬ 
pén  azzal  Ausztriában  se  lehetett  szembeszállni.  Pátensekben  és  diplo¬ 
mákban,  melyekben  az  abszolutizmusnak  az  alkotmányossággal  szem- 

beni  lassú,  kényszerű,  ^szánalmas  visszavonulása  végbemegy,  trónbeszé¬ 
dekben  még  mindig  a  birodalmi  egység,  az  összmonarchia  eszméje  ural¬ 
kodó.  A  nemzetiségi  törekvéseknek  csak  ezt  nem  szabad  veszélyeztetni. 
A  fejedelmi  politikának  nem  volt  külön  mértéke  a  még  mindig  célját 
képező  összállam  egyes  népeinek  törekvéseire,  cseh  vagy  magyar  külön¬ 
állás  neki  egyre  ment.  És  amikor  Bach  hivatalnokseregével  akarja  Ma¬ 
gyarországon  megteremteni  az  összállamot,  ugyanakkor  odaát  már  fel¬ 
adta  a  régi,  német  kormányzatu  Ausztriát,  védelem  nélkül  esve  el  ez  a 
nemzetiségek  első  rohamára,  melyet  a  kormányzatnak  ép  úgy  abszolút, 
mint  német  volta  ellen  intéztek.  A  végül  is  csak  a  külpolitikai  esemé¬ 
nyek  által  legyőzött,  szívós  ellenállásnak,  mellyel  a  magyar  alkot¬ 
mány  helyreállítására  vonatkozó  követelés  találkozott,  egyenes  ellen¬ 
téte  volt  az  osztrák  nemzetiségi  követelésekkel  szemben  kezdettől  fogva 
tanúsított  engedékenység.  Pedig  az  előbbi  csak  rég  meglevő  jogok  el¬ 
ismerésére  irányult,  utóbbi  ellenben  merőben  uj  jogokat  kivánt. 

Az  osztrák  kormányzati  politikát  azonban  elsősorban  nem  ez  az 
engedékenység,  a  régi  német  Ausztriának  védelem  nélkül  átadása  jel¬ 
lemezte,  hanem  az  a  példátlan  rövidlátóság,  melyet  a  nemzetiségi  moz¬ 
galmak  kezdetén  tanúsított.  A  Metternich-féle  rezsim  vagy  egyáltalán 
észre  se  veszi,  vagy  a  rendőrállam  hiányos  eszközeit  igyekszik  vele 
szembeszegezni.  Mikor  az  első  és  egyetlen  cseh  napilap  állandóan  ve¬ 
zető  cikkekben  tárgyalta  az  Írek  mozgalmát,  olvasóira  bízván,  hogy  ab¬ 
ból  a  cseh  nép  számára  tanulságokat  vonjanak  le,  a  hatóságoknak 
eszébe  se  jut,  hogy  mi  rejlik  ez  alatt. 

Már  Ferdinánd  a  «cseh  charta®  által  (1843  ápr.  8.)  úgyszólván 
az  összes  akkori  cseh  követeléseket  teljesíti.  «A  cseh  nemzetiség  a  cseh 
nyelvnek  a  némettel  való  teljes  egyenjogúsítása  által  az  államigazgatás 
minden  ágában  és  a  közéletbei^alapelvül  kell,  hogy  szolgáljon®,  szól  első 
pontja  a  nevezetes  kabinetiratnak.  Ferencz  József  trónralépési  prokla- 
mációja  a  birodalom  összes  népeinek  egyenjogúsítását  hangoztatja.  A 
papíron  maradt  és  életbelépett  alkotmányok  sorozata  kapkodás  a  cen¬ 
tralizmus  és  a  nemzeliségeknek  kedvező  federalizmus  közt,  mindinkább 
.  az  utóbbi  irányában.  Már  a  Rechberg-Goluchowski-kormány  a  Mária 
Terézia  óta  egységesen  szervezett  osztrák  tartományok  federalizálására 
tesz  lépéseket.  Thun  megkezdi  a  cseh  és  galíciai  iskolák  elszlávosítását 
s  megszünteti  a  középiskolák  általános  német  oktatási  nyelvét.  Az  ok¬ 
tóberi  diplomának  az  egyes  királyságok  és  tartományok  történeti  jogi 
tudatát,  azoknak  fennálló  különbségeit  hangoztató  passzusából  meríti 
á  federalizmus  programmjának  jogosultságát  s  már  ekkor  kezdetét 
veszi  Csehországban,  Galíciában  a  német  hivatalnokok  eltávolítása,  de 
a  többi  tartományokban  is  megindul  a  német  nyelv  egyeduralmának 
száműzése  hivatalból  és  iskolából  egyaránt.  És  1861  április  14-ikén  Fe¬ 
rencz  József  először  Ígéri  meg  a  cseh  koronázást. 

Az  1867.  év  eseményei  döntő  jelentőségűek  a  nemzetiségi  kérdés 
további  sorsára  is  Ausztriában.  A  nem  németek  előre  látták,  hogy  mit 
várhatnak  Ausztriának  a  német  szövetségből  kiválásából  törekvéseikre. 
A  németek  ellenben,  látva  a  birodalmi  g'yülésbeni  túlsúlyúkat,  még  most 
is  nagyobb  veszedelmet  láttak  a  magyar  kiegyezésben.  Még  mindig  ab¬ 
ban  a  hitben  ringatják  magukat,  hogy  a  német  dinasztia  által  eddig 
németül  kormányzott  Ausztria  jövőre  is  könnyen  kibirja  a  szlávok 
rohamát.  Ebben  az  elbizakodottságukban  annyira  mentek,  hogy  a  né¬ 
met  államnyelv  biztosítását  az  alkotmányreform  kapcsán  egész  felesle¬ 
gesnek  tartották.  Ausztria  valamennyi  pártjai  azonban,  nemzetiségre 
való  különbség  nélkül,  megegyeztek  a  magyar  kiegyezés  elleni  tiltako¬ 
zásban.  A  centralisták  a  régi  monarchia  osztatlanul  fentartását  kíván¬ 
ták,  a  federalisták  ellenezték  a  dualizmust,  mert  államjogi  programm- 
juknak  állott  útjában.  S  ha  végül  a  németek  elfogadták,  tették  ezt  abban 
a  meggyőződésben,  hogy  ezáltal  a  federalizmust  megakadáloyzzák. 

Létrejő  az  1867  december  21-iki  alkotmány,  melynek  az  osztrák 
állam  valamennyi  néptörzsének  egyenjogúsításáról  szóló  19.  §-a  lett 
ezentúl  jogi  alapjává  a  legmesszebbmenő  nemzetiségi  követeléseknek  s 
utóbbiak  azóta  le  nem  tűntek  a  birodalmi  gyűlés  napirendjéről,  anél¬ 
kül,  hogy  az  alkotmány  e  szakasza  alapján  a  nemzetiségi  kérdések  meg¬ 
oldása  lehetséges  lett  volna.  Az  első  osztrák  alkotmány,  az  1848  ápri¬ 
lis  25-iki,  még  csak  a  néptörzsek  nemzetiségének  és  nyelvének  sért- 
hetlenségét  biztosítja,  a  67-iki  már  egyenesen  az  egyenjogúsítást,  tulaj¬ 
donképen  lehetetlen  feladatra  vállalkozva.  Kormányok  és  parlament 
egyaránt  visszariadtak  a  nehéz  feladattól,  az  alkotmány  általános  elvi 
kijelentésének  következményeit  a  részletekben  megvonni.  A  nyelvkér¬ 
désben  kifejezésre  jutó  nemzetiségi  probléma  igy  a  népek  hatalmi  kér¬ 
désévé  vált,  az  egyes  nemzetiségek  a  kormányra  gyakorolt  befolyásuk 
szerint  vitték  keresztül  a  különböző  nyelvrendeletek  kiadását,  melyet  a 
háttérbe  szorított  nemzetiség  természetesen  visszautasított,  visszavoná¬ 
sukra  törekedett.  így  jöt  létre  aztán  a  nemzetiségi  civódások  szakadat¬ 
lan  láncolata. 

V. 

A  németek  várakozása,  hogy  az  összbirodalmi  eszme  eltemetése 
nem  lesz  kedvezőtlen  hatással  az  osztrák  állanibani  helvzetökre,  a  fel- 
tevés,  hogy  a  dualisztikus  szerkezet  osztrák  részről  az  ő  túlsúlyúkon 
fog  alapulni,  nem  következett  be.  Alig  másfél  évtizedre  a  kiegyezés  után 
kisiklik  a  talaj  lábaik  alul. 

A  kiegyezés  eddig  nem  tapasztalt  erővel  váltja  ki  az  osztrák  nem¬ 
zetiségi  kérdésnek  eddig  is  előterében  álló  cseh  követeléseket.  Az  abszo¬ 
lutizmus  a  cseh  államiság  elvesztését  jelentette,  hogy  az  alkotmányosság 
ennek  visszaállítását  meg  ne  hozza,  ebbe  nem  tudtak  belenyugodni.  A 


Ausztria 


351 


magyar  alkotmányosság  visszaállítása  olaj  követeléseik  tüzére.  És  úgy 
látszott,  reménykedésük  nem  hiábavaló. 

A  kormány  csakhamar  elfordul  a  németektől  és  egyenesen  a  szlá- 
voknak  támogatója.  Négy  évre  a  kiegyezés  után  Hohenwart  kész  a  cseh 
követeléseket  teljesíteni  s  Magyarország  közbelépése  menti  meg  a  né¬ 
meteket.  Egyelőre,  mert  Taaffe-nak  a  szlávokra  és  konzervatívokra  tá¬ 
maszkodó  kormányzata  óta  (1879 — 1893)  folyton  háttérbe  kellett  szo- 
rulniok.  Jöttek  a  Stremayr,  majd  Badeni-féle  nyelvrendeletek,  jött  az 
általános  választójog,  melyek  a  németség  helyzetét  mind  kedvezőt¬ 
lenebbé  tették  és  a  parlamentben  a  szláv  túlsúlyt  megalapították. 

Ma  az  osztrák  népességben  35*5 %-ot  kitevő  németség  teljesen  hát¬ 
térbe  van  szorítva.  Különösen  áll  ez  Csehországra,  ahol  1883  óta  a  tar- 
tománygyülésben  kisebbségbe  kerültek  s  a  tartományi  hivatalnokok 
95% -a  cseh.  Az  ipari  fejlődés,  előidézve  épen  a  németek  által,  a  gyári 
kerületeknek  cseh  munkások  által  való  elözönlését  vonta  maga  után, 
ami  a  vegyes  nyelvű  kerületek  számát  szaporította.  A  papok,  a  cseh 
bankok  mind  a  cseh  nemzetiségi  politika  nagyon  tevékeny  eszközei.  A 
szocializmus  is  a  csehek  malmára  hajtotta  a  vizet,  mert  a  nemzetiségi 
kérdés  az  osztrák  szocialisták  megoszlását  vonta  maga  után  s  mig  a 
német  szocialisták  a  nemzetköziség  mellett  tartanak  ki,  a  csehek  együtt 
haladnak  saját  nemzetiségük  polgári  osztályaival.  Úgy  Csehországban, 
mint  a  többi  tartományokban  igen  jelentékeny  erősítője  a  nem  német 
nemzetiségeknek  a  birodalmi  iskolai  törvény  vonatkozó  rendelkezései¬ 
nek  oly  értelmezése,  hogy  a  községek  kötelesek  az  illető  nemzetiségi 
kisebbség  számára  népiskolát  fölállítani,  ha  abból  legalább  negyven 
gyermek  öt  éven  át  iskolaköteles.  A  németek  szaporodási  viszonyai  se 
kedvezőek  a  többi  nemzetiséggel  szemben.  1880-ban  még  37%,  1890- 
ben  36%  és  1910-ben  már  csak  35*5%  volt  a  németség  a  népességben. 
A  demokratikus  irányú  fejlődés,  az  önkormányzat  mind  a  nem  német 
nemzetiségeknek  vált  előnyére  a  németekkel  szemben,  mert  az  osztrák 
állam  az  önkormányzatot  széles  alapokon  valósította  meg,  itt  pedig  a 
nemzetiségi  tevékenységnek  nagy  érvényesülési  tere  van. 

A  németek,  a  német  szövetségből  való  kiszorításuk  mellett,  még 
ma  is  az  összbirodalmi  eszmének  a  kiegyezés  által  történt  eltemetésé¬ 
ben  keresik  háttérbe  szorulásuk  főokát.  A  magyarországi  két  milliónyi 
németség  veszendőbe  ment  a  birodalmi  eszme  számára.  A  dualizmust 
elfogadták  végül,  de  nem  mondtak  le  a  birodalmi  eszme  feltámadásá¬ 
nak  reményéről.  Ezért  voltak  ellene  mindig  a  dualisztikus  szerkezet¬ 
ben  foglalt  paritás  magyar  részről  követelt  minden  megvalósításának 
és  helyezkedtek  szembe  a  magyar  törekvésekkel,  melyek  a  magyar 
államiságot  a  dualizmus  keretén  belül  is  megvalósítani  igyekeztek. 
Ezért  kifogásolták  főleg  a  hadseregre  vonatkozó  magyar  követeléseket. 

abban  a  birodalmi  eszme  letéteményesét  látván.  Az  osztrák  németek 
következetesen  tagadták  a  dualizmusban  elismert  magyar  államiság  kö¬ 
vetkezményeinek  megvonását  és  ennek  tudatában  saját  hibáik  elisme¬ 
rése  helyeit  nem  átallják  azzal  vádolni  bennünket,  hogy  e  szempontból 
Ausztria  gyöngítése  magyar  érdek  lévén,  Magyarország  elősegítette  az 
ausztriai  szláv  törekvéseket.  Az  osztrák  németségnek  a  kiegyezés  által 
való  visszaszorítására  felhozzák  még  főleg  a  következői:  Az  osztrák  ipar 
túlnyomólag  a  németek  kezén  van,  akik  az  egyenes  adóknak  miiilegy 
kétharmadrészét  fizetik.  Az  osztrák  iparra  kedvezőtlen  gazdasági  ki¬ 
egyezések  tehát  főleg  a  németeket  sújtották,  akik  ez  ellen  szívósan  vé¬ 
dekeztek  is.  De  az  osztrák  kormányok  e  gazdasági  kiegyezéseket  min¬ 
dig  az  egyéb  nemzetiségek  parlamenti  támogatásával  hajtották  keresz¬ 
tül,  melyek  e  támogatásukért  a  németek  rovására  kaptak  nemzetiségi 
téren  engedményeket. 

A  németek  háttérbe  szorításának  okai  nem  ezekben  rejlettek.  Oka 
ennek  elsősorban  már  említett  készületlenségük  a  változott  helyzettel 
szemben,  az  hogy  korábban  államilag  privilegizált  nemzetiségnek  érez¬ 
ték  magukat  s  a  megváltozott  helyzet  jelentőségét  kellőképen  nem  ér¬ 
tékelve  nagyon  későn  gondoltak  védekezésre.  Ebben,  nemzetiségi  ön¬ 
tudatuk  kései  felébredésében  mindenesetre  geográfiái  szétszórtságuk  is 
közreműködött.  Később  is  csak  védekező  állást  foglaltak  el,  túlsúlyra 
valóban  sohasem  törekedtek. 

A  németek  politikai  birtokállományának  csökkenését  ők  maguk, 
a  német  liberálisok  idézték  elő  politikai  képtelenségükkel.  A  liberális 
párt  Ausztria  összes  népeit  egy  liberális  programm  alapján  akarta  egye- 
f  síteni  , egyáltalán  nem  volt  tehát  német  nemzetiségi  párt.  Hogy  a  más 
iiemzetiségüeket  e  programm  számára  megnyerje,  tudatosan  mellőzött 
mindent,  ami  a  németség  erősítésére  szolgált  volna.  A  cseh  törekvések 
1871.  évi  kudarca,  ahelyett  hogy  felnyitná  a  németek  szemét  s  idejében 
nemzetiségük  erősítésére  ösztönözné,  csak  elbizakodottakká  teszi  őket, 
meg  lévén  győződve,  hogy  ellenök  nem  lehet  Ausztriában  kormányozni. 
Ahelyett,  hogy  a  külpolitikának  1879-ben  német  irányúvá  válását  arra 
használták  volna  fel,  hogy  magyar  támogatással  megerősítsék  ural¬ 
mukat,  semmittevésbe  merültek. 

A  németek  az  osztrák  államnak  tőlük  elfordulását  még  mindig  a 
boszniai  okkupáció  kérdésében  tanúsított  elutasító  magatartásukra  ve¬ 
zetik  vissza.  Ez  a  magatartás,  igaz,  elkedvetleníthette  az  uralkodót  a 
németekkel  szemben,  miután  az  okkupációban  hosszú  idő  múltán  a  kül¬ 
politika  sikerét  látta,  az  irányváltozást  azonban  meg  nem  magyarázza. 
Az  ellenzés,  bármennyire  hivatkozhattak  is  a  monarchiabeli  szlávság- 
nak  az  okkupáció  által  való  erősítésére,  politikus  nem  volt,  mert  az 
1868  óta  Csehország  közjogi  önállósága  mellett  absztinenciával  tüntető 

cseheknek  a  birodalmi  gyűlésbe  belépéséi  (1879)  vonta  maga  után,  ami 
csak  azt  dokumentálta,  hogy  íme  a  németek  nélkül  is  lehet  kormá¬ 
nyozni. 

A  német  liberálisoknak  az  lelt  volna  feladata,  hogy  az  uralkodót 
a  német  elöuralom  szükségességéről  meggyőzzék.  Minden  jel  arra  vall 
ugyanis,  hogy  Ferencz  Józsefnek  legalább  az  alkotmányos  éra  kezde¬ 
tén  nem  volt  határozott  nemzetiségi  politikája,  sőt  inkább  az  erőviszo¬ 
nyokat  kipróbálni  igyekezett,  hogy  további  magatartását  ehhez  képest 
állapítsa  meg.  Federalizmüs  és  centralizmus  egjrmást  váltogatják.  Ok¬ 
tóberi  diploma  és  Schmerling,  Belcredi  és  liberális-centralisztikus  pol- 
gárminiszterium,  Hohenwart  és  a  németpárti  liberális-centralisztikus 
Auersperg-kormány,  majd  a  nemzetiségek  kibékítése  cimén  a  szláv 
irányzatúvá  vált  Taaffe-miniszterium.  A  németek  nem  birtak  a  kellő 
politikai  megértő  képességgel  az  osztrák  viszonyok  iránt,  nem  tudták 
szükségességük  benyomását  kelteni.  Hozzájárult  ehhez  a  liberálisok 
belső  bomlása.  Mindjárt  kezdetben  liberálisokra  (alkotmánypárt)  és 
klerikálisokra  oszlanak  s  ez  utóbbiak  a  nem  német  pártokban  keres¬ 
nek  szövetségeseket. 

A  németek  háttérbe  szorításának  okait  vizsgálva  azonban  meg 
egy  körülményt  kell  tekintetbe  venni.  Az  állam  fentartásának  és  a  di¬ 
nasztiának  érdeke  mindenesetre  a  nemzetiségi  viszálykodások  mérsék¬ 
lését  mutatták  szükségesnek.  Miután  pedig  a  Taaffe-kormány  által  a 
cseheknek  adott  engedmények  ezeket  az  állam  szilárd  támaszaivá  tette, 
az  állam  fentartásának  gondolata  az  uralkodói  kötelességnek  azzal  a 
felfogásával  kapcsolatban,  hogy  a  fejedelemnek  a  népek  viszályán 
felülállva  mindegyiket  a  maga  jogos  igényének  kielégítéséhez  kell  segí¬ 
teni,  amig  csak  ez  az  állam  egységét  meg  nem  bontja,  egyaránt  a  többi 
nemzetiségi  igényeknek  a  németek  rovására  való  kielégítését  mozdítot¬ 
ták  elő. 

Ezekben  és  nem  a. németeknek  az  okkupációval  szemben  tanúsí¬ 
tott  magatartásában,  sem  abban  a  törekvésben,  hogy  Ausztria  tervszerű 
elszlávositásával  vegyék  elejét  a  német  annexióhajlandóságnak,  van  a 
németek  háttérbeszorulásának  magyarázata.  Ez  aztán  állandóvá  vált  és 
később  egyáltalán  nem  volt  erejök  e  folyamatot  megakadályozni.  De 
komoly  erőfeszítéseket  alig'  is  tettek.  Eléggé  mutatja  az,  hogy  a  rájuk 
nézve  oly  hátrányos  általános  választójoggal  szemben  alig  fejtenek  ki 
ellenállást. 


VI. 

Az  évtizedekre  visszamenő  nemzetiségi  harc  során  nem  egy  kísér¬ 
let  történt  a  megoldásra.  Egyesek  ezek  közül,  igy  az  1890^iki  német- 
cseh  kiegyezési  kísérlet,  nem  sikerüllek,  másfelől  Cseh-  és  Morva- 

cseheknek  a  birodalmi  gyűlésbe  belépését  (1879)  vonta  maga  után,  ami 
csak  azt  dokumentálta,  hogy  ime  a  németek  nélkül  is  lehet  kormá¬ 
nyozni. 

A  német  liberálisoknak  az  lett  volna  feladata,  hogy  az  uralkodót 
a  német  előuralom  szükségességéről  meggyőzzék.  Minden  jel  arra  vall 
ugyanis,  hogy  Ferencz  Józsefnek  legalább  az  alkotmányos  éra  kezde¬ 
tén  nem  volt  határozott  nemzetiségi  politikája,  sőt  inkább  az  erőviszo¬ 
nyokat  kipróbálni  igyekezett,  hogy  további  magatartását  ehh«z  képest 
állapítsa  meg.  Federalizmus  és  centralizmus  egymást  váltogat  'Ok¬ 
tóberi  diploma  és  Schmerling,  Belcredi  és  liberális-centralisztikus  p^i 
gárminiszterium,  Hohenwart  és  a  németpárti  liberális-centralisztikus 
Auersperg-kormány,  majd  a  nemzetiségek  kibékítése  cimén  a  szláv 
irányzatúvá  vált  Taaffe-miniszterium.  A  németek  nem  birtak  a  kellő 
politikai  megértő  képességgel  az  osztrák  viszonyok  iránt,  nem  tudták 
szükségességük  benyomását  kelteni.  Hozzájárult  ehhez  a  liberálisok 
belső  bomlása.  Mindjárt  kezdetben  liberálisokra  (alkotmánypárt)  és 
klerikálisokra  oszlanak  s  ez  utóbbiak  a  nem  német  pártokban  keres¬ 
nek  szövetségeseket. 

A  németek  háttérbe  szorításának  okait  vizsgálva  azonban  még 
egy  körülményt  kell  tekintetbe  venni.  Az  állam  fentartásának  és  a  di¬ 
nasztiának  érdeke  mindenesetre  a  nemzetiségi  viszálykodások  mérsék¬ 
lését  mutatták  szükségesnek.  Miután  pedig  a  Taaffe-kormány  által  a 
cseheknek  adott  engedmények  ezeket  az  állam  szilárd  támaszaivá  tette, 
az  állam  fentartásának  gondolata  az  uralkodói  kötelességnek  azzal  a 
felfogásával  kapcsolatban,  hogy  a  fejedelemnek  a  népek  viszályán 
felülállva  mindegyiket  a  maga  jogos  igényének  kielégítéséhez  kell  segí¬ 
teni,  amig  csak  ez  az  állam  egységét  meg  nem  bontja,  egyaránt  a  többi 
nemzetiségi  igényeknek  a  németek  rovására  való  kielégítését  mozdítot¬ 
ták  elő. 

Ezekben  és  nem  a  németeknek  az  okkupációval  szemben  tanúsí¬ 
tott  magatartásában,  sem  abban  a  törekvésben,  hogy  Ausztria  tervszerű 
elszlávosításával  vegyék  elejét  a  német  annexióhajlandóságnak,  van  a 
németek  háttérbeszorulásának  magyarázata.  Ez  aztán  állandóvá  vált  és 
később  egyáltalán  nem  volt  erejök  e  folyamatot  megakadályozni.  De 
komoly  erőfeszítéseket  alig  is  tettek.  Eléggé  mutatja  az,  hogy  a  rájuk 
nézve  oly  hátrányos  általános  választójoggal  szemben  alig  fejtenek  ki 
ellenállást. 

VI. 

Az  évtizedekre  visszamenő  nemzetiségi  harc  során  nem  egy  kisér- 
let  történt  a  megoldásra.  Egyesek  ezek  közül,  igy  az  1890-iki  német- 
cseh  kiegyezési  kisérlet,  nem  sikerültek,  másfelől  Cseh-  és  Morva - 

országban,  Galíciában  és  Tirolban  ily  későbbi  kisérlelek  több-kevesebb 
sikerrel  jártak.  Csehország  világos  példája  annak,  hogy  a  nemzetiségi 
erő  növekedésével  aránylagosan  csökken  az  illető  nemzetiségnél  a  meg¬ 
egyezésre  való  hajlandóság.  Mig  korábban  a  csehek  a  nemzetiségi  auto¬ 
nómia,  szétválasztás  mellett  voltak,  már  1849-ben  ezt  kívánta  Palacky, 
ma  ezt  —  ép  úgy,  mint  a  lengyelek  —  nem  akarják,  mert  megfosztaná 
őket  annak  lehetőségétől,  hogy  4*2  millió  cseh  2*5  millió  német  felett 
—  Galiciábaii  4*6  millió  lengyel  3*2  millió  rutén  felett  —  uralkodjon. 
A  nér'  viszont  csak  Csehország  kettéválasztásával  látják  a  további 
..  nullást  kizárhatónak. 

A  háború  aztán  alapjában  megváltoztatta  az  osztrák  nemzetiségi 
törekvéseket.  Mig  eddig  az  államegységen  belül,  most  annak  megbontá¬ 
sával  akarnak  érvényesülni.  A  birodalmi  tanácsnak  1917  május  végén 
történt  megnyitásán  elhangzott  beszédeik  alapján  világosan  kijelölik 
céljaikat.  A  csehek  Szent  Venczel  koronájának  mindhárom  országa 
.számára  kívánták  a  népek  természetes  önrendelkezési  jogát  és  az  összes 
cseh-szláv  néptörzsek  összeköttetését  egy  demokratikus  államban.  Eb¬ 
ben  tehát  a  magyarországi  tótok  is  benfoglaltanának.  Az  egész  biro¬ 
dalomnak  és  a  dinasztiának  egyaránt  érdeke,  mondották,  hogy  a 
monarchia  átalakuljon  egyenlő  jogú  nemzeti  államok  szövetségévé. 
A  lengyelek  az  uj  egyesült  Lengyelország  felállítását  kívánták,  mely 
azonban  Ausztria  segítségével  történne.  A  délszlávok  a  monarchia  szlo¬ 
vének,  horvátok  és  szerbek  által  lakott  összes  területeinek  egy  önálló, 
minden  nemzetiségi  idegen  uralomtól  mentes,  demokratikus  alapokon 
felépülő  állammá  való  egyesítését  követelték  Habsburg-Lotharingiai 
uralom  alatt.  Az  ukránok  az  összállam  szervezeten  belül  az  egységes 
ukrán  terület  mellett  szálltak  síkra,  a  megfelelő  részeknek  Galíciából 
kiszakításával.  (Nyugati  Galícia  lengyel,  keleti  Galicia  rutén  lakosságú 
jelentékeny  lengyel  nyelvszigetekkel.)  Ezzel  szemben  meg  kell  állapí¬ 
tanunk,  hogy  mindazok  a  nyilatkozatok,  melyek  az  osztrák  alkotmány- 
reform  kérdésében  úgy  az  uralkodó,  mint  az  osztrák  miniszterelnökök 
részéről  elhangzottak,  az  államegység  fentartását  hangsúlyozták  s  ki¬ 
emelték,  hogy  csak  e  feltétel  mellett  lehet  szó  az  egymással  egyenjogu- 
sított  népek  szabad  nemzetiségi  és  kulturális  fejlődése  feltételeinek  biz¬ 
tosításáról.  A  korábbi  kormányok  mindig  hangoztatták,  hogy  a  nem¬ 
zeti  önrendelkezési  jog  csak  a  mai  koronatartományok  határaira  kor¬ 
látozva  érvényesülhet,  ami  már  magában  kizárja  minden  külön  állami¬ 
ságát  a  mai  osztrák  állam  egyes  részeinek,  melyek  ez  esetben  —  bár 
az  egységet  a  külön  állami  törekvések  szószólói  is  kivánják  —  csak 
laza  összeköttetésben  lehetnének  egymással. 

Miután  a  lengyelek  az  önálló  lengyel  állam  felállítása  mellett  tar¬ 
tanak  ki,  másfelől  az  ukr^ok  (rutének)  is  kifelé  tendálólag  akarják  a 

országban,  Galíciában  és  Tirolban  ily  későbbi  kisérlelek  több-kevesebb 
sikerrel  járlak.  Csehország  világos  példája  annak,  hogy  a  nemzetiségi 
erő  növekedésével  aránylagosan  csökken  az  illető  nemzetiségnél  a  meg¬ 
egyezésre  való  hajlandóság.  Mig  korábban  a  csehek  a  nelnzeliségi  auto¬ 
nómia,  szétválasztás  mellett  voltak,  már  1849-ben  ezt  kivánta  Palacky, 
ma  ezt  —  ép  úgy,  mint  a  lengyelek  —  nem  akarják',  mert  megfosztaná 
őket  annak  lehetőségétől,  hogy  4*2  millió  cseh  2*5  millió  német  felett 
—  Galiciában  4*6  millió  lengyel  3*2  millió  rutén  felelt  —  uralkodjon. 
A  németek  viszont  csak  Csehország  kettéválasztásával  látják  a.  további 
cseh  hódítást  kizárhatónak. 

A  háború  aztán  alapjában  megváltoztatta  az  osztrák  nemzetiségi 
törekvéseket.  Mig  eddig  az  államegységen  belül,  most  annak  megbontá¬ 
sával  akarnak  érvényesülni.  A  birodalmi  tanácsnak  1917  május  végén 
történt  megnyitásán  elhangzott  beszédeik  alapján  világosan  kijelölik 
céljaikat.  A  csehek  Szent  Venczel  koronájának  mindhárom  országa 
számára  kívánták  a  népek  természetes  önrendelkezési  jogát  és  az  összes 
cseh-szláv  néptörzsek  összeköttetését  egy  demokratikus  államban.  Eb¬ 
ben  tehát  a  magyarországi  tótok  is  benfoglaltanának.  Az  egész  biro¬ 
dalomnak  és  a  dinasztiának  egyaránt  érdeke,  mondották,  hogy  a 
monarchia  átalakuljon  egyenlő  jogú  nemzeti  államok  szövetségévé. 
A  lengyelek  az  iij  egyesült  Lengyelország  felállítását  kívánták,  mely 
azonban  Ausztria  segítségével  történne.  A  délszlávok  a  monarchia  szlo¬ 
vének,  horvátok  és  szerbek  által  lakott  összes  területeinek  egy  önálló, 
minden  nemzetiségi  idegen  uralomtól  mentes,  demokratikus  alapokon 
felépülő  állammá  való  egyesítését  követelték  Habsburg-Lotharingiai 
uralom  alatt.  Az  ukránok  az  összállam  szervezeten  belül  az  egységes 
ukrán  terület  mellett  szálltak  .síkra,  a  megfelelő  részeknek  Galíciából 
kiszakításával.  (Nyugati  Galicia  lengyel,  keleti  Galícia  rutén  lakosságú 
jelentékeny  lengyel  nyelvszigetekkel.)  Ezzel  szemben  meg  kell  állapí¬ 
tanunk,  hogy  mindazok  a  nyilatkozatok,  melyek  az  osztrák  alkotmány¬ 
reform  kérdésében  úgy  az  uralkodó,  mint  az  osztrák  miniszterelnökök 
részéről  elhangzottak,  az  államegység  fentarlását  hangsúlyozták  s  ki¬ 
emelték,  hogy  csak  e  feltétel  mellett  lehet  szó  az  egymással  egyenjogu- 
sított  népek  szabad  nemzetiségi  és  kulturális  fejlődése  feltételeinek  biz¬ 
tosításáról.  A  korábbi  kormányok  mindig  hangoztatták,  hogy  a  nem¬ 
zeti  önrendelkezési  jog  csak  a  mai  koronatartományok  határaira  kor¬ 
látozva  érvényesülhet,  ami  már  magában  kizárja  minden  külön  állami¬ 
ságát  a  mai  osztrák  állam  egyes  részeinek,  melyek  ez  esetben  —  bár 
az  egységet  a  külön  állami  törekvések  szószólói  is  kívánják  : —  csak 
laza  összeköttetésben  lehetnének  egymással. 

Miután  a  lengyelek  az  önálló  lengyel  állam  felállítása  mellett  tar¬ 
tanak  ki,  másfelől  az  ukránok  (rutének)  is  kifelé  tendálólag  akarják  a 

nemzeti  államot  megoldani,  a  federalisztikus  követelések  tulajdonképen 
a  csehekre  és  délszlávokra  szorítkoznak.  Megjegyzendő,  hogy  Galíciá¬ 
nak  külön  állása  az  osztrák  nemzetiségi  viszonyokat  nem  kis  mérték¬ 
ben  egyszerűsítené  és  a  szláv  túlsúlyt  csökkentvén,  a  németeknek  is  ér¬ 
dekében  állana.  Ezért  kívánta  már  a  német  nemzetiek  1882.  évi  linzi 
programmja  Galíciának  (ép  úgy  Bukovinának  és  Dalmáciának)  külön¬ 
állását,  mi  azonban  mindenesetre  már  a  federalizmus  részleges  meg¬ 
valósulását  jelentette  volna. 


A  federalisztikus  megoldásnak  megvannak  az  osztrák  probléma 
történetében  a  maga  előzményei.  Ott  van  az  októberi  diploma  (1860). 
Belcredi  1865-ben  az  összmonarchia  egyes  orografikus  önálló  részeit 
(Keleti  Alpok,  szudéta,  dinári,  a  Kárpátokon  kivül  fekvő  tartományok, 
végül  Magyarország)  ily  szervezetben  akarta  összehozni.  (Ott  van 
Hohenwart  1871-iki  vállalkozása.)  A  publicisztikában  is  (a  román  me¬ 
morandum-perben  elitéit  Popovici  tizenhat  államból  álló  osztrák  egye¬ 
sült  államokjától  kezdve)  több  képviselője  van  ennek  a  megoldásnak. 

Még  ha  el  is  fogadjuk,  hogy  —  mint  az  osztrák-magyar  monarchia 
politikai  életében  a  földrajzi  tényezők  szerepével  behatóan  foglalkozó 
Sieger  állítja  —  az  u.  n.  cseh  korona  országai,  az  osztrák  alpesi  tarto¬ 
mányok  és  a  dinári  (karsztvidéki)  délszláv  tartományok  területi  össze¬ 
függésük,  zártságuk,  egyszerű  határaik,  továbbá  természeti  és  gazdasági 
viszonyaiknak  sajátszerűsége  által  eléggé  individualizáltak  arra,  hogy 
kisebb  politikai  egységek  alapjául  szolgáljanak,  ezzel  szemben  minden¬ 
esetre  túlnyomók  a  federalizmus  ellen  szóló  körülmények,  ha  csak  az 
osztrák  állam  célszerű  berendezésének  szempontjánál  —  a  Magyar- 
országot  illető  vonatkozásoktól  egészen  eltekintve  —  maradunk  is.  Az 
osztrák  állam  földrajzi  egysége,  mely  egyes  kisebb  földrajzi  egysége¬ 
ket  egy  nagyobb  egésszé  köt  össze,  részeinek  egymásra  utaltsága  sok¬ 
kal  nagyobb  mértékű,  mint  a  tervezett  három  állam  földrajzi  egysége 
külön-külön.  Már  pedig  történeti  tapasztalat,  hogy  még  nemzeti  álla¬ 
mok  is  csak  megfelelő  természeti  alapok  mellett  tudnak  tartósan  fen- 
raaradni.  A  délszláv  államot  kivéve  a  másik  kettő  ez  által  teljesen  el 
lenne  vágva  a  tengertől.  Az  osztrák  állam  természeti  alapjai  minden¬ 
esetre  egyesítők  s  ebből  a  történeti  fejlődés  folyamán  az  egyesítő  mo¬ 
mentumok  egész  sorozata  állt  elő.  Szóval  a  földrajzi  tényezők  (a  ter¬ 
mészetes  határok  megléte)  egy  egységes  osztrák  államra  utalnak. 
(Közbevetőleg  megjegyezve  már  a  földrajzi  tényezők  teszik  érthetővé  a 
monarchia  két  államának  egymásra  utaltságát  is.  Mig  ugyanis  kifelé 
a  kettős  monarchia  természetes  határokkal  bir,  ezek  Magyarország  és 
Ausztria  közt  épen  nyugati  érintkezési  vonaluknál  hiányoznak.  Még 
inkább  figyelembe  jön  itt,  hogy  Ausztria  hosszan  elnyúlt  területe  nem 
előüyös,  csak  Magyarországgal  együtt  mutat  jól  kikerekített  területet, 

de  másíelöl  Magyarországot  nyugat,  észak,  részben  kelet  felől  körül¬ 
veszi.  A  dualizmus  a  földrajzi  viszonyai  állal  egységre  utalt 
Ausztriának  és  ugyanezek  által  egységet  képező  Magyarországnak,  a 
külön-külön  azonban  mégis  csak  relativ  jó  földrajzi  tényezőkkel  bíró 
két  államnak  a  földrajzi  követelmények  által  is  előirt  szövetsége.; 


Kétségtelen,  hogy  bármennyire  halljuk  ma  hangsúlyozni  a  Habs¬ 
burg  jogar  alatt  maradását  a  megalakítani  kívánt  szláv  államoknak,  a 
federalisztikus  szervezet  csak  átmenet  lenne  a  teljes  különválásra,  ha 
ugyan  az  uj  alakulatok,  amit  kétségbe  kell  vonnunk,  egyáltalán  élet¬ 
képeseknek  bizonyulnának.  A  federalizmus  tehát  egyenesen  Ausztria 
fenmaradása  ellen  irányul. 


A  szövetségi  alapon  szervezkedő  Ausztriának  le  kellene  mondani 
nagyhatalmi  állásáról,  mert  ki  lenne  zárva  az  erőknek  ehhez  szükséges 
egyesítése.  A  németségnek  az  osztrák  államban  teljes  háttérbe  szorítása 
következne  be,  mert  Csehországban  a  több  mint  harmadfél  millió  német 
védtelenül  ki  lenne  szolgáltatva  az  ötödfél  millió  csehnek  s  a  szövetségi 
alapon  szervezett  osztrák  állam  központi  törvényhozó  szervében  csak 
az  alpesi  tartományok  által  lévén  képviselve,  úgyszólván  semmi  befolyá¬ 
suk  nem  lenne  a  két  szláv  állammal  szemben.  Az  adriai  kikötőknek  a 
délszláv  állam  kezében  egyesítése  oly  túlsúlyt  adna  ennek  az  alpesi  tar¬ 
tományokkal  szemben,  melyet  ezek  el  nem  fogadhatnának.  Ausztria 
nem  lenne  más,  mint  egy  nyugoti  szláv  állam,  mely  természetesen  né¬ 
met  külpolitikát  sem  követhetne.  Mi  lenne  a  hadsereg,  a  pénzügyek  te¬ 
kintetében?  A  különböző  nyelvű  kontingensekből  álló  hadsereg  alig 
tudná  e  szövetség  létét  biztosítani  s  utóbbi  pénzügyi  tekintetben  az  egyes 
államokra  lenne  utalva,  melyek  mindegyike  természetesen  mennél  ala¬ 
csonyabb  kvóta  elérésére  törekedne.  Se  az  Egyesült-Államokra,  se  a 
Svájcra  való  hivatkozás  Ausztriát  illetőleg  nem  állhat  meg,  a  szövetség 
előfeltételei  egészen  különbözően  lévén  meg  azoknál  és  Ausztriában.  Az 
Egyesült-Államok  egynyelvüek,  Svájcban  pedig  már  az  olasz  nyelvterü¬ 
let  éles  elhatároltságánál  és  a  svájci  németek  csekély  nemzeti  érzésénél 
fogva  a  svájci  franciákkal  szemben  sincsen  nemzetiségi  kérdés. 

Mindezek  már  az  osztrák  állam  szempontjából  bizonyára  eléggé 
nyomós  tekintetek  a  federalizmus  ellen,  melyekhez  járul  természetesen 
a  dualisztikus  szerkezet  szükségszerű  felbomlása,  mert  ez  nem  egy  több 
államból  álló  osztrák  szövetségre,  hanem  az  egységes  államot  alkotó 
Ausztriára  van  alapítva.  Magyarországnak  egyenrangú  társa  csak  ez  az 
egységes  Ausztria,  de  nem  egy  osztrák  szövetség  s  abban  bármiféle  szláv 
állam  lehet.  Arról  meg  épen  egészen  felesleges  beszélnünk,  mintha  Ma¬ 
gyarország  egy,  a  federalizmus  bármily  formájában  újraéledő  össz- 
birodalomnak  tagja  lehetne,  amint  ezt  az  osztrák  egyesült  államok  egyes 
konstruálói  gondolják.  És  természetesen  a  külpolitikai  szempontok  is 

teljesen  egy  szláv  jellegű  szövetséges  Ausztria  ellen  szólanak.  A  német 
birodalom  nem  fogadhatná  el  az  Adriától  egy  délszláv  állam  által  való 
elvágását  s  egyáltalán  nem  nyugodhatna  bele  abba  a  változásba,  melyet 
egy  ily,  vele  szemben  barátságtalan  irányú  alakulat  keleti  politikájára 
és  gazdasági  programmjára  magával  hozna.  Mert  hogy  egy  ily  szláv 
seinezetü  szövetséges  Ausztria  csehek  és  délszlávok  befolyása  alatt  egész 
eddigi  külpolitikai  tájékozódását  alapjában  megváltoztatná,  felesleges 
hangsúlyozni. 

Az  osztrák-német,  birodalmi  német  és  magyar  érdekek  teljes  össz¬ 
hangzásban  az  osztrák  federalizmus  ellen  vannak.  A  magyar  érdekek 
azért,  mert  még  ha  Oroszország  szétbomlásával  végleg  megszűntnek 
vesszük  is  a  pánszláv  veszedelmet,  az  északi  és  déli  szlávság  közé  ékelt 
állásunkban  a  szlávság  minden  erősödése  csak  hátrányunkra  van.  A 
délszláv  állam  bennünket  is  teljesen  elvágna  a  tengertől.  Ezért  volt  kész 
mindig  és  kész  ma  is  Magyarország  az  osztrák  németeket  támogatni  s 
Ausztria  elszlávosítása  ellen  befolyását  érvényesíteni,  mig  ellenben  az 
osztrák  németség  nem  látta  szükségesnek  magyar  megyéknek  az  állam¬ 
testből  való  leamputálására  irányuló  cseh  követelésekkel  szemben  sza¬ 
vát  felemelni.  Természetesen  a  szláv  veszedelemre  való  tekintettel  kelt 
Magyarországnak  a  nagyhorvát  törekvésekkel  is  teljes  erővel  szembe- 
seállni. 

Az  osztrák  problémának  a  federalizmus  utján  való  megoldása 
tehát  olyan  műtét  lenne,  mely  egész  biztosan  a  beteg  életébe  kerülne. 
És  hiába  látják  a  kérdéssel  foglalkozó  publicisták  ebben  az  egyetlen  ki¬ 
vezető  utat,  kétségtelen,  hogy  a  föderalizmusnak  Ausztriában  politikai 
előfeltételei  sincsenek  meg.  A  divatos  jelszóvá  vált  nemzeti  önrendelke¬ 
zés  a  nemzetiség  mint  államalkotó  tényező  tizenkilencedik  századbeli 
felfogásának  travesztált  kiadása.  Földrajzi,  történeti  és  kulturközösségi, 
gazdasági  tényezők  teljes  negligálásával  az  államképződés  alapjává  nem 
tehető. 


VII. 


Ausztria  nemzetiségi  viszályait  az  alkotmánynak  a  néptörzsek 
egyenjogúsítására  vonatkozó  rendelkezése  fejlesztette  nagyra,  ámbár  az 
alkotmány  nem  a  nemzetiségnek,  mint  egésznek,  hanem  csak  a  polgá¬ 
roknak  nemzetiségükre  való  tekintettel  ad  jogokat.  A  nemzetiség  maga 
Mem  jogalany.  Az  államban,  a  tartományban,  a  községben  nem  ez,  ha¬ 
nem  a  polgár  nyert  jogokat.  Nem  a  nemzetiségnek,  mint  egésznek,  ha¬ 
nem  az  egyes  polgárnak  nyelvi  tekintetben  adott  jogok  azonban  az  egyik 
nemzetiségnek  a  másik  feletti  uralmi  törekvései  eszközévé  váltak.  Ausz¬ 
tria  nyolc  nemzetisége  közül  egyik  se  bir  túlsúllyal,  világos  tehát,  hogy 
nem  a  fölé-  és  alárendeltség,  hanem  csak  a  mellérendeltség  viszonyában 
éHietnek  együtt,  megvalósítván  azt  az  osztrák  állameszmét,  melyet  a 

csehek  vezére:  Gregr  1884-ben  felállított.  Ez  pedig  «az  a  nemzetiségi 
elv,  mely  egy  nép  javát  keresi  anélkül,  hogy  a  másikai  nyomorba  dön¬ 
teni  igyekezne.® 

A  békés  egymás  mellett  élés,  mely  az  állam  létét  biztosítja  s  annak 
a  működéséhez  szükséges  erőt  szolgáltatja,  csak  a  súrlódási  felületek 
csökkentésével  látszik  elérhetőnek.  Már  Kautschisch  s  Palacky  ez  utón 
akarják  a  nemzetiségi  kérdést  megoldani.  Később  a  publicisztikábas 
nyomul  e  megoldási  mód  előtérbe. 

Az  alkotmány  most  szőnyegen  levő  reformjánál  pedig  Seidler 
miniszterelnök  is  ezt  az  elvet  tette  uralkodóvá.  Az  állami  egység 
fentartása  mellett  —  mondotta  csakhamar  kormánya  megalakulása 
után  —  minden  népnek  biztosítva  legyen  önrendelkezése.  Világosabban 
kifejezte  ezt  később,  kabinetjének  rekonstrukciója  után,  kijelentvén, 
hogy  az  alkotmányreform  az  állami  egység  fentartása  mellett  a  nemze¬ 
tiségi  autonómia  alapján  fog  megvalósíttatni.  Végül  ez  év  májusában  ki¬ 
jelentette,  hogy  miután  az  alkotmánybizottság  tárgyalásait  a  csehek 
meghiúsították,  a  kormány  a  kerületi  beosztással  lép  fel  és  ez  a  nem¬ 
zetiségi  autonómia  valódi  programmja.  Mindezen  alkalmakkal  kiemelte, 
hogy  az  alkotmányreform  a  mai  koronaországok  keretén  belül  fog 
megvalósulni.  A  kerületi  beosztás  életbeléptetése  Csehországra  nézve 
kezdetét  vette  az  osztrák  hivatalos  lap  f.  é.  május  21-iki  számában  meg¬ 
jelent  rendelettel  (hét  cseh,  öt  német  kerület). 

A  nemzetiségi  autonómia,  amint  ezt  az  osztrák  kormány  tervezi, 
a  területi  szétválasztás  által  veszi  elejét  a  súrlódásoknak.  A  kerületben  a 
nemzetiségi  törekvés  kielégülést  nyerhetne.  Nehézséget  okoz  természe¬ 
tesen  a  nyelvterületek  szerinti  szoros  elválasztás,  vegyes  nyelvű  terüle¬ 
tek,  különösen  Morva-  és  Csehországban  nem  lennének  elkerülhetők  és 
ezekben  a  nemzetiségi  kisebbségeknek  védelméről  kellene  gondoskodni. 
Az  ily  módon  megvalósítandó  nemzetiségi  autonómiát  a  németek  szíve¬ 
sen  fogadják,  mert  ha  az  nem  is  a  politikailag  német,  de  legalább 
osztrák  és  nem  szláv  Ausztriát  jelenti.  Kérdéses  marad,  nem  volna-e 
szükséges  a  területi  alapon  szervezett  nemzetiségi  autonómiát  a  kerü¬ 
leteknek  nagyobb  egységekbe  foglalásával  megvalósítani  s  a  territoriá¬ 
lis  rendszert  erősen  vegyes  nyelvű  területeken  a  személyi  rendszerrel 
(megfelelő  nemzetiségi  kataszterek)  kiegészíteni.  Általában  a  nemzeti¬ 
ségi  autonómia  a  közigazgatási  beosztás  egész  kérdését  felveti,  fel  egé¬ 
szen  a  tartományokig,  melyek  ugyan  történeti  egységek,  de  ma  már  túl¬ 
haladottak,  olyan  embereket  kötvén  össze,  akik  egymásról  tudni  se 
akarnak.  A  nemzetiségi  alapon  nyugvó  területi  beosztást  a  centralizmus 
megfelelő  erősítésével  (a  birodalmi  tanács  hatáskörének  tágítása)  kel¬ 
lene  ellensúlyozni. 

Azzal  az  állásponttal  szemben,  mely  a  nemzetiségi  államtól  mii)- 

den  létjogosultságot  megtagad,  épen  osztrák  politikai  irók  előszeretettel 
hivatkoznak,  hogy  nemzetiségileg  vegyes  államoknak  megvan  a  maguk 
teljes  jogosultsága,  hogy  geográfiái  és  történeti  tényeknek  szükségszerű 
eredményei,  fontos  közvetítő  és  kiegyenlítő  szerepök  van  és  épen  a 
többé  vagy  kevésbbé  sikeres  módtól,  mellyel  e  feladatuknak  meg  tud¬ 
nak  felelni,  függ  hatalmuk  és  fenmaradásuk  (Kremer).  Az  Európa  szi¬ 
vében,  nyugat  és  kelet  találkozásánál  fekvő,  épen  ezért  a  történeti  fejlő¬ 
dés  folyamán  a  legkülönbözőbb  népek  bevándorlásának  színhelyéül  szol¬ 
gáló  és  Így  tarka  népösszetételü  Ausztriának  megvan  a  maga  hivatása. 
Ha  egykor  a  keresztény  állameszme  és  kultúra  védelmezője  volt  kelettel 
szemben,  ma  népei  közös  érdekeinek  a  középeurópai  kultúrát  szolgáló 
kielégítése  a  feladata. 

A  német  nyelv  uralmánál  fogva  a  német  hegemónia  látszatát  keltő 
íégi  Ausztria  megszűnt,  az  1867  utáni  uj  Ausztriában  a  németek  politi¬ 
kai  képtelenségük  folytán  nem  tudták  azt  a  helyet  elfoglalni,  melyre  az 
osztrák  állammal  annak  minden  átalakulási  fázisában  szoros  össze¬ 
növésüknél,  annak  fejlődésében  való  szerepüknél,  kulturális  és  gazda¬ 
sági  jelentőségüknél,  az  állam  fentartásában  való  részüknél  (egy  német 
átlag  kétszer  annyi  egyenes  adót  fizet,  mint  egy  cseh  vagy  olasz,  négy 
és  félszer  annyit,  mint  egy  lengyel  és  hatszor  annyit,  mint  egy  szlovén) 
és  a  hadseregben  elfoglalt  pozíciójuknál  fogva  megillette  volna  őket.  A 
régi  Ausztria  elmúlása  az  osztrákság  érzetének,  az  osztrák  állam¬ 
érzetnek  is  végét  jelentette.  Ma  kevés  kivétellel  nincsenek  osztrákok, 
csak  tartomány-  vagy  nemzetiségbeliek. 

Ausztriát  a  nemzetiségek  államává  tette  földrajzi  fekvése,  mint  a 
nemzetiségek  állama  kell  hivatását  teljesítenie.  Azt  a  hivatást,  melyet 
1856-ban,  közvetlenül  a  párisi  béke  előtt  Stein  igy  formulázott:  ((Európa 
utat  nyitott  magának  a  keletre.  Ausztria  a  szive  Közép-Európának,  a 
civilizáció  hordozója  lesz  az  Európa  számára  megnyert  földön,  ez  hiva¬ 
tása. »  Nem  helytelenül  látják  többen  az  osztrák  kérdésben  az  általános 
békeproblema  megoldásának,  a  kisebb  közösségek  mindnyájukat  át¬ 
karoló  nagyobb  közösségben  egyesítésének  kezdetét.  Az  osztrák  nemzeti¬ 
ségi  kérdés  megoldása,  az  osztrák  állameszme  csak  a  nemzetiségek  felett 
álló  állam  lehet,  mely  a  különböző  népeket  összefoglalja. 

Egy  ily  Ausztria  megteremtése  lehet  csak  a  cél,  de  ehhez  energikus 
munkával  kell  halogatás  nélkül  hozzálátni.  Uralkodó  és  kormánya  váll- 
vetje  működjenek  ezen.  Megszűnt  az  a  régi  dinasztikus  politika,  mely- 

nek  alapelve  volt  mindig  egyik  nemzetiséget  a  másik  ellen  kijátszani, 
megelégedést  egyiknél  se  keltve,  mert  a  dinasztia  a  vele  tartót  se  jutal¬ 
mazta.  De  nem  lehet  eléggé  hangsúlyozni,  hogy  az  osztrák  kormányzati 
politikának  végleg  szakítani  kell  eddigi  energiátlan,  folyton  kísérletező, 
tapogatózó,  határozott  irány  nélküli  magatartásával,  mellyel  a  nemzeti¬ 
ségi  bajok  mai  elfajulását  előidézte. 


360 


Balogh  Árthur 


Egy  ilyen  Ausztria  megvalósítására,  melyben  az  állam  minden 
nemzetisége  megtalálja  a  maga  helyét,  mely  nem  német,  de  nem  is 
szláv,  melyben  mégis  a  németséget  az  általa  jogosan  igényelhető  szerep 
teljesen  megilleti,  —  mi  is  minden  támogatásunkat  adjuk,  ebben  az  osz¬ 
trák  németekkel  természetes  szövetséges  társak  vagyunk.  A  nem  szláv 
és  békés  Ausztria  a  mi  érdekünk  is.  Nemcsak  azért,  mert  Ausztria  el- 
szlávosodá.sa  ránk  is  nagyon  kedvezőtlen  lenne,  nemcsak  a  dualisztikus 
szerkezet  rendes  funkcionálhatásának  szempontjából,  melyet  az  osztrák 
parlamentnek  a  nemzetiségi  viszályok  által  előidézett  munkaképtelen¬ 
sége  annyiszor  meghiúsított,  hanem  a  monarchia  erőssége  szempontjá¬ 
ból  is.  A  világháborút  kétségtelenül  nagyban  elősegítette  a  mai  ellen¬ 
ségeinkben  régtől  fogva  meglevő  meggyőződés,  hogy  Ausztria  a  felbom¬ 
lás  stádiumában  levő  állam,  mely  az  első  keményebb  megpróbáltatásra 
magától  összeroppan.  így  aztán  a  gyors  kivihetőség  biztos  reményével 
állították  fel  a  programmot,  hogy  Miklós  cár  a  Tiszánál  fog  majd  kezet 
a  szerbekkel  és  a  mi  széttiport  testünk  lesz  a  hid,  mely  Oroszországot 
Konstantinápolyba  vezeti,  északi  és  déli  szlávok,  Oroszország  és  a  Bal¬ 
kán  magyar  földön  át  fognak  egyesülni. 

Ausztriának  a  nemzetiségek  önrendelkezési  joga  nevében  szétdara- 
bolása  ellen  mi  is  tiltakozunk.  Ezt  az  elvet  úgy,,  amint  az  entente  érti, 
nem  ismerjük  el  és  pedig  nemcsak  politikából,  lévén  a  mi  vesztünkre 
is  kitalálva,  hanem  mert  a  történeti  és  politikai  igazságnak  egyenes  el¬ 
ferdítése.  A  német,  az  olasz  egység  létrejötte  az  eddig  politikailag  mes¬ 
terségesen  széttagolt  nemzetiségeknek  egy  államszervezetben  egyesítését 
jelentette.  A  Balkánon  az  államot  képviselő  uralkodó  nemzetiség,  a  tö¬ 
rök  a  nemzetiségi  elvet  képviselő  többi  népekkel  szemben  kulturális  in- 
ferioritásban  volt.  Függetlenné  válásukkal  a  nemzetiségek  győzelme  az 
állam  felett  a  felsőbb  rendűnek  az  alsóbb  feletti  győzelmét  jelentette. 
Ezt  az  osztrák  nemzetiségi  viszonyok  tekintetében  nem  lehet  mondani, 
mert  nincs  uralkodó  nemzetiség,  nincs  elnyomás.  Amig  az  osztrák  állam 
az  emberinek  teljesebb  megvalósulását  képes  nyújtani,  mint  nyújtanák 
a  testéből  kiszakított  államok,  addig  a  nemzetek  önrendelkezési  jogának 
entente-értelemben  vett  alkalmazása  egy  alsóbb  rendű  természeti  erőnek 
(nemzetiség)  egy  magasabb  rendű  kulturerő  (állam)  feletti  győzelme 
lenne. 

Az  osztrák  kérdés  megoldásában  rejlő  érdekközösség  azonban  az 
osztrák  németség  részéről  más  magatartást  kiván  velünk  szemben  az 
eddig  tapasztaltnál.  Miután  végkép  beláthatták  már,  hogy  korábbi  pozí¬ 
ciójuk  visszaszerzésével  Ausztria  megmentését  nem  lehet  az  összbiro- 
dalmi  eszme  feltámadásától  várni  —  a  kiegyezés  után  a  mi  nemzetisé¬ 
geink  is  ettől  remélték  a  magyar  «elnyomás»  aluli  szabadulásukat  —  s 
miután  csak  egy  erős  Magyarország  lehel-  kellő  támogatójuk  Ausztrm 

elszlávosodásával  szemben,  a  magyar  nemzeti  állam  kiépítésére  irányuló 
törekvéseinket  nem  lenne  szabad  akadályozniok.  Nem  lenne  szabad 
a  magyar  államiság  követelményeinek  a  dualizmusban  megvalósítá¬ 
sával  szembehelyezkedniök  és  nem  lenne  szabad  a  magyar  hegemó¬ 
nia  fentartását  és  erősítését  az  erőszakosság  és  nemzetiségi  elnyomás 
színében  feltüntetniök. 

Se  az  osztrák  állam  külső  és  belső  ellenségeitől  korábban  és  ma 
egyaránt  hirdetett  tétel,  hogy  nemzetiségi  összetételénél  fogva  létjogo¬ 
sultsággal  nem  biró,  a  nemzetiségi  széthúzás  következtében  elmúlásra 
Ítélt  alakulat,  se  az  optimista  bizakodás  elpusztíthatlan  belső  erejébe,  az 
«Austria  érit  in  orbi  ultima »  jóslat  teljesültébe,  a  háború  kitörésekor  - 
megnyilvánult  «osztrák  csodá® -ba  nem  jogosult.  A  széthúzó  erőkkel 
szembú  az  összetartók  eddig  túlsúlyban  voltak.  Minden  okunk  megvan 
változatlanul  bizakodni  ellenségeink  ama  tervének  meghiúsulásában, 
hogy  a  békeasztalnál  valósítják  meg  Ausztria  felosztását.  A  feladat  tehát 
a  nemzetiségi  láznak  az  államtestben  megszüntetésével  a  széthúzó  nem¬ 
zetiségi  erőknek  az  állammal  való  kibékítése,  mindkettőnek  megadván 
a  maga  szükséges  mértékét.  A  probleriia  megoldása  nem  könnyű,  de 
nem  is  kilátástalan.  Mindenesetre  a  nagyságának  és  komolyságának 
mtndenképen  megfelelő,  sürgős  hozzálátást  kiván. 


Vándori. 


Elbeszélés, 

Irta:  Lakatos  László. 


Vándori  akkor  már  túl  volt  keserűségen,  fájdalmon.  Lel¬ 
kileg  túltette  magát  az  egész  ügyön.  Vándori  bölcs  ember  volt, 
aki  úgy  hitte,  hogy  a  mai  világban  nem  szabad  túlozni  a  dol¬ 
gokat.  A  nevetségesség  érzetét  épen  olyan  kevéssé,  mint  a  hősies¬ 
ségét.  Hat  héttel  azután,  hagy  a  válópör  elintéződött,  már  azl 
is  elfelejtette,  hogy  valamikor  nős  volt. 

Nem  mondtuk  helyesen.  Vándori  egykori  házaséletéböl 
csak  a  katasztrófát  felejtette  el,  a  lelkieket,  azt,  ami  vele  tör¬ 
tént.  Na  és  természetesen  Editet  is.  A  portréval,  amelyen  egy 
fiatal  piktor  olyan  madonnás  kifejezéssel  festette  meg  a  szürke 
szemű  asszonyt,  az  Editre  való  utolsó  emlékezés  is  elszállt  a 
házból.  De  ott  maradtak  a  bútorok,  a  lakás  továbbra  is  kél 
személyre  szólt.  Vándorit  reggel,  délben  és  este  ezer  apróság 
emlékeztette  arra,  hogy  ő  valamikor  nős  volt. 

—  Bizonyos  koron  túl  az  ember  csak  kettesben  élhet.  Leg¬ 
alább  kettesben.  Család  nélkül,  az  lehetetlen  —  állapította  meg 
magában. 

És  mert  a  világon  minden  közt  a  saját  meghatódottságától 
félt  a  leginkább,  sietve  hozzátette,  (de  ezt  is  csak  úgy  magában, 
gondolatban) : 

—  Egy  esernyő  az  nem  sok.  De  ha  az  ember  elveszti  az 
esernyőjét,  vesz  másikat.  Ez  egyáltalán  nem  azt  jelenti,  mintha 
az  ember  nem  élhetne  esernyő  nélkül.  De  azért  jobb  ernyővel, 
mint  anélkül.  Olykor  mégis  esik  az  eső  .  .  . 

Vándori  azt  hitte,  hogy  ő  most  cinikus. 

Hat  hét  múlva  pedig  eljegyezte  magát  Lenkével,  egy  szürke 
frzemü  kis  macskával,  aki  akkor  múlt  húsz  esztendős.  Vándori 
több  volt.  Negyvenhat. 

/= 

Jó  Ízléssel  csinált  mindent.  Ö,  aki  az  első  házassága  csúnya 
felbomlását  olyan  józanul  és  tapintatosan  viselte  el,  most  is 
igyekezett  okosan  és  rendesen  viselkedni.  Nem  akart  minden¬ 
áron  arra  emlékezni,  hogy  ő  már  valamikor  rosszul  járt  az  élet¬ 
ben,  de  nem  is  akart  helyzetéről  teljesen  megfeledkezni.  Bizo¬ 
nyos  dolgokról  lemondott  hát.  így  nem  tette  az  eljegyzés  hírét 

az  újságokba,  kézfogót  sem  tartottak,  bár  Vándorinak  határozót- 

\ 

tan  volt  érzéke  a  családias  ünnepségek,  egyáltalán  a  családi  élet 
iránt.  Hiszen  épen  azért  nősül  másodszor,  mert  szereti  a  családi 
életet. 

Menyasszonyával  úgy  ösmertették  meg,  nem  egészen  Üzlet¬ 
szerű  házasságközvetítéssel.  Inkább  rokonok  és  barátok  «vették 
kézbe  az  ügyet»,  mint  mondani  szokás,  ö  maga  sokkal  józanabb 
és  sokkal  tisztességesebb  is  volt,  minthogy  erőszakkal  akart 
volna  valami  szerelmet  belediktálni  szivébe.  Nem  képzelődött. 

—  Lenke  kedves  teremtés.  Meg  fog  engem  szokni  és  jól 
megleszünk  egymás  mellett. 

A  szürke  szemű  kis  macska  egyébként  szegény  teremtés 
volt.  Zongorázott,  valamelyest  tudott  franciául  és  volt  egy  taní¬ 
tónői  oklevele  is,  mert  a  szülei  nem  mertek  biztosan  számolni 
azzal,  hogy  a  lányuk  számára  adódik  férj  az  életben.  De  nagyon 
kedves  volt.  Ha  nevetett,  az  ember  fiatal  gyümölcsre  kellett,  hogy 
gondoljon,  okos  volt,  kicsit  dolgos  is.  Vidám  kis  lány,  aki  egy¬ 
formán  nem  ösmeri  sem  a  vérszegénységet,  sem  a  szentimen- 
talizmust.  Húsz  éves  gyermek,  aki  korán  kötött  becsületes  egyez¬ 
séget  az  élettel. 

—  Épen  hozzám  való,  —  gondolta  Vándori,  akinek  mér¬ 
nöki  irodája  akkortájt  hozhatott  úgy  évi  negyvenezer  koronát. 
(A  maga  erejéből  küzdötte  fel  magát  idáig,  mert  az  első  feleségé¬ 
vel  sem  kapott  hozományt.  Nem  bizony  egy  vörös  garast  sem.) 

* 

Estenkint  a  menyasszonya  családjánál  vacsorázott.  Oly¬ 
kor  együtt  mentek  színházba.  Eleinte  ritkán,  utóbb  gyakrabban, 

végül  szinte  minden  este.  Lenkének  ugyanis  azelőtt  nem  ige« 
telt  erre  a  mulatságra,  Vándori  pedig .  .  .  Vándori  elein tén 
ugyan  jobb  szerette  a  világtól  való  huzódozást,  de  hogy  vacsora 
után  szülők  és  testvérek  tapintatosan  elvonultak  és  ők  ketten 
magukra  maradtak  az  ebédlőben  (egyúttal  szalón  is  Lenkéék 
szerény  háztartásában)  a  vőlegénynek  mind  nehezebbre  esett  a 
szó.  Az  első  kedveskedéseken  túl  már  nem  igen  tudtak  mit  mon¬ 
dani  egymásnak.  Igaz,  hogy  az  első  idejében  sem  voltak  valami 
nagyon  beszédesek,  de  az  mégis  egészen  más  volt.  Az  házasság 
volt,  háztartás.  Ott  önmagától  adódik  a  szó,  apró,  igaz  dolgok¬ 
ról,  ételről,  lakásról,  pénzről,  és  ha  az  ember  elhallgat,  akkor 
sem  veszi  észre,  hogy  nem  beszél.  Az  más  volt ...  De  Lenkével 
is  Így  lesz  . . .  majd,  esküvő  után.  Addig  is  minek  beletömi  ezt 
a  gyereket  a  közös  gondokba.  Ahoz  pedig,  hogy  másról  is  be¬ 
széljen,  már  arról,  amiről  az  ilyen  gyerekkel  szokás,  tavaszról, 
virágokról,  muzsikáról,  ahoz  Vándori  túlságosan  becsületes  volt. 
Már  régen  nem  hitt  ezekben  a  dolgokban,  ö  ezekről  beszélni 
nem,  csak  hazudni  tudott  volna.  Hazudni  pedig  —  Vándori  — 
nem  szeretett,  nem  is  tudott. 

őszintén,  pironkodás  nélkül  mondta  el  menyasszonyának 
első  házassága  történetét.  Mindent,  a  végét  is.  Nem  szépített  egy 
szóval  sem,  csak  épen  a  hangos  és  csúnya  dolgokat  hallgatta  el. 
Miért  tudjon  azokról  egy  fiatal^  leány.  Istenem,  egy  menyasz- 
szony.  És  Lenke  hallgatta  őt,  szavakban  tapintatosan,  de  kigyult 
szemekkel,  mint  amikor  a  budai  tanítónőképzőben  olvasott  regé¬ 
nyeket  óraközben,  titokban,  a  pad  alatt.  Azután  Vándorinak 
eszébe  jutott,  hogy  megkérdezze  Lenkét,  igazán  nem  brutálisan, 
nem  is  gyanakvással,  csak  úgy  ...  az  ember  végtére  is  kell,  hogy 
mindent  tudjon  egymásról,  megkérdezze  Lenkét,  hogy  mit  is 
csinált  eddig,  ö  igazán  nem  gyanakszik  semmire,  de  hát  Lenke 
már  húsz  éves,  csak  két  hónap  óta  menyasszony,  a  mai  lányok 
mégis  megforognak  a  világban.  Hiszen  úgyis  legföljebb  ha  egy 

ártatlan  kis  táncórai  idillről  lehetett  szó,  neki  elmondhatja,  ő 

» 

igazán  tapasztalt  ember,  megérti  az  ilyent,  külömb  dolgokon 
ment  már  keresztül  anélkül,  hogy  . . .  szóval . . . 

Szóval  Vándori  semmit  sem  mert  kérdezni,  de  egész  éj¬ 
szaka  aludni  sem  tudott.  Mindig  csak  azok  a  meg  nem  kérdezett 
kérdések  jártak  a  fejében,  a  szavakat  formulázta  ügyesen,  udva¬ 
riasan,  mégis  kicsit  ravaszul . . .  Azután  még  sem  mert  kérdez^ 

semmit  sem.  Azontúl  minden  este  színházba  jártak.  Vándori 
mintha  nem  tudott  volna  négyszemközt  maradni  a  meny¬ 
asszonyával.  Majd  esküvő  után. 

♦ 

Még  két  hét  volt  az  esküvőig.  Edit  szép  csendesen  jött 
reggel  kilenckor,  mert  tudta,  hogy  a  volt  ura  negyedtizkor  szo¬ 
kott  elmenni  hazulról.  A  konyhán  surrant  be  és  elkapta  a  kezét, 
amikor  a  cseléd  —  még  mindig  Mari  volt,  a  régi  hűséges  —  meg 
akarta  azt  csókolni.  Vándorit  az  ebédlőben  találta  meg  egy 
csésze  csokoládé  és  a  Pesti  Hírlap  fölött. 

A  mérnök  felállt.  Erre  igazán  nem  számított.  Zavarában 
elfelejtette  hellyel  kínálni  az  asszonyt. 

Edit  magától  ült  le,  az  ura  mellé,  a  régi  helyre,  a  régi 
székre. 

—  Ne  féljen,  —  mondta  —  nem  kérni  jöttem  magától. 

És  Vándorinak  eszébe  jutott,  hogy  az  asszonynak  nincs  is 
követelni  valója,  bőségesen  megkapott  már  mindent,  a  jussán 
is  túl. 

—  Nézze,  —  mondta  Edit  és  szürke  szemét  csöndes  tekin¬ 
tettel  rajta  pihentette  az  ura  arcán  —  én  nem  hazudok.  Tudunk 
mi  rendes  emberi  nyelven  is  beszélni  egymással.  Nem  fogom 
most  azt  mondani,  hogy  véletlenül  megtudtam,  hogy  nősülni 
akar.  Nem,  erről  már  régen  tudok,  mert  akartam  tudni  Sándor, 
hogy  maga  mit  csinál,  hogyan  él.  Az  ember  csak  érdeklődik 
egymás  dolgai  iránt ... 

—  De  kérem',  —  mondta  Vándori  és  nagy  félszegen  egy 
cigarettát  vett  elő.  Azután  engedelmet  kért  —  a  volt  feleségétől, 
a  saját  régi  közös  lakásukban  —  hogy  rágyújthasson. 

—  Ugyan,  hát  már  ennyire  idegen  lettem  magának  Sán¬ 
dor  —  botránkozott  az  asszony  és  már  maga  hozta  a  gyufatartót. 

Két  szál  gyújtó  volt  még  benne,  két  szál,  nem  több. 

—  Azelőtt  ez  a  tartó  mindig  tele  volt.  Minden  reggel  tele¬ 
töltő  ttük.  Nem  azért  mondom  . . .  Különben  is,  mihelyt  uj  asz- 
szony  költözik  a  házba,  újra  rend  lesz.  Mikor  is  lesz?  . . . 

—  Két  hét  múlva,  —  felelt  Vándori  és  fejét  valami  szégyen¬ 
lős  mozdulattal  lefelé  szegte. 

—  Úgy?  . . .  Láttam  a  múltkor  a  korzón.  Csinos  teremtés.. 
A  szeme  szürke,  mint  az  enyém.  Csak  szebb. 

—  Nem  szebb.  Oh  kérem,  csak  ... 

—  Na  fiatalabb,  villogóbb.  Különben  is  a  szürke  szem  .  . . 
Úgy  vettem,  hogy  irántam  való  figyelmesség.  Maga  Sándor  a 
második  házasságában  is  ragaszkodik  a  szememhez.  Köszönöm. 
Na  ne  mondja,  hogy  csak  véletlen  volt.  Ne  ábrándítson  ki. 

—  Asszonyom,  —  mondta  Sándor  kicsit  szinpadiassm,  de 
őszinte  haraggal  —  mit  akar? 

És  az  asztalra  vágott.  Érezte,  hogy  itt  készül  valami  ellene. 

—  Na  csakhogy  megint  az  asztalt  csapkodja.  Látom,  már 
megint  jó  barátok  vagyunk.  Bár  nem  azért  jöttem  .  .  . 

—  Hát  miért? 

Ez  nyers  volt,  de  őszinte,  mint  egykor  a  házasságban,  nem 
azok  a  megesztergályozott,  kicicomázott  szavak,  amelyeken 
mostanában  a  menyasszonyához  szokott  szólni,  az  újhoz. 

—  Nézze  Sándor . .  .  Eh  . .  .  Hiszen  semmi  közöm  az  egész¬ 
hez,  de  az  ember  elvégre  mégis  ragaszkodik  ahhoz,  akivel  több 
mint  tiz  éven  át  élt  együtt.  Javíthatatlan  kis  háziállatok  vagyunk 
mi  asszonyok,  a  vérünkben  van,  hogy  azután  is  törődjünk  a 
házzal,  amelyből  kikergettek  minket. 

—  Magát  senkisem  kergette  Edit. 

—  Jó.  Tudom,  mit  akar  mondani,  magam  kergettem 
magam,  megérdemeltem.  Hát  nem  érdemeltem,  ma  is  mondom, 
ma  is,  amikor  pedig  igazán  nem  akarok  már  semmit  sem  ma¬ 
gától.  Vagy  csak  nem  képzeli,  hogy  azért  jöttem,  hogy  vissza- 
kunyoráljam  magamat. 

—  Mit  akar? 

A  nő  felállt. 

—  Azt  hogy  ne  váljon  nevetségessé.  A  maga  menyasszonyá¬ 
nak  fürtje  van. 

Vándor!  felhördült.  Keze,  mintha  szél  ütötte  volna,  le¬ 
csapott  a  csokoládés  findzsára.  Valami  ki  is  ömlött  az  edényből 

—  Megtiltom,  hogy  . . . 

Az  asszony  két  lépést  hátrált. 

—  Előbb  meghallgatni.  Bemát  Jenőről  hallott  már  valamit 
kérem? 

—  Beee . . .  rná . . . 

—  Bernát  Bernát  Jenő.  Orvosnövendék.  Lehet  vagy 
huszonhárom  éves  . . .  Vagy . . .  Nem.  Semmiképen  se  több 

annál.  Azt  mondják,  nagyon  tehetséges  fin,  jövője  van.  Melyik 
fiatalembernek  nincs?  . . .  Istenem.  Ez  az  ur  a  maguk  eljegyzése 
napjáig  járt  a  maga  menyasszonya  ház^a.  Akkor  maradt  ki. 
Pontosan  az  eljegyzés  előtti  napon. 

—  Az  . . .  az  eljegy  . . . 

—  Nem,  én  nem  akarok  hazudni.  Amit  nem  tudok,  azt 
nem  tudok.  Egy  szóval  sem  állítom,  hogy  azóta  találkoztak  volna 
házon  kívül.  De  . . . 

A  nő  most  felemelte  hangját. 

—  De  azt  kérdezem,  hogy  Lenke  kisasszony  szólt-e  ma¬ 
gának  Bernát  urról?  Legalább  a  nevét  említette  valaha?  . . .  Mert 
ez  a  kötelessége  lett  volna.  Ezzel  tartozik  egy  szegény  leány  a 
vőlegényének.  Ennyi  bizalommal  csak  lehetett  egy  húsz  éves 
lány  egy  negyvenhat  éves  férfi  iránt. 

—  Takarodjék! 

—  Szívesen.  De  nagyon  érdekelne  megtudni,  hogy  igaz-e 
ez  a  történet.  Mert  lehet,  hogy  engem  informáltak  hamisan.  Én 
pedig  nem  akarok  rágalmazni.  Hát  majd  megüzeni  nekem,  hogy 
tévedtem-e  vagy  nem,  ha  már  megkérdezte  a  menyasszonyát. 
Mert  meg  fogja  ugy-e  kérdezni  őt?  Jó  napot. 

—  Maradjon! 

Az  asszony  még  egyszer  visszafordult  az  ajtóból. 

/ —  Többet  nem  tudok  róla.  Többet  nem  beszélhetek. 

—  Maradj! 

—  Ah  . .  .  Mit  akarsz  tőlem  Sándor?  Csak  nem  akarsz 
megverni? 

És  az  asszony  újra  leült  az  ebédlőasztalhoz,  a  régi  helyére, 
csak  egy  lépéssel  közelebb  a  volt  urához,  mint  szokta  azelőtt, 
amikor  a  volt  ura  még  az  igazi  ura  volt. 

* 

Vándori  nagy  tervekkel  emésztette'  magát  egész  nap. 
Megint  kérdéseket  formulázott,  szavakat  esztergályozott.  Egész 
jeleneteket  játszott  végig  a  fejében,  elképzelt  kérdésekre  vála¬ 
szolt,  nem  is  mindig  a  legostobább  feleleteket,  igaz,  hogy  a  kér¬ 
déseket  is  önmaga  adta  fel  magának.  Estére  is  háromszor  át¬ 
öltözött,  több  lemondó  levelet  is  megfogalmazott,  végre  mégis 
csak  elment.  De  ekkor  már  olyan  késő  volt,  hogy  nem  mehetett 
fel  Lenkéék  lakására.  Már  csak  a  páholyban  érte  őket,  a  Nem- 

zeti  Színházban.  Georges  Dandint  játszották  az  este,  a  megcsaM 
férjről  szóló  komédiák  ez  örök  időkre  szóló  remekét. 

« —  Te  akartad  Georges  Dandin,  hogy  igy  legyen.* 
Vándorinak  kellemetlenül  szúrtak  fülébe  Moliére  szavai. 
Az  ördögbe  is,  ő  nem  Georges  Datndin,  ő  nem  akarja,  hogy  igy 
legyen. 

A  körúton  mentek  haza.  Hátul  a  szülők,  ők  ((fiatalok*  elöl. 
Az  Oktogon-téren  végre  megkérdezte  Vándori.  Száraz,  forró 
bugyborékolással  jött  ki  belőle  a  kérdés: 

—  Kedves  angyal  ösmer  maga  valami  Bernát  Jenőt?  Csak 
úgy  kétdem.  Orvosnövendék,  nagyon  tehetséges,  azt  mondják. 
Huszonhárom  éves. 


—  Bernát?  . . . 

—  Na  igen.  Csak  úgy  kérdem.  Nem  mintha  árulkodtak 
volna  magára. 

—  Rám!  Ugyan  . . .  Hát  ki  árulkodhatott  volna  rám?  Na 
mondja  meg  kérem,  ez  érdekel. 

Lenke  kis  kabátja  zsebébe  mélyesztette  a  kezét,  fejét  hátra¬ 
vetette,  szürke  szemét  rászegezte  Vándorira. 

Szürke  szem  ...  A  férfi  megzaivarodott. 

—  Mondom,  hogy  nem  árulkodott  az  illető.  Bernát?  . . . 
Hát  mondja  kérem:  nem  igaz,  ugy.-e? 

A  lány  megmakacsodott,  mint  valami  kényes  kis  állat. 

—  Előbb  maga  mondja,  ki  volt  az,  aki  beszélt. 

—  Senki.  De  kérem,  ha  mondom.  Hát  kérem,  ösmerték 
maguk  egymást  azzal  ai  Bernát  urral? 

—  Ejnye.  Hát  ki  árulkodott  rám?  Megmondja  vagy  sem? 
Mert  amig  nem  mondja,  addig  én  egy  szót  se  szólok.  Nem  én^ 
biz  Isten,  nem. 

A  Teréz-köruton  egy  mellékutcába  fordultak  be.  Már  nem 
voltak  messzi  hazulról. 

—  De  kérem  szépen  ...  ha  itt  nem  akarja,  aiz  utcán,  hát 
megmondhatja  odafent.  Én  ugyan  jobb  szerettem  volna  itt,  hogy 
a  szülők  nem  hallják.  De  ha  magának,  kedves,  úgy  tetszik,  én 
nagyon  szívesen  várok  hazáig  is. 

—  Hazáig?  —  A  lány,  mitől,  mitől  nem,  most  kicsit  el¬ 
vesztette  a  fejecskéjét.  Arca  olyain  volt,  mint  a  vadmacskáé. 

—  Hazáig?  Ejnye,  kedves  barátom,  hát  azt  hiszi,  feljöhet  hoz¬ 
zánk,  mig  meg  nem  mondja,  hogy  ki  adott  fel  engem  magánál? 

—  De  kérem  . . . 

—  Megmondja? 

—  Ösmeri  Bernátot? 

—  Ki  hordja  magának  rólam  az  információkat? 

—  Miért  épen  az  eljegyzés  napján  maradt  ki  Bemát  a 
házukból? 

—  Ejnye,  láza  van  kedvesem.  Megmondja  hát  végre,  hogy 
ki  az,  aki  rólam  pletykálkodik?  . . . 

—  Találkoztak  azóta?  Legalább  ennyit  mondjon  meg. 

A  lány  most  megállt.  Kipirosult  kis  arca  csak  úgy  szikrá¬ 
zott,  szinte  kicsattant  a  felháborodás  füzétől. 

—  Beszélnek  rám.  Persze,  irigyelnek,  azt  hiszik,  hogy  egy 
szegény  lány  számára  olyan  óriási  szerencse  . . . 

—  De  kérem,  csak  igy  ne  beszéljen  hozzánk.  Jöjjön  kérem. 
A  szülők  már  itt  vannak,  —  és  Vándori  belekarolt  a  kis  lányba,, 
hogy  tovább  vonszolja  őt. 

—  Ereszti  el  a  karomat.  Na  nézd  csak  . . . 

—  A  szülők. 

—  Bánom  is  én  .  . . 

A  szülők  csakugyan  odaértek. 

—  Apukám,  —  mondta  Lenke  —  anyukám  ...  a  Sándor 
rosszul  érzi  magát.  Vissza  akar  fordulni. 

—  De  kérem  .  . . 

—  Isten  áldja,  kedves  Sándor  . . . 

Vándorinak  muszáj  volt  búcsúznia. 

—  Milyen  kár,  hogy  nem  jön  fel.  Ha  csak  a  feje  fáj,  aszpi¬ 
rint,  azt  adhattunk  volna  mi  is,  —  vélekedett  a  mama. 

* 

Pár  nappal  később.  A  régi  ebédlőben  és  ugyancsak  reggel 
kilenc  órakor.  Edit  —  milyen  szép  is  lett  újra,  hogy  most  napok 
óta  ilyen  korán  kel,  szinte  hajnalban  —  ásványvizet  tölt  a  volt 
urának.  Közben  feje  lehajlik,  fekete  haja!  szinte  hozzá  ér  az  ura 
arcához.  Ez  a  fekete  haj!  Mint  egy  szicíliai  Madonna-képé.  Fe¬ 
kete  haj,  szürke  szem!  Madonna-kép.  Vándori  arca  megvonaglik. 

—  Becsületszavára  mondja,  hogy  akkor  az  a  piktor . . . 

—  Esküszöm,  hogy  semmi  sem- volt. 

—  Semmi. 

—  Hiszen  ha  maga  megkérdezett  volna,  ha  engedte  volna, 

Vagyar  Figyelő 

hogy  beszéljek.  De  maga  nem  kérdezett,  én  meg  már  dacból  is 
hallgattam,  önérzetből.  Maga,  Sándor,  sosem  hallgatja  meg  az 
embert.  Nem  tud  a  nőkkel  bánni.  No. 

Vándori  megszokott  meleg  mozdulattal  nyúl  Edit  asszonyos 
párnás  kezéhez. 

—  Te,  Edit . . . 

—  Oh!  Ne  hidd,  hogy  most  könyörögni  fogok  neked,  hogy 
vegyél  el .  . .  Hogy  vegyél  el  újra  feleségül. 

A  férfi  mosolyog. 

—  Istenem,  ha  már  nem  járhatunk  ernyő  nélkül,  még 
mindig  jobb,  ha  visszavesszük  a  régit,  mint  hogy  ujjal  próbál¬ 
kozunk. 

És  megint  meg  volt  róla  győződve,  hogy  valami  bölcs  ciniz¬ 
must  mondott. 


A  Tásárhelyiek  és  a  piktor. 

Irta  és  a  Rudnay-kiállításon  felolvasta:  Pásztor  József. 

Nem  ülhetek  ón  itt  le  a  felolvasó  asztalhoz  anélkül,  hogy 
egy  pár  szót  ne  mondjak  annak  a  művészetnek  arany  ködben  ta¬ 
pogatózó  fiatalságáról,  ami  most  is  diadalmasan  váltja  be  azt, 
ami  néhány  embernek,  nekem  is  vérből  fakadt  művészi  program - 
inunk  volt,  hogy  a  művészet  és  irodalom  gyökérszálainak  a  ma¬ 
gyar  élet  és  lélek  mélyére  kell  leereszkednie. 

Ez  a  művészet,  ami  itt  már  fél  élet  érett  kalászát  hajlítja 
felénk,  izig-vérig  magyar  művészet.  Annál  is  több:  a  nemzetközi 
megértésbe  beletaláló  művészet.  Ez  a  művészet  már  megszaba¬ 
dult  a  magyar  élet  és  etnográfia  minden  nyomasztó  külső  sal¬ 
langjától  s  az  örök  művészibe  s  emberibe  belekapcsolódva  csak  a 
faji  szempontból  lényegest  adja,  azt  amit  mindenütt  megértenek, 
ahol  az  igazán  művészit  megértik,  Stockholmban  ép  úgy,  mint 
Madridban  s  mindenütt  kiérzik  ebből  a  művészetből,  hogy  ma¬ 
gyar,  nem  a  karikás  ostorból,  vagy  cifra  szűrből,  hanem  a  ma¬ 
gyar  lélek  mélységes  kisugárzásából. 

Az  a  programm,' hogy  a  művész  lelke  népe  őstalajából  akar 
meríteni,  tulajdonképen  nem  is  programm,  mert  minden  igazán 
nagy  művész  és  iró  ezt  teszi,  mert  uj  hatásokat,  erőt,  frisseséget 
csak  ebből  a  talajból  meríthet.  Csakhogy  nem  minden  művész  és 
iró  találja  meg  az  érintkezést  a  nép,  a  faj  nyers  kincseivel  s  a 
maga  művészetével. 

Rudnayék  megtalálták  ezt  már  ezelőtt  tizenöt  évvel,  amikor 
öntudatlanul  is  keresték  a  magyar  néppel  való  bensőbb  érintke¬ 
zést.  Pásztor  János  Párisban  járt  s  egy  este  a  hotelben  meghal¬ 
lotta,  hogy  valaki  Rákóczi  egyik  kesergőjét  hegedüli.  Szaladt  a 
hang  után  s  megtalálta  Rudnayt.  Levitte  Rudnayt  Hódmező¬ 
vásárhelyre,  ahol  kijárták,  hogy  a  zsiros  város  közömbös  magisz¬ 
trátusa  helyet  adott  nekik  az  üresen  álló  városi  sörházban.  Tor¬ 
nyai  János,  Endre  Béla,  Váradi  Gyula,  Pásztor  János  és  Rudnay 
Gyula  kerültek  igy  össze  egy  kis  lelkes  művészi  kolóniában,  jár- 

ták  a  tanyákat,  a  magyar  udvarokat,  üldögéltek  a  búbos  mellett 
bátyámuramékkal,  a  havas  téli  estéken.  Ki-kiszaladtak  a  Tiszá¬ 
hoz  elnézni  a  füzesek  ezüstös  melankóliáját.  Beültek  a  kis  kocs¬ 
mába,  ahol  pipafüstben,  cigány  mellett  üldögéltek,  búslakodtak 
félrecsapott  kalapban,  vagy  a  szemükre  húzott  sipkában  a  me¬ 
nyecske  mellől  elszabadult  magyarok  s  mulattak  olyan  szépen, 
ahogy  ezt  egy  müveit  német,  ha  kétezer  esztendeig  tanulja,  se 
tudja  utánuk  csinálni. 

Vonzotta  őket  minden,  ami  a  magyar  lélek  megnyilatkozása 
volt.  Rudnay  néha  éjfélig  huzattá  a  füstösökkel  valamelyik  város¬ 
széli  kurtakocsmában.  Ha  a  kocsma  ajtót  kinyitották,  a  nád  suho¬ 
gása  suhant  be  az  ajtón  s  bús,  fekete  akácok  bóbiskáltak  az  ál¬ 
modó  poros  ut  fölött.  Éjfélután  kivette  a  cigány  kezéből  Rudnay 
a  hegedűt  s  hajnalig  ő  muzsikált  a  cigánynak.  Maga  is  cigány  volt 
egy  kicsit,  meg  betyár.  Oh  igen.  Szerencse,  hogy  még  az  ő  gyer-- 
meklába  egy  kicsit  benne  lépkedett  a  magyar  betyárromantika 
emlékkődében.  Sok  büszke,  dacos  szépség  szívódott  fel  ebből  a 
leikébe  és  művészetébe.  Valami  ősi,  szabadon  száguldó,  turáni 
erő,  a  grammofontól  és  krajcáros  újságtól  még  nem  érintett.  A 
betyárvilág  balladáiba  s  a  ködös  múlt  patinás  legendáiba,  a  pusz¬ 
ták  alkony!  tüze  mellől  visszaszállongó  magyar  képzelet  öntözte 
friss  mezei  harmattal  ennek  a  művészetnek  csiráit. 

Még  a  modelljeik  között  is  akadt  öreg  betyár,  a  vén  Kala 
János.  Bizony  az  öreg  valamikor  benne  volt  a  Rózsa  Sándor  ban¬ 
dájában,  ezt  mindenki  tudta.  Volt  is  ezért  respektusa  az  öregnek 
paraszti  körökben,  de  ő  maga  sohse  dicsekedett  vele. 

Furcsa  volt  a  művészek  első  fellépése  a  vásárhelyi  sár-  és, 
portengerben  nagyon.  Térdig  jártak  a  népies  művészi  kincsek¬ 
ben,  paroláztak,  szóba  álltak  a  témákkal,  belemélyedt  szemük  a 
paraszt  szemekbe  s  a  lelkűk  beszivta  magába  a  magyar  élet  rajzó 
himporát,  de  éhesek  maradtak. 

Mint  a  kolduskirályfiak  bódorogtak  a  nagy  zsiros  magyar 
bőség  alacsonyan  terpeszkedő  házai  között.  Alig  értette  meg  őket 
itt  valaki.  A  városi  urak  hagyták  őket.  Söröztek  a  «Fekete  Sasw- 
ban,  legyintettek.  Eh.  Hát  legyen  művészet  is.  A  fontos  mindig 
az  volt,  hogy  áll  a  vetés  s  gönibölyödik-e  már  a  hizó.  Ilyenforma 
beszélgetés  folyt  le  köztük  a  kiskapuban,  ha  meglátták  az  ál¬ 
modva  járó  emberfiákat. 

—  No? 

—  Mifélék  ezök? 

—  Hát  nem  tuggya  kend? 

—  Nem  én. 

—  Ezök  a  «műembörök». 

—  Műembörök? 

—  Azok.  Akik  a  sörházba  laknak. 

—  Vagy  azok? 

—  No  most  mán  tuggya  kend. 

—  Hát  oszt  mit  csinálnak  ezök? 

—  Festögetnek.  Van  aki  sárbul  ernbört  gyúr. 

—  Egész  nap  ezt  csinálják? 

—  Olyik  egész  nap,  ha  rágyün  a  bolongya. 

—  Oszt  mög  lehet  ebbül  élni? 

—  Hát  sok  mindönbül  mög  lőhet  élni.  Gondolja  el  csak 
kend.  Hát  az  a  komédiás,  aki  a  vásárba  a  kardot  eresztgeti  le  a 
torkán.  Oszt  mögél  belőle.  Vagy  aki  a  nagy  kigyót  csavari  a  nyaka 
körül.  , 

—  /íz  ám. 

—  Na  láttya.  Hát  ezök  is. 

—  Sovány  mestörség  lőhet. 

—  A  biz.  ez. 

— ^  Dehát  olyanok  is  ezök,  mint  a  hét  szűk  esztendő. 

—  Tán  nem  is  ősznek? 

—  Nem'rontyák  el  a  gyomrukat. 

—  No  én  ikább  libát  őriznék. 

—  Aszondom. 

És  tovább  szállt,  szállongott  a  pipafüst  az  ökömyálas  őszi 
verőben  s  a  művészet  kérdése  elfeküdt  újra  a  porba.  Pedig  ez  a 
nép  mindent  a  lelkében,  a  nyelvében  hordoz,  amiből  a  művészet 
és  irodalom  meríthet. 

A  magyar  nép  bensőséges  kedélye,  humora,  érzelembősége, 
erkölcse  és  jelleme  öntudatlanul  is  gyűjti  az  esztétikai  kincseket. 
A  nép  gondolkodásában,  nyelvében  és  jellemében  halmozódik  ez 
fel  lassan-lassan  s  olyan  örökéletü  nyugalommal  alakul  ki,  mint 
a  geológiai  folyamatokban  a  kápráztató  ásványi  forma. 

Ezeket  a  felgyülemlett  esztétikai  kincseket  keresték  a  vá¬ 
sárhelyiek. 

A  nagy,  hatalmas  magyar  tenger  nem  értette  meg  őket, 
zsiros  torai  mellett  éhesen  ődöngtek  a  «műembörök)>,  de  vájjon 

megérti-e  a  tenger  a  gyöngykagyló  opálos  szépségét,  sejti-e,  hogy 
a  csillárok  fényében,  halkan  pihegö  asszony!  keblen  fog  egykor 
ragyogni?  A  tenger  félős  morajában  nincs  benne  ennek  a  szép¬ 
ségnek  a  tudata,  az  igazgyöngyöt  mégis  a  tenger  termi.  Csak  fel 
kell  hozni  a  mélységeiből. 

Bizony  a  vásárhelyiek  még  az  igazgyöngyöt  keresték,  néha 
éheztek,  ötlettel  azonban  nemcsak  témát  találni,  de  vacsorázni  is. 

Akkoriban  Vásárhelyen  még  minden  valamire  való  ember 
temetése  után  tor  volt.  Csak  azt  kellett  megtudni,  hol  van  gazdag 
halott.  Szépen,  szomorúan  kikisérték  az  öreg  magyart  az  utolsó 
útjára,  a  «müembörök»  este  aztán,  amint  illett  a  gyászolóknak, 
leültek  a  halotti  tor  asztalához.  Megvacsoráztak.  A  megboldogult 
Szilaj  Bige  Péter,  vagy  Csűrös  Nagy  János  egyebet  sem  áldozott 
a  művészet  oltárán,  mint  ezt  a  vacsorát.  Csak  az  volt  a  baj,  hogy 
az  öreg  magyarok  rossz  beosztással  haltak  meg.  Néha  három  is 
egy  nap,  máskor  egy  héten  ha  kettő. 

Egy  forint  nyolcvan  krajcárokat  kapott  az  öreg  Kála  János, 
a  nyugalomba  vonult  vén  betyár,  modell  egy  hétre  RudnaytóL 
Ezért  üldögélt  reggeltől  délig  mindennap.  A  hét  végén  kérte  a 
pénzt. 

—  Fizessön  ki. 

Rudnay  rábámult. 

—  Hát  minek  magának  a  péz,  János  bácsi? 

—  Hát  tuggya  köll.  A  csizmám  a  vargánál  van.  Ki  akaront 
váltani. 

Aztán  a  Rudnay  cipője  felé  pislogatott  s  egy  kis  idő  múl¬ 
tán  megszólalt: 

'  —  De  a  magáé  is  tátog.  Aggyá  ide,  azt  is  elviszöm.  Mög- 
javítja  a  varga  az  enyimmel  egybe. 

Máskor  ilyen  atelier  beszélgetés  folyt. 

Kérdezi  az  öreg  betyár: 

—  No  mit  ebédölt? 

Rudnay  a  levegőbe  nézett.  Pihegő  aranyálmok  röppentek  el 
a  palettájáról. 

—  Hát,  —  mondta  csendesen,  aztán  elhallgatott. 

Az  öreg  Kala  pislantott  egyet. 

—  No  nem  kérdőm. 

Rudnay  fanyarul  mosolygott. 

—  Hát  maga  János  bátyám?  ,  ^ 

Az  öreg  mérgesen  vágta  ki: 

—  Kurumpli  levest! 

—  Szereti? 

Az  öreg  megmozdult  lomhán. 

—  Hát  tuggya  ...  A  levit  még  igön,  de  a  kurumpliját  nem 
állhatom. 

Máskor  kérdi  az  öreg  Kala: 

—  Vöt  Pestön? 

—  Vótam. 

—  Nagy  büdös  város. 

—  Az. 

—  Egymás  högyin-hátán  az  embörök. 

—  Úgy,  János  bátyám.  , 

—  Oszt  látta  a  királyt? 

—  Láttam. 

—  Mongya  mit  öszik? 

—  A  király? 

—  Az. 

—  Hogy  mit  öszik,  János  bátyám?  Nem  tudom,  hogy  mit 
öhet,  engem  nem  hitt  mög  ebédre  sohse. 

'  Az  öreg  felpislantott. 

—  Mer  ha  én  király  lönnék,  egész  nap  pecsenyét  önnék. 
Abba  se  hagynám. 

* 

Kinn  festegetett  Rudnay  a  Tisza  mellett,  Mártélyon.  Egy 
•sordás  oda  állt  a  háta  mögé  s  nézte  egy  félóráig,  hogy  fest. 

—  Hát  Így  mögy  ez?  —  kérdezte. 

—  így- 

Pislantott  egyet. 

—  Tuggya  mit  gondoltam?  Nagyon  szeretnék  festeni  mög- 
lanulni.  Mer  hogy  sok  időm  van. 

—  Hát  álljon  a  hátam  mögé,  oszt  nézze. 

—  Néztem  mán. 

—  Akkor  próbálja  mög.  Amott  egy  tinó.  Én  is  lefestem, 
maga  is,  oszt  majd  mögláttyuk,  kié  jobb. 

Festéket,  ecsetet  adott  a  csordásnak,  egymás  mellé  teleped¬ 
lek  s  festeni  kezdtek. 

A  csordás  izzadt,  de  azért  lefestette  a  tinót.  Igaz  a  szarvát 
a  hátuljára  tette. 

Rudnay  felállt. 

—  No  most  nézzük  mög  kié  jobb. 

Leállították  egymás  mellé  a  két  képet.  A  csordás  hunyor- 
gatva  sokáig  nézte.  Közelebb  lépegetett,  meg  távolabb. 

—  Hát  tuggya,  —  nézett  fel  pislantva  Rudnayra.  A  —  magáé 
jobb  messziről,  az  enyém  meg  közelrül. 

Felállította  kinn  a  határban  Rudnay  a  háromlábú  festő¬ 
állványát.  Szelid,  eláradó  fényben  hullámzott  a  vetés.  Felhők 
szárnyaltak  el  fölötte,  mint  a  tovaszálló  álom,  néha  rádobtak  egy 
bánatos  árnyat  a  vetésre. 

Rudnay  a  motivumot  figyelte,  amikor  hirtelen  szekérkerék 
puha  zörgését,  s  a  küllő  kattogását  hallja  meg  a  háta  mögött. 

—  Hó!  —  szól  valaki  barátságosan  a  lovakhoz. 

Rudnay  hátranéz  s  látja,  hogy  a  lucernával  megrakott  ko¬ 
csiról  egy  magyar  tápászkodik  le.  Méltóságteljes  lépésekkel  köze¬ 
ledik  felé.  Megbiccenti  a  kalapját  s  egy  pillantást  vet  a  festő-áll¬ 
ványra. 

—  Agyonisten. 

—  Agyonisten. 

—  Hát  mérnek? 

Rudnay  pislant  egyet. 

—  Mérünk. 

(Az  öreg  tapasztalt  magyar  nem  szól.  Előkaparja  a  zsebéből 
a  bugyellárisát,  elővesz  belőle  busz  koronát,  közelebb  lép  Rud- 
nayhoz. 

—  Mucsi  János  a  böcsületes  nevöm. 

Kezelnek.  Aztán  az  öreg  mutatja  a  busz  koronát,  belenéz 
Rudnay  szemébe  s  lassan  mondja: 

—  A  külső  dűlőbe  mikor  érnek?  Nem  sajnálom  a  pénzt. 

S  odaadja  Rudnaynak  a  busz  koronát. 

—  No  fogja. 

* 

Az  öreg  Kala  János,  a  vén  betyár  modell,  olyan  volt  mint  a 
patinás  bronzszobor.  Zöld  a  kalapja  mint  a  penész,  zöldbe  ját¬ 
szott  az  ősz  haja,  zöld  volt  a  szűre  s  a  nagy,  nehéz  csizmája.  Mint 
valami  mohlepte,  vén,  odvas,  erdei  fa. 

A  piros  emlékeket,  a  betyáréletet  nem  szabad  volt  említeni. 

Delet  harangoztak.  Rudnay  leiette  a  palettát  Az  öreg  rá- 
nézeti 

—  No?  Kifogunk? 

—  Ki,  János  bátyám. 

Rudnay  végignézett  az  öregen.  Az  arcán  pajkos  mosoly 
suhant  végig. 

—  Mondja,  János  bátyám.  Igaz,  hogy  maga  is  a  Rózsa  Sán¬ 
dor  bandájába  vót? 

Az  öreg  elkomolyodott,  felvágta  a  fejét,  a  szeme  mély,  belül¬ 
ről  lobbanó  fénnyel  megvillant  s  keményen  lökte  ki: 

—  Mit  kereskedik  maga  én  rajtam? 

Rudnay  gyönyörködve  nézte. 

—  No  jó.  Nem  kérdőm.  De  azt  csak  megmondja,  ki  pörölte 
el  a  földjét? 

Mert  földje  is  volt  az  öregnek  valaha.  Tudta  ezt  mindenki. 

Az  öreg  megenyhülve  mondta: 

—  Azt  mögmondom.  Ha  eszömbe  jut. 

A  fejét  feltámasztotta  s  gondolkodott.  Gondolkodott  mélyen, 
a  múlt  ólmos  ködébe  beleeresztve  pislákoló  mécsesét. 

Gondolkodott,  gondolkodott  s  félóra  múlva  felemelte  a 

fejét. 

—  Mán  tudom.  A  Svarc  vót. 

Azóta  az  öreg  Kala  János  elköltözött  s  az  égi  asztalnál 
együtt  torozik  Rózsa  Sándorral,  vagy  ha  úgy  tetszik  a  pokol  tüzes 
borát  isszák.  Mindegy,  de  együtt  vannak,  bár  úgy  vélem,  az  öreg 
Kala  amilyen  tisztességes  magaviseletü  ember  lett  belőle  öreg 
korára,  mégis  a  meny  országba  jutott. 

A  képmása  azonban  itt  maradt  nekünk  Rudnay  képein, 
meg  Pásztor  János  szobrain. 

jA  « vásárhelyiek))  azóta  beérkeztek.  Tornyait  nem  rég  lát¬ 
tuk.  Váradi  neve  jól  cseng,  csak  még  Endre  Béla  van  hátra,  aki 
még  most  is  ott  jár  a  fiatalsága  nyomain:  ezüstpárás  füzesek 
alatt,  a  szántók  barna  rögén,  lomhán  forgó  szélmalomszárnyak 
felé  lépegetve.  Az  útja  tán  mégis  erre  kanyarodik  egyszer  mi¬ 
felénk? 

Most  már  bátyámuramék  is  máskép  beszélnek.  A  kétkraj- 
cáros  újság  a  « vásárhelyiek))  hirét  is  el-elröpíti  arra.  Arany- 
marokkal  szórja  vissza  feléjük  amit  elhordták  onnét. 

A  szivükbe  szúrt  töviseket  elfelejtve. 

'  Európában  5*4  millió,  Ázsiában  17*5  millió  négyzetkilo- 
móter.  Százötven  millió  lakos.  Ezen  roppant  területen  az  emberi 
kultúra  minden  korszaka  együtt  van:  az  északi  őserdők  primi- 
Hv  vadságától,  ahol  az  ember  nyers  hallal  táplálkozik  és  fabál¬ 
ványt  imád,  a  kapitalista'  nagyváros  legmodernebb  társadalmi 
viszonyaiig,  ahol  a  szocialista  munkás  a  világpolitika  egyik  ki¬ 
alakítójának  tudja  magát  és  feszült  figyelemmel  kiséri  a  Balkán 
eseményeit  és  a  német  birodalmi  gyűlés  vitáit.  Európa  leg- 
koiicentráltabb  ipara  van  itt  a  legelmaradottabb  mezőgazdaság 
alapján.  A  világ  legkolosszálisabb  állami  mechanizmusa,  amely 
a  technikai  haladás  minden  vivmányait  a  maga  szolgálatába 
állítja,  hogy  a  saját  országában  elnyomja  a  történelmi  fejlődést. 
Az  előbbi  fejezetekben  általános  képet  rajzoltunk  Oroszország 
gazdasági  viszonyairól  és  társadalmi  ellentéteiről.  Ez  az  a  talaj,, 
amelyből  a  társadalmi  osztályok  kicsiráznak,  amelyen  élnek, 
harcolnak.  A  forradalom  majd  a  megfeszített  erővel  folytatott 
harc  állapotában  mutatja  nekünk  ezeket  az  osztályokat.  A  poli¬ 
tikai  életben  azonban  közvetlenül  csak  a  céltudatosan  meg- 
ailkotott  testületek  hatnak:  egyesületek,  pártok,  a  hadsereg,  a 
bürokrácia,  a  sajtó  —  és  felettük  a  miniszterek,  «vezetők»,  de¬ 
magógok  és  hóhérok.  Magukat  az  osztályokat  nem  lehet  az  első 
rátekintésre  meglátni;  ők  rendesen  a  kulisszák  mögött  maradnak. 
Ami  azonban  a  pártokat  és  vezetőiket,  a  minisztereket  és  hóhé- 

1)  Trotzky:  ^Russland  in  dér  Revolution*  dmű  könyvéből  közöljük  az 
alábbi  érdekes  fejezeteket. 

raikat  egyáltalában  nem  akadályozza  abban,  hogy  az  osztályok 
szervei  legyenek.  Hogy  ezek  a  szervek  jók-e  vagy  rosszak,  az  az 
események  menetére  egyáltalában  nem  közömbös.  Ha  a  minisz¬ 
terek  nem  is  egyebek,  mint  az  államraison  végrehajtói,  úgy  ez  a 
körülmény  egyáltalán  nem  menti  fel  őket  az  alól,  hogy  egy  szik- 
rányi  ész  is  legyen  a  koponyájukban:  —  olyan  dolog,  amiről  a 
miniszterek  igen  gyakran  megfeledkeznek.  Aminthogy  az  osz- 
tályharc  logikája  bennünket  sem  ment  fel  a  kötelezettség  alól, 
hogy  a  saját  egyéni  logikánkat  is  használjuk.  Aki  nem  érti  meg, 
hogy  a  gazdasági  szükségszerűségek  keretében  a  kezdeményezés 
és  energia,  a  tehetség  és  heroizmus  megfelelően  érvényesülhet¬ 
nek,  az  a  marxizmus  filozófiai  misztériumát  sem  érti.  Másrészt 
azonban,  ha  a  politikai  folyamatot  illetőleg  a  forradalmat  a  maga 
egészében  meg  akarjuk  érteni,  úgy  képeseknek  kell  lennünk 
arra,  hogy  a  pártok,  programmok  csillogó  ékítményei,  az  egyesek 
boszuja  és  vérszomja,  mások  áldozatkészsége  és  idealizmusa  mö¬ 
gött  megismerjük  az  osztályokat,  amelyek  a  termelési  viszonyok 
alapján  fejlődnek  és  amelyek  az  ideológia  legfelsőbb  régióiban 
jutnak  teljes  virágzásra. 


A  modern  város. 

A  kapitalista  társadalmi  osztály  karaktere  szoros  össze¬ 
függésben  áll  az  ipar  és  városok  történelmével  és  fejlődésével. 
Oroszországban  ugyan  a  városi  lakosság  sokkal  kevésbbé  azonos 
az  ipari  lakossággal,  mint  más  országokban.  A  gyári  külvárosok¬ 
tól  eltekintve  is,  amelyek  csak  formailag  nem  tartoznak  a  váro¬ 
sokhoz,  egész  sor  ipari  gócpontunk  van,  amelyek  falukban  van¬ 
nak.  Általában  az  üzemek  57  százaléka  a  munkások  58  száza¬ 
lékával  van  falukban.  Ennek  ellenére  is  kétségtelen,  hogy  a  kapi¬ 
talista  város  az  uj  társadalmi  rend  legtökéletesebb  formája. 

A  mai  városi  Oroszország  az  utóbbi  évtizedek  terméke.  A 
18.  század  első  negyedében  az  orosz  városi  lakosság  száma 
328.000  volt,  az  összlakosságnak  körülbelül  három  százaléka. 
1812-ben  már  1,600.000  személy  lakott  városokban,  ami  az  össz¬ 
lakosság  4*4  százalékának  felel  meg.  A  19.  század  közepén  a  vá¬ 
rosokban  3*5  millió  ember  lakik,  ami  az  összlakosság  7*8  száza¬ 
léka.  Végre  —  az  1897-iki  népszámlálás  szerint  —  a  városok 
lakossága  16*3  millióra,  vagyis  az  összlakosság  13  százalékára 

rúg.  1885-től  1897-ig  a  városi  lakosság  33*3,  a  falusi  lakosság  csak 
12*7  százalékkal  szaporodott.  Egyes  városokban  még  gyorsabban 
szaporodik  a  lakosság.  Moszkva  lakossága  például  az  utolsó  35 
évben  604. 000-ről  1,359.000-re  emelkedett,  ami  123  százalékos 
szaporulatnak  felel  meg.  A  déli  városok:  Odessza,  Rostov,  Jeka- 
terinoslav,  Baku  lakossága  még  nagyobb  arányokban  szaporodik. 

A  városok  számának  és  nagyságának  fejlődésével  párhuza¬ 
mosan  hatalmas  átalakuláson  ment  végbe  a  19.  század  második 
felében  a  városok  gazdasági  szerepe  és  társadalmi  összetétele  is. 

Nyugateurópa  kézműves-céhes  városaival  ellentétben,  ame¬ 
lyek  minden  erejük  megfeszítésével  küzdöttek,  hogy  a  kikészítő 
iparokat  falaikon  belül  koncentrálják,  a  régi  orosz  városok, 
akárcsak  az  ázsiai  despoták  városai,  nem  fejtettek  ki  semmi  ter¬ 
melő  tevékenységet.  A  régi  orosz  városok  katonai  közigazgatási 
gócpontok  voltak,  erődök,  esetleg  kereskedelmi  gócpontok,  ame¬ 
lyek  a  falu  munkájából  éltek.  A  városok  lakossága  katonákból, 
hivatalnokokból  állott,  akik  a  cártól  kaptak  fizetést,  kereskedők¬ 
ből  és  végül  földbirtokosokból,  akik  a  városok  falai  mögött  vé¬ 
delmet  kerestek.  Még  Moszkva  is,  a  régi  Oroszország  legnagyobb 
városa,  voltakép  csak  egy  nagytér] edelmü  falu  volt,  amely  a  cári 
palota  köré  épült.  A  kézművesség  egészen  alárendelt  szerepet 
játszott  a  városokban,  mert  hiszen  a  kikészítő  ipar,  mint  láttuk, 
háziipar  formájában  szét  volt  szóródva  a  falvakban.  Annak  a 
négy  millió  falusi  háziiparosnak  elődei,  akikről  az  1897-es  nép- 
számlálás  megemlékezik,  végezték  nálunk  a  nyugateurópai  kéz¬ 
művesség  termelő  tevékenységét,  ‘  de  nyugateurópai  szaktársaik¬ 
kal  ellentétben  nem  vettek  részt  a  műhely  és  a  gyár  megterem¬ 
tésének  munkájában.  ^Amikor  a  gyár,  mint  termelési  forma  fel¬ 
lépett,  proletarizálta  a  háziiparosok  nagyobb  felét  és  a  másik  fe¬ 
lét  közvetve  vagy  közvetlenül  alattvalójává  tette. 

,  Ahogy  az  orosz  ipar  nem  csinálta  végig  a  középkori  kéz¬ 
művesség  korszakát,  úgy  az  orosz  városok  sem  ismerik  azt  a 
folyamatot,  ahogy  a  harmadik  rend  —  a  polgárság  —  a  céhek¬ 
ben,  egyesületekben,  municipiumokban  lassanként  hatalmassá 
vált.  Az  európai  tőke  rövid  néhány  évtized  alatt  megteremtette  az 
orosz  ipart  és  az  orosz  ipar  megteremtette  a  mai  városokat,  ame¬ 
lyekben  a  legfontosabb  termelő  funkciókat  a  proletáriátus 
látja  el. 

A  kapitalista  nagybiírzsoázia* 

A  gazdasági  uralom  ily  módon  harc  nélkül  a  nagytőke 
ölébe  hullott.  Ám  a  külföldi  tőke  hatalmas  szerepe  ebben  a  folya¬ 
matban  megsemmisítő  hatással  volt  az  orosz  burzsoázia  politikai 
befolyására.  Az  állam  nagyfokú  eladósodása  folytán  az  állami 
bevételek  igen  jelentékeny  része  külföldre  folyt  és  Nyugateurópa 
burzsoáit  erősítette  és  gazdagította.  De  a  börzearisztokrácia, 
amely  az  európai  államokban  a  hegemóniát  kezében  tartja,  amely 
a  cári  kormányt  minden  különösebb  erőfeszítés  nélkül  pénzügyi 
vazallusává  tette,  nem  lehetett  a  nemzeti  ellenzék  alkotó  eleme 
Oroszországban  —  már  csak  azért  sem,  mert  semmilyen  nemzeti 
kormány  nem  fizethet  olyan  uzsora  kamatot,  mint  a  cárizmus. 
De  nemcsak  a  finánctőke,  hanem  az  ipari  töke  is,  amely  az  orosz 
természeti  kincseket  és  munkaerőt  kihasználta,  Oroszország  ha¬ 
tárain  kivül  —  a  francia,  belga  vagy  angol  parlamentben  —  rea¬ 
lizálta  politikai  hatalmát. 

De  a  hazai  tőke  sem  tudott  a  cárizmus  ellen  vivott  nemzeti 
küzdelem  élére  állani,  mert  már  jóelőre  éles  ellentétbe  jutott  a 
tömegekkel:  a  proletáriátussal,  amelyet  közvetlenül,  és  a  pa¬ 
rasztsággal,  amelyet  közvetve,  az  állam  utján  uzsor ázott  ki.  Ez 
különösen  a  nehéz  iparra  áll.  A  nehéz  ipar  ma  mindenütt  füg¬ 
gésbe  jutott  az  államtól,  főként  a  militarizmustól.  Igaz,  hogy  az 
iparnak  fontos  érdeke  a  «biztos  polgári  rend)),  de  még  nagyobb 
érdeke  a  koncentrált  állami  hatalom,  amely  a  jótétemények  és 
megrendelések  adományozója.  Mert  a  vasgyárosok  saját  gyá¬ 
raikban  szemtől  szembe  állanak  a  leghaladottabb  és  legtevéke¬ 
nyebb  munkássággal,  amely  a  cárizmus  minden  gyengülését  arra 
használja  fel,  hogy  a  tőke  ellen  is  rohamra  induljon. 

A  textilipar  a  legfüggetlenebb  az  államtól  az  összes  ipar¬ 
ágak  között:  ezenfelül  az  ő  számára  legnagyobb  érdeke,  hogy  a 
tömegek  vásárló  ereje  lehetőleg  fokozódjék,  ami  elgondolhatat- 
lan  egy  gyökeres  agrárreform  nélkül.  Ép  ezért  a  textiles  Moszkva 
az  1905-ös  forradalomban  sokkal  élesebb,  sokkal  erélyesebb 
ellentállást  fejt  ki  a  cári  bürokráciával  szemben,  mint  a  vas- 
és  fémmunkás  Pétervár.  A  moszkvai  városi  tanács  kétségtelen 
jóakarattal  nézte,  hogy  dagad,  erősödik  a  népmozgalom.  De  an¬ 
nál  erélyesebben  és  «elvhűebben»  foglaltak  állást  a  városatyák 

az  államhatalom  mellett,  amikor  a  mozgalom  egész  szociális  tar- 
talmát,  tökeellenes  jellegét  leleplezte  előttük.  Az  ellenforradalmi 
töke,  amely  paktumot  kötött  az  ellenforradalmi  nagybirtokkal, 
vezérét  1905-ben  Gucskow-nak,  a  moszkvai  kereskedőnek  szemé¬ 
lyében  találta  meg,  aki  később  a  harmadik  dumában  a  többség 
vezére  lett. 


A  polgári  demokrácia. 

Amikor  a  nyugateurópai  tőke  csirájában  megfojtotta  az 
orosz  kézművességet,  megfosztotta  ezáltal  az  orosz  polgári  de¬ 
mokráciát  is  társadalmi  talajától.  Össze  lehet-e  hasonlítani  a  mai 
Pétervárt  vagy  Moszkvát  1848  Berlinjével  vagy  Bécsével,  amelyek 
még  nem  álmodtak  táviróról,  alig  tudtak  a  vasútról  és  egy  üze¬ 
met,  amelyben  300  munkás  dolgozott,  óriási  vállalatnak  tartot¬ 
tak?  Nálunk  a  legkisebb  nyoma  sincs  annak  a  gerinces  polgár¬ 
ságnak,  amely  végigcsinálta  az  önkormányzat  és  politikai  harc 
évszázados  iskoláját  és  aztán  a  fiatal,  még  osztállyá  sem  forrott 
proletariátussal  karöltve  ostromolta  meg  a  feudális  uralom 
bastille-jait.  Mi  következett  utána?  jAz  «uj  harmadik  rend»  a 
hivatásos  intelligencia:  ügyvédek,  ujságirók,  orvosok,  mérnökök, 
tanárok,  tanítók.  A  társadalmi  termelésben  nincs  önálló  jelentő¬ 
ségük,  kevesen  vannak,  gazdaságilag  nem  függetlenek;  ez  az  osz¬ 
tály  a  maga  tehetetlenségének  tudatában  mindig  keres  egy  szi¬ 
lárdan  kialakult  társadalmi  osztályt,  amelyre  támaszkodhatik. 
És,  minő  csoda?  Ezt  a  támaszt  eleinte  nem  a  kapitalistáknál,  ha¬ 
nem  a  nagybirtokosoknál  találta  meg. 

Az  a  párt,  amely  az  utóbbi  években  az  úgynevezett  liberá¬ 
lis  körökben  a  hangadó  volt,  —  a  kadettek  —  a  zemsztvo-kon- 
stitucionalisták  és  a  ((felszabadítás  szövetségének®  egybeolvadásá¬ 
ból  alakult  1905-ben.  jA  zemsztvók,  a  földbirtokos  szövetségek 
liberális  frondja  egyrészt  az  agráriusok  irigységéből  táplálko¬ 
zott,  amelyet  a  kormány  irtózatos  ipari  protekcionizmusa  támasz¬ 
tott,  másrészt  a  haladóbb  érzelmű  birtokosok  elégedetlenségéből 
afelett,  hogy  az  orosz  agrárviszonyok  barbár  elmaradottsága 
folytán  nem  rendezhetik  be  birtokaikat  haszonhajtóbb  kapita¬ 
lista  alapon.  A  ((felszabadítás  szövetsége®  a  polgári  értelmiség 
olyan  elemeit  egyesítette  magában,  akik  ((tisztességes®  társadalmi 
állásuk  s  az  ezzel  kapcsolatos  jóllakottság  folytán  nem  léphettek 

forradalmi  útra.  A  kadettek  pártja  tehát  egyrészt  a  zemsztvók 
ellenzéki  impotenciáját,  másrészt  az  államtól  és  nagytőkétől 
függő  diplomás  értelmiség  általános  impotenciáját  egyesítette 
magában.  Hogy  mennyire  felületes  volt  a  zemsztvo-liberalizmus, 
azt  teljes  szemléletességgel  mutatta  az  1905-iki  forradalom,  ami¬ 
kor  a  kadettek  a  parasztmozgalom  befolyása  alatt  egész  határo¬ 
zottan  jobbra  —  a  régi  rendszer  felé  —  fordultak.  A  liberális  in¬ 
telligencia  könnyező  szemekkel  hagyta  el  ekkor  a  falut,  ahol 
agitálni  kezdett.  A  faluból,  ahol  úgyis  csak  adoptált  gyerek  volt, 
visszatért  történelmi  hazájába,  a  városba,  hogy  menedéket,  ott¬ 
hont  keressen.  Mit  talált  azonban  ott?  A  konzervatív  nagytőkét 
és  a  forradalmi  proletárságot  és  a  kettő  kiengesztelhetetlen  osz¬ 
tályellentétét! 

Ugyanez  az  ellentét  osztotta  két  táborra  a  kézművességet  is 
azokon  a  vidékeken,  ahol  még  volt  vagy  maradt  némi  jelentősége. 
A  kézműves  proletáriátus  a  nagyipar  légkörében  nevelkedett  fel 
és  csak  kevéssé  különbözik  a  gyárak  proletáriátusától.  A  nagy¬ 
ipar  és  a  munkásmozgalom  két  tűz  közé  szorította  a  kézműves¬ 
mestereket  és  az  orosz  kisiparos  az  az  elmaradt,  félig  éhes,  el¬ 
keseredett  osztály,  amely  a  lumpen-proletáriátus  mellett  a  fekete 
százak  demonstrációinak  és  a  pogrom-rendezőknek  főkontin¬ 
gensét  adja . . .  Mindent  összefoglalva:  reménytelenül  elkésve,  a 
szocialista  átkok  zengése  közben  születve,  a  polgári  demokrata 
értelmiség  ott  lebeg  az  osztályellentétek  örvénye  felett  —  föld¬ 
birtokosi  tradiciók  terhelik,  bele  van  bonyolódva  professzori  elő- 
itéleteibe,  nincs  kezdeményező  ereje,  nincs  befolyása  a  tömegekre 
és  nincs  bizalma  az  eljövendő  napokban  . . . 


A  proletárság. 

í 

A  világtörténelmi  fejlődésnek  ugyanazon  okai,  amelyek  a 
polgári  demokráciát  testnélküli  fejjé  (az  értelmiséggé!)  alakítot¬ 
ták,  ugyanezek  az  okok  készítették  elő  a  fiatal  orosz  proletáriátus 
kimagasló  szerepének  feltételeit.  Azonban  mindenekelőtt  álla¬ 
pítsuk  meg:  mekkora  tömeget  reprezentál  az  orosz  proletáriátus? 

Az  1897-iki  népszámlálás  fölöttébb  tökéletlen  adatai  a  kö¬ 
vetkező  választ  adják  erre  a  kérdésre: 

A  munkások  száma: 

A)  Bányászok,  kikészítő  ipar,  közlekedés  és  kereske¬ 


delmi  vállakózás  .  3,322.000 

B)  Mezőgazdaság,  erdészet,  halászat,  vadászat  .  .  2,723.000 

C)  Napszámosok  és  segítőmunkások .  1,095.000 

D)  Cselédek,  portások,  házmesterek .  2,132.000 

Összesen  (férfiak  és  nők)  .  .  .  9,272.000 


A  családtagokkal,  hozzátartozókkal  együtt  a  proletáriátus 
1897-ben  az  összlakosság  27*6  százalékát,  tehát  valamivel  többet, 
mint  egynegyedét  tette  ki.  Ezeknek  a  rétegeknek  politikai  akti¬ 
vitása  igen  különböző  méretű  és  a  vezető  szerep  a  forradalomban 
természetesen  az  első  (]AJ  kategóriáé.  Alapjában  elhibázott  dolog 
lenne  azonban,  ha  az  orosz  proletáriátus  tényleges  és  lehető  je¬ 
lentőségét  a  forradalomban  a  viszonylagos  száma  alapján  akar¬ 
nék  felbecsülni.  Ez  annyit  tenne,  hogy  a  mezitelen  számoktól 
nem  látjuk  a  tényleges  szociális  erőviszonyokat. 

A  proletáriátus  befolyását  az  a  szerep  szabja  meg,  amelyet 
a  modern  gazdasági  életben  betölt.  A  nemzeti  termelés  leghatal¬ 
masabb  eszközei  egyenes  és  közvetlen  függésben  vannak  a  prole- 
táriátustól.  3*3  millió  munkás  (az  A)  csoport)  a  nemzeti  jövede¬ 
lemnek  több  mint  felét  teremtik  elő.  A  legfontosabb^ közlekedési 
eszközök,  —  a  vasutak  —  amelyek  a  roppant  birodalmat  gazda¬ 
sági  egységgé  teszik,  olyan  gazdasági  és  politikai  hatalmat  jelen¬ 
tenek  a  proletáriátus  kezében,  amely  felmérhetetlen.  Ehhez  já¬ 
rul  még  a  posta  és  távirda,  amelyek  ha  nem  is  annyira  közvet¬ 
lenül,  de  még  mindig  igen  reális  módon  függnek  a  proletárságtóL’ 
Mig  a  parasztság  szétszórtan  él  az  egész  országban,  addig  a  pro- 
letárság  néhány  ipari  centrumban  van  összpontosítva.  Minden  * 
városban  ő  alkotja  a  lakosság  magvát,  amely  gazdaságilag  és  po¬ 
litikailag  jelentős  —  és  mindazok  az  előnyök,  amelyek  egy  kapi¬ 
talista  országban  a  város  előnyei  —  a  termelőerők  koncentrá¬ 
ciója,  a  lakosság  legaktívabb  elemeinek  együttlakása,  a  legfonto¬ 
sabb  kulturjavak  felhalmozása  —  mindezek  az  előnyök,  átalakul¬ 
nak  a  proletáriátus  osztály  előnyeivé.  Az  orosz  proletárság  osz¬ 
tállyá  alakulása  a  történelemben  páratlanul  álló  gyorsasággal  tör¬ 
tént  meg.  Alig  nőtt  ki  a  bölcsőből  és  máris  szembekerült  a  kon¬ 
centrált  államhatalommal  és  a  koncentrált  nagytőkével.  Céhbeli 
tradiciók  és  kézműves  előitéletek  nem  gyakoroltak  befolyást  ön- 

tudatára.  Mindjárt  az  első  lépései  után  elindult  a  kíméletlen,  ki> 
engesztelhetetlen  osztályharc  utján. 

A  kézművesség,  kisipar  teljes  jelentéktelensége  és  az  orosz 
nagyipar  fölöttébb  fejlett  jellege  a  politikában  ilyen  módon  oda¬ 
vezetett,  hogy  a  polgári  demokráciát  kiszorította  a  proletár  de¬ 
mokrácia.  A  kispolgárság  termelő  funkcióival  együtt  a  munkás- 
osztály  átvette  a  polgárság  egykori  politikai  szerepét  és  törté¬ 
nelmi  igényét  arra,  hogy  a  paraszttömegeket  vezesse,  ha  majd 
a  feudális-fiskális  jármot  lerázzák  magukról. 

A  történelmi  próbakő,  amelyen  a  városi  pártok  sorsa  eldőlt, 
az  agrárkérdés  volt. 

A  nemesség  és  a  földbirtok. 

A  kadett  programm,  helyesebben  az  egykori  kadett  pro- 
gramm,  amely  a  nagy-  és  középbirtoknak  «igazságos»  kártérítés 
alapján  való  kisajátítását  követeli,  a  kadettek  nézete  szerint  a 
maximuma  annak,  amit  « törvényhozási  alkotó  munka »  utján  el 
lehet  érni. 

Valójában  azonban  az  a  liberális  kisérlet,  amely  törvény¬ 
hozási  utón  akarta  kisajátítani  a  nagybirtokot,  csupán  a  választó¬ 
jognak  a  kormány  által  való  kisajátítására  és  a  junius  16-iki 
államcsínyre  vezetett.  A  kadettek  a  birtokos  nemesség  intézmé¬ 
nyes  megszüntetésében  egyszerű  pénzügyi  műveletet  láttak  és 
tele  voltak  a  legjobb  szándékkal,  hogy  a  földbirtok  ((igazságos 
megbecsülése)),  a  földbirtokosra  nézve  minél  elfogadhatóbb  tar¬ 
talmat  kapjon.  A  nemesség  azonban  egészen  más  szemmel  nézte 
a  dolgot.  Csalhatatlan  ösztönével  azonnal  megérezte,  hogy  itt 
nem  arról  van  szó,  hogy  —  esetleg  jó  áron  —  elad  50  millió  desz- 
jatin  földet,  hanem  az  ő  társadalmi  szerepének,  mint  uralkodó 
rendének,  likvidálásáról  és  rövidesen  elutasította  azt,  hogy  ön¬ 
magát  megsemmisítse. 

((Ez  legyen  a  mi  jelszavunk  és  jeligénk  —  kiáltotta  Salty- 
kow  gróf  a  földbirtokosoknak  az  első  dumában:  —  Egy  talpalat¬ 
nyit  se  földünkből,  egy  szál  füvet  se  réteinkről,  egy  szál  rőzsét 
sem  eredeinkből.))  És  ez  nem  volt  kiáltó  szó  a  pusztában,  ó  nem, 
épen  a  forradalom  esztendei  voltak  az  orosz  nemesség  számára 
a  koncentrálódás  s  politikai  megerősödés  eszközei.  A  legsötétebb 
reakció  idején  III.  Sándor  alatt  a  nemesség  az  egyik  rend  volt, 
ha  mindjárt  az  első  is.  Mivel  az  abszolutizmus,  amely  éberen  őr- 

ködött  a  maga  függetlensége  fölött,  a  nemességet  sem  engedte 
egy  pillanatra  se  kiszabadulni  a  rendőri  felügyelet  alól  és  a  rendi 
harácsolási  vágyra  is  feltette  az  ellenőrzés  szájkosarát.  Most  azon¬ 
ban  a  nemesség  a  parancsnokló  rend  lett.  jA  kormányzók  úgy 
táncolnak,  ahogy  a  nemesség  fütyül,  a  nemesség  megfenyegeti  a 
minisztereket  és  nyilvánosan  megbuktatja  őket,  ultimátumokat 
küld  a  kormánynak  és  kikényszeríti  a  végrehajtásukat.  Az  ő  jel¬ 
szava:  egy  talpalatnyit  se  földeinkből,  egy  jottányit  sem  elő¬ 
jogainkból! 

60.000  földbirtokos  kezében  több  mint  1000  rubel  évi  jöve¬ 
delemmel  körülbelül  75  millió  deszjatin  föld  van:  ez  ha  piaci 
árát  56  milliárdra  tesszük,  tulajdonosainak  tisztán  450  millió 
rubelt  hoz.  A  földbirtokkal  szoros  szövetségben  van  a  büro¬ 
krácia.  30.000  hivatalnokra,  akiknek  fizetése  meghaladja  az  ezer 
rubelt,  évenként  200  millió  rubel  jut  jövedelem  gyanánt.  És  épen 
a  hivatalnoki  kar  középső  és  felső  kategóriáiban  dominál  túl¬ 
nyomóan  a  nemesség  és  végre  ugyanaz  a  nemesség  élvezi  az  osz¬ 
tatlan  rendelkezési  jogot  a  zemsztvo  önkormányzatok  és  az  ezek¬ 
ből  folyó  hasznok  felett. 

Tekintettel  ezekre  a  tényekre  a  kadettek  agrárprogrammja, 
mely  a  törvényhozási  megegyezés  alapján  akarja  megoldani  a 
kérdést,  reménytelenül  utópistának  bizonyult  és  nem  is  meglepő, 
hogy  maguk  a  kadettek  is  elváltak  tőle. 

A  szociáldemokrácia  a  kadettek  agrárprogrammjának  bi- 
rálatánál  főként  «az  igazságos  megbecslést))  támadta  és  teljesen 
igaza  volt  ebben.  Mert  ha  csak  pénzügyi  szempontból  nézzük  is  a 
dolgot,  a  földbirtokok  megváltása,  amelyek  tulajdonosaiknak 
több  mint  ezer  rubelt  jövedelmeznek,  öt,  esetleg  hat  milliárddab 
szaporította  volna  kilenc  milliárdos  államadósságunkat,  ami  csu¬ 
pán  kamatokban  évenként  háromnegyed  milliárdot  nyelt  volna 
el.  A  kérdésnek  azonban  nem  pénzügyi,  hanem  politikai  jelentő¬ 
sége  a  döntő. 

Az  1861-iki  felszabadítás!  reform  feltétele  a  parasztbirto¬ 
kok  túlságosan  magas  megváltási  áraival,  de  facto  a  földbirtoko¬ 
sok  kártalanítását  jelentette  a  felszabadított  jobbágyokért.  Akkor 
a  nemességnek  számos  jogát  és  nagy  politikai  előjogait  likvidál¬ 
ták  «az  igazságos  megbecslés))  alapján.  Most  azonben  a  nemes¬ 
ség  egy  talpalatnyi  földet  sem  enged  át,  mert  az  politikai  jogai¬ 
nak  likvidálását  jelentené.  Nincs  tehát  más  megoldás,  mint  a  föld 
naeionalizálása  a  szocialista  programm  alapján. 


Pöljeg^yzések. 


A  csalán  értékesítése.  A  «Svenska  Dagbladeté  cimü  stockholmi 
újságban  Erik  Lundström,  a  kiváló  svéd  természettudós,  alapos  tanul¬ 
mányban  számol  be  kutatásairól,  amelyeket  a  vadon  tenyésző  növények 
hasznosítására  vonatkozóan  végzett  s  megcáfolja  azt  a  téves  hitet, 
mintha  a  csalán  csupán  mint  zsenge  növény  volna  felhasználható  táplá¬ 
lék  gyanánt.  Jóllehet  a  csalán  csakugyan  tavasszal  a  legizletesebb,  de 
azért  egész  nyáron  át  élvezhető.  A  már  fejlettebb  növényt  legcélszerűbb 
oly  módon  begyűjteni,  hogy  előbb  a  szárát  vágjuk  át  alul  s  azután 
tépjük  le  egyenkint  a  leveleit.  A  szár  és  a  terméshűvely  kitűnő  eledel 
a  tehén  és  a  szárnyasok  számára,  mig  a  leveleket  ételek  készítésére  lehet 
felhasználni.  Legcélszerűbb  a  leveleket  papirosra  kiteregetve  meg¬ 
szárítani  s  a  nehány  nap  alatt  kiszáradt  leveleket  papiros-  vagy 
vászonzacskókban  száraz,  nedvességtől  mentes  helyen  tartani.  De  lehet 
a  leveleket  befőttes  üvegekben  megfőzve  vagy  besózva  is  eltenni;  ez 
utóbbi  két  esetben  a  csalánleveleket  az  elkészítés  előtt  nehány  órán 
át  előbb  vízben  kell  áztatni. 

Hogy  a  csalán  mennyire  tápláló,  kitűnik  Almén  és  König  vegy- 
elemzésének  eredményéből,  amely  szerint  5.5%  fehérje  mellett  0.6% 
zsiradékot,  7.1%  szénhidrátot  és  2.3%  sókát  tartalmaz.  Hogyha 
pedig  tápláló  értékét  összehasonlítjuk  más  növényi  eledelekével,  akkor 
arra  az  eredményre  jutunk,  hogy  mig  egy  kilogramm  bab  548  s  egy 
kilogramm  sárgarépa  355  kalóriát  szolgáltat,  addig  ugyanannyi  csalán 
révén  590  kalória-mennyiséghez  jut  az  emberi  szervezet. 

A  csalán-főzelék  vagy  a  csalán-leves  épp  úgy  készül  mint  a 
többi  főzelék  vagy  zöldségleves;  újabb  kísérletek  során  azonban  kide¬ 
rült,  hogy  a  csalán  elsőrangú  gabonapótló-anyag  gyanánt  is  alkalmaz¬ 
ható.  Egyik  gothenburgi  főzőiskolában  nemrég  próba-sűléseket  végez- 

tek  erre  vonatkozóan,  amelyek  során  megállapították,  hogy  a  kenyér¬ 
sütésre  szánt  liszt  egy  harmadát  lehet  megtakarítani,  ha  csalánt  keve¬ 
rünk  a  kenyértésztába.  E  célból  a  csalánleveleket  előbb  vizben  meg¬ 
főzik,  a  levet  leöntik  s  a  megfőtt  leveleket,  például  húsdaráló  segélyé¬ 
vel,  megőrlik.  Az  ily  módon  nyert  pépes  anyagot  élesztő  hozzáadá¬ 
sával  annyi  rozsliszttel  keverik,  hogy  a  tészta  gyúrható  legyen.  Az 
erjedés  folyamata  és  a  sütés  már  a  rendes  kenyérsütés  módjára 
megy  végbe.  A  kenyér  azonban  ne  legyen  vastag  héjú. 

A  gothenburgi  sütéspróba  sikerén  felbuzdulva,  a  svéd  kormány 
elhatározta,  hogy  a  csalán  tömeges  begyűjtését  és  szárítását  rendelettel 
fogja  szabályozni  és  konzerválásáról  is  gondoskodik.  A  gyűjtés  mun¬ 
káját  tanulók  végzik,  akik  egy  hét  alatt  1200  kilogramm  csalánlevelet 
arattak  le  egyedül  Gothenburg  környékén,  de  valószínű,  hogy  a  g)rűjtést 
egész  Svédországra  kiterjesztik. 


Knny  Domokos.  Ipartörténeti  tanulmánynak  nevezi  dr.  Siklóssy 
László  a  könyvét,  amely  ezzel  a  címmel  jelent  meg:  <(Kuny  Domokos, 
egy  budai  keramikus  a  XVIII.  században®.  Siklóssy  e  munkájával, 
a  magyar  művészi  ipar  múltjának  egy  homályos  pontjára  vet  teljes 
világosságot.  Egészen  a  legutóbbi  időkig  ugyanis,  a  múltból  maradt 
emlékekkel  foglalkozók,  kutatók  és  gyűjtők,  meglehetős  tanácstalanul 
állottak  azokkal  a  fayence-okkal,  majolika-edényekkel  szemben,  ame¬ 
lyek  formában,  dekoratív  megjelenésben  a  holicsi  edényekkel  tarta¬ 
nak  némi  rokonságot,  s  a  talpukon  a  jelzés  O.  F.  vagy  Kuny  in  Ofen, 
Eredetükre  nézve  többféle  volt  a  feltevés,  csak  az  nem  talált  meg¬ 
felelő  bizonyítékra,  hogy  ezek  a  polgári  használatra  szánt,  de  artisz- 
tikus  ipari  holmik  egy  valamikor  Budán  virágzott  fayence-gyár  ter¬ 
mékei. 

Siklóssy  alapos  és  buzgó  kutatás  után,  átnézve  az  egykorú  hír¬ 
lapok  s  a  fővárosi  levéltár  idevonatkozó  adatait,  eloszlatja  a  homályt, 
kétséget  kizáróan  bebizonyítja,  hogy  ezek  az  edények,  amelyekből 
egyébként  ma  már  nagyon  kevés  maradt  fenn,  Budán  készültek.  Való¬ 
sággal  felfedezi  azt  a  gyárat,  illetve  műhelyt,  amely  a  török  idők  után 
magához  térő  fővárosnak  első  ilynemű  intézménye  s  a  feledés  alól  ki¬ 
ássa  annak  az  embernek  emlékezetét,  aki  e  vállalkozás  lelke  volt,  a 
gyár  tulajdonosa,  iparművészetünk  távoli  sorsának  egyik  mozgatója: 
Kuny  Domokost.  A  név  magyarul  hangzik,  Kuny  apja  azonban  még 
Gúny  volt,  a  család,  amelyből  származik,  a  XVIII.  század  második  felé¬ 
ben  messzi  földről  költözik  Magyarországba,  lotharingiai  francia. 

Ez  a  betelepülő  Gúny,  a  holicsi  fejedelmi  porcellángyár  alkalmazottja, 
föereje,  később  Tatára  kerül  s  Siklóssy  szerint  ő  alapítja  meg  a  tatai 
kerámiái  gyárat.  Fia,  Domokos,  Budán  a  Krisztinavárosban  folytatója 
atyja  hivatásának,  a  ház  még  ma  is  megvan,  ahol  lakott  s  1785-ben 
alapított  gyára  működött.  Kuny  Domokos,  a  származásra  francia  nemes 
budai  polgárrá  lesz  s  a  maga  mesterségében  a  magyar  kultúra  ügyé¬ 
nek  lelkes  bajnokává.  Sajnos,  ez  a  pálya,  amelyet  a  jóra  törekvés  és 
lelkesség  melegít,  nem  végződik  úgy,  ahogy  az  érdemeivel  rászolgált 
volna  s  Kuny  a  maga  korának  tragikus  hősei  közé  tartozik.  Vállal¬ 
kozása  szépen  indul,  a  krisztinavárosi  gyár  serényen  és  egyre  növekvő 
keretek  közt  dolgozik,  a  napóleoni  háborúk  azonban  e  lendületes  tem¬ 
pót  megakasztják.  Ekkor  történik,  hogy  a  háború  következtében  a 
piacról  eltűnő  s  a  fayence-gyártáshoz  szükséges  két  fém,  az  ólom  és 
ón  helyett,  Kuny  antimoniummal  kísérletezik  s  egy  ólom-  és  ónmentes 
mázat  talál  fel.  Hatósági  engedélyt  azonban  nem  kap,  hogy  élhessen 
vele,  mert  a  pesti  egyetem  kedvezőtlen  véleményt  küld  róla  a  hely¬ 
tartótanácshoz.  A  találmány  ügye  hajtja  Kunyt  életének  keserű  feje¬ 
zetéhez.  Kuny  ugyanis  nem  enged,  mert  érzi  igazát,  felveszi  a  harcot 
s  Bécsbe  megy,  ahol  csakugyan  mintha  kiderülne  fölötte,  mert  talál¬ 
mánya  után  császári  oldalról  érdeklődnek,  az  udvari  porcellángyár- 
ban  eredményesen  kisérleteznek  vele  s  az  egyetem  Ítélete  kitünően 
hangzik  róla.  Pestről  azonban  ismét  gáncsvetés  történik  s  hogy  köz¬ 
ben  a  háború  véget  ér,  a  találmány  veszti  jelentőségét  s  illetékes  fóru¬ 
mok  napirendre  térnek  fölötte.  Kuny  most  már  csöndes  emberként 
Bécsben  marad,  mozgalmas  és  jobb  sorsra  érdemes  pályája  itt  ér  véget 
—  egy  közkórházban. 

Siklóssy  László  hézagpótló  munkát  végzett  e  monográfiával. 
Széles  alapon  tárgyalja  mindazt,  ami  Kuny  regényes  életére,  műkö¬ 
désére  vonatkozik,  könyve  korrajzzá  bővül,  gazdag  históriai  dokumen¬ 
tumokban,  a  régi  magyar  agyagművesség  viszonyairól  alapos,  sok 
vonatkozásban  uj  tanulmányt  közöl.  Könyvét  egykorú  képanyag,  ked¬ 
ves  és  finom  metszetek  egész  sora  díszíti. 


Juhász  Gynla:  Késő  szüret.  Juhász  Gyula  versei  a  magányosság 
költészete.  A  világtól  elzárkózott  szerzetesi  lélek  önmagába  merülő 
álmodása  a  valóság  életéből  nem  érez  semmi  egyebet,  csak  azt  a 
keserű  fájdalmat,  mely  az  álmok  fölébredéséből  fakad  föl  mindun¬ 
talan.  És  ez  a  fájdalom  csak  még  jobban  elszigeteli  a  költőt  mind¬ 
attól,  ami  nem  álmodás.  Juhász  Gyula  álomvilágának  halk  szinü 

Botticelli-virágait  két  mező  termi.  A  múlt  és  valami  külöuös  báju, 
gyermekes  elfogódásu  finomságokkal  érező  bölcseség.  A  múlt  a  régi, 
az  örök  szerelem  emlékeit  ragyogtatja  fel  mint  ünnepi  misék  palást* 
jának  rózsáit.  Emlékeket,  érzések  és  pillanatoknak  szűrt  ízét  adja 
elénk,  mint  arany  kehelyben  fekete  óbort,  amelynek  lapján  mindig 
az  egy  arc:  Anna.  A  magányosságába  rejtőzködő  bölcseség  pedig  a 
könyvek,  a  gondolat  templomi  előkelőségében  vigasztalódik  önmagá¬ 
val,  amint  ez  renaissance-korabeli  kolostorba  zárt  fejedelmekhez  illik, 
vagy  egy  vidékre  száműzött  mai  magyar  tanárhoz. 

Lehetetlen,  hogy  meg  ne  ejtsen,  tiszteletre  ne  kényszer! tsen  ben¬ 
nünket  Juhász  Gyula  költészete.  Gazdag  tartalma  van  itt  minden  sor¬ 
nak,  hiszen  a  szépség  áhítatos  szerelmét,  a  lelki  megtisztultságot  érez¬ 
zük  minden  képben,  a  versek  lassuan  könnyed  ritmusában,  a  magyar 
nyelv  szótárából  nemes  érzéssel  kiemelt  gyöngyszavakban.  Ezek  a 
versek  a  fehér  változatai.  Valamennyiben  ugyanaz  a  szenvedő  lágy¬ 
ság,  az  érzések  gazdag  muzsikájának  lehalkított  pompája.  Egyik  stró¬ 
fán  ép  oly  tiszta  a  költő  egyénisége,  mint  a  következőn.  De  mégsem 
egyszinüek  ezek  a  strófák  még  kötetenként  sem  előttünk.  Mert  nem 
a  szentimentalizmus  termi  őket,  hanem  egy  életből  elköltözött  lélek 
szomorúsága,  aki  a  világ  minden  szépségén  mosolyogva  méláz  el,  mi¬ 
után  önmagába  egyszerűsítette  le  azt  egészen.  Mint  a  fehér  a  minden 
szinek  világát. 

Mándy  Gyula. 


Iskolaállamosítás  az  egész  vonalon.  (Levél  a  szerkesztőséghez.) 
Szabó  Jenő  főrendiházi  tag  a  «Magyar  Figyelö»  ötödik  számában 
ismételten  szót  emel  az  összes  iskolák  államosítása  mellett,  következe¬ 
tesen  megkülönböztetvén  a  nemzetiségi  és  történelmi  egyházakat.  Az 
előbbiek  alatt,  úgy  látszik,  a  görög  katholikus  és  görög  keleti  egy¬ 
házakat  érti.  Nem  tarthatom  megfelelőnek  és  szerencsésnek  ez  osz¬ 
tályozást,  mert  hiszen  a  nevezett  két  egyház  is  történelmi  egyház, 
épen  úgy,  mint  akármelyik  a  többi  közül.  Viszont  vannak  egyházak, 
melyeknek  tagjai,  elenyészően  csekély  százalék  kivételével,  tiszta  ma¬ 
gyarok,  tehát,  ha  a  görög  egyesült  és  nem  egyesült  (oláh,  ruthén  és 
szerb)  egyházak  nemzetiségiek,  amazok  épen  ilyen  joggal  nemzeti 
egyházaknak  nevezhetők. 

De  ez  mellékes;  a  fődolog  szerintem  az,  hogy  Szabó  Jenő  szerint 
«nem  lehet  túlságosan  sérelmes  a  protestáns  egyházakra  nézve  sem, 
ha  az  ö  gimnáziumaikra  is  kiterjesztetik  az  az  elbánás,  mely  a  kath. 

egyház  államegyházi  minőségének  megszüntetése  után  is  oly  jól  be¬ 
vált  a  kir.  kath.  gimnáziumokban ». 

Köszönjük  szépen  a  jóakaratot,  de  mi,  protestánsok,  a  Paritát- 
prügelstockból  többé  nem  kérünk;  úgy  is  sok  részünk  volt  már  eddig 
is  benne.  A  mi  iskolai  autonómiánkat,  akárcsak  a  magyar  alkotmányt, 
békekötések  és  országos  törvények  biztosítják.  így  legközelebb,  az 
ö  Felsége,  koronás  királyunk  által,  1907  febr.  14-én  jóváhagyott  és 
megerősített  református  Egyházi  Törvények  I.  t.-c.  3.  §-a  nyilván 
kimondja,  hogy  «a  magyarországi  református  egyház  alsó-,  közép-  és 
felső-iskolái,  mint  a  vallás  szabad  gyakorlásának  jogával  lényeges  kap¬ 
csolatban  álló  intézmények  s  az  egyház  önfentartásának  eszközei,  az 
alkotmányos  utón  létrejött  hazai  országos  törvények,  jelesen  az 
1790 — 91.  évi  XXVI.  t.-c.,  mint  alaptörvény  intézkedéseinek  épségben 
tartásával,  mindenestől  az  egyház  testéhez  tartoznak  s  az  egyházi 
hatóságok  alatt  állanak®.  Ezt  a  törvényes  álláspontot  a  magyar  refor¬ 
mátus  egyház,  saját  léteiének  és  lényegének  veszélyeztetése  nélkül, 
soha  fel  nem  adhatja,  még  «az  iskolák  államosításának  világáramlatá¬ 
val®  szemben  sem. 

Végül  még  csak  egy  megjegyzést.  Szabó  Jenő  felekezeti  szük- 
keblüségnek  bélyegzi  azt,  hogy  az  érdekelt  református  körök  meghiú¬ 
sították,  hogy  a  görög  kath.  magyarok  egyházmegyéjének  a  legmagya- 
rabb  város,  Debrecen  legyen  a  székhelye.  Én  úgy  gondoltam,  hogy  az 
érdekelt  róm.  kath.  körök  ugyanígy  járnának  el,  ha  például  Eszter¬ 
gomban  vagy  Kalocsán  keresnének  egy  uj  református  püspöknek  szék¬ 
helyet.  Vagy  ez  is  csak  felekezeti  szükkeblüség  lenne  és  semmi  más?I 

Dr.  Révész  Kálmán. 


A  Magyar  Bank  tőkeemelése.  A  Magyar  Bank  és  Kereskedelmi 
Részvénytársaság  szeptember  2-án  tartotta  rendkívüli  közgyűlését, 
amelyen  elhatározták,  hogy  az  alaptőkét  húsz  millió  koronával  fel¬ 
emelik.  Eleinte  az  volt  a  terv,  hogy  negyven  millió  koronával  emelik 
fel  az  alaptőkét,  de  időközben  az  igazgatóság  a  kormány  részéről  azt 
az  értesítést  kapta,  hogy  legközelebb  kormányrendelet  fog  megjelenni, 
mely  a  részvénytársaságok  alaptőkefelemelését  előzetes  kormányható¬ 
sági  engedélytől  fogja  függővé  tenni.  A  Magyar  Bank  és  Kereskedelmi 
Részvénytársaság  a  kiadandó  kormányrendelet  indokainak  figyelembe¬ 
vételével  megfelelt  a  kormány  abbeli  kívánságának,  hogy  a  közgyűlés 
elé  csupán  busz  millió  koronával  való  tőkeemelés  iránti  javaslatot  ter¬ 
jesszen,  mig  a  tervbevett  további  busz  millió  koronás  alaptőkefeleme¬ 
lést  a  majd  megjelenő  kormányrendelet  hatálya  alá  helyezi.  A  meg¬ 
tartott  rendkívüli  közgyűlés  ennek  megfelelően  határozott  és  kimon¬ 
dotta,  hogy  jelenleg  50.000  darab  egyenként  400  korona  névértékű, 
az  1919.  üzletévvel  kezdődő  szelvénnyel  ellátott  uj  részvényt  bocsát  ki. 
A  kibocsátandó  összes  részvények  az  eddigi  részvényeseknek  biztosít¬ 
tatnak  hirdetményszerü  felajánlás  utján  5  :  1  arányban  800  korona 
kibocsátási  áron,  levonva  ez  összegnek  a  lefizetés  napjától  december 
31-ig  számított  négy  százalékos  kamatját,  viszont  hozzáadva  darabon¬ 
ként  négy  korona  részvénykibocsátási  bélyegilletéket.  Az  ilyképen 
megejtendő  részvénykibocsátás  alkalmával  a  névértéken  felül  befolyó 
ártöbblet  tekintetében  a  közgyűlés  elhatározta,  hogy  abból  mindenek¬ 
előtt  500.000  koronát  a  Bank  alkalmazottai  nyugdíjintézetének  újabb 
megerősítésére  juttat,  a  fennmaradó  összeg  pedig  a  tartalékaláp  gyara- 
pításárá  fordítandó.  A  tervezett  negyven  millió  koronás  tőkefelemelés 
második  busz  millió  koronás  részletének  kibocsátására  vonatkozólag 
a  közgyűlés  utasította  az  igazgatóságot,  hogy  a  majd  megjelenő  kor¬ 
mányrendelet  értelmében  szükséges  lépéseket  általa  meghatározandó 
időben  saját  hatáskörében  tegye  meg  és  a  kormány  engedély  elnyerése 
után  a  kibocsátás  feltételeit  és  módozatait  állapítsa  meg.  A  közgyűlés 
csupán  azzal  az  egy  kikötéssel  él,  hogy  a  majd  kibocsátásra  kerülő 
összes  részvények  6  :  1  arányban  teljességükben  az  akkori  részvénye¬ 
seknek  legyenek  felajánlandók.  A  rendkívüli  közgyűlés  a  földmivelés- 
űgyi  miniszter  kiküldése  alapján  dr.  Koós  Jenő  miniszteri  tanácsost 
az  igazgatóság  uj  tagjául  megválasztotta. 

_  UJ  könyv  ! 

Mulford  Prentice : 

fi  gySzedelmes 
élet 

Forditotta: 

Varságh  János 

Ara  3  korona  60  fillér. 

Mílliék  Könyve  'XT^TT' T^TTT  = 

legújabb  száma  i~*'  A  T  J  l"^  i  I  J  |  j 

Ára  80  fillér.  Regény.  Irta ;  Lehne. 

KORONÁS  IVEOÉNYEK 


Egy  szám  ára 
1  kor.  50  fillér 


Egy  szám  ára 
1  kor.  50  fillér 


Eddig  már  a  következő 
regények  jelentek  meg- 

1.  Herczeg:  Simon  Zsuzsa 

2.  Ohnet:  A  vasgyáros' 

3.  Szomabázy:  Páratlan  szerdák 

4.  Gunther:  A  texászi  nábob 

5.  Cherbuliez:  Miss  Rovel 

6.  Bársony:  Ingovány 

7.  Conway:  Paulina 

8.  Elinor  Glyn:  A  szfinx 

Q.  Lövik:  A  leány  vári  boszorkány 

10.  Courths-Mahler:  Becsületbeli 
adósság 

11.  Michel  Corday-André  Couv- 
rair:  A  titokzatos  szérum. 

A  Koronás  Regények  kiadóhivatala 
Budapest,  VI.  Andrássy-út  16.  szám. 


©URÁN 

Többnyelvű  folyóirat  Kelet-Európai,  Elö- 
és  Belső-Ázsiai  tanulmányokra.  A  Magyar 
Keleti  Kulturközpont  (Turáni  Társaság) 
közlönye.  —  Szerkesztik:  gróf  Teleki  Pál 
(főszerkesztő)  Dr.  Németh  Oyula,  Dr. 
Prinz  Gyula,  Dr.  felvinczi  Takács  Zol¬ 
tán,  Vikár  Béla  és  gróf  Zichy  István. 

- ♦ - 


VDanulmányok,  állandó  teljes  folyóirat¬ 
szemle  és  könyvszemle  a  történelmi,  nyel¬ 
vészeti  és  néprajzi,  művészeti  és  irodalmi, 
társadalom-  és  fajtudományi  a  magyarságot 
érdeklő  keleti  kutatásokról  s  mozgalmakról 

Megjelenik  évenként  10  szám  (35  iv)  gazda¬ 
gon  illusztrálva.  Előfizetési  ár  15  K.  Egyes 
szám  2  K.  —  Kiadóhivatal:  „Magyar  Keleti 
Kulturközpont"  Budapest  Országház  (VII.) 

Wes^ely  J5fvá.r| 

Jjudö^p^t 


Vác3i  utca  9. 


3^. 

Vii^he^ílöin 

Automobil  ruhásat  MotoróaDkéJ 

óSemüvegeK,  Ke3ívak.  ufd3ö5i  cikkek,  Th.ermcS 

6rb.®9»  legnagyobb  ^  valas^feKbarv.  <5>a* 

Uj  szépirodalmi  könyvek: 

Bállá. Ignác:  Anonima  levelei  . 6.— 

Bársony  István :  Az  erdő  könyve  1 .  .  6.— 

Bíró  Lajos:  Maric  és  más  asszonyok.  2.  kiadás  . 7.— 

Csathó  Kálmán  :  Juliska  néni  . 6.— 

Csathó  Kálmán :  Blanche,  avagy  a  szegény  rokon  .  7.50 

Farkas  Pál :  Strigonius.  Regény . . . 6.— 

Gárdonyi :  Ábel  és  Eszter.  2.  kiadás . . 7,50 

Hatvány  Lili :  Noé  bárkája.  Szatira  3  felvonásban  ...  4. 

Ifj.  Hegedűs  Sándor :  A  pézsmaszagu  ember.  Elb . 

Herczeg  Ferenc :  Első  fecske.  Elb .  . . 

Kádár  Lehel :  A  három  galamb.  Regény . 

Krúdy  Gyula:  Púder.  Elb . 

Lőrinczy  György :  A  kék  ember.  Elb. . 

Molnár  Jenő  ;  Egy  kis  bolt  története.  Regény . 

Mulford :  A  győzedelmes  élet  . 

Pékár  Gyula :  A  mezítlábas  grófkisasszony.  Elb. .. 

Burányi  Miklós:  A  szent  hegy.  Regény  . 

Szederkényi  Anna :  A  tengernek  egy  csöppje 
Szomaházy  István :  Express-vonat.  Regény  ... 

Tormay  Cecil :  Viaszfigurák.  Elb. . 

Vészi  Margit:  Útközben  . 

Megrendelhetők  Singer  és  Wolfner 
tálában  Budapesten,  VI.  Andrássy* 

